
SFÂNTUL MARE MUCENIC DIMITRIE 
IZVORÂTORUL DE MIR 


Ioan CHIRILA" 


Abstract. Saint Demetrios Mirovlitis. The Saint has one of the most special feast days from the Orthodox calendar, 
Christians being highly devoted to him. This fact is sustained by the numerous people (men and women) who have his 
name or others derived from Saint's name: Demetra, Dumitra or Dumitrica. In Christian Tradition, Saint Demetrios of 
Thessaloniki is one of the best known martyrs from the first Christian centuries. He died during the last persecution 
against Christians ordered by the emperor Maximianus. Even if he was put to different types of tortures, he didn't give 
up to his religion. The Saint preached the gospel in Thessaloniki with a lot of faith and courage. He demonstrated that 
his high position in society, his great fortune, the richness of the town or the honors received from the emperor did not 
represent the real heritage achieved from his parents or from the authorities of the day. On contrary, the real heritage 
achieved (from his parents) was the belief in the Real God and the mystique tenacity for the life in eternity, the two 
icons representing Jesus Christ and His Holy Mother. After Saint's death, was discovered that his body hadn't been 
decayed and his relics were placed in a very large church built in Thessaloniki, known in our days as Church of Agios 
Dimitrios. The Saint's body springs a well-smelling substance (myrrh). This fact determined the Christian Orthodox 
Church to name Saint Demetrios, Mirovlitis or “The Myrrh Gusher”. 


Keywords: Church of Agios Dimitrios, martyr, persecution against Christians, Saint Demetrios Mirovlitis, salvation, 
Thessaloniki. 


Cuvinte-cheie: Biserica Sfântul Dimitrie, martiriu, mântuire, mucenic, prigoană a creştinilor, Sfântul Dimitrie 
Izvorâtorul de Mir, Tesalonic. 


Introducere 


În calendarul creştin, la mijlocul toamnei, pe 26 octombrie în fiecare an, străluceşte în 
amintirea tuturor chipul unui martir: Sfântul Mare Mucenic Dimitrie — unul dintre cei mai cunoscuţi 
şi mai cinstiți martiri ai Bisericii. Un om care a arătat că, mai de preţ decât poziţia socială, averile 
sau funcţiile pe care le poate dobândi cineva în această viaţă, este credința în Dumnezeu, râvna 
pentru viaţa veşnică în comuniune cu Dumnezeu. lar Sfântul Dimitrie a arătat aceasta din plin. 
Numele său îndeamnă la respect, cinstire şi la urmarea exemplului său. 

Se împlinesc 1740 de ani de la naşterea marelui şi slăvitului Mucenic Dimitrie Izvorâtorul 
de Mir şi de aceea, în semn de evlavie, am dorit să-i aducem închinare, prin prezentul articol, 
rememorând viaţa şi mucenicia sa. 

Biserica Ortodoxă cinsteşte sfinții pentru că Dumnezeu îi cinsteşte pe sfinți. Sfinţii sunt oamenii 
bineplăcuţi lui Dumnezeu. Astfel, cinstindu-i pe sfinţii lui Dumnezeu, îl cinstim pe Dumnezeu Însuşi, 
care este minunat întru sfinţii Săi. „„Veniţi să ne închinăm şi să cădem la Hristos. Mântuieşte-ne pe noi, 
Fiul lui Dumnezeu, Cela ce eşti minunat întru sfinţi, pe noi cei ce-Ţi cântăm ie: Aliluia”. Noi îi 
cinstim pe sfinți pentru că aceştia sunt prietenii lui Dumnezeu, cinstim pe sfinți pentru că-i alegem pe 


* Licenţiat al Facultăţii de Teologie „Justinian Patriarhul”, Universitatea din Bucureşti şi al Facultăţii de Istorie a 
Universităţii Creştine „Dimitrie Cantemir”; revista.istorie.ucde(Q gmail.com. 
! Catavasier, Editura Institutului Biblic si de Misiune al Bisericii Ortodoxe Române, Bucureşti, 2005, p. 55. 

aceştia ca ocrotitori ai noştri, cinstim pe sfinți pentru că ei se roagă pentru noi. „Sfinților Mucenici care 
bine v-aţi nevoit şi v-aţi încununat, rugaţi-vă Domnului să mântuiască sufletele noastre'”. 

Acelaşi lucru îl putem spune şi despre Sfântul Mare Mucenic Dimitrie care, în timpul vieții 
sale a dat dovadă de un curaj deosebit şi de o credinţă neclintită în Mântuitorul nostru Iisus Hristos, 


alegând moartea în locul onorurilor lumeşti. 
Viaţa Sfântului Mare Mucenic Dimitrie 


Sfântul şi Marele Mucenic Dimitrie s-a născut în anul 270 în cetatea Solon (Tesalonic), 
având părinți de neam bun şi drepteredincioşi. Tatăl său era conducătorul cetății Solonului, crezând 
în taină în Domnul nostru lisus Hristos şi slujind Lui. După cum bine ştim, în acea perioadă, 
mărturisirea credinței creştine era pedepsită de către statul roman. Rugăciunea se făcea în chip 
ascuns, iar părinţii Sfântului aveau un altar al casei format din două sfinte icoane, împodobite cu aur şi 
cu pietre scumpe: una a Mântuitorului nostru lisus Hristos, iar alta a Preasfintei Sale Maici, Fecioara 
Maria. Tatăl Sfântului Dimitrie era descris ca fiind „milostiv cu cei săraci şi aducea mari faceri de 
bine celor ce aveau trebuinţă. Întristarea lui venea din faptul ca nu avea fii şi în astfel de mâhnire 
împreună cu soția sa se rugau stăruitor lui Dumnezeu, ca să le dea un moştenitor al casei lor”. 

După multă vreme au fost auziţi, pentru că, aducându-şi aminte Cel Preaînalt de rugăciunile şi 
de milosteniile lor, le-a dat lor un fiu, pe sfântul şi vrednicul de pomenire Dimitrie, la a cărui naştere s-a 
veselit tot Tesalonicul împreună cu conducătorul lor, care a dat pentru toţi locuitorii cetăţii, dar mai ales 
pentru săraci, un mare ospăț, multumind lui Dumnezeu pentru că a ascultat rugăciunea sa. 

Încă de la o vârstă fragedă, ca să poată cunoaşte şi să înțeleagă adevărul, părinţii l-au dus pe 
Sfântul Dimitrie în camera lor de rugăciune şi, arătându-i sfintele icoane, i-au zis: „Aceasta este 
icoana adevăratului Dumnezeu, Care a făcut cerul şi pământul şi aceasta este icoana Preasfintei 
Fecioare Maria, Născătoare de Dumnezeu”. 

Sfântul Dimitrie a fost botezat de către părinții săi în religia creştină. Primind Sfântul Botez, 
Dimitrie a învăţat cu amănuntul Legea lui Dumnezeu. El creştea cu anii şi cu înțelepciunea, 
mergând cu faptele bune ca pe o scară, din putere în putere, şi era în el darul lui Dumnezeu care îl 
lumina şi îl înţelepţea. „Provenind din cele mai nobile familii din Macedonia, acesta era admirat de 
toți, nu doar pentru noblețea şi frumuseţea lui exterioară, ci şi pentru virtuțile sale, pentru 
înțelepciunea şi bunătatea sa. Încă din tinerețe a devenit strateg şi specialist în arta militară, aşa 
încât, în ciuda vârstei lui, va fi numit general al armatelor Tesaliei şi proconsul al Greciei”. Tânăr, 
educat, învrednicit cu încrederea şi puterea Împăraţilor Romei, tânărul Dimitrie avea în faţă un 
viitor strălucit, ajungând apoi chiar guvernatorul cetăţii. 

La moartea părinților, Sfântul Dimitrie a devenit moştenitor al averilor acestora. Auzind atunci 
împăratul Maximian despre moartea conducătorului Tesalonicului, a chemat la dânsul pe fiul acestuia, pe 
Sfântul Dimitrie şi, văzându-i înțelepciunea şi vitejia în război, 1-a cedat locul tatălui său şi i-a încredinţat 
lui Tesalonicul”. Sfântul Dimitrie a mers la Tesalonic unde a fost primit cu mare cinste de cetățeni şi a 
început propovăduirea creştinismului. Prin predicile sale, el a devenit pentru tesaloniceni un alt Apostol 
Pavel. Nu după multă vreme, s-a făcut cunoscut împăratului Maximian că funcţionarul imperial Dimitrie 
este creştin şi pe mulţi îi aducea la credinţa sa. Acest fapt a atras pedeapsa împăratului asupra sa. 


a Molitfelnic, Slujba Tainei Cununiei, Editura Institutului Biblic şi de Misiune al Bisericii Ortodoxe Române, Bucureşti, 2008, p. 227. 
? Arhimandrit Ilie Cleopa, Predici la Duminici de peste an, Editura Episcopiei Romanului, Roman, 1996, p. 228. 

* Viaţa şi Acatistul Sfântului Mare Mucenic Dimitrie Izvorâtorul de Mir, Editura Doxologia, Iaşi, 2009, pp. 1-3. 

5 www.crestinotodox.ro/../viata sfantului mare mucenic dimitrie izvoratorul de mir. 

P Viaţa şi Acatistul Sfântului Mare Mucenic Dimitrie Izvorâtorul de Mir, Editura Doxologia, Iaşi, 2009, p. 4. 

Pătimirea Sfântului Mare Mucenic Dimitrie 


Încă înainte de venirea împăratului în Tesalonic, Dimitrie a încredințat toată averea sa unui 
credincios slujitor al său, pe care îl chema Lup, trimiţându-l cu toată bogăția ce rămăsese de la 
părinții lui, aurul, argintul, pietrele de mare preţ şi hainele, pentru a le împărți în grabă la săraci, 
zicându-i: „Împarte bogăţia cea pământească, ca să căutăm pe cea cerească”. Iar el s-a pus la 
rugăciune şi la post, pregătindu-se pentru a primi cununa cea mucenicească. Şi-a adus aminte şi de 
cuvintele Sfântului Apostol Pavel, care zice: „Cu inima se crede spre dreptate, iar cu gura se 
mărturiseşte spre mântuire” (Romani 10, 10). Adică nu este de ajuns să crezi în taina lui Dumnezeu, 
ci trebuie să-l mărturiseşti şi cu cuvântul în public pentru a te mântui. 

Câţiva păgâni invidioşi din oraş au profitat de această ocazie pentru a se plânge împăratului 
şi a-l denunța pe Dimitrie că este creştin. Mânia împăratului a devenit repede furie, când a aflat că 
Dimitrie nu era doar ucenic credincios al lui Hristos, ci acesta predica în public credinţa creştină. 
Viteazul ostaş a înţeles că a sosit ceasul să mărturisească înaintea împăratului credința în adevăratul 
Dumnezeu, Care a făcut cerul şi pământul, toate cele văzute şi nevăzute. 

Venind înaintea împăratului, Sfântul Dimitrie cu mare îndrăzneală a mărturisit că el este 
creştin şi a defăimat închinarea cea păgânească la idoli. Atunci împăratul a poruncit ca acesta să fie 
dus nu în temniță, ci într-un loc defăimat, într-o baie mare şi veche (terme), aflată aproape de 
reşedinţa imperială. Închis în terme, sfântul se ruga, grăind ca David: „Dumnezeule, spre ajutorul 
meu ia aminte, Doamne, ca să-mi ajuţi mie grăbeşte-te, că tu eşti răbdarea mea, Doamne, nădejdea 
mea din tinerețile mele. Spre Tine m-am întărit din pântece, din sânul maicii mele, Tu eşti 
acoperitorul meu până ce voi fi. Pentru aceasta se va veseli gura mea, când voi cânta Ție şi limba 
mea toată ziua va învăţa dreptatea Ta” (cf. Psalmul 69, 70). 

Se poate remarca nădejdea de nezdruncinat pe care Sfântul Dimitrie o are la Dumnezeu în 
astfel de momente decisive, şi în care el are de înfruntat frica şi moartea, precum şi sentimentul 
uman de teamă ce însoţeşte pe fiecare muritor. Nădejdea lui nu este una de moment, ea cuprinde 
dimensiunea veşniciei, vizează divinitatea şi speranța în nemurire. 

Sfântul Dimitrie stătea în temniţă ca într-o cameră luminoasă, cântând şi slăvind pe Dumnezeu. 
Apoi sfântul a văzut o scorpie înaintea sa, care voia să-l muşte de picior, iar el, însemnându-se cu 
semnul Crucii a zis: „În numele lui Hristos Care a zis să călcăm peste şerpi şi peste scorpii şi peste toată 
puterea vrăjmaşului”, a călcat peste acea scorpie şi astfel a rămas nevătămat. „Aflându-se în astfel în 
temniță, a fost cercetat de îngerul lui Dumnezeu, care 1 s-a arătat într-o lumină mare, cu o prea frumoasă 
cunună din Rai, şi i-a zis lui: „Pace ţie, pătimitorule al lui Hristos, Dimitrie! Îmbărbătează-te şi te 
întăreşte şi biruieşte pe vrăjmaşii tăi”. Zicându-i acestea, i-a pus cununa pe cap. lar sfântul a răspuns: 
„Mă bucur întru Domnul şi mă veselesc întru Dumnezeu, Mântuitorul meu. Şi sfântul se întoarse cu 
inima către dragostea lui Dumnezeu, voind să-şi verse cu osârdie sângele pentru Dânsul. 

În acea vreme, împăratul asista la jocuri publice şi alte distracţii. Între altele se practicau 
întrecerile numite pentatlon, constând în lupte corp la corp, aruncarea greutății (pietre), sărituri, 
aruncarea suliție, pugilat. „....Cei care ar fi biruit în aceste cinci lupte primeau daruri de la împărat”. 
Împăratul Maximian, vrând să vadă aceste cinci feluri de lupte, s-a aşezat la un loc înalt ca să-i vadă pe 
luptători atacându-se; între ei era şi vestitul Lie, un viteaz din neamul vandalilor. Acesta era înalt şi avea 
un chip înfricoşător şi puternic, se lupta cu adversarii şi îi ucidea aruncându-i de sus în sulițe. 

Acolo era şi un tânăr creştin cu numele Nestor, care îl cunoştea pe Sfântul Dimitrie. Acela, 
văzând pe Lie că ucide pe mulți, între care şi pe creştini, s-a aprins de râvnă şi, vrând să se lupte cu 
Lie, a alergat la Sfântul Dimitrie, care era în temniţă şi a povestit acestuia despre luptătorul Lie, 
cum că a ucis foarte mulți creştini. Nestor a cerut de la dânsul binecuvântare şi rugăciuni, ca să-l 
poată birui pe acel nemilostiv ucigaş de oameni. Sfântul Dimitrie, însemnându-l cu semnul Sfintei 
Cruci, i-a zis: „Du-te frate, şi te luptă cu Lie, că şi pe Lie îl vei birui, şi pe Hristos îl vei mărturisi”. 


7 PS. Galaction Stângă, Vieţile Sfinţilor de peste tot anul din Minee, Editura Bisericii Ortodoxe Alexandria, Alexandria, 2002, p. 91. 
5 Dr. 1.P.S. Nestor Vornicescu, Proloagele, Editura Mitropoliei Olteniei, Craiova, 1991, p. 201. 
” P.S. Gherasim Timuş, Dicţionar Aghiografic, Editat de Mănăstirea Portăriţa, Satu Mare, 1998, p. 226. 

Tânărul Nestor, fiind întărit cu rugăciunea Sfântului Dimitrie şi-a făcut cruce şi ducându-se în acea 
privelişte a strigat: „O, Lie! Vino să ne luptăm amândoi!” 

Împăratul, şezând la loc înalt şi privind pe oameni luptându-se, a văzut pe Nestor, tânăr cam de 
douăzeci de ani, l-a chemat la dânsul şi i-a zis: „Tinere, pentru ce nu-ți cruți viaţa ta? Oare nu vezi pe 
câți i-a biruit Lie şi cât sânge a vărsat? Nu îţi este milă de frumuseţea şi de tinereţea ta? Dacă eşti sărac, 
vino să te îmbogăţesc, numai nu te duce să te lupţi cu Lie, că o să-ți pierzi viaţa”. Nestor i-a răspuns: 
„Împărate, eu sărac nu sunt, nici nu vreau să-mi pierd viaţa, ci vreau să mă lupt cu Lie şi să-l biruiesc”. 

Acestea zicându-le, strigă: „Dumnezeul lui Dimitrie, ajută-mi!” Apoi a început să se lupte 
cu potrivnicul, pe care, trântindu-l jos în suliţele cele ascuţite, l-a omorât. „Împăratul s-a mâhnit 
foarte tare de pierderea lui Lie, mai mult dacă ar fi căzut el din împărăția sa. Chemând la el pe 
Nestor, i-a zis: „Tinere, cu ce farmece l-ai biruit pe Lie? El a omorât atâţia oameni mai puternici 
decât tine şi tu cum l-ai omorât?” Sfântul Nestor a răspuns: „Împărate, eu nu am biruit pe Lie cu 
farmece, ci cu puterea lui Hristos, adevăratul Dumnezeu am făcut aceasta”10. 

Împăratul s-a mâniat foarte tare şi a poruncit lui Marchian să-l scoată pe Nestor afară şi să-i taie 
capul. În acest chip s-a săvârşit Sfântul Nestor, împlinindu-se astfel profeția dascălului său Dimitrie. 

Împăratul era mâhnit pentru pierderea lui Lie. Aflând că Dimitrie a fost pricinuitorul mortii lui Lie, 
el a poruncit să-l ucidă pe sfânt cu suliţele, zicând: „Precum Lie a fost aruncat în sulițe de Nestor şi a 
murit, aşa şi acesta să fie străpuns cu sulițele, ca de aceeaşi moarte să moară cel care a pricinuit moartea 
iubitului meu Lie”!!. Dar împăratul s-a înşelat, socotind că sfinţii mor cu aceeaşi moarte ca şi păcătoşii, 
pentru că moartea păcătoşilor este cumplită, iar moartea sfinților este cinstită înaintea Domnului. 

Văzând că i-a sosit sfârşitul, Sfântul Dimitrie s-a închinat şi a mulțumit lui Dumnezeu pentru 
toate. În ziua de douăzeci şi şase a lunii octombrie, în zori, ostaşii au intrat în temniță, găsindu-l pe 
Sfântul Dimitrie rugându-se. Acesta şi-a ridicat mâna dreaptă în sus şi a fost străpuns cu suliţele de 
ostaşi în tot corpul. Întâia suliță l-a împuns în coasta dreaptă, în locul în care a fost împuns şi Hristos pe 
cruce, dându-şi astfel sufletul cu pace în mâinile lui Hristos pe care L-a mărturisit închipuindu-l patima. 

Martiriul Sfântul Dimitrie s-a petrecut la 26 octombrie 306. Când Sfântul Dimitrie a fost străpuns de 
sulițe în temniță de către ostaşi, era de faţă şi credinciosul său slujitor, cel pomenit mai înainte, Lup. Acela a 
luat haina stăpânului său cu urme de sânge. La fel şi inelul lui l-a înmuiat în sânge şi multe minuni făcea cu 
haina şi cu inelul, tămăduind toate bolile şi gonind duhurile cele viclene, încât s-a dus vestea minunilor prin 
tot Tesalonicul şi toţi bolnavii alergau la dânsul'?. 

Aflând despre acestea, Maximian a poruncit ca să-l prindă pe fericitul Lup şi să-i taie capul. 
Şi astfel, sluga cea bună şi credincioasă a sfântului s-a dus la Domnul după stăpânul său, adică după 
Sfântul Dimitrie, căci unde este stăpânul, acolo trebuie să fie şi sluga lui. 

După ce Sfântul a fost ucis, trupul lui zăcea pe pământ fără cinste însă; din rânduiala lui 
Dumnezeu, mergând pe acolo noaptea, unul dintre creştini l-a luat în taină şi l-a îngropat. 

Conform datelor reieşite din unele cercetări, făcute de-a lungul timpului, Sfântul Dimitrie ar fi 
fost martirizat nu la Tesalonic, ci la Sirmium (Sremska Mitroviţa, în Serbia), iar moaştele sale au fost 
aduse în Tesalonic, la 26 octombrie 413. Actuala biserică în care se află moaştele Sfântului Mucenic 
Dimitrie a fost construită la puţin timp de la incendiul bisericii ridicate de guvernatorul Leontie, din 
anii 626-634. A fost transformată în moschee în anul 1493 şi redată cultului creştin în 1912. 


Minunile ce au urmat din moaştele Sfântului Dimitrie 


Apoi, nu după multă vreme, a început prigoana împotriva creştinilor. Deasupra mormântului 
Sfântului Dimitrie s-a zidit ulterior o biserică mică, în care se săvârşeau multe minuni, iar acolo 
bolnavii primeau tămăduire. „Atunci, un om din cei mari, slăvit şi credincios, din părțile Iliricului, 
pe nume Leontie, fiind cuprins de o boală grea şi nevindecabilă, a alergat cu credință la Sfântul 


10 http://calauzaortodoxa.ro//sfantul mare mucenic dimitrie militarul care a stiut sa spuna nu. 

'! P.S. Galaction Stângă, op. cit., p. 92. 

"2 Vieţile Sfinților pe tot anul. După Sinaxarele din Minee, Triod şi Penticostar, Tipărit cu Binecuvântarea Prea Sfinţitului 
Părinte Galaction, Episcopul Alexandriei şi Teleormanului, Editura Cartea Ortodoxă, Alexandria, 2006, p. 90-93. 

Mare Mucenic Dimitrie”"”. Când au ajuns la biserica sfântului, slugile acestui om l-au aşezat în acel 
loc unde se aflau moaştele mucenicului şi îndată acesta a primit tămăduire şi s-a sculat sănătos, 
mulţumind lui Dumnezeu şi preamărind pe Sfântul Dimitrie, plăcutul Lui. Îndată Leontie a vrut să 
zidească sfântului o biserică mare şi frumoasă în semn de mulţumire. Dărâmând biserica cea mică, 
când s-a pus temelia celeilalte biserici, au fost găsite moaştele Sfântului şi Marelui Mucenic 
Dimitrie, întregi şi nestricate, din care a izvorât mir frumos mirositor şi a umplut cetatea de bună 
mireasmă. Apoi s-a adunat tot poporul şi cu bucurie s-au luat din pământ moaştele sfântului şi s-a 
tămăduit mulțime de bolnavi, prin ungerea cu mirul care izvora. 

Leontie, bucurându-se nu atât pentru sănătatea sa, cât pentru aflarea sfintelor moaşte, 
degrabă a săvârşit lucrul pe care îl începuse şi a ridicat în acel loc o biserică preafrumoasă în 
numele Marelui Mucenic. Într-însa a pus cinstitele lui moaşte, într-o raclă ferecată cu aur şi 
împodobită cu pietre de mare preţ. Apoi, cumpărând sate şi vii, le-a dat bisericii spre întrebuințare 
celor ce slujeau în ea. Biserica făcută de Leontie a fost mai târziu mărită, ajungând cea mai mare şi 
cea mai veche din Tesalonic, care se păstrează până azi. 

Întorcându-se la locul său, Leontie a vrut să ia cu sine o parte din moaştele sfântului, ca să zidească 
o biserică şi în patria sa. Dar sfântul, arătându-i-se în vis, i-a zis să nu îndrăznească a lua ceva din moaştele 
lui. Atunci el a luat numai giulgiul cel înmuiat în sângele sfântului şi, punându-l în racla de aur, a plecat. 

Multe minuni s-au făcut pe cale cu acel giulgiu, prin puterea rugăciunilor sfântului, căci 
trecând el un râu mare şi foarte tulburat de o furtună, pentru care era cuprins de mare frică, 1 s-a 
arătat Sfântul Mare Mucenic Dimitrie, zicându-i să nu se teamă de aceasta, ci să ia în mâinile sale 
racla cu giulgiul sfântului. Astfel făcând el, după spusele sfântului, a reuşit să treacă cu bine şi fără 
primejdie râul acela împreună cu toți cei care îl însoțeau. Ajungând în patria sa, a zidit o prea 
frumoasă biserică în cinstea Sfântului Mucenic, în care s-au săvârşi multe minuni şi vindecări. Însă 
multe minuni se făceau şi în Tesalonic, acolo unde se aflau moaştele Sfântului. 

Apoi „a fost o foamete şi o secetă mare în Tesalonic, încât mureau oamenii din pricina lipsei de hrană. 
Sfântul Mucenic Dimitrie, nesuferind să vadă oamenii din cetatea sa pierind de foame, s-a arătat pe mare 
corăbierilor călare pe cal, înconjurând limanurile, adăposturile şi ostroavele, apoi a poruncit corăbierilor care 
duceau grâu să meargă în Tesalonic, cetatea sa, căci este lipsită”!*. Astfel a izbăvit cetatea sa de foamete. 

Când drepteredinciosul împărat Justinian a zidit o preafrumoasă biserică în Constantinopol, în 
numele înțelepciunii lui Dumnezeu, Biserica Sfânta Sofia, a trimis în Tesalonic bărbați cinstiţi care să aducă 
de acolo o parte din moaştele Sfântului Mucenic Dimitrie pentru împodobirea şi sfințirea acelei biserici noi. 
Ajungând trimişii la Tesalonic şi apropiindu-se de cinstita raclă a sfântului, deodată a ieşit foc din raclă încât 
toți au căzut la pământ. Apoi „s-a auzit un glas înfricoşător din acel loc care zicea: „Staţi şi nu îndrăzniți”. 
Toţi cei ce erau acolo prezenți, cuprinși de spaimă, şi-au cerut iertare de la Sfântul Dimitrie şi luând puţin 
pământ din acel loc s-au întors înapoi la împărat. Spunându-i cele ce s-au petrecut, s-au mirat toți de cele ce 
au auzit”. Pământul luat de la mormântul sfântului mucenic l-au împărțit: o jumătate împăratului, iar 
cealaltă jumătate au pus-o în cămara unde se păstrau vasele bisericii. 

De multe ori, Sfântul Mare Mucenic Dimitrie a izbăvit cetatea Tesalonicului de năvălirea şi 
asuprirea barbarilor. În vremea împăratului Mavrichie fiind în război cu arabii, cetatea 
Tesalonicului a fost înconjurată şi atacată de barbari. În cetate era un om temător de Dumnezeu care 
se numea Ilustrie. Acesta, venind noaptea în biserica Sfântului Mare Mucenic Dimitrie, în pridvor, 
se ruga cu toată tăria lui Dumnezeu şi lui lisus Hristos pentru apărarea cetăţii sale, i s-a făcut o 
vedenie înfricoşătoare. A văzut doi tineri luminaţi, ca unii din cei ce stau înaintea împăratului, 
venind în biserica sfântului. Aceia erau îngerii lui Dumnezeu, în fața cărora s-au deschis uşile 
singure şi ei au intrat înăuntru. „Apoi a intrat şi Ilustrie după dânşii, vrând să vadă ce va fi. Iar cei ce 
intraseră în sfântul altar, cu glas mare au zis: „Unde este stăpânul cel ce locuieşte aici?”. Şi iată, s-a 
arătat alt tânăr, ca un slujitor zicând: „Ce aveţi cu el?”. Iar ei au zis slujitorului: „Domnul ne-a 
trimis la dânsul ca să-i spunem un cuvânt'“”. Iar slujitorul, arătând spre mormântul sfântului a zis: 


'5 http://ro.orthodoxwiki.org Sarbatori, Sfinti. 

14 nttp://sfinx777 wordpress.com//sfantul mare mucenic dimitrie izvoratorul de mir. 

'5 www.moldovacrestina.info//file din viata mare mucenic dimitrie izvoratorul de mir-protectorul armatelor. 

'* Viaţa şi Acatistul Sfântului Mare Mucenic Dimitrie Izvorâtorul de Mir, Editura Doxologia, Iaşi, 2009, pp. 7-10. 

„Aici este”. Iar ei au zis slujitorului: „Spune-i despre noi”. Şi mergând slujitorul, a ridicat perdeaua 
şi a ieşit Sfântul Dimitrie în întâmpinarea lor cu acel chip precum era zugrăvit pe icoană. Era 
luminat ca soarele, încât nu-i era cu putinţă lui Ilustrie să privească la dânsul, ci tremura de frică, 
văzând ceea ce se petrecea. Apoi, cei ce au venit l-au sărutat pe Sfântul Dimitrie, iar el a grăit către 
dânşii: „Vă mulțumesc, dar pentru ce ați venit la mine?”. Iar cei ce veniseră au răspuns: ,„ Stăpânul 
ne-a trimis la Sfinția Ta, poruncindu-ți ca să-ţi laşi cetatea şi să mergi la Dânsul, vrând ca să o dea 
vrăjmaşilor”. Auzind acestea, Mucenicul a lăcrimat, plecându-şi capul. Iar slujitorul zicea către cei 
ce au venit: „Dacă aş fi ştiut că venirea voastră îmi aduce întristare, nu aş fi spus Stăpânului meu de 
voi”. Apoi Sfântul Mucenic Dimitrie a grăit: „Oare aşa voieşte Domnul şi Stăpânul tuturor ca 
această cetate, pe care a răscumpărat-o cu sânge, să o dea în mâna vrăjmaşilor, celor ce nu-L cunosc 
şi nu cred într-Însul, nici nu cinstesc numele cel sfânt al Lui?”. Iar cei ce au venit i-au răspuns: „De 
nu ar fi voit aşa Stăpânul nostru, nu ne-ar fi trimis pe noi la sfinția ta”. Iar el le-a zis: „Mergeţi 
fraților, să spuneți Stăpânului meu că aşa zice Dimitrie, robul Său: „Ştiu îndurările Tale, iubitorule 
de oameni, Stăpâne Doamne, care covârşesc păcatele noastre, încât chiar fărădelegile a toată lumea 
nu biruie milostivirea Ta. Tu pentru păcatele noastre Ţi-ai vărsat Sângele Tău şi Ţi-ai pus sufletul 
pentru noi. Deci arată-ţi mila Ta şi spre această cetate şi să nu porunceşti să o las. De vreme ce m-ai 
pus pe mine de strajă cetăţii acesteia, Ție mă voi asemăna, Stăpânul meu, căci îmi voi pune sufletul 
meu pentru cetăţeni. Şi de vor pieri aceştia, să pier şi eu cu dânşii. Dar să nu pierzi, Doamne, cetatea 
în care se pomeneşte numele cel sfânt al Tău, căci cu toate că a greşit poporul Tău, totuşi nu s-a 
depărtat de la Tine şi tu singur eşti Dumnezeul celor ce se pocăiesc”. Apoi l-au întrebat cei ce 
veniseră: „Aşa să răspundem din partea ta Domnului Care ne-a trimis pe noi”? lar Dimitrie a zis: 
„Da fraţilor, aşa să-l spuneți. Pentru că ştiu că nu până în sfârşit se va iuți, nici în veac se va 
mânia!'”. Acestea zicându-le, a intrat în mormânt şi s-a închis în sfinţita raclă. Iar cei ce au vorbit 
cu dânsul s-au făcut nevăzuţi. Toate acestea Ilustrie le-a văzut şi le-a auzit în vedenia sa, iar apoi 
sfârşindu-se aceasta, şi-a venit în fire. Şi se minuna foarte tare despre acest minunat semn, astfel, 
căzând la pământ, a mulțumit sfântului pentru că are grijă de cetate şi se roagă Stăpânului Hristos 
pentru cei de aici ca să nu fie lăsați în mâinile vrăjmaşilor lor. lar a doua zi a spus toate acestea 
poporului şi-l întărea spre vitejeasca împotrivire asupra vrăjmaşilor. Auzind acestea, poporul a 
strigat cu lacrimi către Dumnezeu, cerându-l milă, iar pe Sfântul Mucenic Dimitrie îl chemau ca să 
le fie întotdeauna în ajutor, după cum şi până atunci s-au păzit prin apărarea lui. Deci, îndată s-au 
dus vrăjmaşii de la zidurile cetăţii cu ruşine, neputând să ia cetatea cea păzită de marele plăcut al lui 
Dumnezeu şi s-au întors fără biruință în ale lor. Astfel îşi apăra Sfântul Dimitrie cetatea sa. 

„În vremea în care era să se predea Tesalonicul în mâinile agarenilor (turcilor), mergând câţiva creştini 
cucernici la Tesalonic în ziua praznicului Sfântului Mare Mucenic al lui Hristos Dimitrie, erau pe drumul cel 
împărătesc care duce la Vardari, acolo unde se uneşte drumul ce vine de la Tesalonic cu drumul ce vine de la 
Larisa. Aceia, au văzut aievea un om în chip de ostaş, care venea de la Tesalonic şi un altul în chip de arhiereu, 
care venea de la Larisa şi s-au întâlnit amândoi. Mai întâi ostaşul a zis către arhiereu: „Bucură-te Ahilie, arhiereul 
lui Dumnezeu”! Arhiereul a răspuns: „Bucură-te şi tu, ostaşule al lui Hristos, Dimitrie”! A 

Iar acei creştini auzind astfel de nume, au stat cu frică la o parte ca să vadă sfârşitul acestei 
întâlniri. Ostaşul a întrebat pe arhiereu: „De unde vii, arhiereule al lui Dumnezeu şi încotro te 
duci”? Apoi Sfântul Ahilie a lăcrimat şi a zis: „Pentru păcatele şi fărădelegile lumii, mi-a poruncit 
Dumnezeu să ies din Larisa, pe care o păzeam, căci are de gând să o dea în mâinile agarenilor. Deci, 
am ieşit de acolo şi mă duc unde îmi va porunci”. „Dar tu, a zis Ahilie, de unde vii ostaşule al lui 
Hristos, Dimitrie? Te rog, spune-mi!” Atunci a lăcrimat şi Sfântul Dimitrie şi i-a zis: „Eu tot 
asemenea am pătimit, arhiereule Ahilie. De multe ori am ajutat tesalonicenilor şi i-am izbăvit de 
robie, de primejdia aducătoare de moarte şi de toată neputinta. Însă acum, pentru multele lor păcate 
şi fărădelegi, S-a depărtat Dumnezeu de la dânşii şi mi-a poruncit să-i las, ca cetatea să fie cucerită 
de agareni. Deci, pentru aceasta am ascultat porunca Lui şi îndată am ieşit de acolo şi mă voi duce 


17 . 
Ibidem, p. 11. 
!8 Arhimandrit Ilie Cleopa, Predici la Duminici de peste an, Editura Episcopiei Romanului, Roman, 1996, p. 230. 

unde îmi va porunci”!?. Zicând acestea, amândoi şi-au plecat capetele la pământ şi au plâns. După 
ce s-au sărutat şi-au luat ziua bună unul de la altul şi îndată s-au făcut nevăzuţi. 

Când au văzut această minune, creştinii aceia n-au mai îndrăznit să se ducă la Tesalonic, ci 
s-au întors înapoi, povestind şi altora această minunată vedenie. După aceasta, n-a trecut o lună şi 
Tesalonicul, precum şi Larisa, au fost cucerite de turci. 


Sfântul Mare Mucenic Dimitrie în iconografie 


Dintre toate scenele cuprinse în ciclul iconografic al vieţii şi minunilor multor sfinți, scena 
martiriului patronului şi protectorului oraşului Tesalonic este frecvent întâlnită. 

Tipurile iconografice ale prezentării martiriului Sfântului Dimitrie în arta post-bizantină 
variază, astfel încât exemplele târzii, datând din secolele al XVIII-lea — al XIX-lea, prezintă o scenă 
mult simplificată. În perioada post-bizantină, scena martiriului păstrează baza formatului 
iconografic ce s-a dezvoltat în timpul Paleologilor. 

Sfântul Dimitrie este pictat şezând, cu mâna dreaptă ridicată, pe o treaptă sau pe un tron 
având mai multe trepte, în faţa unei clădiri ce reprezintă închisoarea; un grup de soldaţi îl străpung 
în partea dreaptă a toracelui cu sulițele. Gestul sfântului Dimitrie exprimă dorința acestuia de a 
primi lovitura suliței în partea dreaptă, precum Hristos pe Cruce. Tot în cadrul acestei reprezentări, 
un înger coboară din înălțime o cunună pe capul său, în timp Lup stă în spatele său, exprimând o 
stare de evlavie amestecată cu uimire. Pe o gravură în fildeş din secolul al X-lea, de la 
Constantinopol, Sfântul Dimitrie este reprezentat ca soldat de infanterie. Însă o icoană din secolul al 
XI-lea din Sinai îl arată pe acesta ca fiind civil. 

„O altă icoană din Sinai, datând din perioada cruciadelor, pictată în a doua jumătate a 
secolului al XII-lea, îl înfăţişează pe Sfântul Dimitrie alături de Sfântul Gheorghe. Cei doi sunt 
reprezentaţi călare, Sfântul Dimitrie pe un cal negru, iar Sfântul Gheorghe pe un cal alb. În timp ce 
Sfântul Gheorghe este reprezentat împungând cu sulița un balaur, Sfântul Dimitrie este înfățişat 
învingându-l pe gladiatorul Lie. Având în vedere că Sfântul Dimitrie l-a învins pe Lie prin 
rugăciune, nu direct în luptă, această reprezentare face trimitere la războiul nevăzut”. 

În icoanele recente, mai ales din Grecia, în spatele Sfântului Dimitrie apare Turnul Alb din 
Tesalonic. În Evul Mediu, Sfântul a fost cinstit ca unul dintre cei mai importanţi sfinţi militari 
ortodocşi. Este patronul oraşului Tesalonic. Data prăznuirii sale, conform calendarului gregorian 
este pe 26 octombrie (pe 8 noiembrie conform calendarului iulian). 

Scrierile timpurii despre biografia Sfântului au fost compilate în secolul al IX-lea, la cinci secole 
distanță de martiriul său, cu toate că existau reprezentări iconografice şi relatări despre minunile sale încă 
din secolul al VII-lea. Începând cu secolul al XI-lea, Sfântul Dimitrie devine patronul dinastiei Rurik, 
domnitoare în Rusia. Sârbii şi copții îl prăznuiesc pe 8 noiembrie, după calendarul vechi iulian. 


Imnografia Sfântului Mare Mucenic Dimitrie 


Tropar (glas 3): „Mare apărător te-a aflat întru primejdii lumea, purtătorule de chinuri,pe 
tine cel ce ai biruit pe păgâni. Deci precum mândria lui Lie ai surpat şi la luptă îndrăzneț ai făcut 
A Ai ; AnG OES i iena 
pe Nestor, aşa Sfinte Dimitrie, pe Hristos Dumnezeu roagă-L să ne dăruiască nouă mare milă". 
Condac (glas 2): „Cu curgerile sângiuirilor tale, Dimitrie, Biserica Dumnezeu a roşit-o, Cel 


. . “o e . a. E 5 “ Zo o A x o 3322 
ce fi-a dat ţie tărie nebiruită; şi păzeşte cetatea ta nevătămată, căci tu eşti întărirea ei” 


'9 http://energienaturala.wordpress.com//sfântul dimitrie izvoratorul de mir. 
%0 http://filmeortodoxe.blogspot.com//viata sf mare mucenic dimitrie.html. 
?l Mineiul pe luna Octombrie, Editura Institutului Biblic şi de Misiune al Bisericii Ortodoxe Române, Bucureşti, 2000, pp. 271-280. 
22 a 
Ibidem, p. 278. 

Originea numelui Dimitrie 

„Originea numelui Dimitrie e grecească şi aminteşte de vechea zeiță Demeter”, 
Creştinismul a impus numele masculin Demetrios, explicat uneori ca simplificare a lui Demometer, 
„maica poporului” (gr. demos — popor; meter — mamă), pronunțat în neogreacă dimomitir. Grafia 
„Demetrius” este o formă romanizată a vechii denumiri greceşti. Pronunţia bizantină şi greacă 
modernă este romanizată prin „Dimitrios” , de unde a dat românescul „Dimitrie? „La noi, pe 
lângă numele bărbăteşti Dumitru, Dimitrie (cu prescurtări ca Mitrea, Mitru, Miţu, Dima şi 
diminutive ca Mitruş, Mitruţ, Mitrel, Mitrica, Mituş, Mituş, Mitel, Mitică, iar uneori Mitty, sub 
influenţă occidentală), există şi numele feminin Dumitra, de unde Miţa şi alte forme diminutive””. 

Fig. 1. Sfântul Mare Mucenic Dimitrie, Izvorâtorul de Mir, icoană 
(după http://www.basilica.ro/_upload/img/128807203766919805.jpg). 

Fig. 2. Sfântul Mare Mucenic Dimitrie, Izvorâtorul de Mir, icoană 
(după http://apologeticum.files.wordpress.com/2010/10/sfantul-mare-mucenic-dimitrie.jpg). 

Fig. 3. Sfântul Mare Mucenic Dimitrie, Izvorâtorul de Mir, icoane: 
(1 după http://3.bp.blogspot.com/ x3r /Untitled-1.jpg; 2 după http://www.eph.md/ img/ib228.jpg; 
3 după http://www.razbointrucuvant.ro/ wp-content/ uploads/ 2007/10/1026.jpg; 4 după 
http://42.gstatic.com/images). 

Fig. 4. Sfântul Mare Mucenic Dimitrie, Izvorâtorul de Mir, frescă 
(după http://roxanaiordache. files.wordpress.com/2008/10/sf-dimitrie-izvorazorul-de-mir.jpg). 

Fig. 5. Sfântul Mare Mucenic Dimitrie, Izvorâtorul de Mir, Icoane sec. XX, Sfântul Munte Athos 
(Grecia) — Colecţia Sinaxar la Sfinţii zilei (icoanele litografiate se găsesc la Catedrala Mitropolitană din 
Iaşi) (după http://Awww.doxologia.ro/imagine/sfantul-mare-mucenic-dimitrie-izvoratorul-de-mir). 


21 


| = SS 


tss 


TD 


/ ei i: RE 


loja 
KN NANE: Pa, 


| | 


Fig. 6. Sfântul Mare Mucenic Dimitrie, Izvorâtorul de Mir, Icoane sec. XX, Sfântul Munte Athos 
(Grecia) — Colecţia Sinaxar la Sfinţii zilei (icoanele ltografiate se găsesc la Catedrala Mitropolitană 
din Iaşi) (după http://www.doxologia.ro/imagine/sfantul-mare-mucenic-dimitrie-izvoratorul-de-mir). 

Fig. 7. Mozaic reprezentându-l pe Sfântul Mare Mucenic Dimitrie, Mănăstirea Sfântul Mihail „Cea 
cu Acoperişul de Aur”, azi în Galeriile Tretiakov din Moscova (http;//ro.orthodoxwiki.org/ 
Dimitrie_Izvor%C3%A2torul de Mir). 

Fig. 8. Martiriul Sfântului Mare Mucenic Dimitrie, icoană bizantină târzie de la Mănăstirea „Marea 
Lavră din Muntele Athos”, sfârşitul sec. al XIV-lea — începutul sec. al XV-lea 
(după http://www.crestinortodox.ro/ diverse/ martiriul- sfantului- dimitrie- iconografia- post- 
bizantina-121801.html). 

Fig. 9. Biserica Sfântul Mare Mucenic Dimitrie Izvorâtorul de Mir (Hagios Demetrios) din Salonic, 
Grecia (după  http://poze.bbsoft.ro/v/Excursii/Grecia/Salonic/Biserica+Sf+Dimitrie+-+Salonic+- 
+interior+-+vedere+larga.JPG.html). 


Fig. 10. Biserica Sfântul Mare Mucenic Dimitrie Izvorâtorul de Mir (Hagios Demetrios) din 
Salonic, Grecia, interior (după  http://poze.bbsoft.ro/  v/Excursii/  Grecia/  Salonic/ 
Biserica+Sf+-Dimitrie+-+Salonic+-+interior+-+vedere+larga.JPG.html). 

Fig. 11. Biserica Sfântul Mare Mucenic Dimitrie Izvorâtorul de Mir (Hagios Demetrios) din 
Salonic, Grecia, racla cu Moaştele Sfântului Dimitrie (http://poze.bbsoft.ro/v/  Excursii/ 
Grecia/Salonic/ Biserica+Sf+Dimitrie+-+Salonic+-+interior+-+vedere+larga.JPG.html). 


Fig. 12. Biserica Sfântul Mare Mucenic Dimitrie (Tesalonic, Grecia). 1 Catacombele. 2 Locul 
martiriului Sfântului Dimitrie; fântâna antică în care soldaţii romani au aruncat trupul Sfântului 
Dimitrie (foto pr. Adrian Giosan; după http://www.doxologia.ro/imagine/sfantul-mare-mucenic- 
dimitrie-izvoratorul-de-mir). 

O ÎNTREGIRE LA ICONOGRAFIA 
CANTEMIREŞTILOR” 


Acad. Andrei EŞANU" 
Dr. Valentina EŞANU"" 


Abstract. Contributions to the Cantemirian iconography. An unknown portray of Smaragda-Ecaterina Cantemir- 
Goliţân recently identified and presented with this occasion offers arguments to the fact that Demetrius Cantemir and 
his descendants in Russia were widely open to Western Europe cultural trends, element confirmed by the fact that they 
were inviting masters from France, Italy and other European countries to paint their family members portrays. Several 
paintings were exposed in their residences from Sankt-Petersburg and Moscow. During a visit in 2008 at the „A. S. 
Puşkin” Fine Arts Museum in Moskow the authors of this paper have identified an unknown portray of princess 
Ecaterina Dimitriewvna Goliţân [Cantemir] painted in Paris in 1757 by Jean-Marc Nattier (1685-1766). 


Keywords: Antiochus Cantemir, artist, Demetrius Cantemir, iconography, painter, portray, Smaragda-Ecaterina Cantemir-Goliţân. 


Cuvinte-cheie: Antioh Cantemir, artist, Dimitrie Cantemir, iconografie, pictor, portret, Smaragda-Ecaterina Cantemir-Goliţân. 


De rând cu alte aspecte de o atenţie deosebită în cercetarea vieţii şi activităţii diferitor reprezentanți 
ai neamului Cantemireştilor s-a bucurat şi iconografia acestora. Problema în cauză a acumulat o interesantă 
bibliografie în plan european, care, de altfel, conține şi un bogat material ilustrativ. Informaţii sporadice 
privind portretistica Cantemireştilor conţin şi diverse lucrări apărute în ultima vreme!. 

Este interesant faptul că, atât Dimitrie Cantemir, cât şi urmaşii săi direcți din prima şi cea de 
a doua căsătorie, s-au raliat destul de rapid la curentele şi influenţele culturale care veneau tot mai 
puternic din Occident, de a-şi împodobi interioarele palatelor cu tablouri, de a invita pictori, nu 
rareori dintre cei mai vestiți (italieni, francezi ş.a.) să le picteze portretele, cu care îşi decorau 
locuinţele. După cum arată S. Fomin, Dimitrie Cantemir, după stabilirea sa în Rusia, acumulase o 


* Comunicare prezentată la Conferinţa internaţională: „Opera lui Dimitrie Cantemir — simbol al convergenţei 
civilizaţiilor”, organizată de Universitatea Creştină „Dimitrie Cantemir” în cadrul manifestărilor prilejuite de 
aniversarea a 20 de ani de la înfiinţarea Universităţii Creştine „Dimitrie Cantemir” şi 300 de ani de la începutul domniei 
lui Dimitrie Cantemir, Bucureşti, 21-22 octombrie 2010. 

"* Membru titular al Academiei de Ştiinţe a Republicii Moldova, cercetător ştiinţific dr. la Institutul de Istorie, Stat şi 
Drept al Academiei de Ştiinţe a Republicii Moldova, Chişinău, Republica Moldova; acad andrei _esanu(Oyahoo.com. 
== Cercetător ştiinţific, Institutul de Istorie, Stat şi Drept al Academiei de Ştiinţe a Republicii Moldova, Chişinău, Republica Moldova. 

! Caradja, Constantin, Contribuţie la iconografia Cantemireştilor, în Revista Societății Istorico-Arhiologice Bisericeşti 
din Chişinău, Chişinău, 1925, vol. XVI, p. 1-2; Axynuna JI. H., Omneuamok na menky epaeropoi c u3o6padicenuem 
Jmumpua Kanmemupa, B KH. Tpyou' Iocyoapcmeennoeo Wcmopuueckozo Mysea, Bam. 14, COopnuk cmameii no 
ucmopuu CCCP XVI-XVIII ee., MockBa, 1941, c. 83-91; Callimachi Scarlat, Block Vladimir, Georgescu-lonescu Elena, 
Dimitrie Cantemir. Viaţa şi opera în imagini, Bucureşti, 1963, 167 p. + il.; Cioranesco, George, Le Hospodar de 
Valachie du Musée de Rouen, dans Revue des Etudes roumaines, Paris, 15, 1975, p. 85-96; idem, Contribution à 
l'iconographie cantemirienne, dans Südost- Forschungen, t. XXXVI, R. Oldenbourg/Miinchen, 1977, p. 222-229; idem, 
Une gravure rare representant D. Cantemir ă cheval, dans Siidost-Forschungen, t. XXXVIII, 1979, p. 223-225; 
Rezachevici, Constantin, Primul portret al lui Dimitrie Cantemir după bătălia de la Stănilești, în Magazin istoric, 
Bucureşti, 1981, nr. 8 (173), p. 31-37; Doman C., 3aeaðka ucmopuueckoeo nopmpema, B loposonm, Kumun&B, 1985, 
Ne 11, c.54-58. Idem, Kanmemupbi 6 u3o6pasumeanbnbix mamepuanax, KumnnësB, 1988, 96 c. 

întreagă serie de portrete ale membrilor familiei sale, pânze care la fel ca şi alte proprietăţi mobile şi 
imobile, conform legilor ruseşti, urmau să treacă prin moştenire fiului mai mare”. 

Publicarea în ultimii ani a unor documente necunoscute din arhivele ruseşti au arătat că în 
epoca imediat următoare morţii lui Petru I, intră tot mai mult în obiceiul nobilimii ruse, între care şi 
al fraților Cantemir (Maria, Matei, Constantin, Şerban, Antioh, Smaragda-Ecaterina) să-şi 
înnobileze odăile nu numai cu icoane încadrate în rame scumpe, oglinzi masive, arme, dar şi cu 
diferite tablouri, inclusiv peisaje, naturi moarte, portrete lucrate de maeştri occidentali. 

Ba mai mult, unii cercetători ruşi consideră drept reprezentative pentru întreaga nobilime rusă 
din prima jumătate a sec. al XVIII-lea felul cum îşi amenajau Cantemireştii interioarele palatelor”. 

Astfel, din conţinutul inventarului „a toate câte se aflau în palatul din Sankt-Petersburg” al 
lui Constantin Cantemir, întocmit în 1747 în urma decesului acestuia“ (casa de piatră situată pe 
strada Milionaia, moştenită de la Dimitrie Cantemir), constatăm că, de rând cu mulțimea de lucruri 
(mobilier, veselă, lenjerie de pat, îmbrăcăminte, bijuterii, instrumente muzicale, arme, cărţi ş.a.) 
sunt trecute tablouri şi portrete. De rând cu alte lucruri inventariate, în casa mai sus arătată a lui 
Constantin Cantemir, într-un cufăraş, la nr. 12, găsim consemnate două portrete mici, unul de formă 
ovală, împodobit pe margini cu briliante, înfăţişându-l pe cneazul Constantin Cantemir, iar altul de 
formă pătrată, cu chipul lui Serghei Goliţân, cumnatul acestuia din urmă, bătut cu 12 pietre scumpe 
de culoare roz?. În altă cutie, în care se păstrau diferite bijuterii, aflăm şi un mic portret al cneazului 
Constantin Cantemir, imprimat pe o plăcuţă de argint”. Într-o magazie situată în partea „de sus a 
palatului” este trecut în inventar „portretul cneazului Cantemir, tatăl (Dimitrie Cantemir - n.n.) 
într-o ramă veche aurită”. În acelaşi inventar, la secțiunea de arme sunt înscrise şi „cinci tablouri 
în rame negre, pictate pe pânză şi trei — fără rame, inclusiv portretul defunctului cneaz Constantin 
Cantemir şi al soţiei sale” (eneaghina Anastasia Goliţân-Cantemir — n.n.)E. 

Pe lângă portretele Cantemireştilor, în acelaşi palat al lui Constantin Cantemir din Sankt- 
Petersburg sunt atestate şi pânze înfățişându-i pe ţarul Petru cel Mare şi soţia sa Ecaterina 
Alexeevna, țarina Elizaveta Petrovna şi țareviciul Petru al II-lea”. 

Deşi după moartea lui Antioh Cantemir la Paris, în 1744, multe din lucrurile acestuia, 
inclusiv „portretele, tablourile...” (care în timpul misiunii diplomatice împodobeau locuinţa sa)!” 
erau lăsate, conform testamentului, fraților săi Matei şi Serghei'!, iar „vesela de argint” — surorii 
Maria, aflăm toate acestea trecute ulterior în inventarul lucrurilor din casa lui Constantin Cantemir, 
deşi acesta din urmă nu figura printre moştenitori. Aceasta ne face să presupunem că cele 8 (5 + 3) 


2 Doman C. B., 3azaðka ucmopuueckozo nopmpema, B l oposonm, Kw, 1985, Ne 11, c. 56. Conform principiului maioratului, 
aceste proprietăți trebuiau să treacă în posesia lui Matei, fiul mai mare al lui Dimitrie Cantemir. După cum s-a văzut mai târziu, în 
anumite împrejurări, Constantin Cantemir a reuşit să pună mâna pe toate averile părintești, între care şi portretele de familie. 

* Baii6ypoBa P. M., Bozamorii ðsopanckuŭ dom 40-x 20006 XVIII seka. Buympenee yempoŭcmeo, yőpancmeo, seu (na 
npumepe 0omoe Gpamvee Kanmemupo), B KH.: Ilamamnuru Kynbmypol. Hoebie omkpbimua. Ilucomennocmb. 
Herkyccmeo. Apxeonoeua. ExxeromHuk 1994 r., Moca, 1996, c. 409-444. 

* Ibidem, Llpunoxenme 1, «Onuco ocmaeuum nocne cmepmu neiiGeeapduu IlpeoGpaacencKo20 nonKy Kanumana KHA3b 
Koncmanmuna Kanmemupa caina Kanmemupa e Cankm IlemepOypckom eeo kamennom ðome cocmoawem e6 
Munnruonnoŭ ynuye ... anpena 29 Ona 1747 e.», c. 422-433. 

5 Ibidem, p. 423. 

ê Ibidem. 

7 Ibidem, p. 431. 

8 Ibidem, p. 428. 

” omun C., Kanmemupvi e u306pasumenrbHoaix mamepuanax, Kumnnëg, 1988, c.66; Bañ6yposa P.M., Pozambru 
Oeopanckuii ðom 40-x eo0oe XVIII eeka. Buympenee ycmpoŭcmeo, yõpancmeo, 6euțu (na npumepe ðomoe Gpamvee 
Kanmemupoe), B KH.: Ilamamnuku Kynbmypol. Hoâve omkpoaimua. lucomennocmo. Hckyccmeo. Apxeonoeua. 
ExeronHuk 1994 r., MockBa, 1996, c. 434. 

10 Iymko H. Hoewe Oaunie K Guoepapuu Ku. Anmuoxa Kanmemupa u eeo Gnuacaŭuyux poðcmeennukoe. To 
ðokymenmam xpanaųuxca 8 Mockoeckom apxuee Munucmepcmea FOcmuyųuu, B )Kypnan Munucmepcmea Hapoðnoeo 
npoceewenua, 1891, OTICIbHbIÑ OTTHCK, C. 135. 

'! [Banreuu-Kamenekuii H. H.], Podocnoeue kuazeŭ Kanmemupoe, B KH. Beep [Peobun Curdbpua]. Hcmopua o >rcusnu 
u Oenax monoaeckaeo eocyðapa Koncmanmuna Kanmemupa, c poccuŭckum nepe800om u € npunoaicenuem podocnogua 
kHeseŭ Kanmemupog, MockBa, YnuB|epcurerckaa] Tun|orpabua], 1783, c. 346-355. 

tablouri, la fel ca şi argintăria adusă din Paris după moartea lui Antioh, le-a oprit pentru sine 
Constantin Cantemir, contrar celor prevăzute în testamentul fratelui său'?. 

Dacă trecem, în mod imaginar, pragul casei altui urmaş al lui Dimitrie Cantemir, de astă dată 
cea a lui Şerban (Serghei) Cantemir, situată pe strada Pokrovka din Moscova, conform unui alt inventar, 
întocmit în 1749'*, printre lucrurile sale constatăm că ,... în sala mare deasupra uşii erau fixate două 
tablouri, iar nefixate şapte, în odaia din faţă [se aflau alte] două tablouri mari de tavan”, precum şi 
„tablouri pe pânză în rame vechi de aur” şi „două portrete, unul al prințesei Maria Dmitrievna, altul al 
răposatei Ismaragda Dmitrievna [fiicele lui Dimitrie Cantemir — n.n.]"". 

Trecând în alte spaţii ale aceluiaşi imobil moscovit, observăm că abundența de tablouri şi 
portrete e şi mai mare. Dintre acestea sunt trecute la acelaşi inventar de lucruri aflate în sufragerie: 
„... tablouri pe pânză în rame vechi de aur înfățişându-l pe Apostolul Petru, altul — «Naşterea lui 
Hristos» şi un altul — pe o damă cântând la harpă”. În odaia din colţ, diacul constată prezenţa unui 
tablou deasupra uşii, în ramă neagră (să fie oare unul dintre cele cinci tablouri în rame negre din 
palatul lui Constantin Cantemir din Sankt-Petersburg, parvenite, precum am admis, de la Antioh 
Cantemir?). Într-o altă odaie, de la parter, sunt înscrise la inventar: „.... pe pânză în ramă aurită 
portretul «Împărătesei suverane Ecaterina Alexeevna» şi alte portrete pe pânză: 1. al bătrânului 
cneaz (Dimitrie Cantemir — n.n.), 2. al bătrânei cneaghine (Casandra Cantemir-Cantacuzino, prima 
soție al lui Dimitrie Cantemir — n.n.), 3. al prințesei Maria Dmitrievna (Cantemir — n.n.), 4. al 
prințesei Ismoragda (sic!) Dmitrievna (Cantemir — n.n.), 5. al cneazului Serghei Dmitrievici 
(Cantemir — n.n.), 6. al cneazului Antioh Dmitrievici (Cantemir — n.n.), precum şi două tablouri pe 
pânză înfățișând o damă citind o carte”!5. Aceste două din urmă lucrări o reprezentau, probabil, pe 
Maria Cantemir, căreia, precum se ştie, i-a plăcut foarte mult „dulcea zăbavă” — cititul cărților!€. 

Datorită faptului că Serghei Cantemir, fiind un om disciplinat, îşi inventaria minuţios 
averile, au ajuns până la noi asemenea documente, care oferă preţioase informaţii privind aspectul 
cercetat în studiul de față. Astfel, din inventarul întocmit în 1750 şi mai ales acela din 1754 al 
lucrurilor din imobilul său din Moscova, constatăm că, după partajarea averii lui Constantin 
Cantemir (1747), o parte dintre lucrurile acestuia din urmă au trecut în posesia lui Serghei 
Cantemir, căci de rând cu portretele arătate mai sus, în registrul din 1749 şi în cel din 1754 sunt 
trecute şi portretele soţiei lui Constantin Cantemir — cneaghina Anastasia Goliţâna şi a fratelui ei, 
cneazul Serghei Dmitrievici Goliţân!. 

După cum observă cercetătoarea rusă R. M. Baiburova, interioarele caselor celor doi frați 
Cantemir erau împodobite cu pânze împărțite în trei categorii: prima — portrete ale familiei 
imperiale; a doua — portrete ale membrilor familiei Cantemir şi a treia — diverse tablouri 
reprezentând peisaje, portrete ale unor persoane şi alte subiecte!. Din păcate, nici unul dintre aceia 
care au întocmit inventarele nu au indicat vreun autor al acestor numeroase pânze. 

Deşi prin studiul monografic al lui Serghei Fomin’? apărut cu peste 20 de ani în urmă, au 
fost identificate, mai ales în colecţiile din Rusia, un număr destul de mare dintre portretele 


12 De exemplu, printre obiectele de argint, în special vesela, care conform testamentului, trebuiau să treacă în posesia Mariei 
Cantemir, nu au fost transmise surorii sale, rămânând în posesia lui Constantin Cantemir până la moartea acestuia. 

'5 BaiGypoBa P. M., Bozambrii Oeopanckuii dom 40-x 20006 XVIII eera. Bnympenee ycmpoiicmeo, yőõpancmeo, eeuu 
(na npumepe 0omoe Gpamvea Kanmemupo8), B KH.: Ilamamnuku Kynbmypbl. Hogâvie omkpiimua. lucomennocmo. 
Herkyccmeo. Apxeonoeua. Exxeromnnk 1994 r., MockBa, 1996, Ilpunoxenue 2, «Onucb UMErOuȚuMCA 8 MOCKOGCKOM 
0ome pasnbix 6euțam kna3a Cepeea /lmumpueeuua Kanmemupa a KAKOGA 38AHUA OHbIA GEUȚu O MOM ABNAIOMCA Npu Cem 
1749 eo0y peapana 2 Ona», c. 433-443. 

4 Ibidem, p. 433. 

` Ibidem, p. 434. 

* Eşanu Andrei, Eşanu Valentina, Maria Cantemir (1700-1757), în Dinastia Cantemireştilor (secolele XVII-XVIII), 
coordonator şi redactor ştiinţific acad. Andrei Eşanu, Chişinău, Ştiinţa, 2008, p. 462-476. 

7 BaiGypoBa P. M., Bozambiii deopanckuii dom 40-x 20006 XVIII eeka. Buympenee yempoiicmeo, yGpancmeo, eeuu (na 
npumepe 0omoe Gpamvee Kanmemupo), B KH.: Ilamamnuru Kynbmypol. Hoebie omkpbimua. Ilucomennocmb. 
Heryccmeo. Apxeonoeua. ExxeronHuk 1994 r., Mockea, 1996, p. 444, nota. 28. 

8 Ibidem, p. 412. 

? Domnu C., Kaumemupvi 6 uso6pasumeneneix mamepuanax, KumunăB, 1988, 96 c. 

Cantemireştilor, totuşi, căutările în această privinţă trebuie continuate, cu toate că o parte dintre ele 
s-au pierdut în timpul evenimentelor tragice din Rusia primei jumătăți a sec. al XX-lea. 

Astfel, portretele lui Dimitrie Cantemir au trecut în posesia lui Constantin Cantemir, iar de la 
acesta la Şerban Cantemir; după moartea acestuia din urmă, conform testamentului”, cea mai mare 
parte a averilor sale au trecut în posesia Coroanei ruse”!. Potrivit aceluiaşi testament, documentele, 
manuscrisele, cărțile acumulate în casa lui Şerban Cantemir de la tatăl şi frații săi, au fost depuse, după 
1780, de N. N. Bantâş-Kamenskii la Arhiva Principală din Moscova a Ministerului de Externe al 
Rusiei”. Printre aceste materiale se aflau şi două portrete ale lui Dimitrie Cantemir, înregistrate ulterior 
sub nr. 104 şi 105, cu descrieri sumare, care ne permit să ne facem o reprezentare destul de clară despre 
ele”. Portretul nr. 104 îl reprezintă pe fostul principe al Moldovei „în zale, într-o mantie roşie cu 
hermină, în perucă înaltă abundent pudrată, cu un scurt sceptru în mâna dreaptă, sprijinit de masă, iar 
cu Stânga — pe o carte”, iar portretul nr. 105 îl înfăţişează pe Dimitrie Cantemir „cu barbă şi păr lung, în 
zale, în aceeaşi mantie purpurie cu hermină, cu un mic portret al împăratului Petru I la piept, în colțul 
stâng de sus plasată stema Cantemireştilor”. 

Autorii ambelor portrete nu sunt cunoscuţi, dar în mod sigur ele au fost realizate după 1711; 
primul poate fi datat post 1719, cel de al doilea, ante 1720. Or, se ştie că portretul lui Petru I, bătut 
cu pietre scumpe, i-a fost înmânat domnului moldovean în vara anului 1711 la Iaşi şi că, până la 
căsătoria lui Dimitrie Cantemir cu Anastasia Trubețkaia (ianuarie 1720), acesta a continuat să 
rămână în aceleaşi veşminte moldo-orientale, iar după căsătorie şi-a ras barba şi a îmbrăcat haine 
europene şi a purtat perucă. Cel puţin până în 1898, ambele portrete făceau parte din colecțiile 
arhivei mai sus arătate, fiind, se pare, pierdute în timpul celui de-Al Doilea Război Mondial””. 

S-a constatat că portretele cunoscute astăzi ale lui Dimitrie şi Antioh Cantemir sunt de două 
feluri: portrete pictate şi portrete gravate. De regulă, portretele gravate pornesc de fiecare dată de la un 
original pictat în ulei pe pânză. Se admite că portretul gravat al lui „D. Cantemir” inclus în ediţiile 
engleză (1734) şi germană (1745) ale „Istoriei Imperiului Otoman” au avut la bază un portret pictat al 
principelui. Precum susțin mai mulți cercetători, această gravură” a fost făcută după portretul nr. 104% 
din colecția din Rusia menționată mai sus (fig. 1). După cum demonstrează cercetătoarea rusă E. I. 
Itkina”, de pe portretul nr. 105, a fost realizată, de asemenea, o gravură reprezentându-l pe Dimitrie 
Cantemir'5, păstrată astăzi în colecţia Olsufiev din Biblioteca Naţională a Rusiei din Moscova, căci are 
aceleaşi caracteristici indicate în catalogul editat în 1898 (fig. 2). Din păcate, cele mai vechi portrete ale 
fostului domn moldovean, de pe care s-au realizat gravurile arătate mai sus, fie sunt pierdute, fie nu se 
cunoaşte locul de păstrare. Oricum, gravurile ajunse până astăzi ne permit să ne facem o reprezentare 
destul de clară despre originalele de pe care s-au executat acestea. 

Cercetătorul rus S. O. Androsov arată că Antioh Cantemir, pe când era ambasador la Londra 
(1732-1738) s-a întâlnit, pe la 1734, cu pictorul italian Giacomo Amiconi (1675-1752), care a 


2 Scrisoarea testamentară din 22 decembrie 1776 OKynun H. M., Cemba Kanmemupa u JImumposra, Open, 2005, c. 53-54. 

” Ukazul Senatului din 10 şi 11 iulie 1780 (ibidem, p. 67-71). 

? Eşanu Andrei, Eşanu Valentina, Opera lui Dimitrie Cantemir în manuscrise şi ediţii princeps. Repertoriu, în Revista 
de Istorie a Moldovei, Chişinău, 2008, nr. 4, p. 27-28. 

3 Mockoeckuŭ enaenbiii apxue Munucmepcmea unocmpannbix den. Ilopmpemol u Kapmunbi, XPAHAuUuxcA 6 nem, 
MockBa, 1898, Bun. 1, c. 18. 

24 GoMuH C., 3aeaOxa ucmopuueckoeo nopmpema, B Il opo3onm, Kumnnëg, 1985, Ne 11, c. 57. 

* Dacă autorul portretului gravat al lui Dimitrie Cantemir inclus în ediţia engleză a „The History of the Growth and Decay of 
the Othman Empire” London, 1734, rămâne necunoscut, apoi cel din ediția germană „Geschichte des Osmanischen Reichs 
nach seinem Anwachse und Abnehmen”, Hamburg, 1745 este executat de Cristian Fritzsch după cel din ediția londoneză. 

2% Domnu C., Kanmemupvi 6e uso6pasumenbnvbix mamepuanax, Kumnnës, 1988, c. 75-76 . Hrkuna E. H., Heussecmuorù 
epaeupoeannbiii nopmpem: B. B. Tonuyain unu H. Kanmemup?, B Ku. Pycckuii ucmopuueckuii nopmpem. noxa 
napcynai. Marepyajrı konpepenrmuu, MockBa, 2006, c. 155-156. 

7 Vrkuna E. M., Heusseecmnoiŭ epaeuposannoiŭ nopmpem: B. B. Tonuyvin unu H.Kanumemup?, B KH. Pycekuŭ 
ucmopuueckuti nopmpem. Înoxa napcynbl. Marepnazmı konpepennuu, Mockea, 2006, c. 142-161. 

?8 Deşi era cunoscută de mai multă vreme, se considera că în această gravură era reprezentat V. V. Golițân (Hrkuna E. 
H., Heuseecmnbiui epaeupoeannvui nopmpem: B.B. Ionuubin unu J1.Kanmemup?, B Ku. Pycckuù ucmopuueckuti 
nopmpem. Ənoxa napcynbl. Marepnansı konbepennuu, Mockea, 2006, c. 142-144). 

realizat, la comanda acestuia, câteva portrete ale sale”, dintre care unul este cunoscut astăzi după 
multiple reproduceri ulterioare“, fără să fie stabilit locul de păstrare al originalului” (fig. 3). Se pare că 
însuşi Antioh Cantemir deprinsese măiestria de pictor, căci a ajuns până la noi un autoportret al său din 
colecţia Bibliotecii Naţionale din Sankt-Petersburg, publicat de Ştefan Lemny”. 

La o primă examinare, am constatat că această lucrare îl reprezintă pe Antioh la vârsta 
adolescenţei, adică de până la plecarea sa în străinătate, ceea ce ne face să datăm „autoportretul” 
ante 1732. Ba mai mult, portretul gravat de maestrul german F. A. Brockhaus pentru cunoscuta 
ediție de scrieri ale lui Antioh Cantemir din 1867” a pornit, se pare, de la acest „autoportret”, ceea 
ce pare să confirme principiul că gravurile erau realizate după portrete pictate anterior (fig. 4-5). 

Pe lângă aceasta, după părerea lui P. A. Efremov, editorul din 1867-1868 al „Scrierilor” lui 
Antioh Cantemir, la fel ca şi cele din edițiile anterioare din prima jumătate a sec. al XIX-lea, imaginile 
sunt executate după portretul inserat în unele exemplare ale primei ediții din Rusia (1762) a „Satirelor” 
lui Antioh Cantemir, care are la bază autoportretul autorului". 

Prin urmare, multiplele copii şi gravuri ulterioare din sec. al XVIII-lea — al XIX-lea 
reprezentându-l pe Antioh Cantemir au avut la bază două portrete originale, unul aparținând pensulei lui 
Giacomo Amiconi, executat la Londra în 1734 şi autoportretul realizat de Antioh înainte de 1732. 

Rezultate surprinzătoare mai pot oferi atât cercetările în muzeele şi colecțiile din Rusia, cât şi 
din Vestul Europei, unde în anumite împrejurări s-au acumulat şi valori culturale venite din Est. Pentru 
exemplificare inserăm mai Jos un studiu de caz, care este deosebit de grăitor în această privință. 

După publicarea monografiei, menţionate, a lui Serghei Fomin, în care de rând cu portretele 
masculine ale Cantemireştilor sunt luate în evidenţă şi caracterizate cu rigurozitate şi cele feminine 
(Casandra Cantemir”, Smaragda sau Maria Cantemir, Anastasia Trubeţkaia-Cantemir””, 
Smaragda-Ecaterina Cantemir-Goliţân**) se părea că nu mai pot fi întâlnite alte opere portretistice 
ce țin de această din urmă galerie. Mare însă ne-a fost satisfacția când, în toamna anului 2008, în 
una din sălile Muzeului de Arte Plastice din Moscova (Myzeii M306pa3HTeJIbHbIX HCKyCCTB HM. «A. 
C. IlymkuHa»), în care era o expoziție temporară cu tablouri ale pictorilor francezi din sec. al 
XVIII-lea, din fondurile acestei prestigioase instituţii culturale moscovite, sub nr. inv. 747 am 
recunoscut, între pânzele expuse, un portret original descris şi publicat de S. Fomin al „E. D. 
Goliţina” (al Smaragdei-Ecaterinei Cantemir-Goliţân, 1720-1761 — n.n.)?, aparținând pictorului 
francez Louis Michel Vanloo (1707-1771), realizat în Franţa la 1759 (fig. 6). În imediata vecinătate 
era plasat portretul soţului Smaragdei-Ecaterinei Cantemir-Goliţân, cneazul Dmitrii Mihailovici 
Goliţân (1721-1793), pictat în anul 1762 de Drouais le Fils, Francois-Hubert (1727-1775) (nr. inv. 


2 AnnpocoB, C. O., Pycckue sakasuuku u umanbanckue xyðoscHuku 8 XVIII e. [Tekct]: nayunoe u3manue, CIIG., 
JHmuartpuă Bynannn, 2003, 286, [10] c. + un. 

Până în prezent sunt identificate 22 portrete-cópii şi gravuri după originalul lui Giacomo Amiconi, executate de 
numeroşi pictori şi gravori din sec. al XVIII-lea — al XIX-lea (Pomun C., Kanmemupu' e u3o6pasumenbHoix 
mamepuanax, Kummn&8, 1988, c. 86-89). 

3 Domnu C., Kanmemupii 8 uso6pasumenbnoix mamepuanax, Kumnnës, 1988, c. 86-90. 

?2 Antiochus Cantemir, Autoportrait en miniature, ca. 1736 (Lemny Ştefan, Les Cantemir. L'aventure européenne d'une 
famille princière au XVIII siècle, Paris, Éditions Complèxe, 2009, 320 p.). 

3 Kanremup AHTuox JlumurpueBuu. Covunenua, nucema u us6pannbie nepeaodu. B 2-x Tomax. Tom 1. Carapmı, 
MEJKHeE CTHXOTBOPCHUA M IICPEBOABI B CTUXaX. C NOpTpeToM aBTOpa, crarba O A. Kanremupe u c npum. B. J. 
Croronuna. Pex nsx. I. A. Eppemos, Cn6., Hsx. H. H. I nazynoBa, 1867, CX111 +559 + 50c. 

% EqpemoB I. A., Cnucok cmameŭ o Kanmemupe u eeo couunenuax, B KH.: Kanmemup Anmuox Jlumumpuesuu. 
Couunenua, nucoma u us6pannbie nepeseodbi. B 2-x Tomax. Tom II. CouuHeHuA H IepeBOAbI B IIPO3€, NOIATHYECKHA 
menemu H ruceMa. C noprperom aBTOpa, crarba O A. Kanremupe u c npum. B. A. Croronuna. Pex nsa. I. A. Eppemos, 
Cn6., Msa. M.N. I nasynosa, 1868, c. 460. 

3 Domnu C., Kanmemupvi 6 uso6pasumenrbnoix mamepuanax, Kumnnës, 1988, c. 31. 

3* Ibidem, 36. 

” Ibidem 39, 41. 

38 Ibidem, p. 42-45. 

“9 Dergaci, Nicolae, Un vlăstar din arborele genealogic al Cantemireştilor, în Buletin ştiinţific. Revistă de Etnografie, 
Științele Naturii şi Muzeologie. Serie nouă, Chişinău, vol. 7, p. 249-256. Eşanu Andrei, Eşanu Valentina, Smaragda- 
Ecaterina Cantemir-Goliţân (1720-1761), în Dinastia Cantemireştilor (secolele XVII-XVIII), coordonator şi redactor 
ştiinţific acad. Andrei Eşanu, Chişinău, Ştiinţa, 2008, p. 490-492. 

894). Vom arăta, printre altele, că D. M. Goliţân, căsătorit cu fiica lui Dimitrie Cantemir — 
Smaragda-Ecaterina în 1751, se trăgea dintr-o veche dinastie de cneji ruşi; el s-a distins prin vastul 
său orizont politic şi cultural, care s-a evidenţiat printr-o îndelungată carieră diplomatică la Paris şi 
mai ales la Viena (timp de 30 de ani), mare filantrop şi colecţionar de artă (fig. 7). 

Însă marea surpriză abia urma, căci în sala învecinată am observat, printre alte interesante opere, 
un portret, încadrat într-o somptuoasă ramă aurită, care înfățişa un chip luminos cunoscut nouă. 
Apropiindu-ne de acest enigmatic portret, am realizat că, de pe pânză, ne priveşte aceeaşi Smaragda- 
Ecaterina Cantemir-Goliţân. Ea este reprezentată de pictor la nivel bust, imagine încadrată pe cea mai 
mare parte a pânzei, corpul fiind uşor întors spre dreapta, iar capul uşor spre stânga; îmbrăcată într-o 
rochie de culoare albastră-vineţie, elegantă, tânără, frumoasă, cu ochi căprui, inteligenți, frunte înaltă, 
sprâncene frumos arcuite, obraji îmbujoraţi, părul modest coafat şi abundent pudrat, acoperit 
preponderent spre spate cu un văl străveziu uşor, care este prins în păr cu o agrafă cu diamant, alunecând 
spre frunte; pe dreapta capului sunt prinse în păr trei flori mici de diferite culori. Umerii şi pieptul uşor 
dezveliți lasă la vedere pielea albă gingaşă. Din spate, peste umărul stâng este aruncat un bogat şirag de 
perle, care vine să sublinieze noblețea persoanei înfăţişate (fig. 8). 

Am constatat că, într-adevăr, este vorba de portretul fiicei mai mici a lui Dimitrie Cantemir, 
din căsătoria cu Anastasia Trubeţkaia, lucrare făcând parte din colecţia „Cneazului Goliţân” cu 
numărul de inventar 1034, ulei pe pânză, 54 x 45 cm, depozitată în fondurile aceleiaşi instituţii 
muzeale moscovite“. Portretul a fost pictat după natură în anul 1757, pe când soţii Goliţân se aflau 
la Paris, de pictorul francez Jean-Marc Nattier (1685-1766), cunoscut în Rusia încă din 1717, când a 
executat portretele pereche ale lui Petru I şi a soţiei sale Ecaterina I. 

Portretul în cauză are o interesantă istorie, reconstituită cu anumite lacune în literatura de 
specialitate. Mai multă vreme nu s-a ştiut cine este redat pe această pânză, păstrată astăzi în 
colecţiile Muzeului de Arte Plastice „A. S. Puşkin” din Moscova sub denumirea „Portret feminin”. 
Probabil, după întoarcerea cneazului D. M. Goliţân în Rusia, acesta a adus cu sine şi întreaga sa 
colecţia de portrete, dintre care mai multe au ajuns până în zilele noastre. Nu se cunoaşte în detalii 
care a fost soarta acestei colecţii, dar pe la începutul sec. al XX-lea, „Portretul feminin” aparţinea 
cneazului M. A. Vasilcikov, care l-a oferit spre vânzare, în 1912, galeriei de anticariat „Heinemann” 
din München, figurând ca portretul prințesei Golstein-Bek“?, de unde a fost procurat de contele rus 
Gudovici pentru pinacoteca sa din „Vvedenskoe”, gubernia Moscovei. 

Probabil în urma naţionalizărilor efectuate după evenimentele din 1917-1920, portretul în 
cauză a ajuns, în 1924, la muzeul „Rumianţev” din capitala Rusiei, iar din 1948, în cel de Arte 
Plastice „A. S. Puşkin”, unde se păstrează până astăzi şi unde a continuat să figureze ca „Portret 
feminin” până prin 1991”. Identificarea a fost făcută în ultima vreme, căci în toamna anului 2008, 
acesta era expus în muzeu deja ca „Iloprper E. M. lonuneroă. 1757 / The Princess Golitzyna”. 

Astfel, deşi până nu demult acest portret era în vizorul cercetătorilor, fiind catalogat şi publicat 
de mai multe ori ca „Portret feminin”, nu se ştia că ar fi al Smaragdei-Ecaterinei Cantemir-Goliţân. 
Datorită identificării şi expunerii în muzeul moscovit, am constatat că acest din urmă portret a rămas 
necunoscut specialiştilor în materie şi nu a fost inclus în nici un catalog de specialitate şi, cu atât mai 
mult, nu a fost menţionat în vreo lucrare dedicată iconografiei Cantemireştilor. 

Astfel, prin publicarea acestei pânze a Smaragdei-Ecaterina Cantemir-Goliţân, venim cu 
modesta noastră contribuţie prin care completăm portretistica feminină cantemiriană. 


* Aducem şi pe această cale cele mai sincere mulţumiri direcţiei şi colaboratorilor Muzeului de Arte Plastice „A. S. 
Puşkin” din Moscova, care ne-au permis să fotografiem portretele menționate în studiul de faţă. 

4 Kysnenoga H.A. Dpanuysckaa acuseonuco XVI — nepeaa nonosuna XIX eeka. IocyOapemeennbiii myzeŭ 
u3o6pa3umenbnbix uckyccme umenu A.C.IIywukuna, MockBa, 1991, c. 7. 

“ Rohe M. K., Eine Ausstelung französische Rokokomalerei in der Galerie Heinemann in München, în Cicerone 1912, 
t. 2, s. 128, Cat. 132. 

8 KysnenoBa M. A. Ppanuysckaa cusonucv XVI — nepeaa nonosuna XIX eeka. Iocyoapcmeennviii myzeŭ 
uso6pasumenbnbix uckyccme umenu A. C. Tywukuna, MockBa, 1991, c. 244-245, nr. 62. 

Fig. 1. Dimitrie Cantemir. Gravură de autor necunoscut, după portretul nr. 104 
din Arhiva Principală din Moscova a Ministerului de Externe al Rusiei, 1734. 

Fig. 2. Dimitrie Cantemir. Gravură de autor necunoscut, după portretul nr. 105 din Arhiva 
Principală din Moscova a Ministerului de Externe al Rusiei (astăzi în colecția Olsufiev a 
Bibliotecii Naţionale a Rusiei din Moscova), după 1723. 

Fig. 3. Antioh Cantemir. Copie ulterioară după un portret din 1734 de Giacomo Amiconi. 

Fig. 4. Antioh Cantemir. Autoportret în miniatură, ante 1732. 

Fig. 5. Antioh Cantemir. Gravură din 1867 de F. A. Brockhaus după Autoportret, ante 1732. 

Fig. 8. Prinţesa [Smaragda] Ekaterina Dimitrievna Goliţân [Cantemir]. 
Portret de Jean-Marc Nattier (Paris, 1757). 


41 


Analele Universităţii Creştine „Dimitrie Cantemir”, Bucureşti, Seria Istorie — Serie nouă, Anul 1, Nr. 3, 2010, p. 42-46 
ISSN 2068 — 3766 (online); ISSN 2068 — 3758 (CD-ROM); ISSN 1584 — 3343 (print) 


DIMITRIE CANTEMIR — 300 DE ANI. 
ACTIVITATEA DIPLOMATICĂ” 


Prof. univ. dr. Florin NEGOIŢĂ" 


Abstract. Dimitrie Cantemir — 300 years. Diplomatic activity. Dimitrie Cantemir, born on 26" of October 1673, 
Moldavia 's ruler between 1710 and 1711, scholar of European fame is claimed by historians, geographers, 
sociologists, philosophers, lawyers, literates, orientalists, theologians and musicians. At the same time, he was an 
outstanding diplomat, who formulated valuable concepts for the history of Romanian law in foreign policy and 
diplomacy. The seven months of his reign (December 1710 - July 1711) are equidistant in time from 1600, the year of 
the Union of Romanian Countries during Mihai Viteazul rule and 1821, the year of the revolution led by Tudor 
Vladimirescu. Cantemir should be studied in the context of the relationship between scientist and politician, the 
philosopher and diplomat, between theory and practice, between certainty and goals, between national and 
international context, between the fight for the Union and the Independence. 


Keywords: Dimitrie Cantemir, diplomacy, Moldavia, Ottoman Empire, Romania. 


Cuvinte-cheie: Dimitrie Cantemir, diplomaţie, Imperiul Otoman, Moldova, România. 


Dimitrie Cantemir, născut la 26 octombrie 1673, domnul Moldovei între 1710 şi 1711, 
savantul de renume european este revendicat de către istorici, geografi, sociologi, filosofi, jurişti, 
literați, orientalişti, teologi şi muzicieni. 

El a fost, în acelaşi timp, şi un diplomat remarcabil, calitate în care a formulat concepții 
valoroase pentru istoria dreptului românesc în materie de politică externă şi diplomație. 

Cele şapte luni de domnie (decembrie 1710 — iulie 1711) sunt la egală distanţă de anul 1600, anul 
Unirii Țărilor Române în timpul lui Mihai Viteazul şi 1821, anul revoluţiei conduse de Tudor Vladimirescu. 

Cantemir trebuie studiat în contextul raporturilor dintre omul de ştiinţă şi omul politic, dintre 
filosof şi diplomat, dintre teorie şi practică, dintre certitudini şi deziderate, dintre contextul intern şi 
cel internațional, dintre lupta pentru Unire şi pentru Independenţă. 

Putem analiza umbrele şi luminile unei domnii de doar şapte luni, tactica şi strategia din 
bătălia de la Stănileşti, pregătirea psihologică insuficientă a marii boierimi şi a populației înainte de 
Stănileşti, recunoaşterea sa internaţională ca membru al Academiei de la Berlin, activitatea sa 
diplomatică, asupra căreia ne vom rezuma mai jos. 

Continuator al lui Neagoe Basarab, care elaborase cu două secole înainte Învățăturile către fiul 
său, Teodosie, Dimitrie Cantemir se remarcă prin multiplele sale preocupări, dar şi prin legătura 
existentă între activitatea practică şi teoriile sale social-politice fundamentate pe realitățile epocii. 

Astfel, în lucrarea sa din 1705, Istoria Ieroglifică, scrisă pe timpul şederii la Constantinopol, 
se reflectă activitatea sa diplomatică şi, totodată, îşi expune propria concepţie privind problemele ce 
se ridicau în diplomaţie şi politica externă. 


* Comunicare prezentată la Conferinţa internaţională: „Opera lui Dimitrie Cantemir — simbol al convergenţei 
civilizaţiilor”, organizată de Universitatea Creştină „Dimitrie Cantemir” în cadrul manifestărilor prilejuite de 
aniversarea a 20 de ani de la înfiinţarea Universităţii Creştine „Dimitrie Cantemir” şi 300 de ani de la începutul domniei 
lui Dimitrie Cantemir, Bucureşti, 21-22 octombrie 2010. 

* Universitatea Creştină „Dimitrie Cantemir”, Facultatea de Ştiinţe Juridice şi Administrative, București; 
florin.negoita(A yahoo.com. 

Dimitrie Cantemir a fost preocupat de aflarea adevărului şi de înfăptuirea dreptății, a elaborat 
principii politice pentru români, cu scopul de a face acestora o educație etico-politică. Animat de o 
puternică dragoste de ţară, el se situa mai presus de ambițiile mărunte care dominau clasa stăpânitoare şi 
care, din nefericire, contribuiau la adâncirea dependenţei Țărilor Române faţă de turci. 

Concepţia sa politico-juridică a fost pusă în practică în calitate de domnitor al Moldovei, 
găsindu-şi apoi expresia şi teoretizarea în alte lucrări ale sale, redactate şi finalizate în Rusia, în 
timp ce îşi desfăşura activitatea diplomatică la curtea țarului Petru cel Mare. 

În vechiul drept public românesc, Dimitrie Cantemir este perceput ca un precursor, atât în 
ceea ce priveşte dreptul constituțional intern, cât şi cel extern. În lucrările sale, Cantemir cercetează 
materiile ce țin de esența dreptului constituțional, formulează norme de diplomație şi politică 
externă, examinează poziția juridică internațională a Moldovei, precum şi vechile tratate cu Poarta, 
prin care se recunoaşte autonomia Moldovei, motivând aspiraţiile la independența şi suveranitatea 
țării. Din aceste poziții, Cantemir recomanda o altă orientare în politica noastră externă, care avea să 
ducă, după mai bine de un secol şi jumătate, la independenţa Statului român. 

Pregătirile pentru activitatea diplomatică încep din tinereţe. În anul 1686, la Iaşi, tânărul fiu 
de domn, Dimitrie Cantemir, a participat la evenimente diplomatice importante ale Moldovei, 
primind împreună cu boierii, pe domnul Ţării Româneşti, Şerban Cantacuzino, care pregătea 
eliberarea țării cu ajutorul Rusiei, în temeiul tratatelor semnate de către domnul muntean. 

În 1688, Cantemir a fost trimis de tatăl său ca ostatic la Constantinopol; aici a studiat situația 
politică a Imperiului Otoman şi, în numele domnitorului Moldovei, a întreținut relații cu 
reprezentanţii diplomatici ai ţărilor europene, prin corespondenţa purtată cu aceştia. 

În anul 1695 i se oferă domnia Moldovei, la care Cantemir renunță în favoarea fratelui său, 
Antioh, deoarece el aspira la domnia Ţării Româneşti; de aceea, rămâne la Constantinopol, în 
calitate de capuchehaie — reprezentant diplomatic al fratelui său. 

Prin căsătoria cu fiica lui Şerban Cantacuzino, fostul domnitor al Țării Româneşti, devine moştenitorul 
politic al acestuia şi urmaşul lui în ceea ce priveşte încercările de eliberare de sub turci a Munteniei. 

La Constantinopol, Dimitrie Cantemir s-a dovedit a fi un bun diplomat, deoarece fără 
mijloace materiale a izbutit să îndepărteze reţeaua de intrigi ţesută de Constantin Brâncoveanu 
împotriva sa, speriat de diplomaţia lui Cantemir, care reuşise să-şi ascundă intenţiile față de 
conducătorii turci, care in decembrie 1710 îi oferă domnia Moldovei. 

Tratatul de alianţă dintre Moldova şi Rusia din anul 1711. În timp ce Ţările Române 
erau înconjurate de Imperiul Otoman, cu excepția graniţei de nord, unde Polonia lui Sobieski 
începuse să decadă şi să ajungă sub influenţa Rusiei, în 1699, după pacea de la Karlowitz, Austria 
dobândeşte Transilvania, devenind vecină cu Moldova şi Țara Românească; Rusia condusă de Petru 
cel Mare devenise o putere europeană. 

Dimitrie Cantemir, cunoscător al tainelor Imperiului Otoman, a fost vestitorul slăbirii şi 
decăderii turcilor şi a trecut la elaborarea unui plan politic de eliberare a țării, plan ce se fundamenta 
pe o pregătire îndelungată şi o matură chibzuinţă. La Constantinopol, Cantemir făgăduise 
ambasadorului rus, Tolstoi, că dacă va ajunge domnitor, va trece de partea Rusiei, ceea ce a făcut 
din Petru cel Mare un aliat al său firesc în reluarea luptei pentru independență.! 

Tratatul de la Luck, redactat în întregime de Dimitrie Cantemir, consfințeşte acordul de voință al 
celor doi suverani; este o alianță militară şi politică. Din tratat rezultă spiritul realist al lui Cantemir, prin 
care cântărea condiţiile şi preţul prin care Moldova se putea elibera de sub dominaţia otomană. 

Tratatul, un succes diplomatic al cărturarului moldovean, statornicea toate garanţiile juridice şi 
politice, atunci posibile, privitoare la întinderea şi independența Moldovei. Tratatul cuprindea o alianță 
militară pentru eliberarea, apărarea şi garantarea drepturilor fundamentale ale țării; în ipoteza victoriei, 
recunoaşterea dinastiei Cantemireştilor, iar în ipoteza înfrângerii, acordarea ospitalităţii. 

Tratatul consfințea egalitatea în drepturi a ambelor părți contractante, prevăzând raporturi 
bilaterale, concretizate în temeiul unor declarații categorice cuprinse în articolele 1, 2, 4, 12, 13 şi 


! P, P, Panaitescu, Tratatul de Alianță dintre Moldova şi Rusia din 1711. 250 de ani de la încheierea lui, „Studii”, nr. 4, 
1961, p. 205. 

16. Astfel, Cantemir obținea, în schimbul jurământului de credință prestat de Domn Țarului, sprijin 
pentru eliberarea ţării de sub turci şi, pe viitor, şi apărarea Moldovei şi a întregului popor. 

Până la sosirea oştilor ruseşti pe pământul Moldovei, cei doi suverani se obligau reciproc să 
păstreze „cel mai mare secret”, perioadă în care Cantemir acorda Țarului tot ajutorul, prin 
informații, pe cale diplomatică secretă. 

Petru cel Mare se angaja să lupte cu oştile sale, iar domnul moldav să coopereze cu oastea 
sa. Ţarul se obliga să acopere toate cheltuielile de întreţinere ale oştirii moldovene, iar Cantemir 
avea datoria şi dreptul de a da Țarului „prețioasele sale consilii”. 

Țarul, în schimbul loialității lui Cantemir se obliga să asigure apărarea şi ocrotirea 
necontenită a Moldovei şi se obliga şi pentru urmaşii săi la respectarea literei şi spiritului Tratatului, 
în baza art. 16.7 Suveranitatea Moldovei era garantată prin art. 3-10. 

În temeiul tratatului, familia Cantemir forma o dinastie ereditară, cu dreptul de a transmite tronul, cu 
titlul de suveran; în lipsa fiilor, chiar ramurilor colaterale. Țarul nu putea numi domn pe altcineva, ceea ce 
desființează dreptul boierilor de a alege pe Domn, precum şi posibilitatea de a fi numit Domn din afară. 

Toată puterea Statului este centralizată în persoana Domnului, „după obiceiuri”, puterea 
absolutistă fiind cunoscută în toate țările europene, cu excepția Poloniei şi a Ţărilor Române. 
Domnul are puterea cea veche față de boieri, însă nici o schimbare a privilegiilor lor, ceea ce 
înseamnă recunoaşterea orânduirii existente, prin dreptul boierilor de stăpâni moşiile şi supuşii lor. 
Tot venitul Statului era la dispoziţia Domnului, fără controlul boierilor existent până atunci şi toate 
oraşele erau proprietatea Domnului. Boierii şi toți supuşii sunt datori să se supună poruncii 
Domnului „fără vreo opunere sau pretexte”, ceea ce consacră şi puterea Domnului asupra armatei, 
deoarece, în termenii epocii, poruncile privesc obligaţiile militare. 

Toată legea şi judecata este a Domnului, de la dreptul de a legifera în ceea ce priveşte 
organizarea Statului şi raporturile sociale. Atributul de împărțire a dreptăţii, atribut pe care toţi 
domnii noştri l-au avut, dovedeşte autonomia internă, aşa cum fusese definită de vechiul drept 
românesc, de „obiceiul pământului”. Ţarul nu putea lua nici o măsură în Moldova fără o diplomă 
domnească, astfel că protecţia acordată nu ştirbea cu nimic suveranitatea Țării. În felul acesta, 
Cantemir urmărea să instaureze domnia absolută în Moldova, în temeiul „vechilor obiceiuri”. 

Tratatul recunoştea integritatea teritorială a Statului suveran al Moldovei, în graniţele din 
timpul domniei lui Ştefan cel Mare, mai înainte de pierderea cetăților de la Dunăre; în art. 11: 
„Hotarele Moldovei sunt cele cuprinse între Dunăre, ara Românească, Marele Ducat al 
Transilvaniei, teritoriul polon, Nistru, Camenița şi Bender, cu tot hotarul Bugeacului”. 

De aceea, acest document internațional este important pentru români, deoarece el cuprinde 
garantarea politico-juridică a întregului teritoriu al Moldovei, inclusiv Basarabia, până la Nistru, sub 
semnătura Țarului, Petru cel Mare, care se obligă pentru urmaşii săi, indiferent de ideologia politică 
a acestora. De altfel, toți urmaşii acestuia au fost şi sunt unanimi în a admira şi respecta 
personalitatea şi concepţiile acestui mare împărat, astfel încât respectarea acestui tratat semnat de 
acesta se impune cu necesitate. 

Art. 14 subliniază că Rusia se obliga să nu încheie o pace care ar lăsa Moldova sub 
dominație turcească; dacă totuşi turcii izbuteau să cucerească Moldova, se asigura lui Cantemir şi 
urmaşilor săi ospitalitatea în Rusia. 

Ultimele dispoziții ale tratatului reglementau jurămintele Țarului şi ale lui Cantemir, acesta 
din urmă se angaja ca, la intrarea armatelor ruseşti în Țară, să aducă la jurământul de credinţă pe toți 
nobilii, boiernaşii, oştirea şi poporul Moldovei, iar Petru cel Mare se angaja în mod solemn, în 
finele Tratatului, că va „apăra de toţi inamicii pe tot poporul Moldovei”.* 

Din punct de vedere juridic, egalitatea părților contractante se demonstrează prin drepturile recunoscute 
de către fiecare semnatar celeilalte părți, drepturi cărora le corespund obligații cu titlu de reciprocitate. 

Autonomia şi suveranitatea Moldovei, puterile Domniei şi alte atribute implicite, dreptul de a avea 
armată, dreptul de a trata cu alte state de la egal legal, învederau starea juridică a Moldovei față de țările din afară. 


? M. Oroveanu, Istoria Dreptului Românesc, Editura Cerma, Bucureşti, p. 71. 
“1. Minea, Despre Dimitrie Cantemir, omul, scriitorul şi domnitorul, Editura Viaţa Românească, Bucureşti, p. 370. 
* M. Oroveanu, op. cit., p. 73. 

În final, relevăm faptul că Petru cel Mare, în numele Rusiei, s-a obligat să apere împotriva Turciei 
integritatea teritorială a Moldovei, în hotarele sale istorice, având la răsărit fluviul Nistru. 

Aşadar, Tratatul oglindea relaţii istorice şi drepturile vechi ale Moldovei asupra teritoriului său, 
locuit şi apărat de români împotriva oricăror cotropitori, în temeiul art. 16 şi care obliga pe toţi succesorii săi. 
Nota ultimativă din 26 iunie 1940 a ministrului de externe al URSS impunea României, ca în mai puţin de 
24 de ore, să fie de acord cu cedarea Basarabiei către Uniunea Sovietică şi, în plus să „transmită” şi partea de 
nord a Bucovinei, cu titlul de „despăgubire”, pricinuită de „dominaţia” de 22 ani a României în Basarabia. 

Ca urmare a aplicării Tratatului, în ziua intrării primelor detașamente ruseşti la Iaşi (30 mai 1711), Domnul a 
dat o Proclamaţie către popor, prin care se anunţa trecerea de partea Rusiei şi ruperea relațiilor cu Poarta, a legăturilor 
de vasalitate cu aceasta, iar Cantemir se intitula „cu mila lui Dumnezeu, Domn pe viaţă al Ţării Moldove”. 

Această Proclamaţie, a cărei importanță este recunoscută şi de Nicolae Iorga, precizează că 
vechiul tratat încheiat de fiul lui Ştefan cel Mare, Bogdan, cu turcii, fusese încălcat de către turci, faţă de 
care exista obligaţia de a plăti tribut. De asemenea, se sublinia că vechiul tratat fusese încălcat de către 
turci prin dărâmarea cetăților Moldovei, cucerirea părții de sud-est a țării şi jafurile îngăduite tătarilor, 
turcirea cu sila a unora dintre doamnele Ţării, creşterea tributului şi a îndatoririlor către Poartă etc. 

Argumente din Proclamație privind independenţa Țării au fost dezvoltate mai târziu de Cantemir 
în Descriptio Moldavie, iar evoluţia relațiilor dintre Moldova şi turci şi înțelegerea dintre Bogdan al III-lea 
şi Poartă au fost tratate şi în Istoria Imperiului Otoman. Argumentarea istorico-juridică a lui Cantemir a 
fost preluată ulterior de diplomaţii români şi utilizată cu patriotism, până la eliberarea Țărilor Române de 
sub dominația Porții, ducând la biruință în 1877-1878, deoarece corespundea adevărului istoric. 

Concepţia diplomatică a lui Dimitrie Cantemir a fost expusă în Istoria leroglifică. 
Desfăşurând o activitate diplomatică remarcabilă la Poartă, Cantemir a utilizat în această lucrare a 
sa un cifru diplomatic obişnuit în corespondența secretă a epocii şi care consta în desemnarea 
oamenilor politici cu nume de animale. 

În dezvoltarea concepţiilor sale privind activitatea diplomatică, Dimitrie Cantemir a fost 
necontenit călăuzit de respectarea adevărului şi dreptăţii, atrăgând atenția că dreptatea nu poate fi 
înăbuşită până la sfârşit şi că lucrurile nedrepte nu vor rămâne nesancționate”. 

Cantemir are prețuire pe cel care pune „cinstea cuvântului” mai presus decât propria lui 
viață; de aici rezulta însemnătatea pe care autorul o acordă „respectării cuvântului dat”. 

În concepția sa, în timpul discuţiilor, un bun diplomat urmează „să învingă în sine însuşi îngâmfarea 
sau ambiția şi să ţină seama de sfaturile înțelepte, străduindu-se pentru alegerea prietenilor şi păstrarea lor”.€ 

Diplomatul, trebuie, în concepția lui Cantemir, să lucreze exclusiv în interesul țării, să 
utilizeze un limbaj ales, să evite expresiile nepotrivite şi dăunătoare negocierilor şi să se preocupe 
de realizarea unui climat favorabil păcii; consideră gâlceava ca o boală cronică şi sfătuieşte ca 
aceasta să fie definitiv curmată, fiind dăunătoare. 

Cantemir îndeamnă la întrebuințarea cuvântului „mângâios”, iar la masa tratativelor recomandă 
să nu se amintească despre neînțelegerile anterioare, care ar genera şi întreține o ambianţă nefavorabilă 
acordurilor. Cantemir atrage atenţia asupra unei anumite limite în discuții şi sfătuieşte să se evite rostirea 
cuvintelor ce ar putea duce la tulburări, o provocare a adversarului. El îndeamnă la prudenţă, ignorarea 
unor cuvinte provocatoare, gândire şi vorbire fără a trece „peste limitele stabilite de Şeful Statului”. 

În anumite împrejurări este necesar să se acționeze cu promptitudine, deoarece tergiversarea ar 
duce la prejudicii. În ducerea la îndeplinire a unor misiuni dificile, păstrarea secretului face mai 
lesnicioasă realizarea acestora, iar dezvăluirea secretului duce la compromiterea acţiunilor întreprinse. 

Cantemir elogiază tăcerea înțeleaptă, cu ajutorul căreia diplomatul ascultă şi gândeşte cu 
scopul de a găsi soluția cea mai bună pentru rezolvarea problemei în discuţie. Legat de negocierile 
cu un adversar de neclintit în poziţia sa, Cantemir propune să se adopte o poziţie suplă, în sensul de 
a nu se persevera zadarnic în argumentarea unei teze care nu are sorți de izbândă. 

Cantemir critică şi deplânge faptul că agenții diplomatici ai Țărilor Române la Poartă nu slujesc, 
în fond, interesele superioare ale statului lor, ci interesele lor personale; aceşti agenți diplomatici, pentru 
a justifica utilitatea funcțiilor îndeplinite, precum şi cheltuielile făcute de ei, se străduiesc „vrăjbile a 


5 Ibidem, p. 75. 
*D. Cantemir, Istoria Ieroglifică, vol. II, Bucureşti, 1973, p. 67, 110, 218. 

ațâţa”, întreținând o atmosferă încordată, ceea ce vine în contradicție cu misiunea adevăratului diplomat. 
Aceştia se tem că, nemaiavând activitate, funcția lor ar deveni inutilă şi, de aceea, sunt gata să inventeze 
orice pentru a continua o tristă îndeletnicire împotriva neamului lor; asemenea agenți diplomatici să nu 
fie folosiţi în tratative, deoarece riscă tergiversarea şi zădărnicirea negocierilor. 

În consecință, pentru succesul tratativelor, Cantemir afirmă că ar fi mai indicaţi 
împuterniciții din ţară, cărora să li se încredinţeze, în mod temporar, o anumită misiune diplomatică. 

Diplomatul şi patriotul român Dimitrie Cantemir şi-a închinat întreaga viață şi toată ştiinţa 
țării sale în scopul eliberării de sub turci, viaţa sa constând dintr-o activitate diplomatică 
neîntreruptă, pusă în slujba unui ideal, o activitate practică întemeiată pe concepţiile omului de 
ştiinţă, ce formează în opera sa un sistem politico-juridic unitar. 

Cunoscând cauzele fenomenelor politice, Cantemir şi-a dat seama că, dacă Ţările Române n- 
au progresat spre o organizare statală superioară, rămânând sărace şi lipsite de cultură, aceasta se 
explică prin exploatarea exercitată sute de ani asupra lor de către Imperiul Otoman.ă 

Atâta timp cât dăinuieşte dominaţia turcească, spunea diplomatul Cantemir, reformele 
propuse nu se pot înfăptui pentru propăşirea poporului. O monarhie dreaptă şi luminată, concepută 
de Cantemir, cu autoritate asupra boierilor pentru curmarea abuzurilor, nu se poate instaura în Ţările 
Române, dacă monarhul este obligat să exploateze ţara, spre a face faţă pretențiilor turceşti şi dacă 
va putea fi oricând pârât la Poartă de către boierii nemulțumiți. 

Rezultă că lupta pentru independenţa Statului se impunea cu necesitate în gândirea lui 
Cantemir şi, pentru realizarea acestui scop, el a arătat că Imperiul Otoman intrase în decadență şi a 
îndemnat la începerea luptei pentru eliberarea Ţărilor Române.” 

Tendinţa şi orientarea europeană a lui Cantemir privind eliberarea românilor rezultă şi din 
faptul că el a accentuat ideea că românii, apărând civilizația Europei, ca un zid împotriva turcilor, 
au dreptul, la rândul lor, să fie apăraţi de statele europene. Astfel, el preconiza recucerirea 
independenţei Ţărilor Române printr-un război împotriva turcilor, în care românii să lupte alături de 
ruşi, fapt pentru care a încheiat Tratatul de Alianţă cu Rusia. 

Călăuzit de concepții superioare, umanistul şi omul de ştiinţă Dimitrie Cantemir a fost 
primul care a pus la îndemâna generațiilor viitoare de luptători pentru Unire şi Independenţă, 
argumentul juridic al relaţiilor noastre contractuale cu Poarta, în sensul că Ţările Române aveau nu 
numai obligaţii, dar şi drepturi, precum respectarea dreptului de suveranitate. 

Animat toată viaţa de puternice sentimente de dragoste de țară şi de ideea de dreptate, Cantemir 
a formulat, în materie de politică externă, principii întemeiate pe politica românească tradițională de 
pace, neamestecul în treburile interne ale altor state şi de condamnare a războaielor de cotropire. 

Personalitate culturală de prestigiu european, a cărui operă îl aşează printre cele mai 
reprezentative figuri ale poporului nostru, bărbat de stat înzestrat cu un pătrunzător spirit juridic, 
primul istoric al dreptului românesc, profundul analist al vieţii social-politice a timpului său, 
Dimitrie Cantemir a fost şi un creator de principii politice externe, pe care le-a aplicat în practică, 
fiind un mare doctrinar în istoria diplomaţiei româneşti. 

După 300 de ani, opera cantemiriană este trainică, mai actuală şi mai necesară ca oricând. Respectul 
şi aprecierea lui Dimitrie Cantemir, câştigate în timp, îi conferă omului politic, domnitorului, diplomatului şi 
umanistului sens, semnificații şi durabilitate în panteonul ştiinţei, culturii şi diplomației româneşti. 

„Nevoia de Cantemir” impune după 300 de ani, nevoia de actualizare a operei sale, de principii 
şi idealuri, nevoia imperioasă de bărbaţi de stat şi patrioți dăruiți idealurilor naționale până la sacrificiu. 

Clădind în opera sa istorică imaginea vie a vechimii şi unităţii românilor, de la plămădirea lor pe 
cuprinsul Daciei străbune, Cantemir va da luptei de eliberare națională unul din fundamentele programului 
ei politic, făcând să dăinuiască, peste o trecătoare neizbândă, idealurile dintotdeauna ale poporului său: 
Unirea şi Independenţa, idealuri cărora a încercat, în scurta sa domnie, să le dea o nouă viață şi eternitatea. 

După 300 de ani, viaţa şi istoria îl confirmă! 


7M. Oroveanu, op. cit., p. 81. 

8 Ibidem. 

” D. Cantemir, Descriptio Moldaviae, Bucureşti, 206, p. 70 şi urm. 
10 /bidem, p. 91. 

PERCEPȚIA PERSONALITĂȚII ŞI OPEREI LUI DIMITRIE CANTEMIR 
LA COMEMORAREA A 300 DE ANI DE LA NAŞTEREA SA 
(ÎN SPAŢIILE GERMAN, EX-SOVIETIC ŞI TURCIA)” 


Prof. univ. dr. Ion ALEXANDRESCU” 


Abstract. Dimitrie Cantemir 5 personality and work at 300 years of his birthday (perceptions in Germany, USSR and Turkey). 

This paper deals with the events organized abroad in 1973 by the Romanian authorities dedicated to the 300" anniversary of 
the great scholar and ruler Dimitrie Cantemir 5. This initiative was very well received in former West Germany and East 
Germany. The exclusive affiliation of Cantemir to the Russian culture that authorities from Moscow were eager to assert was 

meant to remove the creation of Dimitrie Cantemir from the national and historical heritage of the Romanian people. In the 
same manner, the situation from the former Soviet Republic of Moldova has been notable; here political and cultural 
authorities had organised more consistent events dedicated to the great scholar as exclusive „Moldavian ”. The Romanian and 
Turkish authorities focused on the Cantemir 5 musical achievements during his stay at Istanbul, but also on the detection and 
identification of some sites and monuments that attested his presence in the capital of the Ottoman Empire. 

Manifestările consacrate aniversării, în anul 1973, a tricentenarului naşterii lui Dimitrie 
Cantemir, atât pe plan intern cât şi în numeroase tări din Europa, Asia, Africa şi cele două Americi, 
permit o evaluare a modului cum era percepută atunci opera şi activitatea acestuia, aşa cum reiese 
din informaţiile transmise de oficiile diplomatice ale României, referitoare la acțiuni organizate la 
Academii de ştiinţe, universităţi, institute de cercetare, societăţi culturale, biblioteci centrale, şcoli, 
muzee etc. în multe țări ale lumii. 

Comemorarea în acel an a lui Dimitrie Cantemir s-a înscris la loc de frunte în rândul 
personalităţilor române recomandate de UNESCO, a fi sărbătorite în acel an, între care se numărau 
şi Gheorghe Lazăr, Gheorghe Țiţeica şi Dimitrie Paciurea. 

România, aşa cum se preciza într-o circulară din 23 februarie 1973 a MAE! către toate 
oficiile diplomatice ale țării noastre, preconiza, potrivit unui plan de acțiuni ce urmau a avea loc în 
ţară şi străinătate, editarea de lucrări ale marelui cărturar, monografii despre viaţa şi activitatea sa, 
inclusiv în limbi străine, organizarea unei expoziţii foto-documentare, realizarea unui film 
documentar pentru televiziune şi a unui film artistic (după un scenariu de Mihnea Gheorghiu), o 
emisiune de timbre jubiliare şi cărți poştale cu efigia domnitorului, organizarea de simpozioane şi 
conferinţe, difuzarea de articole şi studii care să apară peste hotare. 


* Comunicare prezentată la Conferinţa internaţională: „Opera lui Dimitrie Cantemir — simbol al convergenţei 
civilizaţiilor”, organizată de Universitatea Creştină „Dimitrie Cantemir” în cadrul manifestărilor prilejuite de 
aniversarea a 20 de ani de la înfiinţarea Universităţii Creştine „Dimitrie Cantemir” şi 300 de ani de la începutul domniei 
lui Dimitrie Cantemir, Bucureşti, 21-22 octombrie 2010. 

** Universitatea Creştină „Dimitrie Cantemir”, Facultatea de Istorie, Bucureşti; revista.istorie.ucde(Q gmail.com. 

! Arhiva Ministerului Afacerilor Externe (în continuare Arh. MAE), dos. nr. 3403/1973, f. 1 (Marcarea peste hotare a 
300 de ani de la naşterea lui Dimitrie Cantemir), vol. 1-3. 

Acţiuni similare urmau a fi organizate prin intermediul comisiilor naţionale UNESCO (care 
nu s-au implicat plenar şi frecvent în aceste acțiuni — n.n.) în programul de aniversări al acestor 
organizaţii fiind inclus, aşa cum am arătat, şi Dimitrie Cantemir. 

La 2 martie, printr-o altă circulară semnată de adjunctul ministrului, Vasile Gliga, MAE 
cerea ambasadorilor României acreditaţi în ţările respective să tatoneze, iar apoi să solicite 
constituirea unor comitete naționale care să coordoneze şi să sprijine manifestările care vor avea loc 
în ţările de reşedinţă ale acestora (simpozioane, conferințe, publicaţii, cărți etc.) şi să comunice 
reacția autorităților faţă de acest demers. Se menţiona, în acest context că, pentru sărbătorirea a 500 
de ani de la naşterea lui Copernic, în ţara noastră a fost creat un astfel de Comitet naţional.” 

După aproape două luni, Direcţia pentru Cultură şi Presă din MAE notifica ministrului 
adjunct, că 21 de oficii doresc să primească o expoziţie documentară sau de fotografii privind viaţa 
şi activitatea lui Dimitrie Cantemir; filmul documentar era solicitat de 17 oficii, iar 13 oficii îşi 
propuneau să faciliteze prezentarea acestuia la posturi de televiziune din ţările respective.” 

În spaţiul german — RFG şi RDG — recomandările UNESCO şi demersurile Bucureştiului s- 
au bucurat de o atenție remarcabilă. La 14 februarie 1973, ambasadorul României în RFG, 
Constantin Oancea, comunica faptul că se conturează deja posibilitatea organizării unui simpozion 
dedicat lui Dimitrie Cantemir prin intermediul Societăţii Sud-Est-Europene (SOEG) şi a Institutului 
de Studii Sud-Est-Europene din Minchen, ambele instituţii fiind dispuse să invite, cu suportarea 
integrală a cheltuielilor de transport şi întreţinere, o personalitate cultural-ştiințifică din România 
care să prezinte o expunere despre viaţa, activitatea şi opera marelui cărturar român, cu accent pe 
relaţiile sale cu Germania şi Academia din Berlin, al cărei membru de onoare a fost (subl.n. — 1.A).* 
O seară dedicată lui Dimitrie Cantemir putea fi organizată prin intermediul Societăţii Inter- 
Nationes, cu care ocazie să se prezinte o conferință despre personalitatea acestuia, iar 2-3 conferințe 
despre Dimitrie Cantemir puteau fi organizate în universități sau instituții de relații culturale cu 
străinătatea.” Expoziţia foto-documentară, comunica la 27 februarie 1973 oficiul diplomatic al 
României din Köln, putea fi prezentată cu ocazia simpozionului de la SOEG şi a conferinţei de la 
Inter-Nationes, iar filmul documentar putea fi inclus în programul televiziunii vest-germane.“ 

Anterior, la 25 ianuarie 1973, Comisia vest-germană pentru UNESCO solicitase ca, în 
conferința despre Dimitrie Cantemir şi în materialele de prezentare a personalităţii şi activității sale „să 
se scoată cât mai pronunţat în evidență legăturile marelui cărturar român cu Germania, ca fost membru 
al Academiei din Berlin, subliniindu-se relaţiile mai vechi cultural-ştiinţifice dintre cele două ţări”. 

Cu aceeaşi promptitudine, ambasada României la Berlin informa, la 28 februarie, că în RDG 
se va putea organiza o şedinţă festivă de comunicări la Academia de Ştiinţe, în cadrul căreia ar urma 
să se prezinte omul de stat, istoricul şi filologul Dimitrie Cantemir, comunicările putând fi publicate 
într-un număr special al Buletinului Academiei, prezentarea la Berlin a expoziţiei foto-documentare, 
o expoziţie de carte cu lucrări ale lui Dimitrie Cantemir publicate în limba română şi în limbi 
străine, prezentarea la televiziune a filmului documentar şi publicarea în „Berliner Zeitung” a unui 
articol special, o întâlnire comemorativă la biblioteca „I. L. Caragiale”. La lectoratele de limbă şi 
literatură română din Berlin şi Leipzig, la secția de romanistică a Universității din Halle şi la secția 
de istorie a Universităţii din Jena se putea organiza ţinerea unor conferinţe de specialitate. 

Ambasadorul Vasile Vlad telegrafia din Berlin, la 7 martie 1973, că trebuie realizată 
coproducția România-Film şi Defa-Berlin pe baza unui scenariu românesc după romanul „Venea un 
om din Răsărit” al lui Mihnea Gheorghiu, aşa cum RDG realizase o coproducție cu Polonia cu 
ocazia aniversării a 500 de ani de la naşterea lui Copernic.” 

La 21 mai erau deja perfectate sesiunea de comunicări dedicate vieții şi operei lui Dimitrie 


2 Idem, f. 67. 

3 Idem, vol. 2, f. 63-64. 
* Idem, vol. 3, f. 15. 

5 Idem, ff. 15-16. 

ê Idem, f. 19. 

7 Idem, f. 14. 

8 Idem, vol. 3, ff. 7-8. 
” Idem, ff. 9-10. 

Cantemir de Academia de ştiinţe a RDG (25 octombrie), în cadrul căreia urmau să prezinte referate 
acad. R. Werner (referiri asupra lucrării „Istoria Imperiului Otoman”), acad. W. Marko (Perioada 
istorică în care a trăit Dimitrie Cantemir), acad. Werner Bahner, directorul Institutului de Limbi şi 
Literaturi Romanice din cadrul Academiei de Ştiinţe (Problema romanităţii în opera lui Dimitrie 
Cantemir), acad. E. Winter şi prof. H. Grassof (Relaţiile din Dimitrie Cantemir şi învățații germani 
ai vremii reflectate în corespondența fiului său Antioh), dr. F. Bochmann (Limba lucrărilor lui 
Dimitrie Cantemir). !° 

În după amiaza aceleiaşi zile de 25 octombrie, academicianul W. Bahner va evoca, în şedinţa 
plenară a Academiei de Ştiinţe, personalitatea lui Dimitrie Cantemir, membru al Academiei 
germane de ştiinţe, sub semnătura sa fiind publicat şi un articol într-un cotidian de mare tiraj." 
Trebuie menționat că ambasadorul Vasile Vlad solicita, în aceeaşi perioadă, expedierea de urgență, 
pe adresa ambasadei, a unor materiale în limba germană sau engleză despre viața şi opera lui Dimitrie 
Cantemir, „solicitate de oameni de știință germani care pregătesc comunicări pentru sesiune”.!? 

La Academia de Ştiinţe urma a se prezenta filmul documentar realizat de Studioul „Al. 
Sahia”, expoziţia documentară foto consacrată vieţii şi activităţii lui Dimitrie Cantemir şi o 
expoziție de carte pentru care ambasadorul român solicita şi recentele apariții (storia Ieroglifică, 
Descrierea Moldavei, Vita Constantini Cantemyrii (Editura Minerva), Descriptio Moldaviae — ediţie 
bilingvă (Editura Academiei), Dimitrie Cantemir — studiu lingvistic (Editura Ştiinţifică), Dimitrie 
Cantemir — monografie de I. A. Lăudat (Editura Junimea), Dimitrie Cantemir, roman de Alice Botez 
(Editura Cartea Românească), Descriptio Moldaviae, ediţie în limba germană (Editura Kriterion) — 
o reproducere facsimilată a ediției care a apărut la Leipzig în 1772, Dimitrie Cantemir 
(micromonografie ilustrată) de V. Cândea (Editura Enciclopedică), Dimitrie Cantemir de C. 
Măciucă (Editura Albatros)!” 

Societatea culturală „Urania” programa conferințe în „2-3 mari centre din provincie, secțiile 
de romanistică ale lectoratelor de limbă şi literatură română ale Universităţilor din Berlin şi Leipzig, 
prelegeri speciale susținute de personalități din ţară şi de lectori români; iar Secţia de Istorie a 
Universităţii din Jena, prelegeri susținute de un profesor sau conferenţiar universitar de la 
Universitatea „Al. I. Cuza” din laşi. 

La adunarea plenară solemnă a Academiei de Ştiinţe din 25 octombrie 1973 au participat 
academicianul Şerban Cioculescu şi profesorul universitar dr. Eugen Stănescu. Revista „Urania” şi 
ziarul „Berliner Zeitung” au publicat câte un articol cu aceeaşi temă despre Dimitrie Cantemir.” 

În RFG, manifestările consacrate tricentenarului naşterii lui Dimitrie Cantemir au început în 
iunie, lună potrivită, aprecia H. Forster, director general adjunct al Direcţiei Relaţiilor Culturale din 
MAE vest-german, pentru faptul că acțiunile preconizate vor prezenta interes şi vor avea ecou mai 
mare în atmosfera de pregătire şi realizare a vizitei preşedintelui Consiliului de Stat al României, 
Nicolae Ceauşescu, în Germania.!€ 

Astfel, la 14 iunie, Academia de Ştiinţe din Bavaria a organizat, la inițiativa ambasadei 
române, prin intermediul şi cu sprijinul material al Societăţii Sud-Est Europene (SOEG) şi al 
Institutului de Studii Sud-Est Europene, o manifestare comemorativă dedicată aniversării a 300 de 
ani de la naşterea lui Dimitrie Cantemir, la care au participat: prof. dr. M. Barnath, directorul 


"9 Idem, vol. 3, ff. 39-40. 

'! Ibidem. 

12 Idem, f. 41. 

'5 Expoziţia de carte de la Academia de Ştiinţe a RDG nu s-a putut organiza deoarece, aşa cum a comunicat dr. Werner, 
responsabilul desemnat de Academia respectivă pentru acțiunile dedicate aniversării lui Dimitrie Cantemir, Academia 
„nu dispune de un spaţiu corespunzător”. În holul sălii unde avea loc sesiunea, Academia dorea, însă, să expună câteva 
lucrări în original ale savantului român, împrumutate de la Academia Română, alături de câteva documente şi de 
lucrarea în original — Istoria Imperiului Otoman — pe care le o deține Academia germană. Întrucât lucrările în original, 
opere de tezaur, nu puteau ieşi din ţară, s-a propus ca academicianul Şerban Cioculescu, directorul Bibliotecii 
Academiei, care a participat la sesiunea festivă a Academiei de Ştiinţe din RDG, „să aducă din biblioteca sa personală 
trei lucrări ale lui Dimitrie Cantemir, ediții princeps”. 

' Idem, f. 32. 

'5 Idem, vol. 2, f. 5. 

"é Idem, vol. 3, f. 22. 

Institutului Sud-Est, prof. dr. H. Gross, vicepreşedinte al SOEG, prof. dr. J. Werner, vicepreşedintele 
Academiei de Ştiinţe din Bavaria, prof. dr. G. Stadtmuller, directorul Institutului din München, alți 
profesori, docenti, asistenţi, oameni de cultură şi ştiinţă, studenţi, persoane din emigrație.” 

Conferinţa academicianului Şerban Cioculescu despre viaţa şi opera lui Dimitrie Cantemir, 
prezentat celor prezenți de prof. dr. Barnath, directorul Institutului Sud-Est, a fost apreciată elogios 
de către participanţi, între care s-au aflat dr. Gheorghe Tasse, preşedintele Asociaţiei Românilor din 
Sudul RFG (organizaţie legionară), fost şi preşedinte al „Uniunii Asociaţiilor Românilor din 
Germania” şi unele persoane de la postul „Europa Liberă”, Secţia Română. '* 

Manifestările dedicate aniversării lui Dimitrie Cantemir au avut loc şi în oraşele Bonn, Köln, 
München, Tübingen, Aachen, Düsseldorf, Bochum şi Heidelberg. 

La Universitatea din Freiburg s-a desfăşurat, între 7 şi 10 noiembrie, al 12-lea Colocviu de 
Studii Româneşti, organizat de societatea „Mihai Eminescu”, în colaborare cu seminariile de 
filologie romanică de la universităţile din Freiburg, Basel, Heidelberg, Mainz, Stuttgart, Tiibingen şi 
Iaşi”, la care au participat peste 70 de profesori, docenți, asistenţi şi studenţi de la 12 universităţi 
vest-germane, precum şi de la universitățile din Viena, Basel, Salzburg, plus o importantă delegație 
română alcătuită din 20 de persoane (V. Cândea, Al. Duţu, Zoe Dumitrescu-Buşulenga, N. Costa, V. 
Cristian, Al. Zub, Dan Zamfirescu, Dragoş Moldovan, C. Poghirc, M. Anghelescu, Edgar Papu, M. 
Moraru, P. Caraman, V. Mihăilescu, V. Ciobanu, Gemil Tashin, Ştefan Ştefănescu, Mircea Malița, 
Mihnea Gheorghiu, A. Armbruster). Cele 25 de comunicări prezentate, urmate de discuţii, au relevat 
aspecte multilaterale ale gândirii şi operei lui Dimitrie Cantemir, precum şi valoarea şi vocaţia 
culturii româneşti de a se integra valoric, cu trăsături specific naţionale, în cultura europeană şi 
universală.“ Referatele au fost publicate în volumul doi al revistei “Dacoromânia”. 

Colocviul de la Freiburg a fost, aşa cum s-a subliniat în încheierea lucrărilor, un „mic 
congres” care a reuşit să întrunească un mare număr de cadre universitare, în dorinţa comună de a 
descoperi şi cunoaşte cultura şi istoria poporului român. Conducerea Universităţii din Freiburg a 
acordat o atenție deosebită colocviului; un aport la organizarea acestuia a depus şi preşedinta 
societăţii „Mihai Eminescu”, Elsa Luder (Societatea a asigurat transportul, cazarea şi întreţinerea 
delegaților din România). Impunătoarea manifestare românească a întrunit şi participarea unor 
personalităţi proeminente ale emigrației române din RFG: E. Coşeriu, Şt. Teodorescu, O. Buhociu, 
P. Constantinescu, P. Philippi, D. Grigorovici ş.a. 

Demersurile României pentru organizarea în fosta URSS a unor manifestări consacrate 
tricentenarului naşterii lui Dimitrie Cantemir, personalitate recomandată de UNESCO tuturor 
comisiilor naţionale a fi sărbătorită, au fost primite cu dezinteres sau indiferenţă evidente. La Kiev, 
oficialitățile priveau cu interes organizarea acțiunilor, însă „sub rezerva aprobării lor şi a indicaţiilor 
ce le vor primi de la Moscova”.”! Solicitarea Bucureştiului către oficiile diplomatice din „toate 
țările socialiste” să intervină pe lângă oficialități pentru crearea unor comitete naționale care să 
coordoneze şi să sprijine manifestările consacrate tricentenarului lui Dimitrie Cantemir, nu au găsit 
ecou la Moscova şi nici în capitalele republicilor unionale. V. V. Vahruşev secretarul comisiei 
sovietice pentru UNESCO, lăsa să se înţeleagă, în martie 1973”, că această acțiune „nu intră în 
preocupările imediate ale comisiei” şi că la nivelul acesteia „nu s-au întreprins nici un fel de paşi în 
această direcție”? dar, că, desigur, şi comisia sovietică „va întreprinde ceva” în această direcţie. 

În aceeaşi perioadă, martie 1973, I. I. Orlik, şeful sectorului România de la Institutul pentru 
Economia Sistemului Mondial Socialist, arăta că aniversarea pe plan unional a 300 de ani de la 
naşterea lui Dimitrie Cantemir se va face, probabil, „numai din punctul de vedere al evocării 
importanţei lui Dimitrie Cantemir ca om de cultură, literat, lingvist şi mai puţin ca istoric”, dar este 


17 Idem, vol. 3, f. 23. 
'5 Idem, f. 25. 

1 Idem, vol. 2, f. 151. 
% Idem, ff. 151-152. 
”! Idem, vol. 1, f. 24. 
? Idem, f. 24. 

posibil ca Uniunea Scriitorilor din URSS să organizeze unele manifestări, iar pe linia Asociaţiei de 
Prietenie Sovieto-Română acestea se vor organiza, posibil, în toamnă. Este cert că, deocamdată, 
arăta el, „istoricii nu cunosc nici o măsură, nici un plan, nici o propunere din care să reiasă că 
aniversarea lui Dimitrie Cantemir se va face pe plan unional.” 

În RSS Moldova, însă, pregătirile pentru aniversarea lui Dimitrie Cantemir începuseră 
totuşi. Revista „Cultura” — săptămânal politic, social, pedagogic, cultural, literar — informa în nr. 14 
din 7 aprilie că pe platourile studioului cinematografic „„Moldova-Film” „au început filmările pentru 
turnarea filmului istoric «Deşteptarea» (ulterior intitulat «Dimitrie Cantemir»), închinat împlinirii a 
300 de ani de la naşterea lui Dimitrie Cantemir” [...], „eminent istoric, scriitor, om de stat al 
Moldovei”. Filmările erau conduse de Vlad Ioviţă şi Vitali Kalaşnikov, la întocmirea scenariului 
avându-se în vedere datele din letopiseţul lui Ion Neculce, precum şi nuvela istorică „Dimitrie 
Cantemir” scrisă de Vlad Ioviţă, care apăruse de curând în editura „Sovetskii Pisateli”. La filmări 
participau artistul kirghiz Balot Beişenaliev, actorul estonian Leonard Merzin şi actorul moldovean 
Mihail Volontir. Cineaştii moldoveni erau ajutaţi de studiourile „Mosfilm”, „Lenfilm” şi studioul 
„Dovgenko” din Kiev, rolul lui Petru I fiind interpretat de Alekandr Lazarev de la teatrul 
„Maiakovski” din Moscova.” Filmul îşi propunea să arate „izvoarele frăției de arme dintre Rusia şi 
Moldova în lupta împotriva jugului turcesc [...] evocând episoade din anii 1710-1711”. 

La 1 septembrie, aceeaşi revistă publica (în nr. 35) extrase din monografia, în curs de apariție, 
„Dimitrie Cantemir — scriitor umanist”. Sub semnătura lui Vasile Coroban, revista a publicat în 
numerele 35 şi 36 din 1 şi 8 septembrie un amplu articol din monografia „Dimitrie Cantemir şi Antioh 
Cantemir”, autorul scoțând în evidență apartenenţa la tezaurul culturii ruse a lucrărilor scrise de Dimitrie 
Cantemir”, precum şi faptul că „unul dintre promotorii traducerii şi editării în diverse limbi a Istoriei 
creşterii şi descreşterii Imperiului Otoman este Antioh Cantemir, fiul lui Dimitrie Cantemir”. Potrivit 
autorului, Antioh Cantemir este „poet rus şi diplomat, care depune un enorm efort pentru difuzarea şi 
cunoaşterea operelor lui Dimitrie Cantemir în rândul istoricilor şi personalităţilor culturale din Anglia şi 
Franţa, în prima jumătate a secolului al 18-lea”. 

În timp ce Moscova, în ciuda demersurilor Bucureştiului, nu rezona la propunerile acestuia, 
tergiversând un răspuns clar, chiar şi în ceea ce priveşte organizarea unei foto-expoziţii”!, ziarul 
„Moldova Socialistă” din 14 septembrie publica articolul „Dimitrie Cantemir — gânditor şi om politic”??, 
în care N. Mohov, membru corespondent al Academiei de Ştiinţe a RSSM arăta că, printre oamenii de 
vază ai trecutului Moldovei, „unul dintre cele mai de frunte locuri revine lui Dimitrie Cantemir [...] 
patriot al Moldovei, unul din adepţii şi promotorii convinşi şi consecvenți ai legăturilor de prietenie 
moldo-ruse”. N. Mohov evidenția „clarviziunea lui Cantemir în legătură cu decăderea Imperiului 
Otoman” şi ascensiunea Rusiei, fapt pentru care „numai în alianță cu ea (cu Rusia —n.n.), ca şi centru al 
progresului şi culturii, poate fi asigurat viitorul scumpei sale Moldove, credinţă pe care Cantemir şi-a 
format-o, aprecia Mohov, încă la Constantinopol, unde a stabilit legături cu ambasadorul rus, Piotr 
Tolstoi, pe care „l-a asigurat de credinţa pe care o poartă Rusiei”."” 

Domnitorul Dimitrie Cantemir, menţiona în continuare autorul, a promovat energic politica 
de apropiere de Rusia şi a încheiat „vestitul tratat de la Luţk, potrivit căruia Moldova, menținându- 
şi autonomia, trecea în componența Rusiei”. Pe teritoriul Rusiei, continuă el, Dimitrie Cantemir a 
început „o viaţă nouă”, unde a obținut şi cele mai multe succese pe tărâm ştiinţific şi a scris 
majoritatea lucrărilor în limba rusă, fiind influenţat de activitatea clocotitoare de la curtea lui Petru 
I, care i-a stimulat activitatea creatoare”. Mohov prezenta ca un fapt pozitiv lucrarea lui P. P. 

Panaitescu în care se subliniază că tocmai în Rusia „el (Cantemir — n.n.) a devenit om de ştiinţă”. * 


În legătură cu lucrarea „Hronica vechimii a romano-moldo-vlahilor, Mohov sublinia că „astfel şi-a 
denumit cartea însuşi autorul ei”, considerând greşită denumirea atribuită de unii autori — Hronicul 
vechimii a româno-moldo-vlahilor atrăgând atenţia la diferenţa dintre roman şi român.” În acest 
articol, pentru prima dată în presa din fosta URSS, aniversarea lui Dimitrie Cantemir era prezentată, 
totuşi, în contextul unor personalități de seamă recomandate de către UNESCO. 

În septembrie, agenţia ATEM făcea cunoscut programul manifestărilor consacrate aniversării 
tricentenarului naşterii lui Dimitrie Cantemir, care prevedea: „terminarea tipăririi” monografiei 
„Cantemir gânditor şi om de stat” de V. Ermurasku dr. în Ştiinţe Filozofice, „apariţia apropiată” a 
cărții „Limba cronicii lui Dimitrie Cantemir” de T. Ursul, „pregătirea şi scoaterea unor ediţii 
jubiliare din „Istoria ieroglifică”, „Descrierea Moldovei”, precum şi a altor opere literare consacrate 
lui Dimitrie Cantemir. Programul mai prevedea emiterea unor insigne jubiliare, tipărirea de cărți 
poştale şi „pancarte” cu portretul lui Cantemir. Teatrul muzical-dramatic „A. S. Puşkin” urma să 
prezinte, în octombrie, piesa „Zodia inorogului” de dramaturgul I. Gheorghiţă. 

Gr. I. Eremei, preşedintele comitetului organizatoric pentru pregătirea sărbătoririi lui 
Dimitrie Cantemir, prim-vicepreşedinte al Consiliului de Miniştri al RSSM, sublinia, la 17 
septembrie, că la sesiunea generală a Academiei de Ştiinţe a RSSM vor lua parte „savanţi de seamă” 
din URSS, iar istorici şi specialişti din RSSM vor participa la lucrările sesiunii Academiei de Ştiinţe 
a URSS din Moscova." 

În Ucraina, preşedintele Comisiei UNESCO din acea republică, V. D. Kraveţ, adjunct al 
ministrului de externe al Ucrainei, nu primise încă, la 25 septembrie, „un răspuns de la organele din 
Moscova” pentru deschiderea expoziţiei româneşti dedicate lui Dimitrie Cantemir şi afirma că 
„Academia de Ştiinţe a URSS şi, respectiv, a Ucrainei, au un plan propriu pentru comemorarea lui 
Cantemir”.*” În condiţiile existenţei acestui plan, el a spus că este dificilă organizarea expoziţiei, cu 
atât mai mult cu cât „între cele două ţări ale noastre există deosebiri de păreri în ceea ce priveşte 
personalitatea lui Dimitrie Cantemir”."5 În faţa argumentului că „marcarea tricentenarului a fost 
cuprinsă în calendarul de aniversări UNESCO, în semn de cinstire a memoriei unui ilustru fiu al 
poporului român, remarcabil om de ştiinţă şi de stat”, Kraveţ, vădit jenat, a afirmat că el nu poate 
face nimic, întrucât această chestiune se hotărăşte „la nivele mult mai înalte”. 

Era evident că partea sovietică tergiversa formularea unui răspuns cererii româneşti de a 
primi şi organiza expoziţia consacrată lui Dimitrie Cantemir, fapt confirmat de directorul Direcţiei 
Pentru Legături Culturale cu Ţările Străine din MAE al URSS, care menţiona, la 26 septembrie, că 
„în URSS a fost aprobat un plan general de acţiune pentru marcarea tricentenarului Dimitrie 
Cantemir, cu a cărui realizare este însărcinată comisia sovietică pentru UNESCO şi că este firesc ca 
propunerea română să fie încadrată în acest plan”.“ 

În faţa acestei situaţii, însărcinatul cu afaceri al României la Moscova şi consulul general de la 
Kiev au fost rugați să nu mai întreprindă nici un demers oficial „în legătură cu organizarea în URSS a foto- 
expoziţiei Dimitrie Cantemir” sau alte manifestări. Alexandru Ungur, consulul general la Kiev aprecia, în 
aceste condiţii, că „nu trebuie să dăm curs eventualelor invitaţii de a participa la acțiunile ce se vor 
organiza în Ucraina de către organele locale pe linia planului elaborat de partea sovietică.” 

La Chişinău, manifestările continuau însă. Revista „Cultura” publica noi materiale dedicate 
lui Dimitrie Cantemir. În articolul intitulat „Tricentenarul lui Dimitrie Cantemir — întâlnire 
destoinică”, semnat de Ana Negară, şeful cabinetului de limbă şi literatură moldovenească de la 
Institutul de Perfecţionare a Cadrelor Didactice din RSS Moldovenească, se recomanda organizarea 

unor activităţi culturale în şcoli, în afara lecţiilor, în care să se țină conferinţe teoretice pe teme ca: 
momente din viața şi opera lui Dimitrie Cantemir, în care să se evoce Moldova în timpul lui 
Dimitrie Cantemir, tinereţea şi educația domnitorului moldovean, politica internă în timpul domniei 
acestuia, alianţa lui Dimitrie Cantemir cu Rusia, Dimitrie Cantemir şi Rusia; aspecte din activitatea 
de savant a lui Dimitrie Cantemir, care să includă concepția social-politică şi filozofică a lui 
Cantemir, cercetări în domeniul istoriei.* 

În a doua jumătate a lunii octombrie, acțiunile dedicate marelui cărturar s-au intensificat nu 
numai în RSS Moldovenească, ci şi pe plan unional. La Moscova s-a publicat un mare număr de 
articole de presă, s-au făcut comentarii la radio şi televiziune, s-au ţinut sesiuni ştiinţifice jubiliare şi 
pe domenii de activitate, conferințe şi simpozioane, au avut loc spectacole de teatru, apariții 
editoriale, realizări de filme documentare şi artistice de lung metraj, s-a emis un timbru jubiliar ş.a. 

La Institutul de Literatură Universală „Maxim Gorki” din Moscova a avut loc sesiunea 
jubiliară ştiinţifică a Academiei de Ştiinţe a URSS şi a Academiei de Ştiinţe a RSS Moldoveneşti, 
iar la Chişinău s-a deschis expoziția „Dimitrie Cantemir” în care s-au prezentat tablouri, acuarele, 
schiţe, fotocopii de pe documentele din arhivele sovietice. Chiar şi un vas comercial a primit 
numele de „Dimitrie Cantemir”. Trebuie precizat faptul că Ambasada României la Moscova nu a 
fost invitată la nici una dintre aceste acțiuni.“ 

Aşa cum rezultă dintr-o sinteză semnată de ambasadorul Gheorghe Badrus privind 
manifestările consacrate tricentenarului naşterii lui Dimitrie Cantemir în URSS şi RSS 
Moldovenească, cu unele excepții, domnitorul moldovean a fost prezentat ca eminent militant social 
şi politic, savant enciclopedist „al Moldovei şi al Rusiei”, reprezentant de seamă al „culturii 
moldoveneşti şi ruse”, „primul învăţat al Rusiei şi Moldovei care a devenit membru al unei academii 
de ştiinţe a altui stat”, întemeietorul clasicismului rus. Mulţi autori îl considerau succesorul strălucit al 
cronicarilor Grigore Ureche şi Miron Costin şi precursorul lui Costache Negruzzi, Mihail 
Kogălniceanu şi Barbu Petriceicu Hasdeu, toate aceste personalități fiind prezentate ca „moldoveni”. 
Noţiunea de român, originea latină, continuitatea şi unitatea poporului român erau omise. Mai mult, în 
unele studii, prezența masivă a cuvintelor de origine latină în scrierile lui Dimitrie Cantemir s-ar fi 
datorat limbii ruse, prin intermediul căreia au ajuns în limba română. 

Era evidentă stăruința autorilor de a prezenta dragostea lui Dimitrie Cantemir față de 
Moldova şi dorinţa sa de a o vedea liberă şi neatârnată de Imperiul Otoman în strânsă legătură cu 
convingerea că „viitorul patriei sale este legat de alianța (în unele materiale „unirea”, în altele 
„alipirea”) cu Rusia, care la începutul secolului al XVIII-lea devenise o putere autoritară pe arena 
politică europeană, singura care se împotrivea Turciei. Astfel, istoricul P. K. Lucinski afirma că prin 
cultivarea sentimentului demnității naţionale la moldoveni, Cantemir era conştient de faptul că 
„eliberarea” Moldovei poate deveni fapt numai prin ajutorul Rusiei lui Petru 1.“ 

Fără a insista asupra lucrărilor lui Cantemir înainte de refugiul în Rusia, istoriografii din 
RSS Moldovenească şi URSS acordau un spaţiu larg activităţii ştiinţifice desfăşurate de acesta după 
1711 în Rusia, definită „a doua patrie” şi concluzionând că „toate lucrările lui Cantemir poartă 
amprenta atenţiei pentru Rusia”, fiind evidentă încercarea istoricilor din RSS Moldovenească şi 
Uniunea Sovietică de a dovedi apartenenţa omului de ştiinţă Cantemir, la cultura rusă. 

În alte materiale se avansa ideea că savantul era aproape pe de-a întregul tributar culturii şi 
concepțiilor din Rusia, iar complexul de reforme inițiat de Petru I a avut „o influenţă pozitivă 
asupra dezvoltării concepției ştiinţifice, a opiniilor filozofice şi social-politice ale lui Cantemir”, 
care numai după ce a creat opera sa în Rusia a devenit cunoscut ca savant în Occident.” 

În ansamblu, Dimitrie Cantemir nu era prezentat ca un partizan al unităţii naţional-statale a 
românilor din cele trei provincii, ci doar ca partizan al apropierii Moldovei de Rusia, „Descriptio 
Moldaviae” fiind apreciată ca o lucrare „geografică, economică, social-politică şi administrativă”, 

omițându-se ideea că autorul demonstra originea latină şi continuitatea poporului român, iar 
dragostea pentru Moldova era susținută doar prin „ura faţă de cotropitorii turci”.* „Hronicul 
vechimii romano-moldo-vlahilor” era prezentat ca o „încercare de a explica originea popoarelor 
romanice răsăritene, o istorie a cnezatelor dunărene din cele mai vechi timpuri până în secolul al 
XIII-lea”, trecându-se sub tăcere demonstraţia autorului privind romanitatea românilor, 
continuitatea şi unitatea acestora, permanența lor în nordul Dunării în toate cele trei principate, dar 
insistându-se asupra „atenţiei speciale” acordate vecinilor, „în special vechilor slavi”. 

Autorii sovietici distingeau două etape în concepția filozofică a lui Dimitrie Cantemir: etapa 
tematicii filozofico-religioase (în timpul şederii la Constantinopol) şi etapa rusă, în care, „deşi pe poziții 
idealiste”, Cantemir „exprimă o serie de idei progresiste, în care sunt vizibile şi elemente ale 
materialismului spontan”. Tot ei relevau unele limite ale concepţiei sale: aprobarea inegalităţii sociale, 
socotită ca „naturală”, neîncrederea în capacitatea maselor populare de a participa la viaţa politică, 
precum şi faptul că, deşi s-a pronunţat împotriva exploatării țărănimii, nu a cerut eliberarea iobagilor.” 

Nu lipsea, în unele materiale, combaterea „istoriografiei naționaliste burgheze”, a 
inconsistenţei tezei „istoricilor naționaliști” potrivit căreia domnitorul, prin tratatul de la Luţk, nu a 
ținut cont de înaltele interese de stat ale Moldovei, întrucât acesta (tratatul) întruchipa relațiile dintre 
stăpân şi serv. Ca argument era invocat manifestul lui Cantemir către moldoveni şi faptul că în 
cronici se vorbeşte de „întâmpinarea de către moldoveni a oştilor ruseşti ca eliberatoare”. Era 
criticată, totodată, trecerea sub tăcere, de către autorii naționaliști burghezi, a influenței „culturii 
ruse înaintate” asupra concepțiilor şi creației lui Cantemir, care „a găsit în Rusia mediul cultural 
favorabil, corespunzător vederilor sale social-politice, necesităților spirituale, mediu care a 
contribuit la continua sa afirmare ca savant şi om de stat”. 

Din manifestările sovietice consacrate analizei vieţii şi operei lui Dimitrie Cantemir se 
degajă evidente concluzii politice: visele dragi ale lui Dimitrie Cantemir s-au înfăptuit la începutul 
secolului al XIX-lea (1812 — n.n.) când poporul moldovean şi-a dobândit mult aşteptata libertate; ca 
om de stat, ca partizan al prieteniei şi alianţei dintre popoarele rus şi moldovean (din Basarabia — 
n.n.), Cantemir a ocupat un loc de seamă în istoria ambelor popoare. Apartenența exclusivă a lui 
Cantemir la cultura „moldovenească” şi rusă pe care încercau să o acrediteze, în 1973, autori şi 
autorități din URSS şi RSSM, a reprezentat o încercare evidentă de a scoate pe ilustrul savant şi 
cărturar din patrimoniul istoriei şi culturii naţionale a românilor. 

În Turcia, acţiunile întreprinse de România cu prilejul aniversării tricentenarului naşterii lui 
Dimitrie Cantemir au vizat, îndeosebi, perioada şederii acestuia la Istanbul, realizările sale în 
domeniul muzicii, precum şi depistarea şi identificarea unor locuri şi monumente, mărturii ale 
prezenţei sale în capitala Imperiului Otoman. Din demersurile consulului general, Ilie Tudor, la 
radio, conservator, muzeul Top Kapi, a rezultat că în Turcia nu existau atunci discuri cu muzică 
compusă de Dimitrie Cantemir, dar că la radiodifuziunea din Istanbul se află notele muzicale ale 
unor cântece compuse de Cantemir şi că radiodifuziunea ar putea găsi instrumente şi instrumentişti 
necesari pentru a interpreta aceste cântece, care puteau fi imprimate pe bandă de magnetofon.” 
Cercetările pe teren efectuate de acelaşi consul, împreună cu regizorul de film Vlad Bitcă, au 
condus la depistarea locului unde a fost construit palatul lui Dimitrie Cantemir, din acesta 
păstrându-se doar urmele unor ziduri. Ulterior, prof. Virgil Cândea şi regizorul Vlad Bîtcă au 
depistat o serie de monumente, foste reşedințe diplomatice ale Moldovei şi Ţării Româneşti din 
secolele al XVI-lea — al XVII-lea la Constantinopol, care necesitau măsuri pentru salvarea lor.” 

La consulatul general din Istanbul a fost organizată, la 23 octombrie, o seară dedicată 
aniversării a 300 de ani de la naşterea lui Dimitrie Cantemir, la care au vorbit despre viaţa şi opera 


48 Idem, f. 92. 

® Idem, f. 93. 

5 Ibidem. 

5! Ibidem. 

52 Idem. f. 24. 

* Idem, vol. 2, f. 26. 
** Idem, f. 28. 

acestuia: Şabahetin Tekindag, istoric, profesor la Universitatea Istanbul; Feridum Dirimitekin, 
directorul Muzeului Sfânta Sofia; Ercumed Berker, muzicolog; Mihail Guboglu, de la Universitatea 
din Bucureşti; Ion Matei, de la Institutul de Studii Sud-Est Europene din Bucureşti şi Ilie Tudor, 
consulul general al României la Istanbul. Cu acelaşi prilej s-a organizat şi o expoziţie de carte. 
Manifestarea a scos în evidență interesul pentru cunoaşterea mai bună a aspectelor din viața şi opera 
marelui cărturar din perioada şederii sale la Istanbul şi, în mod deosebit, creaţia sa muzicală, 
Dimitrie Cantemir având o contribuție fundamentală la muzica clasică turcă. S-a convenit 
organizarea, cu ajutorul lui E. Berker, care a vorbit despre aportul lui Cantemir la muzica clasică 
turcă, a unor emisiuni la radio Istanbul cu muzică compusă de Dimitrie Cantemir.” 

În Capitala Turciei, Ankara, organizarea unei manifestări împreună cu comisia naţională 
turcă pentru UNESCO a avut loc în decembrie 1973, cu care prilej s-a prezentat şi expoziția foto- 
documentară „Dimitrie Cantemir”. Expoziţia, preciza şi sublinia însărcinatul cu afaceri a.i. la 
Ankara, George Eftimie, este necesar să fie „selecționată” în sensul de a fi excluse fotografiile şi 
materialele care tratează în detaliu relațiile lui Cantemir cu Petru I şi perioada cât el a fost la 
Moscova, dar să scoată în relief şederea lui Cantemir la Istanbul, precum şi personalitatea sa ca 
savant de talie mondială.“ 


5 Idem, ff. 17-18. 
56 Idem, f. 22. 
5 Idem, f. 23. 


55 


Analele Universității Creştine „Dimitrie Cantemir”, Bucureşti, Seria Istorie — Serie nouă, Anul 1, Nr. 3, 2010, p. 56-64 
ISSN 2068 — 3766 (online); ISSN 2068 — 3758 (CD-ROM); ISSN 1584 — 3343 (print) 


INDUSTRIA MATERIILOR DURE ANIMALE DESCOPERITĂ LA 
HISTRIA — SECTOR BASILICA EXTRA MUROS. CAMPANIA 2006 


Lect. univ. dr. Corneliu BELDIMAN" 
Prof. drd. Diana-Maria SZTANCS" 
Dr. Viorica RUSU-BOLINDEŢ" 
Dr. Alexandru BĂDESCU" 


Abstract. Bone objects discovered at Histria — Sector Basilica extra muros during 2006 excavations. Archaeological 
excavations led by PhD. Viorica Rusu-Bolindeţ at Histria in the Sector Basilica extra muros (HST-BEM) made in 2006 
have furnished an important lot of 21 bone and antler artefacts. Some of them (13 bone anvils) were analysed in a previous 
report (see Beldiman, Sztancs 2010). On this occasion we are going to analyse 8 bone pieces: 6 hair pins, a needle and a 
knife handle. The artefacts are preserved in the collections of the National History Museum of Transylvania, Cluj-Napoca. 
The pieces in discussion were discovered abandoned in secondary contexts. They come from structures, pits and from the 
vicinity of some complexes used for reducing the iron ore, connected to the crafting area from Section 1 (the western 
extremity, about 15.80 m) belonging to the Early Roman period (probably, 1-7” decades of the II“ century 4.D.). The 
categories of bone and antler industry are represented by: tools (bone needle? with a proximal perforation); adornments 
(bone hair pins without proximal perforation); knife handle of bone. The methodology used for this analyse was published 
in the scientific reports published in 2007 and in others articles and recent studies (see the bibliography). The bone pins 
discovered at HST-BEM in 2006 belong to the following types: with conic proximal end (N = 2); with globular proximal 
end (N = 2); with proximal perforation and triangular whittled proximal end (N = 1); with decorated proximal end (pine 
cone shape) (N = 2). The most suitable analogies are established between these pieces and the ones discovered at Histria — 
Sector Thermae. The artefacts from HST-BEM were made of fragments of cattle long bones (Bos taurus) using chopping, 
sawing, intense axial scrapping with a metallic tool (knife), whole façonnage and finishing using polishing (probably with 
a piece of leather). Some of the pieces don’t have traces of façonnage. Because of the brown or light-brown surfaces we 
might suppose the fact that the artefacts suffered a heat treatment (a whole heat treatment or at the distal part — at the 
pinpoint). Some details (like frequent broken of unfinished pieces, probably during the manufacturing chain) allow us to 
conclude that the bone hair pins were probably realised in a local workshop that functioned in the handicraft of Sector 
Basilica extra muros. This conclusion is sustained by the discoveries of raw materials, blanks and waste products 
discovered besides bone pins in complexes like pits from Sector Basilica extra muros. The complete data regarding the 
discovery context of the bone pins and needles contribute to the realisation of the repertoire of discoveries and data 
regarding the complex activities specific to the West side of Black Sea during the IP“ century A.D. because it reveals the 
existence of one or more workshops for manufacturing artefacts of animal skeletal materials. In the same time, the 
category of bone pins fills the lot of skeletal materials artefacts from Histria, studied in a detailed manner. This approach 
should be continued and developed in the other sectors of the archaeological site. The repertory presents the data 
(archaeological context, detailed description, morphometry) regarding pieces discovered in 2006 (see also table 2). The 
illustration is selective and presents only three representative whole pieces. The artefacts’? numbers which appear in the 
illustration are the same with the ones from the catalogue. 


Keywords: accessories, bone industry, bone needle, bone pin, craft, Dobrogea, Histria, Roman imperial period. 

Săpăturile arheologice efectuate în anul 2006 la Histria (com. Istria, jud. Constanţa) în 
Sectorul Basilica extra muros (în continuare, HST-BEM) de către un colectiv sub conducerea dr. 
Viorica Rusu-Bolindeţ au condus şi la recuperarea unui important lot de artefacte aparținând 
industriei materiilor dure animale (în continuare, IMDA). În campania 2006 au fost descoperite 21 
de piese, dintre care 13 nicovale de os; acestea au fost analizate într-un raport publicat în 2010. 

Lucrarea de față oferă datele complete asupra restului lotului descoperit în 2006, respectiv 7 ace 
de os şi un mâner de os. Piesele se păstrează în colecțiile Muzeului Naţional de Istorie a Transilvaniei, 
Cluj-Napoca. Ele au fost reperate în contexte secundare, de abandon şi provin din structurile, gropile şi 
din apropierea unor complexe pentru reducerea minereului de fier (instalaţiile unor cuptoare dezafectate, 
umplute cu resturi diverse — pentru detalii a se vedea datele din repertoriu), complexe legate, în 
principal, de zona meşteşugărească din S I, extremitatea vestică (cca 15,80 m). Materialele în discuţie se 
datează în perioada romană timpurie (probabil primele trei sferturi ale secolului al II-lea A.D.). 

Structura tipologică a lotului include: Categoria I: Unelte: Ac de cusut de os (ac cu 
perforație proximală); Categoria III: Piese de port/Podoabe: Ace de păr de os; IV Elemente 
receptoare: Mâner de os pentru cuțit. 

Pentru reperele metodologice ale analizei a se vedea raportul publicat în anul 2007, ca şi alte 
articole şi studii recente. Au fost utilizate datele analizei exhaustive sistematice a pieselor în 
microscopie optică de mică putere (măriri 4x — 40x). 

Contribuțiile drd. Diana-Maria Sztancs la realizarea prezentei lucrări (aspecte metodologice 
ale studiului IMDA; descrieri; analiza microscopică a pieselor; alimentarea bazei de date; 
identificarea şi organizarea referințelor bibliografice) se înscriu în programul de pregătire pentru 
doctorat iniţiat în 2007 la Universitatea „Lucian Blaga” din Sibiu, Şcoala Doctorală („Cercetări 
realizate în cadrul proiectului POSDRU/6/1.5/S/26 cofinanţat din Fondul Social European prin 
Programul Operaţional Sectorial Dezvoltarea Resurselor Umane 2007-2013”; „Investeşte în oameni! 
Proiect Finanţat din Fondul Social European ID proiect: 7706. Titlul proiectului: „Creşterea rolului 
studiilor doctorale şi a competitivităţii doctoranzilor într-o Europă unită”, Universitatea „Lucian 
Blaga” din Sibiu, B-dul Victoriei Nr. 10. Sibiu. Uniunea Europeană/ Ministerul Muncii, Familiei şi 
Protecţiei Sociale AMPOS DRU/ Fondul Social European POS DRU 2007-2013/ Instrumente 
structurale 2007-2013/ Ministerul Educaţiei, Cercetării şi Inovării Ol POS DRU”). 

Discuţii comportă încadrarea tipologico-funcţională a acelor cu perforaţie proximală. Aceste 
piese sunt interpretate, în mod curent, ca ace de cusut; contextele variate ale descoperirii acelor 
respective (asociate cu acele de păr în morminte sau în complexe care nu au legătură cu practicarea 
unor meşteşuguri, precum cusutul sau împletitul) arată că interpretarea trebuie nuanţată, în sensul că 
ele puteau fi folosite, în egală măsură, ca ace de păr sau pentru fixarea unor piese de port. În plus, se 
cunosc şi piese perforate care păstrau elementele decorative de origine fixate în perforația respectivă 
(precum mici verigi şi discuri metalice) sau fibre textile prin care se ataşau fileuri capilare etc.” 

O categorie de piese bine reprezentată în lotul artefactelor IMDA descoperite la HST-BEM 
până în prezent este aceea a acelor de os, al căror efectiv se cifrează actualmente la 41. 23 dintre ele 
nu au perforaţie proximală şi sunt încadrate, în mod curent, din punct de vedere tipologic- 
funcțional, în categoria pieselor de port/podoabă — ace de păr (Categoria III: Piese de port/Podoabe: 
Ace de păr de os). Alte 16 piese sunt fragmentare, lipsindu-le partea proximală, care permite 
încadrarea tipologică precisă; astfel că ele pot fi, în egală măsură, ace de păr şi ace de cusut. Alături 
de piesele menționate avem şi două ace de os cu perforație proximală, încadrate în mod curent, din 
punct de vedere tipologic-funcțional, în categoria uneltelor — ace de cusut. 


! Beldiman, Sztancs 2007a; Beldiman et al. 2008a; Beldiman et al. 2008b; Beldiman, Rusu-Bolindeţ, Sztancs 2007; 
Beldiman, Sztancs 2007; Beldiman, Sztancs 2009a; Beldiman, Sztancs 2009b; Beldiman, Sztancs 2010; Bbeldiman et 
al. 2008a; Beldiman et al. 2008b; Beldiman et al. 2009; Beldiman et al. 2010a; Beldiman et al. 2010b. 

? După M. T. Biró, acele cu mai multe perforaţii serveau la fixarea pieselor vestimentare (Biró 1987, p. 34); aceeaşi 
opinie este împărtăşită şi de D. Ciugudean (Ciugudean 1997, p. 32). La A. Schenk, acele cu perforație proximală intră 
integral în categoria uneltelor, respectiv a acelor de cusut (Schenk 2008, p. 62-64, 276-278, fig. 118-120). 

* Beldiman et al. 2010c. 

Tipologia acelor de păr şi de cusut de epocă romană este adoptată, în mediul cercetării din 
România, după standardele internaționale; sunt aplicate criteriile propuse în lucrările lui J.-C. Beal, 
K. Biró, E. Riha, H. Mikler; a se vedea, mai recent, şi considerațiile tipologice incluse în catalogul 
publicat de A. Schenk. Tipologia aplicată în clasificarea pieselor de la HST-BEM este preluată de la 
N. Gudea, I. Bajusz (1991) şi D. Ciugudean (1997). 

Acele de os descoperite la HST-BEM în campania 2006 aparțin următoarelor tipuri: e cu 
extremitatea proximală conică (N = 2); e cu extremitatea proximală globulară (N = 2); e cu partea 
proximală perforată şi extremitatea proximală triunghiulară subţiată (N = 1); e cu extremitatea 
proximală decorată (în formă de con de pin) (N = 2) (tabelul nr. 1). 

Sub raport tipologic, acele de la HST-BEM discutate în prezentul articol nu ridică probleme 
speciale şi de aceea nu insistăm asupra acestor aspecte; este vorba de tipuri comune, cu morfologie 
şi dimensiuni quasi-standardizate, prezente în multe situri din spaţiul actual al României, ca şi în 
restul Europei, repertorierea şi trimiterile la literatura de specialitate devenind superflue; cele mai 
apropiate analogii ale pieselor de la HST-BEM le reprezintă, fireşte, acele cunoscute în teritoriul 
dobrogean, în primul rând piesele recuperate în Sectorul Thermae al sitului vest-pontic. 

Unele piese care intră în alcătuirea repertoriului sunt fragmentare sau fragmente, fapt ce ar 
explica abandonul lor; altele (cele întregi, încă utilizabile) au fost, probabil, abandonate în 
inventarul unor clădiri şi aruncate la gunoi, la un moment dat, împreună cu resturile respective. 

Piesele descoperite la HST-BEM sunt confecționate, foarte probabil, din fragmente de oase 
lungi de bovine (Bos taurus) prin cioplire, tăiere cu ferăstrăul, raclaj axial intens cu o lamă metalică 
(cuţit), fasonare integrală şi finisare prin polizare (frecare cu o bucată de piele); unele piese sunt 
nefinisate. Culoarea brun sau brun-deschis sugerează aplicarea probabilă a tratamentului termic, fie 
parțială (la extremitatea distală — vârf) fie totală. 

Unele indicii (între care fracturarea frecventă a pieselor nefinisate, probabil în timpul 
etapelor de fabricare) permit formularea concluziei fabricării acelor de păr într-un atelier local, care 
funcţiona în zona meşteşugărească a Sectorului Basilica extra muros. În acelaşi sens pledează 
materiile prime, eboşele şi deşeurile recoltate în sectorul menţionat din complexele de tipul 
gropilor, alături de acele de păr. Rămâne să fie explicată situaţia pieselor întregi abandonate 
(pierdute? abandonate în structuri distruse şi aruncate împreună cu alte resturi în groapa de gunoi?). 

Acele de os databile în epoca romană recuperate din Sectorul Basilica extra muros în 2006 
analizate cu acest prilej constituie, alături de piesele descoperite anterior, primul lot de acest gen 
publicat în mod detaliat din situl de la Histria, alăturându-se descoperirilor mai vechi din Sectorul 
Thermae; prin datele extensive puse la dispoziţie, el contribuie, în mod specific, la completarea 
repertoriului descoperirilor şi a datelor referitoare la activităţile complexe aferente etapei de locuire 
din sec. al Il-lea A.D. din aria binecunoscutului sit vest-pontic, prin documentarea existenţei 
probabile a unuia sau mai multor ateliere de prelucrare a materiilor dure animale. 

Totodată, această categorie de descoperiri întregeşte lotul artefactelor IMDA studiate de o 
manieră detaliată de la Histria, demers care ar trebui continuat şi extins la celelalte sectoare ale sitului. 

Mânerul de cuţit de os este fragmentar; se păstrează partea proximală şi mezială; are formă 
generală trapeozoidală, cu extremitatea proximală de contur convex asimetric; pe suprafaţă se 
observă sediment şi concrețiuni aderente. Piesa este formată din două plăci subțiri, simetrice, având 
secţiuni plate şi plan-convexe, confecționate probabil din fragmente de oase lungi de bovine; la 
extremitatea proximală se păstrează un nit (de bronz? fier?), corodat, care fixează lama (de bronz? 
fier?); segmentul lamei este păstrat în interiorul mânerului, vizibil pe una din laturi; lama este 
subțire, puternic corodată, cu secțiunea triunghiulară alungită. 

Repertoriul inserat în partea finală a lucrării etalează datele complete (context, descriere, 
morfometrie — cf. şi tabelul nr. 2). Ilustrația este selectivă, redând, cu unele excepții, numai piesele 
întregi. Piesele au indicativele HST/2006-BEM 14-21, numerotate în seria celor cuprinse în 


* Gudea, Bajusz 1991, 81-126; Ciugudean 1997, p. 17-24, 53-75; Elefterescu 2008, p. 221-224 — toate cu bibliografia. 
5 Suceveanu 1982, p. 123-124, pl. 22/1 B-C, 3; I C; II A, 2; Ciugudean 1997, p. 18. 

catalogul descoperirilor 2006 (HST/2006-BEM 1-13), publicat în 2010. Numerele pieselor din 
figuri corespund indicativelor din catalog. 

HST/2006-BEM 14 e S I Caroul 5 -2,15-2,30 m La îndreptarea profilului S Din umplutura 
cuptorului 15 e Ac de păr cu extremitatea proximală conică; întreg (reamenajat); uşor îndoit la PM/PD 
(anatomic); secțiuni circulare şi poligonale; fasonare integrală prin Ra, probabil cu o lamă de cuţit şi 
At/Ao; corp faţetat; urme de utilizare: tocire şi lustru intense; ED fracturată şi reamenajată abrupt prin 
Am; aspect faţetat; L tot. 113,4; diam. PD 2,2; diam. PM 4; diam. PP 5; diam. EP 5,1/4,8 (fig. 4/35). 

HST/2006-BEM 15 e S I Caroul 5 -2,60 m La îndreptarea profilului S e Ac de păr cu 
extremitatea proximală conică; întreg (reamenajat), rectiliniu; secțiuni circulare şi ovale; fasonare 
integrală prin Ra, probabil cu o lamă de cuțit şi At/Ao; finisare prin lustruire; urme de utilizare: tocire 
şi lustru intense; ED fracturată şi reamenajată abrupt prin Am; tratament termic la ED, care are 
culoare maro; L tot. 112; diam. PD 3,5; diam. PM 4,6; diam. PP 5,2; diam. EP 5,6/5,4 (fig. 4/36). 

HST/2006-BEM 16 e S I Caroul 4 -2,45 m În exteriorul clădirii o.g. (opus Graecum) (colţul 
ei de NE) e Ac de păr cu extremitatea proximală globulară; întreg (reamenajat); secțiuni ovale şi 
poligonale; fasonare integrală prin Ra, probabil cu o lamă de cuţit şi At; corp faţetat; urme de 
utilizare: tocire şi lustru intense; ED fracturată şi reamenajată abrupt prin Am; L tot. 112; diam. PD 
2,4; diam. PM 4; diam. minim PP 2,1; diam. maxim PP 4,7; diam. EP 5,6/4,8 (fig. 5/37). 

HST/2006-BEM 17 e S I Caroul 4 -1,40 m la curăţarea profilului S e Ac de păr cu 
extremitatea proximală globulară; fragmentar; secţiuni poligonale; fasonare integrală prin Ra, 
probabil cu o lamă de cuţit şi At; corp faţetat; urme de utilizare: tocire şi lustru intense; ED 
fracturată; urme de ardere; se pare că acul a fost utilizat după fracturare; L tot. cca 703; L 101; 
diam. PD 2,6; diam. PM 3,5; diam. minim PP 2; diam. maxim PP 4; diam. EP 6,6/5,9 (fig. 5/38). 

HST/2006-BEM 18 e S I Caroul 4 -2,80 m La curățarea zidului clădirii porticului orientat 
NE-SV, la 2 m E de latura E a clădirii în o.g. (opus Graecum); la 1,10 m N de profilul S e Ac de păr 
cu extremitatea proximală concavă (nefasonată) şi partea proximală decorată (cu extremitatea 
proximală în formă de con de pin); întreg (reamenajat?); secțiuni ovale şi circulare, poligonale; 
fasonare integrală prin Ra, probabil cu o lamă de cuțit şi At/Ao; fațetare; decor realizat la PP prin 
crestare transversală şi oblică; decorul se compune din două şanţuri paralele transversale spre PM şi 
şanţuri oblice intersectate în rețea (haşuri) spre EP; urme de utilizare: tocire şi lustru intense; ED 
fracturată şi reamenajată abrupt prin Am; L tot. 93; diam. PD 2,3; diam. PM 5,1/4,5; diam. minim 
PP 5,6/5; diam. maxim PP 6,8/5,7; diam. EP 4,5/4,3; L PP decorate 12,5; lăț. şanţuri decor 0,6-1. 

HST/2006-BEM 19 e S I Caroul 5 -2,66 m Din umplutura cuptorului 8 e Ac de păr cu 
extremitatea proximală concavă (nefasonată) şi partea proximală decorată (cu extremitatea 
proximală în formă de con de pin); fragmentar; lipseşte PD, fracturată recent; secţiuni ovale şi 
circulare, poligonale; fasonare integrală prin Ra, probabil cu o lamă de cuţit şi At/Ao; faţetare; 
finisare prin lustruire; decor realizat la PP prin crestare transversală şi oblică; decorul se compune 
din două şanţuri paralele transversale spre PM şi alte două spre EP şi şanţuri oblice intersectate în 
rețea (haşuri) în sectorul PP dintre șanțurile transversale; urme de utilizare: tocire şi lustru intense; 
L tot. cca 95; L 89; diam. PD 3,2; diam. PM 4,6/4,4; diam. minim PP 5,2/3,7; diam. maxim PP 
6/4,7; diam. EP 4,9/3,5; L PP decorate 17,2; lăţ. şanţuri decor 0,6-1 (fig. 5/40). 

HST/2006-BEM 20 e S I Caroul 4 -2,50 m Lângă fundația clădirii în o.g. (opus Graecum), 
latura de E, la 0,60 m N de profilul S e Ac (de cusut? de păr?) perforat la partea proximală; partea 
proximală subțiată, de secțiune plată rectangulară şi extremitatea proximală triunghiulară; 
fragmentar; lipseşte ED, fracturată în vechime; urme de ardere la ED; secțiuni circulare, ovale, 
fațetate; fasonare integrală prin Ra, probabil cu o lamă de cuţit şi At; faţetare; PP cu diametrul 
subțiat prin amenajarea prin At a două planuri oblice prelungi; finisare prin lustruire; perforație 
îngustă, cu pereți perfect paraleli, dispusă longitudinal, cu extremităţile convexe asimetrice la 
nivelul suprafeţei acului, având la interior planuri oblice scurte de amenajare; la interior, perforația 
este mai scurtă în raport cu conturul exterior, având aceeaşi morfologie; perforaţia pare amenajată 
foarte precis bilateral simetric prin scobire, operație realizată probabil prin folosirea unei dălți 
înguste cu extremitate rectilinie; la una dintre extremități, plasată spre EP se observă urme reziduale 
superficiale de amenajare; urme de utilizare: incerte; fracturarea posibilă a ED; piesa nu prezintă 

urme de tocire şi lustru intense şi localizate la PD, specifice acelor de cusut; la nivelul perforaţiei nu 
se observă nici un fel de urme de tocire, lustru sau microfracturi rezultate prin solicitările mecanice 
pe care le produce, în mod normal, firul de coasere; se poate considera astfel că acul nu a fost 
utilizat la coasere sau nu a fost folosit deloc?, fracturarea ED fiind accidentală; perforaţia avea rolul 
de a permite fixarea firului de coasere (utilizarea ca ac de cusut) sau a unui element decorativ 
metalic, de piele sau textil (ciucur, canaf) sau de a fixa ligaturi pentru coafură (utilizarea ca ac de 
păr); L tot. cca 7/3; L 109; diam. PD 3,4; diam. PM 4,4; diam. PP 5,6/3,2; diam. EP 5,9/3,6; L ext. 
perf. 14,5; L int. perf. 8,8; lăţ. perf. 1,2; dist. EP-perf. 15,8 (fig. 5/41). 

HST/2006-BEM 21 e S I Caroul 5 -2,54 m Din stratul de pietre şi fragmente ceramice din 
zona locuinței L2 e Mâner de cuţit de os; fragmentar; piesă fracturată în vechime; se păstrează 
partea proximală şi mezială; formă generală trapeozoidală; EP are contur convex asimetric; 
sediment şi concreţiuni aderente pe suprafață; mâner format din două plăci subțiri, simetrice, având 
secţiuni plate şi plan-convexe, confecționate probabil din fragmente de oase lungi de bovine; la 
extremitatea proximală se păstrează un nit (de bronz? fier?), corodat, care fixează lama (de bronz? 
fier?); segmentul lamei este păstrat în interiorul mânerului, vizibil pe una din laturi; lama este 
subțire, puternic corodată, cu secțiunea triunghiulară alungită; L 88,2; lăţ. max. 31,6; lăț. min. (la 
EP) 19,2; gros. 11,4; gros. min. 10; diam. nit 4; gros. lamă 3-4. 

Tipul 

Ac de păr cu extremitatea proximală conică 

Ac de păr cu extremitatea proximală globulară 

Ac de păr cu extremitatea proximală decorată (în formă de con de pin) 

Ac (de păr? de cusut?) cu partea proximală perforată şi extremitatea proximală triunghiulară 
Total 


Tabel nr. 1. Histria 2006 — Sector Basilica extra muros. 
Artefacte de os: ace de păr, ac de cusut: tipologia. 


Nr. Indicativ L L Diam. Diam. Diam. Diam. Diam. nA 
ert. tot. EP eE i Pi pe 
1 E el Ras 4 51/48 5 4 22 
2 ME 112 56/54 5,2 4,6 35 
E ct ot [ELE 56/48 4721 4 24 
4 E 103 101 6,6/5,9 4/2 3,5 2,6 
Sl E 45/43 gs Ema | 23 125 
Gal Mae e E a 46144 32 172 
7 d cata 113 109 5986 560032 44 3,4 


Tabel nr. 2. Histria 2006 — Sector Basilica extra muros. 
Artefacte de os: ace de păr, ac de cusut: morfometrie. 

Fig. 1. Histria 2006 — Sector Basilica extra muros. 
Artefacte de os: ace de păr (numerele corespund celor din catalog). 


16 2006 | | 


Fig. 2. Histria 2006 — Sector Basilica extra muros. 
Artefacte de os: ace de păr (numerele corespund celor din catalog). 

2006 


Fig. 3. Histria 2006 — Sector Basilica extra muros. 
Artefacte de os: ac de păr, ac de cusut (numerele corespund celor din catalog). 


2006 


THI 


Fig. 4. Histria 2006 — Sector Basilica extra muros. 
Artefacte de os: mâner de cuţit (numărul corespunde celui din catalog). 

POZIȚIA TRATATULUI DESPRE FIIND ȘI ESEN TĀ AL LUI DIETRICH DIN 
FREIBERG ÎN DIALOGUL FILOSOFIC CU OMONIMUL SĂU TOMIST 


Conf. univ. dr. Alexander BAUMGARTEN 


Abstract. The place of Dietrich from Freibere 's Treaty On Being and Essence confronted with his Thomistic homonym 
in a philosophical dialog. This study examine the problematic distinction between being and essence in the boethian 
latin tradition, gathering both the Greek patristic and the Arabic peripatethician interpretations. The analysis of the 
arguments on the Medieval dispute leads to a deeper understanding of some sources of Martin Heidegger 's 
Fundamental problems of phenomenology, inside the controversy regarding the being and essence that took place in the 
XIII” century between Thomas Aquinas and Dietrich of Freiberg. 


Keywords: Averroes, being, Boethius, Dietrich of Freiberg, essence, Heidegger, Thomas Aquinas. 


Cuvinte-cheie: Averroes, Boethius, Dietrich din Freiberg, esență, ființă, Heidegger, Toma din Aquino. 


Există patru motive principale pentru care interesul faţă de istoria medievală a distincţiei 
dintre ființă (esse) şi esență (essentia) trebuie să treacă prin studiul tratatului lui Dietrich din 
Freiberg, compus, conform cercetărilor lui R. Imbach, la Paris în anul 1297). 

Primul constă în faptul că el ilustrează o anumită diversitate a metafizicilor medievale? care 
se dezvoltă din exegeza originală a aceloraşi pasaje antice, prin interpretări şi reconstrucții diferite 
ale unui fond comun de texte ce reuneşte tradiția filosofică greacă şi arabă cu tradiția teologiei 
creştine. Această diversitate joacă un rol important în înţelegerea faptului că naşterea modernității 
filosofice datorează enorm modului în care s-au diferențiat, la finele secolului al XIII-lea şi prima 
Jumătate a secolului al XIV-lea, principalele poziții ale gândirii medievale, de la tomism la scotism, 
la ockamism sau la mistica renană. În interiorul acestui fenomen de diversificare, interpretările 
variate care au fost date unei distincții provenite dintr-un fragment celebru al lui Boethius au produs 
ontologii diferite, iar supraviețuirea lor poate constitui un punct de plecare al înțelegerii metafizicii 
moderne şi deopotrivă al criticii acesteia”. 

O asemenea înțelegere se poate produce direct atunci când evocăm tratatul Despre ființă şi 
esenţă al lui Etienne Gilson: el reprezintă un efort de reluare a distincţiei medievale şi de ordonare a 
câtorva momente ale istoriei filosofiei în funcție de aprofundarea şi asumarea acesteia, cu un accent 
centrat pe metafizica tomistă sprijinită pe această distincţie”. Dar o asemenea înţelegere se poate 


” Facultatea de Istorie şi Filosofie, Universitatea „Babeş-Bolyai", Cluj-Napoca; alexbaum7@web.de. 

! R. Imbach, Gravis iactura verae doctrinae. Prolegomena zu einer Intepretation der Schrift De ente et essentia von 
Dietrich von Freiberg, O.P., în Freibürger Zeitschrift für Philosophie, 26 (1979), p. 398. 

? Pentru o schiță a principalelor direcții la care ne referim, cf. articolul lui Alain de Libera, Métaphysique, în 
Dictionnaire du Moyen Age, sous la direction de C. Gamont, A. de Libera, M. Zink, Quadrige, PUF, Paris, 2002, pp. 
912-917, dar şi volumul de studii care ilustrează acest concept: B. Tătaru Cazaban (ed.), Pluralitatea metafizicilor 
medievale, Editura Polirom, Iaşi, 2005. 

° Pentru o analiză a modului în care geneza metafizicilor moderne datorează ceva disputelor medievale, cf. J. Fr. 
Courtine, Suarez et le système de la métaphysique, PUF, Paris, 1990. 

* Etienne Gilson, L '&re et l'essence, ed. a Il-a, Paris, Édition J. Vrin, 1987. Una dintre edițiile tratatului De ente et 
essentia al lui Toma care ilustrează o asemenea exegeză „centrată” pe doctrina tomistă care ar constitui piscul unei 
controverse este Le De ente et essentia S. Thomas d'Aquin, texte établie d’après les manuscrits parisiens, introduction, 
notes et étdes historiques par M.-D. Roland Gosselin, O. P., Édition J. Vrin, Paris, 1948, unde părintele Gosselin 

produce şi indirect, evocând o serie de momente „celebre” ale filosofiei moderne sau contemporane 
care mizează pe sensul disputei medievale: faptul că Immanuel Kant neagă valoarea de predicaţie a 
existenţei” înseamnă, în fond, că a afirma despre un lucru că este nu adaugă nimic la ceea ce el este. 
Iar atunci, în conformitate cu această critică, nu putem concepe existenţa drept o adăugire a esenței 
Şi, în consecință, drept un aspect diferit de ea şi predicabil despre acelaşi existent. La fel, când 
Gottlob Frege diferențiază între proprietăţile şi notele unui concept, afirmând că „acestea din urmă 
sunt proprietăţi ale lucrurilor care cad sub concept, şi nu ale conceptului însuşi” el neagă, în alţi 
termeni, faptul că existența se poate predica despre esență ca şi cum ar fi ceva diferit de ea. El se 
plasează pe o poziție implicit antitomistă, dacă facem abstracţie de contextul cultural şi de 
întrebările strict legate de reprezentările medievale asupra lumii care însoțesc discursul tomist. La 
rândul său, tratatul lui Dietrich este o negare a distincției dintre ființă şi esență, ceea ce îl face 
interesant sub aspectul unei gândiri înrudite cu cele două poziţii amintite. 

În al doilea rând, este vorba despre faptul că Martin Heidegger califică destinul metafizicii 
occidentale drept o dezvoltare progresivă a unor doctrine care ocultează intuiţia ei originară şi 
presocratică, intuiţie care a avut ca obiect fiinţa tuturor ființărilor. În centrul acestor doctrine stă 
distincția dintre ființă şi esenţă. Filosoful susține această teză în două locuri: pe de o parte, în 
Metafizica în calitate de istorie a fiinţei (apărută în Nietzsche, II, în 1961), el afirmă explicit faptul 
că ocultarea fiinţei înseamnă distincţia ei în guiditate şi guoditate” (termeni care corespund, cum 
vom vedea mai jos, deosebirii dintre ce este şi faptul că un lucru este), ceea ce ar putea însemna că 
accesul la natura ei dezvăluită trebuie să treacă printr-o critică şi depăşire a poziției tomiste. Al 
doilea text de referință este întreg capitolul 2 al lucrării Problemele fundamentale ale 
fenomenologiei (redactată în 1927)% unde autorul discută pluralitatea medievală a poziţiilor în 
disputa în cauză şi îi ia ca obiect de studiu pe Toma, Duns Scotus şi Suarez. Deşi vom reveni la 
argumentele acestui text în cuprinsul studiului de față, să reținem deocamdată doar faptul că 
Heidegger vede în sensul acestei dispute „o particularizare a întrebării referitoare la distincția 
ontologică în genere, adică la distincția dintre fiinţare şi ființă” . Este adevărat că, în 1927, istoria 
distincției dintre ființă şi esenţă era, pentru lumea medieviştilor, mult mai puţin cunoscută decât 
astăzi, datorită unui număr impresionant de ediții de text care au nuanţat de atunci numărul şi natura 
poziţiilor, dar şi că studiul filosofiei medievale în primele decenii ale secolului XX era încă marcat 
intens de eforturile de impunere a neotomismului francez şi, în general, de o lectură catolică aflată 
în trena Conciliului Vatican I. Cu toate acestea, deja în 1906, Engelbert Krebs dedicase deja o 
monografie acestui tratat, iar în 1911 editase tratatul lui Dietrich din Freiberg Despre fiind şi esență, 
făcând astfel cunoscută poziţia antitomistă a dominicanului german!!. Profesorul Krebs a avut, 
precum se ştie, relaţii apropiate cu Martin Heidegger în perioada 1913-1919, adică în perioada în 
care filosoful este interesat de gândirea catolică medievală. Relaţiile dintre ei au oscilat între o 
deschisă prietenie (în anul 1917 Krebs oficiază cununia lui Heidegger cu Elfride Petri) şi o rezervă 
iscată de concurenţa celor doi pentru aceeaşi catedră de filosofie catolică de la Freiburg”. Este 


analizează principiul individuării de la Aristotel la Toma, arătând în soluția tomistă o împlinire a eforturilor 
predecesorilor lui. Deşi exista o ediţie din 1911 a textului lui Dietrich, el nu este pomenit în această ediţie. 

` Immanuel Kant, Critica rațiunii pure, tr. de N. Bagdasar şi E. Moisuc, Editura Iri, Bucureşti, 1998, p. 456 sqq. (Teoria 
Elementelor, II, 2, 2, 3, Despre imposibilitatea unei dovezi ontologice a existenței lui Dumnezeu). 

* Gottlob Frege, Fundamentele aritmeticii, o cercetare logico-matematică asupra conceptului de număr, traducere din 
germană, cuvânt înainte, note şi tabel cronologic de Sorin Vieru, Editura Humanitas, Bucureşti, 2000, $. 53, p. 114. 

7 M. Heidegger, Nietzsche, II, trad. P. Klossowski, Gallimard, Paris, 1971, pp. 321-329. 

8 M. Heidegger, Problemele fundamentale ale fenomenologiei, traducere de B. Mincă şi S. Lavric, Editura Humanitas, 
Bucureşti, 2006, pp. 137-204, cap. 2, Teza ontologiei medievale, de proveniență aristotelică: constituției de ființă a 
ființării îi aparține faptul-de-a-fi-ceva (essentia) şi faptul-de-a-fi-simplu-prezent (existentia). 

” M. Heidegger, op. cit., p. 203. 

'9R. Imbach, op. cit., pp. 377-384, chiar şi pentru o bibliografie adusă până la anul publicării articolului (1979). 

1! E. Krebs, Meister Dietrich. Sein Leben, seine Werke, seine Wissenschaft, Münster, 1906, în Beiträge zur Geschichte 
der Philosophie des Mittelalters, 5, 5-6 şi E. Krebs, Le traite De esse et essentia de Thierry de Freiberg, în Revue 
neoscolastique de philosophie, XVIII (1911), pp. 516-536. 

!2 R. Safranski, Un maestru din Germania. Heidegger şi epoca lui, traducere de I. Snagoveanu-Spiegelberg, Editura 
Humanitas, Bucureşti, 2004, p. 50-53 şi 109-110. 

gratuit să speculăm, întrebându-ne dacă profesorul Krebs i-a prezentat colegului său mai tânăr monografia 
sa din 1906 sau ediția sa din 1911 la tratatul lui Dietrich şi nu cunoaştem urmele atestabile pe care acest 
text le-ar fi putut lăsa în formarea tânărului Heidegger'”, iar Alain de Libera declară neatestabilă, dar 
posibilă o asemenea influență”. Putem doar constata că Heidegger o ignoră în 1927, când discută poziţiile 
medievale ale polemicii. În schimb, este foarte interesant să ne întrebăm, după o analiză a tratatului lui 
Dietrich, dacă rezervele față de natura reală a deosebirii dintre ființă şi esenţă ale celor doi germani au ceva 
în comun şi dacă ele contribuie la o istorie comună a unui tip special de ontologie. 

În al treilea rând, studiul tratatului lui Dietrich este interesant pentru orice istoric al ideilor pentru 
că în centrul disputei medievale stă, între mai multe argumente pe care le vom prezenta în rândurile 
următoare, unul care angajează întreaga reprezentare despre univers a omului medieval. Toma 
argumentează, în capitolul 4 al lucrării sale”? faptul că distincţia dintre, pe de o parte, faptul că un lucru 
este şi, pe de altă parte, esenţa sa presupune o sciziune în interiorul oricărui lucru între esenţa lui şi 
existența sa primită. Aceasta conduce la ideea că orice realitate compusă este implicit una creată şi, 
pentru autorul dominican, că ordinea complexității compoziţiei creaturilor reflectă ierarhia creației. Pe 
scurt (deşi va trebui să dezvoltăm mai jos pe larg această teză, în ocurențele ei la diverşi autori 
medievali), aceasta ar putea însemna că existența unui univers creat presupune în mod necesar distincția 
reală dintre ființă şi esență şi în mod necesar o ierarhie a creaturilor. Dacă asumăm o asemenea teorie, 
atunci poziția lui Dietrich, un autor care neagă orice valoare reală a acestei distincții, ba chiar spune 
despre ea că este „o gravă lovitură adusă adevăratei doctrine” este consonantă cu eforturile 
intelectualilor finalului evului mediu de a formula critici la adresa ordonării ierarhice a universului, de a 
desprinde conceptul creaţiei de cel al ierarhiei, conturând astfel linii teologice noi şi proprii modernității, 
chiar dacă nu întâlnim la Dietrich în mod explicit o asemenea critică!”. Dacă Dietrich neagă valoarea 
distincției tomiste, atunci putem presupune, chiar înaintea lecturii tratatului, prin simpla conjunctură 
istorică în care el scrie, că el are datoria de a oferi un model al relației dintre Creator şi creatură 
independent de această distincție, în care să folosească un concept al participaţiei care să nu implice 
modelul distincției tomiste. De aceea, situarea efortului lui Dietrich în plină geneză medievală a 
modernităţii conferă o semnificație specială replicii sale. 

În al patrulea rând, putem invoca un motiv anistoric pentru care acest studiu merită făcut, un 
motiv care plasează tema tratatului lui Dietrich în centrul oricărei preocupări filosofice. În fond, tratatul 
de faţă face efortul formulării unei interogații radicale asupra naturii de ființă a oricărei realități. El reia 
încercarea aristotelică de definire a substanței tuturor lucrurilor din cartea a VIl-a a Metafizicii, 
încercând să îi confere un răspuns în circumstanţele acceptării unei distincții între Creator şi creatură. El 
construieşte astfel un model explicativ prin care unitatea reală dintre ceea ce un lucru este şi faptul că el 
este exprimă natura lui de ființă, iar fiecare lucru poate, grație acestei unități, să realizeze un raport de 
semnificație față de fiinţa generică. Avem astfel o ontologie semantică a cărei coerență îşi depăşeşte 
cadrul propriu zis istoric, chiar dacă ea poate fi explicată numai apelând acest cadru. Dar a exprima oare 
ce este oricare din lucrurile care ne înconjoară nu înseamnă tocmai a pune problema predicației, adică a 


15 Corespondenţa celor doi nu aminteşte acest text. Cf. Alfred Denker, Hans-Helmuth Gander, Holger Zaborowski 
(Hg.), Heidegger Jahrbuch 1: Heidegger und die Anfänge seines Denkens, Freiburg/Miinchen: Karl Alber Verlag 2004, 
Briefe Martin Heideggers an Engelbert Krebs (1914-1919). 

14 Lucrarea lui S. J. McGrath, The Early Heidegger and Medieval Philosophy. Phenomenology for the Godforsaken, 
The Catholic University of America Press, Washington, 2006, nu menţionează nicăieri numele lui Dietrich din Freiberg. 
La rândul său, Alain de Libera (cf. A. de Libera et C. Michon, £ 'Etre et ['essence — le vocabulaire medieval de 1 'ontologie, 
deux traités De ente et essentia de Thomas d” Aquin et Dietrich de Freiberg, présentés et traduits par Alain de Libera et 
Cyrille Michon, Paris, Edition du Seuil, 1996, p. 138, susţine că o influență a textului asupra tânărului Heidegger nu poate 
fi atestată, „dar nu ne este interzis să ne-o imaginăm”, fără să ducă totuşi această analiză mai departe). 

'5 Toma din Aquino, Despre fiind şi esenţă, traducere, studiu introductiv, note şi comentarii, referințe bibliografice şi tabel 
cronologic de Eugen Munteanu, ediția a II-a revăzută, ediție bilingvă, Editura Polirom, Iaşi, 2008, capitolul IV, mai ales p. 85. 

'* Dietrich din Freiberg, Despre fiind şi esenţă, II, 1. 

17 Pentru o analiză a modului în care teologia catolică a întâmpinat diferitele modele neoplatoniciene ale universului 
ierarhic şi a oferit o critică consistentă a ideii de ierarhie, deschizând calea către universul infinit şi omogen al 
modernității, cf. A. Baumgarten, Principiul cerului. Eternitatea lumii şi unitatea intelectului în filosofia secolului al 
XIII-lea, ediţia a Il-a, Editura Humanitas, Bucureşti, 2008, cap. I, 6, pp. 42-54 et passim. 

faptului de a spune că este (cumva) despre ceva ce este (ceva)? E limpede atunci că deosebirea dintre 
ființă şi esență e un aspect particular al marii probleme a predicaţiei `. 

Aici, discuția noastră ridică o problemă foarte simplă, formulabilă în termenii limbajului 
comun astfel: poți fi ceva fără să fii? Dar invers? Vom vedea în ce măsură Dietrich a creditat 
convertibilitatea acestor două întrebări simple. 


x 


Primul nivel al înțelegerii circumstanței este cel al istoriei textelor care dezbat aceste 
probleme. Această istorie poate fi înţeleasă într-un sens larg şi în unul restrâns. În sensul larg, 
istoria se referă la o perioadă foarte amplă, cuprinsă între secolul al VI-lea şi secolul al XIV-lea, 
perioadă în care, uneori la intervale mari de timp, alteori într-un mediu identic, apar textele care 
construiesc întreaga dispută. În sensul restrâns, istoria se referă la o perioadă determinată între anii 
1252/1256 şi 1297, adică anii în care Toma din Aquino şi, respectiv, Dietrich din Freiberg îşi 
compun tratatele omonime. Este interesant de remarcat faptul că diferenţa dintre cele două sensuri 
ale istoriei textelor este marcată de o diferenţiere a temei de studiu, astfel încât cel de-al doilea sens 
al istoriei mai degrabă restrânge sfera primului, dar fără să amenințe cu echivocitatea unitatea 
primului sens. Astfel, în sensul larg, vorbim despre o dispută purtată în jurul distincţiei boethiene 
dintre fiinţă (esse) şi fiind (numit „ceea ce este”, id guod est, şi echivalat terminologic ulterior cu 
ens). În centrul ei stă o chestiune care ţine de teoria participaţiei şi care vizează modul în care un 
fiind (id quod est sau ens) primeşte de la Creatorul său ființă (esse). La această dezbatere, exclusiv 
de tradiție latină şi greacă, se adaugă o dezbatere arabă, în care Averroes îl critică pe Avicenna 
pentru a fi acordat existenței o natură accidentală în raport cu esența. Aşa se explică de ce 
universitarii latini din secolul al XIII-lea scriu tratate care se numesc: De ente et essentia: ei 
operează cu ambele surse, boethiană şi averroistă, suprapunându-le cadrele şi ajungând să îmbine 
întrebarea teologică „cum ajunge un fiind să îşi primească fiinţa de la Creatorul lui?” cu întrebarea 
filosofică „în ce măsură esenţa este responsabilă pentru existența unui lucru?”. 

În primul sens, cel larg, putem porni studiul de la analiza unui fragment din Articolele 
teologice ale lui Boethius, tratatul Cum sunt bune substanțele întrucât sunt, deşi nu sunt substanţial 
bune, un fragment care se constituie sub forma a nouă’? enunţuri, şi care este supranumit Despre 
cele şapte reguli (De hebdomadibus)” la care Boethius însuşi face referire în aceşti termeni în 
debutul tratatului. Acest text de autoritate redactat în jurul anilor 518-520 a influenţat enorm 
întreaga teologie latină şi a constituit o matrice a unor interpretări medievale diverse. De aici, ca un 
al doilea pas, interesează comentariul lui Gilbertus Porretanus”!, din a doua jumătate a secolului al 
XII-lea, care deschide şi, oarecum, separă dimensiunea filosofică şi cea teologică a textului lui 
Boethius, fără a cunoaşte nimic din ce se petrecea în istoria ontologiei în cultura arabă. Paralel, 
reținem dezvoltarea în filosofia arabă a secolului al XI-lea a ontologiei lui Avicenna şi, în mod 
exact, un celebru text al său din Metafizica sa, unde formulează teoria indiferenței esenței şi 
corelatul ei, teoria accidentalităţii existenţei”. Alături de el, trebuie amintit un fragment din 
Comentariul lui Averroes la Metafizica lui Aristotel”, redactat în a doua jumătate a secolului al 
XII-lea, unde Averroes critică deschis teoria avicenniană. 

Cele două „ramuri” ale problemei noastre (Boethius/Gilbert, care discută raportul dintre esse 
şi quod est [= ens] şi Avicenna/Averroes, care discută raportul dintre essentia şi esse) funcționează 
evident independent istoric, însă referința lor comună la peripatetism şi infuzia de neoplatonism 


15 Această încadrare ne-a fost sugerată de lectura unui text al lui Jean Beaufret, Le poeme de Parmenide, Paris, 1955, p. 34- 
35, citat de P. Hadot, L être et ['etant dans le neoplatonisme, în Revue de théologie et de philosophie, 2 (1973), p. 101. 

1 Dintre care unul metodologic, iar două (prop 7-8) reductibile la un singur enunţ, ceea ce explică, poate, numărul şapte din titlu. 
% Cf. A. M. S. T. Boethius, Tratate teologice, ediţie bilingvă, traducere din limba latină şi note de Octavian Gordon şi 
Bogdan Tătaru-Cazaban, postfață de Anca Vasiliu, Iaşi, Polirom, 2003. 

” Gilberti Porretae Commentaria in librum Boetii quomodo substantiae bonae sint, în Patrologia latina, vol. 64 coll. 1317-1319. 
” Avicenna latinus, Liber de philosophia prima sive scientia divina, édition critique de la traduction latine médiévale 
par S. van Riet, Louvain-Leiden, 1977, pp. 31-42. 

3 Aristotelis opera cum Averrois commentariis, Venetiis, apud iunctas, 1562-1574, Frankfurt am Main, Minerva 
Verlag, 1962, t. VIII, 67r B-C. 

care le este comună determină, aşa cum vom vedea mai Jos, legitimitatea unui dialog filosofic între 
aceşti autori. Ultima secvență a sensului larg al disputei îl constituie magiştri universitari ai 
ultimelor decenii ale secolului ai XIII-lea, care reunesc cele două ramuri şi discută modelele 
ontologice pe care le pot extrage din interpretarea textelor de autoritate. 

În al doilea sens, cel restrâns, istoria studiată începe cu redactarea tratatului tomist, între 
1252 şi 1256”. Natura intens avicennizantă a tratatului, explicată prin faptul că importanţa lui 
Averroes şi ameninţarea reală pentru mai multe doctrine creştine a comentariilor lui la Aristotel încă 
nu fusese evaluată realist în mediul universitar parizian până spre 1265, îl face pe Toma să 
redacteze acest tratat ca pe o reconstrucție a unor probleme avicenniene, cu o încercare de depăşire 
a lor din interior spre Averroes, cu aşezarea acestor probleme pe coloana vertebrală a distincțiilor 
boethiene. Aşa se explică faptul că Toma discută despre fiind (ens) şi esență (essentia), combinând 
practic tradiția latină cu cea arabă în numele orizontului lor grec (peripatetic şi neoplatonician 
comun). Anii următori aduc în scenă celebrele cenzuri universitare ale episcopului Etienne Tempier 
(1270 şi 1277)”, în care este vizată o solidă critică a universului ierarhic neoplatonician, a 
averroismului şi, parțial, a tomismului, iar propoziţia 79 conţine o critică explicită a distincției reale 
dintre ființă şi esenţă la nivelul îngerilor. Toma din Aquino îşi formulează o poziție definitivă deja 
în 1264 în privinţa distincției în cauză în Summa contra gentiles, II, 54. Siger din Brabant ia, în 
deceniul opt al secolului al XIII-lea, distanță față de poziția tomistă în Comentariul său la 
Metafizica, (Introducere, q. 7) şi mai ales în Comentariul său la Liber de causis, q. 53”. Începând 
cu anul 1276, intră în scena disputei Henri din Gand, iar din 1286-1287 alţi doi autori, teologi 
parizieni, care diversifică soluţiile: Godefroid de Fontaines şi Aegidius din Roma”. Henri din Gand, 
unul dintre membrii comisiei de cenzură a tezelor de la 1277, neagă natura reală a distincției dintre 
ființă şi esenţă şi propune acceptarea unei naturi strict conceptuale a ei, deschizând calea către 
intenţionalismul scotist””. Aegidius din Roma apără o formulă proprie a distincţiei reale de origine 
tomistă””. Godefroid din Fontaines, urmându-l întrucâtva pe Siger din Brabant, pledează pentru 
reducerea distincției la un mod de a semnifica propriu exclusiv limbajului, livrând astfel originilor 
medievale ale filosofiei analitice competenţa discutării acestei distincţii”. Trebuie remarcat, deja la 
acest nivel general şi istoric al expunerii noastre, faptul că disputele trebuie să fi avut o anvergură 
publică reală şi să fi captat atenția unei părți importante a comunității intelectuale pariziene a 
timpului: dovada este faptul că lucrările celor trei autori sunt redactări ale unor prezentări orale 
reunite sub titlul generic de Ovodlibeta, ceea ce în tradiţia universitară medievală se referă la 
obiceiul profesorului de a se pune de două ori pe an, în Postul Paştilor şi în cel al Crăciunului, la 
dispoziția comunității intelectuale pentru a răspunde oricărei întrebări i se adresează (de quolibet). 
Disputa pare să fi marcat într-adevăr comunitatea teologilor şi filosofilor parizieni dacă, între anii 
1293 şi 1297, Iacob din Viterbo redactează Întrebări privind categoriile divine”, unde încearcă, pe 
lângă precizarea propriei soluţii, şi o clasificare a principalelor poziţii polemice, vizându-i pe cei 


* Chiar dacă P. Mandonnet (cf. Les premiers disputes sur la distinction réelle entre l'essence et l'existence, în Revue 
thomiste, t. XVIII (1910), p. 753) trimite la Guillaume din Auvergne şi la Jean de la Rochelle, ca primi receptori ai 
avicennismului latin în privinţa acestor teze. 

*5 Pentru o versiune a lor în limba română, cf. Despre eternitatea lumii, fragmente sau tratate, traducere din limba latină, 
tabel cronologic, note şi postfață de A. Baumgarten, ediția a Il-a, Bucureşti, Editura IRI, 2007, pp. 199-229. 

% Siger de Brabant, Quaestiones in Metaphysicam, ed. A. Graiff, Louvain, 1948, text redactat de Siger în jurul anului 
1273 (apud Catherine König-Pralong, în Etre, essence et contingence: Henri de Gand, Gilles de Rome, Godefroid de 
Fontaines, introduction, traduction et notes par Catherine Kânig-Pralong, Paris, Les Belles Lettres, 2006). 

*7 Antonio Marlasca, Les Quaestiones super librum de causis de Siger de Brabant, ed. critique, Publ. Universitaires de 
Louvain, Paris, 1972, p. 29, care propune intervalul 1274-1276 pentru datarea comentariului. 

% Pentru cronologia disputei celor trei teologi, sursa noastră este: Catherine Kânig-Pralong, op. cit., pp. 9-30. 

” Henri din Gand, Quodlibet, X, 7, Quodlibet, XI, 3, ambele texte în C. Kânig-Pralong, op. cit., p. 167 sqq. şi 349 sqq. 
A Aegidius din Roma, Theoremata de esse et essentia, ed. E. Hocedez, Louvain, 1930. Editorul plasează terminus a quo 
anul 1278 şi terminus ad quem anul 1286 pentru redactarea operei (op. cit., p. 12%). La fel, Aegidius din Roma, 
Quodlibet, II, 6 (în C. Kânig-Pralong, op. cit., p. 341 sqq.). 

%1 Godefroid din Fontaines, Quodlibet, III, 1, în C. König-Pralong, op. cit., p. 225 sqq. 

3? Iacobi de Viterbio O.E.S.A., Quaestiones de divinis praedicamentis, I-X, quas edendas curavit Eelcko Ypma, O.S.A., 
Augustinianum, Roma, 1983, quaestio I, 2. 


69 


trei de mai sus: pentru el, unii ar susține că diferenţa este pur rațională şi potrivită modului 
semnificării, alții că diferenţa ar consta în faptul că fiinţa şi esenţa se deosebesc real, în sensul că 
ființa este ceva supraadăugat esenței. Divizând a doua categorie, unii ar susține, după părerea lui 
Iacob, că supraadăugarea aduce cu sine ceva actual (implicând astfel un realism extrem) şi alții că 
supraadăugarea fiinţei s-ar referi la „o relație a lucrului cu Creatorul în sensul cauzei eficiente, 
potrivit actului” (habitudinem ad Deum in ratione efficientis causae secundum actum)”. 

Acesta este, poate, aspectul esențial al mediului în care se iveşte tratatul lui Dietrich din 
Freiberg, în care el construiește o interpretare originală a celor două concepte, negând distincția lor. 
În acelaşi timp, însă, diferiți autori consacră analize particulare deosebirii dintre esse şi essentia, 
prelungind mult după debutul secolului al XIV-lea disputa: Duns Scotus susține, în jurul anului 
1300, o distincție intențională între cele două concepte” şi mult mai târziu, spre 1324, Ockham 
acuză de pur verbalism întreaga istorie a distincției™, iar Iohannes Buridan concede asupra 
distincției semantice, refuzând-o categoric pe cea reală". 

După această schiță sumară de cronologie largă şi restrânsă, fatalmente oprită la turnura 
dintre secolele al XIII-lea şi al XIV-lea prin dimensiunea restrânsă a studiului pe care ni l-am 
propus, ne putem da seama că înţelegerea dialogului filosofic dintre Toma şi Dietrich reprezintă o 
repunere în scenă a unor chestiuni de ontologie peripatetică şi neoplatoniciană, trecute prin filtrul 
asumpțiilor teologiei creştine, chestiuni care obligă la remodelarea continuă a acestei teologii. 
Putem examina acum cele două poziţii din perspectiva cronologiilor stabilite: din perspectiva celei 
largi, reconstruind poziţiile celor doi gânditori latini şi a celor doi arabi menţionaţi; din perspectiva 
celei restrânse, rezumând tezele tomiste, sesizând transformările prin care ele trec în disputa celor 
trei parizieni şi abordând, finalmente, cele patru critici din tratatul lui Dietrich. 


x 


Despre cele şapte reguli este un text care poate părea ambiguu în ochii unor cititori obişnuiţi 
să separe întrebarea teologică adresată raportului dintre creatură şi Creator de întrebarea ontologică 
adresată naturii de ființă a oricărei ființări. Ambiguitatea pleacă de la faptul că textul nu precizează 
(şi nici nu ar fi avut datoria să o facă, întrucât distincția domeniilor îi era improprie) în care dintre 
cele două domenii trebuie să cadă lectura lui. Fapt este însă că el poate fi citit în ambele domenii, 
iar comentatorii lui nu au ezitat, în epoci istorice diferite, să o facă. La originea acestei dublări a 
planurilor se află, însă, efortul lui Boethius de a folosi scheme de gândire peripatetice şi, parțial, 
neoplatoniciene, pentru a conceptualiza raporturi proprii teologiei creştine. Astfel, fragmentul face 
parte din unul din tratatele sale teologice, care se întreabă Cum sunt bune substanțele întrucât sunt, 
deşi nu sunt substanţial bune”. Intenţia lui nu este de a face neapărat distincţii ontologice, ci de a le 
folosi, ordonate într-o formă axiomatică preluată, poate, de la Euclid sau de la Proclos?’, în direcţia 
relevării unui univers ierarhizat în care ordinea este dată de o regulă a participației. Toma din 
Aquino, remarcând acest scop, merge chiar până la a susține că acest text este de fapt dedicat 
doctrinei transcendentaliilor, de vreme ce el poate fi împărțit în trei părți, dintre care primul se 


3 Iacob din Viterbo, op. cit., r. 162-204. 

* Duns Scotus, Ordinatio II, distinctio 1, q. 2, în Ioannis Duns Scoti Opera omnia, ed. C. Balic, Commissio scotistica 
vaticana, vol. VII, p. 41-44, n. 76-83. Am preluat datarea textului după Alain de Libera et Cyrille Michon, op. cit., p. 239. 

3 William Ockham, Summa logicae, III, 27, în Guillelmi de Ockham Opera philosophica, vol. 1, ed. G. Gál, St. Brown, 
Franciscan Institute, St. Bonaventure, 1974, pp. 553-555. Am preluat datarea textului după L’être et l'essence — le 
vocabulaire medieval de l'ontologie, deux traités De ente et essentia de Thomas d’Aquin et Dietrich de Freiberg, 
présentés et traduits par Alain de Libera et Cyrille Michon, Édition du Seuil, Paris, 1996, p. 242. 

% Johannes Buridanus, Lectura Erfordiensis in I-IV Metaphysicam together with the 15th Century Abbreviatio 
Caminensis, Introduction, critical Edition and Indexes by L. M. de Rijk, Brepols, Turnhout, 2008, quaestio 8A şi 9A. 
Prima quaestio citată are o notă preponderent ontologică, iar a doua semantică. Ambele recapitulează argumentele 
disputei şi principalele poziții, dar afirmă identitatea reală şi deosebirea semantică a termenilor. 

37 Vom urma în acest comentariu traducerea modificată a lui O. Gordon, ed. cit., pp. 66-67. 

38 Pentru discuția asupra naturii axiomatice a textului, vezi A. Galonnier, Axiomatique et théologie dans le De 
hebdomadibus du Boèce, în A. de Libera, E. Elamrani-Jamal şi A. Galonnier, Langage et philosophie, Hommage à Jean 
Jolivet, Edition J. Vrin, Paris, 1997, pp. 311-330. 

ocupă de problema fiinţei, al doilea de problema unului, iar ultimul de problema binelui””. Cele 
şapte propoziţii ale lui Boethius spun, pe scurt, următorul lucru: că fiinţa se deosebeşte de fiind, că 
fundul participă fiinţa pentru a fi, că fiindul are o natură compusă, pe când ființa o natură simplă, că 
fuindul are accidente, că realitățile simple cunosc o unitate între ființă şi fiind şi că, în cele din urmă, 
că cele simple se cuvin dorite de către cele compuse în numele unei asemănări parțiale şi dezirabile. 

Avem aici, în fond, o schiță lacunară a unui model de participaţie de tip neoplatonician clasic, 
chiar dacă sursa cea mai îndepărtată a primului enunţ al hebdomadelor pe care o putem invoca este, la 
nivelul conţinutului său, deosebirea platoniciană din dialogul Parmenide între ipoteza unului care este 
de ipoteza unului care este unu“. Sau, la nivelul formei sale, deosebirea dintre numele şi verbele care 
pot deopotrivă semnifica fiinţa pentru a constitui un discurs capabil să o deosebească pe aceasta din 
urmă de neființă, în Sofistul aceluiaşi Platon“!. Dar pentru că textul lui Boethius a avut o imensă 
influență în mediul latin şi a constituit paradigma modelelor ontologice medievale occidentale, trebuie 
să îi amintim pe de o parte sursele directe, pe de altă parte, modul în care a fost înțeles ulterior. 

Diversum est esse et id quod est. Propoziția este, la prima vedere, profund neclară, întrucât 
ea depinde în totalitate de modul special în care folosea Boethius aceşti termeni. Este deja un /ocus 
classicus al exegezei boethiene identificarea sensului termenilor lui Boethius realizată de Pierre 
Hadot” în Comentariul la dialogul Parmenide”, pe care savantul îl atribuie lui Porfir, la care 
Boethius ar fi avut acces prin reluarea ei în tratatul Contra lui Arius al lui Marius Victorinus". 
Cuplul dv — tò eivou desemnează la Porfir fiinţarea participantă şi fiinţa supremă participată, 
identificată, se pare, pentru prima oară în neoplatonism cu transcendenţa absolută. La fel, la Marius 
Victorinus, cuplul îşi păstrează semnificația, iar Boethius îl traduce în textul său prin esse-id quod 
est. Acest lucru legitimează faptul că, de-a lungul polemicii medievale, expresia id quod est (tradusă 
de noi prin ceea ce este) este echivalată întotdeauna prin ens (tradus de noi prin fiind). Toma din 
Aquino o spune explicit în comentariul său la Boethius: sed quod est, id est ens”. 

Plasarea sursei lui Boethius într-un neoplatonism reformat de Porfir în direcția unei 
ontologii a transcendenţei este acum un fapt binecunoscut. La el putem adăuga însă şi un fragment 
din Plotin, Enneade, VI, 7, 2, care întăreşte această ipoteză şi spune chiar mai mult, că realitățile 
inferioare inteligibilelor sunt compuse din ele însele şi din cauza lor, pe când cele inteligibile 
cunosc o compoziţie între aceleaşi elemente“. Afirmația lui Plotin ne atrage atenţia la fel de mult ca 


3? Toma din Aquino, Expositio libri Boethii de ebdomadibus, în Opera omnia, iussu Leonis XIII P.M. edita, tomus L, p. 
270, r. 12 sqq. Asimilarea între id quod est şi ens este justificată şi de E. Gilson, op. cit., p. 337. 

“ Platon, Parmenide, 142b sqq. şi 155e sqq. 

*! Platon, Sofistul, 252a sqq. 

“ P, Hadot, La distinction de l'être et de l'&tant dans le De hebdomadibus de Boèce, în Miscellanea Mediaevalia, 
2/1963, p. 149. La pagina 153 a articolului, autorul afirmă: „De hebdomadibus nu este, poate, decăt traducerea unui 
text neoplatonician care tratează această chestiune”. 

“ P, Hadot, Porphyre et Victorinus, Etudes Augustiniennes, Paris, 1968, vol. II, pp. 60-113, text reluat în Porfir, Comentariu 
la Parmenide, ediţie bilingvă, traducere şi comentarii de G. Chindea şi C. Andron, Editura Humanitas, Bucureşti, 2010, p. 84- 
85: „Vezi însă ca Platon să nu semene aici cu cineva care vorbeşte aluziv, pentru că unul care este dincolo de fiinţă şi de ceea 
ce este nu e ceva ce este nici fiinţă, nici act, ci mai degrabă este activ şi este el însuşi faptul pur de a fi activ, încât este şi 
însuşi faptul de a fi (s.n. - OTĂ tò &vou), anterior față de ceea ce este (npă Tod 5vToG)”. 

44 Marius Victorinus, Adversus Arium, ed. P. Henri et Pierre Hadot, în Sources chretiennes, 68, Paris, 1960, IV, 19, 4: 
„Ante dv et ante \6yov vis et potentia exsistendi illa est quae significatur hoc verbo quod est esse, graece est tò var”. 
* Toma din Aquino, Expositio libri Boethii de ebdomadibus, ed. cit., p. 270, r. 44. 

“ Plotin, Enneade, VI, 7, 2, ediţie bilingvă, Editura IRI, Bucureşti, 2007, traducere de V. Rus: „În lumea inteligibilă, 
toate sunt într-unul singur, încât lucrul şi de ce-ul lui sunt identice (tabtòv tò npayua xaÙù TO SA Ti Tov 
npáyuatoc) (...) ce anume opreşte şi în cazul celorlalte lucruri sensibile fiecare lucru să fie de ce- ul lui? Dimpotrivă 
e chiar necesar <să fie aşa> (...)”. Pasajul ni se pare important întrucât el ar putea sugera o rădăcină a ceea ce Pierre 
Hadot, într-un articol din 1973, încerca să regăsească drept posibilă sursă a lui Boethius în distincţia neoplatoniciană 
târzie dintre brăpțic şi obota, adică între fiinţa transcendentă şi cea derivată la Proclus şi la Damascius (P. Hadot, 
L'€tre et l'etant dans le neoplatonisme, în Revue de Théologie et de Philosophie, 1973, pp. 101-113). Totuşi, acest 
pasaj, între mai multe, a fost deja încadrat într-un ansamblu general de gândire a antichității târzii drept una dintre 
sursele posibile ale lui Boethius de K. Corrigan, A New Source for the Distinction between id quod est and esse in 
Boethius” De hebdomadibus, în Studia Patristica, 18, p. 135. Contrar opiniei lui Corrigan, nu am merge până la a vedea 
în descripţiile plotiniene ale fiinţei derivate „ceva general şi bine fundamentat deja în gândirea greco-romană” (ibid., p. 

şi sursa directă a lui Boethius în Marius Victorinus, fiindcă şi Boethius, şi Plotin ordonează ierarhia 
lumii după gradul de compoziţie ontologică a realităților, la fel cum o va face Toma mult mai târziu. 
Dar, la Plotin schema e dinamică şi ceea ce joacă rolul essentia-ei este cauzator al lui esse (foarte 
aproape de ceea ce vom vedea la Dietrich). El vorbeşte de o compoziţie între lucru (np&yua) şi „de 
ce-ul” lui (tò &.a tí). În schimb, Boethius vorbeşte despre o compoziţie a lucrului (id quod est) cu 
ceva ce primeşte din partea fiinţei (esse), adică o formă de a fi (essendi forma), care are aici tot rolul 
unui „de ce”, chiar dacă el nu face decât să transmită cauzalitatea fiinţei supreme, iar nu să o alăture 
eventual şi pe a ei proprie, ceea ce este firesc într-un univers creştin. Ce este această forma essendi, 
cea care este dată de ființa supremă şi face fiindul să fie ceea ce este? 

Ipsum enim esse nondum est, at vero quod est accepta essendi forma est atque consistit. 
Pentru a putea propune un răspuns posibil, trebuie să ne amintim un fapt care îl singularizează pe 
Boethius în literatura primelor secole creştine. Intenţia sa declarată este recuperarea lui Aristotel în 
proiectul teologic creştin, de la nivelul terminologiei la nivelul conceptului. Mai precis, conform 
observaţiei lui Alain de Libera“, Boethius încearcă un transfer al categoriilor aristotelice asupra 
naturii transcendente, fapt mărturisit şi de autorul însuşi“. Este oare posibil ca forma essendi să 
preia ceva din sensul formal al obota-ei aristotelice? În sprijin ne vine un alt articol al lui Pierre 
Hadot, care analizează diferitele interpretări medievale ale expresiei boethiene forma essendi”. El 
face mai întâi o listă de accepții medievale ale ei, constatând că loan Scotus Eriugena, Gilbertus 
Porretanus şi Toma o interpretează cu variaţii modeste în sensul substanţei secunde aristotelice”. 
Apoi, trece la analiza surselor neoplatoniciene analizate în articolul anterior şi conchide faptul că 
esse primeşte în text două semnificații: prima, de ființă transcendentă, donatoare a existenţei pentru 
toate realitățile, iar apoi de ființă care se poate predica despre toate realitățile, în sensul în care, am 
spune noi, prima este obiectul teologiei, cealaltă, a filosofiei. Concluzia lui Hadot este că forma 
essendi desemnează acest al doilea sens al fiinţei: „fiindul este când primeşte propria formă de a fi, 
când preia maniera sa proprie de a exersa actul fiinţei”. Dacă acceptăm această interpretare, 
recunoaşterea unei filiere aristotelice a sensului sintagmei nu ar fi decât o particularizare 
armonioasă a celor spuse de Pierre Hadot şi, în plus, un gest conform intenţiilor generale de 
praedicatio in divinis ale lui Boethius, chiar dacă reținem faptul că forma essendi, odată montată pe 
schema neoplatoniciană, are, după expresia lui K. Corrigan, un rol „productiv şi creator”. 

În Cartea a II-a a Analiticelor Secunde, Aristotel face o diferenţiere (care, fapt interesant, se 
va regăsi şi în Metafizica tocmai în pasajul în baza căruia Averroes polemizează cu Avicenna, cum 
vom vedea mai jos) care ar putea fi o sursă posibilă a lui Boethius: „căci ce anume este omul şi 
faptul de a fi om diferă”. Cu câteva capitole înainte, Aristotel deosebise deja între întrebarea 
„dacă un lucru este” şi „ce este e (el tou şi Ti to)“. În Metafizica, IV, 2, 1003b 22-23, 
Aristotel se apropie de o distingere a celor doi termeni la nivel conceptual, afimându-le unitatea 
reală: „Chiar dacă unul şi fiindul sunt una şi aceeaşi natură, fiindcă se însoțesc reciproc precum 
principiul şi cauza, totuşi ele nu sunt lămurite printr-un Singur concept ... căci acelaşi lucru este un 
om, omul care este şi omul". Boethius nu a tradus aceste opere aristotelice în limba latină, dar este 


133), ci mai degrabă o schiță plotiniană a unor relaţii conceptuale în care şi Porfir dar mai ales Boethius îşi au 
originalitatea lor inconfundabilă. 

*7 A. de Libera, art. „„ Metaphysique”, op. cit., p. 913. 

“ Boethius, Articolele teologice, Despre Treime ..., 4, ed. cit., pp. 96-97. 

® P, Hadot, Forma essendi, Interpretation philologique et interprétation philosophique d'une formule de Boèce, în Les 
études classiques, XXXVIII, 1968, pp. 143-156. 

5 P, Hadot, op. cit., p. 146. 

5! P, Hadot, op. cit., p. 154. 

© K. Corrigan, op. cit., p. 134. 

5 Aristotel, Analiticele secunde, II, 7, 92b 10-11: 76 5€ tí zotiy &vYpunoc xaù tò dvor ğvtpwnov ĞAo. 

* Aristotel, Analiticele secunde, II, 1, 89b 24-35. Înrudirea acestui enunț cu cel al lui Boethius a fost susținută de R. 
Hisette, Enquête sur les 219 articles condamnés ă Paris le 7 mars 1277, Louvain-Paris, 1977, p. 91. 

5 Aristotel, Metafizica, IV, 2, 1003b 22-23 şi 26-27: et Sù Tò év noi tò óv toùbtòv xaù pula púoic, TY àxohovðéLv 
AAAA tionep &pxÀ ot că'zov, &AA' WE ic Evè Aóyw 6rpobueva .. Tolură yap ec ğvðpwnoç xaù ðv ğvðpwnoç 

firesc ca el să le fi citit”. Ceea ce spune aici Aristotel este în fond, faptul că unul, fiinţa şi esenţa 
sunt convertibile, dar rămân distincte conceptual. Fără ca Aristotel să se dedice vreo clipă unei 
metafizici a distincției dintre ființă şi esență, el îi deschide posibilitatea. Or, Boethius foloseşte 
deosebirea dintre „ceea ce este (id quod est)” şi „ceea ce face lucrul să fie în sens formal (forma 
essendi), indiferent ce relație există între esse şi forma essendi. Putem atunci să presupunem 
necontradictoriu că, pentru relaţia dintre esse şi forma essendi Boethius se foloseşte de o structură de 
gândire neoplatoniciană, iar pentru raportul dintre forma essendi şi id quod est de o structură 
peripatetică. Acest fapt dă dreptate pur şi simplu autorilor medievali citați de Hadot care văd în forma 
essendi substanţa secundă, exprimată de Aristotel mai sus prin expresia „ce este (omul)”, adică acel 
sens al termenului oboia (reluat de Boethius prin substantia) care exprimă aspectul universal al 
lucrului, sens pe care îl traducem în limba română de obicei prin „esenţă” şi care corespunde cu 
semnificaţia termenului essentia din polemica medievală pe care ne-am propus să o studiem. 

Dacă această ipoteză este acceptabilă (fără ca ea sa fie originală, de vreme ce conţine doar 
acceptarea lecturii latine medievale a fragmentului), putem adăuga la ea şi motivul posibil pentru 
care Boethius nu foloseşte propriu-zis termenul essentia. Jean-François Courtine a demonstrat deja, 
într-un text clasic pentru această problemă”, faptul că traducerea în latină a oboto-ei a cunoscut mai 
multe etape, iar termenul a fost încărcat cu conotaţii noi. De la Seneca, cel ce se întreba retoric „in 
ce fel vom spune ousia, lucru necesar, natură ce are în sine fundamentul tuturor?””, pas cu pas, 
termenul substantia s-a impus ca traducere a termenului grec, ceea ce, pentru Courtine, revine la o 
opțiune mai degrabă filosofică decât filologică“”, în măsura în care opţiunea lui Boethius pentru 
înţelegerea termenului grec este una stoică şi nominalistă, înțelegând prin oboia o formă de 
semnificare, iar nu una de subzistență”, privilegiind astfel nuanţa de subiect al enunţului din sensul 
termenului grec. Dimpotrivă, cariera termenului de essentia, după mai multe încercări ale retorului 
Plautus, ale lui Seneca, Apuleius, Macrobius sau Calcidius, el este impus de Augustin, în De 
trinitate, V, 8, 9-10, pentru a regăsi astfel componenta activă, de prezenţă (pe care substantia îl 
lăsase deoparte) a termenului grec: „numesc esență (essentiam) ceea ce în greacă se spune oboi, 


iar în latină spunem mai uzual substanţă (substantiam)”. 
Am putea acum conchide astfel: în textul lui Boethius, folosirea lui substantia indică modul în 
care lucrul a primit forma essendi şi recuperează nuanţa de subiect a oboia-ei. Din sensul întreg al 


termenului în folosire aristotelică, rămâne cel de substanță secundă. Boethius admite, ca bun 
aristotelician, sensul „substanţei” împărțit în primă şi secundă. Rămâne ca el să folosească un termen 


xat ğvðpwnoç. Cele două fragmente aristotelice sunt de două ori importante, întrucât ele, probabil, inspiră parţial schema lui 
Boethius, da şi pentru că ele constituie, aşa cum vom vedea mai Jos, textele în jurul cărora dispută Avicenna şi Averroes. 

5 În volumul 64 al Parrologiei latine există o traducere din Analiticele posterioare, unde cele două fragmente sunt 
traduse astfel: II, 1, 89b 24-35: si est et quid est (col. 743c); II, 7, 92b 10-11: id autem quod est quid est homo, et esse 
hominem, aliud est (col. 749a). Totuşi, conform unor cercetări recente, se pare că, deşi Boethius a cunoscut textul 
Analiticelor Posterioare, nu ni s-a păstrat o traducere care să îi fie atribuită infailibil. Boethius însuşi, în In Ciceronis 
Topica (Patrologia latina, 64, 1184d-1185a) spune că ar fi tradus ambele Analitice („priores posterioresque nostros 
Analyticos, quas ab Aristotele transtulimus”); în primele rânduri din comentariul său la Despre interpretare, 
mărturiseşte că ştia de existența unui text latin al tratatului (Boethius, In librum Peri Hermeneias, I, prologul, ed. 
Meiser, pp. 3-4). Cf. Aristoteles Latinus, IV, 1-4, Analytica Posteriora, ed. L. Minio-Paluello şi B. G. Dod, Brill, 
Leiden, 1968, p.XI, dar şi Sten Ebbesen, "The Aristotelian Commentator', în The Cambridge Companion to Boethius, 
ed. J. Marenbon, Cambridge, 2009, p. 36, p. 38 şi p. 52, n. 10. La această notă, autorul îşi exprimă reţinerile față de 
concluziile proprii din articolul "Manlius Boethius on Aristotle's Analytica Posteriora," în Cahiers de l'Institut du 
Moyen-Âge Grec et Latin 9: 68-73 (1973), unde considera totuşi că Boethius ar fi tradus textul. Cât despre Metafizica, 
Kristell Trego consideră că Boethius nu a tradus Metafizica întrucât nu era nevoie de ea în contextul studiilor pe care le 
preconiza. (K. Trego, La subsistance des existants. La contribution de Jean Scot Erigene ă la constitution d'un 
vocabulaire latin de l'être, în Chôra, Revue des Etudes Anciennes et Médiévales, 6, 2008, p. 153). 

5 J.-F. Courtine, Note complémentaire pour l'histoire du vocabulaire de l'être, în P. Aubenque (ed.), Concept set 
categories dans la pensée antique, Edition J. Vrin, Paris, 1980, pp. 33-87, dar şi articolul „Esenţă”, în B. Cassin (ed.), 
Vocabularul filosofiilor europene (Seuil, 2003), Editura Polirom, laşi, în curs de apariţie. 

58 Seneca, Epistole către Lucilius, VL, 58, 6, trad. (modif.) Ioana Costa, Editura Polirom, Iaşi, 2007, p. 183. 

* J.-F. Courtine, Note ..., p. 36. 

% J.-F, Courtine, Note ..., p. 39, citând pe Boethius cu Comentariul la Categorii, 1: „est igitur in huius operis intentione 
de vocibus res significantibus, in eo quod significanda sunt, pertractare”. 

special pentru a desemna sensul celei secunde. Essentia nu îi este la îndemână, întrucât l-a folosit în 
Contra lui Eutiches şi Nestorius, 30 schițând o teorie a universalului prezent în lucruri, ceea ce aici nu 
face, dat fiind contextul neoplatonizant al Regulilor. Este posibil ca aceasta să fie conjunctura în care 
Boethius alege expresia forma essendi pentru a da un răspuns la întrebarea la care obota răspundea în 
contextul aristotelic: ce anume face ca un lucru să fie ceea ce el este? Oricum, termenii substantia şi 
essentia rămân apropiaţi ca semnificație, păstrând totuşi accentul substratului pentru cel dintâi, aşa 
încât componenta activă a semnificației termenului grec să fie polarizată de essentia, aşa cum a arătat, 
de exemplu, Kristell Trego că se petrece în cazul lui Eriugena”. Ba mai mult, în secolul al XI-lea, 
Anselm foloseşte essentia cu sensul augustinian de sursă a fiindului, apropiat mai degrabă de sensul 
lui esse de la Boethius, essentia fiind cea care dă esse din partea lui ens*. 

Prin urmare, Boethius a preluat o schemă de gândire neoplatoniciană şi a montat pe ea o 
distincție aristotelică, obținând un nou sens al ei şi invitând la o reflecţie privind natura noilor 
raporturi conceptuale şi ştiinţa care este demnă să le asume. Chiar dacă sursa textuală este în Porfir, 
prin Marius Victorinus (Hadot) şi corespunde unui ton mai general neoplatonician (Corrigan), am 
mai putea face o observație măruntă care ne-ar putea face să înţelegem şi motivaţia creştină pentru 
care Boethius este dispus să preia modelele menţionate. Observaţia ne-a fost sugerată de lectura 
unui opuscul al lui Albert cel Mare“, unde magistrul dominican discută sensurile lui ens, esse şi 
essentia şi reduce deosebirea dintre essentia şi ens la distincția lui Hilarius din Poitiers, din secolul 
al IV-lea, între natura şi res naturae. Dar, pentru Hilarius, în Despre Treime”, cele două concepte 
sunt deosebite în Creator, ca şi în creatură, ceea ce înseamnă că Albert le-a înţeles prea restrictiv: 
„Şi te întreb acum dacă tu ai în vedere în Duhul lui Dumnezeu natura sau lucrul semnificat al 
naturii. Căci nu este acelaşi lucru natura cu ceea ce este lucrul naturii, tot aşa cum nu este acelaşi 
lucru omul şi ceea ce este al omului, nici focul cu ceea ce este al focului însuşi, iar în acest sens nu 
este acelaşi lucru Dumnezeu cu ceea ce este al lui Dumnezeu”. 

Fără a intra în discuţia raporturilor intratrinitare, să reținem faptul că res naturae, identificat de 
Bonaventura cu suppositum“€ (corespondent grecescului wn6oTouo.c), se opune la Hilarius atât la 
nivelul Creatorului, cât şi la nivelul creaturii lui natura (negând, probabil accidental, tocmai exemplul 
omului, pe care Aristotel îl folosise pentru a marca o identitate). Nu ne putem încumeta aici să 
mergem mai departe în vastul continent al carierei conceptuale a lui bn6orooc în cultura patristică şi 
neoplatoniciană”, şi nici să susţinem o influență a lui Hilarius asupra lui Boethius, dar este suficient 
să sesizăm faptul că Albert a atras atenţia asupra fondului creştin care motivează alegerea lui 
Boethius. Dacă este plauzibil ceea ce spunem, atunci distincția lui Boethius este reducerea unei 
deosebiri intratrinitare la valoarea unei diferențe ontologice, care este amintită de Albert pentru a 
clarifica raportul dintre essentia (aici: natura) şi ens (aici: res naturae). În acest caz, dacă în distincția 


6! Boethius, ed. cit., p. 26-27: essentiae in universalibus quidem esse possunt etc. cf. şi Courtine, op. cit., p. 51. 

“2 Toan Scotus Eriugena, Periphyseon, IL, 31: „omnis substantia a generali essentia defluit’; K. Trego, op. cit, p. 146. 

& Anselm de Canterbury, Monologion, traducere şi comentarii de A. Baumgarten, Editura Biblioteca Apostrof, Cluj, 1998, p. 
23, capitolul 6: „Într-un oarecare mod, aşa cum se raportează una la alta lumina (lux), luminarea (lucere) şi luminătorul 
(lucens), tot astfel se raportează una la alta esența (essentia), ființa (esse) şi ființarea (ens), adică ceea ce există sau subzistă”. 
% Albert cel Mare, Despre guiditate şi fiinţă, ed. A. Vries, (Eine quaestio des Albertus Magnus De quiditate et esse, ed. 
Ferdinand Schoningh, Paderborn, 1983), p. 24, r. 340-347: Hilarius in libro De trinitate distinguit inter naturam et rem 
naturae, et apellat naturam formam essentialem, secundum vero quod est principium agendi, sicut homo generat virtute 
humanitatis quae et in ipso, et ignis ignit virtute igneitatis, et sic de aliis. Res autem naturae est particulare ipsum vel 
individuum, quod mediante illo actu cuius principium est natura, in esse producitur, ut Sortes per generationem hominis, et 
hic ignis per generationem ignis. Et ideo dicit Hilarius quod in omni creato aliud est natura, aliud res naturae (s.n. ). 

& Hilarius din Poitiers, De trinitate, VIII, 22, în Patrologia latina, vol. X, coll. 252C: Et quaero nunc in Spiritu Dei utrum 
naturam, an rem naturae significatam existimes. Non idem est enim natura, quod naturae res: sicuti non idem est homo, et 
quod hominis est, nec idem est ignis, et quod ignis ipsius est: et secundum hoc non idem est Deus, et quod Dei est. 

% Bonaventura, Commentarium super quatuor libros Sententiarum, ed. Quaracchi, I, d. 5, dubium 5, p. 106, sau I, d. 23, 
a. 1, q. 2, p. 497. 

© Destul doar să amintim concluzia lui Pierre Hadot (L '&re et l’étant, ed. cit., p. 103 sqq.), conform căreia distincția 
dintre esse şi ens este asimilată la Marius Victorinus cu distincţia, la toate nivelele realității, dintre existență (existentia, 
Vnopf.q) şi substanţă (substantia, obo.o), ceea ce înseamnă că formula lui Hilarius nu făcea decât să redea un concept 
comun epocii, chiar dacă el îl aplică şi Treimii, pe când Boethius îl aplică doar creaturii. 

lui Boethius avem dreptul să sesizăm urma, chiar şi discretă, a unei distincții intratrinitare, atunci forţa 
ei ar putea contamina propoziţiile lui Boethius aşa încât ele să poată fi interpretate la finele secolului 
al XIII-lea de Dietrich din Freiberg în sensul în care esse este manifestarea puterii de difuziune 
(pentru a parafraza termenul neoplatonician folosit de Albert) a essentia-ei. 


x 


Putem acum spune că textul lui Boethius, livrat unui ev mediu interesat să răspundă la aceeaşi 
întrebare şi să construiască în baza răspunsului o teologie adecvată, reprezintă o mină gata de explozie 
pentru oricine o atinge, ale cărei piese odată dezintegrate se recompun din perspectiva celui care a 
atins-o şi constituie de tot atâtea ori o nouă coerență posibilă. Textul rămâne valabil astfel pe orice 
plan citim raportul dintre forma essendi şi id quod est, sau altfel spus, dintre essentia şi ens, indiferent 
că negăm diferenţa dintre ele, sau că afirmăm natura reală, nominală sau semantică a acestei diferențe. 
Textul nu a constituit subiectul dezbaterii din a doua jumătate a secolului al XIII-lea, ci a fost 
paradigma în care această dezbatere s-a situat: o paradigmă permisivă, deschisă interpretărilor, 
capabilă să primească atât dezvoltări în spirit neoplatonician cât şi aristotelic neaşteptate. Pentru că 
sursa textuală în Porfir-Victorinus şi inspirația îndepărtată şi indirectă din Plotin au rămas ascunse 
medievalilor, ei puteau citi astfel textul atât în cheie teologică cât şi ontologică. 

Or, tocmai acest lucru îl observă Gilbertus Porretanus în comentariul său la Boethius“, atunci când 
plasează, în relatarea sa, două grupuri de interpreți, dintre care unii citesc ontologic textul lui Boethius, alții 
teologic: „Aşadar, atunci când <Boetius> spune că ființa se deosebeşte de ceea ce este, potrivit teologilor 
se înțelege că ființa este principiul, pe când ceea ce este e ceea ce provine din principiu. Potrivit însă altor 
filosofi, fiinţa celor subzistente aparține numai subzistențelor celor supuse predicaţiei; acestea sunt cu 
adevărat, având în ele acele subzistențe. Aşadar astfel, atât potrivit teologilor cât şi potrivit altor filosofi se 
poate spune corect: există o deosebire între ființă şi ceea ce este.” 

Nu ştim dacă aceşti teologi şi filosofi corespund unor prezenţe istorice sau nu, dar indiferent 
de acest lucru, poziţiile lor sunt posibile şi reflectă deschiderea pe care o resimte Gilbert în textul 
Regulilor atât spre o lectură bazată pe conceptul teologic al provenirii, cât şi una bazată pe 
conceptul ontologic al subzistenţei. Datorită acestei ambivalenţe, Gilbert preferă să trateze 
întrucâtva de pe o perspectivă echidistantă cele două interpretări posibile, întrebându-se doar ce îl 
face pe id quod est să fie şi răspunde indicând global spre esse şi forma essendi, întrucât acestea 
constituie „cel în care” este „id quod esP”0. Din acest moment, Gilbert redenumeşte distincția lui 
Boethius, deosebind între id quod est (ceea ce este fiindul, adică esența lui) şi quo est (cel prin care 
această esență este)”!. Orientată ? astfel, lectura lui Boethius în secolul a XIII-lea îi determină 
natural pe cei ce o fac să cerceteze conținutul acestui quo est şi să plaseze în acest conținut diferitele 
teorii despre raportul dintre esse şi essentia. Dar pentru a face acest gest ca pe o continuare şi o 
dezvoltare firească a problemelor lansate de Boethius, universitarii parizieni au la îndemână două 
exemple care provin din lumea arabă. Pe de o parte, este vorba despre exemplul câtorva propoziții 
din Liber de causis, anonim arab din secolul al IX-lea de inspiraţie procliană. Pe de altă parte, este 
vorba despre exemplul criticii făcute de Averroes lui Avicenna în privinţa aceluiaşi raport, în 


63 Gilberti Porretae Commentaria in librum Boetii quomodo substantiae bonae sint, în Patrologia latina, vol. 64, coll. 1317-1319. 

© Tbidem: Ergo cum dicitur diversum esse et id quod est, secundum theologicos quidem intelligitur esse id quod est 
principium, id quod est vero, illud quod est ex principio; sed secundum alios philosophos, esse subsistentium solae 
illorum quae praedicantur subsistentiae; quae vero sunt, ea tantum quae illas in se habendo subsistunt. Sic ergo et 
secundum theologicos, et secundum alios philosophos recte potest dici: diversum est esse et id quod est. 

” Ibidem: „Astfel, deoarece ființa nu poate avea în sine ceva prin care să fie, nici nu va conține altceva în ea prin 
participare. Dar pentru că fiindul, adică subzistentul, este tocmai o subzistență determinată, atunci are loc o 
participare la o altă natură care o sprijină în potența lui de a subzista şi prin care este de un anume fel şi de o anume 
măsură. - Ita cum esse non possit in se habere quo sit, nec participatione aliud aliquid in se habebit, vere: cum enim 
aliquid, id est subsistens, iam est aliqua subsistentia, tunc fit alterius naturae ad illius subsistentiae potentiam 
pertinentis, participatio, qua subsistens ipsum quale vel quantum sit.” 

7”! Ibidem, col. 1318b-d şi 1319 c-d. 

72 Această „orientare” este certificată de citarea frecventă în epocă a acestui comentariu, dar mai ales de faptul că Dietrich îl numeşte 
pur şi simplu Comentatorul în tratatul său (I, 7, 8), cu un nume care, în alte condiţii, ar fi făcu referire implicit la Averroes. 

interiorul unei culturi filosofice care a dezbătut probleme complementare pentru că s-a născut pe 
acelaşi sol al întâlnirilor dintre aristotelism şi neoplatonism. 


x 


Liber de causis este un text de autoritate pentru întreaga scolastică, indiferent că el a fost 
inițial, prudent şi ezitant, atribuit lui Aristotel şi că după anul 1268 a fost recunoscut în el modelul 
Elementelor de teologie ale lui Proclos pe care autorul anonim arab le parafrazează în acest text 
capital pentru înţelegerea culturii filosofice medievale”. El conține două propoziţii, 90-91, cuprinse 
într-un grup mai mare de enunțuri referitoare la tema inteligenței ca ipostază creată primă, care 
discută separația în interiorul inteligenței între ființă şi formă, folosind un termen care, pentru primii 
latini cititori ai lui, era un mister datorită calcului lingvistic pe care Gerardus din Cremona, 
traducător al textului în latină în a doua parte a secolului al XII-lea, şi anume yliathim: 

„90. Inteligența deține yliathim deoarece ea este ființă şi formă, şi la fel sufletul deține 
yliathim şi natura deţine yliathim. Cauzei prime nu îi revine yliathim deoarece ea este numai ființă. 
91. Chiar dacă ar spune cineva că este necesar ca ea să dețină yliathim, noi am spune: yliathim al 
său este infinit, iar individualitatea sa este bunătatea pură influentă asupra inteligenței cu toate 
bunătățile precum şi asupra celorlalte lucruri prin medierea inteligenţei.” 

Comentatorii latini puteau înțelege de aici că inteligența se compune din ființă (esse) şi 
formă (forma) şi că acest lucru este explicat de misteriosul termen. Or, aşa cum a arătat Cristina 
d'Ancona Costa, termenul avea sensul unui aspect formal al realității, iar sursa particulară a 
propoziției nu este Proclos, ci plotiniana arabica”. Unii latini, între care Albert cel Mare şi Toma 
au mers chiar mai departe, forțând eufonia şi sugerând asemănarea cu grecescul bin, ceea ce era o 
eroare filologică, dar şi o intuiție filosofică întemeiată în măsura în care era vorba despre 
recunoaşterea, pentru un derivat ontologic, a unei compoziții dintr-un substrat (aici: inteligibil) şi o 
formă”. Cel mai important pentru noi este faptul că, în pasajul la care am făcut trimitere, Albert 
explică propozițiile din Liber de causis făcând apel exact la primul enunţ din Despre cele şapte 
reguli, autorizând astfel istoric înțelegerea polemicii latine prin apel simultan la ambele texte. 
Aceasta nu înseamnă însă că avem dreptul să atribuim autorului anonim ideea unei separații reale 
între esenţă şi existență, ci avem doar dreptul să spunem că propoziţiile 90-91, desprinse din 
contextul lor, puteau servi unei asemenea teze. Motivul este acela că, în realitate, contextul 
tratatului miza pe o teză centrală, conform căreia emanaţia are loc mediante intelligentia (prop. 91 
sau prop. 32 şi altele): a susține această mediere înseamnă a intra în conflict cu creaţia din nimic, 
dar înseamnă în acelaşi timp a impune faptul că esenţele conţinute în inteligența mediatoare sunt 
responsabile de producerea existenţei; or, din acest punct de vedere, Liber de causis este mai înrudit 
cu oponenții distincției reale dintre esse şi essentia, între care şi Dietrich. 

Ceea ce este remarcabil în acest tratat, pe lângă faptul că funcționează drept una din sursele 
medievale ale polemicii cercetate, este faptul că el (dacă îl comparăm cu modul în care Plotin ridica 
aceeaşi problemă a realității compuse în pasajul citat mai sus) operează un transfer în interiorul 
tradiției neoplatoniciene de la atributele inteligenței spre atributele transcendenței. Acest caz de 
transfer nu este unul singular în deplasarea conceptelor filosofiei greceşti dintre neoplatonism spre 


5 Pseudo-Aristotel, Cartea despre cauze, ediţie bilingvă, traducere şi comentarii de A. Baumgarten, Editura Univers 
Enciclopedic, Bucureşti, 2002. Pentru receptarea textului în lumea latină, un rezumat al discuţiilor privind paternitatea 
textului şi modelul său ontologic, cf. postfaţa volumului citat. 

74 90. Et intelligentia est habens yliathim quoniam est esse et forma et similiter anima est habens yliathim, et natura est 
habens yliathim. Et causae quidem primae non est yliathim, quoniam ipsa est esse tantum. 91. Quod si dixerit aliquis: 
necesse est ut sit yliathim, dicemus: yliathim suum est infinitum et individuum suum est bonitas pura, influens super 
intelligentiam omnes bonitates et super reliqua res mediante intelligentia. 

75 C. d'Ancona Costa, Recherches sur le Liber de causis, Édition J. Vrin, Paris, 1995, p. 96-119, dar mai ales p. 107 
sqq. 

76 S. Thomae Aquinatis In librum de causis expositio, cura et studio fr. Ceslai Pera, O.P., Ed. Marietti, Taurini-Romae, 
1955, p. 62, §. 230, Alberti Magni De causis et processu universitatis, edidit W. Fauser, S.J., Aschendorf, 1993, p. 111, 
r. 28-46. Pentru o interpretare a înțelegerii lui yliathim ca An, cf. A. Baumgarten, Intermediaritate şi Ev Mediu, Editura 
Viața Creştină, Cluj-Napoca, 2002, p. 25 sqq., cap. 2, Valoarea interpretărilor date propoziției 90 din Liber de causis 
de Albert cel Mare şi Sf. Toma din Aquino. 

teologiile monoteiste”. Spre deosebire de Plotin, care plasa la nivelul inteligibilului identitatea dintre 
ce este şi cauza pentru care este un inteligibil, aici identitatea aparţine doar cauzei prime, la fel ca în 
cazul tratatului Despre fiind şi esenţă al lui Toma. Dimpotrivă, Toma se foloseşte de această deplasare 
pentru a argumenta natura compusă a inteligenţelor-îngeri fără mai face apel la conceptul materiei '5. 


x 


Însă teza din Liber de causis i-a servit lui Avicenna pentru a construi prima metafizică 
fundamentată pe distincția dintre ființă şi esență. Aşa cum au remarcat Alain de Libera şi Cyrille 
Michon în analiza istorică pe care o fac polemicii”, ideea propoziției 90 a fost reluată de Avicenna 
pentru a afirma unitatea ființei divine“: „ființa necesară nu are quiditate, decât în măsura în care 
este ființă necesară, iar acest lucru înseamnă anitas. Apoi îți spun că tot ceea ce are quiditate în 
afară de anitas este cauzat”. Termenul anitas, un nou calc lingvistic al traducătorilor, desemnează 
aici ființa necesară, iar a doua frază a enunțului îl apropie extrem pe Avicenna de Toma, întrucât 
conține exact argumentul participaţiei pomenit mai sus din tratatul tomist. 

În fond, modelul ontologic avicennian se bazează pe câteva presupoziții simple, formulate în 
Metafizica, 1, 5 (pentru teoria distincţiei între esse şi essentia) şi V, 1 (pentru teoria universalului)“!. 
Astfel, Creatorul, înţeles ca un intelect agent desprins din Despre suflet al lui Aristotel şi recalificat, 
este dătător al formelor (dator formarum). Această operă de producere a esenţelor universale face ca 
esenţele produse să aibă un grad de autonomie față de existenţa lor factuală, care corespunde cu teoria 
indiferenţei esenței faţă de existență sau nonexistență (teorie care foloseşte ca exemplu — devenit 
ulterior unul de şcoală — propoziţia „cabalitatea este doar cabalitate'*”). Această „indiferenţă” conduce 
la cea mai importantă teorie avicenniană, în ochii magiştrilor latini prinşi în polemica raportului dintre 
fiinţă şi esenţă: că ființa unui lucru este accidentală în raport cu esenţa sa”: 

„Să spunem aşadar acum că, deşi fiindul, precum ştii, nu este un gen şi nici un predicat în 
mod egal cu privire la cele care se află mai prejos de el, totuşi el este o intenţie în care ele se 
reunesc potrivit anteriorului şi posteriorului; însă primul loc îi revine quiddității care se află în 
substanţă, iar apoi celei care îi urmează acesteia. Însă după ce o intenţie este fiindul aşa cum l-am 
indicat, urmează accidentalele ei care îi sunt proprii, precum am spus mai sus”. 

Nu putem revendica, fireşte, o poziție avicenniană originară în baza versiunii latine a operei 
sale. Dimpotrivă, există avertismente asupra faptului că, în fond, Avicenna nici nu a fost autorul 
unei asemenea distincții radicale şi că, dimpotrivă, el a deosebit esența de existență în sensul 
plasării primeia într-un limbaj natural, iar a celei de-a doua într-un metalimbaj, în vreme ce 
Averroes, primul lui critic care îl acuză de teoria existenţei accidentale, l-ar fi răstălmăcit**. Dar o 


7! În acest sens mai putem da trei exemple: pe de o parte, transferul atributul ființei de la inteligenţă la natura divină, 
începută deja de Porfir în Comentariul la Parmenide citat mai sus. Un alt exemplu este folosirea la Anselm, prin 
transmitere augustiniană, a sintagmei id quo maius cogitari nequit, la adresa lui Dumnezeu, în vreme ce Plotin, 
inspirându-se din Phaidros, îi folosea echivalentul grec în Enneade, I, 6 pentru a desemna inteligibilul (cf. A. 
Baumgarten, Sfântul Anselm şi conceptul ierarhiei, laşi, Editura Polirom, 2003, p. 108). Un altul este transferul fiinţei 
inteligență de la nivelul celei de-a doua ipostaze neoplatoniciene la natura divină, în Predica pariziană I a lui Eckhart. 

7'8 Toma din Aquino, Despre fiind şi esenţă, Ediţie bilingvă, traducere, studiu introductiv, note şi comentarii, referinţe 
bibliografice şi tabel cronologic de Eugen Munteanu, ed. a Il-a revăzută, Iaşi, Editura Polirom, 2008, capitolul IV, p. 79. 
79 A. de Libera şi C. Michon, op. cit., p. 33. 

5 Avicenna, Liber de philosophia prima, ed. cit., VIIL, 4, p. 401, r. 31-32: necesse esse non habet guidditatem nisi quod 
est necesse esse, et hoc est anitas. Item dico quod, quicquid habet quiditatem praeter anitatem, causatum est”. Este 
interesant de remarcat că A. de Libera şi C. Michon citează doar prima frază a pasajului, deşi abia a doua face vizibilă 
neechivoc filiația avicenniană a textului lui Toma. 

51 Pentru o expunere largă a teoriei avicenniene, vezi A. de Libera, Cearta universaliilor, traducere I. şi M. Gyuresik, 
Editura Amarcord, Timişoara, 1998, p. 179 sqq. 

A Equinitas est tantum equinitas, cf. Avicenna, Liber de philosophia prima, ed. cit., V, 1, p. 229, r. 42. 

55 Avicenna, Liber de philosophia prima, ed. cit., V, 1, p. 40, r. 46-53: Dicemus igitur nunc quod quamvis ens, sicut scisti, non 
sit genus nec praedicatum aequaliter de his quae sub eo sunt, tamen est intentio in qua conveniunt secundum prius et 
posterius; primum autem est quidditati quae est in substantia, deinde ei quod est post ipsam. Postquam autem una intentio est 
ens secundum hoc quod assignavimus, sequuntur illud accidentalia quae ei sunt propria, sicut supra diximus. 

%4 Parviz Morewedge, Philosophical Analysis and Ibn Sina’s Essence and Existence distinction, în Journal of the American 
Oriental Society, vol. 92, nr. 3, 1972, pp. 425-435, desfăşoară a amplă argumentație cu largi comparații în filosofia analitică 
actuală, urmând teza lui F. Rahman, Essence and Existence in Avicenna, în Medieval and Renaissance Studies, IV, 1958, pp. 1- 

doctrină cum este cea din versiunea latină pe care o citim şi pe care au citit-o şi universitarii medievali 
parizieni este evident inadaptabilă teologiei creştine, pentru că declară natura accidentală a creaţiei în 
raport cu esenţele-arhetipuri din mintea divină. Faptul că Toma totuşi o foloseşte, îl obligă pe acesta din 
urmă să îşi încheie tratatul cu un capitol despre accidente, în care interpretează, vom vedea, accidentul 
ca simplu eveniment al esenței, iar nu ca eveniment contingent, opus celui necesar. Dar până la a sesiza 
neconformitatea lui Avicenna cu teologia pentru sprijinul căreia părea să fi sosit în cultura latină, 
Averroes a sesizat neconformitatea acestui text cu metafizica aristotelică şi a amendat această concepție 
despre accident. El face acest lucru în Comentariul său la Metafizica lui Aristotel, exact acolo unde 
comentează pasajul din cartea a IV-a, 2, 1003b 22-23, cel care identifica unul, fiindul şi esenţa lui5: 

„Avicenna însă a greşit mult în faptul că a considerat că unul şi fiindul semnifică nişte 
dispoziţii adăugate esenței lucrului. Şi mă mir de omul acesta, cum de a căzut într-o asemenea 
greşeală. El i-a auzit pe unii exprimându-se în legea noastră, şi a amestecat cu vorbele lor ştiinţa 
divină. Căci spune că anumite dispoziţii sunt intenționale, altele animale sau esenţiale. Şi spune că 
unul şi fiindul se reduc la esența dispusă prin aceasta...”. 

Desigur, nu ne putem sprijini pe această polemică pentru a-i înțelege pe latini, ci ne putem 
sprijini pe modul în care au înţeles latinii această polemică pentru a înţelege, la rîndul ei, polemica 
lor. Catherine K6nig-Pralong a atras atenția asupra faptului că sensul „accidentului” la Avicenna 
este menit doar să sprijine indiferența esenței față de existenţă, iar nu o natură a existenței propriu 
zise şi că H. de Gand ar fi fost, poate, singurul dintre medievali care ar fi reconstruit corect această 
teories€. Cert este însă, pentru noi, că replica lui Averroes este folosită în lumea latină pentru a 
ameliora avicennismul, în efortul teologilor latini de a-l adapta pe Avicenna exigențelor lor 
teologice. Acest lucru îl face tacit Toma în Despre fiind şi esență, dar îl declară explicit în 
Comentariul său la Metafizica la acelaşi pasaj“”, folosind un lexic care dovedeşte limpede că se 
raporta direct la comentariul lui Averroes&: 

„Trebuie însă ştiut că în această privință Avicenna a fost de altă părere. Căci el a spus că 
unul şi fiindul nu semnifică substanţa lucrului, ci semnifică ceva adăugat (...). Dar în primul rând el 
nu pare să se fi exprimat corect. Căci fiinţa lucrului, chiar dacă este altceva decât esenţa sa (s.n.), 
nu trebuie totuşi înţeles că este ceva supraadăugat în felul accidentului, ci în sensul în care se 
constituite prin principiile esenței.” 

Cuvintele pe care le-am subliniat arată limpede cum Toma încearcă să se plaseze între 
Averroes şi Avicenna, şi anume să preia critica celui dintâi privind accidentalitatea existenţei, dar să 
păstreze ideea celui de-al doilea de a separa în mod real cele două concepte. Acesta pare să fie primul 
reper în meditaţia ontologică tomistă. Totuşi, este un fapt foarte bine cunoscut astăzi, în urma 
cercetărilor lui C. Fabro*”, că Toma a încercat întreaga sa viaţă să depăşească formula avicenniană 
„forma dă fiinţă (forma dat esse)” din opusculul său de tinereţe Despre fiind şi esență, ajungând 


16, amândoi împotriva suprapunerii dintre Avicenna arabus şi Avicenna latinus, al cărei partizan este A. M. Goichon, La 
distinction de l'essence et de l'existence d’après Ibn Sina (Avicenne), Paris, 1937. 

5 Averrois Cordubensis, Commentarium in Aristotelis Metaphysicorum libros, IV, 3, în Aristotelis Opera cum Averrois 
Commentariis, Venetiis apud iunctas, 1562, t. VIII, 67r B-C: Avicenna autem peccavit multum in hoc quod existimavit quod 
unum et ens significant dispositiones additas essentiae rei. Et mirum est de isto homine, quomodo erravit tali errore. Et iste 
audivit loquentes in nostra lege, cum quorum sermonibus admiscuit scientiam divinam. Dixit enim quod dispositiones quaedam 
sunt intentionales, et quaedam animales sive essentiales. Et dixit quod unum et ens reducuntur ad essentiam dispositam per illa. 
5 Cf. C. König-Pralong, op. cit., p. 41. 

5 S. Thomae Aquinatis In Metaphysicam Aristotelis commentaria, ed. fr. M.-R. Cathala, O.P., ed. Marietti, Torino, 
1926, pp. 186-187: Sciendum est autem quod circa hoc Avicenna aliud sensit. Dixit enim quod unum et ens non 
significant substantiam rei, sed siginificant aliquid additum. (...) Sed in primo quidem non videtur dixisse recte. Esse 
enim rei quamvis sit aliud ab eius essentia, non tamen est intelligendum quod sit aliquod superadditum ad modum 
accidentis, sed quasi constituitur per principia essentiae. 

5 De pildă, şi la Averroes (op. cit., p. 67, col. A) şi la Toma (op. cit., p. 186, col. B., r. 1) apare faptul că predicarea „un 
om este om” ar fi o glumă (nugatio) în sens de tautologie, dacă nu ar fi rostite în sensuri diferite. La fel şi la Albert cel 
Mare, Metaphysica, ed. B. Geyer, Aschendorff, 1960, p. 166, r. 76. 

5 C, Fabro, Participation et causalité selon S. Thomas d'Aquin, Paris-Louvain, 1961, p. 357. 

finalmente la o teorie a actului ființei (actus essendi)” date divin fără medierea esenței. Aceasta nu 
înseamnă însă că el a renunţat vreodată să susțină natura reală a distincţiei dintre esse şi essentia". 

Înainte de a aborda propriu zis argumentele lui Toma, putem recapitula: am văzut cum 
„durata lungă” a polemicii se deschide cu suprapunerea unor distincţii aristotelice pe o viziune 
neoplatoniciană asupra lumii, cum această suprapunere preface distincțiile aristotelice în adevărate 
motoare de diversificare ontologică, cum diverşi autori folosesc acest mecanism pentru a citi când 
teologic ordinea universului (iar atunci termenii în cauză sunt folosiți pentru a descrie raportul 
dintre Creator şi creație), când filosofic, pentru a descrie constituţia de ființă a lucrului (iar atunci 
termenii desemnează concepte cărora trebuie să li se lămurească natura distingerii: anume dacă este 
ea reală, nominală, conceptuală sau trebuie complet negată). Cunoscând acest sol, putem reconstrui 
argumentele tomiste, pentru a le putea compara cu oponentul său german, pentru a cântări în cele 
din urmă plasarea acestuia din urmă în tradiția metafizicii occidentale. 


x 


Să încercăm să înțelegem tratatul lui Toma din perspectiva sursei proxime, a intenției şi a 
structurii sale. Mai întâi, sursa proximă, care îi vizează pe acei autori latini contemporani cu el care 
cunoşteau dezbaterea dintre Avicenna şi Averroes şi, bineînţeles, Boethius. În jurul anilor 1250, 
temele acestea sunt comune mediului universitar parizian”, dar, dintre toți cei care le discută, este 
semnificativ să ne adresăm lui Albert cel Mare, față de care îi putem numi discipoli atât pe Toma 
cât şi pe Dietrich. Lui Albert îi este cunoscută polemica arabilor, aşa cum am văzut mai sus, din 
Comentariul său la Metafizica lui Aristotel, unde magistrul latin relua sintagme din Comentariul lui 
Averroes. La fel, un bun cultural comun îl constituie şi distincția lui Boethius”. Însă Albert are o 
poziţie proprie în ceea ce priveşte această distincție, care nu intră în contradicție cu critica lui 
Averroes la Avicenna: el vede, în lumina unei „metafizici a fluxului” de inspiraţie dionisiană şi 
procliană”, raportul dintre essentia şi esse în sensul în care, în jurul anului 1260, „ființa (esse) este 
actul esenţial şi difiziunea în ceea ce este (quod est)”, dar reia această expresie şi în Despre suflet 
(1254%), sau în Metafizica (1263-1267%). Ne atrage atenția însă un alt text a cărui paternitate 
albertistă a susținut-o Albert Fries, în 1983: Despre quiditate şi ființă (De quidditate et esse) şi pe 
care l-am amintit mai sus pentru faptul de a fi apropiat regula boethiană de o distincţie a lui Hilarius 
din Poitiers. Acest tratat albertist are o poziţie interesantă, fiindcă spune despre ființă că este actul 
esenței (ed. cit., p. 14, r. 7), numeşte materia primă cu termenul din De causis (yliathim — ed. cit., p. 
15, r. 29), se referă la sensul lucrului existent (res) incluzând aici ficțiunile minţii (chimaera) şi 
semnalând astfel faptul că e conştient de exemplul central pe care îl va folosi Toma pentru a-şi 
dovedi teza (ed. cit., p. 16, r. 55), dar vorbeşte despre aceste ficțiuni incluzându-le, asemănător lui 
Dietrich, în sfera unor produse reale ale minţii. Ba mai mult, el prezintă o teorie a accidentului 
(folosind exact exemplul raportului album / albedo, folosit atât de Toma cât şi de Dietrich) care 
subliniază faptul că semnificarea accidentului trimite la lucrul real (ed. cit., p. 16, r. 73-75)*: 


% Toma din Aquino, Despre substanțele separate, c. 8, exemplificat de Fabro pentru această ultimă fază a operei 
tomiste, op. cit., p. 380 et passim, dar şi ceea ce Fabro numeşte „uimitoarea formulă” a fiinţei date mai presus de orice 
quiditate, din Comentariul tomist la Liber de causis, VI, 175, ed. C. Pera, p. 47: Causa autem prima secundum 
platonicos quidem est supra ens, in quantum essentia bonitatis et unitatis quae est causa prima excedit etiam ipsum ens 
separatum, sicut supra dictum est; sed, secundum rei veritatem, causa prima est supra ens, inquantum est ipsum esse 
infinitum. Ens autem dicitur id quod finite participat esse et hoc est proportionatum intellectui nostro, cuius obiectum 
est “quod quid est”, ut dicitur in III de anima. Unde illud solum est capibile ab intellectu nostro quod habet quidditatem 
participantem esse; sed Dei quidditas est ipsum esse, unde est supra intellectum. 

”! Toma din Aquino, Summa contra Gentiles, II, 54. 

” De pildă, Guillaume d” Auvergne sau Jean de la Rochelle, cf. supra, nota 23. 

% Vezi, între multe alte citări, Albertus Magnus, Metaphysica, 7, 2, 3, ed. B. Geyer, Aschendorff, 1964, p. 343, r. 7 sqq. 
” Vezi Alain de Libera, Albert le Grand et la philosophie, Edition J. Vrin, Paris, 1990, cap. 4, p. 117 sqq. 

% Albertus Magnus, De unitate intellectus, 1, ed. A. Hufnagel, Aschendorf, 1975, p. 13, r. 61-63. 

” Folosim datarea lui A. de Libera, op. cit., p. 21. 

?7 Albertus Magnus, De anima, ed. C. Stroick, Aschendorf, 1968 p. 65, r. 5-8 şi Metaphysica, ed. cit., p. 48, r. 84-87. 

% Vezi şi pasajul dedicat efectiv accidentului, ed. cit., p. 21, r. 255 sqq., unde deus şi deitas se referă mereu la același 
lucru în act, ca şi p. 20, r. 214, unde Albert vorbeşte despre anima şi animeitas în aceiaşi termeni. 

„Însă la fel mă exprim despre albiciune şi alb ca şi despre umanitate şi om. Şi chiar sunt 
unii, exprimându-se mai degrabă impropriu, care numesc fiinţa însăşi esență, chiar dacă, totuşi, 
fiinţa este <doar> difuziunea sau actul esenței, precum reiese din cele spuse.” 

Iată-l, aşadar, pe Albert evocând o polemică faţă de care se distanțează şi preferă o poziție 
neutră: fără să ne spună că esse şi essentia diferă radical şi în mod real, el neagă totuşi identificarea 
lor absolută, păstrându-le totuşi în termenii ecuaţiei emanatiste. O asemenea atitudine, putem 
recunoaşte, este un bun sol de pornire şi pentru Toma şi, vom vedea, şi pentru Dietrich. 

Apoi, intenţia lui Toma: el doreşte să ia o poziţie în problema dezbătută de Avicenna şi 
Averroes, asfel încât această poziţie să folosească ontologia arabilor pentru edificarea unui model 
creştin al creației. Pentru aceasta, el reînnoadă problema cu sursele ei aristotelice şi foloseşte, 
natural, atât solul neoplatonician preparat de Boethius cât şi distincțiile privind lumea inteligibilă 
din Liber de causis. Vom vedea mai jos că acestea se îmbină armonios şi că principalele chei de 
boltă ale sistemului sunt propoziţiile din Liber de causis care, interpretate tomist, dau fundamentul 
tratatului. Rezultatul acestei intenţii este, în fond, naşterea unui sistem de gândire, întrucât din 
structura capitolului al V-lea al lucrării reies liniile principale ale ontologiei tomiste, pe care autorul 
lor le va urmări şi rafina întreaga sa viață. 

Apoi, structura tratatului. Compus din 6 capitole, ordonarea tematicii lor poate da seama, 
credem, de conţinutul lui. Introducerea ne comunică două idei: 1. Înțelegerea ca primum notum a 
fiindului şi a esenței din Avicenna, Metafizica, 1, 51% duce la necesitatea clarificării semnificației 
lor, a prezenţei lor în realitățile plurale (in diversis) şi raporturile lor cu conceptele genului, speciei 
şi diferenţei. (ntrod., 1-10). 2. Pentru că ordinea cunoaşterii este inversă ordinii de constituire a 
realului, conform lui Aristotel!”! şi pentru că principiul avicennian al prezenţei originare a 
conceptului fiinţei în intelect ține de constituirea realului, iar nu a cunoaşterii, ordinea acestei 
cunoaşteri trebuie să plece de la experienţa lucrurilor individuale pentru a construi înţelegerea a 
ceea ce a fost dat în intelect în mod originar, dar nelămurit (ntrod., 11-15). Expresia cheie a acestei 
introduceri ni se pare a fi expresia in diversis: conotaţia ei este strict neoplatoniciană, în sensul în 
care ea sugerează ceea ce va constitui obiectul final al tratatului, şi anume expunerea unei ordini a 
lucrurilor care diferă de unu prin pluralitatea lor ordonată calitativ şi înţelegerea unui procedeu de 
distincție a lor. Acest procedeu va fi, începând cu capitolul al IV-lea, gradul lor de deosebire dintre 
ceea ce sunt (essentia) şi faptul că sunt (esse). Dar tot in diversis leagă celelalte două: tratarea 
genului, speciei şi diferenţei are ca scop înţelegerea punților de legătură între ceea ce este primum 
notum şi in diversis, iar semnificaţia termenilor ens şi essentia este dată în funcție de felul în care 
aceşti termeni sunt distribuiți, prin intermediul categoriilor, tot in diversis. 

Dacă înţelegem aşa introducerea, atunci structura capitolelor ilustrează dintr-o dată parcursul 
gîndirii care îşi ia ca scop înțelegerea naturii de ființă a lucrului particular şi plasarea lui, grație 
acestei naturi, în orizontul creaţiei. În fond, cei doi termeni care dau titlul tratatului, imediat după 
introducere, se despart din punct de vedere textual, fiindcă ens (fiindul, care la Boethius se numise 
id quod est) este doar un reper care trebuie neîncetat lămurit, dar care nu lămureşte pe un altul. 
Dimpotrivă, asociindu-se cu conceptele genului, diferenţei şi speciei, essentia este adevăratul 
termen operaţional al tratatului. Esenţa este cea care are parte, în fond, aici de o poveste: despre ea 
se povesteşte cum, combinată cu celelalte concepte amintite, realizează întregul parcurs al creației 
(care nu este, încă, decât o donare de forme în sens avicennian) şi explică în cele din urmă 
individualul concret, blocându-se totuşi în faţa ultimei porți a fiinţei individualului, şi anume 
existenţa (esse) acestuia. Aşadar, odată expusă „povestea” esenței, rămân de oferit doar argumentele 
deosebirii reale dintre essentia şi esse, pentru a justifica blocajul amintit. 

Capitolul 1 este legitimator al „povestirii” drumului esenței şi are trei teme mari: 1. 
legitimitatea raportării esenței la gen, specie şi diferență. 2. Natura de formă a esenței şi 3. 


” Simili autem modo dico de albedine et albo, et humanitate et homine. Et sunt etiam quidam magis improprie 
loquentes, qui dicunt ipsum esse essentiam, cum tamen esse sit diffusio sive actus essentiae, sicut patet ex praedictis. 

1% Avicenna, Liber de philosophia prima, V, 1, ed. cit., p. 31-33, unde autorul se referă la res, ens şi unum ca primele 
concepute de intelect, dar nu şi la essentia. 

19! Aristotel, Depre suflet, IL, 2, 413a 11-13. 

existența unei ierarhii unde esența-formă se poate distribui. Aici Toma se sprijină pe două din 
sensurile ființei la Aristotel, şi anume pe sensul categorial şi cel de adevăr. Ultimul, care nu este 
operator în tratat, ci doar îi conferă un orizont, îl interesează pe Toma numai pentru a fixa punctul 
ultim al demersului: spre lucrurile concrete, în ființa lor adevărată. Primul sens însă legitimează 
raportarea esenței la gen, specie şi diferență, şi de aceea ea privilegiază sensul formal. Aici se 
confirmă pe deplin concluziile articolului lui J.-Fr. Courtine legat de traducerile latine ale obota- 
ei, care păstrează nuanţa de substrat-subiect pentru substantia'*?, denumind preponderent prin 
essentia sensul aristotelic al formei. Totuşi, graţie forței active cu care doctrina creaţiei investeşte 
această formă (reluând în fond tonul cu care Boethius îşi prezenta propriul concept de forma 
essendi), Toma nu uită să amintească că esența-formă e datoare să ajungă până la explicarea 
naturii individuale care este, tot în ordine aristotelică, o formă dată pentru a se împlini într-un 
subiect, adică un „ceva ce era pentru a fi” (quod quid erat esse — cap. 1, 30-35). Prin urmare, 
capitolul 1 a legitimitat un traseu într-o ierarhie dată (căci nicăieri nu găsim în text un argument 
care să spună de ce lumea este ierarhică, ci acest fapt trece drept unul al culturii comune a epocii) 
şi a formulat sarcina pe care următoarele trei capitole o realizează. 

Dar ordinea acestor trei capitole are de ce să surprindă. Capitolul 2 tratează prezenţa esenței 
în cele materiale, capitolul 4 se ocupă de esenţă în cele imateriale (îngeri şi suflet). În schimb, 
capitolul 3 este metodologic şi expune o teorie avicenniană a esenței, discutând universalitatea 
acesteia. Cititorul care cade de acord asupra interpretării noastre de până aici, se poate întreba 
firesc: ce rost are el între celelalte două şi de ce nu a fost alipit primului capitol, cel care a fixat 
conceptul esenței şi valoarea lui? Credem că, răspunzând la această întrebare, pregătim exact 
clarificarea tezei principale a tratatului, cea privind distincția reală între esse şi essentia: Toma 
doreşte să întemeieze această distincție independent de conceptul materiei, şi de aceea are nevoie de 
o analiză a celor materiale, apoi de o separare a sensului esenței de acestea, pentru a dovedi pe cazul 
îngerilor (imateriali) valoarea distincţiei sale. Aceasta este ca şi cum ar spune că distincția este 
validă pe tot cuprinsul ierarhiei, dar ea nu este vizibilă decât la nivelul imaterial, din pricina 
suprapunerii cu funcţiile materiei la nivelul inferior al acestei ierarhii'%. 

Să urmărim, aşadar, constituirea conceptului de materie în capitolul al II-lea. Graţiei puterii 
esenţei-formă de a constitui individualul, ea asimilează sensul materiei (cap. II, 1-5), dar nu este 
relaţia dintre formă şi materie (cap. II, 25 sqq.), ci cauzează individualul (cap. II, 53), care deţine o 
materie desemnată, deosebită de principiul materiei individualizante. De aceea, esența denumeşte 
individualul diferenţiind un gen. Aceste diferențieri conduc la specii, în interiorul cărora se află 
indivizii multiplicați de materia desemnată. Rezultatul, construit oarecum pe relevanţa ontologică a 
arborelui porfirian, este o primă proporţie care exprimă individualul: 

gen / diferenţă = specie / materie desemnată = esenţa individuată (ens). 

Toma explică această proporţie prin exemplul corpului viu, dar se loveşte de o dificultate: 
deşi fiecare dintre cele trei concepte logice exprimă individualul, totuşi ele o fac în sens diferit (cap. 
II, 164 sqq.): genul apelează materia, specia apelează compusul, iar diferenţa apelează forma!'“. De 
aceea, capitolul oferă un nou şir de proporţii, care exprimă de această dată mai precis individualul: 
gen / materie = specie / compus = diferenţă / formă = esenţa individuată (ens). 

Acum, odată expus „succesul” esenței în dobândirea unei explicații a individualului, 
încheierea capitolului poate deja anunţa, discret, blocajul pomenit mai sus. Şi o face discret, prin două 
idei: 1. deşi exprimat de nişte proporții, individualul e mereu unitar, fiindcă genul şi materia din care 
provine sunt unitare (cap. II, 222-290); 2. esenţa (de pildă, termenul om) semnifică individualul ca 


1% J. Fr. Courtine, op. cit., p. 78. 

1% Toma foloseşte aici o schemă argumentativă cu o structură asemănătoare cu cea pe care Kant a folosit-o, în fond, 
când a susținut faptul că însoțirea înclinaţiei cu datoria face datoria invizibilă şi că ea devine evidentă abia atunci când 
se exercită în lipsa sau împotriva înclinației, fără să afirme totuşi că prezenţa înclinaţiei exclude datoria. 

104 Cap. II, 194-196: Et ex hoc patet ratio quare genus et species et differentia se habent proportionaliter ad materiam 
et formam et compositum in natura etc. Propoziția conţine totuşi o dificultate, întrucât ea raportează diferenţa la 
compus, ceea ce ar contrazice cele spuse mai sus în text, la rândul 166 şi până la rândul 193, unde diferenţa este 
raportată la formă: [166] ... differentia siginificat totum et non significat tantum formam etc. De aceea, ordinea logică în 
care ar trebui înțelească fraza citată ar fi ...ad materiam et compositum et formam etc. 

întreg, adică în calitate de om individual, dar şi ca parte, şi anume ca umanitate (cap. II, 291-307). Să 
fie ales exemplul omului pentru că Toma se gândea tocmai la exemplul din Metafizica, IV? E posibil, 
dacă acceptăm faptul că acest model ontologic se construieşte în contrapunct cu o critică averroistă 
care invocă acest pasaj din Aristotel. Prin urmare, esența semnifică individualul, adică essentia îl 
semnifică în lucru pe ens, dar sfârşeşte prin a se semnifica tot pe sine ca universalitate, recunoscându- 
se astfel, întrucâtva fără puteri în fața faptul că lucrul este (esse). Am îndrăzni să avansăm ipoteza că 
evidența acestei replieri a esenței neputincioase asupra ei înseși, înregistrată ca un eşec al analizei, 
explică revenirea lui Toma cu un nou capitol asupra naturii esenței, decis să abordeze de această dată 
dintr-un punct de vedere nou funcţia ontologică constitutivă a acesteia. 

Acest nou punct de vedere este, firesc, clarificarea a ce anume este universal într-o esenţă şi este 
misiunea capitolului al III-lea. El debutează cu sublinierea faptului că esența scapă conceptelor de 
unitate şi pluralitate, ceea ce ar putea interpreta drept o palidă reflecţie a teoriei avicenniene a 
indiferenţei esenței (cap. III, 36-50). De aici, Toma afirmă că esenţa e prezentă în lucruri şi în suflet, dar 
că numai în suflet are universalitate (cap. III, 89-90). Desigur, în lucruri ea este plurală, graţie materiei 
desemnate. Dar ce o face plurală în suflet? Dacă nu ar exista un asemenea principiu, nu am putea gândi 
singularele. Răspunsul clasic tomist nu se află aici, ci în Summa theologica, q. 85, a. 1, q. 86 a. 1 şi mai 
ales în q. 84, a. 7: imaginea, care ţine în intelect locul materiei corporale. Această schemă de 
individualizare a fost criticată de întreaga epistemologie medievală care a încercat edificarea unei teorii 
a cunoaşterii directe a singularelor, asupra căreia nu ne îngăduim să insistăm aici'%. Dimpotrivă, aici nu 
ni se spune nimic mai mult decât că universalitatea esenței din intelect se referă la pluralitatea indivizilor 
reali (cap. INI, 104 şi 112) pentru care ea este o asemănare (similitudo), dar că ea este „o anumită specie 
înțeleasă particulară — quaedam species intellecta particularis”. Dar cum are loc această particularizare, 
cine o garantează, nu ni se spune'%. Tăcerea este motivată prin faptul că explicaţia este amânată pentru 
capitolul următor, unde Toma susține diferența reală între esse şi essentia la nivelul realităților 
imateriale, fie ele îngeri, suflete sau conţinuturi intelectuale. (Indirect, aceasta înseamnă că autorii care 
au negat ulterior valoarea acestei distincţii sunt implicit forțați să nege şi teoria particularizării 
conceptelor prin imagini şi să propună o nouă teorie a cunoaşterii singularului, aşa cum au şi făcut, pe 
căi diferite, Mathaeus de Aquasparta, Duns Scotus, sau William Ockham). 

Se poate acum înţelege de ce capitolul al IV-lea conţine locul decisiv al întregii teorii. El 
trebuie să răspundă problemei din capitolul doi, legată de puterea universalului de a explica 
individualul fără aportul materiei. La fel, el trebuie să răspundă, indirect, problemei din capitolul al 
III-lea, legată de individualizarea unui concept în absența unei materii. 

Aici, Toma ia în discuţie cazul îngerilor. O face pentru că terenul angelologiei este extrem de 
fertil pentru dezbaterea ontologică, din două motive. Mai întâi, pentru că el elimină, cel puţin pentru 
unii autori medievali”, tema materiei şi caută un nou principiu al individuării. Dar în al doilea rând, 
pentru că acest etaj al ierarhiei lumii medievale corespunde celei de-a doua ipostaze neoplatoniciene. 
Or, această ipostază însemna pentru Plotin identitatea dintre inteligenţă şi ființă'%, iar pentru Proclos 
locul multiplicării imateriale a unului în henade şi monade. Mai mult, în general pentru neoplatonism, 
discuția asupra inteligenţei-ființă reprezintă reluarea marelui pariu grec al ființei înțeleasă ca logos. 
Acest lucru merita reamintit pentru a înţelege caracterul firesc al domeniului angelologiei pe care 
Toma şi-l alege pentru a dezbate între esse şi essentia. Pentru el, îngerii sunt imateriali şi definiți de 
imensa lor capacitate de înţelegere (cap. IV, 12-13). Aici apare, brusc, cheia de boltă a tratatului. Ea 
nu intră în scenă spectaculos, ci doar ca un nou apel la neoplatonism, şi mai precis la versiunea lui 


105 Pentru o schiţă a criticilor şi cazul particular al lui Mathaeus de Aquasparta, vezi A. Irimescu, Problema cunoaşterii la sfârşitul 
secolului al XIII-lea: Mathaeus de Aguasparta şi spiritul franciscan, în Mathaeus de Aquasparta, Întrebări despre cunoaştere, ediţie 
bilingvă, traducere, ediţie îngrijită, notă introductivă, tabel cronologic şi postfață de Ana Irimescu, laşi, Polirom, 2010, pp. 199-237. 
1% Din acest motiv, divagaţia din rândurile 106-110, unde Averroes este criticat (pentru prima oară în opera tomistă) 
pentru teoria unităţii intelectului, exprimă mai degrabă un entuziasm critic al lui Toma în această problemă decât un 
argument întemeiat. Abia în 1270, când polemica aceasta a avut alte dimensiuni, Toma a luat o poziție mult diferită de 
această critică în tratatul său Despre unitatea intelectului contra averroiştilor. 

107 Pentru o discuție sistematizatoare a câtorva poziţii ale polemicii materialităţii angelice vezi studiul nostru De ce este 
important să reflectăm asupra materialităţii angelice?, în Intermediaritate şi Ev Mediu, ed. cit., pp. 10-24. 

1% Plotin, Enneade, V, 1, 4 et passim. 

monoteistă arabă, adică tocmai la propozițiile din Liber de causis pe care le-am citat mai sus (90 şi 
91). În ele, intelligentia ... est esse et forma, ceea ce pentru Toma înseamnă acum esse et essentia. 
Autorul anonim arab folosise (poate chiar din plotiniana arabica, aşa cum a sugerat C. d' Ancona 
Costa!%) ideea unei diferențieri între fiinţa şi forma celei de-a doua ipostaze, pentru a argumenta 
inferioritatea ei față de transcendent. În acelaşi spirit acţionează Toma, afirmând distincția dintre esse 
şi forma fără o argumentare proprie, ci doar pe baza autorităţii autorului anonim’ "°. 

Odată admisă distincția, îşi face în text loc principiul forma dat esse, de sursă avicenniană, 
dar cu rădăcini mai vechi în filosofia evreiască de limbă arabă!!!. El pare la prima vedere salvator, 
pentru că se sprijină pe distincția reală între essentia (sau forma) şi esse şi explică ceea ce nu puteau 
face capitolele anterioare, adică faptul că existenţa lucrului individual ar fi dată de essentia sa 
creată. Distincția este avantajoasă din două puncte de vedere (dealtminteri, reductibile la unul 
comun) pe care Toma le precizează clar: 1. esenţa imaterială este semnificată doar ca întreg, prin 
urmare aici esenţa se regăseşte pe sine integral fără să lase „rest”, adică ceea ce constituise obstacolul 
din finalul capitolului al II-lea. 2. în lipsa materiei îngerilor, ei nu pot fi decât unul singur într-o 
specie, ceea ce înseamnă că individuaţia şi existența sunt asigurate pur şi simplu de cauzalitatea 
esenței. Aceste două aspecte sunt reductibile pentru că ele vizează un singur lucru, şi anume faptul că 
esenţa devine individuală prin ea însăşi, distincția dintre essentia şi esse nemaifiind aici decât un alt 
mod de a aprecia această capacitate a esenței de a se individua singură la acest nivel. 

Fireşte, aceasta este o formă de realism filosofic, pe care Toma o asumă şi care va trebui 
armonizată cu doctrina creaţiei. Dar această armonie preexistă, pentru că Liber de causis marca 
diferența dintre forma şi esse tocmai pentru a sublinia natura derivată a acestei ipostaze. De aceea, 
forma se poate individua pe sine, dar o poate face în calitate de creatură, lucru subliniat de însăşi 
deținerea acestei capacităţi în potență (cap. III, 93). Cu aceste elemente, Toma formulează 
silogismul central al tratatului său, din care izvorăşte întreaga sa ontologie, precum şi tratatul de 
faţă. ÎI redăm integral, pentru că în acest punct teoria va fi atacată explicit de Dietrich din Freiberg: 

„[Majora:] Orice nu aparţine conceptului de esență sau cviditate este ceva care provine din afară 
şi alcătuieşte un compus împreună cu esenţa, deoarece nici o esență nu poate fi concepută fără ceea ce 
constituie părți ale sale. [Minora.:] Dar orice esenţă sau cviditate poate fi concepută şi fără să cunoaştem 
ceva în legătură cu ființa sa; căci pot să concep ceea ce este un om sau un fenix şi totuşi să nu ştiu dacă 
aceştia deţin ființare în natura lucrurilor. [Concluzie:] E limpede deci că ființarea este altceva decât 
esenţa sau cviditatea, dacă nu cumva ar exista un lucru a cărui cviditate este însăși ființarea sa”! 17. 

Acest ultim lucru este, desigur, Dumnezeu, care nu mai cunoaşte nici o distincție, nefiind un 
derivat. Trebuie remarcat faptul că acest fragment are o fundamentare ontologică (căci el discută 
natura de ființă a unui lucru compus din esenţă şi altceva) şi o fundamentare epistemologică (pentru 
că el discută puterea omenească de a concepe ceva fără a predica despre el existenţa, ceea ce ne 
aminteşte de critica kantiană a argumentului ontologic). Aceste două fundamente se convertesc pe 
pagina următoare într-o consecinţă teologică (cap. IV, 120-122 şi 135-136): toate lucrurile care 
cunosc o diferență între esse şi essentia sunt create. 


” C, d'Ancona Costa, op. cit., loc. cit. 

10 Cap. III, 36: ... sed est ibi compositio formae et esse. Unde (S.n.) in commento nonae propositionis libri de causis 
dicitur etc. — dar există acolo o compoziţie între formă şi faptul de a fi. De aceea (s.n.) se spune în comentariul la cea 
de-a noua propoziţie a Cărţii despre cauze etc. 

1l Cap. IV, 46, dar şi Avencebrol, Sursa vieții, IV, 10, şi Avicenna, Metafizica, V, 1. Aflat la debutul carierei sale, Toma uzează 
de acest principiu preluându-l din Avicenna, dar ulterior va modifica acest tip de cauzalitate, aşa cum a arătat C. Fabro şi am 
amintit deja, punând pe seama puterii divine darul direct al existenţei, ceea ce nu modifică totuşi presupoziția acestei distincții. 

12 Trad. de E. Munteanu, Cap. IV, 93-103: Quidquid enim non est de intellectu essentiae vel quidditatis, hoc est 
adveniens extra, et faciens compositionem cum essentia, quia nulla essentia sine his quae sunt partes essentiae intelligi 
potest. Omnis autem essentia vel quidditas potest intelligi sine hoc quod aliquid intelligatur de esse suo; possum enim 
intelligere quid est homo vel phoenix, et tamen ignorare an esse habeat in rerum natura. Ergo patet quod esse est aliud 
ab essentia vel quidditate, nisi forte sit aliqua res cuius quidditas sit ipsum suum esse. Am modificat uşor traducerea lui 
Eugen Munteanu, traducând pe autem prin dar, iar nu prin pe de altă parte, la fel pe esse prin ființă şi nu prin ființare, 
pentru a evidenția mai clar paşii silogismului şi pentru respecta ordinea terminologică a studiului de față. Raționamentul 
este reluat în Summa theologica, Ia, q. 50, art. 2, dar şi q. 3, a. 4: „ceva care are ființă, dar nu este ființa sa este o ființă 
prin participare” (traducere C. Bejan, în Toma din Aquino, Summa theologica, laşi, Editura Polirom, 2009, p. 74). 

Odată expusă teza principală a tratatului, rămân de făcut doi paşi. Primul este aplicarea la 
tradiția creştină a problemei dezbătute, pentru a o reînoda cu firul neoplatonismului latin al 
antichităţii târzii (adică Boethius), iar al doilea este o tacită separare de Avicenna, pentru ca teza 
tomistă să nu fie afectată de teoria accidentalităţii existenţei. Acestea sunt rolurile ultimelor două 
capitole, pe care le amintim doar în treacăt, fiind simple consecinţe ale tezei expuse. Deja din 
capitolul IV, 163-165, Toma aminteşte De hebdomadibus, cu o aluzie la terminologia lui Gilbert, 
integrând problema avicenniană în schema Regulilor lui Boethius. De aici rezultă întreg capitolul 5, 
care prezintă un tablou al lumii pe structura boethiană, completat de ideea că, pe măsură ce coborâm 
în ierarhie, distincția dintre esse şi essentia este tot mai mare. lar pentru a expune al doilea pas, cel 
al „despărțirii” de teza avicenniană, Toma rezervă un capitol accidentelor. Întreg capitolul prezintă 
tipologii de accidente, cu atât mai mult cu cât trecerea de la esența universală la individuare 
presupune implicit accidentul. Miza tipologiilor este de a arăta că „nici un accident nu însoţeşte 
materia fără o comuniune cu forma” (cap. VI, 71-72), ceea ce este un principiu care întăreşte 
puterea tezei „forma dă fiinţă”. Aceasta ar putea însemna că „accidentalitatea” existenţei s-ar putea 
lua exclusiv în sensul în care accidentul poate să însemne şi ceva ce i se întâmplă esenței fără să o 
afecteze, iar nu drept ceva care nu ar avea nici o legătură sau chiar s-ar opune acesteia. Ba chiar, 
accidentul se întâmplă esenței pe măsură ce ea îşi parcuge traseul, cu ajutorul genului, speciei şi 
diferenţei, spre individ şi, uneori, materie, în sensul în care există accidente ale genului, ale speciei 
şi ale materiei (cap. VI, 74 sqq.) Am putea chiar spune că accidentele sunt jaloanele care anunţă, la 
capătul acestui parcurs, survenirea lui esse, fără ca, desigur, să o determine. Faptul că accidentul ar 
putea fi înțeles aşa, deşi Toma nu o exprimă aici în mod efectiv, poate fi susținut de un pasaj din 
debutul capitolului 4, care presupune continuitatea dintre essentia şi esse şi faptul că esse este ceva 
ce i se întâmplă essentia-ei, afirmând faptul că ens commune (fiinţa în general, cea care era 
semnificată în debutul tratatului şi urma să fie acum descoperită) poate fi gândit fără adaos (cap. 
IV, 22-29 — in intellectu suo non includit aliquam additionem) în sensul în care nu are nevoie de 
nimic altceva pentru a face inteligibilă trecerea de la essentia la esse. Acest „fără adaos” a fost 
explicitat peste mai mulți ani de Toma, în Summa theologica, la, q. 3, a. 4, ad 1, unde autorul 
deosebeşte între conceperea fără adaos a lui Dumnezeu şi conceperea fără adaos a lui ens commune. 
Dumnezeu este aşa în sensul că „nu stă în definiția lui să îi fie făcută vreo adăugire”, pe când la ens 
commune „adăugirea nu ţine de definiţia sa”, ceea ce înseamnă, pe scurt, că ens nu întreţine cu esse 
raporturi în care esse să fie un adaos contingent, aşa cum îi reproşase odinioară Averroes lui Avicenna. 

Iată-l, aşadar, pe Toma apărând o formă de avicennism temperat de criticile Comentatorului, 
montând o schemă de gândire arabă de origine neoplatoniciană pe structura boethiană venită, în 
fond, din acelaşi climat al antichităţii târzii, dar producând prin aceasta un model ontologic nou, cu 
nenumărate implicaţii care traversează, în fond, întreaga operă a Aquinatului şi care depind de o 
teză majoră, reformulabilă astfel: esse se deosebeşte de essentia în mod real, iar nu verbal sau 
mental, iar această deosebire justifică întreaga ierarhie a ființelor create şi participarea lor la 
Creator. Essentia e unul din motoarele creaţiei (reamintind de forma essendi), dar niciodată essentia 
nu trece în esse, nu o acoperă integral şi mai ales nu o produce. La această teză au reacționat, 
adâncind-o, opunându-1-se sau suspendând-o, un mare număr de autori ai finalului secolului al XIII- 
lea, dintre care vom aminti câțiva pentru a putea opera o trecere spre replica lui Dietrich, fără a 
vedea în aceasta din urmă un pol absolut sau destinal al discuţiei, ci doar una din variantele 
polemicii, cu implicaţii proprii şi relevante pentru un tip de tradiție germană care îşi poate 
argumenta unitatea într-un sens mult mai larg decât această secvenţă scolastică. 

Pentru că nu ne putem îngădui o analiză amănunțită a pozițiilor legate de această dispută între 
1252 şi 1297 în cuprinsul intențiilor modeste ale studiului de față, ne vom mărgini la a prezenta câteva 
trăsături generale ale acestora pentru a putea înțelege direct sensul criticii lui Dietrich. Aceasta, 
desigur, fără a le considera un interludiu între cei doi mari dominicani, ci reţinându-le mai degrabă 
drept nuclee de filosofare care se deschid, fiecare, în direcții proprii, întemeindu-şi propria istorie 
ulterioară. Este meritul lui John Wippel de a fi semnalat, în 1982115 faptul că miza latină a disputei se 
conturează, după Toma, în stabilirea unui raport de echilibru între determinarea obiectului metafizicii 
şi cel al teologiei. Într-adevăr, cu cât distincţia dintre esse şi essentia este mai reală, cu atât obiectul 
metafizicii este mai determinat de teologie (întrucât discursul metafizicii trebuie să apeleze la Creator 
pentru a explica natura de fiinţă a fiecărui lucru), în vreme ce, cu cât distincția este în mai mare 
măsură negată, cu atât obiectul metafizicii este conturat mai unitar şi autonom. Observaţia este 
importantă, pentru că autorii care dispută raportul dintre esse şi essentia au mereu în vedere statutul 
celor două discipline precum şi miza instituțională a raporturilor lor. 

Unul dintre autorii care se desparte parțial de tomism a fost Siger de Brabant. Din opera lui 
Siger, ne interesează trei texte: Comentariul său la Metafizica, redactat probabil în 1273", unde el 
respinge natura reală a distincției şi încearcă să depăşească alternativa Avicenna/Averroes, arătând 
că distincţia este mai degrabă una de ordinul semnificării limbajului!!5. Această poziţie este 
dezvoltată de el într-o Întrebare privind adevărul propoziției „Omul este un animal”, chiar dacă nu 
ar exista nici un om!'S, unde el analizează valoarea modurilor de semnificare în absenţa obiectelor 
reale. Al treilea text, cel în care — după opinia lui J. Wippel!"” — pare să ilustreze poziţia ultimă a lui 
Siger, este q. 53 din Comentariul lui Siger la Liber de causis''%, la propoziţiile discutate deja de 
Toma, compus între 1274 şi 1276!!. Aici, în trena interpretărilor date de Albert şi de Toma 
propoziţiilor 90 şi 91 din Liber de causis, el deduce din finitudinea oricărei creaturi, materială sau 
imaterială, faptul că esse şi essentia se referă la sensuri diferite ale aceleiaşi creaturi finite: atât 
forma cât şi materia, ca principii, sunt infinite, dar ele devin finite când iau existenţă într-o creatură, 
pentru că se determină şi definesc una pe cealaltă. Ceea ce înseamnă că creatura este întotdeauna o 
formă-esenţă infinită determinată într-o materie care devine şi ea, astfel, finită, sau într-un substitut 
al ei în cazul fiinţelor imateriale!”. 

Totuşi, fiinţa în fiecare dintre celelalte lucruri este contrasă la materie şi finită prin materia 
care o primeşte, aşa încât în felul acesta, chiar dacă în inteligente fiinţa nu este finită şi încheiată de 
către materie, ea este totuşi contrasă de natura fiinţei care o receptează şi care, în cazul lor, se 
raportează la fiinţa lor ca potenta la act. 

Păstrând distincţia dintre esse şi essentia la un nivel semantic, acest text operează cu ea. 
Între anii 1270 şi 1277, situaţia lui Siger este controversată la Universitatea din Paris, datorită 
dezvoltărilor proprii pe care le-a dat averroismului. Fără să deschidem acest dosar aici'”!, trebuie 
doar să amintim faptul că împotriva lui şi a altor magiştri parizieni, la 7 martie 1277, episcopul 


'5 J, Wippel, Essence and existence, în The Cambridge History of Later Medieval Philosophy, ed. N. Kretzmann, A. 
Kenny, J. Pinborg, Cambridge University Press, 1982, pp. 385-410. 
14 C, Kânig-Pralong, op. cit., p. 18. 
15 Siger de Brabant, Quaestiones in Metaphysicam, Reportations de Cambridge et de Paris, éd. A. Maurer, Louvain- 
Paris, 1983, Introductio, q. 7, pp. 33: ponere igitur quod esse in entibs sit causatis sit additum tale, ut dictum est, erit 
ponere quartam naturam in entibus. 
1 Siger din Brabant, Quaestio utrum haec est vera: Homo est animal, nullo homine existente, în Ecrits de logique, de 
morale et de physique, éd. B. Bazán, Louvain-Paris, 1974, pp. 56-59. 
17 J. Wippel, op. cit., p. 398. 
18 Antonio Marlasca, Les Quaestiones super librum de causis de Siger de Brabant, édition critique, Publications 
Universitaires de Louvain, Louvain-Paris, 1972, q. 53, Utrum causa prima sit infinita secundum essentiam, pp. 183-184. 

A, Marlasca, op. cit., p. 29. 
2 Siger din Brabant, op. cit., p. 184, r. 33-37: Tamen esse in singulis aliis fit contractum ad materiam et fit finitatum per materiam 
recipientem, ita quod secundum hoc, licet in intelligentiis esse non sit finitum et terminatum ad materiam, est tamen contractum ad 
naturam esse recipientem, quae in eis se habet ad esse earum sicut potentia ad actum. Causa autem prima est esse purum etc. 
?l R, Imbach, X. Putallaz, Profession: philosophe. Siger de Brabant, Edition du Cerf, Paris, 1997. 

Etienne Tempier al Parisului a cenzurat pomenitele 219 propoziţii dintre care, o parte, proveneau 
din mediul Facultăţii de Arte unde profesa şi Siger. Este ştiut astăzi faptul că Henri de Gand a făcut 
parte din comisia de selectare a propoziţiilor. Dacă reținem faptul că, în 1276, la Ouodlibeta de 
Crăciun, Henri de Gand lansează propria sa teză, probabil împotriva semanticii lui Siger din 
Brabant!*?, teză conform căreia esenţa creaturii este în mod real identică cu existența sa, iar 
distingerea acestora este doar mentală'*, este uşor de presupus că, la numai două luni după acest 
eveniment, el subscrie includerii între cele 219 teze a propoziției: 

79. Că substanţele separate sunt propria esență, fiindcă, în cazul lor, totuna este cel prin care 
este şi ceea ce este”. 

Propoziția împrumută terminologia lui Gilbertus Porretanus dintr-un motiv evident: ea nu 
vrea să îi oprească pe cei ce admit o compoziţie la nivelul angelic, dar nici pe cei ce nu o admit, ci 
ea vrea sa îi oprească pe cei ce îi asimilează pe îngeri transcedenţei absolut simple, în care 
identitatea dintre cauza de a fi şi rezultatul ei există exclusiv. Dar cei criticaţi aluziv şi implicit par a 
fi aici, după opinia lui R. Hisette!%%, deopotrivă Toma şi Siger. Amândoi au susţinut, aşa cum am 
văzut deja, că la nivelul inteligenţelor separate (îngeri) absenţa materiei face ca esenţa să se 
definească singură pe sine ca pe un individual, chiar dacă Toma a dus această susţinere până la 
afirmarea unei distincţii reale între esse şi essentia în îngeri, în vreme ce Siger a mers doar până la 
afirmarea unei unități a lor realizate de forma şi receptacolul lor. Totuşi pozițiile lui Siger şi Toma nu 
sunt foarte îndepărtate în acest punct, ci mai degrabă accente diferite ale unei soluții comune. Să 
recunoaştem însă ambiguitatea formulei lui Tempier, în privinţa autorului vizat: prin urmare, trebuie 
oare să înțelegem de aici că edictul admite diferenţa reală între esse şi essentia îngerilor, sau putem 
admite unitatea lor, cu condiţia de a nu admite faptul că ei sunt unici în specia lor şi, eventual, de a 
introduce pentru ei o materie? Propoziția poate da câştig de cauză şi lui Toma, şi lui Henri. Totuşi, la 
data documentului, Toma se stinsese de trei ani, aşa încât disputa se dă acum între eventualii săi urmaşi. 

Disputa a fost reluată în 1286-1287, între Henri din Gand, Godefroid din Fontaines şi 
Aegidius din Roma, toți trei magiştri în teologie la Paris. Recent, argumentele lor au fost excelent 
clarificate de Catherine Kânig-Pralong '”, astfel încât nu vom reveni asupra acestora decât pentru a 
preciza poziţia fiecăruia în dispută. Avem, în schimb, un alt text, mai apropiat cronologic de 
Dietrich, pe care îl putem urma pentru a aborda poziția celor trei autori. Iacob din Viterbo 
redactează, la Paris, între 1293 şi 1297, lucrarea sa Întrebări privind categoriile divine, în care 
descrie cele trei poziţii disputate „apud modernos doctores”? (putem înţelege, urmându-l pe J. 
Wippel'%%, că Iacob se referă la cele dintre 1286 şi 1287) şi ia, ulterior, o poziţie proprie. El 
menționează două poziţii distincte, dintre care a doua se divide la rândul ei (r. 162-204). 

Primii sunt cei ce ar susține că essentia şi esse nu se deosebesc decât mental şi potrivit unui 
mod de semnificare, ca şi verbul currere (a alerga) de substantivul cursus (alergare — r. 162 sqq.) 
Aici putem recunoaşte poziţia lui Godefroid de Fontaines, care îl moşteneşte şi dezvoltă pe Siger, deşi 
A. de Libera vede aici o reconstrucţie a tezelor lui Dietrich însuşi!””. Pentru magistrul Godefroid, 


i ca : ; ; ; SINE a s ; ; . 130 
distincția este un mod de semnificare divers a unei realități unitare, un fapt de limbaj propriu zis ~: 


122 Autorul vizat a fost propus de P. Mandonnet, Les prémieres disputes sur la distinction réelle entre l'essence et 
l'existence, în Revue thomiste, XVIII, 1910, p. 750. 

123 Henri de Gand, Quodibeta, q. 9, pentru datare, apud C. König-Pralong, op. cit., p. 20. 

124 Despre eternitatea lumii, ed. cit., pp. 210-211: Quod substantiae separatae sunt sua essentia, quia in eis idem est 
quo est et quod est. 

125 R, Hisette, op. cit., pp. 91-94. Totuşi, poziția lui Hisette este nuanțată, incriminându-l mai degrabă pe Siger decât pe 
Toma, în sensul în care Toma susținuse o distincție reală între esse şi essentia, în vreme ce Siger a negat-o în 
Comentariul la Metafizica, păstrând în inteligențele separate numai o finitudine dată de formă şi de receptacolul ei, aşa 
cum reiese din pasajul citat mai sus din Siger. 

12% C, Kânig-Pralong, op. cit., Introduction, p. 31 sqq. 

127 Jacob din Viterbo, op. cit., q. |, 2, r. 147. 

128 J_Wippel, op. cit., p. 404. 

1% C, Kânig-Pralong, op. cit., p. 57, dar şi p. 20, unde autoarea trimite, pentru această filiație, la R. Imbach, 
Averroistische Stellungsnahmen zur Diskussion über das Verhältnis von esse und essentia. Von Siger von Brabant zu 
Taddăeus von Parma, în A. Maieru, A. Paravicini Bagliani (eds.), Studi sul XIV secolo in memoria di Anneliese Maier, 
Roma, Ed. di Storia e Letteretura, 1996, pp. 299-339. Totuşi, stabilirea acestei filiații nu se acordă cu ceea ce spune 

Ele sunt identice întru totul în realitate, şi diferă doar potrivit raţiunii, precum şi potrivit 
modului de înțelegere şi semnificare. 

Al doilea grup este reunit de susținerea comună a unei distincții între esse şi essentia: „ei 
susțin că ființa diferă de esenţă nu doar conform rațiunii, ci mai mult decât conform raţiunii, şi că 
ființa indică ceva supraadăugat esenţei”!”!. Între ei, o primă categorie ar susține separarea reală şi 
radicală a celor două, ca şi cum esse aduce faţă de essentia „o anumită actualitate” (r. 179: quadam 
actualitate), chiar dacă, precizează Iacob pentru a nu recădea în avicennism, această adăugare nu 
are sensul unui accident, ci a ceva ce i se petrece esenței fără să o afecteze. Din acest grup face 
evident parte Toma, dar referința mult mai probabilă a lui Iacob, fiind de dată mai recentă pentru el, 
este Aegidius din Roma, care ia parte la disputa din 1286-1287. Într-adevăr, Aegidius a susținut 
această separație, ba chiar a împins-o dincolo de limitele sale tomiste, schimbându-i sensul: 

Să spunem, aşadar, că, tot aşa cum generarea ne face să ştim că materia este altceva decât 
forma, tot aşa creaţia ne face să ştim că esenţa este deosebită de formă. Căci aşa cum prin sine nu 
este generată nici forma, nici materia, ci compusul acestora din care este alcătuit ceea ce este 
generat, tot aşa nici natura şi nici ființa nu sunt create de agentul prim şi supranatural prin sine, ci 
compusul din natură şi ființă; şi după cum, odată generat compusul, este generată materia şi forma, 
tot aşa, odată creat ceea ce este, este creată esența şi fiinţa." 

Textul lui Aegidius este foarte interesant, fiindcă el reduce distincția ontologică la teologia 
creației, lăsând ca discipline funcţionale (şi până la un punct analogice) doar teologia şi fizica. El 
radicalizează distincția tomistă, incluzând-o ca atare în proiectul creaţiei, dar oprind-o de la 
explicația pe care o oferea ordinii proveniențţei la Boethius şi la Toma. 

În fine, în a doua diviziune a celui de-al doilea grup sunt, după Iacob, cei care susţin că esse 
aduce în plus față de essentia o anumită relație cu Dumnezeu (r. 192-195: habitudinem ad Deum in 
ratione efficientis) şi instituie doar o distincție mentală (intentionale tantum) şi nu una reală (non 
re). Aici putem recunoaşte poziţia lui Henri din Gand. Într-adevăr, el a negat orice deosebire reală 
între esenţa şi existența lucrului, propunând între ele o simplă relație mentală, care explică atât 
modul în care noi cunoaştem aceste concepte, cât şi modul în care Dumnezeu creează lucrurile. 
Aceasta înseamnă, pentru Henri, definirea existenţei separate mental a fiecăreia, astfel încât Henri 
vorbeşte despre o esse essentiae (o ființă a esenței) şi de o esse existentiae (ființă a existenţei), pentru 
a sublinia că existenţa nu afectează niciodată esenţa şi nu se poate predica despre ea, motiv pentru 
care C. Kânig-Pralong!** îl prezintă drept un bun interpret avicennian. Într-adevăr, Henri afirmă 
această teorie atât la nivelul intenţiei noastre de cunoaştere, cât şi la nivelul intenţiei Creatorului: 

Şi prin acest mod a spus Avicenna că toate celelalte li se întâmplă esenței şi quiddității 
lucrului prin care este ceea ce este prin sine. Dar nu pentru că esenţa şi natura sunt altele decât 
lucrul chiar în realitate, făcând o compoziție reală cu el, ci pentru că sunt intenţii în sine în afara 


intenţiei esenței, adică sunt conceptibile!**. 


Alain de Libera în comentariul său la tratatul lui Dietrich (A. de Libera şi C. Michon, op. cit., p. 153), care susține că 
aceasta este poziţia lui Dietrich. Propriu-zis, nu putea fi aceasta, dacă acceptăm datarea textului lui Iacob între 1293 şi 
1297 şi a lui Dietrich în 1297. În spirit, desigur, poziţiile pot semăna, iar acest lucru este important din alt punct de 
vedere: acela că Siger este o premisă pentru Dietrich, transmiţându-i, cum vom vedea, o parte a averroismului său. 

130 Godefroid de Fontaines, Quodlibet, 4, q. 2: ... omnino sint idem secundum rem et differunt solum secundum raionem 
et modum intelligendi et significandi ..., citat apud J. Wippel, op. cit., p. 399. 

BI Iacob din Viterbo, op. cit., q. I, 2, r. 174-176: alii vero ... ponunt quod esse difert ab essentia non solum ratione, sed 
amplius quam ratione, et quod esse dicit aliquid superadditum essentiae. 

132 Aegidius din Roma, Theoremata de esse et essentia, ed. E. Hocedez, ed. cit., p. 19 r. 20 — p. 20 r. 3: dicemus ergo 
sicut generatio facit scire materiam aliud esse a forma, sic creatio facit nos scire essentiam esse aliud ab esse. Nam 
sicut per se non generantur nec materia, nec forma, sed compositum ex his ex quibus componitur illud quod generatur, 
sic ab agente primo et supernaturali per se non creatur natura nec esse sed compositum ex natura et esse; et sicut 
generato composito generatur materia et forma, ita creato eo quod est, creatur essentia et esse. 

133 C, König-Pralong, op. cit., p. 41: „Henri din Gnd este fără îndoială cel mai bun exeget al lui Avicenna produs de 
latinitatea medievală. El a făcut efortul de a înțelege teoria avicenniană a esenței în propriul ei orizont intelectual, fără a 
o reduce la caricatura schițată de Averroes şi Siger”. 

134 Henri de Gand, Quodlibeta, III, q. 9: Et per hunc modum ponit Avicenna quod essentiae et quidditati rei qua est id 
quod est secundum se accidunt omnia alia. Non quia sunt secundum ipsum re, essentia, et natura, aliae ab ipsa, 

Precum şi: 

Fiinţa nu este înţeleasă, aşa cum spun aceştia, drept un lucru absolut diferit de esenţă, ci 
drept ceea ce reprezintă o altă intenție, întemeiată în esenţa lucrului ca în sursa de la care îşi are 
întreaga realitate, care nu este prin sine achiziționată în esență şi nici nu este înlăturată de la ea, ci 
doar prin faptul că esenţa însăşi este sau nu scopul operaţiei divine™™. 

La aceste trei orientări diferite se adaugă soluția pe care Iacob însuşi o formulează, în care 
adăugarea lui esse la essentia ar putea rezulta din ansamblul tuturor relaţiilor în care sunt prinse 
lucrurile reciproc (r. 222: alii coniuncta) şi în lipsa cărora lucrurile nu ar putea fi gândite în act. 
Soluţia este interesantă, deoarece ea deplasează distincția de la nivelul structurii ontologice a 
fiecărui lucru în parte şi o proiectează la nivelul unui adevărat fenomen al lumii pe care îl înţelegem 
întrucât proiectăm global asupra lui o intenţie: 

Când se spune că lucrul este un fiind prin ceva supraadăugat, prin acest supraadăugat se înţelege 
tot acel ceva în lipsa căruia acel lucru despre care se spune că este un fiind nu se poate afla în act!*€. 

Acelaşi mediu pe care îl evocă Iacob este şi cel căruia i se adresează Dietrich. Formulându-şi 
teza proprie, el ştie acum că are de răspuns la poziţia conceptualistă, la cea semantică şi la cea 
realistă. De aceea, gestul lui de a apela întrucâtva direct tratatul lui Toma poate fi considerat drept o 
reevaluare curajoasă a rădăcinilor latine ale problemei, dar şi chestionare implicită a originilor 
greceşti ale acestor modele ontologice. 


x 


Dominicanul german Dietrich din Freiberg era la Paris între anii 1281 şi 1293 şi a asistat, 
probabil, la disputele quodlibetice ale celor trei magiştri. Toma şi chiar Siger începeau să devină în 
acei ani o amintire care determina chipul fiecăruia dintre ei să treacă tot mai mult de la personajul 
istoric spre simbolul cu care comunitatea intelectuală prefera să îl invoce: Toma este tot mai mult 
un reprezentant prestigios al dominicanilor, pe care aceştia sunt sfătuiți de documentele ordinului 
tot mai frecvent să îl apere doctrinar!“, în vreme ce Siger devine tot mai mult un simbol al 
averroismului condamnabil dar, fatalmente, simplificat. Pentru Dietrich, susținătorii dezbaterii sunt 
cei trei amintiți mai sus, împreună cu alții pe care îi vom aminti mai Jos, ceea ce nu îl împiedică pe 
autor să revină la Toma ca la o sursă a distincției reale. 

Totuşi, universul spiritual al lui Dietrich este radical diferit de teologia tomistă, atât de mult 
încât diferenţele ne fac să ne întrebăm dacă omonimia titlurilor celor două tratate De ente et essentia 
corespunde cu adevărat unui dialog filosofic sau dacă întâmpinăm în sine o pură echivocitate 
datorată unor asumpții diferite. Nu are, în răspunsul la această întrebare, nici o importanță faptul că 
şi Toma şi Dietrich invocă aceeaşi bibliotecă şi sunt amândoi teologi creştini: modul în care ei 
folosesc textele primare (Metafizica şi Despre suflet ale lui Aristotel, Metafizica lui Avicenna, şi 
mai ales Liber de causis) şi în care gândesc raportul sufletului cu Dumnezeu diferă atât de mult 
încât va trebui să răspundem deschis acestei întrebări după ce vom analiza tratatul lui Dietrich. 


facientia realem compositionem cum ipsa, sed quia sunt intentiones secundum se extra intentionem essentiae vel 
conceptibiles. — apud C. K&nig-Pralong, op. cit., p. 67. 

135 Henri de Gand, Ouodlibeta, XI, 3: [...] esse non, ut illi dicunt, res altera absoluta ab essentia, sed ut id quod est altera 
intentio fundata in essentia rei ut a qua habet omnem suam realitatem, quae non acquiritur per se in essentia nec tollitur ab 
ea, sed solum per hoc quod ipsa essentia est vel non est terminus operationis divinae. — C. Kânig-Pralong, op. cit., p. 80. 

15 Iacob din Viterbo, op. cit., r. 264-265: cum dicitur res est ens per aliquid superadditum, per hoc superadditum 
intelligitur omne illud sine quo illa res, quae dicitur ens, inveniri non potest actu. O opinie asemănătoare formulează 
Iacob în jurul anului 1293 în Ouodlibeta, I, q. 4, în Jacobi de Viterbio O.E.S.A., Disputatio prima de quodlibet, ed. 
Eelko Ypma, ed. Augustianum, 1967, p. 43 şi 47-49, tradusă de A. de Libera şi C. Michon, op. cit., p. 235 sqq. 

137 R, Imbach, Gravis iactura ..., ed. cit., p. 389, care citează un document contemporan cu Dietrich din Monumenta 
ordinis fratrum praedicatorum historica, 3, Roma, 1898, p. 199, 1-11: Cum venerabilis vir memoriae recolendae fr. 
Thomae de Aquino ...nec sit aliquatenus tolerandum quod de ipso vel scriptis eius aliqui irreverenter et indecenter 
loquantur ...”. Totuşi, autorul articolului remarcă (ibidem, p. 390) faptul că nu se cunoaşte nici un document dominican 
de reacţie la critica deschisă a lui Dietrich, care a ocupat la rândul său funcţii înalte în ordin după scrierea tratatului. 

Universul spiritual al lui Dietrich a fost strălucit şi clarificator analizat de K. Flasch'*, de R. 
Imbach!*” şi de A. de Libera!“. Dietrich este un filosof care construieşte universul pornind de la un 
concept central: intelectul. În acest concept se adună mai multe surse de autoritate şi ele sunt 
interpretate original şi uneori departe de intenția lor originală, astfel încât ele formează o concepţie 
sintetică despre Dumnezeu, om şi creaţie. Aceste surse sunt: teoria aristotelică a intelectului agent şi 
a celui posibil (care sunt trecute prin filtrul neoplatonismului atât de mult încât se resemnifică 
aproape complet), teoria participaţiei ierarhice de inspirație procliană, critica adresată de Averroes 
lui Avicenna privind doctrina fiinţei, teologia subiectivității de inspirație augustiniană şi mai ales 
propoziţiile din Liber de causis privind descendența inteligenţei şi natura ei de primă ființă creată. 

Aceste surse, pentru a nu le aminti decât pe cele mai frecvente, construiesc ceea ce Alain de 
Libera a numit „gestul inaugural al misticii renane”!*!, iar K. Flasch a analizat drept un subtil 
transfer al unor teorii peripatetice greco-arabe şi augustiniene spre Meister Eckhart!”, cu care nici 
unul dintre cei doi exegeţi nu se îndoieşte că Dietrich s-ar fi întâlnit atât personal, cât şi în interiorul 
unui climat intelectual comun. Acest gest este exprimat propriu zis de Dietrich în Introducerea la 
tratatul său Despre viziunea beatifică, într-un pasaj care urmează imediat după un elogiu al 
principiului continuității ierarhiei lumii unde sunt citați abundent Proclos şi Dionisie“: 

Acest lucru (viziunea beatifică — n.n.) trebuie să se petreacă potrivit cu ceea ce Dumnezeul 
suprem a sădit în natura noastră, fiindcă prin acest principiu aflat în noi accedem în mod maxim la o 
conformitate divină şi la o anumită lipsă de mediere față de Dumnezeu, fiindcă noi chiar am fost 
făcuți după imaginea şi asemănarea lui Dumnezeu, iar acesta este aspectul nostru intelectual, care se 
împarte, conform lui Augustin, în Despre Treime, XIV, 13-14 şi XV, 63 în două: o parte, prin care 
noi ne convertim în chip intelectual la cele intelectuale, prin primirea unei forme exterioare în 
cugetare, şi alta, care în străfundul — pentru a mă folosi de cuvântul lui — şi în profunzimea minţii 
fulgeră în chip intelectual, din care se naşte, ca dintr-un principiu originar şi izvorâtor acel lucru 
care este împlinit prin cugetarea exterioară de noi în chip intelectual. Acesta este acela pe care, chiar 
dacă cu alte cuvinte, dar fără a se deosebi ca sens, îl găsim la filosofi, care deosebesc în facultatea 
noastră intelectuală intelectul activ de cel posibil, astfel încât intelectul activ este acelaşi lucru cu 
profunzimea minţii de la Augustin, iar intelectul posibil de la filosofi acelaşi lucru cu facultatea 
cugetătoare exterioară de la Augustin. Acest lucru reiese din faptul că tot ce a tratat vreodată 
Filosoful despre intelectul agent şi cel posibil se verifică în privința profunzimii minții şi a facultății 
cugetătoare exterioare de la Augustin şi invers. 

Fragmentul uneşte, evident, continente diferite, dar deschide un nou orizont gândirii. De 
fapt, Dietrich are în vedere ceva ce nu numeşte în acest text: el nu operează nici cu intelectul agent 
al lui Aristotel, nici cu profunzimea sufletului individual al lui Augustin, ci investeşte ambele 
concepte cu atributele ierarhice ale inteligenţei neoplatoniciene. Din acest motiv, tot ceea ce 
înseamnă proveniență din Dumnezeu în creaturi este operație a acestei inteligențe universale, iar 


SER Flasch, D'Averroes à Maître Eckhart. Les sources arabes de la ,,mystique ” allemande, Edition J. Vrin, Paris, 
2008, cap. „Dietrich de Freiberg, une nouvelle métaphysique”, p. 86-117. 

9R, Imbach, Gravis iactura..., ed. cit. 

“0 A. de Libera, Mistica renană, de la Albert cel Mare la Meister Eckhart, traducere C. Bădiliță, Editura Amarcord, 
Timişoara, 1997, cap. „Dietrich din Freiberg”, pp. 89-122. 

4l A, de Libera, op. cit., p. 107. 

2 K., Flasch, op. cit., p. 114. 

8 Dietrich din Freiberg, Despre viziunea beatifică, Introducere, r. 32 sqq: Hoc enim necesse est fieri secundum id, quod 
supremum Deus in natura nostra plantavit, quoniam hoc principio in nobis maxime ad divinam conformitatem et quandam 
immediationem ad Deum accedimus, quo etiam ad imaginem Dei et similitudinem facti sumus, et hoc est intellectuale 
nostrum, quod secundum Augustinum XIV De Trinitate c. 13 et 14 et |. XV c. 63 in duo dividitur: unum, quo exteriore 
cogitationis informatione circa intellectualia intellectualiter versamur, aliud autem, quod in abstruso, ut verbo eius utar, et in 
abdito mentis intellectualiter fulget, ex quo tamquam ex originali et fontali principio nascitur hoc, quod exteriore cogitatione 
intellectualiter a nobis agitur. Istud est, quod quamvis verbis aliis, non tamen in sententia discrepans invenimus apud 
philosophos, qui distinguunt in intellectuali nostro intellectum agentem ab intellectu possibili, ut idem sit intellectus agens 
apud philosophos, quod abditum mentis apud Augustinum, et intellectus possibilis apud philosophos idem, quod exterius 
cogitativum secundum Augustinum. Quod ex eo patet, quod, quidquid umquam Philosophus tractavit de intellectu agente et 
possibili, totum verificatur de abdito mentis et exteriore cogitativa secundum Augustinum et e converso. 

mecanismul de generare a tuturor ființelor reale are la bază modul în care această inteligență 
contemplă natura divină, ceea ce ne aminteşte frapant de modul în care Plotin pune contemplarea la 
baza generării ierarhiei, în tratatul Despre contemplare (Enneade, III, 8). Viziunea beatifică a 
omului înseamnă atingerea acestei origini intelectuale supreme, iar în felul acesta nu suntem departe 
de binecunoscuta teză eckhartiană „Dumnezeu este înțelegere”!*. Inteligența universală este „prima 
dintre lucrurile create” (reluând cu un sens original celebra propoziție 4 din Liber de causis), astfel 
încât în ea are loc atât accesul omului la Dumnezeu, cât şi accesul omului la întreaga realitate. 

Asemenea afirmaţii înseamnă, pentru R. Imbach, „aşezarea pe o nouă cale a relaţiei dintre 
ființă (Sein) şi gândire (Denken)”*5. Pentru K. Flasch, ea înseamnă descoperirea funcției 
constitutive a gândirii omeneşti, anunțând mutatis mutandis Kantianismul'*%. Pentru A. de Libera, ea 
înseamnă „ceea ce filosofia germană modernă a numit metafizica spiritului”. Toate aceste 
afirmaţii au o gravitate imensă, în sensul în care este acum limpede că, analizând ontologia lui 
Dietrich, sondăm una dintre cele mai importante ramuri ale dezvoltării întregii metafizici 
occidentale. În fond, afirmând o unitate a fiinţei cu gândirea, Dietrich reuşeşte să reia într-o formă 
personală, cu ajutorul şi cu premisele neoplatonicienilor, pariul eleat şi să îl transmită unei tradiţii 
care se dezvoltă în modernitate. Ideea centrală a acestei construcții personale a magistrului 
dominican este aceea că actul contemplaţiei intelectuale poate determina în om manifestarea 
inteligenţei universale care îl poate uni cu originea sa şi îi poate dezvălui simultan sensul întregii 
realități. Intelectul-ființă al neoplatonicienilor devine aici sursă a funcției constitutive a minţii 
omeneşti, în sensul în care, în tratatul Despre originea realităţilor predicamentale, vedem cum 
intelectul îşi construieşte obiectul cunoaşterii, îşi instituie real inteligibilul, întrucât gândirea este 
act de producere a realităţii şi expresie a „difuziunii de sine (diffusivum sui)” a transcendenței. 
Această „noetică speculativă”! face ca intelectul cunoscător să devină „oarecum toate lucrurile” 
(parafrazându-l pe Aristotel, în Despre suflet, III, 8) şi să le producă în sens intelectual. 

Dacă traducem în termenii disputei expuse în paginile anterioare, aceasta înseamnă indicarea 
unui cadru filosofic în care se poate, într-adevăr, afirma faptul că forma dat esse, în sensul plenar de 
care s-a ferit Toma, adică în sensul în care forma inteligibilă sau esenţa lucrului dă fiinţa lucrului 
pentru că este această ființă în mod originar. La rândul ei, devenirea lumii nu este altceva decât 
manifestarea acestei inteligențe care face ca esenţele să devină în propria lor procesualitate reale, 
atingându-şi fiinţa particulară. Fireşte, într-un asemenea sistem, esse şi essentia nu se mai pot 
deosebi, ceea ce nu înseamnă totuşi un argument adus în dispută, nici instituirea unui dialog 
filosofic, ci doar precizarea unor presupoziţii filosofice noi faţă de tomism. 

Atât A. de Libera, cât şi R. Imbach'” formulează rezerve metodologice în a folosi acest 
fundament teoretic pentru a înțelege dialogul lui Dietrich cu Toma, de vreme ce acest dialog are loc, 
şi într-un tratat şi în altul, folosind metoda analizei modului de semnificare a termenilor. Acest 
fundament poate fi, credem, totuşi folosit pentru a înţelege modul în care Dietrich îşi gândeşte 
unitar problema, dar mai ales pentru a înțelege motivul pentru care tradiția tomistă a distincției reale 
a putut fi criticată în alt secol de autori care au putut prelua o parte a fundamentelor asumate de 
dominicanul german. Să reconstruim, aşadar, paşii tratatului lui Dietrich, pentru a vedea în cele din 
urmă ce din viziunea sa filosofică expusă anterior se regăseşte aici. 


4 Pentru formula Deus est intelligere, vezi Eckhart, Predica pariziană 1, Dacă în Dumnezeu este identică fiinţa şi inţelegerea. 

4 R, Imbach, Gravis iactura ..., ed. cit., p. 370. 

4 K, Flasch, Kennt die mittelalterliche Philosophie ..., ed. cit. 

4 A. de Libera, op. cit., p. 96. Urmărind o asemenea filieră, Ştefan Vianu a reconstituit pe etape evoluția unei 
asemenea metafizici până la Hegel: cf. Şt. Vianu, Metafizica spiritului, de la Aristotel la Hegel, Bucureşti, Editura 
Humanitas, 2005, cu un interesant capitol dedicat lui Dietrich şi teoriei emanației intelectuale. 

483 A, de Libera, op. cit., 95 

“ Pentru amîndoi autorii, cf. A. de Libera şi C. Michon, op. cit., p. 136. 

Tratatul are două părți, dintre care prima face o analiză a câtorva cupluri terminologice ale 
ontologiei, iar al doilea se ocupă de respingerea efectivă a distincției reale dintre esse şi essentia. 
Sensul convergent al primei părți are în vedere argumentarea unei teze unice: semnificarea faptului că 
un lucru este şi a ceea ce el este au loc unitar. Această teză, putem deja remarca, deține o presupoziție 
nerostită: limbajul determină esența să ne facă prezenţă fiinţa unui lucru, limbajul dezvăluie „este”-le 
fiecărui fiind. lată, cu riscul simplificării, cele mai generale teze ale magistrului Dietrich: 

I, 1: În limbă, ens (fiindul) semnifică întreaga esenţă a lucrului, care cuprinde împreună, dar 
în sensuri diferite, substanța şi accidentele lucrurilor. Afirmația se bazează pe faptul că substanţa 
este ceea ce este prin esenţa sa, iar accidentul este ceea ce este prin raportare la substanţa lui, de 
vreme ce natura sa constă în a avea esenţă într-un altul. De aceea, ens şi entitas se referă la acelaşi 
lucru, dar unul semnifică concret, celălalt abstract. 

I, 2-4: În limbă, termenul quid (ceva) nu se raportează la fel la guiditas (guid-itate) ca 
raportul precedent dintre ens şi entitas. Quid exprimă esența integral, dar într-un sens universal, iar 
quidditas semnifică doar formal „pe acela prin care lucrul este în mod esenţial”. Situaţia aceasta 
este clară prin exemplul distincției dintre termenii alb şi albiciune, unde alb este un quid, iar 
albiciunea este quidditas. Deşi ambii termeni se referă la acelaşi lucru şi anume la faptul de a fi alb, 
totuşi o fac diferit, deoarece alb trimite la o calitate care este în mod necesar ataşată unui subiect, pe 
când albiciunea exprimă această calitate fără un subiect. Semnificarea aceluiaşi lucru de către cei 
doi termeni are loc dacă considerăm semnificarea în sens propriu, asemenea modului în care 
semnifică părțile de vorbire separate între ele. Semnificarea diferită de către cei doi termeni are loc 
dacă considerăm semnificarea în sens general, asemenea modului în care semnifică părțile de 
propoziție legate într-un enunț. Aşadar, quiditatea semnifică lucrul doar în sens formal, de aceea 
ens şi entitas nu întreţin acelaşi raport ca şi quid şi quiditas. 

I, 5. În limbă, termenii esse şi essentia sunt la fel ca primul cuplu (ens/entitas) şi diferă de al doilea 
(Am putea înțelege: iluzia separaţiei lor vine din asemănarea greşită cu al doilea cuplu.) Ei semnifică 
acelaşi lucru, dar diferă în modul de semnificare, întrucît primul termen semnifică aşa ca un verb ceea ce al 
doilea semnifică aşa ca un substantiv. Ambii termeni semnifică în sens abstract, cu diferența că esse 
semnifică prin modul actului, pe când essentia „prin modul substanței asociate calității”. 

Până aici, Dietrich a făcut un pas: a arătat că limba nu trimite la nici o diferenţă reală între 
esse şi essentia, ci doar că diferenţele sunt instituite ca fapte de limbaj prin gradul de abstratizare cu 
care este numit fiindul. Urmează al doilea pas, în care autorul argumentează faptul că cei doi 
termeni se implică unul pe celălalt integral: paragraful 6, care afirmă faptul că esse semnifică 
întotdeauna în întregime essentia şi care argumentează în patru moduri, arătând: 1) faptul că prin 
rostirea fiinţei „lucrul se îndepărtează de nimic”, iar această „îndepărtare” angajează întreaga lui 
esență; 2) faptul că cel mai intim aspect al esenței este faptul că ea este, iar dacă nu ar fi aşa, atunci 
esse ar fi pentru ea un accident; 3) simplitatea, noblețea şi primordialitatea în creație a fiinţei (citând 
Liber de causis, prop. 4) impun identitatea ei cu esenţa, fără care şi-ar pierde aceste atribute; 4) 
natura maximală a cauzalităţii lui esse (în triada neoplatoniciană esse, vivere, intelligere) presupune 
ca ea să explice integral ceea ce cauzează, pentru a nu trebui făcut apel la un nou principiu cauzal. 

Această primă parte a textului se încheie cu o exegeză pe Boethius şi pe Liber de causis care 
argumentează tezele de mai sus, cu un paragraf care dezvoltă aceste argumente în direcția 
terminologiei lui Gilbert şi cu o încheiere care exemplifică termeni analogici celor discutaţi. Până în 
acest moment, analiza de limbaj a confirmat, dar nu a implicat deschis presupoziţiile metafizice 
anterioare, poate doar cu excepția presupoziției privind faptul că limba, într-adevăr, prin structurile 
ei semantice, manifestă realul. Şi totuşi, putem îndrăzni să remarcăm un fapt care ni se pare 
important la capătul acestei expuneri a primelor argumente: presupoziţiile metafizice ale lui 
Dietrich se regăsesc în aceste analize semantice cel puţin dintr-un punct de vedere, şi anume din 
acela că, tot aşa cum inteligența universală accesată de om atinge toate realitățile doar după modul 
ei propriu, adică intelectual, tot aşa semnificarea realizată de ens şi essentia are loc în sens exclusiv 
abstract. Altfel spus, argumentele lui Dietrich nu vor să spună că gândirea instituie ființa (ar fi 

atunci un banal solipsism sau un argument ontologic" stângaci mascat), ci faptul că gândirea 
omului are posibilitatea de a manifesta în ea fluxul inteligenţei universale construind prin esenţele 
vehiculate în ea semnificaţia intelectuală a ceea ce este. Numai aşa putem înțelege primul şi 
principalul contraargument îndreptat împotriva lui Toma: 

II, 1, 5: ... când înţeleg esenţa omului, o înţeleg ca pe ceva necompus, în care nu există nici 
adevăr, nici falsitate. Înţelegând însă chiar faptul că omul este, îl înţeleg tot pe el, dar printr-un mod 
care aparține compusului, în care este vizat adevărul sau falsul. (...) 8. ... dacă omul nu există, este 
falsă şi propoziţia omul este om. Nu doar propoziţia omul este, ci şi omul este om, tot aşa cum este 
falsă propoziţia omul raționează dacă omul nu există, tot aşa cum, dacă ni s-ar permite să reducem 
propoziţia omul este om la propoziţia omul umanizează, ea ar fi falsă dacă omul nu există”. 

Teza acestui argument revine la faptul că, în general, conceperea unei esențe necompuse din 
formă şi materie şi conceperea existentului care îi corespunde se referă la acelaşi lucru, dar în 
moduri diferite. Esenţa omului umanizează tot aşa cum fiinţa fiinţează. Când copula „se fine de 
partea predicatului” (II, 1, 8), propoziţia semnifică întotdeauna sub modul actului. De aceea, deşi 
Dietrich nu comentează, ci doar citează exemplul tomist, a-ţi imagina un phoenix înseamnă a-i da o 
ființă actuală în orizontul minţii, dar nu a-i concepe esenţa în pura ei universalitate desprinsă de 
conceptul de existență. Fireşte, acest argument nu ar putea fi funcțional dacă în spatele lui nu ar sta 
ontologia lui Dietrich pe care am schiţat-o, în câteva linii generale, mai sus: inteligența supremă, 
înțeleasă ca intelect actualizator şi identificată cu fiinţa forțează esenţa să se prezentifice, să devină 
actuală sub un mod sau altul. Or, aceasta înseamnă a gândi: a activa modul cel mai intim de 
manifestare a realului. În consonanță cu analiza din prima parte a tratatului, orice ens este un quid şi 
reciproc, chiar dacă sunt moduri de semnificare diferite. Ştim că Dietrich spune literal acest lucru în 
debutul tratatului Despre guidditatea fiindurilor, un tratat scris tot ca o replică la ontologia tomistă 
şi care este construit analogic planului tratatului Despre fiind şi esență al lui Toma, aşa cum a 
remarcat unul dintre editorii săi, A. Maurer'”. Dietrich spune: 

... Fiindul şi ceva-ul, chiar dacă potrivit extensiei lor şi consistenţei lor conforme supoziților 
sunt reciproc convertibili — căci nimic nu este fiind, dacă nu este ceva, şi nimic nu este ceva, care să 
nu fie un fiind — se deosebesc totuşi potrivit rațiunilor proprii, în sensul în care Filosoful a deosebit 
în cele despre demonstraţie, în Analiticele Posterioare, întrebarea dacă este de întrebarea ce este.” 

Se impune, credem, firesc, o precizare a valabilităţii regulii, tocmai pentru a o întări. Ea se 
aplică peste tot unde ființa se manifestă, dar tocmai pentru ca această manifestare să fie posibilă, ar 
fi contradictoriu ca ea să se aplice şi intelectului agent (în accepţia pe care freiburghezul o dă 
conceptului) de vreme ce el este orizontul în care are loc această convertibilitate. În fond, tradiția 
peripatetică îi putea oferi exemple de ens care nu sunt un quid, iar primul gând care ne poate veni în 


a 


150 Folosim expresia „argument ontologic” în sensul argumentului criticat de Kant în Critica rațiunii pure. Am susținut în altă 
parte (Sfântul Anselm şi conceptul ierarhiei, laşi, Polirom, 2003) faptul că argumentul kantian nu atinge argumentul anselmian, 
deoarece Kant critică pretenţia rațiunii de a institui o realitate prin folosirea existenței ca predicat, în vreme ce Anselm remarcă 


15! Dietrich din Freiberg, Despre fiind şi esenţă, II, 5 şi 8: Intelligendo autem ipsum hominem esse iam intelligo illud idem, sed 
per modum complexi, in quo attenditur veritas vel falsitas. Unde non est inconveniens aliquid intelligere per modum incomplexi 
non intelligendo ipsum per modum complexi. 8. ...homine non existente ista est falsa “homo est homo”, et non solum illa “homo 
est”, sed etiam ista “homo est homo”, sicut ista est falsa “homo ratiocinatur” homine non existente, sicut etiam ista, si sic liceret 
hanc, scilicet “homo est homo”, resolvere in istam “homo hominat”, esset falsa homine non existente. 

15 A. Maurer, The De Quidditatibus entium of Dietrich of Freiberg and its criticism of Thomistic Metaphysics, în 
Medieval Studies, vol. XVIII, 1956, p. 175. 

'5 Dietrich din Freiberg, Despre guidditatea fiindurilor, Introd., 2: ... ens et quid, quamvis secundum utriusque eorum 
latitudinem et continentiam secundum supposita convertantur ad invicem - nihil enim est ens, quod non sit aliquid, et 
nihil est aliquid, quod non sit ens -, differunt tamen secundum suas proprias rationes, secundum quod etiam 
Philosophus distinguit in demonstrativis in libro Posteriorum quaestionem, si est' a quaestione, quid est'. A. de Libera, 
care citează şi el (A. de Libera şi C. Michon, op. cit., p. 149) prima propoziție din acest pasaj, subliniază aici 
continuarea teoriei semantice a lui Siger din Brabant, dar şi un spirit heideggerian al afirmației conform căreia esența 
are forța de a manifesta ființa ca fiind mereu ceva. 

minte este intelectul posibil în accepţie aristotelică şi averroistă'*%. Dar este intelectul agent, aşa 


cum îl înțelege Dietrich, o ființă care nu este ceva? Dragoş Calma!” a arătat recent modul în care, 
printr-un transfer operat sub etape discrete, de la Averroes la Dietrich din Freiberg, conotația 
expresiei intelligendo se intelligit alia, inspirată din Liber de causis şi folosită pentru a explica în 
peripatetismul medieval cunoaşterea de sine a intelectului aristotelic, a suferit câteva conotaţii 
fundamentale. Ea a trecut treptat, prin alunecări semantice sesizabile, de la aplicarea ei asupra 
intelectului omenesc în general la aplicarea ei strictă asupra intelectului agent, la Dietrich din 
Freiberg. Treptat, această cunoaştere de sine începe să aibă o natură autosuficientă, să nu mai aibă 
nevoie de speciile sale inteligibile pentru a se cunoaşte pe sine. De la această natură cunoscătoare 
autonomă, Dietrich decide trecerea spre afirmarea intelectului agent ca sursă a existenţei tuturor 
realităţilor, în Despre intelect şi inteligibil', pentru ca în Despre viziunea beatifică, |, el să dea 
formula memorabilă „ipse per suam essentiam sit exemplar totius entis in eo quod ens et secundum 
hoc sit intellectualiter totum ens (s.n.) — el, prin esența sa, este modelul întregii ființe ca fiinţă şi în 
acest sens este întreaga fiinţă în sens intelectual”. 

Putem interpreta adverbul intellectualiter ca pe o restricție? Într-un sens da, probabil în 
sensul în care intelectul agent nu este, totuşi, Dumnezeu. Dar într-un sens nu, fiindcă el se aplică 
numai intelectului agent, ca mod propriu, fără a afecta ceea ce el este (adică totum ens), fiindcă 
intelectul agent este aici model al fiinţei în măsura în care este ființă. Deşi nu am putut identifica în 
opera lui Dietrich un enunț care să indice expressis verbis că intelectul agent ar fi un quid 
determinat, credem totuşi că este întemeiat să reținem această tensiune, dintre natura creată a 
intelectului agent şi faptul că el dă mediul apariţiei oricărui quid (în spiritul celebrei expresii din 
Liber de causis, p. 137, care admitea medierea inteligenţei în creaţie). 

Intelectul agent este, putem spune, orizontul inepuizabil pe care orice ens/quid îl manifestă 
şi la care el participă. În acest fel putem orienta înţelegerea celui de-al doilea contraargument al lui 
Dietrich. El spune: admitem trei sensuri ale participaţiei şi ne întrebăm în care din ele participă 
creatura la Creator. Într-un sens a participa înseamnă a primi ceva din afară şi acesta este sensul 
transcendent a creaţiei. În al doilea, a participa ar putea fi înţeles în sensul că esenţa este un substrat 
iar existenţa este forma ei, ceea ce ar contrazice complet presupozițiile de mai sus. Este evidentă 


sursa acestei teze exact în pasajul pe care l-am citat mai sus din Aegidius din Roma'"”: 


Dietrich, De ente et essentia, II, 2, 3: Participaţia 
se poate înțelege în alt sens, adică după cum 
esența, care are rolul de supozit, primeşte ceva 
din altă parte, care face un compus împreună cu 
esența. - Alio modo potest intelligi participatio, 
ut videlicet supposita essentia rei recipiat aliquid 
aliunde, quod cum essentia faciat aliquam 
compositionem. 


Aegidius din Roma, Theoremata de esse et 
essentia, V, p. 19 r. 20-21: Să spunem, aşadar, 
că, tot aşa cum generarea ne face să ştim că 
materia este altceva decât forma, tot aşa 
creația ne face să ştim că esența este deosebită 
de formă. -dicemus ergo sicut generatio facit 
scire materiam aliud esse a forma, sic creatio 
facit nos scire essentiam esse aliud ab esse. 


154 Aristotel, Despre suflet, III, 4-5. Am amintit acest exemplu tocmai pentru că era cel mai disponibil pentru Dietrich. 
Dar tradiția antică şi medievală dispune de un exemplu şi mai elocvent de „ființă fără quidditate”, şi anume conceptul 
diafanului, pe care Anca Vasiliu îl numeşte exact cu termenii „ființei fără quiditate”, în Anca Vasiliu, Despre diafan, 
imagine, mediu, lumină în filosofia antică şi medievală, traducere de I. Antoniu, Iaşi, Polirom, 2010, p. 152 şi p. 290. 
Sau, la fel, poate fi amintit conceptul receptacolului platonician din Timaios, binecunoscut lumii medievale. 

155 D, Calma, La connaissance reflexive de l'intellect agent. Le premier averroisme et Dietrich de Freiberg, în J. Biard, 
D. Calma, R. Imbach, Recherches sur Dietrich de Freiberg, Brepols, 2009, pp. 63-105. La finele articolului, autorul 
editează un comentariu latin anonim anterior lui Dietrich, pentru a sprijini teza continuității alunecării semantice. 

15 Dietrich din Freiberg, Despre intelect şi inteligibil, II, 39: quidquid aliud intelligit, non intelligit nisi per essentiam 
suam secundum modul propriae suae essentiae. 

157 Identificarea acestui argument ni se pare argumentabilă, deşi ea nu este amintită în analiza lui A. de Libera (op. cit., p. 160, 
care spune doar că şi Henri din Gand ar fi respins argumentul) iar R. Imbach (op. cit., p. 393) recunoaşte aici o teză 
fudamentală tomistă şi trimite în comun la Thomas din Sutton, De esse et essentia şi la Aegidius, Theoremata..., q. 9 (Nam 
quicquid participat aliquo est aliquid aliud praeter illud — căci orice participă la un altul este altceva decât el); să remarcăm 
faptul că utlima formulă corespunde într-un mod mai general cu enunţul lui Dietrich decât formula din capitolul V. 

În al treilea sens, cel etimologic, a participa înseamnă a lua parte la un altul: aceasta 
înseamnă faptul că ființa din Dumnezeu se manifestă în creatură şi că intelectul activ are puterea de 
a împlini acest lucru tocmai grație identităţii dintre esse şi essentia. 

Al treilea argument se opune unei teze identificate de R. Imbach la Jean de Paris'*, care 
evocă de fapt un avicennism extrem, în care existenţa chiar este accidentul esenței. Pasajul discutat 
este din Despre Treime a lui Hilarius din Poitiers, iar argumentul este respins de Dietrich (în acelaşi 
ton pe care l-a folosit Toma, în Summa theologica, la, q. 3, a. 4) prin înţelegerea termenului 
accidens ca un fapt petrecut în mod esenţial esenței, iar nu ca pe o adăugire contingentă. 

În fine, ultimul argument, pe care A. de Libera îl identifică la Aegidius din Roma'”*: dacă un 
termen poate fi înţeles în opoziţie cu altul, ei nu pot fi identici. Dar conform analizei modului în 
care semnifică cei doi termeni, ei nu pot fi opuşi, întrucât o esenţă creată implică faptul ei de a fi. 

Tratatul lui Dietrich se poate reduce, astfel, la o idee centrală, prin care semnificarea fiinţei 
şi esenței au loc mereu împreună, chiar dacă sub moduri de semnificare diferite. Acest fapt este 
dovedit prin analiza semantică şi este analogic cu presupozițiile metafizice ale lui Dietrich. Faptul 
că Dietrich nu îşi foloseşte explicit aceste presupoziţii pentru a-şi argumenta poziția ne dă dreptul să 
afirmăm că, într-adevăr, există un dialog filosofic cu tomismul, pe terenul semanticii (cu atât mai 
mult cu cât terenul pare să fi fost pregătit de Albert, prin tratatul său Despre quiditate şi fiinţă). 
Chiar dacă pe acest teren argumentele lui Dietrich sunt convingătoare, cele două modele metafizice 
nu comunică foarte mult: în fond, cel tomist vorbeşte despre insondabilitatea existenţei care rămâne 
un dar divin, Dietrich vorbeşte de participare intelectuală a omului la naşterea existenței din esență, 
dar presupoziţiile despre natura subiectivităţii şi a accesului acesteia la misterul divin diferă radical. 


x 


Putem relua acum, în urma acestei incursiuni în polemica medievală a ființei şi a esenței, 
cele patru motive de interes pe care le-am schițat la începutul studiului nostru. 

1. Simpla analiză a pozițiilor diferite dovedeşte că imaginea centrală a tomismului în 
discuţia asupra fiinţei şi esenței este inconsistentă. De fapt, avem de-a face în această dezbatere cu 
memorarea latină a criticii adresate de Averroes lui Avicenna, astfel încât această „memorare” 
asumă fundamentul boethian, plasează autorii scolastici mai aproape sau mai departe de cei doi 
arabi şi înregistrează eforturile lor de a produce modele ontologice noi şi tot mai diverse. Cu acest 
ultim tip de efort, ei părăsesc cadrul arab al discuţiei, dar se despart şi de limitele, tot mai 
îndepărtate acum, ale  aristotelismului originar, interpretându-i conceptele în spiritul 
neoplatonismului lui Proclos sau al celui din Liber de causis. Această diversificare a metafizicilor 
este originea dezbaterilor moderne, în sensul în care, se ştie foarte bine, semantica modistă este o 
rădăcină a filosofiei analitice, tomismul îşi continuă ascensiunea în secolele viitoare ca atare, iar 
spiritualismul renan este un fundament cunoscut a ceea ce fusese amintit mai sus ca filosofie germană a 
spiritului. Disputa asupra celor doi termeni a continuat în deceniile următoare cu construcții metafizice 
impresionante, de la Ockham la Buridan, la Scotus, la Pierre de Jean Olivi, chiar dacă dimensiunile şi 
scopurile modeste ale acestui studiu nu ne îngăduie să ne dedicăm unei analize consistente a acestora. 

2. Dacă „nimic nu ne opreşte să ne imaginăm” că Engelbert Krebs i-a prezentat tânărului 
Heidegger acest tratat, totuşi nimic nu atestă un asemenea eveniment. Dar există două aspecte sub 
care continuitatea tematică dintre cei doi filosofi este de neocolit. 

Primul aspect este că amândoi critică distincția reală dintre esse şi essentia, punând-o, unul, 
la originea ocultării intuiției origine a ființei greceşti, altul, la originea unei „grave lovituri aduse 
adevăratei doctrine” creştine. Principalul contraargument cu care ei critică această poziţie este unul 
asemănător: ei identifică problema la nivelul discuţiei asupra „modului în care efectivitatea unei 
ființări se raportează la realitatea ei”. Heidegger, după ce evaluează diferitele poziţii scolastice 
ale disputei, atât cât medievistica timpului său îi punea la dispoziţie, doreşte să identifice cauza 


158 Alias Jean Quidort, în R. Imbach, Gravis iactura..., ed. cit., p. 395. 
15 A. de Libera şi C. Michon, op. cit., p. 161. 

160 A. de Libera şi C. Michon, op. cit., p. 138. 

16l M, Heidegger, op. cit., p. 140. 

apariţiei istorice a distincţiei reale între esse şi essentia. Pentru aceasta, el realizează un „recurs la 
atitudinea producătoare a Dasein-ului față de ființare”” şi remarcă faptul că această atitudine 
producătoare naşte sensul (latin?) al conceptului de obota, atitudine a cărei trăsătură fundamentală 
este faptul că oboia este „disponibilă oricând în vederea utilizării”, ceea ce exprimă o 
„unilateralitate de neîndurat”'. Chiar şi pentru un simplu amator nespecializat al lecturilor din 
Heidegger, aşa cum se mărturiseşte a fi autorul acestor rânduri, centralitatea acestei teze în textul 
din 1927 este o evidenţă, pe deplin coerentă cu analiza pe care J.-Fr. Courtine!“ o dedică evoluţiei 
latine a sensului termenului oboía, dar coerentă textual şi cu al doilea sens al participaţiei din al 
doilea argument respins de Dietrich, pe care l-am recunoscut într-o afirmație a lui Aegidius din 
Roma: că esenţa ar fi un substrat căreia existenţa îi dă actualitate, aşa cum face forma cu materia. 

Al doilea aspect constă în faptul că amândoi ţin de o familie de gândire comună, cu rădăcini 
în neoplatonismul antichităţii târzii şi în cel arab, care trece prin „şcoala de la Köln” a lui Albert cel 
Mare, prin Dietrich şi Eckhart, prin Jacob Böhme, apoi prin filosofia germană a spiritului. Ceea ce 
uneşte această gândire este miza legată de faptul că identitatea dintre fiinţă şi inteligență face ca 
ființa să se manifeste inepuizabil şi să se reflecte ca inteligență în ființarea prezentă, exprimând 
integral, chiar sub forma misterului, propriul inexprimabil. Dacă critica heideggeriană la adresa 
întregii filosofii medievale are la rândul ei rădăcini într-o atitudine medievală, atunci ea nu se mai 
poate aplica întregului ei obiect, ci doar părţii pe care o vizase şi originea ei medievală. Mai mult, 
dacă disputele medievale preconţin critica lor contemporană, înseamnă că ele trebuie revizitate 
pentru a putea depăşi însuşi impasul pe care îl aduce în lumea contemporană o asemenea critică. 
Fireşte, această afirmaţie poate fi explicată doar prin trufia de neiertat a medievistului, care vrea să 
atragă atenţia asupra obiectului lui de studiu. Tocmai de aceea, analiza unei asemenea mari familii 
de gândire nu poate fi rolul acestui studiu şi ea nici nu este pe măsura capacităților noastre limitate 
la un episod al unei polemici medievale determinate. Putem remarca, totuşi, că ea este una dintre 
cele mai importante moduri de a interpreta enigmatica identitate eleată dintre ființă şi gândire, iar 
Dietrich a avut inspiraţia senzațională de a străbate istoric drumul invers, spre originea eleată, 
regăsind în modul lui particular şi istoric unitatea de semnificaţie a fiinţei, fără să fără să reifice 
disocierea ei într-o componentă nominală şi una verbală. 

3. Al treilea aspect ţine de modul în care se aşază filosofia lui Dietrich în evoluţia viziunii 
despre univers a omului medieval. Chiar dacă o asemenea temă este ea însăşi un subiect în sine 
foarte larg, ne mărginim la sublinierea unui singur aspect. În critica pe care Dietrich o formulează 
teoriei participației, el propune un model în care faptul de a lua parte la o realitate transcendentă 
înseamnă a lua o parte efectivă a ei, sine aliqua diminutione. Modelul accentuează, de fapt, o 
trăsătură a emanaţiei neoplatoniciene, dar accentul este atât de marcat încât el se leagă de modul în 
care Meister Eckhart expune participația subiectului la Creator, o participaţie care se încheie cu 
identitatea absolută care suprimă orice ierarhie şi mai cu seamă orice mediaţie'. Prin aceasta, 
Dietrich este angajat implicit într-un proces mult mai larg de disoluţie a viziunii ierarhice a lumii 
(deşi, momentan, el este un fervent susținător al modelului proclusian) care anunţă universul 
modern şi un raport nou al sufletului cu transcendentul. 

4. În ultimă instanţă, textul lui Dietrich nu poate fi doar obiectul de studiu al medieviştilor. 
El trebuie să dea de gândit asupra unei întrebări simple pe care şi-o pune firesc mintea omenească: 
de ce spunem că toate cele ce sunt ceva sunt? Bineînţeles, întrebarea este pusă pe solul natural al 
efortului istoric şi cult al celor care au angajat această întrebare în diferite direcții. Toţi aceştia sunt 
cei care au răspuns mereu viclean întrebării, în fond sustrăgându-i-se: ei au indicat mereu un orizont 
pe care limba nu îl poate exprima decât tot ca pe un ceva, dar care, în realitate, alimentează 
validitatea propoziției conţinute în întrebarea de mai sus. Din acest motiv, mai sus, ne-am întrebat 
dacă validitatea convertibilității dintre ens şi quid, enunțată de magistrul Dietrich din Freiberg se 
extinde şi asupra intelectului agent. 


'% M. Heiddegger, op. cit., p. 180. 

'% M. Heidegger, op. cit., pp. 192 şi 194. 
164 J, Fr. Courtine, op. cit., p. 78 sqq. 

16 M, Eckhart, Predica pariziană |. 

STAN ZUGRAVUL DIN RĂŞINARI — SIBIU. OPERE ÎN COLECŢIA 
ARHIEPISCOPIEI ORTODOXE ROMÂNE DE ALBA IULIA 


Drd. Saveta-Florica POP* 


Abstract. Stan Zugravul from Rasinari, Sibiu. Icons in the Collection of the Romanian Orthodox Archiepiscopacy, Alba 
Iulia. Stan Zugravul from Rasinari, Jacob 's brother, sons of the priest Radu, reveals his ancestry through the inscription 
from 1761, retained on the outer wall of the Neagoe Basarab church from Curtea de Arges. His presence in the south of 
Carpathian Mountains, in 1732, alongside the Ranite painters, reveals his artistic training stage, Stan signs with the 
appellation apprentice. Identifying the painter from Rasinari, among the homonyms artists of the time, it's a difficult 
intervention, some of the paintings that probably evoke his name have been lost and others share a common signature. 
Signed and dated pieces from the collection of the Archbishopric of Alba Iulia, made in the seventh and eighth decade, 
evoke the style and iconographic particularity of the art painter who detaches himself from Brancovian art. The personal 
note is the artist's signature on the front and the back of the pieces, followed by his family naming. 


Keywords: icons, painter, Rasinari, Sibiu, Stan Zugravul. 


Cuvinte-cheie: icoane, Răşinari, Sibiu, Stan Zugravul, zugrav. 


Atenţia insolită acordată Zugravului Iacov’, fratele protagonistului acestei lucrări”, nu 
diminuează profilul artistic al celui care-şi va expune cu obstinație în opera sa genealogia răşinăreană 
„sin popei Radu”, invocând constant numele fratelui, adăugându-le în timp şi pe cele ale propriei 
familii. Nu putem cuantifica, în secolul al XVIII-lea, efectul etalării numelui său de cel al familiei din 
Răşinari. O posibilă „reclamă”, făcând apel la personalitatea preotului „Radu ot Răşinari””, nu trebuie 
eludată. Dar, evocarea acestor denominaţii se metamorfozează într-un constant pomelnic, ceea ce ne 
induce ataşamentul său faţă de cei rămaşi acasă. Se cuvine să amintim, în acest sens, că formarea şi 
periplu artistic al Zugravului Stan, cel puţin pentru o perioadă, se desfăşoară la sudul Carpaţilor. 

Încercarea de a contura o biografie cât mai veridică a zugravului Iacov nu a avut efectul 
preliminat”. Mărturiile la care ne raportăm, constant şi continuu, se fundamentează pe creaţia acestuia, 
cramponându-ne de parcimonia documentelor epocii. Multe din întrebările ivite au rămas fără 
răspuns, ipotezele propuse la stadiul încercărilor desperate de a pătrunde intimitatea operei şi cea a 
propriei persoane. S-a recurs mereu la puţinele mărturii pe care ni le-a oferit Zugravul Stan, fără să 
avem însă mutualitate din partea lui Iacov, dovedind, din această perspectivă, o mai mare reţinere. 

Creaţia artistică din secolul al XVIII-lea ne pune în fața unor opere care deţin semnătura 
artiştilor, din care lipsesc însă patronimele, asociindu-şi la general, apelativul „Zugrav”. 
Semnăturile acestora nu le vom afla pe fiecare piesă, unele icoane sunt semnate fie pe faţă, fie pe 


* Arhiepiscopia Ortodoxă Română Alba Iulia; ulbsrest02(3 yahoo.com. 
doctoranzilor într-o Europă unită cofinanțat din Fondul Social European prin Programul Operaţional Sectorial 
Dezvoltarea Resurselor Umane 2007-2013. 
? Dumitran, Cucui 2008, cap. Iacov Zugravul; Dumitran, Cucui, Mihu, Pop 2010. 
3 Urbariul răşinărean din anii 1754-1755 consemnează numele unui preot Radul, care se poate identifica cu tatăl 
artistului. Acesta lipseşte în conscripțiile preoților români din 1720-1723, sub această denominaţie se identifică doi 
grămătici (cântăreţ bisericesc), la 1733 este semnalat doar unul dintre ei; vezi Tabella individualis, p. 253; Gîlea 1959, 
p. 61; Hitchins, Beju 1989, p. V. 
* Dumitran, Cucui, Mihu, Pop 2010, cap. Repere biografice. 

verso”, altele dețin semnătura zugravului în mai multe locuri“. Menţionarea localităţii de 
provenienţă sau calitatea pe care au deprins-o de-a lungul carierei artistice, cea de dascăl de zugravi, 
apartenenţa sau funcția deţinută în comunitate, dintre care cea mai frecvent menţionată fiind cea 
clericală, constituie situaţii rarisime. În cazul zugravului Stan, o parte din icoane sunt semnate atât 
pe faţa cât şi pe verso, manieră grefată pe moştenirea artistică sau determinată de sfera culturală a 
epocii, constituind o notă personală. 

Ucenicia Zugravului Stan, în proximitatea celor doi mari artişti răşinăreni Popa Ivan şi 
Nistor Dascălul”, nu avea să satisfacă aspiraţiile tânărului novice. Factorul determinant l-a constituit 
probabil tatăl acestuia, Popa Radul, doritor ca fiii săi să beneficieze de îndrumarea directă a 
zugravilor de la sudul Carpaţilor, spațiu devenit creuzetul cultural efervescent al picturii româneşti. 

Frecvența în epocă a acestui nume ne determină să eludăm artiştii omonimi, unul dintre 
aceştia fiind consemnat în inscripţia bisericii mari de la Mănăstirea Hurezi (Vâlcea), 1694, 
identificându-se probabil cu zugravul prezent alături de Pârvu Mutul la biserica din Filipeştii de 
Pădure (jud. Prahova)”. Fără a-l putea particulariza stilistic în pictura bisericii de la Hurezi, numele 
său fiind înscris alături de alți artişti consacrați ai epocii, ceea ce denotă că avea deja o formaţie 
artistică de excepție şi nu poate fi identificat cu zugravul răşinărean. 

Un zugrav omonim semnează icoana Maica Domnului cu Pruncul aflată în patrimoniul 
Muzeului Naţional de Artă al României. Piesa a cărei datare şi proveniență nu o cunoaştem, 
ilustrează tipul iconografic Hodighitria, inscripţia indicându-l pe cel de /eleusa, Maica fiind redată 
pe un tron impozant, încadrată de Arhanghelii Mihail şi Gavriil. Icoana denotă o realizare de 
excepție, tributară zugravilor de pe șantierele brâncovenești, databilă începutului de veac al XVIII- 
lea. Nu excludem posibilitatea atribuirii acestei piese chiar zugravului Stan mai sus menţionat!!. 

Prezenţa unui zugrav Stan în Banat, la Banloc, semnalată prin colaborarea din 1741 cu 
Nedelcu Popovici, l-a determinat pe loan Mureşianu să-i atribuie zugravului răşinărean două icoane 
aflate astăzi în colecţia Arhiepiscopiei Ortodoxe din Timişoara!?, prin analogie cu o icoană şi uşile 
împărăteşti semnate la 1743, de la Ofseniţa'”. Una dintre cele două piese atribuite lui Stan, a fost 
reatribuită, fără rezerve, lui Nedelcu Popovici *, iar semnătura de pe uşile împărăteşti, din perspectiva 
Dorinei Pârvulescu, aplicată pe suprafața suportului, nu pe cea a straturilor picturale, indică meşterul 
care a lucrat suportul, nu şi partea estetică, piesele reatribuindu-se zugravului Gheorghe Ranite!?. 

Două manuscrise, realizate la 1749 şi 1750, sunt asociate de către cercetătoarea Ioana 
Cristache-Panait cu numele zugravului Stan, considerat responsabil, alături de caligraful din Țara 
Românească, Ion Erneanul, peregrin în Transilvania, la decorarea acestora!®. Ideea unei asemenea 
asocieri putea să fie generată tocmai de prezența lui Stan în Țara Românească, moment de 
interferenţă cu viitori colaboratori. 


5 Vezi Dumitran 2010, p. 89, n. 44. 

* Zugravul Popa Ivan din Răşinari semnează icoana Maica Domnului cu Pruncul încadrată de Proroci, de la Certege 
(jud. Alba), atât în inscripţia dedicatorie din partea inferioară cât şi în alte două locuri, la finalul textului de pe rotulusul 
prorocilor Ghedeon şi Iacov, nu excludem existenţa unei a treia semnături pe unul din filacterele acoperite cu o vopsea 
căzută accidental; vezi şi Pop, Cucui, Dumitran 2010, p. 47-48, fig. 13. 

7 Pop, Cucui, Dumitran 2010, p. 33. 

* Popa, Iancovescu 2009, p. 259. 

” Voinescu 1955, p. 153; Popa, Iancovescu 2009, p. 148. 

° Inv. nr. 172i. 

! Date despre zugravul Stan, cel identificat la Hurezi, sunt relativ puține; poate fi artistul aflat în fruntea pisania 
păstrată la proscomidiarul bisericii din Filipeştii de Pădure (jud. Prahova), 1692, succedat de marele zugrav Pârvu 
Mutu, regăsit apoi la pictura paraclisului curții domneşti de la Târgovişte, ceea ce atestă renumele său artistic în epocă; 
vezi Ene 2008, cap. Zugravii de icoane. 

? Mureşianu 1973, p. 34 nr. 15, cu fig. 19 (Iisus Pantocrator, inv. 4609) şi p. 40, nr. 100 (inv. 4608). 

? Ibidem, p. 76, piesele se păstrează în Colecția Vicariatului Ortodox Sârb din Timişoara. 

* Pârvulescu 2001, p. 23, fig. 13. 

` Ibidem, p. 24, fig. 14. 

* Cristache-Panait 1984, p. 76. 

Pictura bisericii din Sânpetru de Câmpie (jud. Mureş), realizată la 1752, ne pune în faţa unui 
zugrav semnatar Stan Munteanu’, alături de Matei Voileanu şi Irimie Săvăstreanu'€. Edificiul 
dispărut la 1953, comportând o repictare în epocă, la 1780", face imposibilă analiza paramentului, 
Munteanu, în circumstanța artistului răşinărean, s-ar legitima prin stagiul înfăptuit la sudul 
Carpaţilor”, moment de interferență cu Matei Voileanu, originar din Voila (jud. Braşov), figură 
artistică marcantă, aflat în 1736 la Mănăstirea Bistriţa din Oltenia”!. Conlucrarea acestora poate fi 
consecinţa unei relaţii anterioare a lui Matei Voileanu cu Iacov Zugravul la împodobirea bisericii 
azi dispărute de la Pata (jud. Cluj)”, sudul Carpaţilor indicând creuzetul întâlnirii acestora. 

Prezenţa zugravului Stan Munteanu alături de copistul şi zugravul Matei Voileanu a suscitat 
alte demersuri în reconstituirea artistică a răşinăreanului. Căutările au fost dirijate spre mănăstirea 
făgărăşeană a Drăguşului, din proximitatea aşezării Voila, unde Matei Voileanu, petrece în 
nenumărate rânduri”. Unul dintre cei doi preoţi cu numele Stan Manovici, primul înregistrat în 
1767 la Sânmihaiu Român (jud. Timiş) **, iar omonimul său în apropiatul Utvin, unde oficia încă în 
1776, fiind hirotonit ca preot din 1768”, a fost identificat cu zugravul Stan din Răşinari. Concluzia 
s-a fundamentat pe două considerente: asocierea cu localitatea Drăguş şi practica sârbă a epocii, 
prin adăugarea unui sufix la patronimul Man”€. Preotul slujitor la Sânmihaiu Român s-a născut la 
Drăguş nu la Răşinari, deci nu se identifică cu Zugravul Stan. Cel de la Utvin oficia în răstimpul în 
care Stan avea în Transilvania multiple comenzi, deci puţin probabil să poată fi substituit cu 
sacerdotul bănățean”. După această intervenţie, cei doi zugravi, Stan şi Iacov, au fost lansați, în 
literatura de specialitate, ca fiii ai preotului Man Izdrail din Răşinari. 

Se pare că cel care-i substituie pe Iacov şi pe Stan cu fiii popii Man din Răşinari, este 
Mircea Popa”, atribuind caietul de modele zugravului răşinărean, datorită existenţei numelui 
dascălului Grigorie Ranite. De aici Stan a fost asociat cu Iacov fiul popii Man, cel care a lăsat 
însemnarea pe Cazania din Răşinari, deşi cele două persoane omonime erau distincte. 

Stan Zugravul, în inscripția de la Curtea de Argeş, alături de Iacov, se declară ca fiii preotului 
Radu din Răşinari. Însemnările autobiografice ale diacului Iacov, fiu al preotului Man din Răşinari, cel 
cununat de „dascălul Grigorie Zugravul Ranitie”*, în 1754, la Mănăstirea Sărăcineştilor din Țara 
Românească, apoi hirotonit diacon şi preot în 1761*, au fost preluate ca aparţinând lui Iacov Zugravul. 

Scindarea consimilitudinii zugravului Iacov de cea a fiului popii Man Izdrail”!, consacrat ca 
„popa Iacov Izdrail” până în primii ani ai secolului al XIX-lea”, înlătură din ecuaţie eventualitatea 
ca artistul Stan din Răşinari să se identifice cu preoții omonimi din Banat. 

Demersul zugravului Stan din Răşinari cunoaşte o turnură, în deceniul al şaptelea localitatea 
Orăştie (jud. Hunedoara) devine noua reşedinţă a artistului. Icoana păstrată astăzi în patrimoniul 


17 Cristache-Panait 1984, p. 77; Porumb 1998, p. 379; Porumb 2003, p. 48. 

18 Sematism 1900, p. 476. 

1 Ibidem, p. 476. O repictare a bisericii, după mai puţin de trei decenii, nu constituie un element singular în epocă. 
Iconostasul bisericii Cuvioasa Paraschiva din Răşinari, pictat la 1761-1762, a fost înlocuit în 1794, probabil pentru 
simplu motiv că a fost realizat sub auspiciile bisericii unite. 

2 Porumb 2003, p. 48. 

21 Meteş 1936 p. 79, 80. 

” Porumb 1998, p. 170. Şt. Meteş precizează zugrăvirea, la 1746, a bisericii de lemn din Pata (jud. Cluj), fără a 
menţiona pictarea bisericii din Sânpetru de Câmpie, la 1752, consemnând-o însă pe cea din localitatea învecinată 
Pogăceaua (jud. Mureş), pictată în 1753 de Matei Voileanu — cf. Meteş 1936, p. 80. 

3 Meteş 1936, p. 80. 

24 Suciu, Constantinescu 1980, p. 304. 

* Ibidem, p. 367-368. 

* Porumb 1998, p. 379; Porumb 2003, p. 48. 

*7 Conscripția fiscală din Răşinari, pentru anii 1754-1755, menţionează trei persoane cu numele Stan şi patronimul 
Munteanu, lipseşte însă orice detaliu cu referire la descendență, pentru a-l recunoaşte pe vreunul ca fiu al popii Radu. 

* Apud Manolache 1969, p. 307. 

” Iorga 1906, p. 155, nr. 531; vezi şi Porumb 2003, p. 45. 

30 Meteş 1928, p. 60; Cioran 1940, p. 331; Porumb 2003, p. 46. 

“ Dumitran, Cucui 2007-2008, p. 139-146. 

3? Cioran 1940, p. 334. 

Muzeului de Etnografie şi Artă Populară din Orăştie, datată 1766, deţine inscripţia prin care Stan 
îşi asociază numele de localitatea în care s-a statornicit „ot Orăştie”. 

Prezenţa inscripției din 1758, dezvăluind numele unui zugrav Stan, precedat de zugravul 
Ştefan, ne pune din nou în ipostaza incertitudinii şi a posibilelor interferenţe a răşinăreanului cu alți 
artişti din epocă. Icoana Deisis care deţine semnătura zugravilor se află astăzi într-o colecţie 
particulară bucureşteană şi cea a Maicii Domnului cu Pruncul, realizată prin colaborarea aceloraşi 
zugravi, se păstrează în colecţiile Muzeului Naţional de Artă al României”. 

Metoda de al extrage pe Stan din această ecuaţie ar fi simplă, analizăm piesele identificăm 
elementele stilistice ale celor doi zugravi şi cuantificăm astfel contribuţia fiecăruia. Prim semnatarul 
acestor piese se poate identifica fără dubii cu zugravul Ştefan Popa”, activ în deceniile ulterioare 
mijlocului de secol al XVIII-lea în localităţi din zona Clujului“. Analiza icoanelor ne permite 
conturarea unei imagini concise a stilului zugravului. Abordează o maniera grafică a chipurilor, cu 
contur accentuat, volumetria feţei este redată prin aplicarea carnaţiei roz-roşu, în zona inferioară a 
obrajilor şi pe mediana frunţii. Tuşele de lumină, aplicate amplu, juxtapuse zonelor de umbră, 
creează contrast cromatic. Zugravul Ştefan are maniera de a alătura imaginii un text, din repertoriul 
religios sau evocând comanditarii piesei. Fondul icoanelor se remarcă prin elemente vegetale 
incizate sau în relief, circumscris de motivul frânghiei răsucite. 

Particularitatea stilistică a zugravului Stan ne pune în dificultate, practic, din creația artistului 
răşinărean, în acest moment al epocii, nu aveam nici o piesă semnată şi datată care să susținând 
demersul inițiat. Variabila prezenţei lui Stan la aceste piese s-ar putea acroşa totuşi de un detaliu deloc 
nesemnificativ, maniera de redare a volumetriei feţei prin contrastul cromatic închis-deschis, indicând 
aceleaşi suprafeţe ca şi în cazul zugravului Ştefan. Justificarea implicării lui Stan nu se consolidează pe 
elemente solide, dar constatăm cum creaţia artistică a zugravului se detaşează vădit de stilul şi modelele 
uzitate de zugravii ataşaţi sferei brâncoveneşti, în proximitatea cărora acesta s-a format. 

Numele unui zugrav Stan pe un tipar din caietul de modele păstrat în patrimoniul Muzeului 
Banatului din Timişoara, l-a lansat pe zugravul răşinărean în bibliografia de specialitate ca 
proprietar al acestor schițe. Tiparul cu tema Maica Domnului cu Pruncul indică posesorul 
respectivei foi „Acest izvod iaste [al] lui Stan Zugraf: leat 7242 [= 1734], nu şi a celorlalte 
modele reunite într-un mic volum. Identificarea posesorului tiparului cu artistul din Răşinari s-a 
făcut pe baza xilogravurii blăjene, tipărită la 1764, care deține marginal textul: „Aceasta este tâmpla 
de la epi[scopia] Blajului, zugrăvită de dascălul Grigorie Hranite, 17[...]“$. 

Zugravul Grigorie Ranite a fost considerat, ca urmare a însemnări autobiografice menţionate, 
atribuite lui Iacov din Răşinari, nu doar dascălul acestuia, ci şi părinte spiritual, ca naş al cununiei sale 
religioase”. O asemenea apropiere de comunitatea răşinăreană îl plasa pe Zugravul Stan printre 
ucenicii favoriţii, beneficiind de îndrumarea directă a dascălului Grigorie Ranite din Craiova“. 

Anul consemnat în caietul de modele, 1734, pus în balanţă cu existenţa tardivă a pieselor 
zugravului răşinărean, ultima din 1794, s-a semnalat ca moment al naşterii artistului“!, considerat 
anterior ca etapă a constituirii respectivului caiet“. Categoriile diverse ale materialului ilustrativ, ca 
manieră stilistică şi cronologică, au pus sub semnul incertitudinii atribuirea acestor foi zugravului 


3 Iisus Hristos Pantocrator, inv. nr. 2476. 

%4 Porumb 1998, p. 383; indică icoanele: Sfântul Nicolae, Soborul Arhanghelilor şi Deisis; cea de-a patra Maica Domnului cu 
Pruncul (inv. nr. i. 1633/84889), vezi Dumitran, Cucui, Mihu, Pop 2010, DVD / Ştefan Pop / Bucureşti / 1-2. 

35 Porumb 1998, p. 383, 405-406; Porumb 2003, fig. 155, 157. 

* Colecţia Arhiepiscopiei Ortodoxe Române din Cluj-Napoca deține mai multe piese semnate şi datate de către 
zugravul Ştefan Popa. Semnalăm la 1757 icoanele: Deisis, inv. 240 şi Sf. Nicolae, inv. 260, de la Pietroasa (com. 
Moldoveneşti, jud. Cluj) şi Corneşti (jud. Cluj), din 1775 se află două icoane Deisis, semnate şi datate, una dintre 
acestea, inv. 44, provine de la Iuriu de Câmpie (com. Cojocna, jud. Cluj). 

37 Ultima ediţie la Pârvulescu 2008, p. 49; vezi şi Porumb 2003, p. 49, fig. 27. 

38 Porumb 2003, p. 49; Pârvulescu 2008, p. 49. 

* Porumb 2003, p. 46. 

“ Ibidem, p. 49. 

4l Porumb 1998, p. 378; Porumb 2003, p. 48. 

“ Podlipny 1970, p. 166. 

Stan. Tiparul semnat cu această denominație poate să-i aparţină zugravului răşinărean, deoarece 
între 1732-1734, este surprins în jurul lui Grigorie Ranite, fără însă să avem în opera lui Stan acest 
model iconografic. Grigorie Ranite era personalitate juvenilă la acel moment, după propria 
mărturisire, în 1766 avea aproape 54 de ani“, ceea ce nu ne împiedică să-i apreciem veleitățile artistice, 
grefate pe moştenirea paternă, prin zugravul Ranite““, care-şi înscrie numele pe șantierele picturale ale 
Mănăstirii Hurezi, alături de artiştii meniţi să satisfacă cele mai rafinate exigenţe în epocă. Însemnările 
lăsate de către diaconul Iacov, fiul popii Man din Răşinari, uzitând de apelativul dascăl asociat lui 
Grigorie Ranite, denotă, la 1754, cvasi-recunoaşterea calificativului artistic al acestuia, nu doar de 
breasla zugravilor ci şi de cei care-l cunoşteau”. Deci, însemnarea aflată pe xilogravura din caietul 
indicat nu reclamă o circumscriere la zugravul Stan, metamorfozată într-o aducere-aminte a dascălului, 
cât se poate constitui într-o apreciere venită dinspre cei care-i recunoşteau talentul. 

Revenim la Stan din Răşinari, cu etapa 1732-1734, a cărei prezenţă în judeţul Gorj, la un 
grup de monumente, pare să ofere imaginea veridică a formării artistului în proximitatea familiei de 
zugravi craioveni. Pisania de la proscomidiarul bisericii din Vădeni, evocă numele zugravilor 
„Ranite, Grigorie, Gheorghie, Vasilie, Ion uc[enic]“, iar pe peretele alăturat sunt semnaţi „Nicolea 
ucenic“ Şi „Stan ucenic“, acesta din urmă semnează în aceeaşi manieră şi în naos, pe latura de nord 
în partea inferioară, cea decorativă. Calificativul „ucenic? asociat numelui Stan permite 
identificarea acestuia cu zugravul răşinărean şi prezenţa alături de familia Ranite. Semnătura 
zugravului Grigorie Ranite, în pictura murală a bisericii Sf. Mina, pe sabia sfântului hramului 
bisericii, la 1731, din Craiova“, atestă, în pofida celor vreo 19 ani, formarea sa artistică de excepție, 
însă nu reclamă o postură de dascăl, ceea ce ne determină să admitem, fără pretenţii de justificare, 
că Stan se afla sub directa îndrumare şi supraveghere a bătrânului Hranite. Pictura Mănăstirii 
Tismana, 1732, deține pisania cu numele zugravilor, se mai disting: „Ranite, Gligorie, Ghiorghie, 
Tudor“, iar glaful ferestrei de sud al naosului destăinuie prezenţa lui Stan la pictura bisericii”. 

Pisania bisericii de la Ceauru, 1732-1733, semnalează doi zugravi, Stan şi Vasilie, 
denominaţii regăsite şi în biserica din Glogova: „Diniu, Vasilie, Grigorie, Ştefan, Gheorghie, 
Șărban, Stanu’, datată 14 septembrie 1734, făcând apel, din nou, la identitatea zugravului Stan din 
Răşinari, informație care nu ne ajută în demersul propus, deoarece pictura este pierdută. Se pare că 
aici se încheie interferența lui Stan cu cea a zugravilor Ranite pe care îi surprindem, după perioada 
Banatului, din nou în Transilvania”. 

Anterior revirimentului de la Curtea de Argeş, îl constituie icoana, semnată şi datată, 1760, Jisus 
Hristos Pantocrator, bordat de sfinți cuvioşi, ierarhi, Maica Domnului şi Sf. loan Botezătorul, 
provenind de la Mănăstirea Radu-Vodă”. În partea inferioară a icoanei sunt redaţi Sf. Împărați 
Constantin şi Elena, susținând crucea pe care este răstignit Hristos. Maniera stilistică a artistului se 
identifică cert cu cea a zugravului răşinărean, raportându-ne la piesele păstrate din deceniile ulterioare. 

Inscripția bisericii episcopale de la Curtea de Argeş, datată 1761, ne indică cu certitudine 
prezenţa artistului Stan din Răşinari”!, textul fiind cât se poate de elocvent: „f Stan zug/rav] i brat 
ego Iacov zug[rav], sin popei Radul ot Răşinar. Mesţa septembrie] 1, leat 7270 (= 1161). Pământ 


# Chindriş 1997, p. 53 
*“ Vezi Ioana Ene 2008, cap. Zugravii de icoane; Dumitran 2010, p. 83-86. 
* Zugravul Grigorie Ranite nu şi-a asociat în nici o lucrare cunoscută până acum apelativul de „dascăl“, aşa cum o va 
face Zugravul Nistor, la 1758, în pictura exterioară a bisericii Cuvioasa Paraschiva din Răşinari, vezi Porumb 1998, p. 
265; Pop 2010, p. 157; Dumitran 2010, p. 83-94. 
4 Dumitran 2010, p. 83-86. 
*7 Intervenţiile de restaurare ale picturii murale afle în curs vor confirma existența acestei semnături, fiind plasată la o 
înălțime care depăşeşte 4 m. 
48 Meteş 1929, p. 68; Nu considerăm justă identificarea de către Ioana Cristache-Panait a zugravului Stan din această 
pisanie cu artistul prezent, la 1692, alături de Pârvu Mutul în pictura bisericii din Filipeştii de Pădure (jud. Prahova). 
Acesta s-a bucurat în epocă de un renume considerabil, deci este puţin probabil să se identifice cu zugravul care încheie, 
pe poziţia a şaptea, pisania bisericii din Glogova; cf. Cristache-Panait 1998-1999, p. 194; vezi Popa, Iancovescu 2009, 
p. 148, 259; Ene 2008, cap. Zugravii de icoane; Voinescu 1955, p. 137. 
“ Porumb 1998, p. 317-320. 
5 De robul lui Dumnezeu Stan zugrav, m[...] u[...], leat 726%, în Muzeul Naţional de Artă al României, Bucureşti, inv. nr. 818 i. 
5I Meteş 1929, p. 69. 

şi cenuşe”. Amplasamentul şi contextul inscripției, pe absida sudică, în exterior, la o înălțime care 
depăşeşte 4 metri, a provocat atenţia istoricilor de artă, generând diverse interpretări. Pisania 
aplicată cu roşu are lateral motive geometrizate şi semivolute a căror prelungire se întâlneşte central 
în chipul unui îngeraş, purtând o cruce înscrisă într-un medalion şi un motiv grafic. 

Zugravilor răşinăreni li s-a atribuit intervenţia de reînnoire a picturilor bisericii de la Curtea 
de Argeş". Din perspectiva altei opinii, inscripţia constituie „piatra de mormânt a unui zugrav”, 
temeiul constituindu-l probabil începutul şi finalul textului: „7”, „Pământ şi cenuşe”. Sintagma 
textului o găsim în scrierile înţeleptului Sirah care asociază condiţia umană cu pământ şi cenuşă, iar 
frumuseţea acestuia se strică de când este în viaţă (Carte înțelepciunii lui Isus, fiul lui Sirah, 
Ecclesiasticul, 10, 9; 17, 27). Partea sudică a bisericii mai deține în proximitatea textului în cauză, 
la nivelul soclului, o inscripție săpată în piatră, din 1793, care ne spune că în „acest loc odihnescu- 
se oasele” egumenului Partenie Schimonah, sugerându-i probabil istoricului de artă I. D: Ştefănescu 
destinația inscripției ca lespede de mormânt al unui zugrav. 

Refacerile ample ale bisericii, în a doua jumătate a secolului al XIX-lea, demolată în 
totalitate de către Andre Lecomte du Noiiy, împreună cu clădirile aparținătoare, înălțată probabil pe 
vechiul soclu, credem că sunt răspunzătoare de inscripțiile existente, dorindu-se conservarea şi 
evidenţierea particularităților acestora. 

Inscripția de la Curtea de Argeş deschide just creaţia artistică a Zugravului Stan. Acalmia 
dintre 1734-1760 are totuşi un fragil ecou, prin posibila participare a răşinăreanului la pictura din 
1753, în biserica din Şerbăneşti (jud. Vâlcea) **, chiar dacă nu mai există posibilitatea verificării, 
podoaba picturală fiind pierdută. Existenţa unei icoane, provenită de la Vătăşeşti (com. Bărbăteşti, 
jud. Vâlcea), aflată în Colecţia Muzeală a Mănăstirii Cozia, care poate fi atribuită zugravului 
răşinărean””, se adaugă ca mărturie minoră activităţii acestei perioade. 

Îndreptându-ne atenţia spre pisania de la Curtea de Argeş, textul constituie un prototip al 
Zugravului Stan de a semna operele ulterioare, destăinuindu-se, alături de Iacov, ca fiii Popii Radu 
din Răşinari, denominaţia acestuia din urmă nu impune însă şi participarea sa artistică. În opera lui 
Iacov, din această perspectivă, nu am găsit nici cel mai vag indiciu care să-l ataşeze de familia 
răşinăreană sau de fratele său Stan. Excludem ipoteza unei posibile frustrări din partea lui Iacov, 
motiv justificativ de al eluda pe Stan sau pe cei rămaşi în Răşinari din inscripţiile sale. Cei doi frați 
au avut o carieră artistică remarcabilă, Iacov, prin lucrarea catedralei blăjeane, 1747, trebuie să-şi fi 
creat deja o carte de vizită suficient de verosimilă încât să fie solicitat pentru lucrările înfăptuite în 
acest areal, stabilindu-se ulterior la Feisa (jud. Alba). Reşedinţa lui Stan la Orăştie, zonă în care 
comenzile artistice se succed constant, admite succesul de care trebuia să se bucure în epocă. 
Interferarea artistică a celor doi răşinăreni, ulterioară momentului uceniciei acestora în Ţara 
Românească, alături de familia Ranite, nu am surprins-o în creaţia acestora. 

Revenirea acasă a Zugravului Stan, anterior anului 1766, moment în care îşi dezvăluie 
stabilirea sa în Orăştie, se petrecea în casa preotului Radu şi a preotesei Ana, al cărui ataşamentul l- 
a evocat cu atâta evlavie. Două icoane păstrate în colecția Arhiepiscopiei din Sibiu, provenite de la 
Răşinari, stau mărturie a legăturii zugravului cu cei dragi din comunitatea răşinăreană: Sf. Treime”; 
Cei 40 de mucenici, aceasta din urmă poate fi atribuită zugravului răşinărean. 

Stabilirea în Orăştie pentru întemeierea unei familii, totuşi tardiv, ar fi explicaţia cea mai 
verosimilă, deşi numele soţiei, Ilinca, apare alături de al său abia din 1771, în vreme ce 
descendența sa „sin popii Radu“, devine uzuală în inscripţiile de după 1769, de la o vreme se 
adaugă numele mamei, Ana, iar Iacov nu lipseşte din pomelnicul acestuia. Numele fiicei Ana/Aniţa 


52 Meteş 1926-1928, p. 69; Porumb 2003, p. 46. 

5 Ştefănescu 1981, p. 88, 127. 

54 Cristache-Panait 1984, p. 77; Porumb 1998, p. 380. 

* Maica Domnului cu Pruncul, de dimensiuni mici: 26,5x13 cm, vezi Ene 2008, cap. Govora, Păpuşa, Vătăşeşti, cat. 
nr. inv. 226, datată 1715-1717, fără a fi atribuită. 

56 Nr. inv. 519, semnată şi datată 1773. 

5 În inscripţia epitafului de la Acmariu (jud. Alba). 

este menţionat din 1774, peste două decenii acesta se căsătorise cu ucenicul tatălui său, Ioan’, pe 
care îl găsim alături de Stan încă din 1782”. 

Operele realizate de zugrav, păstrate astăzi în patrimoniu Arhiepiscopiei Ortodoxe de Alba 
Iulia au ca proveniență bisericile ortodoxe de la: Schitul Afteia, 1767, (com. Sălişte, jud. Alba); 
Acmariu, 1771, (com. Blandiana, jud. Alba); Izvoru Ampoiului, 1774, (or. Zlatna, jud. Alba); Galda 
de Sus, 1782, (com. Galda de Jos, jud. Alba). 

Onorarea comenzii pentru biserica Schitului Afteia era probabil consecinţa prezenţei 
zugravului în acest areal, încă din anul 1761, când Iacov împodobea biserica de la Pianu de Sus 
(jud. Alba)”. Pictura de aici a fost atribuită zugravului Stan şi unui posibil frate Filip”!, extras din 
transliterarea inadecvată a inscripţiei păstrată pe epitaful bisericii de la Acmariu”. 

Proveniența icoanele Maica Domnului cu Pruncul şi Adormirea Maicii Domnului de la 
Schitul Afteia, se poate determina grație textului lăsat de Zugravul Stan, la 1767, pe versoul pieselor 
şi informaţiilor comunicate de Gelu Mihai Hărdălău, deoarece piesele au fost consemnate în registru 
inventar cu proveniența Catedralei Ortodoxe din Alba-lulia. Starea precară de conservare a acestora 
exclude orice ipoteză a utilității lor în lăcaşul-reşedință episcopală. 

1767, Schitul Afteia (com. Sălişte, jud. Alba) 

1. Maica Domnului cu Pruncul“ (fig. 1). Tempera pe lemn; dimensiuni: 68x49 cm; nr. 
inv. 496; inscripție: „Stan Zug/rav], 1767“ — pe verso. 

Iconografic, piesa ilustrează tipul Hodighitria (Cea care arată calea), cu Maica Domnului 
redată bust, compoziţie uzitată cu predilecție de zugrav alături de varianta care redă acelaşi tip, dar 
Maica este aşezată pe un tron somptuos. Tunica Maicii Domnului tratată prin tuşe ample primeşte la 
baza gâtului şi la mâneci o bandă decorativă aplicată cu foiţă metalică aurie şi pietre prețioase 
încadrate de contur. Mantia roşie comportă un motiv decorativ geometrizat, redat grafiat cu culoare 
deschisă, manieră care substituie metoda tradițională de tratare a veşmintelor prin elementele 
liniare. Mantia Maicii are în jurul feţei, pe mâna dreaptă şi marginal, o bandă decorată cu motive 
grafiate. Pruncul binecuvântează, în mâna stângă susține un glob decorat cu o cruce, veşmântul se 
constituie dintr-un chiton încins la mijloc, cu elemente liniare simplificate, aplicate prin degrade 
cromatic. Poziţia himationului, mai mult scenică, acoperă picioarele, volumetria fiind redată prin 
liniaritatea care converge pe piciorul stâng. Faţa Maicii, ilustrată dintr-un uşor semiprofil, are forma 
ovală şi viguroasă. Culoarea de bază aplicată cu ocru-verde, în zona marginală, la ochi şi în partea 
de umbră a nasului, se delimitează clar, fiind juxtapusă tuşelor luminoase, creează contras cromatic 
închis-deschis şi conferă feţei volumetrie. Nasul şi ochii au formă pronunţată, buzele aplicate cu 
roşu, ca şi luminile punctiforme ale ochilor diversifică paleta cromatică ternă a feţei. Aceeaşi 
manieră frustă o întâlnim şi la figura Pruncului, şevalura simetrică încadrează chipul într-o formă 
circulară. Schematizarea redării volumetriei feţei este substituită de contrastul închis-deschis, 
manieră proprie creaţiei zugravului răşinărean. Nimburile personajelor aplicate cu foiţă metalică 
aurie primesc contur dublu incizat şi elemente decorative poansonate. Câmpul icoanei aplicat cu 
verde ilustrează în partea superioară medalioane circulare decorative cu inițialele Maicii Domnului. 
Rama simplu profilată, aplicată la suport, prin îmbinare adezivă şi elemente structurale, are la 
interior o foiţă metalică, bordată cu culoare roşie. 


58 Prăznicar, datată 1794, păstrată la Muzeul Naţional al Unirii din Alba Iulia (inv. nr. 10755), indică cele două familii 
de zugravi: „Stan Zug/rav], Ilinca”, „loan Zuglrav], Anita”. 

” În spaţiul de la baza turnului bisericii din Mesentea, în partea inferioară a imaginii Straşnica moarte, numele loan 
apare alături de cele ale familiei. 

% Dumitran, Cucui, Mihu, Pop 2010, p. 130-131. 

ê! Cristache-Panait 1984, p. 78; Cristache-Panait 1987, p. 104-107; Demersurile întreprinse până în acest moment nu au identificat un 
frate al zugravilor răşinăreni cu acest nume. Găsim însă un frate, Marin, surprins de urbariul domeniului Blaj, din 1747, locuind 
împreună cu familia lui Iacov la Ciufud (BAR-CN, Ms. lat. 372, p. 116-117; Dumitran, Cucui, Mihu, Pop 2010, p. 10). 

€ Cristache-Panait 1987, p. 107. 

& Hărdălău 1981, p. 399, 408, 412; Hărdălău 1983, p. 59 (inversează inscripţiile celor două icoane provenite de la 
Schitul Afteia), Porumb 1998, p. 380. 

Zugravul Stan construieşte compoziția pe un raport de 2/3, iar axa mâinii Maicii, îndreptată spre 
Prunc întâlneşte mâna care binecuvântează şi fața Acestuia. Axa chipului Maicii converge cu linia 
orizontală care delimitează treimea inferioară a câmpului icoanei, în mâna îndreptată spre Prunc. 

Preferinţa Zugravului Stan pentru tipul iconografic Hodighitria ne determină să facem o 
scurtă incursiune a acestui model uzitat atât de frecvent în pictura bizantină şi postbizantină. 

Tipul vechi iconografic al Hodighitriei o înfățişa pe Maica în picioare, şezând sau bust. Se 
presupune că această tipologie îşi are originea în vechea reprezentare a Închinării Magilor“, 
Fecioara şi Pruncul au fost scoşi, episodic, din acest cadru, iar redarea bust a Maicii pare a se 
generaliza“. O altă părere a prototipului Maicii Domnului Hodighitria ne indică tipul sirian, destul 
de frecvent în secolul al VI-lea, care o înfăţişează pe Maica Domnului ținând Pruncul înfăşat pe 
mâna dreaptă“. Tipul iconografic al Hodighitriei bust cu Pruncul pe braţul stâng, cu braţul drept 
întins spre EI, îl întâlnim la icoana de secolul al VI-lea, de la Mănăstirea Sinai, aflată astăzi în 
Muzeul de Artă Occidentală şi Orientală din Kiev”. Piesa a suscitat atenţia istoricilor de artă, fiind 
considerată mai mult realistă decât hieratică, ca o punte între tabloul istoric şi icoana de cult. 

Iconografia bizantină consacră tipul Hodighitria, cu Pruncul ilustrat ca /isus-Emanuel — 
„Dumnezeu Cel mai înainte de veci” — aşezat pe braţul stâng al Maicii Sale. Din secolul al IX-lea 
acest tip iconografic s-a generalizat şi în pictura murală“. Un exemplar remarcabil al acestui tip 
iconografic, din secolul XII-lea, cu doi arhangheli redați bust în partea superioară, se păstrează în 
Muzeul Bizantin din Kastoria — Macedonia”. 

Două impozante icoane ale Hodighitrei, aparținând atelierelor din Ţara Românească şi 
Moldova sunt datate de către istoricul de artă Al. Efremov, sfârşitului de secol al XIV-lea”. 
Tipologia icoanelor româneşti din secolele XV-XVI rămâne invariabilă?, diferenţierile fiind 
surprinse doar la temele marginale, pe lângă profeții care încadrează tema este ilustrată uneori şi 
Buna Vestire, încheind în partea superioară şirul acestor personaje”. 

2. Adormirea Maicii Domnului” (fig. 2). Tempera pe lemn; dimensiuni: 67x49,5 cm; nr. 
inv. 495; inscripție: „Stan Zug/rav] ot Orăştie. 1767 (cu slove şi litere). Plăişor. Stan, Dumnezeu 
să-l ierte“ — pe verso. Compoziţia icoanei comportă două planuri, cel inferior ilustrează ritualul 
oficiat de Apostoli înainte de îngroparea Maicii Domnului, delimitat de cel superior prin arhitectura 
cu arcade geminate şi ferestre terminate semicircular. Cel superior ilustrează chipul lui lisus, 
încadrat de nori, ţinând în mâna stângă sufletul Maicii redat prin chipul unei copile înfăşate. 

Revenim la primul plan în care punctul de interes se focalizează pe figura Maicii, ilustrată 
întinsă pe catafalc, încadrată de grupurile de Apostoli. Dintre aceştia se distinge profilul apostolului 
Petru, cu cădelnița în mâna dreaptă, avându-l pandant pe Sfântul Pavel. 

Icoana Adormirii nu are temeiuri scripturistice, baza acesteia constituind-o imnografia 
Bisericii, în mod particular imnul cântat în ziua prăznuirii Adormirii, 15 august, şi în cele 14 zile 
precedente. Cântarea menţionată justifică concis lealitatea iconografică a temei: „Apostoli de la 
margini, adunaţi-vă aici, în satul Ghetsimani, îngropați trupul meu”, iar invocarea către Hristos 
vine prin textul: „și Tu, Fiule şi Dumnezeul meu, primeşte duhul meu”. Raportul între Maica 
Domnului şi lisus, invocă simultan relaţia de fiu şi de Dumnezeu. Evangheliile indică locul unde s- 
au adunat Apostolii, Ghetsimani, în care lisus mergea adesea acolo cu ucenicii (Joan, 18, 1-2), fiind, 


% Vezi Delvoye 1976, il. 39. 

% Sendler 2008, p. 92, 100. 

& Uspensky, Lossky 2003, p. 110. 

& Kondakov 2009, p. 38, il. 25. 

68 Sendler 2008, p. 93. 

© Uspensky, Lossky 2003, p. 110. 

7 Vezi Kondakov 2009, p. 11, il. 4. 

7! Efremov 2002, p. 31, il. 10, p. 76, il. 120. 

7? Vezi Efremov 2002; Corina Nicolescu 1971. 
7? Efremov 2002, p. 122, il. 229; Icoana Maica Domnului cu Pruncul Hodighitria, datată 1539, în biserica de lemn Sf. 
Arhangheli de la Urisiu de Jos (jud. Mureş). 

74 Hărdălău 1983, p. 59; Porumb 1998, p. 380. 

se pare, acelaşi loc în care se adunau la rugăciune după Înălţarea lui Hristos „împreună cu femeile şi 
cu Maria mama lui lisus şi cu frații Lui” (Fapte 1, 12-14). 

În partea centrală a planului au fost redaţi doi ierarhi, în sacos şi cu omofor, binecuvântând- 
o pe Maica, ţinând câte un codex. Atenţia acordată personajului cu mâinile tăiate din prim plan, cât 
şi suprafeței decorative din proximitate, pare puțin exacerbată. Pentru a surprinde personajele de 
interes ale compoziției trebuie „urcată” suprafața amplă, în detrimentul spaţiului rezervat 
Apostolilor, înghesuiți pe laterale. Veşmintele Maicii redate cu roşu şi albastru prezintă decoraţii 
fitomorfe aplicate grafiat, aureola amplă cu foiţă metalică şi contur roşu se evidenţiază prin 
proporțiile mari. Arhiereul ilustrat în partea dreaptă poartă de asemenea sacos albastru decorat cu 
motivul crinului stilizat şi omofor ocru cu cruci, etalând frontal codexul închis. Chipurile 
personajelor, construite prin aplicări cromatice succesive, de la culoarea de bază la cea de lumină, 
primesc volum prin contrast cromatic, suprafeţele închise se juxtapun tuşelor viguroase de lumină, 
manieră predilectă Zugravului Stan în tratarea chipurilor. Astfel, contururile minimaliste lasă locul 
tuşelor energice aplicate dezinvolt. Tristeţea şi durerea Apostolilor, în momentul despărții de cea 
care i-a fost încredințată Evanghelistului loan: „iată mama ta [...]“ (Ioan, 19, 27-28), a fost 
surprinsă prin lacrimile ilustrate pe obraji personajelor. 

Cele două grupuri arhitecturale redate aproape simetric, micile diferențieri regăsindu-se la 
terminaţiile ferestrelor, deţin un motivul vegetal la baza tamburului — ramuri cu frunze cârcel, 
regăsit constant în pictura bizantină şi occidentală încă din secolul al XII-lea, perpetuându-se în 
iconografia românească şi în secolul precedent acestor opere. 

Spaţiul compoziţiei este organizat pe raportul 2/3, diagonalele secundare şi linia orizontală a 
celor două părți superioare, delimitează chipul lui isus, figurile celor doi arhierei şi Maica întinsă 
pe pat. Figura lui lisus şi mâna arhiereului binecuvântând sunt amplasate pe mediana icoanei, una 
dintre diagonalele principale intersectează chipul acestuia din urmă. Diagonalele secundare întretaie 
chipul Maicii şi feţele celor doi Apostolii imberbi, poziționați la capul şi picioarele acesteia. 

Compoziţia tradițională a temei ilustrează figura lui Hristos primind sufletul Maicii într-un 
plan apropiat de cel inferior, icoana zugravului Stan divide evident cele două momente, Hristos 
fiind redat într-un plan superior, flancat de nori. De asemenea, ierarhii prezenţi, trei sau patru, se 
recunosc după veşminte, inscripțiile lor lipsesc. Sufletul Maicii, sub chipul unui prunc înfăşat, s-a 
inspirat, în opinia marelui istoric de artă Virgil Vătăşianu din diversitatea panteonului egiptean, în 
care Isis sau Horus ţine în brațe, în chip de prunc, sufletul lui Osiris. 

1771, Acmariu (comuna Blandiana, jud. Alba)” 

Epitaf% (fig. 3).Tempera pe pânză; dimensiuni: 104,5x82,8 cm; inscripţii: „1771 (cu slove) 
Stan Zugrav i brat ego Iacov, sin popi[i] Radu, Ilinca, Dumnezeu să-i erte. Toma. 1771 (cu 
cifre)“. Planul central îl reprezintă pe Hristos aşezat pe piatra ungerii, Iosif şi Nicodim ţin linţoliul, 
având alături femeile purtătoare de mir, cu Maica Domnului ilustrată central şi Sf. loan 
Evanghelistul în partea stângă. Doi îngeri ocupă lateralele superioare. În redarea trupului lui 
Hristos, picioarelor rigide şi subţiri, delimitate prin conturul pronunţat, li se alătură un bust în care 
încercările de redare a volumetriei, prin modul de aplicare a cromaticii, cu trecerile succesive, de la 
culoarea de bază la zonele de lumină, sunt cât se poate de evidente. Conturul viguros şi energic, nu 
ne oprim la detalii ci la suprafeţele extinse, pare să fie elementul caracteristic al redării lui Hristos. 
Maniera laconică a Zugravului Stan poate fi surprinsă în redarea feţei lui lisus, chipul primeşte tuşe 
ample, culoarea de bază se alătură zonelor de carnaţie şi lumină care creează volum prin efectul de 
clarobscur. Capul lui Hristos, mic şi oval, cu pieptănătura simetrică este încadrat de nimbul amplu 
conturat cu roşu. Cele două personaje, Iosif şi Nicodim, redați într-un uşor semiprofil, susțin giulgiu 
cu corpul lui Hristos. Maica Domului ilustrată în centru grupului, anturată de două femei, una chiar 
o sprijină în durerea copleşitoare, poartă tunică şi mantie, vălul revărsat peste umeri, îi acoperă 


75 Intervenţia artistică a lui Stan la Acmariu nu s-a limitat doar la pictarea epitafului, i se atribuie şi iconostasul azi 
dispărut — cf. Cristache-Panait 1984, p. 78; Cristache-Panait 1987, p. 57; Porumb 1998, p. 380. 

76 Cristache-Panait 1984, p. 78; Cristache-Panait 1987, p. 57; Porumb 1998, p. 380; Dumitran, Cucui 2008, p. 150-151, 157, fig. 10. 
7! Versoul epitafului deţine încă o inscripţie greu lizibilă, probabil o radiografie a piesei ar facilita lecturarea acesteia, 
fiind aplicată cu alb, ceea ce poate fi un alb de plumb, cu un bun semnal RX. 

capul. Femeia din dreapta ține în braţe un vas circular cu ulei binemirositor, pregătit pentru trupul 
lui Hristos, pandantul acesteia fiind loan Evanghelistul. Veşmintele personajelor aplicate simplu, 
prin contrast cromatic roşu-verde, primesc tuşe ample de lumină, cel al Maicii fiind reprezentat cu 
decor grafiat. Chipurile sunt construite prin juxtapuneri cromatice, celei de bază i se alătură tuşele 
de carnaţie şi lumină. Aureolele ample redate prin foiţă metalică şi contur roşu, aplicate una lângă 
cealaltă acoperă fondul acestui nivel. Axele celor doi îngeri de pe laterale formează un unghi drept, 
una dintre aripile acestora urmează suprafaţa convexă a aureolei personajului din jur. Chipurile 
comportă aceeaşi tratate ca şi cel a lui Hristos, linia dinamică a veşmintelor lui Iosif şi Nicodim 
descrie mişcarea acestora, fiind amplificată de elementele liniare redate cu culoare deschisă. 

Spaţiul compozițional s-a organizat în jurul axei mediane, pe orizontală, unde este redat 
Hristos. Diagonalele principale întâlnesc fețele a două personaje şi se intersectează la mijlocul 
trupului lui lisus cu mediana verticală. Diagonalele secundare sunt tangente chipului lui Iisus, 
întâlnind feţele îngerilor şi a celor două personaje care ţin linţoliul. Trupul lui Hristos se încadrează 
într-un triunghi isoscel format de diagonalele secundare. Alcătuirea compoziţiei comportă o 
succesiune de linii curbe descendente, în partea centrală pornind de la aureola Maicii, spre Hristos, 
pe linia veşmântului, pe laterale, de la nimburile personajelor urmând forma veşmintelor. 

Zona marginală a piesei deține textul consacrat, indicându-l pe Iosif „cel cu bun chip luând de 
pe lemn preacurat trupul Tău”, în giulgiu cu miresme înfăşurându-L, după obiceiul înmormântării la 
iudei. Unul dintre cele două personaje, Iosif din Arimateea, care susțin giulgiu cu trupul lui lisus, era 
considerat „bărbat bun şi drept”, fiind ucenic a lui lisus „dar într-ascuns” (loan, 19, 38), a rugat pe Pilat 
să-i permită ridicarea trupului lui Iisus. Împreună cu Nicodim, „aducând ca la o sută de litre de amestec 
de smirnă şi aloe” (loan, 19, 39), au luat trupul lui lisus, l-au înfăşurat în giulgiu de in şi l-au pus într-un 
mormânt săpat în piatră în care nimeni, niciodată, nu mai fusese pus (Luca, 19, 53). 

Compoziţia ilustrată de Stan urmează textele evanghelice, ancorându-se în exemplarele 
tradiționale care ilustrează această temă, dar care a suferit pe parcursul secolelor unele modificări, 
raportate mai ales la personajele secundare. 

Astfel, Mănăstirea Putna, păstrează exemplare de excepţie, unul dintre acestea de secolul al 
XIV-lea”, ilustrează trupul lui Hristos pe mediană orizontală, înconjurat de îngeri, personajele 
secundare nu sunt redate, compoziţia este degajată, dramatismul lipseşte cu desăvârşire. 

Piesa de la Cozia, atribuită unui atelier sârbo-bizantin'”, datată 1395-1396, ilustrează alături 
două personaje: Maica Domnului puternic aplecată peste trupul lui lisus, aşezându-L pe piatra 
ungerii şi loan Evanghelistul; axele trupurilor acestora fiind paralele cu piatra ungerii. Patru 
arhangheli cu ripide sunt redați în planul secund. 

Epitaful datat 1437, păstrat la Mănăstirea Neamţ marchează, pe lângă îngerii, prezența 
Maicii Domnului la capul lui lisus şi a unei sigure femei, în colțuri fiind prezente simbolurile 
evangheliştilor“”. Compoziţia va primi încă de la sfârşitul secolului al XV-lea personajele 
consacrate din jurul lui Hristos&!, organizate într-o manieră distinctă de cele ale secolului al XVII- 
lea. Piesa de la Mănăstirea Dragomirna, 1598, ilustrează, pe mediana verticală a compoziției, Duhul 
Sfânt în forma porumbelului, cele două astre — soarele şi luna — antropomorfizate, iar marginal în 
medalioane sunt redaţi: Prorocii, Apostolii, Ierarhii şi Adormirea Maicii mult schematizată”?. 

Compoziţia epitafului a avut, pe parcursul celor patru secole, mutații majore, chipul lui 
Hristos redat cu o expresie firească, înconjurat de îngeri, va ajunge „transfigurat” de durere, iar 
grupurile de personaje, care lipseau iniţial din scenă, au gesturi înduioşătoare şi pline de durere. 
Remarcăm, în această temă, cvasi-prezenţa îngerilor, aşa cum vor fi ilustrați şi în momentul Răstignirii. 


78 http://wvebcache.googleusercontent.com/ search?q=cache:Zn5sbVL1JbYJ:www.putna.ro/ Epitaf-s3-ss1-c1-cc1.php+ 
epitafe+ putna&cd=1&hl>ro&ct=elnk. 

P http:/Avebcache.googleusercontent.com/ search?q=cache:rA6Z_ sCNf6MJ: europeana.cimec.ro/ detaliu. asp%3Fk% 
3D1A90904868C24E2FAC7F5B2E37 1 AF024+ epitaf+ cozia&cd=4&hl=ro&ct=clnk. 

30 http://facem-istorie.blogspot.com/ 2010/06/un-egumen-moldovean-din-prima-jumatate.html. 

*! Epitaful aparține tot Mănăstirii Putna, vezi nota 78. 

5 http://webcache.googleusercontent.com/ search?q=cache: pmxNIcYfizYJ: clasate.cimec.ro/ detaliu.aspY 3Fk% 
3DF9DE4370AB7411DAA0605254ABDD25F5+ epitaf+ dragomirna+ 1 598&cd=4&hl=ro&ct=clnk. 

Iconografia bizantină uzitează de prezenţa îngerilor în tema Răstignirii sau în scenele legate de 
evenimente pământeşti, cum ar fi încoronarea unui basileu”. În pictura italiană din duecento, cele două 
admirabile Răstigniri ale Bisericii San Franscesco din Assisi, realizate de marele artist Cimabue, sunt 
anturate de îngeri, prezenţi în jurul crucii lui Hristos, poziția şi gestica acestora variază“. 

1774, Izvorul Ampoiului (or. Zlatna, jud. Alba) 

1. lisus Hristos Pantocrator” (fig. 4). Tempera pe lemn; dimensiuni: 53,4x43 cm; nr. inv. 
628; inscripţii: „Stan Zugrav, 1774 (cu cifre şi slove)’ — pe față, partea inferioară; „Mult păcătosul 
Stan Zug[rav] i Ana. Dumnezeu să-i erte cu tot neamul lor. 1774 (cu cifre şi slove)“ — pe verso. 
Ilustrarea iconografică a lui Hristos, redat bust, va constitui, la fel ca şi în reprezentarea Maicii cu 
Pruncul, un tip iconografic preferat al Zugravului Stan. Hristos redă gestul binecuvântării, cu mâna 
stângă ţine dinspre lateral codexul deschis, tratat prin contur viguros, cu textul: „Veniți blagosloviţii 
părintelui mieu de moşteniţi împărăţia ceriului care e”, se pare că zugravul nu şi-a propus să 
termine citatul. Comanditarii unor asemenea piese se constituiau, în majoritatea cazurilor, din 
comunitatea religioasă, pentru care era prioritar mesajul estetic, în detrimentul textului. 

Chitonul roşu primeşte o decorație fitomorfă aplicată grafic, banda marginală a acestuia şi a 
mantiei se evidențiază prin elementele ornamentale, alăturând şirul de perle motivelor geometrizate 
şi conturului viguros. Mantia albastră aşezată pe diagonală formează în partea stângă falduri bogate, 
volumetria fiind redată prin tuşe liniare ample. Culoarea de bază a feţei, ocru-verde, se evidenţiază 
în zona marginală, iar la redarea ochilor, a nasului şi buzelor, i se alătură tuşele luminoase, aplicate 
pe mediana chipului şi pe diagonala obrajilor. Efectul de clarobscur se temperează în această piesă, 
deoarece zugravul interpune, între cromatica de bază şi cea de lumină, o nuanţă caldă, roz-roşu de 
carnaţie. Nimbul cruciger aplicat cu foiţă metalică aurie şi motive poansonate vegetale, cu contur 
roşu, încadrează chipul cu şevalura simetrică revarsă pe umeri. Câmpul icoanei redat cu albastru are în 
partea superioară inscripția, fiecare grup de litere se află încadrat de elemente decorative vegetale. 
Rama profilată simplu, aplicată la suport, adeziv şi structural, a suferit un retuş cromatic cu o culoare 
în ulei, extins şi în partea inferioară unde lipseşte bagheta. Chipul lui lisus descrie, raportat la aureolă, 
un cerc concentric, centrul aflându-se în punctul de întâlnire a medianei cu axa ochilor. 

2. Maica Domului cu Pruncul“ (fig. 5). Tempera pe lemn; dimensiuni: 53,8x42,5 cm; nr 
inv. 629; inscripţii: „Mult păcătosul Stan Zug[rav] i Ilinca. Dumnezău să-i erte. Amin. 1774 (cu 
cifre şi slove), în Orăştie“. Icoana ilustrează tipul iconografic Hodighitria, aidoma piesei realizate 
pentru schitul Afteia, cu Maica redată bust, mâna dreaptă arătându-L pe Prunc, cu cealaltă îl susține. 
Veşmintele Maicii aplicate cu albastru şi roşu comportă motive vegetale tratate grafiat, bordate cu 
galon a cărui perle încadrează pietre preţioase. Pruncul binecuvântează şi susține un glob, 
veşmintele constau dintr-un chiton încins la mijloc şi mantia care-i acoperă picioarele, primind 
volumetrie prin elementele liniare. Cromatica chipurilor se identifică cu cea din icoana /isus Hristos 
Pantocrator (fig. 4), conturul brun se evidenţiază la fața Maicii şi la nasul redat din semiprofil. 
Nimburile decorate cu motive poansonate vegetale primesc contur roşu. Fondul icoanei aplicat cu 
albastru deține numele personajelor încadrate de mici elemente decorative vegetale. 

În compoziţia icoanei, o diagonală principală se întretaie cu una secundară la nivelul mânii 
Maicii îndreptată spre Prunc. Diagonala secundară întâlneşte mâna Pruncului care susţine globul şi pe 
cea stângă a Maicii, chipul acesteia fiind încadrat de triunghiul isoscel format de diagonalele principale. 

Suportul icoanei se constituie din două planşe îmbinate adeziv, tehnică de execuţie frecvent 
întâlnită la Zugravul Stan (fig. 2), fără elementele structurale, care ar fi constituit o mai mare 
rezistență a suportului. Planşele sunt întărite pe verso prin două traverse semiîngropate, partea din 


3 Sculptura bizantină de secolul al XI-lea, cu tema Răstignirii, conservată la Britsh Museum din Londra, ilustrează în 
jurul lui Hristos doi îngerii bust; în frontispiciul miniaturii bizantine din secolul al XI-lea, Salterio di Basilio II, Veneția, 
Biblioteca Marciana, eleganta şi impunătoare figură a unui autocrat este încoronat de Arhanghelul Gavriil care susține 
cu mâna dreaptă corona, în cea stângă ţine o tijă roşie, cf. Bellosi 1998, p. 50, il. 51 a, 51 b. 

5 Bellosi 1998, p. 50, il. 51 c. Aceeaşi temă realizată de artistul Cimabue pentru biserica San Francesco din Assisi, redă 
în jurul crucii mai mulți îngeri. 

35 Porumb 1998, p. 380; Cristache-Panait 1986, p. 36, fig. 6; Cristache-Panait 1987, p. 145. 

5 Porumb 1998, p. 380. 

față primeşte o ramă aplicată, echilibrând astfel jocul planşelor generat de modul tangențial de 
debitare. Tipul de esență lemnoasă utilizat, la majoritatea pieselor cel de răşinoase, prezintă o 
rezistență scăzută la acțiunea factorilor de microclimat, degradarea acestuia se repercutează în 
starea de conservare a straturilor picturale. 

1782, Galda de Sus (com. Galda de Jos, jud. Alba) 

Sfântul Nicolae“ (fig. 6). Tempera pe lemn dimensiuni: 70x51 cm; nr. inv. 428; inscripții: 
„1782 (cu cifre), Stan Z[ugrav], 1782 (cu slove)“ — în partea inferioară. Tipul iconografic al Sf. 
Nicolae comportă, în opera Zugravului Stan două variante, redarea bust sau mai mult de jumătate, 
în veşmânt arhieresc, fără mitră cu Evanghelia închisăs5, sau aşezat pe tron somptuos, într-un bogat 
costumul arhieresc, cu Evanghelia deschisă”. 

Icoana de la Galda de Jos ilustrează cea de-a doua variantă, însă opulenţa, prin analogie cu piesele 
menționate anterior, se atenuează. Veşmintele se constituie din stiharul ilustrat cu verde-albastru, aplicat 
prin degrade cromatic, care formează în partea inferioară falduri ample, liniaritatea amplifică volumetria. 
Stiharul are marginal o decorație grafiată, elemente semicirculare concentrice intersectate de patru motive 
în forma petalelor alungite, iar la manşete şi gât decoraţiile sunt garnisite cu pietre preţioase. Epitrahilul, 
vizibil doar în partea inferioară, are un contur deschis şi motive aplicate grafiat. Sacosul ilustrat cu ocru 
primeşte elemente liniare ample redate cu culoare închisă, contrastând cu motivele decorative marginale 
aplicate minuţios. Omoforul cu motivul ubicuu grafiat, încadrează umerii şi formează planuri verticale şi 
înclinate. Degetele mânii care binecuvântează sunt puternic conturate cu brun. Evanghelia deschisă redă 
textul „În vremea aceea ...”, citat, aşa cum am văzut şi anterior, nu este finalizat. 

Chipul mic uşor rectangular, construit prin aplicări cromatice succesive, de la ocru-verde la 
ocru-roz şi alb pentru părțile de lumină, se află surmontat de mitra impozantă. Tuşele luminoase 
juxtapuse zonelor de umbră, aplicate de la baza nasului pe diagonala obrazului, formează o 
suprafață triunghiulară. Luminile punctiforme şi buzele redate cu roşu şi-au pierdut intensitatea 
cromatică folosită la piesele anterioare. Urechile mici, geometrizate, delimitează zona părului de 
barba care descrie o formă concavă, cu contur energic. Volumetria nasului se accentuează prin tuşa 
de lumină aplicată median. Mitra redată cu foiţă metalică aurie prezintă elemente grafice şi pietre 
prețioase, aureola este dublu incizată, cu contur roşu. Stilul dezinvolt al zugravului se remarcă prin 
libertatea de execuţie a nimburilor personajelor secundare, trasate liber cu linie modulată. 
Monumentalitatea tronului se amplifică prin grafică şi ornamentică cât şi prin proporția amplă a 
orizontalei. Montanţii primesc în partea inferioară un element vegetal, ramuri cu frunze cârcel, iar 
formei rectangulare decorată cu medalioane ovale i se alătură motivul semivolutei. Pe verticală, 
suprafaţa torică redată grafic, succedată de o mică cornişă, realizează trecerea la spătarul tronului. 
Şi în această zonă, decorul geometric, vegetal şi grafic aplicat peste foita de aur se evidențiază 
pregnant constituind factorul decisiv în redarea volumetriei. 

În partea superioară Hristos ilustrat bust, încadrat de trei nori, binecuvântează şi îndreaptă 
codexul închis spre Sfântul Nicolae. Pandant lui Hristos, Maica Domnului, oferă sfântului omoforul 
susținut pe ambele mâini. Veşmintele celor două personaje, aplicate peste foița metalică aurie, redate 
cu roşu şi verde, prezintă o tratare schematizată. Câmpul icoanei redat cu roşu şi foiţă metalică aurie 
primeşte rama profilată tratată cu alt tip de foiţă, încadrată marginal de suprafaţa roşie. 

O altă piesă din colecția Arhiepiscopiei de Alba-lulia, Sfânta Troiță într-un trup, atribuită 
zugravului Stan din Răşinari”, considerată cu proveniența de la Galda de Sus, ceea ce ar fi justificat 
oarecum atribuirea icoanei prin prezența zugravului aici, aparține comunităţii din Geoagiu de Sus. 
Analiza stilistică a piesei schimbă perspectiva atribuirii, determinându-ne să o eludăm din această 
lucrare. Desigur, nu ne propunem acum reatribuirea icoanei unui alt zugrav activ în acest perimetru 


57 Hărdălău 1983, p. 59; Porumb 1998, p. 132, 381; Dumitran, Cucui 2009, p. 19, fig. 30. 

5 1774, Banpotoc (com. Hărău, jud. Hunedoara), azi în colecția Protopopiatului Ortodox Orăştie, inv. nr. 2061-2062; 
1776, Chimindia, 1776, (com. Hărău, jud. Hunedoara). 

5 1779, Săliştea Sibiului (jud. Sibiu); 1779, Sibiel (jud. Sibiu), vezi Porumb, 1998, p. 380-381. 

Inv. nr. 430. Hărdălău 1983, p. 60, o consideră tributară şcolii de la Sălişte; Dumitran, Cucui 2007-2008, p. 174, 
atribuie icoana Zugravului Stan. 

al județului, o analiză a pieselor existente în Colecţia Arhiepiscopiei provenite de la Geoagiu de 
Sus, prin existenţa unei semnături a zugravului, ar facilita acest demers. 

Din această succintă prezentare putem contura maniera stilistică a zugravului Stan, 
fundamentată pe câteva coordonate facil recognoscibile. Astfel, modul de redare al volumetriei 
feţei, prin tuşe ample, bazat pe contrast închis-deschis, ne pune în faţa artistului care renunță la 
detalii elaborate, construind cromatic, cu contur minimalist, o figură viguroasă. Formele anatomice 
ale feţei: nasul, ochii, urechile sunt identificabile în creația artistică a zugravului. Nasul are fose 
nazale cărnoase şi robuste, construit energic prin tuşe cromatice succesive, comportă o tratare 
naturalistă, umanizată. Conturul superior al ochilor se evidențiază prin cromatica închisă, pupilele 
contrastează cu albul din jur, zona circulară de umbră din jurul ochilor, sugerează anatomia 
acestora. Sprâncenele sunt arcuite şi subțiri, coloritul buzelor şi luminile punctiforme ale ochilor 
aplicate cu roşu intens diversifică paleta cromatică a feţei. La tratarea veşmintelor, Zugravul Stan 
substituie adesea procedeul tradițional de aplicare a elementelor liniare în construirea volumului, cu 
motive decorative fitomorfe, grafice. Manierea amplă de redare a tuşelor şi a liniarităţii în 
construirea volumului se juxtapune predilecției pentru detalii grafice. Motivele decorative care 
bordează veşmintele personajelor sunt dovada acestei preferinţe, construite cu atâta acribie. 

Revenind la momentul formării artistice al Zugravului Stan şi la parcursul celor aproape trei 
decenii, 1732-1760, în care numele acestuia, dacă demersul nostru ar fi just, se asociază unor lucrări 
artistice care lasă fără finalitate încercarea de a-l particulariza. Remarcăm însă în opera zugravului 
răşinărean, din a doua jumătate a secolului al XVIII-lea, îndepărtarea de modelele promovate de 
şcoala brâncovenească şi de maniera stilistică a zugravilor din Ţara Românească cât şi de cea a 
dascălului Grigorie Ranite”!. Suntem surprinşi atunci când analizăm opera lui Iacov, fratele lui Stan, 
a cărei manieră stilistică şi tipare sunt atât de similare cu cele uzitate de Grigorie Ranite, uneori 
până la identificare, fără a găsi însă, în cazul lui Iacov, cea mai firavă informaţie documentară a 
colaborării lor. Să fie oare momentul detaşării lui Stan de familia Ranite o interferare cu alți zugravi 
ai epocii şi căutări personale determinate de periplul acestuia, poate în Banat, unde Grigorie şi 
Gheorghe Ranite s-au aflat o perioadă, iar Transilvania, prin metamorfozele artistice din a doua 
jumătate a secolului al XVIII-lea, putea să-i ofere mediul adecvat de grefare pe alt calapod stilistic. 
Aceste supoziții rămân deocamdată la nivelul ipotezelor deoarece nu avem decât un vag indiciu care 
e oferă o colaborarea a zugravului cu alt artist al epocii. 

Fig. 1. Stan Zugravul, Maica Domnului cu Pruncul, 1767. 

Stan Zugravul, Adormirea Maicii Domnului, 1767. 


Fig. 2. 

Fig. 3. Stan Zugravul, Epitaf, 1771. 

Fig. 4. Stan Zugravul, Jisus Hristos Pantocrator, 1774. 

Fig. 5. Stan Zugravul, Maica Domnului cu Pruncul, 1774. 

CORNELIU ZELEA CODREANU ÎN ANII 1919-1922 


Conf. univ. dr. Cristian SANDACHE” 


Abstract. Activity of Corneliu Zelea Codreanu in 1919-1922. The article highlights the activity of Corneliu Zelea 
Codreanu in the period mentioned above. He was born in 1899 to a German mother and a father teacher who, although 
Polish as origin became an active Romanian nationalist. Corneliu Zelea Codreanu was educated at Jassy University 
and qualified for the law. At Jassy he came under the influence of the famous nationalist proffessor A. C. Cuza, the 
founder of a far rightist movement renamed in 1925 as the League of National Christian Defense. Cuza espoused an 
extreme anti-Semitism deduced from organic nationalism. The nation must be one, purged of all non-Romanian 
elements. Romanian far right was religious, preoccupied with personal moral reform, very contemptuous of 
materialism. The Legion of the Archagel Michael, was the most mystic religious of all Interwar European far right 
parties and one of the readiest to remove Jews and bourgeois politicians. In a Romania governed by a corrupt 
oligarchy, the Legion of the Archangel Michael had a fervent rapport with its popular following, mostly hitherto 
apolitical persons, dazzled by the youthful Corneliu Zelea Codreanu and his disciples. 


Keywords: 4. C. Cuza, anti-Semitism, communism, Corneliu Zelea Codreanu, far right, Judaism, nationalism, Romania. 


Cuvinte-cheie: 4. C. Cuza, antisemitism, comunism, Corneliu Zelea Codreanu, iudaism, naționalism, România. 


Corneliu Zelea Codreanu devenea student al Facultăţii de Drept din cadrul Universităţii din 
Iaşi în septembrie 19191. După propriile-i mărturisiri, atunci când păşeşte în lumea universitară, 
fosta capitală a Moldovei ar fi fost un oraş aproape sub asediu, frământat de o serie de „greve, 
ciocniri, agitare stângistă, puterea sovietică dincolo de Nistru”. 

Codreanu avea o admiraţie aproape mistică pentru simbolul cultural-bisericesc reprezentat 
de către Iaşi, dar atmosfera din cadrul Universităţii i-a displăcut, consemnările sale probând o stare 
de spirit sumbră. Incontestabil, un puternic curent de idei raţionalist, de inspiraţie marxistă şi ateistă, 
exista în mediile academice ieşene, iar Codreanu (constant în fixaţiile sale), îl va atribui în 
exclusivitate elementului evreiesc, căruia îi conferea capacităţi manipulatorii extraordinare”. 

Majoritatea profesorilor ieşeni i-au lăsat o impresie proastă, considerându-i ostili intereselor 
românismului. Cei spre care mergeau preferinţele sale erau naționaliști şi antisemiţi declaraţi”. 

Numărul important al studenților de origine etnică evreiască, prezenți în cadrul facultăților de 
Electrotehnică, Medicină, Drept şi Litere l-a exasperat pe Codreanu şi i-au oferit argumente suplimentare 
pentru amplificarea dezgustului său pentru iudaism, în general. După unele surse (care trebuie însă 
analizate cu toată circumspecția), în cadrul Universităţii ieşene, procentele studenților evrei ar fi fost de 
80% la Facultatea de Electrotehnică, 60% la cea de Medicină, 40% la Drept şi 25% la Litere”. 

Ar fi cu totul eronat dacă am considera că elementului evreiesc în exclusivitate 1 s-ar fi 
datorat difuziunea ideilor comuniste în România sau că doar prezenţa evreilor ar fi reprezentat unica 


* Universitatea „Mihail Kogălniceanu”, Facultatea de Drept, laşi; cristiansandache(Gyahoo.com. 

! Corneliu Zelea Codreanu, Pentru legionari, vol. I, Editura Totul Pentru Țară, Tipografia Veştemean, Sibiu, 1936, p. 15. 

? Ibidem, pp. 17-18; Nicholas M. Nagy-Talavera, Fascismul în Ungaria şi România, Editura Hasefer, Bucureşti, 1996, 
p. 347; Alexander E. Ronnett, Neam fără noroc sau blestemul lui Zamolxe, Chicago, 1994, pp. 121-122; Arhivele 
Naţionale Iaşi (în continuare: ANJ), Fond Universitatea Al. I. Cuza-Rectorat, dosar nr. 884/1918, f. 58. 

* Corneliu Zelea Codreanu, op. cit., p. 16. 

* Ibidem. 

* Dezbaterile Adunării Deputaţilor, nr. 26, din 31 ianuarie 1923, pp. 663-675. 

sursă a frustrărilor generaţiei căreia îi aparținea şi Corneliu Zelea Codreanu. Pentru el, însă, nu 
exista nici un fel de nuanţări, totul reducându-se la o judecată de valoare de un dogmatism 
incasabil: evreii şi numai evreii (alături de politicienii presupuşi a fi fost susținuți sau subordonați 
lor) echivalau cu maladia care ulcera din străfunduri organismul moral-instituţional românesc. Faţă 
de aceştia nu trebuia să existe nici un fel de milă. Lupta ar fi trebuit purtată la început împotriva 
acelor studenţi şi profesori, pe care Codreanu îi suspecta de slujire a intereselor „iudeo-comuniste”. 

În consecinţă, perioada studiilor la Iaşi va fi pentru el una frământată, în care va căuta să se 
impună ca un veritabil lider al „studențimii naționaliste şi creştine”. 

În anul 1921, Codreanu va fi ales preşedinte al Societăţii Studenţilor în Drept din Iaşi, cu largul concurs 
al profesorului universitar A. C. Cuza, care îl botezase şi îi era, totodată, un statornic mentor şi protector“. 

Majoritatea membrilor corpului profesoral nu-l agreau pe Codreanu, pe care-l considerau a fi fost 
turbulent, lipsit de o pasiune reală pentru studiu şi, mai cu seamă, periculos pentru atmosfera universitară”. 

Însuşi Codreanu va scrie, mai târziu că, împreună cu fidelii săi (iniţial foarte puţini), 
provocau „dezordini”, concretizate (printre altele) prin brutalizarea colegilor cu opinii de stânga, 
pătrunderea cu forța în sediile unor ziare ieşene de aceeaşi orientare (cazul „Opiniei”) sau 
perturbarea cursurilor unor profesori deveniți (în percepția lor) indezirabili. 

Fără îndoială, tânărul avea manifestări colerice, lipsite adesea de orice justificare rațională. 
Atunci părea cuprins de un fel de transă, devenea sigur de sine, cu o privire extatică, sticloasă, 
neliniştitoare pentru mulți. Dacă patriotismul pe care şi-l declara cu o energie viguroasă nu reprezenta în 
sine un lucru ruşinos, îngrijora maniera lui cu totul atipică în care-şi manifesta revolta faţă de ceea ce 
considera a fi fost pericolul comunist în mediul intelectual şi social ieşean. Atunci, Codreanu părea să 
ignore orice fel de regulă, manifestându-se vulcanic, huliganic chiar, prin orchestrarea unor violențe 
fizice îndreptate fie asupra unor studenţi evrei, fie asupra unor adepţi ai socialismului: şepci smulse din 
capetele unor colegi de generaţie (din cauza croielii „ruseşti” a acestora), spargerea geamurilor unor 
magazine evreieşti, proferarea unor amenințări. 

Toate aceste turbulențe erau considerate de către liderul micului grup de tineri 
autoproclamaţi „naţionalişti”, drept reacții de răspuns la actele de batjocorire a sentimentului 
național românesc, ori a credinţei creştine. Le repugnau chiar unele cuvinte sau expresii pe care le 
bănuiau ca fiind ofensatoare, denigratoare, ironice la adresa lor. 

NI-i putem imagina, dominați de prezența sumbru-charismatică a lui Codreanu, spumegând 
de indignare, simțindu-se ca nişte haiduci moderni chemaţi să împartă dreptatea, cultivând în exces 
scenarii apocaliptico-mistice, consecvenţi obsesiilor lor. Pentru mulți dintre ei, prezentul nu era 
altceva decât o luptă surdă, spiritul tranşeelor nu murise, ci se mutase în stradă, în amfiteatre, în 
prezenţa acelor colegi şi profesori care considerau că, mai presus de ideea naţională, ar fi trebuit să 
se afle încrederea în capitalism şi în democraţia de inspirație neoliberală, care ar fi apropiat definitiv 
societatea românească de Occidentul eliberat de prejudecăţi, modern şi prosper. 

Biserica Ortodoxă le apărea unora dintre aceşti critici uşor demodată în conservarea 
dogmelor sale sacramentale; se plictiseau atunci când audiau discuţiile teologale în care nu mai 
vedeau scânteind esenţa relevată, ci doar repetarea unor clişee. Codreanu şi apropiații săi ascultau 
cu fascinație nedisimulată filipicele antisemite ale profesorului A. C. Cuza şi se recunoşteau în 
pasiunea cu care acesta le descria tabloul apocaliptic al unei Românii sfâşiată de colții iudaismului 
şi condamnată la bolşevizare. Frenetic, excepțional de spontan, capabil de memorabile sarcasme, A. 
C. Cuza devenea în acele momente preotul oficiant al unui ritual de o stupiditate morală absolută. 

Codreanu era un romantic mistuit de viziuni ample, îndrăgostit de acţiunea capabilă a fixa 
pentru totdeauna în conştiinţe un model sau o cale de urmat. Fanatismul său structural îi umbrea 
însă toate reprezentările. Lipsa de nuanţă, neverosimila încăpățânare, fixaţiile imposibil de înlăturat, 
îl transformau într-un personaj greu de acceptat sau de urmat, de către spiritele tolerante sau 
carteziene. Un handicap important cu care se confrunta era acela reprezentat de absenţa unor 


* Corneliu Zelea Codreanu, Scrisori studenţeşti din închisoarea Văcăreşti. 9 octombrie 1923-30 martie 1924, laşi, 1925, pp. 17-19. 
7 Idem, Pentru legionari, p. 47. 

* Gheorghe Buzatu, Corneliu Ciucanu, Cristian Sandache, Radiografia Dreptei Româneşti, Editura FF Press, Bucureşti, 1996, p. 84. 

” ANI, Fond Universitatea Al. I. Cuza-Rectorat, dosar nr. 978/1921, f. 131. 

performanţe universitare. Nu era un cititor insațiabil, nici un doritor de a acumula cunoştinţe peste 
cunoştinţe, deşi inteligența sa era incontestabilă. Admira ierarhiile de inspiraţie cazonă, stricta 
organizare, spiritul autoritar şi detesta verbiajul în exces. Din păcate, atitudinea sa devenea tot mai 
voluntaristă şi mai stranie, dincolo de comportamentul unui student obişnuit. 

Au rămas antologice numeroasele incidente înregistrate între studenţii naționaliști şi 
profesorii care se opuneau serviciului religios la deschiderea cursurilor. De la conflictele deschise 
născute pe această temă între profesorii Corneliu Şumuleanu şi Constantin I. Parhon s-a ajuns la o 
ciocnire directă între grupul lui Corneliu Zelea Codreanu (decis să impună cu forţa ceremonialul 
religios în cadrul A/mei Mater) şi restul studenţilor — ostili acestei idei’. 

La Universitatea din Cernăuţi se înregistrau, concomitent, evenimente similare, unii 
profesori, precum Eugen Kozak sau Eugen Ehrlich fiind respinşi cu toată energia de către o parte a 
studenţilor, care au considerat că aceştia „au jignit statul român, biserica noastră şi românismul”. 

Facultatea de Drept a Universităţii din laşi, prin al său Consiliu (A. C. Cuza, G. G. 
Tabacovici. M. B. Cantacuzino, V. Pella, I. Coroi) lua în mod frecvent apărarea grupului studenţesc 
coordonat de Codreanu'?. Se ajunsese până acolo încât reprezentanţii Facultăţii de Drept ignorau cu 
seninătate convocările Senatului Universitar, aceştia absentând la toate ședințele”. 

Într-o şedinţă a Marelui Colegiu al Universităţii ieşene, la 2 martie 1922, profesorul I. 
Simionescu observa: „Suntem în plin spirit de anarhie universitară. E şi o anarhie între profesori. E 
Codreanu care, în toamna lui 1920, cu bâta a oprit intrarea în Universitate a studenţilor. Decanul 
Facultăţii de Drept, care i-a şi ridicat pedeapsa a declarat război”!?. 

La rândul său, profesorul D.Ştefănescu-Galaţi preciza: „Dacă la Facultatea de Medicină între 
studenţi este nelinişte, tot domnului Cuza se datoreşte, care ține la cuvântul de ordine «Jos jidanii», în 
timp ce noi, profesorii, căutăm apropierea între toți elevii noştri. Dar faptul că studentul Corneliu Zelea 
Codreanu semnează convocări afişate prin vitrinele prăvăliilor, fără aprobarea Rectoratului şi sfidând 
autoritatea şcolii căreia îi aparţine, nu e oare un act anarhic susținut de domnul Cuza?”". 

Aceeaşi atitudine o avea şi profesorul P. Dragomirescu'€. 

Studenţii evrei priveau cu teamă manifestările radicale ale lui Corneliu Zelea Codreanu. Ei trimiteau 
numeroase memorii către instituţiile statului, în care atrăgeau atenţia asupra pericolului reprezentat de către el". 

Un asemenea memoriu, datat 13 octombrie 1920, era semnat de către un grup de studenți medicinişti: 
Isahar, Sura, Noihovici, Abraim, Cahinschi, Pinchas, Morihoi, Dejeu, Sircovic, Viner, Waisman’®. 

Intervenţii similare făceau şi studenții evrei de la Facultatea de Litere. La 14 octombrie 
1920, un memoriu asemănător era semnat (printre alții) de Nuhim, Roitman, Sraibman, Gandrich”. 

Prin adresa ministerială nr. 809 din 14 iunie 1921, Corneliu Zelea Codreanu a fost eliminat 
din Universitate, dar Facultatea de Drept a refuzat să accepte această decizie şi a continuat să-l 
mențină printre studenții săi“. Ulterior, Codreanu a absolvit Dreptul la 22 iunie 1922, deşi 
Universitatea din Iaşi nu i-a acordat niciodată diploma de licenţă”. 

Peisajul social din Iaşi a cunoscut, în perioada 1919-1922, acțiuni ale unor segmente 
muncitoreşti suficient de radicale, pentru a-l face pe Codreanu (şi nu numai pe el) să considere 
evidentă existența unui real pericol comunist la adresa României. Greve, discursuri publice de 
inspiraţie marxistă sau bolşevică, agitaţii de tot felul”. 


% Corneliu Zelea Codreanu, Pentru legionari, pp. 44-45; ANI, Fond Universitatea Al. I. Cuza-Rectorat, dosar nr. 966/1921, f. 4. 
! ANI, Fond Universitatea Al. I. Cuza-Rectorat, dosar nr. 966/1921, ff. 5-6. 
? Ibidem, dosar nr. 978/1921, f. 66. 

°? Ibidem, f. 100. 

4 Ibidem, f. 131. 

5 Ibidem. 

ê Ibidem, dosar nr. 936/1920, f. 261; ibidem, dosar nr. 997/1921, f. 5. 

7 Ibidem, dosar nr. 936/1920, f. 243. 

* Ibidem, f. 293. 

” Ibidem, f. 294. 

* Ibidem, dosar nr. 997/1921, f. 74. 

?l Nicholas M. Nagy-Talavera, op. cit., p. 348. 

* Corneliu Zelea Codreanu, Pentru legionari, p. 17. 

Codreanu nu putea (şi nici nu dorea) să renunţe la ideea conform căreia între comunism şi 
iudaism ar fi existat o similitudine. Indiscutabil, un număr mare de etnici evrei, atât din Rusia, cât şi 
din România, aderaseră la ideile marxiste sau socialist-comunizante. 

O vie emoție a produs la nivelul opiniei publice româneşti atentatul din 8 decembrie 1920, în 
care un rol important îi revenise comunistului Max Goldstein (etnic evreu), cel care a plasat o 
bombă în incinta clădirii Senatului României din Bucureşti, în urma exploziei acesteia murind atât 
ministrul Justiţiei, Dimitrie Greceanu, cât şi un înalt prelat ardelean”. 

Este lesne de înţeles cum au receptat cercurile antisemite un asemenea eveniment; după cum şi 
unii cetățeni, care n-aveau nimic în comun cu dezbaterile ideologice au considerat că rolul evreilor în 
orchestrarea unor acțiuni antiromâneşti nu poate fi, în nici un caz, unul marginal. Pentru Codreanu şi 
apropiații săi, gestul lui Goldstein (repudiat, totuşi, vehement de către însăşi comunitatea evreilor din 
România) venea ca un argument în sprijinul antisemitismului său inflexibil. Comunismul şi iudaismul s- 
ar fi contopit, generând o sinteză fatidică pentru destinul colectivității româneşti. 

Codreanu îşi imagina România asemenea unui teritoriu blestemat, supus unei catastrofe istorice fără 
precedent, transformat instantaneu într-o nouă „Palestină”, în sensul că ar fi fost ,, colonizată de mase jidăneşti cil 

Cea mai mare indignare i-o provocau lui Codreanu, în acea perioadă, o parte a 
intelectualilor, pe care-i acuza de inconştiență, filosemitism sau pur şi simplu indiferență la 
presupusul pericol pe care liderul studenților naţionalişti ieşeni îl clama cu febrilitate. El îi 
considera pe aproape toţi ca având simpatii stângiste, chiar sovietice, văzând în Rusia comunistă un 
posibil model politic al viitorului sau, în orice caz, acceptându-i existenţa, fără a o considera un 
pericol la adresa suveranităţii României. 

Codreanu trăia cu intensitate evenimentele, semănând mult cu Adolf Hitler, cel din perioada petrecută 
la Viena sau München. Aceeaşi intransigență dogmatică, aceleaşi reflexe maniacale... Spre deosebire însă de 
Hitler, Codreanu avea o sensibilitate religioasă pronunţată, care se va amplifica în următorii ani. 

În acest context s-a produs întâlnirea sa cu Constantin Pancu, liderul unui grupuscul de 
naționalişti radicali, intitulat Garda Conştiinţei Naţionale. Instalator de apă şi electricitate, Pancu nu 
era un intelectual, dar avea un anumit talent oratoric. Preşedinte al sindicatului metalurgiştilor 
ieşeni, se impunea şi sub aspect fizic, detaliu care l-a impresionat pe Codreanu”. 

În toamna anului 1919, Codreanu a devenit membru al formaţiunii condusă de Constantin 
Pancu. Gruparea acestuia era anticomunistă şi antisemită, încercând să atragă în special reprezentanţi ai 
muncitorimii, în condiţiile în care stânga şi extrema-stângă aveau o notabilă influenţă la nivelul acestui 
segment social. Constantin Pancu rămâne o figură oarecum enigmatică, un protofascist român care 
miza, mai ales, pe elementul spectaculos, brutal chiar, dar care credea cu sinceritate şi fanatism în 
oportunitatea acțiunilor sale. Recurgea şi la forță în unele situaţii, fiind secondat cu entuziasm de tânărul 
Codreanu. Garda Conştiinţei Naţionale era o formaţiune minoră, dar, ca toate grupusculele de extremă- 
dreapta, miza pe acțiunile surprinzătoare, violente şi curajoase. 

Codreanu a adus în cadrul acestei organizaţii un plus de imaginaţie, Pancu neputând fi decât 
mulțumit de o asemenea achiziție. Talentul organizatoric incontestabil al lui Codreanu nu era un 
detaliu peste care se putea trece uşor. Formaţiunea a evoluat lent, dar sigur, ajungând (conform 
afirmațiilor lui Codreanu) să reunească în cadrul întrunirilor pe care le organiza şi 10.000 de 
oameni, cifră care însă este probabil exagerată”“. 

În februarie 1920, atmosfera socială cunoştea mari tulburări, în condiţiile în care, la nivel naţional, se 
intenționa declanşarea unei greve generale. Aproximativ 1000 de angajaţi ai Regiei Monopolului Statului din 
Iaşi au intrat în grevă. E cert că mulți dintre reprezentanții muncitorimii din România se confruntau cu 
dificultăți economice majore, aspect de care elementele comuniste căutau să profite pentru generarea unor 
acțiuni anarhice de amploare. La Iaşi a fost arborat steagul roşu, iar portretul regelui Ferdinand I a fost 
înlocuit cu acelea reprezentându-i pe Karl Marx, Leon Troțki şi Christian Racovski”. 


% Curierul Israelit”, 19 februarie 1922. 

* Corneliu Zelea Codreanu, Pentru legionari, p. 18. 
% Ibidem, p. 19. 

% Ibidem, p. 20. 

” Ibidem, p.21. 


120 


Garda Conştiinţei Naţionale a decis atunci să intervină, propunerea aparținându-i lui 
Codreanu. Naţionaliştii au mărşăluit pe străzile Iaşilor, intonând „Deşteaptă-te române” şi înfruntând 
grupuri de muncitori care au căutat să le oprească înaintarea. Dovedind prezenţă de spirit şi curaj, 
Corneliu Zelea Codreanu a escaladat acoperişul fabricii şi să înalțe tricolorul românesc. Ulterior, prin 
eforturile formaţiunii lui Pancu, unitatea a fost redeschisă prin aducerea a 400 de noi lucrători în oraş. 
Fără îndoială, acţiunea a fost una temerară, deşi Codreanu i-a exagerat mult importanța”. 

O acțiune similară, dar care comporta riscuri cu mult mai mari, va fi organizată de către 
Constantin Pancu şi Codreanu la atelierele „Nicolina” din Iaşi, cei aproximativ 400 de muncitori din 
cadrul acestora inițiind o grevă generală, influenţele comuniste fiind incontestabile. 

Sensibilitatea antisemită a lui Codreanu este vizibilă şi în acest caz, el considerând că 
greviştii s-ar fi bucurat de o puternică susținere mai ales din partea numeroşilor locuitori de origine 
evreiască trăitori în cartierele din jurul atelierelor „Nicolina”. Tensiunea şi surpriza au atins apogeul 
atunci când membrii Gărzii Conştiinţei Naţionale, utilizând un tren, au pătruns în interiorul 
atelierelor, iar Codreanu a optat din nou pentru un gest spectaculos, de mare efect psihologic: „Pe 
una din clădiri, steagul roşu. Eu încep să mă caţăr pe nişte trepte de fier prinse în perete luând în 
gură un steag tricolor. Cu oarecare greutate, pentru că era o înălțime mare, ajung până la 
acoperiş. Mă ridic deasupra şi mă târăsc până la vârf. Smulg steagul roşu în mijlocul uralelor de 
nedescris, care se prelungesc câteva minute, ridic şi leg steagul tricolor”? 

Ar trebui să ne transpunem în atmosfera acelei perioade pentru a înțelege totuşi intransigența 
anticomunistă cu totul excepțională manifestată de către naționaliștii radicali. Bolşevismul din 
Rusia vecină reprezenta un avertisment de mare gravitate şi, dincolo de inerentele exagerări, 
relatările cele mai numeroase descriau scene de coşmar, violări ale drepturilor omului, crime, 
spolieri ale bunurilor, tendinţe expansioniste. 

Ateismul agresiv reprezenta un semn al Antichristului şi contribuia din plin la amplificarea 
emoțiilor colective, la nivelul multor segmente ale societății româneşti. Abia unificată, România de 
după 1918 risca să devină ţinta atacurilor unei Rusii infestate de o ideologie care nu semăna cu 
nimic din ceea ce lumea civilizată cunoscuse. Nici un principiu nu mai era respectat şi nici o lege nu 
se mai dovedea suficient de viabilă, cu excepția legii bunului plac. Era firesc ca oameni precum 
Pancu sau Codreanu să se îngrijoreze. 

Pe fond, ei aveau dreptate şi agitaţiile oamenilor lor erau concretizarea unei sincere dorințe de 
a apăra interesele României. Mai puţin era înţeleasă şi acceptată însă, înverşunarea lor antisemită, care 
căpăta forme (în special declarative) de o maximă virulență. 

Nu putem decripta atitudinea extremiştilor de dreapta români fără a ţine cont de comunismul 
în expansiune. Codreanu a făcut o adevărată criză de nervi atunci când a citit în publicaţiile de stânga 
ieşene o sumă de articole ironice la adresa ortodoxiei şi Bisericii, considerate insuficient de adaptate la 
condiţiile prezentului, ori, identificate pur şi simplu cu nişte relicve inutile ale timpurilor medievale". 

Nici măcar socialismul nu era acceptat de Codreanu, acesta considerându-l doar un mijloc 
de dezbinare a românilor. Singurul simbol admis urma să fie drapelul naţional românesc, iar 
patriotismul oamenilor politici ar fi trebuit să se manifeste în mod concret, prin fapte nobile şi în 
nici un caz să se confunde cu o succesiune de declaraţii demagogice. 

Į se părea că o conspirație amplă se urzise împotriva statului român, sub masca democraţiei, 
un concept pe care nu-l înțelegea, văzând în el un lux inutil, ori o trambulină de lansare a ambițiilor 
politicienilor. Sensibilitatea paseistă a lui Codreanu nu trebuie să ne mire, aceasta fiind trăsătura 
majorității liderilor extremei-drepte europene. Este cert că, un om simplu, dar curajos, precum 
Constantin Pancu, răspundea nevoii de modele a tânărului Codreanu, impresionându-l prin 
fanatismul şi fervoarea adesea simplistă cu care îşi urma convingerile. Intrat rapid în anonimat după 
1922, bolnav de inimă, liderul Gărzii Conştiinţei Naţionale şi-a sfârşit zilele în sărăcie, fiind însă 
menţionat cu constantă preţuire de către fostul său emul”!. 


?8 Ibidem, pp. 22-23. 

” Ibidem. 

3p. „Opinia”, 26 octombrie 1919. 

31 Corneliu Zelea Codreanu, Pentru legionari, p. 38. 

În perioada 4-6 septembrie 1920, congresul studenţilor români de la Cluj (în cadrul lucrărilor căruia 
Codreanu şi-a făcut auzită vocea cu energie, susținut de circa 100 de adepţi), luase deciza excluderii etnicilor 
evrei din cadrul organizațiilor studenţeşti. Atmosfera generală fusese una tensionată, iar Codreanu atribuia iar 
tot răul iudaismului, presupus a fi fost interesat în a concepe aranjamente de culise cu scop antiromânesc. 
Ulterior, la 20 mai 1922, se puseseră bazele Asociaţiei Studenţilor Creştini, care înlocuia, astfel, fostul Centru 
Studenţesc din Iaşi, acţiune care-l avusese ca iniţiator pe acelaşi Corneliu Zelea Codreanu. La aproape 23 de 
ani, el reușea să grupeze în jurul său un nucleu de fideli, care-l priveau ca pe un lider înnăscut?. 

Asociaţia Studenților Creştini reflecta din plin stilul lui Codreanu, cazon şi misterios, de o 
evidentă mistică. Într-un aşa-zis angajament de onoare, membrii săi constatau că națiunea română 
s-ar fi aflat într-un moment extrem de greu al istoriei sale, cu totul ameninţată de către „un neam 
străin, care ne-a acaparat moşia şi tinde să pună mâna pe conducerea tării”. 

Toată energia organizației urma să fie concentrată în numele slujirii unui unic scop: 
„apărării patriei noastre în contra cotropirii jidoveşti”**. 

Nu se ofereau amănunte justificative, totul fiind învăluit în acel laconism sugestiv, pe care 
Codreanu l-a agreat în tot cursul vieţii sale. Mai târziu, a încercat să-şi explice înclinațiile politice 
într-o manieră simplă, susținând că, în mod spontan, i se relevase presupusa primejdie a 
deznaționalizării românilor. Codreanu credea că prin intermediul muncitorimii sărăcite şi exploatate 
„va veni peste noi stăpânitoare şi pustiitoare hoarda jidovească”?. 

Apar aproape obositoare aceste teme ale gândirii politice specifice tânărului Codreanu, dovedind nu 
numai dogmatism extrem, ci şi o anumită lipsă de nuanţare elementară. El evita demonstrațiile minuţioase, 
consecvent aceleiaşi ambiguităţi, care lăsa loc liber interpretărilor. În aceşti ani i se va cristaliza şi convingerea 
(devenită ulterior obsesivă), în conformitate cu care el şi adepții săi n-ar fi făcut altceva decât să exprime 
aspiraţiile subterane ale colectivități româneşti în ansamblul acesteia, inclusiv spiritele celor repauzaţi”“. 

Codreanu se încadra în categoria posedaților exemplari, prin maniera clară în care-şi descria 
trăirile. Sentimentul său religios era filtrat într-o manieră particulară, cu numeroase influenţe 
păgâne, amintind de eresurile şi obiceiurile străvechi, populare. Surprindea invocarea morților, o 
asemenea reprezentare având în sine ceva fascinant şi macabru. O voinţă inflexibilă, neomenească, 
străbate toate rostirile codreniste, conferindu-le un plus de seducătoare absurditate. 

Apare clar definită, în aceşti ani, ideea autoritară, respingerea modelului democratic constituind ceva firesc”. 

Disciplina de extracţie cazonă pe care-o admira necondiționat şi care corespundea datelor 
sale temperamentale, nu se putea compatibiliza cu mecanismele sistemului democratic. 

Codreanu se simţea, probabil, în postura liderului unui ordin de luptători religioşi, dorind să 
le imprime oamenilor săi, credinţa în ierarhie şi în el însuşi. Nu s-ar fi putut spune însă că el şi-ar fi 
dorit puterea de dragul puterii sau ca un mijloc de parvenire socială. Era însă convins că procedează 
corect şi a avut o încredere nestrămutată în deciziile şi destinul său, afişând un puternic stoicism. 

Nu va renunța nici o clipă la antisemitism, îndemnându-şi emulii să se manifeste cu 
vehemență împotriva cetăţenilor români de origine etnică evreiască, pe care-i considera potenţiali 
distrugători ai culturii şi spiritualităţii româneşti. 

Anul 1922 a fost semnificativ în această privință, grupul lui Codreanu concentrându-şi 
atacurile la adresa trupelor de teatru care puneau în scenă piese în limba idiş. Naţionaliştii încercau 
să provoace tulburarea reprezentaţiilor teatrale, îi bruscau pe actori, semănau spaima în rândul spectatorilor, 
fiind dezaprobați inclusiv de mulți etnici români, aspect recunoscut cu indignare de către însuşi Codreanu. 

Zadarnic invoca el necesitatea apărării identităţii româneşti. Stilul pe care îl impusese era 
departe de standardele civilizate. Mulţi îl considerau un huligan bântuit de impulsuri patologice, 
incapabil de a se stăpâni, dorind cu orice preț să răspândească doar ură şi anarhie. Este evident că, 
în această perioadă, notorietatea lui Corneliu Zelea Codreanu era mai curând una negativă. 


* ANI, Fond Universitatea Al. I. Cuza-Rectorat, dosar nr. 936/1920, f. 25. 
55 Corneliu Zelea Codreanu, Pentru legionari, p. 61. 

* Ibidem, p. 62. 

35 Ibidem, p. 65. 

* Ibidem, p. 66. 

37 Ibidem. 

Abstract. Conceptions about the tax system in the Interwar Romania. In the context of the Romanian historical realities 
after World War I, many problems, especially the acuity of social tensions have developed on a large scale. The need to 
trigger and sustain a new cycle of modernization have found were reflected in the large idea debates among 
protagonists from a large ideological and political spectrum — from liberalism to neoliberalism and peasant, marxism 
or far right. A distinct matter reflected in this debate is about ways to modernise the tax system. There are also 

Războiul prim mondial, numit aşa după izbucnirea şi desfăşurarea celei de a doua 
conflagrații militare de dimensiuni mondiale (1939-1945), dar desemnat în epocă sub denumirea de 
„Marele Război”, a prins în vâltoarea sa şi fii ai poporului român, unii dintre ei încă de la izbucnirea 
în vara anului 1914, înrolați în armate străine (austro-ungară, bulgară), cei mai mulți începând din 
august 1916, când România a intrat în marea confruntare militară alături de Puterile Antantei, care 
promiteau sprijinul lor pentru unirea Banatului, Transilvaniei şi Bucovinei cu „ţara”, fără Basarabia, 
întrucât Rusia țaristă era membră a coaliției numită Antanta. 

Scopul declarat, şi urmărit ca atare, al intrării României în război nu s-a realizat prin 
înfăptuirea proiectului militar vizat, ci pe fondul general al desfăşurării marelui conflict militar, al 
şubrezirii, până la destrămare totală, ca în cazul Imperiului Austro-Ungar, doar parțială ca în situația 
Imperiului Țarist, şi mai ales pe calea luptei naţionale a românilor din teritoriile ocupate de 
amintitele Imperii: unirea Basarabiei cu România în primăvara anului 1918, a Bucovinei şi 
Transilvaniei în toamna aceluiaşi an, 15/27 noiembrie, respectiv 1/13 decembrie. 

Aceste mari realizări, cu adevărat istorice pe firul devenirii națiunii noastre, au alimentat, 
prin însăşi natura lor, un optimism general privind viitorul mai apropiat sau mai depărtat al țării, 
împărtăşit ca atare la scara întregii societăți. Un optimism poate mai temperat la nivelul gândirii şi 
simţirii celor mulţi, îndeosebi ale țăranilor, pentru care ideea de schimbare printr-o reformă care să 
le aducă în proprietate pământul de care era intim legată viața lor de zi cu zi, o considerau absolut 
imperativă şi, în plus, le fusese promisă, chiar în tranşee, de către regele Ferdinand. 

Era o realitate sesizată riguros de către tânărul economist Virgil Madgearu şi despre care, în 
decembrie 1919, acesta scria: „Adevărul este că procesul lichidării vechii stări politice îşi are 
obârşia în deşteptarea, în timpul războiului, a conştiinţei de cetăţean şi de drepturile legate de acesta 
în masele ţărăneşti, care n-au avut până atunci cunoştinţă decât de datorii. Zi de zi, războiul a 


* Universitatea Creştină „Dimitrie Cantemir”, Facultatea de Istorie, Bucureşti; revista.istorie.ucde(0 gmail.com. 

luminat soldaţii țărani că suferinţa e purtată de toţi deopotrivă, dezvăluindu-le deosebirea dintre 
huzurul celor puţini, ce aveau puterea în mâini, şi mizeria celor mulţi; totodată, sacrificiile care li se 
cereau țăranilor înainte de toate, le-a arătat însemnătatea propriei puteri care, dacă e în stare să 
îndeplinească misiunea de a apăra ţara în fața duşmanului, pentru ce n-ar fi folosită, în timp de pace, 
şi pentru ridicarea stării şi pentru dezrobirea lor?” 

Iar opinia lui Madgearu nu era nici pe departe singulară şi cu atât mai mult întâmplătoare. O 
opinie absolut similară era exprimată, spre exemplu, în coloanele ziarului „Ţara nouă” cu aproape 
şase luni mai devreme, în care se scria că: „Plugarul acesta a înţeles ce poate fi pentru ţară în clipe 
grele, dar tot atunci a înţeles şi ce drepturi se cuvine să aibă el în aceeaşi ţară. [...] Şi să mai ştie 
iarăşi şi că în ziua în care s-a întors acasă sărăcit şi distrus, ţăranul, învăţat prin gloria armelor, a 
refuzat să mai fie rob pe pământul lui.”! 

La oraşe, starea de spirit era poate mai agitată în contextul aceloraşi suferințe grele 
provocate de război, tot mai dificil de suportat în condiţiile prelungirii stării reale de război chiar şi 
după încheierea armistiţiilor şi debutul lucrărilor Conferinţei de Pace de la Paris (a doua jumătate a 
lunii ianuarie 1919), urmare a stării conflictuale întreținute în raporturile cu România de către 
Ungaria, ai cărei conducători, deşi noi după evenimentele de la Budapesta, din octombrie 1918, 
când a fost înlăturat Guvernul Tisza István, refuzau, ca şi predecesorii, să recunoască dreptul 
românilor asupra Transilvaniei şi, implicit, legitimitatea actului Unirii de la 1/13 decembrie. 

Aşa, de pildă, la Bucureşti, în Piaţa Teatrului Naţional a curs pe caldarâm sânge când 
protestul muncitorilor tipografi a fost înăbuşit cu ajutorul armelor de foc; aproape doi ani mai târziu, 
muncitorii din toată ţara au intrat în grevă generală şi mulți dintre conducătorii lor, lideri ai 
Partidului Socialist şi ai sindicatelor muncitoreşti, au fost arestaţi, întemnițați, judecaţi de instanţe 
militare şi condamnaţi. lar unii dintre ei erau aceiaşi care semnaseră, pe 13 februarie 1919, o 
Declaraţie politică referitoare la unirea teritoriilor româneşti cu ţara, salutând „cu bucurie 
dezrobirea națională a poporului român din provinciile subjugate până acum” şi se angajau să 
respecte „legămintele de unire hotărâte.” 

Aceleaşi frământări, de factură economico-socială, cu precădere, dar şi politico- 
instituționale şi, desigur, ideologice, animau şi clasele dominante: pe moşieri, cărora le era deosebit 
de clară perspectiva pierderii unei bune părți din latifundule ce le deţineau, pe arendaşi, care se 
vedeau în situația posibilă de a-şi pierde obiectul „muncii”, pe reprezentanţii burgheziei, din 
rândurile cărora s-au recrutat spirite dintre cele mai elevate, preocupate de ce va trebui să fie 
România Mare, pe ce căi trebuia să fie împins noul stat român pentru a face noi şi semnificativi paşi 
pe calea modernizării, un proces istoric ce trebuia să înglobeze în noul său curs ansamblul 
structurilor societăţii româneşti: de la economie la instituţiile statului, de la structurile sociale la 
învățământ, sănătate, apărarea noilor fruntarii, viața cultural ştiinţifică ş.a.m.d. Sau, cum se exprima 
Nicolae Titulescu în Parlamentul țării, când a trebuit să susțină proiectul său de reformă fiscală (10 
iunie 1921): „În faţa noastră stă un uriaş program de refacere pe tărâmul economic, în genere, pe 
tărâmul industrial şi al căilor de comunicaţie, pe tărâmul cultural, pe tărâmul militar, îndeosebi. Noi 
nu putem, după ce am făcut România Mare, să nu facem toate jertfele necesare pentru a o păstra şi a 
o dezvolta. Şi să se ştie pretutindeni, şi înăuntru, şi în afară, că suntem hotărâți să [ne] facem pe de- 
a întregul datoria pe care ne-au legat-o morţii noștri.” 

Iar vocea lui Nicolae Titulescu era doar una. Multe altele au considerat, chiar dinainte de 
intrarea României în război, imediat după marea răscoală a țăranilor din 1907, cu un accent deosebit 
în timpul alegerilor din martie 1914 şi imediat după alegerea noului Parlament, ales şi ca Adunare 
Constituantă, menit a aduce unele modificări textului Constituţiei şi apoi, imediat după război, că 
era nevoie de un nou ciclu reformist după cel legat mai ales de opera lui Alexandru loan Cuza; că, 
pentru a face ca România de după Marea Unire să se afirme cu valorile ei specifice în plan 
european, şi nu numai, era nevoie de promovarea unor noi politici economice şi sociale, altele decât 


i „Tara nouă” din 29 iunie 1919. 

? Documente din istoria mişcării muncitoreşti din România 1916-1921, Editura Politică, Bucureşti, 1966, p. 166-167. 

? Ion Saizu, Emilian Bold, Dimensiuni economice şi financiare ale activităţii lui Nicolae Titulescu, în Gh. Buzatu 
(coord.), Titulescu şi strategia păcii, Editura Junimea, laşi, 1982, p. 102. 

cele de până la izbucnirea războiului şi, întâi de toate, să se reia politica de reforme, blocată de 
izbucnirea războiului în vara anului 1914. 

Era nevoie, practic, de un set de reforme mai amplu care să aducă o restructurare în profunzime 
a întregului organism economico-social şi politico-instituțional al societății româneşti pentru că aceasta 
din urmă, în ansamblul ei, se resimțea de pe urma realizării parțiale, incomplete a restructurării şi 
modernizării ei. Era ceea ce se resimțea acut în viața economică, în relațiile sociale, în funcționalitatea 
instituțiilor, în creația spirituală, în viața însăşi a oamenilor, îndeosebi a țărănimii, a muncitorilor, a 
funcționarilor etc. Era imperativul fundamental al epocii, pe care un economist ca I. N. Angelescu, într-o 
lecţie de deschidere a cursurilor de la Academia de Înalte Studii Comerciale şi Industriale, îl definea 
astfel: „Marea reformă pe care o aşteaptă timpul nostru nu va fi una juridică, formală, ci una economică, 
reală, de schimbare a repartizării avuţiilor. Prin schimbarea repartizării avuțiilor se deplasează puterea 
politică reală şi, prin aceasta, se schimbă, într-adevăr, ordinea de drept, nu se creează drept în cadouri, ci 
drept care trăieşte în viaţa economică şi socială.” 

După înfăptuirea Marii Uniri o asemenea reformă era posibilă, chiar pe temeiul ei ca 
realizare istorică. Era cu siguranță o reformă complexă, o reformă structurală ce trebuia să vizeze 
reaşezarea raporturilor de proprietate, îndeosebi în viața satului, a relaţiilor de repartiție, a 
instituţiilor publice ş.a.m.d., astfel încât să fie înlăturate toate piedicile ce continuau să se opună 
afirmării nestingherite a progresului general istoric şi, în primul rând, progresului economic al ţării, 
al națiunii. „Pentru România, scria în acei ani un tânăr sociolog de factură neoliberală, Ştefan 
Zeletin, problema supremă de care atârnă soarta ei viitoare este aceasta: dezvoltarea forţelor 
naţionale de producţie, se înțelege că vorbim de producţia capitalistă.” 

În acest sens, din multiple direcţii şi cu mijloace diferite, s-au făcut eforturi deosebite pentru 
conştientizarea imperativului că România trebuia supusă unei chirurgii istorice radicale, că pentru 
consolidarea unităţii naționale depline, deja înfăptuite şi, implicit, a independenţei, era nevoie de un 
cadru social-politic şi juridic nou, apt a favoriza punerea în valoare, la un standard superior, a 
resurselor naturale şi de muncă pentru a se putea edifica o economie cu adevărat modernă, 
competitivă în raport cu piaţa internațională, un obiectiv ce trebuia atins neapărat, ca fiind absolut 
necesar pentru înseși existenţa şi afirmarea naţiunii române.” Şi aceasta cu atât mai mult cu cât se 
putea considera că, odată depăşită marea confruntare militară şi readusă pacea între popoare, între 
care unele, cel puţin în Europa, reuşiseră să-şi recapete independenţa şi unitatea națională, între care 
şi poporul român, se va putea păşi către o treptată integrare politică şi culturală europeană, ceea ce 
presupunea, ca o necesitate vitală, depăşirea cât mai repede posibil a diferenţelor de dezvoltare 
economică între ţările Europei Occidentale şi cele din estul şi sud-estul bătrânului continent. 

Această aspirație nutrită ardent şi de generațiile care înfăptuiseră Unirea Principatelor şi 
recâştigarea independenţei de stat în 1859 şi 1877-1878 pentru „România Mică” a fost de natură a 
spori urgenţa analizelor şi a confruntărilor de idei privind conţinutul şi sensul modernizării pe mai 
departe a societății româneşti. Şi aceasta cu atât mai mult cu cât, pe plan european, au fost reluate 
ideile federaliste, unele, ce-i drept, având ca substrat refacerea imperiilor prăbuşite, altele, însă, 
vizând cu adevărat modelarea unui nou cadru istoric de dezvoltare a bătrânului continent, atât de 
greu încercat în anii 1914-1918, pe de o parte, iar pe de altă parte, nu era deloc de ignorat 
ascensiunea economică şi politico-militară a SUA, cu tendinţe hegemonice deja vizibile mai ales în 
timpul lucrărilor Conferinţei de Pace de la Paris (1919-1920). 

Altfel spus, „noua” realitate europeană din care făcea parte şi regimul comunist din Rusia, a 
avut darul de a contribui la accentuarea urgenţei dezbaterilor de idei din societatea românească 
postbelică, o dezbatere ce fusese, de fapt, antamată, aşa cum am amintit deja, încă în ultimii 10-15 
ani premergători războiului, amplificată ca urmare a răscoalei țăranilor din primăvara anului 1907, 
mai apoi a reformelor propuse de Partidul Naţional Liberal în septembrie 1913 şi atenuată doar de 
izbucnirea ostilităților militare în vara anului 1914. Spunem doar atenuată pentru că despre nevoia 


* Cf. Marin Badea, Istoria economiei naţionale româneşti, Casa de Editură şi Librărie „Nicolae Bălcescu”, Bucureşti, 2003, p. 209. 
5I. N. Angelescu, Puterea economică şi puterea politică, Bucureşti, 1916, p. 88. 

ê Stefan Zeletin, Țărănism şi Marxism, în „Arhiva pentru ştiinţă şi reformă socială”, nr. 1-2, 1924, p. 220. 

7 Cf. Marin Badea, op. cit., p. 210. 

de reluare a reformelor, şi agrară şi electorală, îndeosebi, despre necesitatea accelerării procesului 
de industrializare, de amplificare a rețelei de comunicații, de extindere a învățământului sau de 
dezvoltare a sistemului de asigurare a sănătății ca şi alte cerințe ale procesului istoric de 
modernizare a societăţii româneşti, cum era şi nevoia unui nou sistem fiscal, a continuat să se 
discute, să se exprime puncte de vedere deosebite chiar şi în anii 1914-1916, când România a fost în 
stare de neutralitate sau imediat după război. 

Şi dacă necesitatea modernizării societăţii româneşti, cu prioritate a structurilor ei 
economico-sociale, reprezenta un imperativ riguros conştientizat încă înaintea războiului, după 
marea conflagrație şi înfăptuirea Marii Uniri, care a adus desăvârşirea construcției statului naţional 
unitar, cu atât mai mult preocupările referitoare la conţinutul şi sensul dezvoltării societăţii 
româneşti au căpătat noi valenţe, un plus masiv de intensitate, au polarizat atenția unui număr tot 
mai mare de intelectuali. O realitate ce-şi găseşte explicaţia nu doar în rațiuni de ordin teoretic, de 
identificare ştiinţifică a căilor de acţiune pentru înrâurirea cursului mişcării istorice propriu-zise de 
modernizare pe mai departe şi în ritm cât mai accelerat posibil a societăţii româneşti, a economiei, 
întâi de toate, dar şi din raţiuni practice, sau, cum observa un sociolog american încă în urmă cu trei 
decenii, dezbaterea de idei de după Marea Unire în legătură cu dezvoltarea României era chiar mai 
importantă din rațiuni practice decât teoretice.” Este sensul autentic în care exprima o asemenea 
necesitate, chiar în primul an de după război, marele savant român Grigore Antipa, când scria că: 
„Odată cu Marea Unire, România s-a găsit în fața celei mai importante probleme ce i s-a prezentat 
vreodată, aceea a organizării noului său stat şi a stabilirii liniilor mari ale dezvoltării sale în viitor.” 

La determinarea amplei dezbateri de idei la care ne referim a mai contribuit o anume 
chestiune ce ţine de unele evoluţii concret-istorice, respectiv de faptul că participarea României la 
războiul prim mondial, cu evenimentele din 1916, care au ridicat cota optimismului național la 
înălțimi cu totul deosebite din momentul intrării în marele conflict militar, dar au făcut să se şi 
prăbuşească speranțele în victorie până la disperare, mai ales din momentul semnării Tratatului de 
pace cu Puterile Centrale de la Bucureşti/Buftea pe 7 mai 1918, la care s-au adăugat mai apoi 
dureroasele şi persistentele consecinţe economico-sociale ale marii conflagrații. 

Drept urmare, în mentalul colectiv al vremii s-a instalat o neîncredere accentuată în viitorul 
societăţii româneşti, al oamenilor ei, cu răsfrângeri negative în comportamentul de zi cu zi. O stare 
de spirit pe care au sesizat-o numeroase spirite ale timpului, pe care o invoca motivaţional deja 
amintitul Ştefan Zeletin, unul dintre cei mai proeminenţi participanți la confruntarea de idei privind 
evoluţia, legitimitatea şi perspectivele capitalismului în România'", atunci când, în 1925, îşi prefața 
cartea intitulată Burghezia română. Originea şi rolul ei istoric, scriind că: „Am simţit nevoia unei 
cunoaşteri amănunțite a originilor societăţii române de astăzi spre a căpăta putinţa unei orientări 
clare în haosul vieţii noastre sociale şi politice. Trebuia să aflăm, prin cercetare proprie şi 
amănunțită, de unde a venit România modernă şi încotro merge”. 

Trebuia procedat astfel pentru că, scria mai departe Ştefan Zeletin, „suntem la o cotitură 
istorică când criticismul, care a intrat azi în mentalitatea obştească, e pe cale de a deveni o primejdie 
națională. Această pornire bolnăvicioasă, de a privi cu neîncredere tot ceea ce s-a făcut şi se face în 
societatea noastră modernă, împiedică unirea tuturor spiritelor într-o aspirație naţională pozitivă. 
Când, însă, ştiinţa socială românească va izbuti să răspândească convingerea că ceea ce s-a făcut în 
România modernă a izvorât din cauze determinate şi a avut un rol istoric şi o funcţie socială 
determinată, vor putea înţelege şi românii că, în loc de a-şi pune mândria să critice ceea ce au creat 
alţii, e mai bine să cerce a crea fiecare în sfera sa proprie de viaţă.” 

Sigur că ampla dezbatere de idei privind viitorul dezvoltării României moderne s-a realizat 
într-un cadru istoric prin el însuşi complex şi, pe deasupra, marcat de tensiuni. Confruntarea 
diverselor opinii s-a desfăşurat între şi în sânul curentelor de gândire existente pe eşichierul vieții 
ideologice şi cultural-ştiințifice interbelice: neoliberal, țărănist, marxist (comunist, social-democrat, 


8 Daniel Chirot, Neoliberal and social democratic theories of development în Social change in Romania 1860-1940, Berkeley, 1978, p. 31. 
” Grigore Antipa, Problemele evoluţiei poporului român, Bucureşti, 1919, p. V. 

10 Cf. Dumitru Mureşan, Concepţia economică a lui Ştefan Zeletin, Editura Academiei, Bucureşti, 1975. 

!! Ştefan Zeletin, Burghezia română. Originea şi rolul ei istoric, ediţia a douaa, Editura Humanitas, Bucureşti, 1991, p. 20. 

socialist) la care, spre sfârşitul perioadei, s-au alăturat adepții doctrinei cooperatiste plus ideologii 
curentului de extremă dreaptă. Şi aceasta, desigur, în strânsă legătură cu preocupările forțelor politice 
existente de a deţine frâiele puterii, protagoniştii de primă mărime fiind Partidul Naţional Liberal şi, din 
1926, Partidul Naţional "Țărănesc, rezultat din fuziunea Partidului Ţărănesc prezent mai ales în Vechiul 
Regat cu Partidul Naţional Român din Transilvania.” Grigore Antipa, Dimitrie Gusti, Mihail 
Manoilescu, Virgil N. Madgearu, Ion I. C. Brătianu, Vintilă I. C. Brătianu, Nicolae Titulescu, I. G. Duca, 
Ion Mihalache, Ştefan Zeletin, Constantin Rădulescu-Motru, dar şi Eugen Lovinescu, Nichifor Crainic, 
Lucian Blaga, Nae Ionescu sau mai tinerii Mircea Eliade şi Emil Cioran s-au aflat în primele rânduri ale 
militantismului politico-ideologic pentru dezvoltarea şi modernizarea societății româneşti în ansamblul 
ei, pentru progresul tuturor factorilor de producţie, de circulaţie, desfacere şi consum, fără de care nu se 
puteau micşora decalajele existente între România şi țările dezvoltate din Occident. Calea acțiunii era 
reforma ca instrument al redeclanşării şi amplificării procesului istoric de modernizare şi dezvoltare a 
societății, însoțit de un amplu şi susținut efort de organizare, aceasta din urmă fiind apreciată ca „o faţetă 
a modernizării, purtând un caracter imperativ.” 

Răspunsurile la asemenea chestiuni fundamentale pe care le-au oferit cei angajaţi la acea 
amplă dezbatere de idei au fost, prin conţinutul lor, diferite şi, oricum, au sfidat ideea de consens. 
Diversitatea punctelor de vedere a fost determinată nu atât de natura şi profunzimea actului de 
cunoaştere, condiționat la rândul său de mulţi alți factori, ci cu precădere de pozițiile politico- 
ideologice pe care s-au situat protagoniştii în cvasitotalitatea lor. Dar, dincolo de această policromie 
politico-ideologică (liberalism, neoliberalism, naţional-țărănism, marxism, naționalism cu tentă 
xenofobă ş.a.m.d.), atât în epocă cât mai ales în perspectiva tot mai largă a istoriei, au putut fi 
identificate două grupări mai largi de intelectuali angajați în a descifra conținutul şi sensul 
procesului de modernizare a societății româneşti de după primul război mondial şi înfăptuirea Marii 
Uniri: europeniştii şi tradiționaliştii. 

Primii au avut ca punct de pornire în analizele şi considerațiile lor România ca parte integrantă 
a Europei, al cărei destin istoric nu putea fi diferit de acela al Europei apusene, şi, ca atare, calea 
dezvoltării ei economice, în primul rând, dar şi sociale, politice, instituționale, cultural-ştiinţifice etc. n- 
ar fi fost alta decât cea urmată de țările Occidentului industrializat şi puternic urbanizat. 

Tradiționaliştii, în schimb, porneau de la realitatea marilor decalaje existente între nivelul de 
dezvoltare economică, în primul rând, dar şi pe alte planuri, între ţările avansate ale Europei 
occidentale şi cel al României, cu caracterul ei pronunţat agrar, astfel că orice proiecție a viitorului, 
orice model al dezvoltării civilizaţiei româneşti nu puteau fi realizate decât de la ceea ce reprezenta 
propria-i moştenire economică şi culturală. 

Cu menţiunea că atât europeniştii cât şi tradiționaliştii s-au revendicat, fiecare în parte, din 
tradiția antebelică a viziunilor industriale şi, respectiv, agrare privind viitorul națiunii române fără a 
fi, în vreun fel, prizonieri ai operei înaintaşilor fiindcă, aşa cum sublinia un cunoscut istoric 
românolog din SUA, Keith Hitchins, „în materie de originalitate, gândirea acestora nu a plătit tribut 
predecesorilor lor intelectuali, întrucât ei au reinterpretat locul României în Europa, în lumina 
propriei experienţe şi a propriilor speranţe privind noul veac.”? 

Europeniştii au supus cunoaşterii, din diverse unghiuri, modul cum s-a produs angajarea 
României pe calea dezvoltării moderne şi stadiul la care se ajunsese, la care se afla societatea 
românească imediat după primul război mondial şi înfăptuirea Marii Uniri; au căutat să descifreze 
cauzele ce au provocat declanşarea diverselor procese istorice modernizatoare, de la apariția 
producției de tip industrial, la intensificarea schimburilor de produse şi, mai ales, angajarea tot mai 
masivă a economiei româneşti în circuitele comerțului internațional; de la modificările intervenite în 
producția agrară, mai ales după Tratatul de pace de la Adrianopole (septembrie 1829), la 
pătrunderea capitalului străin în economia Principatelor Române şi apariția instituţiilor de credit; de 
la structurarea instituțională a învățământului la dezvoltarea creaţiei literar-artistice şi ştiinţifice, 


12 Vezi loan Saizu, Modernizarea României contemporane (perioada interbelică). Pas şi impas, Editura Academiei, Bucureşti, 1991, p. 12. 
13 pp. 
Ibidem. 
14 Keith Hitchins, România 1866-1947, Editura Humanitas, Bucureşti, 1996, p. 315. 
15 pp. 
Ibidem. 

până la ceea ce a fost efort pentru reformarea instituţiilor şi vieții politice în ansamblul lor, pe 
fondul înfrângerii revoluțiilor din 1821 şi 1848, şi care aveau să se înregistreze ca victorii mai mici 
sau mai mari în lupta pentru modernizarea societăţii, pentru unitatea națională, inițial doar parțială, 
o dată cu înfăptuirea Unirii Principatelor (1859), şi independenţa naţională (1877). 

Prin toate acestea s-a căutat să se demonstreze că, în mod obiectiv, societatea românească, în 
evoluţia ei, „verificase” caracterul ineluctabil al căii capitaliste de dezvoltare şi că, în noile condiţii 
istorice, era imperios necesar să se meargă în acelaşi sens, dar într-un ritm mult mai accelerat, 
singurul în măsură a contribui la o apropiere reală de ţările dezvoltate din Occident. Protagoniştii 
europenismului au fost numeroşi, dar între ei două au fost spiritele mai proeminente: criticul literar 
Eugen Lovinescu, autorul a două lucrări de referință: Istoria civilizației române moderne, (1824- 
1826) şi Istoria literaturii române contemporane (1900-1937), respectiv economistul şi sociologul 
Ştefan Zeletin, şi el autor a două lucrări de aceeaşi factură, adevărate „puncte” de reper în 
configurația istorică de ansamblu a confruntărilor de idei la care ne referim: Burghezia română. 
Originea şi rolul ei istoric (1925) şi Neoliberalismul, prin care a continuat, de fapt, problematica 
tratată în lucrarea Burghezia română. 

În concepţia ambilor protagonişti ai curentului europenist, procesul istoric al trecerii de la 
feudalism la capitalism, al angajării societății româneşti pe calea dezvoltării moderne îşi are 
sorgintea în pătrunderea capitalismului de factură occidentală în economia românească, considerând 
revoluţia de la 1848 şi adoptarea Constituţiei din 1866 drept adevărate pietre de hotar ale edificării 
României moderne. Cu deosebirea dintre ei că Eugen Lovinescu identifica forța motrice a 
schimbării de orânduire şi de regim social-politic în planul ideilor, pe când Zeletin o căuta şi o 
găsea în zona structurilor economice şi sociale. 

Acordul dintre ei se realiza din nou în conținutul concluziilor de ansamblu conform căruia 
„occidentalizarea” era o etapă istorică necesară pe care obligatoriu trebuia să o parcurgă fiecare țară şi n- 
aveau nici cel mai mic dubiu că influenţele europene, veritabili factori externi, au reprezentat, mai 
curând decât cauzele de ordin intern, adevăratul catalizator al dezvoltării României moderne. De 
menționat că afirmarea punctelor lor de vedere curopeniştii au realizat-o pe fondul unei critici deosebit 
de aspre la adresa tradiționaliştilor pe care i-au acuzat nu o dată şi de o manieră violentă de „romantism” 
şi „reacționarism” în gândire, proslăvind civilizația urbană şi industrială plină de vitalitate şi forță 
creatoare, criticând, totodată, pe cea rurală pentru tendinţele ei de „pasivitate” şi „inerție” creată, cum 
scrie Ştefan Zeletin, într-o notă evident exagerată, de o forță socială „înapoiată” şi „apatică”.!€ 

La polul opus europeniştilor, grupuri de intelectuali sau doar indivizi au căutat modele pentru 
viitoarea dezvoltare a societății româneşti în imaginea trecutului istoric național, reconstituit ştiinţific dar 
nu o dată şi imaginar. Au invocat ca element de legitimitate tradițiile autohtone, în care predominantă 
era componenta rurală cu economia agrară şi reflexele ei în planul creației spirituale, din care, subliniate 
cu tărie, erau cele de sorginte populară şi mai ales de provenienţă religioasă. Credinţa religioasă şi 
îndeosebi „ortodoxia la români” au fost invocate nu o dată obsesiv şi cu prea evidente note de exagerare 
drept elemente specifice ale tradiţiilor noastre istorice şi care trebuiau să servească drept sursă majoră de 
inspirație pentru elaborarea modelelor dezvoltării României în viitor, respingându-se, de o manieră 
explicită, importurile culturale şi instituționale de proveniență occidentală pe motiv de inadecvare 
„organică”, ba, chiar mai mult, de a fi fost veritabile surse de alterare a proceselor dezvoltării istorice a 
societății româneşti în epoca modernă, îndeosebi a ceea ce ar fi fost specificul național românesc. Iar 
soluția, pentru viitor, nu putea fi alta decât ruperea de Occident, acesta din urmă, prin tendinţele sale aşa- 
zis nihiliste, echivalând, în optica, de pildă, a lui Nichifor Crainic, cu „negarea posibilităţilor noastre 
creatoare. Ceea ce înseamnă negarea principială a unei culturi româneşti.” Ruptura de Occident trebuia 
însoțită de un sprijin esențial pe tradiția populară românească şi pe valorificarea tradițiilor spirituale 
româneşti, dar unidimensionate prin raportare la ortodoxism. 

Încercând a demonstra necesitatea „autohtonizării filozofiei”, Vasile Băncilă, unul dintre 
exponenţii ideologici ai tradiționalismului, credea că „şi în acest domeniu, deci, drumul deplin trece prin 
sufletul popular. Acolo vom găsi cele mai însemnate teme iniţiale ale filozofiei româneşti, acolo e tot 


16 Stefan Zeletin, Burghezia română, p. 206 şi urm. 
17 Gândirea, an IX (1929), nr. 1-2, p. 3. 

ortodoxismul românesc ce va trebui să intre ca element de frunte în filozofia românească. Fiindcă de la 
paznicii oficiali ai ortodoxismului nostru vom găsi adevărata structura acestuia.”15 

Figura reprezentativă a grupului tradiționaliştilor, cu contribuții reale la cunoaşterea 
realităților istorice româneşti ce nu s-a lăsat copleşit de „povara” trecutului, cu merite deosebite în 
declanşarea „marii dezbateri”, în susținerea acesteia şi în cuplarea gândirii economice cu politica 
economică însăşi ca ministru în guvernele țărăniste din anii 1928-1933, a fost Virgil N. Madgearu. 
El gândea, ca în textul lucrării sale fundamentale Evoluția economiei româneşti după războiul 
mondial apărută în 1940, în final de carieră, o carieră întreruptă brutal prin asasinarea sa de către 
legionari, că la noi „Capitalismul comercial care se formează în România este creațiunea anexă a 
capitalismului extern invadant (subl.n.), funcțiunea lui fiind redusă numai la comerţ şi la camătă, iar 
rolul său limitat numai la promovarea şi dezvoltarea instituţiilor şi instrumentelor necesare 
expansiunii capitalismului: consolidarea proprietății private, dezvoltarea procesului de circulațiune 
şi a instituțiilor de drept modern” pentru a continua cu afirmaţia conform căreia „Capitalul 
comercial intern nu poate exercita mult timp o influență asupra producţiunii naționale. Aceasta se 
formează extrem de lent ca urmare a dăinuirii până la începutul secolului al XX-lea a regimului 
neiobag, care condamna la regres tehnic agricultura şi, în consecinţă, la un randament scăzut, din 
care rezultă o limitare a economiilor care pot fi transformate în fiecare an în capital comercial” Şi 
concluzia reținută, din perspectiva istoriei drumului urmat de economia românească pe calea 
modernizării, a capitalismului, era că: „Deci, n-a existat la noi un capitalism comercial românesc 
capabil a se transforma în capitalism industrial, în faza întâi prin reorganizare pe baze capitaliste a 
industriei casnice şi a meseriilor şi, în faza următoare, prin înfiinţarea de fabrici. Din această cauză, 
România a trecut direct la industrie de fabrică, tot cu ajutorul capitalismului străin, în urma 
introducerii unui regim vamal protecţionist şi a unui sistem de încurajare a industriei naţionale.”!* 

Într-o altă lucrare, anterioară celei citate imediat mai sus, intitulată Țărănismul, Virgil 
Madgearu a susţinut, pe de o parte, că agricultura s-ar fi dezvoltat în România după alte legi decât 
industria, iar, pe de altă parte, că agricultura românească ar fi urmat o cale proprie de dezvoltare şi 
nu s-ar fi încadrat în „tiparul” dezvoltării de tip capitalist ceea ce, în replică, l-a determinat pe 
Ştefan Zeletin să afirme că „eroarea de origine a acestei teorii” consta în stăruința de a „desprinde 
agricultura din legătura ei organică cu capitalismul şi a o trata ca un factor autonom.” 

Pornind de aici, Virgil Madgearu a considerat că pentru perioada interbelică reforma agrară 
ar fi condus la preponderența „proprietăţii bazate pe muncă în agricultură”, că țărănimea ar fi fost o 
clasă socială omogenă, că mica gospodărie țărănească ar fi fost trainică şi chiar superioară şi 
capabilă să conducă societatea prin intermediul fărănismului ca mişcare politică, putând ieşi 
victorioasă în confruntarea cu sistemul capitalist de exploatare economică şi dominație politică. 

Instrumentul necesar şi eficient în această confruntare ar fi trebuit să fie statul țărănesc aflat 
între cel capitalist şi cel socialist.? Ernest Ene, un alt adept de marcă al ţărănismului, afirma şi el că 
„Statul țărănesc trebuie să fie forma de guvernământ a unui popor a cărui mare majoritate este 
alcătuită din țărani, adică din proprietari de mici parcele de pământ pe care ei îl cultivă cu mijloace 
mai mult familiale, consumând în gospodăria proprie cea mai mare parte a producţiunii lor." 

Mai târziu, în sinteza sa referitoare la evoluția economiei româneşti după războiul prim 
mondial, Virgil Madgearu avea să observe şi să scrie că „după 1929 şi pe baza legii pentru 
reglementarea circulației pământurilor cultivabile... se înlesneşte o diferenţiere a clasei ţărăneşti, în 
sensul formării unei categorii de proprietăți mijlocii, pe de o parte, şi a unui proletariat, pe de altă 
parte, fără să fi renunţat efectiv la ideea trăiniciei şi superiorității micii gospodării ţărăneşti." 

În principal, aceste două curente de gândire economică s-au confruntat în cursul a ceea ce s-a 
numit „marea dezbatere” de idei privind conţinutul şi sensul continuării procesului istoric de 


'5 Idem, an VII (1927), nr. 11, p. 279-280. 

'9 Virgil Madgearu, Evoluţia economiei româneşti după războiul mondial, Editura Independenţa Economică, Bucureşti, 1940, p. 19-22. 
* Arhiva pentru ştiinţă şi reformă socială, an UL, nr. 2, 1928, p. 352. 

” Virgil Madgearu, op. cit. 

2 Ernest Ene, Spre statul țărănesc, Bucureşti, 1932, p. 4. 

3 CE. N. N. Constantinescu, Istoria gândirii economice româneşti. Studii, Editura Economică, Bucureşti, 1999, p. 75-76. 

modernizare a României, ieşind în prim plan personalități ca: I. N. Angelescu, I. G. Duca, G. Taşcă, 
Victor Slăvescu, Mitiţă Constantinescu sau Vintilă I. C. Brătianu, ca principali reprezentanți ai 
curentului liberal, din care se poate considera că făcea parte şi Nicolae Titulescu, ministru de Finanțe în 
1917 pentru o scurtă perioadă de timp, numai trei luni de zile, iar mai apoi din iulie 1920 până în 
decembrie 1921 în guvernul Averescu-Take Ionescu, inițiatorul proiectului de lege privind modernizarea 
sistemului fiscal; Mihail Manoilescu şi Ştefan Zeletin ca reprezentanți, dar şi creatori, ai 
neoliberalismului românesc; Virgil N. Madgearu, lon Răducanu, Constantin Stere, Gr. Mladenatz, 
Mihail Ralea, dr. N. Lupu ca reprezentanți ai curentului țărănist de gândire economică; Şerban Voinea şi 
Lothar Rădăceanu sau I. Moscovici, ca reprezentanți ai gândirii economice social-democrate şi 
socialiste; Nicolae Iorga, ca promotor al doctrinei naționale; Lucrețiu Pătrăşcanu, Roman Moldovan, 
Ştefan Voicu şi alții, reprezentanți ai gândirii economice marxiste de orientare comunistă. 

Doctrinele promovate de cei menționați mai sus, inclusiv ca oameni politici, au sintetizat 
programele de acțiune ale partidelor respective pe termen lung şi au contribuit la afirmarea 
curentelor de gândire economică amintite. Ele au vizat, deopotrivă, sistemul fiscal şi politica fiscală. 

De altfel, necesitatea consolidării statului național unitar reieşit din retorta luptei pentru 
unire a tuturor românilor, adică ceea ce a fost Marea Unire, cu cele trei acte componente adoptate la 
Chişinău, Cernăuţi şi Alba Iulia, a fost cea care a impus urgenţa elaborării şi adoptării de măsuri 
fiscale apte pentru a conduce la o bază unică de organizare şi conducere a vieţii economice şi 
financiare. Statul avea nevoie de venituri băneşti cât mai mari şi mai sigure pentru creşterea avuţiei 
naționale, pentru susținerea şi dezvoltarea marii industrii, pentru înfăptuirea reformei agrare şi 
creşterea randamentului producției agricole, utilizarea rațională a tuturor forțelor productive, 
valorificarea superioară a resurselor, ameliorarea repartiției, susținerea culturii ş.a.m.d. 

În materie fiscală au şi fost adoptate de urgență, de-a lungul anilor 1918-1921, mai multe 
decrete-legi: 1615/1918; 192, 193, 2264, 2456, 2819 şi 3710/1919 sau 1901 şi 2227/1920, respectiv 
1516/1921 pentru ca Parlamentul României să dezbată un amplu proiect de lege, pentru reforma 
sistemului de impozitare propus de Nicolae Titulescu, în calitate de ministru al Finanţelor (13 iunie 
1920-16 decembrie 1921) în Cabinetul Alexandru Averescu-Take Ionescu. 

Reforma avută în vedere de Nicolae Titulescu şi guvernul din care făcea parte viza 
contribuţiile directe şi instituirea impozitului progresiv pe avere şi pe îmbogățirea de război. În 
ambele situații, concepția de politică fiscală a lui Nicolae Titulescu se întemeia pe principiul 
democratic al impunerii progresive combinat cu cel al dării proporţionale, menajate fiind câştigurile 
MICI, în general dobândite prin muncă cu degrevarea şi chiar scutirea de impozite a unor categorii 
de venituri plus introducerea minimului neimpozabil, un sistem ce nu putea conduce în nici un fel la 
„egalizarea averilor prin sărăcirea bogaţilor”, era o reformă menită „să pună capăt dezordinei care 
dăinuia în finanțele publice şi să distrugă un întreg şir de tradiţii anacronice în materie fiscală 
constituind astfel expresia celei mai radicale şi mai avansate concepții... în această materie.” Erau 
fixate şapte clase de venituri impozabile şi se raportau, din punctul de vedere al principiului 
impunerii, la următoarele categorii de venituri: produse de capital, izvorâte din activitatea în care 
capitalul colabora cu forța de muncă şi venituri realizate din valorificarea muncii fizice şi 
intelectuale. Cât priveşte impozitul proporțional, acesta se aplica cedulelor (pentru industrie cedula 
D căreia i se stabilea cota de 10% din venitul net al anului precedent). 

Impozitul progresiv şi personal se aplica venitului global care depăşea 2500 lei, sumă 
considerată drept minimum de subzistență în zona rurală şi 3400 lei în cea urbană. Cota de 
impunere începea cu aceste sume într-un procent de 2% şi urca progresiv până la 30%, respectiv 
până la 50% pentru venituri mai mari de 20 milioane lei. 

Partizan al etatismului când era vorba de un interes naţional real, Nicolae Titulescu n-a ezitat să 
propună o politică de adevărată naţionalizare a resurselor naturale şi chiar a capitalurilor private în 
folosul comunităţii. Aşa, spre pildă, pentru impozitul progresiv se prevedea în amintitul proiect de lege 
că societăţile pe acțiuni, de orice fel, sunt supuse impozitării sub forma preluării de către stat, în 


* Acad. Vasile Malinschi, Economia, dreptul, diplomaţia în viziunea lui Nicolae Titulescu, Editura Acaddemiei, 
Bucureşti, 1985, p. 101-102. 

numerar, a 12,5% din capitalul şi rezervele constatate prin ultimul bilanţ încheiat înainte de promulgarea 
legii. Societăţile cooperatiste, constituite conform legii şi puse sub controlul statului se impozitau cu 6%. 

O atenţie deosebită era acordată de către legiuitor societăților anonime, al căror beneficiu net 
mediu în intervalul 1912-1919 inclusiv punea în evidenţă o depăşire de 30% din capitalul subscris. În 
aceste cazuri cota de impunere creştea cu cota de 1% adăugat celor 12,5% de bază, proporțional cu 
fiecare porțiune de 5% pentru beneficiul de 30% luat şi el ca bază. Prin textul aceluiaşi articol de lege se 
preciza că societățile anonime pe acţiuni cu capital străin având sucursale în România erau obligate la o 
cotă de impunere de 1/5 din totalul afacerilor lor. Iar în situaţia că în totalitate capitalul era amortizat, 
obligaţia era ca aceste societăți să pună la dispoziția statului prin Ministerul de Finanţe 16,5% din 
acţiuni, adică 1/6 din capitalul subscris şi amortizat. Se afirma, totodată, disponibilitatea statului de a 
participa în viitor la noile emisiuni de acţiuni în aceeaşi proporţie contra plată. 

În principiu, impozitul extraordinar era exigibil imediat, dar putea fi plătit în 10 (zece) ani, 
timp în care statul instituia o ipotecă asupra întregii averi mobiliare a societăţilor respective. 

De consemnat faptul că reacțiile negative la adresa actului de naționalizare propus a se 
realiza cu ajutorul/prin intermediul fiscului au fost numeroase. Un economist ca N. G. Leon, de 
pildă, spunea că „dreptul pe care şi-l rezervă statul de a intra acționar la orice întreprindere 

E de menţionat şi că normele fiscale propuse de Nicolae Titulescu au avut darul de a incita 
gândirea financiară a timpului, astfel că Vintilă I. C. Brătianu a ținut cont de unele dintre ele cu prilejul 
promovării proiectului Legii impozitelor directe şi a impozitului proporţional pe venitul global din 1923. 

De altfel, cu Vintilă I. C. Brătianu, Nicolae Titulescu avea să colaboreze îndeaproape (până 
în 1926) în calitatea lui de reprezentant al României la Societatea Naţiunilor, ministru al României 
la Londra şi pion esențial al diplomației economice româneşti timp de aproape un deceniu şi 
jumătate (evident, până la dispariția lui Vintilă I. C. Brătianu în 1930). 

Altfel, către sfârşitul guvernării liberale (1926), Nicolae Titulescu îi adresa lui Vintilă I. C. 
Brătianu o scrisoare datată 24 martie, în care, printre altele, îi transmitea că: „Dumneata laşi în urma 
dumitale o operă mare care poate să ridice critici de detaliu, dar care nu se poate să nu se impună 
oricărui om de bună credinţă prin curăţenia iubirii de țară care te-a însuflețit în orice moment şi prin 
munca enormă şi organizată ce ai depus.” 

Opera lui Vintilă I. C. Brătianu, la care făcea referire Nicolae Titulescu în scrisoarea 
menționată este Legea impunerii directe şi a impozitului proporțional pe venitul global din 1923. 

De această dată veniturile erau împărțite în şase categorii numite de Vintilă I. C. Brătianu 
„Impozite elementare” realizate prin: cultura pământului, folosirea clădirilor, averea imobiliară, 
comerțul şi industria, munca (impozitul pe salarii), profesiunile libere şi alte câştiguri accidentale. 
Cotele de impunere fixate erau mai mici decât prin actul normativ titulescian. 

Pasul înapoi din 1923 faţă de 1921 s-a făcut la cotele fixate pentru venitul global. Aceste 
cote erau cu mult mai mici avantajând marele capital.” Elementele comune erau clare şi realmente 
esențiale: eliminarea vechiului sistem patentar de impozitare, respectiv unificarea regimurilor 
fiscale existente în Vechiul Regat, pe de o parte, şi, pe de altă parte, provinciile unite: Basarabia, 
Bucovina, Banat şi Transilvania ca şi recursul la principii moderne de fiscalitate în fundamentarea 
actului normativ. Un act normativ care, cu mici modificări intervenite ulterior, a rămas în vigoare 
de-a lungul întregii perioade interbelice.” 


* N. G. Leon, Elemente de ştiinţă financiară, Cluj, 1925, p. 466. 

% Jon Saizu, Emilian Bold, op. cit., p. 106. 

? Constantin C. Georgescu, Legea pentru unificarea contribuţiilor directe din 1923, Bucureşti, 1923, p. 21. 

*% Cf. Vasile Puşcaş, Vasile Vesa (coord.), Dezvoltare şi modernizare în România interbelică (1919-1939), Editura 
Politică, Bucureşti, 1988, p. 127. 

Abstract. Romania under the rule of Royal Camarilla (1930-1940) (1). A camarilla is a group of favorites which 
surround a king or a chief of state, who influence the decisions of the sovereign and the state affairs, for their self- 
interests. In Romania, the camarilla surrounding King Carol II played a major and profoundly negative role on the 
country’s evolution. It was led by Elena Lupescu, the king's mistress. The origins of the Royal Camarilla can be traced 
back to 1925-1930, when Prince Carol, having renounced his attributes of heir to the Throne, was living in Paris. He 
gathered around him a number of adventurers who were expecting the prince to claim the Throne of Romania, so that 
they may become rich, under his protection. In 1930 King Michael was dethroned and his father, Carol II, was crowned 
with the interested complicity of a part of the Romanian political and economical class. In this way, the royal camarilla 
established their domination on the country, thus multiplying their wealth. Judging from the point of view of Romanian 
history, the reign on Romania of the Royal Camarilla led by Elena Lupescu is shameful; it has to be known, so that it 
may never happen again. This study deals with the complex relations between Camarilla and Romanian businessmen 
(Max Auschnitt, Nicolae Malaxa etc.), as well as the parties and the Romanian Freemasonry. 

Societatea românească a fost intrigată, la începutul domniei lui Carol al II-lea, şi apoi din ce în ce 
mai indignată, de omnipotenţa lui Puiu Dumitrescu, mai ales că acesta a început să-şi arate ostentativ puterea. 
În mai multe cazuri au fost încercate atacuri, în presă, împotriva secretarului regelui; Cenzura fie a interzis 
apariţia articolelor respective, fie a confiscat ziarele deja apărute care publicaseră articole denigratoare. 

Cel mai acid s-a arătat un ziarist cu vederi de stânga, Scarlat Callimachi; în 1931, în „Opinia 
publică”, el va semna un pamflet intitulat Domnul Puiu: „A descins, într-o bună zi, pe aerodromul 
de la Băneasa. Această călătorie cu avionul i-a fost cu noroc, câteva ore mai târziu a sosit şi înaltul 
său protector. Acesta a fost proclamat rege şi a început să domnească. Puiu Dumitrescu ajunge 
secretar. Acest domn Puiu, despre care toți vorbesc cu respect, e Providența Poporului român. Fără 
el ce ne-am fi făcut? Cui i-ar fi pupat, cu buzele lor băloase, politicienii agreați mâinile şi poalele 
anteriului aurit? Cui i-ar fi putut cere sprijinul şi înalta protecţie, misterioasa Camarilă? Cui i s-ar fi 
putut plânge norodul flămânzit, văduva cu pruncul la sânul uscat, invalidul României Mari, orfanul, 
Sever Bocu şi Boilă? Cui? [...] DI. Puiu ne-a fost şi ne este indispensabil. Am spus-o şi o vom repeta 
mereu. El ne alege miniştrii, el conduce politica financiară a Ţării, el semnează tratate cu statele vecine, 
el numeşte directorii teatrelor naționale, într-un cuvânt, el face totul. Şi ce nedreaptă e mulțimea cu el! 
[...] Norodul — adică românul prost şi răbdător — îl învinuieşte, pe muncitorul şi cinstitul domn Puiu, de 
toate porcăriile care se petrec în Ţară; el e vinovat că regele îşi alege miniştrii dintre cei mai abjecţi 
lingăi; el e vinovat că misterioasa Camarilă este compusă din proşti, pervertiți şi interesaţi; el este 
vinovat că d-nii Maniu — Madgearu — Lugojanu vor să vândă Ţara străinilor. [...] Vrem să lămurim 


* Fragment din volumul Carol II şi Camarila regală, Editura Semne, Bucureşti, 2010. Partea I a fost publicată în 
Analele Universităţii Creştine „Dimitrie Cantemir”, Seria Istorie, Serie nouă, anul 1, nr. 2, 2010, p. 93-115. 
** Universitatea Creştină „Dimitrie Cantemir”, Facultatea de Istorie, Bucureşti; revista.istorie.ucde(Q gmail.com. 

norodul. Vrem să-l sfătuim să fie, şi de aici înainte, tot aşa de răbdător ca şi în vremea lui Soliman 
Magnificul; vrem să-l dezbărăm de ideea că dl. Puiu este cea mai mare pacoste a Ţării”.! 

Din anturajul de la Paris al prințului Carol, puțini şi-au găsit un loc în Camarilă după 
Restauraţie; iar cei care au pătruns au avut roluri secundare. Excepţiile au fost Elena Lupescu şi 
Puiu Dumitrescu. Numele lui Barbu Ionescu apare foarte rar în corespondența primită de regele 
Carol al II-lea sau în documentele diverselor organe ale Statului; şi, niciodată în presa de după 
1930. Însă şi el se considera îndreptățit la o răsplată, pentru activitatea din timpul exilului; a profitat 
mai puţin ca alţii şi de la distanţă. Îl găsim menţionat într-o scrisoare din 5 martie 1932 către Carol 
al II-lea, trimisă de ministrul României la Paris, carlistul Dinu Cesianu. Ministrul anunţa că a reuşit 
să-l scutească pe Barbu Ionescu (la cererea lui Carol — se deduce) de o amendă pusă de fiscul 
francez: „A scăpat, astfel, de un mare bucluc şi Măria Ta nu va mai avea a da vreun ban (dacă e 
adevărat, cum zice el, că ai scris că-i dai bani în caz că nu se va ridica amenda). l-am dat şi un 
paşaport, dar nu cum dorea el, adică pe nume fictiv”? 

Prin 1934, Barbu lonescu a venit să facă afaceri în România, considerând că va avea 
susținerea lui Carol. O notă a Sigurantei din 22 iulie 1934 menţionează că urmărea realizarea unei 
afaceri — constituirea unui monopol al cafelei în România; voia să creeze o societate numită 
BRAROM  (Brazilia-România); îi oferise lui Constantin Argetoianu preşedinţia Consiliului de 
administraţie, consiliu în care urma să fie şi Jean Pangal, conducătorul Masoneriei din România.” 

Aristide Blank a devenit sfătuitorul lui Carol al II-lea în domeniul economic, urmărindu-şi, 
bineînţeles, şi interesele băncii sale. În condiţiile crizei financiare foarte grave care a bântuit 
România, regele a impulsionat Banca Naţională să contribuie la salvarea Băncii Marmorosch- 
Blank; la fel, Guvernul. În august 1931, BNR — prin guvernatorul Mihail Manoilescu — patrona 
înființarea unui sindicat al băncilor (între care se regăsea şi aceea a lui Aristide Blank), sindicat 
susţinut de Guvern prin ministrul Finanţelor, Constantin Argetoianu.” Astfel, Statul era antrenat în 
susținerea unor firme particulare. BNR înainta, în octombrie 1931, un memoriu de salvare a 
băncilor, cu referire şi la banca Marmorosch-Blank.” Însă situaţia s-a depreciat, ajungând a fi 
dezastruoasă, conform memoriului din 10 decembrie 1931 al Consiliului BNR.€ 

Şi în acest caz, presa evreiască occidentală a aruncat vechea acuză: tot ce se întâmpla rău 
evreilor din România se datora antisemitismului românilor. Dezastrul băncii Marmorosch-Blank — 
se scria în ziarele evreieşti din New York — reprezenta o dovadă a antisemitismului din România.” 
Uitau să menţioneze că aceeaşi bancă avusese o perioadă îndelungată de înflorire deosebită, în 
acelaşi climat pe care-l considerau antisemit. Acuza era aruncată în pofida cunoscutului ajutor dat 
de BNR şi de Guvern, sub presiunea regelui; se scria că „Aristide Blank a fost forțat de Guvern să- 
şi dea demisia de la direcţia băncii Marmorosch-Blank”.5 

Greutățile deosebite prin care trecea banca sa nu l-au împiedicat pe Aristide Blank să-l 
sfătuiască în continuare pe rege în plan financiar. Un memoriu pe această temă era trimis de el în 
ianuarie 1933; în principal, propunea o politică financiară independentă de organismele 


! ANIC, fond Casa Regală, Carol al II-lea, dosar 160/1931, f. 24. 

? Idem, dosar 86/1932, f. 1-2. Un raport al DGP din decembrie 1930 înregistra faptul că lumea politică lega numirea la 
Paris a lui Dinu Cesianu de raporturile strânse avute de acesta cu Carol al II-lea şi Elena Lupescu — Idem, fond DGP, 
dosar 10/1930, f. 52. Dinu Cesianu (născut în 1887) avea pregătire de jurist; înainte de a ajunge diplomat, fusese şi 
ziarist. Va ocupa funcția de trimis extraordinar şi ministru plenipotenţiar la Paris din iulie 1930 până în decembrie 1938. 
Pentru a-i încredința postul atât de important de la Paris lui Cesianu, care venea din afara diplomaţiei, Carol a provocat 
o completare la legea de organizare a Ministerului Afacerilor Străine, art. 39, în decembrie 1930. Vezi Organizarea 
instituțională a Ministerului Afacerilor Externe, Acte şi documente, ed. de I. Mamina, G. G. Potra, Gh. Neacşu, N. 
Nicolescu, Fundaţia Europeană „Nicolae Titulescu”, vol. II (1920-1947), Bucureşti, 2006, p. 125. 

3 ANIC , fond Casa Regală, Carol al II-lea, dosar 11/1934, f. 141. 

* Idem, dosar 32/1931, f. 1-4. 

5 Idem, dosar 31/1931, f. 16-18, 23. 

ê Idem, dosar 64/1931, f. 1-7. O sinteză a raporturilor dintre Marmorosch-Blank şi Statul român, datată 1 noiembrie 
1932 — idem, dosar 48/1932, f. 1-5. Planul de redresare era trimis şi lui Carol — idem, dosar 64/1932, f. 1-3. 

7 Idem, fond MPN, II. Presa Externă, dosar 205, f. 293. 

8 Jewish Daily Bulletin”, New York, 23 octombrie 1931. 

internaționale: „Cataclismele bancare din România — se argumenta — n-au fost oprite de consilierii 
străini”.” Aristide Blank va rămâne în sfera Camarilei, dar cu un rol tot mai şters. 

S-au alăturat Camarilei şi cei mai mari industriaşi ai României interbelice. Astfel, Nicolae 
Malaxa şi Max Auşnitt (Auschnitt) erau interesaţi de obţinerea protecției Statului pentru afacerile 
lor sau de obţinerea unor comenzi de Stat. Ca şi Aristide Blank, îşi cumpărau bunăvoința regelui şi 
a Elenei Lupescu, folosind cele mai diferite metode, cadouri (de la bijuterii la case) acţiuni la 
întreprinderile lor, angajarea, cu salarii imense a unor rude ale Elenei Lupescu; bani gheaţă daţi sub 
diferite pretexte; spre exemplu, pierdeau în mod deliberat la jocurile de cărți în favoarea regelui sau 
a amantei sale etc. Aristide Blank i-a cumpărat Elenei Lupescu vila din Aleea Vulpache; apoi, în 
1934, prin Societatea „Techirghiol”, i-a construit o clădire în Eforie — „Casa de nisip”. Un alt 
membru al Camarilei, Tabacovici, ajuns director general al CFR, pentru aceeaşi vilă a construit, pe 
banii Statului, un tunel de acces pe sub calea ferată. ° 

Malaxa şi Auşnitt au inaugurat metoda cadourilor către rege chiar la începutul domniei 
acestuia, oferindu-i o sută de milioane lei, sub pretextul contribuţiei la „operele de asistenţă ale 
Palatului”.!! Metoda a devenit o practică, atât din partea unor particulari, cât şi a unor firme. 
Raportul Comisiei de anchetă privind fraudele din avutul public săvârşite de regele Carol al II-lea 
datează din 1941; Comisia de anchetă fusese alcătuită în 1940 din ordinul lui lon Antonescu. 
Documentul menţionat preciza: „Fostul Suveran a primit de la particulari o serie întreagă de daruri 
şi de avantaje prin care şi-a mărit în mod considerabil averea. Prin valoarea lor, toate aceste daruri 
au depăşit semnificația unor manifestări protocolare sau a unor mărturii de devotament şi afecțiune 
deosebită, devenind pur si simplu mijloace ilicite de îmbogăţire”. ” 

Raportul prezenta darurile pentru rege de la Malaxa, Auşnitt, Reşiţa ş.a., dar şi către diverşi 
membri ai Camarilei. După rege, Elena Lupescu era principala beneficiară. Nicolae Malaxa, care 1-a 
dat, în nenumărate rânduri, sume mari de bani, ajutând-o şi să-şi construiască, în august 1939, o 
casă de vacanţă numită „Ferma albă”, explica în faţa Comisiei de anchetă; „Făceam atari îndatoriri d-nei 
Lupescu pentru că este prea cunoscută situațiunea ei de atunci față de Suveran şi că este uşor de înţeles 
că, dacă prea puțini au avut atitudini de altă natură cu d-na Lupescu, ei o puteau face ca simpli indivizi, 
dar nu o puteam face eu, conducător al unor mari întreprinderi, târând după mine existenţa a zeci de mii 
de oameni.!* Malaxa nu a rămas în pierdere; a devenit unul dintre cei mai mari beneficiari ai regimului 
carlist; la uzinele sale, comenzile de Stat reprezentau 98% din producție. 

De remarcat că, dacă regele, cel mai adesea, doar sugera aşteptările sale materiale, Elena 
Lupescu cerea direct. lar cine nu se executa, avea de pierdut. 

După Malaxa, al doilea finanţator al Camarilei — din care a şi făcut parte — era Max Auşnitt. 
Provenea dintr-o familie de industriaşi evrei; la intrarea României în primul război mondial (1916), 
averea acesteia se ridica la o sumă impresionantă pentru acel moment: 4.400.000 lei aur. În România 
Mare, Max Aușnitt a reuşit să multiplice această avere. În timpul domniei lui Carol al II-lea deţinea un 
număr impresionant de posturi de control în industrie: administrator-delegat la Uzinele Reşiţa şi Titan- 
Nădrag-Călan; preşedinte sau vicepreşedinte la Asociația Generală a Industriaşilor din Banat, Uniunea 
Generală a Industriaşilor din România, Compania Europeană a Participaţiunilor Industriale (CEPI), cu 
sediul în Monaco, Societatea de Telefoane, Banca Chrissoveloni ş.a. Într-o scrisoare către C. Orghidan, 
din 6 iulie 1943, Max Auşnitt îşi menţiona meritele în industria românească: „Am salvat şi organizat 
Reşiţa [...] după ce am organizat Astra (cu concursul Casei Vikers fabricasem tunurile A.A.) am realizat 
reorganizarea Copşei Mici şi instalarea fabricațiunii de arme portative şi munițiuni, grație legăturilor 
mele cu Zbrojovca, după ce am organizat din cenuşă producţia la T.N.C.” Toate le făcuse „fără a cere 


vreodată vreun ajutor de credit sau de comenzi ale Statului”.!* 


” ANIC, fond Casa Regală, Carol al II-lea, dosar 4/1933, f. 1-2. 

° Monarhia de Hohenzollern...., op. cit., p. 569. 

! Al. Gârneaţă, Adevărata istorie a unei monarhii. Familia de Hohenzollern, Editura Cartea Românească, p. 110 
— apud I. Scurtu, Istoria românilor în timpul celor patru regi (1866-1947), vol. II, Carol al II-lea, Editura 
Enciclopedică, Bucureşti, 2001, p. 119. 

? Monarhia de Hohenzollern... op. cit., p. 563. 

* Ibidem, p. 565. 

4 ANIC, fond Casa Regală, dosar Max Auşnitt, dosar 36, f. 1-2. 

Cei doi mari industriaşi, Malaxa şi Auşhnitt, îşi revărsau darurile şi asupra altor membri ai 
Camarilei. Darurile erau diferențiate în funcție de poziţia celui care le primea. După Carol şi Elena 
Lupescu, urma Ernest Urdăreanu. La începutul domniei lui Carol al II-lea, Urdăreanu se afla în 
afara Camarilei; apoi a înaintat, cu paşi mici, spre aceasta, fiind în anturajul lui Puiu Dumitrescu. 
Viza, însă, un loc în preajma Elenei Lupescu. Metoda folosită pentru a-şi atinge scopul este 
consemnată de Petre Pandrea: „A cucerit pe Duduia spunându-i, arhaic, Domniță şi purtându-se 
grațios. O respecta ca pe o regină. Toţi îi spuneau, moldoveneşte, Duduia. Foanfă, bucureştean 
malițios, îi spunea Roaiba, iapa roşcată [apelativ ce apare şi în unele rapoarte ale Siguranţei din 
1927-1928 — n.a.]. Olteanul pezevenghi Urdăreanu, strănepotul ucigaşului lui Tudor Vladimirescu 
şi nepot al lui Nicolae Titulescu, îi spunea Domnița. Cu timpul, s-a suit şi în alcovul reginei 
neîncoronate. În cei zece ani de domnie ai Elenei Lupescu (1930-1940), Ernest Urdăreanu a fost 
singurul ei amant de inimă şi pat”. 

Urdăreanu reuşise să se facă foarte util şi lui Carol, căruia „îi aducea prostituate, actrițe şi 
demimondene. Le culegea prin cluburile Capitalei, unde copilărise.”!* Astfel, a reuşit să urce scara 
ierarhică. La 19 martie 1936 a fost numit vicemareşal al Curţii Regale, ocazie cu care toți cei doritori de 
a intra sub protecția Camarilei i-au trimis telegrame entuziaste de felicitare; între ei, foarte mulți militari 
(chiar şi generalul Samsonovici, şeful Marelui Stat Major), mari industriaşi (ca Mociorniţă), diplomaţi 
(precum Victor Cădere sau Victor Ianculescu, directorul adjunct al Școlii Române din Paris, condusă de 
Nicolae Iorga) sau doritori de a intra în prima linie a Camarilei (ca Aristide Blank). '® 

Prin Urdăreanu au început să se facă toate afacerile oneroase ale lui Carol; prin el se dădeau 
cadourile-mită; prin el erau atacați posibilii adversari. Dar făcea afaceri şi în beneficiu personal ori pretindea 
cadouri pentru intervenții. De aceea, în epocă a fost numit „Murdăreanu”. A devenit foarte puternic mai ales 
după îndepărtarea lui Puiu Dumitrescu, ceea ce i-a supărat pe unii membri sau apropiaţi ai Camarilei. În 
octombrie 1934, Jean Pangal declara, acru, că Urdăreanu ajunsese „singurul mare fac-totum la Palat”. 

Nicolae Malaxa menţiona sumele de bani date, repetat, lui Urdăreanu. În plus, i-a pus la 
dispoziție, gratuit, casa prințului Nicolae din Parcul Filipescu, pe care inginerul o achiziţionase după 
plecarea acestuia din Ţară. Despre darurile impuse de Urdăreanu, făcea declarații Comisiei de 
anchetă şi Max Auşnitt: „Prin 1936, în urma unei afaceri ce am făcut-o cu dl. Malaxa la Londra, dl. 
Malaxa a dat, şi cu participarea mea, 10.000 lire lui Urdăreanu. Am întrebuințat ca formă că ar fi 
participat şi dânsul la afacerea de la Londra”.1% În rare cazuri, însă, se căuta o formulă acoperitoare, 
legală, de complezență. De cele mai multe ori, cumpărarea bunăvoinţei — atât în cazul lui 
Urdăreanu, cât şi în al celorlalți membri ai Camarilei — era făcută pe față, ca la piață, păstrându-se, 
totuşi, ierarhia: cei mai aproape de Elena Lupescu primeau mai mult, ceilalți mai puţin. Un exemplu 
este unul din cazurile de cadouri în acţiuni: Auşnitt a dat, de la Societatea „Lujeni”, 435.000 de 
acțiuni, gratuit, lui Carol, iar ultimul din cei care au primit, Eugen Buhman, obținea numai 1.000.! 
Şi alți mari industriaşi sau finanţişti, interesaţi de afacerile cu Statul, procedau la fel. 

Foarte multe cadouri impuse au primit regele şi membrii Camarilei de la BNR. Acelaşi 
Raport din 1941 le inventariază; constau în: imobile; sume de bani, totalizând, din 1932, 81.000.000 
lei, sub acelaşi pretext al susținerii operelor de binefacere; sute de colecţii de monede jubiliare din 
aur; lingouri din aur pentru confecționarea diferitelor obiecte (numai în 1940, greutatea aurului dat 
era de 22,7965 kg). Banii erau livraţi prin intermediul lui Urdăreanu, care ordona trimiterea lor. 
Raportul consemna protestele repetate ale doctorului Gerota — 1933, 1934, 1936 — în cadrul 
adunărilor generale ale Consiliului de Administraţie al BNR, „în termeni mult mai tari decât se arăta 


'5 P, Pandrea, Garda de Fier. Jurnal de filosofie politică. Memorii penitenciare. Editura Vremea, Bucureşti, 2001, p. 566. 
16 ANIC, fond Casa Regală, Carol al II-lea, dosar 155/1936, f. 32-34, 60, 97-98, 121; întreg dosarul este plin cu felicitări 
la adresa lui Urdăreanu. În sistemul revărsării laudelor la adresa membrilor de frunte ai Camarilei era cuprins şi Max 
Auşnitt; i se trimiteau şi versuri omagiale, fiind numit „Regele fierului din România” şi chiar „mai mare decât Mecena” 
— idem, fond Max Auşnitt, dosar 39, f. 1. 

'7 ANIC, fond Casa Regală, Carol al II-lea, dosar 11/1934, f. 243-244. 

'5 Monarhia de Hohenzollern... op. cit., p. 565. 

1 Ibidem, p. 571-572. Alt sistem de mituire a regelui, folosit des de cei doi mari industriaşi, este prezentat de Petre 
Pandrea, op. cit., p. 565: „Carol juca baccara cu Malaxa şi Auşnitt; îi jupuia, bancherii lăsându-se cu plăcere jupuiţi, 
fiindcă îşi numeau miniştrii departamentelor respective”. 

în procesele verbale, ceea ce determina închiderea discuţiilor”. Se adăuga achiziţionarea de către 
Carol, în condiţii oneroase pentru Stat, a multor proprietăți şi automobile; scutirea de impozite pe 
importurile de bunuri, atât pentru rege, cât şi pentru Elena Lupescu, Ernest Urdăreanu, generalul 
Nicolae Condeescu şi alți membri ai Camarilei. Urmau subvenţii ilegale date de Stat ş.a.m.d. 
Comisia de anchetă din 1941 concluziona că Statul „este îndreptățit a se despăgubi din patrimoniul 
fostului rege” cu o sumă de 1.161.762.359 lei.” 

Cu toate că sistemul era foarte bine pus la punct, nu erau siguri că se vor menţine permanent 
în interiorul Camarilei sau în grațiile ei nici cei care se înscriseseră deplin în el. Era sigură de 
„postul” ei numai Elena Lupescu; au existat tentative de a o înlătura; însă, de fiecare dată, autorii 
acestora au fost constrânşi să plece. 

Cel de-al doilea mare cotizant al Camarilei, Max Auşnitt, când s-a săturat să tot plătească şi 
a intrat şi în conflict cu Nicolae Malaxa, a fost determinat să demisioneze din funcția de preşedinte 
al Consiliului de Administraţie al Uzinelor şi Domeniilor Reşiţa (UDR — cea mai mare întreprindere 
din ţară). În locul său, la 19 iulie 1939, a ajuns Ernest Urdăreanu, membru marcant al Camarilei şi 
ministru al Palatului Regal. Doar după două zile, Urdăreanu sesizează Parchetul, acuzându-l pe 
Auşnitt de gestiune frauduloasă, escrocherie şi fals; în 1940, acesta va fi condamnat la 6 ani 
închisoare.” În epocă, era indicată şi altă cauză a îndepărtării lui Auşnitt din rândurile Camarilei: 
Elena Lupescu ajunsese la concluzia că soția industriaşului (din familia Pordea) devenise amanta 
regelui, în timpul unei călătorii la Istanbul, pe vasul „Luceafărul”.” 

Siguranţa înregistra, în toamna lui 1939, o afirmaţie a lui Max Auşnitt, conform căreia 
procesul i-a fost intentat datorită lui Carol al II-lea, Urdăreanu şi Malaxa — fiecare cu interesele 
lui.” Opinia publică, cunoscând relațiile de până atunci între Camarilă şi marele industriaş s-a arătat 
intrigată de proces. Surprinderea şi-o arăta şi Iuliu Maniu — aflase că, de curând, Auşnitt făcuse un 
mare transfer de valută către Elena Lupescu.” S-a vehiculat şi ideea că Germania determinase 
căderea industriaşului pentru că acesta reprezenta interesele economice franco-britanice; ideea a 
fost întărită de repetatele presiuni ale ambasadorului Franţei, Thierry, în favoarea celui arestat. 
Apăruse chiar zvonul că reprezentantul Franţei plecase, supărat, la Paris.” Într-un Memoriu către 
Ion Antonescu, din octombrie 1940, Max Auşnitt prezenta el însuşi cauzele căderii sale: „După o 
muncă asiduă şi cinstită a familiei mele, începută de părintele meu în 1875 şi continuată de mine şi 
fratele meu din 1905 până în 1939, s-a dezlănţuit, în august 1939, urgia contra mea, de către 
atotputernicul zilei şi preşedintele de atunci al Societăţii Reşiţa, Urdăreanu. Cauzele pe cari nici azi 
nu le cunosc şi le pot bănui, erau invidia şi ura ce d-na Lupescu nutrea contra familiei mele, ale 
căror începuturi s-au manifestat din august 1938, terminând cu procesul început şi dus până la 
condamnarea mea din înalt ordin şi regizat de preşedintele Urdăreanu în numele Reşiţei, cu mărturii 


” Monarhia de Hohenzollern..., op. cit., p. 566-567. 

21 Ibidem, p. 631. Încununarea afacerilor oneroase ale lui Carol şi Camarilei a avut loc în perioada Dictaturii Regale. 
Ioan Hudiţă, în Jurnal politic [mai-decembrie 1939], ed. de Dan Berindei, Editura Fundaţiei PRO, Bucureşti, 2004, are 
câteva menţiuni: „Costache Lupu [...] citează o serie de societăți importante care au fost nevoite să dea lui Carol, 
Duduiei şi lui Urdăreanu pachete întregi de acţiuni, în valoare de sute de milioane de lei [...] În afară de bătrânul 
Lupescu, Duduia şi Urdăreanu mai sunt şi alți membri ai Camarilei vârâți până peste cap în aceste societăţi, fie cu 
acțiuni, fie cu locuri gras plătite în comisiile lor de administraţie, ca Al. Scanavi, generalul Ernest Balif, Al. Mocsony, 
Gavrilă Marinescu etc. etc.” (p. 278). „Comenzile pentru furniturile Armatei etc. etc. se fac acasă la Duduia, casa ei 
fiind locul unde se adună toți samsarii prin care se aranjează toate aceste panamale. «Carol are partea lui din toate aceste 
gheşefturi, iar familia Lupescu 10% din totalul afacerilor», crede Ghiţă Pop.” (p. 293). „Afacerile scandaloase ale 
familiei Lupescu, asociată cu Urdăreanu şi cu Tătărescu.” (p. 296). „Familia Lupescu este pusă în mare încurcătură. 
Evreii îi reproşează prea marea lăcomie de bani.” (p. 301). În „Buletinul” săptămânal al PNȚ, decembrie 1939, se 
vorbeşte despre „afacerile familiei Lupescu, patronate de Urdăreanu şi de Carol, marele gheşeftar.” (p. 303). 

? M. Muşat, I. Ardeleanu, România după Marea Unire, vol. II, partea a Il-a, Editura Ştiinţifică şi Enciclopedică, 
Bucureşti 1988, p. 1042. Înlăturarea lui Max Auşnitt din Camarilă a fost pregătită din timp; de la sfârşitul lui 1937 şi 
începutul lui 1938 datează primele interceptări ale convorbirilor telefonice ale acestuia, făcute de către organisme ale 
Statului — ANIC, fond Casa Regală, Carol al II-lea, dosar 35/1937, f. 12. 

3 P, Pandrea, op. cit., p. 567. 

7 ANIC, fond DGP, dosar 250/1939, f. 3-4. 

25 Ibidem, f. 7. 

“* Ibidem, f. 11, 15. 

ordonate, cu refuz de acte şi expertize, cu împiedicarea (prin ordine date de părăsire a Țării) a 
depunerii martorilor principali, d-nii general Baliff şi inginer Malaxa (fostul preşedinte şi 
administrator delegat timp de opt ani la Reşiţa)”. 

Auşnitt încălcase de multe ori legea şi acţionase în dauna Statului cu ştiinţa şi acceptul 
regelui şi al Camarilei. Dar, aceleaşi învinuiri puteau fi aduse şi celorlalți afacerişti din sfera 
Camarilei, mai ales lui Malaxa. Concluzia este evidentă; procesul era comandat. Prin Decizia penală 
nr. 1291/8 mai 1940 a Curţii de Apel Bucureşti — Secţia a III-a, rămasă definitivă prin respingerea 
recursului la 6 iulie 1940, Max Auşnitt era condamnat la şase ani închisoare, patru ani interdicție, 
10.000 lei amendă pentru gestiune frauduloasă, instigare la fals, cumul de infracțiuni la Legea 
devizelor; urma să plătească şi 299.267.995 lei despăgubiri către Societatea Uzinele de Fier şi 
Domeniile Reşiţa; simbolic, Statului trebuia să-i plătească un leu.” 

Odată cu abdicarea lui Carol al II-lea, Auşnitt a făcut mai multe memorii către Ion 
Antonescu, cerând rejudecarea. După vechea metodă, a făcut cadouri noului Guvern, tot pentru 
acțiuni patriotice; de data aceasta era vorba de înlăturarea efectelor cutremurului din noiembrie 
1940. În şedinţa Consiliului de Miniştri din 11 noiembrie 1940, Ion Antonescu anunţa, printre 
sursele fondurilor necesare reconstrucției şi posibilitatea recuperării de la fostul rege Carol a două 
miliarde de lei; Malaxa oferise 500.000.000 lei; Auşnitt dăduse întreprinderile sale Titanul şi 
Nădragul; astfel, „o parte din cheltuieli o să putem să le acoperim şi cu ceea ce va intra în 
patrimoniul Statului din ceea ce a fost furat.” 

Antonescu nu s-a lăsat cumpărat. Dar, legalist, în urma Memoriului trimis de Auşnitt, a cerut 
o judecată dreaptă. Şi, spre deosebire de acuzaţiile întocmite peste noapte, în 1939, a ordonat o 
analiză temeinică sub conducerea unui om în care avea deplină încredere — Mihai Antonescu. 
Reprezentanți ai mai multor ministere implicate s-au întrunit, pe această temă, de mai multe ori. La 
consfătuirea interministerială din 21 ianuarie 1942, condusă de Mihai Antonescu, au participat doi 
miniştri (generalul N. Stoenescu de la Finanţe şi C. Stoicescu de la Justiţie), Al. Ottescu, guvernator 
al BNR; C. Orghidan, director general al Societăţii Titan-Nădrag-Călan ş.a. Însuşi Auşnitt dorise să 
participe.“ În octombrie 1942, pe baza unor noi probe, se admite rejudecarea. La 13 ianuarie 1943 
se pronunță achitarea pentru o parte din învinuiri, pentru altele menținându-se închisoarea de trei 
ani, deja efectuată. Ultima fază a procesului a fost după lovitura de Stat din august 1944, pe 25 
octombrie 1944.* Acum se ceruse şi referințe din partea Uzinelor Reşiţa. Au fost pe deplin 
pozitive: „Dat fiind că împrejurările actuale îngăduie o libertate deplină de acțiune, ne putem 
prezenta în fața Instanţei pentru ca, pe această cale, să ne exprimăm punctul de vedere în acest 
proces”. Apoi infirma justeţea sentinței din 1940, acţiunile lui Max Auşnitt considerându-le legale. 
„Ne-am simțit obligați să facem aceste precizări, atât față de persoana d-lui Max Auşnitt care, 
precum am arătat mai sus, a lucrat cu cele mai bune foloase pentru Societatea Reşiţa, dar şi faţă de 
adevăr şi dreptate, care trebuie să cârmuiască totdeauna acțiunile oamenilor; şi dacă ar fi fost aşa, 
acest proces nu ar fi trebuit să aibă loc niciodată, să facem aceste precizări. Suntem fericiți că, 
măcar în această clipă, lumină a putut să se facă şi adevărul a triumfat”.*? 

Este de urmărit procesul schimbărilor în componența Camarilei. Era efectul ciocnirii 
intereselor personale, luptei pentru un loc tot mai bun în interiorul ocultei. A fost o permanentă 


” Idem, fond Max Auşnitt, dosar 19, f. 1. 

“ Ibidem, dosar 26, f. 1. 

? Stenogramele şedinţelor Consiliului de Miniştri. Guvernarea Ion Antonescu, ed. de Marcel-Dumitru Ciucă, Aurelian 
Teodorescu, Bogdan Florian Popovici, vol. I, Bucureşti, 1997, p. 438; P. Ţurlea, Jon Antonescu între extrema dreaptă şi 
extrema stângă, Editura Semne, Bucureşti, 2009, p. 89. 

3 ANIC, fond Max Auşnitt, dosar 38, f. 1-3; stenograma discuţiilor până la f. 41. 

3! Idem, dosar 26, f. 2-29. Odiseea proceselor lui Max Auşnitt nu se va încheia, însă. Pentru donația de acţiuni ce-i 
fusese impusă de Ministerul Finanţelor în februarie 1944 se judeca cu acesta în 1946. În 1948 a fost condamnat pentru 
subminarea economiei naţionale, în contumacie, la închisoare pe viață. Moare în exil, în 1959. După 1989, urmaşii săi, 
ca şi cei ai lui Nicolae Malaxa, au primit sume foarte mari drept despăgubiri pentru averile confiscate sub regimul 
comunist, deşi fuseseră făcute oneros, cu ajutorul Camarilei Regale. 

32 ANIC, fond Max Auşnitt, dosar 25, f. 1-2. În ultima perioadă de detenţie, Auşnitt fusese închis în lagărul de la Târgu- 
Jiu — idem, dosar 36, f. 1). 


137 


mişcare, o parte din anturajul lui Carol la Paris sau din momentul Restauraţiei va fi îndepărtată şi 
vor intra nume noi. Primii care au fost îndepărtați făceau parte dintre cei care au crezut sincer în 
necesitatea urcării pe Tron a lui Carol, ca o garanţie a evoluţiei viitoare a României; când şi-au dat 
seama că lucrurile evoluează într-o direcție greşită au protestat şi au fost alungați fără nici un 
scrupul din partea regelui şi al Elenei Lupescu. 

În 1931 erau încă în grațiile regelui cei mai mulţi dintre cei care-l ajutaseră să revină în 
România; dintre aceştia, pe lista participanţilor la dejunul festiv dedicat împlinirii unui an de la 
aterizarea de la Băneasa apăreau: generalul Constantin Dumitrescu, coloneii Gabriel Marinescu şi 
Paul Teodorescu, Puiu Dumitrescu, Nicolae Gatoski, locotenent-colonelul Victor Precup, maiorii 
Peneş şi Paşcanu, căpitanul Opriş, Nae Ionescu.” În Camarilă au fost atraşi, în principal, oameni 
din trei categorii: din sfera economică, pentru a satisface interesele majore materiale ale lui Carol şi 
ale Elenei Lupescu; din sfera politică, pentru a putea manevra partidele şi a le domina; oameni 
„buni la toate”, precum Ernest Urdăreanu. Pe lângă cei admişi în interiorul Camarilei, aspiranții la 
beneficiile oferite de aceasta erau lăsaţi să graviteze în jurul ei, oferind servicii şi fiind răsplătiți 
pentru ele. Apartenența la Camarilă nu era definitivă şi nici în funcţie de dorinţa celui în cauză; 
admiterea sau îndepărtarea era în funcție de fidelitatea arătată Elenei Lupescu şi de interesele 
acesteia. Dintre cei îndepărtați, cel mai important nume era acela al lui Puiu Dumitrescu. 

Opinia publică a cunoscut mai ales eliminările din rândul Camarilei, pentru că erau făcute cu 
zgomot; se dorea ca ele să fie interpretate ca efectul dorinţei regelui de a răspunde unor nemulțumiri 
populare. Asupra celor îndepărtați trebuia să se concentreze întreaga ostilitate a celor nemulțumiți 
de regim, regele apărând nu numai imaculat, dar şi în postura de înfăptuitor al dorințelor populare. 
De remarcat şi faptul că, în sprijinul ideii unui rege nepătat, care nu putea fi învinuit de 
malversațiunile Camarilei, au venit cei care au susținut Restauraţia fără a urmări, prioritar, interese 
personale; ei au aruncat întreaga vină pentru derapajele regimului asupra Camarilei, absolvindu-l de 
vină pe Carol; credeau că acesta trebuia să fie salvat din mâinile anturajului său. Unii au avut 
naivitatea să i-o spună direct, criticând-o în special pe Elena Lupescu şi au fost eliminaţi. Alții au 
încercat să acționeze împotriva Camarilei pentru a-l „elibera” pe rege, inclusiv cu metode violente. 

În contextul formării guvernului Gheorghe Tătărescu (ianuarie 1934) şi al bulversării 
societăţii româneşti în urma asasinării lui I. G. Duca s-a produs o puternică zguduire a Camarilei, 
provocată de oameni din afara ei, dar şi din interior. Pentru cei din afară, vârful de lance a fost 
Nicolae Titulescu; iar din interior, acțiunea a fost determinată de Elena Lupescu. 

Chemat urgent din Elveția, fiind considerat ca o garanţie pentru viitorul guvern în ochii 
occidentalilor, Nicolae Titulescu a văzut momentul oportun pentru a face curăţenie în jurul regelui. 
I-a cerut acestuia înlăturarea a cinci persoane reprezentând Camarila: Puiu Dumitrescu, secretarul 
personal al lui Carol; Constantin Dumitrescu, general, comandantul Jandarmeriei; Gabriel 
Marinescu, prefectul Poliţiei Capitalei; generalul Uică, ministrul de Război; generalul Stângaciu, 
directorul general al Siguranţei. Pe aceasta temă, au fost trei audienţe ale lui Titulescu la rege. 
Acesta din urmă, mai întâi a acceptat; apoi, de bănuit sub influenţa Camarilei, s-a arătat foarte 
supărat pentru cererea imperativă şi nici nu i-a întins mâna lui Titulescu; a treia oară, a acceptat 
parțial ce i se ceruse. În memoriile unora dintre contemporani, momentul era prezentat pe larg. Cele 
mai întinse sunt relatările lui Armand Călinescu şi Raoul Bossy; în cea mai mare parte ele coincid, 
aşadar pot fi considerate ca reflectând adevărul.” La a doua audienţă — aşa cum îi spusese Titulescu 
lui Raoul Bossy — atmosfera a fost foarte încinsă. La un moment dat, regele chiar s-a răstit: „Eu, 
regele d-tale, îşi dau ordin să intri în Guvern fără condiții. Nu îți permit să te atingi de Puiu 
Dumitrescu şi de cei din jurul meu! Numai Știrbey îşi vârâse nasul în chestiunile de personal ale Curţii. 
Înţelegi? Îţi dau un ordin!” Titulescu l-a întrebat: „Cui îi dai ordin, Majestate? Mie? [...] Mie? După ce 
m-ai persecutat de când te-ai întors în Ţară, după ce m-ai dat afară de la Londra [Legația României din 
Londra] [...], îmi mai dai şi ordin să intru într-un Guvern unde nu voi avea nici o siguranță că vorbesc în 
doi cu regele meu, căci a doua zi ce-am spus va ieşi în gazeta lui Nae Ionescu”. 


33 Idem, fond Casa Regală, Carol al II-lea, dosar 172/1931, f. 5. 
%4 Apud M. Muşat, I. Ardeleanu, op. cit., p. 522-523. 

Carol a fost constrâns să cedeze parțial. În timpul celei de a treia audienţe, s-a ajuns la un 
compromis. Regele a acceptat demiterea lui Puiu Dumitrescu şi a tatălui său, generalul Constantin 
Dumitrescu; la fel generalul Stângaciu, directorul Siguranţei, care urma să-şi ia un concediu şi apoi să 
nu se mai întoarcă la post. La demiterea generalului Uică a renunţat Titulescu (Uică va demisiona la 31 
mai 1934). La demiterea lui Gabriel Marinescu s-a opus ferm Carol: „Acesta reprezintă — a spus el — 
garda mea personală, atâta lucru pot avea şi eu pentru siguranța mea?!” Bossy consemnează şi faptul că, 
în timpul aceleiaşi audienţe, s-ar fi adus în discuţie şi soarta Elenei Lupescu. Titulescu i-ar fi spus lui 
Carol: „Nu cer înlăturarea anturajului feminin al M.V., căci am credinţa că nu face politică. În ziua în 
care voi avea o altă convingere, voi cere şi plecarea Doamnei!" 

Diplomat, Titulescu nu forțase nota, dar lansase un avertisment; toată lumea cunoştea amestecul 
Elenei Lupescu în politică; noul ministru de la Externe spera, probabil, ca poziția sa să determine 
încetarea pe viitor a acestei practici. Tot ce se poate ca Titulescu să fi cerut inițial mai mult decât dorea 
în realitate. inta principală era Puiu Dumitrescu, cel mai puternic om al Camarilei, după Elena 
Lupescu; a adăugat şi alte nume, ca să aibă de unde ceda. 

Carol a fost presat să-l elimine pe Puiu Dumitrescu şi de Elena Lupescu. Ferm convins că nu-l 
poate înlătura nimeni, secretarul regelui i-a spus acestuia că amanta sa a scandalizat — prin atitudinea ei 
disprețuitoare şi prin luxul afişat — societatea românească, cu largi ecouri şi în străinătate; de aceea, ar 
trebui trimisă în afara României. Carol 1-a relatat convorbirea Elenei Lupescu şi aceasta a cerut 
alungarea lui Puiu Dumitrescu. S-a adăugat proasta inspirație a secretarului de a se căsători cu Ella 
Manu, o femeie foarte frumoasă, care ar fi putut să o eclipseze pe amanta regelui." 

În momentul respectiv, în România, confruntarea dintre Carol şi Titulescu pe tema 
Camarilei, datorită Cenzurii nu a fost cunoscută din presă de către opinia publică. În schimb, ziarele 
din alte țări au abordat rapid şi amănunțit subiectul, fiind alimentate cu informații nu doar de 
corespondențţii lor la Bucureşti, ci şi de către unii dintre românii participanţi la evenimente; cum 
aceste ziare pătrundeau larg în România, măcar în parte au putut suplini lipsa de informații din 
presa autohtonă. Dacă faptele prezentate erau, în general, corecte, comentariile erau, de multe ori, 
excesiv subiective. Ataşaţii români de presă au trimis la Bucureşti tot ce s-a scris; acestor surse s-au 
adăugat analizele şi notele, pe această temă, făcute de agenţii Siguranţei şi memoriile unor 
contemporani. Astfel, tabloul este complet. 

Aproape întreaga presă din afara României considera că, în confruntarea ce avusese loc, 
regele şi Camarila fuseseră înfrânți. Ziarele greceşti aveau articole cu titluri ca Titulescu a dizolvat 
clica palatină;, Carol a cedat, D-na Lupescu a părăsit România?;, Probabila împăcare a regelui 
Carol cu principesa Elena; Va pleca frumoasa evreică?“ Unele erau articole de analiză serioasă a 
situaţiei din România. În plus, confirmau fapte ştiute şi din alte surse şi aduceau informaţii noi, 
chiar dacă, de cele mai multe ori, titlurile articolelor erau de senzaţie. În Amorurile regelui Carol şi 
politica — „Elinikon Melon” din 11 ianuarie 1934 — era inclusă concluzia săptămânalului britanic 
„Sunday Dispatch”: „Ultima criză românească a fost provocată de Magda Lupescu, Doamna de 
Pompadour a României”. După asasinarea lui I. G. Duca, Bucureştii deveniseră „un oraş mort”: „Nu 
mai există nici o viață de noapte; străzile, după apusul soarelui, sunt pustii. Mai multe patrule de 
soldaţi cutreieră străzile în continuu. Starea de asediu a început să se aplice. Poliţia face descinderi 
la case şi arestează sute de suspecți. Mai multe sute din membrii Gărzii de Fier au fost arestaţi. În 
acelaşi timp, mulți dintre oamenii politici au primit scrisori prin care sunt amenințați cu moartea; 
aceste scrisori, în loc să fie scrise cu cerneală, sunt scrise cu sânge. [...] Toată armata este 
concentrată ca să poată apăra oamenii politici şi elementul evreiesc”. 

Opinia publică românească îşi îndrepta protestele împotriva Elenei Lupescu. „Cu toată 
această situaţie, fatala femeie, doamna Lupescu, deşi nu are linişte, este însă hotărâtă să continue să 
locuiască într-o vilă splendidă, care este situată aproape de castelul regelui. Ştie că viaţa ei este în 
pericol, dar refuză să părăsească pe rege şi Țara”. Elenei Lupescu i se face un portret minuțios, sub 
titlul Femeia fatală: „D-na Lupescu este una dintre cele mai celebre şi fatale femei din istoria 


35 ANIC, fond MPN, II. Presa Externă, dosar 312, f. 51. 
% 1. Scurtu, Istoria românilor în timpul..., op. cit., vol. III, p. 167. 
37 ANIC, fond Casa Regală, Carol al II-lea, dosar 119/1954, f. 5. 

Europei. De mai mult de zece ani, exercită o putere asemănătoare cu a lui Madame de Pompadour 
sau cu a contesei Dubary, în treburile politice ale României. [...] Se zice că ea, acum, nu ar mai fi aşa de 
frumoasă cum era când a cunoscut-o Carol. Are însă întotdeauna o putere magnetică, o putere impunătoare, 
prin care se caracterizează toate femeile misterioase ale Istoriei. În jurul persoanei d-nei Lupescu se scrie 
istoria României. [...] Elena Lupescu, mereu cu altă înfăţişare, participă regulat la toate serbările publice şi 
oficiale şi vrea să treacă drept o femeie care are mare influență asupra lui Carol. Traiul acestei femei cu 
regele Carol este cauza tuturor nemulțumirilor. Toată Țara ştie luxul scandalos în care trăieşte d-na Lupescu. 
Se spune că regele Carol îi dă voie acum să poarte în mod public bijuteriile Familiei Regale [...] Este 
cunoscut tuturor că această femeie, precum şi omul de încredere şi confidentul secretar, Constantin 
Dumitrescu, secretar particular al regelui Carol, dețin adevărata putere în spatele Tronului regal. Miniştrii şi 
prim-miniştrii se schimbă mereu, dar d-na Lupescu şi Dumitrescu rămân şi deţin neschimbată influenţa lor 
asupra regelui. D-na Lupescu este acuzată că a convins pe regele Carol să facă concesiuni evreilor şi din 
cauza aceasta a pornit în toată ţara o mişcare contra evreilor. Garda de Fier o acuză că „a nenorocit Țara din 
punct de vedere politic şi economic”. Iar „tot poporul nu a încetat nici un moment de a vorbi despre d-na 
Lupescu. Şi se vede că nici nu va înceta să vorbească, cât timp d-na Lupescu va deţine puterea”. ** 

Cel mai important ziar din Bulgaria, „Utro” — numărul din 12 ianuarie 1934 — era ferm convins că 
Titulescu a desființat Camarila regală“ În Cehoslovacia, „Narodni Listy” — din 14 ianuarie 1934 —credea că 
„Victoria lui Titulescu este în interesul României” * Iar „Poledni Express” — Praga, 11 ianuarie 1934 — se 
ocupa de relația dintre Elena Lupescu şi Garda de Fier, după asasinarea lui I. G. Duca, considerând-o pe amanta 
regelui drept femeia fatală: „În umbra Palatului Regal există, încă, femeia fatală a României, d-na Lupescu, care 
a refuzat să părăsească pe rege şi Ţara, deşi a fost amenințată că i se va curma viaţa.” Ea „vrea să domnească şi 
să atragă”. Toată populaţia era nemulțumită: „În toată opinia publică, în cafenele, în fabrici şi printre studenţi se 
manifestă nemulțumirea împotriva ei, atât din pricina purtării ei, cât şi din cauza puterii ei. Viaţa ei comună cu 
regele a devenit subiectul general de discuţie. Întreaga Țară a observat luxul extraordinar în care trăieşte”. 

Toate ziarele elveţiene abordau subiectul; „National Zeitung” — Basel, 11 ianuarie 1934 — 
scria că regele „numai cu greu s-a despărțit de unii dintre oamenii de încredere din anturajul său, dar 
a trebuit să cedeze”. Cel mai răspândit ziar german, „Berliner Tagblatt” — din 13 ianuarie 1934 — 
afirma: „Titulescu a reuşit să facă ceea ce n-a reuşit să facă Maniu”. De aceeaşi părere era şi 
„Budapesti Hirlap” — 13 ianuarie 1934 — care titra: Titulescu a învins Camarila regală; îi eticheta pe 
cei doi Dumitreşti drept „intriganți” şi remarca poziţia opiniei publice româneşti: „Îndepărtarea 
Camarilei a provocat cea mai vie satisfacție în rândul tuturor partidelor politice româneşti, deoarece 
opinia publică s-a convins, de multă vreme, că situația politică internă plină de frământări se 
datoreşte, în bună parte, celor doi Dumitreşti şi anturajului lor. Această Camarilă a provocat şi 
înrăutățirea atmosferei şi a raporturilor dintre rege şi Maniu, ajungându-se la retragerea lui 
Maniu”.* Toată presa franceză interpreta evenimentul de la Bucureşti ca pe o victorie a lui Nicolae 
Titulescu împotriva Camarilei; şi-şi arăta satisfacția, având în vedere poziţia constantă filofranceză 
şi antirevizionistă a ministrului român de Externe; accentul era pus pe valoarea acestuia. În schimb, 
în Marea Britanie, în prezentarea evenimentelor i se acorda o mai mare atenţie Elenei Lupescu. În 
„Daily Express” — din 5 ianuarie 1934 — întâlnim o imagine plastică: „Dl. Titulescu vine cu un tren 


în România, pe când cu alt tren fuge peste graniţă d-na Lupescu”. Ziarul se întreba: „Unde-i 


38 Idem, fond MPN, II. Presa Externă, dosar 272, f. 6-10. 

3? Idem, fond Casa Regală, Carol al II-lea, dosar 119/1934, f. 13-14. 

“ Ibidem, f. 23. 

4l Idem, fond MPN, II. Presa Externă, dosar 312, f. 45-48. 

* Idem, fond Casa Regală, Carol al II-lea, dosar 119/1934, f. 16. 

# Ibidem, f. 19-20. 

4 Ibidem, f. 7-8. 

45 În numărul din 4 ianuarie 1934, „Daily Express” folosise aceeaşi imagine. Titulescu aleargă la rege, pe când 
Lupeasca fuge. Două trenuri exprese: „Două trenuri zburau în întunericul nopții prin Europa, cu acei cari au jucat un rol 
însemnat în drama vieții românești; primul tren a zburat cu ministrul de Externe Titulescu, iar secundul a purtat cu sine 
pe dna Lupescu, femeia cea roşcată a regelui Carol al României, care se refugia de frică de a nu cade victimă vreunui 
atentat”. Conform unor zvonuri, trei legionari fuseseră trimişi în Elveția, pentru a-l omorî pe Nicolae Titulescu, care 
locuia la Saint Moritz; acesta, ca să-i deruteze, a anunţat că pleacă la Paris, dar s-a îndreptat spre România, cu un tren de 
noapte. În acest timp, în România, Carol s-a închis în Peleş, păzit de o garda masivă — ANIC, fond MPN, II. Presa 

doamna Lupescu? Ce rol a jucat ea în lupta aprigă care are loc acum în România? Nimeni nu a văzut-o şi 
se crede că a fugit deghizată”. „Daily Mail”, în schimb, scria că amanta regelui se ascundea la Sinaia, 
„păzită straşnic, căci a primit multe scrisori de ameninţare”. „The Sphere” — 13 ianuarie 1934 — se arăta, în 
schimb, pe deplin necunoscător: „E timpul — se scria în paginile sale — să se sfârşească şi cu multe alte 
legende. De exemplu, d-na Lupescu. Legătura ei cu evenimentele din România nu există decât în capetele 
străinilor. Ea n-are nici o însemnătate politică ori socială. [...] Nu interesează pe nimeni, trăind retrasă şi nu 
s-ar fi auzit de ea dacă n-ar fi spiritul inventiv al speculatorilor de senzațional”. „Manchester Guardian” — 9 
ianuarie 1934 — făcea şi el o paralelă cu acțiunile lui Maniu împotriva Camarilei, remarcând că Titulescu 
pusese aceleaşi condiţii, acesta din urmă având „sprijinul Națiunii întregi”. 

Toată luna ianuarie 1934, ziarele europene s-au aplecat asupra sensurilor evenimentelor de 
la Bucureşti; niciodată Camarila regală nu s-a mai bucurat de o asemenea atenție. Dar multe 
concluzii erau eronate. Preluând din „Daily Mail”, ziarul praghez „Pondelni List” — 15 ianuarie — 
titra: Regele Carol renunță la d-na Lupescu. Victoria d-lui Titulescu; „O victorie surprinzătoare 
asupra Camarilei regale [...] Aceasta înseamnă, bineînţeles, şi concedierea d-nei Lupescu”. Dar, 
„concedierea ei nu înseamnă, încă, înfrângerea ei”. Mergând mai departe, „Daily Express” — 15 
ianuarie — anunţa ferm că Elena Lupescu şi-a prezentat regelui „demisia ei”; Carol, însă, i-ar fi 
răspuns că mai degrabă va institui un regim militar pentru a face față oponenților Camarilei. în 
presa engleză se generaliza ideea că regele „ar părăsi mai degrabă Tronul României, decât să se 
despartă de d-na Lupescu. Şefii tuturor partidelor speră că regele Carol va părăsi din nou Ţara, 
împreună cu d-na Lupescu şi că din nou vor pune pe Tron pe micul prinţ Mihai”.*% 

Destrămarea Camarilei şi fuga din România a Elenei Lupescu părea un fapt pe deplin normal; 
aşa încât, unii ziarişti l-au descris înainte să se producă. „Prager Mittag” — 13 ianuarie 1934 — îl anunţa: 
Fuga secretă a d-nei Lupescu; chiar dădea un reportaj asupra „fugii”: „Regele Carol trebuie să-şi fi dat 
seama cât de periculoasă este situația din Țara sa, dacă a sfătuit pe prietena lui, de care nu se desparte 
decât cu greu, să părăsească România în condițiuni de precauţie”. Numele amantei regale se găseşte pe 
lista neagră a Gărzii de Fier, însă nu doar legionarii îi erau adversari; o lovitură împotriva ei „ar fi găsit 
sprijin chiar în cercuri altfel credincioase regelui. Într-adevăr, nu se mai poate nega că d-na Lupescu nu 
se bucură de dragostea poporului român. Ei i se atribuie vina scandalurilor care s-au ținut lanţ ani de zile 
în Familia Regală”. Ziarul citat reda chiar şi modul în care avusese loc fuga: Elena Lupescu a fost suită, 
„în mod neobservat”, într-un vagon special, care a fost ataşat unui tren obişnuit, „fără ca ceilalți călători 
să fi bănuit ceva”. Până la granița României, vagonul a fost însoțit de şeful Siguranţei. Nu se ştia unde s- 
a dus fugara, ziaristul întrebându-se: „Oare, o va afla Garda de Fier?" 

Peste Ocean, ziarele evreieşti din SUA au interpretat — ca de obicei, atunci când era vorba de 
un atac la adresa Elenei Lupescu — acțiunile de la Bucureşti ca antisemite, deci, condamnabile. 
„New York Sun” scria: „Poporul român fiind cunoscut antisemit, prestigiul regelui n-a crescut prin 
prezența unei evreice în Camarila compusă din câțiva secretari, ofițeri aleşi de Suveran, plus 
devotata d-nă Lupescu”. „Der Tag” , din New York — 22 ianuarie 1934 — titra: Regele Carol al 
României refuză expulzarea Magdei Lupescu din țară; Titulescu ceruse nu doar îndepărtarea celor cinci 
persoane „care-i sunt cele mai devotate” monarhului, dar chiar a Elenei Lupescu; concluzia era fermă: 


Camarila a fost îndepărtată, „dar Magda Lupescu niciodată nu va fi alungată din România”. 


Externă, dosar 587, f. 15-16. 

* Idem, fond Casa Regală, Carol al II-lea, dosar 119/1934, f. 30, 33-34. 

* Idem, fond MPN, II. Presa Externă, dosar 312, f. 56. 

* Idem, dosar 530, f. 2. 

® Idem, dosar 312, f. 53-54. În alte ziare se scria că Elena Lupescu fugise înaintea venirii lui Nicolae Titulescu la Paris 
sau pe Riviera — idem, dosar 587, f. 2. Altă ipoteză vehiculată în presa internaţională era aceea a unui act de violență al 
Gărzii de Fier împotriva Elenei Lupescu. Mai întâi se scria că „Dna Lupescu doarme cu revolverul sub cap” , deşi era 
bine păzită — idem, dosar 312, f. 44 („Pondelni List”, Praga, 8 ianuarie 1934). Corespondentul la Bucureşti al ziarului 
„Daily Express” telegrafia la Londra că „noaptea, palatul Magdei Lupescu este păzit de o gardă triplă, bine echipată; cu 
toate acestea, s-a produs un atentat, în care a fost rănită — idem, dosar 587, f. 13 („Daily Express”, 5 ianuarie 1934). 

5 Idem, fond Casa Regală, Carol al II-lea, dosar 119/1934, f. 26-27. 

`! Idem, fond DGP, dosar 50/192/, f. 42-43. 

În general, confruntarea Carol-Titulescu a fost interpretată drept o zdruncinare majoră a Camarilei. 
În realitate, paradoxal, a dus la întărirea Camarilei; conducătoarea acesteia, Elena Lupescu, rămânând pe 
poziţie, practic ea l-a înfrânt pe Titulescu. În locul membrilor Camarilei care au trebuit să plece, au venit 
rapid alţii noi, şi mai nocivi pentru societatea românească. Însăşi opinia publică a început să accepte ideea 
că România nu poate scăpa de amanta regală şi oculta din jurul ei. Iar Elena Lupescu, după sperietura din 
ianuarie 1934, şi-a luat măsuri suplimentare de prevenire a unor asemenea situaţii, întărindu-şi controlul 
asupra vieții politice; şi, acceptând ideea că odată adversarii ei ar putea reuşi să o alunge din România, şi-a 
sporit capacitatea financiară, strângând tot mai mulţi bani albi pentru zile negre. 

În ianuarie 1934, s-a remarcat faptul — inclusiv în presa internaţională — că, deşi acţionase din 
postul de prim ministru, aşadar cu o greutate mai mare decât din poziţia de ministru de Externe, totuşi 
Iuliu Maniu nu obținuse nici o victorie împotriva Camarilei — nici în 1930, nici în 1933, fiind nevoit să 
demisioneze. Aşadar, regele s-a lăsat înfrânt de prestigiul internațional al diplomatului Titulescu, dar nu 
de prestigiul intern al politicianului Maniu. Privită sub acest aspect, îndepărtarea unor membri ai 
Camarilei, la începutul lui 1934, reprezintă şi o înfrângere a partidelor politice din România. 

Treptat, situația calmându-se, presa internaţională s-a îndepărtat de ideea conform căreia 
criza din România ar fi avut la origine numai ostilitatea faţă de acţiunea Camarilei condusă de Elena 
Lupescu; se constata şi implicarea unor state. „Elefterios Vima” — din 31 ianuarie 1934 — indica 
ciocnirea deasupra României a intereselor Italiei fasciste, sprijinită de Germania, cu acelea ale 
Franţei. La cererea acesteia din urmă, Titulescu obținuse dizolvarea Gărzii de Fier, provocând 
răzbunarea legionarilor asupra lui I. G. Duca, deşi nu el era vinovatul. Ziarul grec reda răspunsul lui 
Nae Ionescu (proprietarul ziarului „Cuvântul”, în coloanele căruia îl avertizase pe Duca să nu 
desființeze Garda de Fier), dat judecătorului de instrucție după ce fusese arestat, sub învinuirea de 
instigare la crimă: „Titulescu, Duca şi eu ne plimbam pe malul Dunării. «Sări în râu, Duca — a spus 
Titulescu — va folosi României»; «Nu sări, Duca — am răspuns eu — deoarece vei răci». Pe când 
Duca stătea la îndoială, Titulescu l-a împins. Nenorocitul de Duca a căzut înăuntru şi s-a înecat. Şi 
am fost arestat eu, pentru că l-am înștiințat de mai înainte”. Ziaristul G. E. R. Gedye, care fusese la 
Bucureşti în timpul crizei, dezvăluia faptul că, la venirea sa în România, primul drum al lui 
Titulescu fusese la Dinu Brătianu; după aceea, s-a dus la rege, la Sinaia, cerându-i îndepărtarea 
Camarilei de la Curte. Aşadar, pe această temă, era de bănuit o înţelegere cu preşedintele PNL. 
„„Camarila era urâtă de partidele politice, şi-i era frică de ele. Garda de Fier ducea lupta în contra 
partidelor politice şi, ca atare, putea fi întrebuințată de Camarilă. În acest scop, subvenţii băneşti se 
strecurau din mâinile generalului Dumitrescu, şeful Jandarmeriei şi al Camarilei [sic], în casele de 
fier ale Gărzii de Fier. Dl. Titulescu a cerut îndepărtarea ei”. Credea că nu se rezolvase nimic 
definitiv, Titulescu obţinând, ca şi Camarila, o victorie pe jumătate, în viitor anunţându-se un cer 
„nouros” deasupra României şi „furtuni care sunt pe cale de a se dezlănţui”.? 

Principalele victime ale evenimentelor din ianuarie 1934 au fost cei doi Dumitreşti. Puiu 
Dumitrescu, demis, a fost constrâns să se exileze. Se pare că, atunci când fusese al doilea om al 
Camarilei, se îngrijise mai mult de puterea sa politică şi nu strânsese o avere care să-l asigure 
material în exil. De aceea, în 1936 va fi constrâns să trimită scrisori la Bucureşti, cu cererea de 
iertare, anunțând că nu mai are cu ce se întreține.” Însă, imediat după ce fusese eliminat din 
Camarilă se arătase foarte ofensiv la adresa lui Carol şi a Elenei Lupescu: ajuns în Franţa, a 
întreținut o campanie de presă împotriva celor doi; la cererea Legaţiei române, Guvernul francez 1-a 
expulzat.” Imediat după demiterea lui Puiu Dumitrescu, în locul lui urma să fie adus Dinu Cesianu, 
ministrul României la Paris, propus de Nicolae Titulescu (deşi ştia că face parte din Camarilă); 
„Daily Telegraph” anunţa că cel propus a refuzat, întrucât urma să depindă şi de Guvern (într-o 
formulă nouă, nu ca în timpul lui Puiu Dumitrescu), nu doar de rege”.* Generalului Constantin 
Dumitrescu i s-a intentat un proces pentru ilegalitățile comise în calitate de comandant al 
Jandarmeriei. Cum nu mai făcea parte din Camarilă, Cenzura a permis presei să publice articole 


© Idem, fond MPN, II, Presa Externă, dosar 279, f. 83-85. 

* I, Scurtu, Istoria românilor în timpul... op. cit., vol. III, p. 167. 
5 ANIC, fond MPN, II. Presa Externă, dosar 522, f. 196. 

5 Idem, dosar 312, f. 51. 

despre actele generalului. Procesul trebuia să demonstreze opiniei publice că regele nu-i acoperă pe cei 
care încalcă legile, chiar atunci când îi sunt apropiaţi. De aceea, s-a cerut de la Palat ca verdictul de 
condamnare să fie foarte aspru, chiar dacă unii magistrați şovăiau. La 18 mai 1935 a fost condamnat la 5 
ani închisoare." Generalul a constatat că se încearcă să fie el scos tap ispăşitor pentru întreaga Camarilă 
şi a încercat să obţină clemenţa lui Carol. Pe 2 februarie 1935, din închisoare, îi scria regelui, susținând 
că este nedreptăţit: ancheta a fost trucată; deşi nu s-a găsit nimic suspect, anchetatorul, generalul 
Graţianu, şi-a schimbat concluziile la cererea generalului Angelescu (ministrul Apărării Naţionale de la 
27 iunie 1934); chiar anchetatorul i-ar fi declarat că „nu e vinovat, aşa i se dă ordin”. Cerea audiență 
pentru „a spune tot” şi era convins că „majoritatea Țării este de partea mea”. La foarte puţin timp după 
condamnare, generalul va muri în închisoare; moarte suspectă; cererea fiului său de a se face autopsia nu 
a fost aprobată, bănuindu-se că a fost otrăvit.” Situaţia poate corespunde adevărului, generalul ştiind 
prea multe, cum anunţa chiar el în cererea de audiență din februarie 1935. 

Din categoria celor aflați în anturajul regelui, care credeau că era de ajuns ca acesta să fie bine 
informat asupra actelor reprobabile ale Camarilei pentru ca aceste acte să fie stopate, cazul cel mai 
cunoscut a fost al colonelului Nicolae Tătăranu, fost ataşat militar al României la Paris, aflat în grupul 
de susținători ai lui Carol încă din vremea exilului. Era convins că, tocmai datorită acestui trecut, putea 
să fie deplin sincer cu regele, că acesta îl va asculta cu bunăvoință. În 1934 s-a făcut purtătorul de cuvânt 
al mai multor ofiţeri superiori şi 1-a spus lui Carol că opinia publică era tot mai ostilă Elenei Lupescu, 
considerând-o drept cauză a tuturor relelor din societatea românească. Regele a ascultat, i-a comunicat 
amantei părerile ofițerului şi acesta a fost trimis într-o garnizoană de la marginea țării, la Bolgrad.” 

Din categoria celor care credeau că pot să acţioneze direct împotriva Camarilei, fără a-l implica 
pe rege, „salvându-l” de sub influenţa nefastă, amintim cazul cel mai cunoscut, cel este al colonelului 
Victor Precup. Era ardelean (născut în 1889), nepot al lui Ştefan Cicio Pop. Făcuse parte din Armata 
austro-ungară, dar dezertase, intrând voluntar în Armata română. În noiembrie 1918 fusese trimis de 
Consiliul Naţional Român la Iaşi pentru a informa Guvernul României despre pregătirea Unirii; apoi a 
dus Consiliului documente ale Statului Major al Armatei române (un zbor temerar cu avionul de la 
Bacău la Sibiu). În 1919 a participat la campania din Ungaria. Se plasase de partea lui Carol încă din 
timpul exilului acestuia; ca membru al Completului militar de judecată, înclinase verdictul în favoarea 
lui Mihail Manoilescu, în noiembrie 1927. În 1929-1930, fusese unul dintre intermediarii discuţiilor 
dintre Iuliu Maniu şi Carol — contribuind major la Restauraţie. Aşadar, un erou al luptei pentru Unire şi 
un erou al luptei pentru Restauraţie, căruia Carol îi era îndatorat. 

Dezamăgit în fața acaparării Puterii de către Camarilă şi a îndepărtării oamenilor cinstiți din 
preajma Suveranului, s-a făcut interpretul dorinței unui mare număr de ofițeri şi a încercat să 
înlăture violent pe Elena Lupescu. În complotul condus de Victor Precup au fost atraşi mai mult 
ofițeri ardeleni, din Cluj. Începând din 1930, societatea românească fusese repetat alertată cu 
zvonuri privind comploturi împotriva regelui sau a Camarilei. Ziarul grecesc „Eliniki” — din 14 
decembrie 1930 — preia un asemenea zvon, amintind de un eveniment tragic de la Belgrad de la 
începutul secolului al XX-lea; articolul se numea Cea mai tânără Draga — Magda Lupescu, în urma 
cu 30 de ani, regele sârb Alexandru Obrenovici „a ridicat din stradă o fată de rând, Draga. A fost 
revoluţie; amândoi au fost asasinați”. Un climat asemănător era şi în Bucureşti.“ În ianuarie 1931, 
N. P. Romanescu, vicepreşedinte al Senatului, era alertat, printr-o anonimă, că se pregătea un 
atentat împotriva lui Carol.” În toamna lui 1932, ziarele britanice lansau ştirea unui complot 
pregătit de Barbu Știrbey, în spatele acţiunii revendicative a principesei Elena.” În mai 1933, un 
membru de rang secund al Camarilei, generalul Constantin Ştefănescu-Amza (fost ministru al 
Apărării Naţionale în Guvernul Iorga) îi scria lui Carol despre iminența unui complot, pentru care 


5 Idem, fond Casa Regală, Carol al II-lea, dosar 6/1935, f. 39, comunicatul oficial publicat în ziua de 23 mai 1935. 
57 Idem, dosar 5/1935, f. 1-2. 

i: Scurtu, Istoria românilor în timpul..., op. cit., vol. III, p. 168. 

* Ibidem. 

“ ANIC, fond DGP, dosar 53/1927, f. 139-140. 

6l Idem, dosar 12/1930, f. 7. 

€ Idem, fond DSP, dosar 20/1934, f. 7. 

fusese abordat şi mareşalul Averescu, dar acesta refuzase implicarea.“ Asemenea alerte, chiar dacă 
se dovedeau a fi neîntemeiate, reflectau o stare de spirit anti-Camarilă, mai ales în armată. Presa 
internațională credea în posibilitatea unui complot în România, ţinta fiind Carol şi Elena Lupescu; 
în ianuarie 1933, ziarele pragheze „Vecer” şi „Poledni List”, reluând o ştire din presa occidentală, 
anunțau chiar uciderea amantei regale în urma unui asemenea complot." 

Colonelul Precup şi-a manifestat, în dese rânduri, în public, ostilitatea față de unii membri ai 
Camarilei, începând cu Elena Lupescu. Un grup de ofițeri, cu aceleaşi vederi s-a strâns în jurul său. 
Atât Siguranţa, cât şi Serviciul Secret al Marelui Stat Major al Armatei i-au pus sub urmărire 
începând din 1932; c6pii ale rapoartelor informative se află şi în Arhiva Casei Regale — aşadar, 
Carol era în temă cu acțiunea complotiştilor. O notă a Sigurantei, din 29 octombrie 1932, consemna 
urmărirea colonelului Precup în drumurile pe care le făcea, dar şi a locuinţei sale din Bucureşti, 
strada Popa Rusu 22; erau indicate toate întâlnirile avute la ministerul Apărării Naţionale toate 
deplasările la Cluj şi întâlnirile de acolo.“ Supravegherea se extinde şi asupra altor ofiţeri care 
aveau legături cu Precup, între care maiorul Vasile Nicoară din Corpul Vânătorilor de Munte.S 
Siguranța considera că se formase o adevărată organizație complotistă conspirativă. Concomitent, 
înregistra nemulțumiri de acelaşi tip, în aceleaşi medii militare, şi în alte localităţi. La Timişoara era 
semnalată purtarea „cu totul dubioasă” a colonelului Constantin Frunzety, care „face parte dintr-o 
organizaţie de felul aceleia a colonelului Precup”.“ 

Victor Precup a proiectat o acțiune violentă împotriva Camarilei; aceasta urma să aibă loc în 
timpul slujbei de Înviere, 7/8 aprilie 1934. Complotiştii urmau să tragă asupra celor din anturajul 
regelui, inclusiv în interiorul bisericii, în timpul serviciului religios. Toţi complotiştii au fost arestaţi, 
chiar înainte de slujbă. Corespondentul din Bucureşti al publicaţiei „Magyarorsăg” din Budapesta 
descria atmosfera generată de psihoza complotului (în numărul din 11 aprilie 1934): „De Paşti — se scria 
— în Capitala României este totdeauna o atmosferă deosebită; însă, în 1934, nu a mai fost aşa. Regele s-a 
retras la Sinaia, unde este păzit de garda sa. În locul rândului de trăsuri ale Palatului, atât de obişnuite, 
aleargă în goană în lungul şi în latul oraşului numai automobilele Siguranţei, pline de detectivi cu priviri 
cercetătoare”. Ziaristul maghiar folosea formule precum: „conspirația ardelenilor”; „revoluţia eşuată a 
ofiţerilor” şi menţiona efectuarea arestării a circa o sută de persoane.“ 

Procesul s-a desfăşurat foarte repede, interesul autorităților fiind ca motivele complotiştilor 
să nu se facă larg cunoscute. La 21 aprilie a fost dată sentinţa, de către Curtea Marţială; din cei 11 
condamnaţi, majoritatea erau ofiţeri, care au fost degradaţi în faţa trupelor, pe 5 mai, în interiorul 
cazărmii Malmaison. În timpul ceremoniei, condamnaţii au strigat: „Trăiască regele!” , „Trăiască 
Armata română!” „Jos Lupeasca!”, „Jos Camarila!”, „Jos jidanii!”* 

Complotul lui Victor Precup şi procesul care a urmat au trezit ecouri puternice în ţară, cu 
toată cenzura, dar şi în străinătate. Întrucât presa română se afla sub regimul cenzurii, o importanță 
mare o au relatările de la Bucureşti ale corespondenților de presă străini. În general, acestea au fost 
nefavorabile lui Carol şi Camarilei.” Presa franceză a identificat corect ţinta complotiştilor — Elena 
Lupescu." La fel presa germană.” În ambele ţări, însă, subiectul a fost prezentat doar în treacăt. În 

venit în audiență, cerându-i îndepărtarea Elenei Lupescu. La ultima audienţă, tonul colonelului a devenit imperativ, 
dându-i regelui un ultimatum, „ori să expedieze pe Lupeasca din Ţară, ori în caz contrar”... Colonelul n-a terminat 
fraza, fiind întrerupt de rege, care l-a concediat”. Apoi, a telefonat Siguranţei, care l-a arestat pe Precup la ieşirea din 
Palat. Simultan, au fost arestați mai mulți ofiţeri, chiar şi un general şi politicieni. 

schimb, ziarele britanice au oferit complotului lui Victor Precup „o largă ospitalitate” — conform 
exprimării unuia dintre rapoartele ataşatului român de presă la Londra. Dar, interpretarea — atacul contra 
Camarilei — era aceeaşi.” „The Sun” — din 10 aprilie 1934 — anunţa o sută de arestaţi ca urmare a 
complotului; spre deosebire de alte ziare, credea că se urmărise şi asasinarea întregii Familii Regale, deşi 
ținta principală fusese Elena Lupescu; aceasta urma să fie ucisă în vila ei din Bucureşti. „Armata o 
urăşte — se scria —, pentru că resimte influența pe care o are asupra regelui Carol. [...] După rege, d-na 
Lupescu este persoana cea mai puternică în România. Ea este sufletul Camarilei din Sinaia, pe care 
ministrul de Externe, Nicolae Titulescu, în zadar încearcă să o termine”. Complotul, scria ziaristul 
britanic, a pornit din rândul Armatei şi „se ştie că mai multe corpuri ale acesteia sunt aproape de 
răzvrătire”. Printre arestaţi era anunţat şi Ilie Lazăr, apropiat al lui Iuliu Maniu. '* 

Ideea asasinării Elenei Lupescu, de către ofițeri fideli lui Carol — doritori să-l scape de 
amanta care aducea numai nenorociri Ţării, circulase de mai mult timp, inclusiv în presa străină. Un 
ziar din Cracovia, în ianuarie 1933, anunţase Senzaţionalul atentat de la Bucureşti. Elena Lupescu a 
fost împuşcată de către un ofițer superior român: „Lucrul s-a întâmplat în felul următor: acum 
câteva zile, înainte de Crăciun, la Palatul Regal din Bucureşti, ofițerii au făcut o ovație regelui 
Carol. În momentul când regele a apărut în balcon să mulțumească, a venit acolo şi d-na Lupescu, 
care a început să salute [...] În acel moment, a apărut în balcon un ofiţer care cu câteva focuri de 
revolver, a atins corpul d-nei Lupescu”. "* 

Ca de obicei, presa evreiască din afara României a exploatat şi acest moment pentru a face o 
imagine pozitivă Elenei Lupescu şi pentru a-i acuza pe români de antisemitism. Partizanatul acestor 
ziare, pe motive etnice, era evident. Un ziar care deseori se făcea şi purtătorul de cuvânt al evreilor 
din România, „Haint” din Varşovia, în numărul din 16 aprilie 1934, publica articolul Organizaţie 
conspirativă în jurul d-nei Lupescu şi al regelui Carol al României. Folosea formule ca: „o domnie 
romantică”, „Regina cea urâtă şi frumoasa metresă evreică”, „Maniu în umbra complotului”. Sunt 
aruncate săgeți şi împotriva reginei Maria, „bătrâna cea frumoasă”, mama lui Carol, „care posedă 
încă destulă putere feminină, sucind capetele diplomaților străini între Bucureşti şi Paris”. La Curtea 
Regală este „o unică şi permanentă intrigă” şi un romantism de tip francez. „Chiar şi în organizația 
conspirativă [a lui Precup], care de curând a fost descoperită, romantismul joacă un mare rol. În 
jurul lui Carol mereu se învârteşte, încă, evreica cea frumoasă, metresa Magda Lupescu. Despre ea 
putem spune că este pretextul concentrat pentru fel de fel de intrigi, conspirații şi atentate. 
Moraliceşte, dânsa nu poate fi suferită; faptele ei generează răzvrătiri militare şi tendințe de 
răsturnare ce domnesc în această țară”. Ziarul remarca numeroasele arestări şi tendința Cenzurii de 
muşamalizare a cazului, comunicatele oficiale considerând complotul ca pe „o aventură proastă din 
partea câtorva ofițeri romantici şi imbecili, împreună cu câteva elemente iresponsabile”; „Mâna lui 
Maniu” era şi ea la mijloc, „având o mare influenţă asupra conducătorului complotului. [...] Însuşi 
Maniu adeseori a cerut regelui ca Lupeasca să fie suprimată [îndepărtată], ori să reducă puțin 
influenţa ei în afacerile guvernamentale”. Dar, „Carol n-a micşorat influența metresei, ci a ignorat 
pe Maniu, tocmai după cum a făcut acum cu amicul său intim, colonelul Precup”. Maliţios, ziaristul 
scria: „Binele Patriei cere ca regele să ducă o viaţă familială mai bine cu o regină slută, decât cu o 
metresă frumoasă”. Succesul Elenei Lupescu era considerat doar temporar: „Deocamdată, d-na 
Lupescu a triumfat [...] Trebuie luat în seamă că, prin victoria aceasta, încă nu s-a terminat”. 
Încununarea articolului o reprezenta identificarea Elenei Lupescu, conducătoarea Camarilei, cu 
democrația; victoria ei era considerată necesară evoluţiei României, deoarece complotiştii ar fi dorit 
instaurarea unui regim de tip fascist, de teroare, amenințând însăşi existenţa Țării.” 

Din ziarele apărute în Ungaria, ataşatul român de presă la Budapesta evidenția mai ales 
articolul Epilog la procesul Precup; se remarca, în articolul menţionat, că autorii complotului nu au 
fost izolaţi, ei reprezentând un curent larg în opinia publică. Totodată, ziaristul ungur era singurul 


72 ANIC, fond Casa Regală, Carol al II-lea, dosar 119/1934, f. 55. 
75 Cf. consemnările lui Armand Călinescu. 

74 ANIC, fond DGP, dosar 116/1933, f. 109. 

15 Idem, dosar 215/1935, f. 2-3. 

' Ibidem, f. 1-8. 

care remarca un alt plan: „Legătura între rolul Camarilei şi problema principală a României, adică 
lupta împotriva corupției”. Aducea drept argumente „lunga listă de acuzaţii de corupţie la adresa 
comandantului Jandarmeriei, Constantin Dumitrescu, faimosul conducător al Camarilei [sic]. 
Corupţia şi Camarila au fost cauzele naşterii complotului”. 7 

Cea mai importantă era reacția internă, venită pe fondul unei tot mai mari ostilități a 
poporului român față de Camarilă. Se înregistra faptul alarmant că, în momentul degradării 
complotiştilor la Cazarma Malmaison, militarii participanţi nu au manifestat ostilitate față de 
aceştia. Un personaj cu aură de justiţiar, căpitanul invalid de război Emil Şiancu (cel care 
împuşcase un mare proprietar de păduri evreu în Munţii Apuseni pentru că-i exploata nemilos pe 
moți; fusese achitat de Curtea cu Juri din Bucureşti), a cerut, în august 1934, revizuirea procesului 
grupului Precup.'” Complotiştii au intrat şi în folclor. Inspectoratul Regional de Poliţie IV Cluj 
raporta, la 25 ianuarie 1935, că în Transilvania circula textul unui cântec popular „relativ la 
condamnaţii din complotul Precup”, cântec răspândit mai ales la sate: „Foaie verde de lalea, / Zece 
ani temniță grea / Au primit fii din Ardeal / Pentru Sfântul ideal. / Bate vântul prin răzoare / La 
Doftana fără soare / Stă Precup la închisoare. / Stă cu lanţuri la picioare. / [...] Foaie verde de 
secară, /Curva e stăpână-n Țară. [...] / Alergaţi cu mic, cu mare / La Doftana, la-nchisoare, / Zidurile 
să izbim, / Ori învingem, ori murim”.“ Textul era răspândit şi prin poştă, de la Cluj. DGP a dat 
ordin să fie confiscate toate exemplarele.! 

Iuliu Maniu, în discursul de la Vințu de Jos din 28 iunie 1936 îi invoca pe Precup şi 
Tătăranu ca persecutați de Camarilă.“” Conform relatării adunării de la Vințu de Jos, făcută în „Pesti 
Naplo” (Budapesta), Maniu ar fi spus că Precup „zace în închisoare, degradat, numai pentru motivul 
că a fost cel mai bun prieten al lui Carol”. Reacţia participanţilor la adunare, în momentul 
menționării numelui colonelului Precup: „Poporul a ovaționat câteva minute pe colonelul Precup”. 
Iar despre colonelul Tătăranu, Maniu spusese că era „unul din cei mai distinşi militari ai României, 
care, numai din afecțiune față de rege a voit să împiedice pe d-na Lupescu să se întoarcă în 
România. Azi este în cea mai uitată garnizoană din Basarabia, nu este avansat şi este despuiat de 
toate drepturile ce se cuvin unui militar”.55 

Elena Lupescu şi-a dat seama că împotriva sa şi a Camarilei, în ansamblu, se manifestă 
ostilități deosebite. Oamenii politici, în bună parte, îi erau adversari; iar cei care nu o atacau o 
făceau numai din oportunism. Militarii, în majoritate, o plasau la baza tuturor relelor din România. 
Opinia publică românească, în totalitatea sa, o ura. Se putea baza deplin numai pe rege şi pe 
membrii Camarilei. De aceea, a acționat ca atât regele, cât şi Camarila să aibă puteri cât mai mari: 
regele să-şi depăşească limitele constituţionale ale prerogativelor sale, ajungând pană la dictatură; 
membrii Camarilei să ocupe posturile de control asupra întregii societăţi. 

În calea ţelurilor dominatoare ale Elenei Lupescu şi ale regelui stăteau partidele politice, 
Parlamentul, Constituţia. De aceea, s-a acționat pentru: modificarea Constituţiei, în sensul acordării 
unor puteri depline regelui; pentru discreditarea Parlamentului; pentru discreditarea partidelor 
politice, fragmentarea şi, apoi, dizolvarea lor. Spre înfăptuirea tuturor acestor țeluri s-au făcut paşi 
începând chiar din 1930, atingerea deplină a lor fiind obținută în timpul Dictaturii Regale, 1938- 
1940. Atingerea celor trei țeluri a însemnat distrugerea democraţiei în România, dar şi a capacității 
de rezistenţă în fața previzibilelor ofensive externe. Blamabil este regele, dar şi Camarila. Blamabile 
sunt, însă, şi (parțial) forțele politice având comportament în spiritul oportunismului. Cum, conform 
Constituţiei, un partid putea ajunge la Guvern — țelul firesc al oricărui partid, doar dacă-l aducea 


7 Idem, dosar 124/1936, f. 117. 

78 „Pesti Naplo” din 5 iulie 1936. Victor Precup a fost închis la Doftana, unde a intrat în legătură cu comuniştii deținuți 
acolo, inclusiv Gheorghe Gheorghiu-Dej. 

7 Va fi grațiat în 1940 de către Ion Antonescu. În 1945, Precup este înaintat la gradul de general şi numit şef al Departamentului 
de Educaţie Politică şi Propagandă al Armatei, ceea ce îndreptățește ideea că ar fi fost în relaţii cu sovieticii încă din 1922, când, 
pe această temă, Siguranţa a început să-l urmărească. Va muri în 1958; o stradă din Bacău îi poartă numele. 

3 „Acropolis” din 12 mai 1931; „Proti” din 13 mai 1931. 

* ANIC, fond Casa Regală, Carol al II-lea, dosar 82/1931, f. 23-24. 

2 Idem, dosar 101/1931, f. 1-2. 

& Idem, dosar 34/1932, f. 19. 

regele, s-a putut remarca, din partea oamenilor politici, un fenomen aproape general: disocierea 
celor doi factori principali care acționau pentru distrugerea regimului democratic — regele şi 
Camarila. Ultima era criticată, de unii mai vehement, de alții în surdină; Carol, însă, era cel mai 
adesea considerat o victimă a Camarilei, trebuind acţionat pentru salvarea lui. 

Partidele aspirante la Putere nu şi-au mai îngăduit nici acuzele în şoaptă la adresa Camarilei; 
cu atât mai mult atunci când se aflau la Guvern. Şi chiar au început să-şi atenționeze public liderii 
care, precum luliu Maniu, nu înțelegeau să înceteze atacurile împotriva Camarilei. 

Pe fondul păstrării constante a adversităţii opiniei publice față de Camarilă, redusă adesea, 
în conştiinţa populară, la Elena Lupescu, dinspre lumea politică, critica venea doar din partea unor 
personalităţi izolate din cadrul partidelor mari, fără a exprima poziția oficială a acestor partide; din 
partea unor partide mici, fără şansă de guvernare, care criticau Camarila în principal pentru a-şi 
creşte importanța pentru a fi luate în seamă, fiind gata ca, în schimbul renunțării la această poziție, 
să fie cooptate la Guvern — cazurile Partidului Poporului şi Partidului Naţional Liberal georgist. 
Consecventă în lupta împotriva Camarilei a fost Mişcarea Legionară, şi aici, însă, fiind identificabil 
un moment de colaborare (în 1934). Iar formațiunile de extremă stângă se pronunțau egal împotriva 
regelui, cât şi a Camarilei, propagând ideea revoluției republicane. 

În ceea ce priveşte opinia publică românească, de repetat este constanta ostilitate a acesteia 
față de Camarilă, tot mai intensă, pe măsura acumulării, de către aceasta, a noi puteri şi bogății şi a 
afişării ostentative a acestora. Românii, însă, s-au ancorat cu încăpățânare de ideea că regele nu era 
vinovat de acțiunile Camarilei, el însuşi fiind o victimă a acesteia; majoritatea românilor a primit cu 
satisfacție Restauraţia. Au refuzat să creadă că s-au înşelat, absolvindu-l pe rege de tot ce se 
întâmpla rău în România. Abia spre sfârşitul domniei sale, Carol şi-a pierdut din capitalul de 
simpatie de la începutul acesteia; era, însă, privit şi la sfârşitul deceniului patru ca posibil salvator al 
graniţelor, în contextul războinic european; de aici aprobarea largă a Dictaturii Regale. În sfârşit, 
pierderile teritoriale din 1940 au întors definitiv opinia publică împotriva lui. 

Două au fost planurile majore ale acţiunii Camarilei; cel politic şi cel economic, în strânsă 
dependenţă unul de altul. Dorinţa Camarilei era aceea de a aduce la Guvern partide şi persoane care să-i 
fie favorabile sau, cel puţin, din partea cărora să nu se aştepte la piedici în calea afacerilor oneroase. 
Cum încrederea în oamenii politici, chiar cei mai maleabili, era relativă, Camarila a sprijinit tendinţele 
dictatoriale ale lui Carol, acesta fiind subordonat total şi iremediabil Elenei Lupescu; din partea regelui 
nu putea veni nici o surpriză, iar o dictatură a lui însemna o dictatură a Camarilei. 

În epocă s-a considerat, atât în Ţară, cât şi în străinătate, că guvernul lorga-Argetoianu, 
apreciat drept „Guvern al regelui”, a fost ales şi din dorința specială a Elenei Lupescu de a ocoli 
marile partide — unul, PNȚ, declarat deschis (în acel moment) ostil Camarilei prin vocea 
preşedintelui său, Iuliu Maniu; celălalt, PNL, prea recent adversar pe față al Restauraţiei. 
Propunerea inițială, guvern Nicolae Titulescu, a căzut tocmai datorită adversităţii față de diplomaţia 
Elenei Lupescu, adversitate care va izbucni frecvent în anii următori. 

Despre momentul guvernului personal al regelui, condus de Nicolae Iorga, în mod formal, şi 
de oamenii lui Carol în practică, şi implicaţiile Camarilei condusă de Elena Lupescu, presa 
internațională a scris mult. Ziarele greceşti, din mai 1931, plasau România „între fascism şi 
dictatură militară”; legau numele Elenei Lupescu de formarea Guvernului Iorga. 5* Pe cale 
diplomatică, i s-au raportat ministrului de Externe, Dimitrie Ghika, „ecourile campaniei de presă 
dezlănţuită la Paris, cu privire la pretinsul rol jucat de d-na Magda Lupescu în rezolvarea crizei de 
Guvern în România, precum şi asupra tendințelor dictatoriale ale M.S.” Mai multe legaţii ale 
României au publicat, în presă, dezminţiri.“ Cum centrul propagandei ostile de presă era Franţa, 
ministrul român la Paris, Dinu Cesianu — cunoscut ca foarte apropiat de Carol şi Camarilă — a avut 
rolul principal în acțiunea de contracarare, în acest scop, spre el fiind dirijate de la Bucureşti fonduri 
importante. Le găsim menţionate într-o scrisoare-raport a lui Dinu Cesianu, trimisă direct lui Carol 
— la 1 iulie 1931, cu ocolirea Ministerului de Externe, al cărui titular se arăta a fi mai apropiat de 
Nicolae Iorga decât de rege. Intervenţiile lui Dinu Cesianu pe lângă ziarele franceze produseseră „o 

mare schimbare” în bine; „Dar — se lamenta emitentul diplomat — vai ce luptă, ce emoţii zilnice şi 
câte piedici venite şi din Țară şi datorită venalităţii [ziarelor franceze] ajunsă la paroxism! [...] Toate 
țările au fonduri anume aici: Polonia, Cehoslovacia, Ungaria, Iugoslavia etc. etc. numai noi, nu! De 
ce? Ca Maria Ta să fie sabotată în clipele grele? [...] Nu e logic, nu e abil, nu e cuminte”. 

Campania ostilă din presa occidentală era întreţinută şi din România. Apoi, diverse materiale 
îndreptate împotriva Camarilei erau confecţionate, la iniţiativa unor forţe interne, în străinătate, apoi 
aduse şi răspândite în ţară. Conform unei note a Siguranţei, din 28 octombrie 1932, în anul respectiv 
se trimiseseră, prin plicuri închise — tuturor celor care aveau adresele în cartea de telefon — diverse 
materiale de acest gen; între ele, o acuarelă reprezentând-o pe Elena Lupescu cu coroană pe cap şi 
un măturoi în mână; Averescu şi Maniu i se închinau; mai apăreau „o mulțime de evrei perciunaţi”, 
iar pe perete, într-un tablou, dominând scena, regele, căruia i se dăduseră „trăsături semite”. 
Siguranţa credea că iniţiativa realizării acuarelei o avea „grupul de la «Universuly” , reproducerea 
fiind făcută la Viena. De asemenea, se credea a fi implicat şi ziarul londonez „Daily Mail” — care 
„pare să fi luat în antrepriză afacerea gazetărească”. Autorul raportului Siguranţei făcea şi legătura 
cu recenta campanie a principesei Elena: „Aceeaşi propagandă secretă, aceleaşi mari agitații, mai 
ales că principesa Elena crede că a venit momentul să se răfuiască cu M.S. Regele.”* Se 
presupunea o iminentă căsătorie a lui Carol cu Elena Lupescu. Teama era exagerată; Elena Lupescu, 
inteligentă, nu avea în vedere o căsătorie cu Carol, conştientă că ar fi bruscat prea mult opinia publică 
românească, reacțiile putând fi majore. Nu înseamnă că nu ar fi dorit o atare căsătorie. Va ajunge la ea 
abia după abdicarea lui Carol, în 1947. Implicarea masivă a ziarului „Daily Mail”, tot ce se poate nu 
numai datorită interesului gazetăresc, ci şi dintr-un imbold venit din România, era consemnată, la 25 
octombrie 1932, într-un raport al diplomatului român D. N. Ciotori, de la Legația României din 
Londra: ziarul menționase că „Toate clasele sociale cer ca doamna [Elena Lupescu] să înceteze 
relațiile [la] Curte şi [în] societate”. A adăugat că şi Biserica Ortodoxă a luat atitudine „împotriva 
pretinsei persoane”. Din aceeaşi zi datează şi telegrama transmisă de la Legația Română din Paris, 
semnată Luculescu; se anunţa că „New York Herald”, ediția franceză, dezminte împăcarea regelui 
Carol cu principesa Elena: „Legăturile cu d-na Lupescu sunt cauza pierderii popularității Suveranului. 
O împăcare ar fi privită cu satisfacție, dar pare imposibilă”. Un articol similar era publicat şi în „Le 
Monde”, dovadă a unei campanii coordonate împotriva Elenei Lupescu.“ 

În 1933, presa greacă ajungea la ideea că, din cauza Elenei Lupescu, regele îşi va pierde 
Tronul, ea contribuind la „nepopularitatea lui Carol de astăzi”. Ţara era cuprinsă de criză în toate 
domeniile, iar regele „se ocupă mai mult de dragoste”. În Polonia, abordarea subiectului Carol — 
Elena Lupescu — Camarila regală nu a fost făcută doar în articole de ziar. La sfârşitul lui 1934 se 
publica un volum sub titlul Marea dragoste a regelui Carol. Magda Lupescu şi Carol al II-lea, la 
Editura Universitară din Varşovia; îl avea ca autor pe Stanislas Marski. Conţinutul a supărat 
autoritățile de la Bucureşti şi apariția volumului a produs un adevărat incident diplomatic. Sub 
semnătura lui Savel Rădulescu, ministru subsecretar de Stat la Ministerul Afacerilor Externe şi a 
directorului E. Filotti, se va ordona lui Victor Cădere, ministrul României la Varşovia, să solicite 
autorităţilor poloneze scoaterea volumului din circulaţie.” Cădere deja acţionase din proprie 
inițiativă: avusese o audienţă la ministrul polonez de Externe, Beck (la 12 octombrie 1934), în 
timpul căreia a protestat față de permiterea apariției unei lucrări cu titlu şi conţinut neagreat de 
autoritățile romaneşti; „Beck — raporta Cădere — s-a arătat foarte surprins de apariția broşurii şi a 
promis că va interveni pentru confiscarea ei”. Ca urmare, Ministerul de Interne de la Varşovia a luat 
măsuri în consecință; probabil, fără tragere de inimă, astfel încât cazul nu era încheiat nici în aprilie 

1935.” Regele Carol se arătase, la rândul său, interesat şi intrigat şi ceruse copii ale corespondenţei 
diplomatice pe aceasta temă cu Legația de la Varşovia. 

Concomitent, o serie de ziare occidentale, în majoritate evreieşti, s-au constituit în 
susținătoare ale Elenei Lupescu, considerând, ca de obicei, acțiunile împotriva ei drept acte 
antisemite; deseori, se ajungea chiar la ameninţări împotriva României pe această temă. În aceste 
publicaţii, Elena Lupescu era prezentată laudativ, făcând cinste poporului evreiesc şi ajutând 
poporul român. Hersch Cherciman semna articolul Magda Lupescu. O evreică care a dăruit Ţării 
Româneşti un rege, apărut în „Der Tag” („Ziua”), New York.” „Ea este — se scria — foarte bine 
inițiată în politica Statului român. Ea ştie tot ce se petrece în culisele Palatului Regal”; cunoştea 
toate intrigile contra lui Carol; îi ştia pe toți adversarii lui; şi, de aceea, ea l-a salvat. „Dânsa ştia că 
regele este prea slab pentru a învinge pe adversarii şi vrăjmaşii lui. Lui Carol îi lipseşte curajul şi 
caracterul. Care este motivul suficient ca vrăjmaşii lui Carol să iasă învingători? Patriotismul 
Magdei | Lupescu] către România şi caracterul ei de oţel pentru adevăr şi dreptate |subl.n., P.Ţ.] n- 
au putut admite aşa ceva. Dacă, Carol este într-adevăr un caracter slab, atunci trebuie să fie întărit. 
Amorul ei pentru Carol, împreună cu caracterul ei oțelit, îl vor întări pe Carol”. Urma o redare 
melodramatică a exilului prințului Carol, pentru că nu voise să renunțe la Elena Lupescu; adversarii 
săi erau desemnaţi sub formulele „Clica regală” sau „Regina împreună cu clica ei”; au urmat clipe 
de dramatism, conflicte, răutăți şi intrigi, bucurie şi spaimă. „Poporul întreg o admira” pe Elena 
Lupescu, care s-a dovedit a fi superioară lui Carol „în caracter şi inteligență”. Ea s-a opus renunțării 
la Tron „fiindcă era prea mare patrioată şi iubea prea mult pe Carol. Scopul şi dorinţa ei erau ca 
iubitul ei să se înalțe cât mai sus prin amorul lor”. Când ofiţerii l-au chemat pe Carol la Tron, Elena 
Lupescu l-a îndemnat să accepte, pentru că „Patria noastră se află într-o situație foarte critică. [...] 
Magda încerca să-i insufle lui Carol sentimente patriotice [subl.n., P.Ţ.] O femeie evreică a luptat 
pentru Tronul Patriei ei. Dorinţa ei era ca iubitul ei să domnească peste această fară pe care o adoră 
cu atâta sfințenie |subl.n., P.Ţ.]” După Restauraţie, Elena Lupescu a refuzat să se întoarcă în 
România, deşi Carol o chema repetat; a acceptat numai după ce acesta a anunțat că părăseşte 
Tronul; „Magda ştia cât de fericit se simte Poporul în prezenţa lui Carol şi cu domnia lui. Întreaga 
Țară a înviat, comerțul îşi reia activitatea, creditul în străinătate s-a întărit. În caz că renunţa Carol la 
Tron, Ţara urma să fie expusă la pieire. De aceea, Magda s-a întors în Țară”. Ajunsă în România, a 
devenit „puterea din spatele Tronului”, deşi nu alergase după putere. S-a ajuns ca, în România, toți 
să tremure în faţa ei. „Poporul ştie prea bine că regele trăieşte cu iubita sa evreică, dar nimeni nu 
îndrăzneşte să pronunţe o vorbă”. La imaginea de deplină moralitate a Elenei Lupescu se adăuga şi 
faptul că a infirmat teama românilor că va umple guvernul cu rudele sale: „Ea n-a permis rudelor să 
se apropie de ea, decât numai în ocaziile amicale, de curtenie. Nici familia ei proprie nu are 
privilegii deosebite [subl.n., P.Ţ.] [...] Un singur lucru a făcut Magda. Când se întâmpla un pogrom 
asupra populaţiei israelite, ori se pregătea, Magda intervenea la rege, pentru a fi înăbuşit [...], fapt 
pentru care evreii români îi sunt recunoscători”. Finalul era apoteotic: Elena Lupescu „posedă 
întreaga politică mondială pe vârful degetelor ei. Ea cunoaşte pe toți bărbaţii politici din Europa, 
toți o admiră şi toţi tremură înaintea ei”. Erau multe exagerări şi minciuni sfruntate. Dar, trebuie 
constatat, totuşi, că acțiunile cuplului Carol-Elena Lupescu s-au dovedit a fi foarte iscusite, deşi 
malefice, manevrând cu succes lumea politică românească timp de zece ani. 

Lăsând impresia că a fost înfrântă, totuşi, Camarila a ieşit învingătoare din confruntarea cu Nicolae 
Titulescu din ianuarie 1934. S-a primenit cu nume noi, oameni şi mai docili față de Elena Lupescu decât 
cei care au fost îndepărtați; în plus, se oferise şi opiniei publice o satisfacție. Alte victorii au fost obținute, 
în acelaşi an, împotriva militarilor care voiseră să-l „salveze” pe Carol de sub dominaţia Camarilei. lar 
Guvernul Tătărescu se arăta tot mai ascultător. Vocile ostile din Opoziţie se auzeau tot mai slab. 


“2 Idem, articol foileton, în numerele din 9, 10, 11 octombrie 1935; ziarul apărea în limba idiş. 

% ANIC, fond Casa Regală, Carol al II-lea, dosar 12/1936, f. 4-5. „Curentul” din 3 aprilie 1936 avea articolul Chestia 
asasinării lui I. G. Duca în Parlament. Teza ascunderii lui Codreanu la ruda Elenei Lupescu reluată şi la Al. Gh. Savu, 
Dictatura Regală, Editura Politică, Bucureşti, 1970, p. 72. I. Scurtu, op. cit., vol. III, p. 162; Dr. Zamfirescu, Legiunea 
Arhanghelul Mihail. De la mit la realitate, Editura Enciclopedică, Bucureşti, 1997, p. 194-195. 

” ANIC, fond Casa Regală, Carol al II-lea, dosar 19/1934, f. 18. 

În aceste condiţii, în primăvara lui 1936 s-a reanimat disputa pe tema vinovăţiilor în 
asasinarea lui I. G. Duca şi a rolului, în acest context, a unora dintre membrii Camarilei. Pe 2 aprilie 
1936, deputatul Costel Tătăranu (PNL) reluase, în Camera Deputăţiilor, problema asasinatului din 
decembrie 1933. În discuţie s-a antrenat şi deputatul Radu Polizu-Micşuneşti, insistând pe existenţa 
unor autori morali, care nu fuseseră încă identificaţi şi pedepsiţi. Într-o notă a Siguranţei, din 6 
aprilie 1936, se atrăgea atenţia că „noua dezbatere ar reedita laturile intime ale procesului”, cu 
răsfrângeri asupra lui Puiu Dumitrescu (pe atunci mâna dreaptă a regelui şi al doilea om ca 
importanță al Camarilei), despre acesta, în 1934 se vorbise că „a lucrat după directivele 
Suveranului, pentru ca I. G. Duca să dispară”. Agentul autor al notei informative din 6 aprilie se 
prefăcea că nu crede în versiunea respectivă, însă o amintea ca să prevină o eventuală evoluție 
negativă: „Reamintesc acest element, nu pentru neseriozitatea şi absurditatea lui, ci pentru aceea că, 
azi, domnul Puiu Dumitrescu ar putea aluneca pe panta pe care au apucat-o Stelescu şi Beza [cei 
care l-au părăsit pe Corneliu Zelea Codreanu şi, apoi, l-au dezavuat public] din răzbunare, poate şi 
cumpărat. Politicienilor noştri, în genere, nu li se poate acorda nici o încredere [...] sunt capabili de 
orice. lar când în joc este existenţa lor ca bandă politică, nu au nici un fel de limite [...], chiar şi faţa 
de Suveran”. Apoi, scria agentul, „O reeditare a laturilor şi mai intime ale procesului asasinilor lui I. 
G. Duca ar mai însemna şi un indirect atac în contra d-nei Lupescu, prin aceea că, Corneliu Zelea 
Codreanu — azi faptul este notoriu — după comiterea crimei şi urmărirea sa, a fost adăpostit în casa 
publicistului Codin Cernăianu, a cărei soţie este vara d-nei Lupescu”. 

În epocă, suspiciuni asupra poziţiei reale a regelui şi Elenei Lupescu în cazul asasinării lui I. 
G. Duca erau semnalate din mai multe părți. Chiar informatorul regal, Ion Sân Giorgiu, într-o 
scrisoare către Carol al II-lea din 1934, o face. „Produsese surpriză — scria emitentul — eliberarea 
unor lideri legionari doar după două luni de închisoare, deşi erau socotiți părtaşi, cel puţin moral. 
Populația i-a socotit martiri; prestigiul lui Nae Ionescu, după eliberare, crescuse”. Iar profesorul 
Dragoş Protopopescu îi declarase lui Ion Sân Giorgiu: „Toţi cei care am stat la Jilava ştim că, dacă 
am avut un tratament omenos şi dacă s-a făcut lumină şi dreptate, aceasta se datoreşte M.S. Regelui 
[...] Se împrăştiase zvonul în Bucureşti că am fost bătuţi până la sânge şi că voi ispăşi cele scrise 
despre d-na Lupescu. Astăzi sunt convins de mărinimia unică a Suveranului. Nu pot decât să regret 
ceea ce am scris astă-toamnă şi recunosc că am făcut-o dintr-un exces de snobism literar. [...] Noi, 
gardiştii, suntem profund recunoscători regelui, că a supravegheat ca cercetările Justiţiei Militare să 
se facă în cea mai strictă legalitate”. La momentul respectiv, în martie 1934, nu toţi cei consideraţi 
ca implicaţi în cazul I. G. Duca fuseseră eliberați; Nichifor Crainic rămăsese încă în arest, fapt 
pentru care protestau profesorii de la Facultatea de Teologie din Chişinău.” 

Elena Lupescu şi Camarila nu au avut deloc o domnie liniştită asupra României. Au rezistat 
prin manevre foarte iscusite, preventive, stând mereu în alertă şi încercând să cunoască din timp 
toate acțiunile proiectate împotriva lor. Elena Lupescu era conştientă de marile adversităţi pe care le 
trezise în societatea românească, adversităţi care-i puneau în permanenţă poziţia în pericol. Cum 
ştia că regele era influenţabil şi, ca urmare, nu putea să se bazeze doar pe el, iar diversele organisme 
ale Statului acționau în funcţie de ordinele primite de la oameni pe care nu îi controla în întregime, 
şi-a creat un serviciu propriu de informaţii, care avea menirea de a o ţine la curent cu tot ce se 
pregăteşte, dar şi menirea de a influenţa anumite medii. Conducătorul Serviciului de informaţii al 
Elenei Lupescu era Ion Pitulescu, numit, în 1932, la conducerea Poştei chiar de Iuliu Maniu (în 
locul generalului Florescu, pe care-l considera prea apropiat de Camarilă). Amanta regelui avea, 
însă, şi alte surse de informaţii, plasate chiar în interiorul unor organisme ale Statului. Într-o 
perioadă s-a folosit de Tilică Stăncescu, director al Siguranţei, înlăturat din post în urma 


% Idem, fond DGP, dosar 102/1933, f. 124, 126. Arestările, după asasinarea lui I. G. Duca, au fost făcute cu avizul 
prealabil al lui Carol; acesta a avut unele şovăieli în ceea ce-l priveşte pe Nae Ionescu, cf. consemnărilor lui C. 
Argetoianu — apud M. Muşat, I. Ardeleanu, op. cit., p. 526. 

% ANIC, fond Casa Regală, Carol al II-lea, dosar 6/1935. f. 46. 

” 1. Scurtu, op. cit., vol. III, p. 189. Ion Pitulescu făcea parte, încă din 1919, din Marea Lojă Naţională de Rit Scoţian 
Antic şi Acceptat, condusă de Jean Pangal. O prezentare a Serviciului secret condus de Pitulescu şi în materialul privind 
Masoneria, înaintat lui Ion Antonescu la 12 septembrie 1940 — ANIC, fond DGP, dosar 29/1927, f. 159-198. 

„ultimatumului” lui Titulescu din ianuarie 1934. În momentul alungării sale, văzând că nu este 
sprijinit de Camarilă, Tilică Stăncescu ameninţa cu „dezvăluiri”."* Pitulescu transmitea des rapoarte 
în Aleea Vulpache, mai ales cu privire la oamenii politici. La rândul său, era urmărit de Siguranță; 
în interiorul acesteia fiind şi adepți ai partidelor politice; uneori conținutul rapoartelor lui Pitulescu 
era dat şi unor adversari ai Camarilei, precum Gheorghe Brătianu. Grigore Filipescu, adversar 
declarat al Elenei Lupescu, în calitatea sa de preşedinte al Societăţii de Telefoane, a organizat şi el 
un serviciu de informaţii, bazat pe interceptarea convorbirilor telefonice dintre Palatul Regal şi vila 
din Aleea Vulpache, ca şi convorbirile unor oameni politici.” 

Astfel, declanşarea unui scandal în jurul informaţiilor obţinute ilegal putea avea efecte 
majore şi de necontrolat. Mulţi nu l-ar fi dorit. Totuşi, la sfârşitul lui 1934 şi prima parte a lui 1935, 
el a avut loc. 1 decembrie 1934 era datată o sinteză, făcută la Siguranţă, bazată pe trei rapoarte ale 
lui Pitulescu (în colaborare cu Cernăianu, rudă a Elenei Lupescu). Rapoartele erau recente: 22, 23, 
24 noiembrie 1934 şi începeau cu formula „Înaltă Doamnă” şi se terminau cu „Trăiască Lupeasca. 
Trăiască România Mare”. Sinteza făcută la Siguranţă cuprindea atât pasaje masive din rapoartele 
respective, cât şi comentarii asupra lor!%: 

„În Bucureşti există un Birou de informaţii, sub direcțiunea d-lui Pitulescu, director general 
al PTT-ului, care informează la diferite epoci pe d-na Lupescu despre tot ceea ce se petrece în Ţară. 
În zilele de 22, 23, 24 noiembrie 1934, dl. Pitulescu, în unire cu dl. Cernăianu, au redactat un raport 
informativ din care redăm spicuiri şi pasagii. 

1. Partea întâi a acestui raport cuprinde impresiile culese din opinia publică relativ la d-na 
Lupescu, în legătură cu puterea pe care d-na o exercită în conglomeratul conducerii de Stat, prin 
influenţa pe care o are asupra M.S. Regelui cât şi «persoanele care luptă pentru înlăturarea d-sale 
din viaţa regelui şi a Ţării». lată câteva pasagii în sensul celor de mai sus: 

a) «În popor s-a înrădăcinat [ideea] că M.S. Regele are intenţiunea francă de a se despărți de 
dv., dar nu poate realiza acest lucru pe cale directă, din cauza amenințărilor ce dv. exercitați asupra 
Maiestăţii Sale, bazate pe actele trecutului care n-ar conveni Suveranului să fie cunoscute, fiindcă 
atunci s-ar periclita existenţa Tronului său. Totuşi, se spune de către opinia publică, că Maiestatea 
Sa va ajunge la realizarea acestui fapt pe cale indirectă, prin intenţiunea ce are de a vă arunca în 
braţele locot[enentului] col[onel] adjutant Urdăreanu. Asupra acestui punct, opinia publică vine cu 
date şi spune că dv. l-aţi vizitat pe acest ofiţer acasă şi că legătura dv. cu acest ofiţer ar avea ca 
rezultat o căsătorie, pe care Suveranul o încurajează şi o doreşte». 

b) «În afară de acest fapt, pentru distrugerea legăturii dintre dv. şi Majestatea Sa lucrează 
asiduu duşmanii dv. Redăm mai Jos activitatea lor [...] D1. N. Titulescu se dovedeşte din zi în zi că 
devine un element tot mai periculos Majestății Sale, după cum vom arăta în altă parte a raportului 
nostru şi d-sa continuă să constituie şi pentru dv. duşmanul de moarte. Pe o cale surdă şi prin 
mijloace subtile lucrează la distrugerea dv. atât în Țară, cât şi în străinătate. În Ţară încurajează în 
mod direct şi indirect pe acei cari conduc campanii contra dv., întreține spiritul clevetitor şi prin 
oamenii devotați d-sale, pe care căutăm să-i descoperim, lansează ştirile defăimătoare la adresa dv. 
prin biroul de informaţii din Țară, care e sub directa conducere a d-lui Savel Rădulescu, cât şi prin 
intermediul altor birouri de informaţiuni despre care ne vom ocupa în altă parte a raportului, 
spionează orice acțiune a dv., iar prin Intelligence Service of Romania, controlează toate legăturile 
dv. cu străinătatea. În ceea ce priveşte relaţiunile intime între dv. şi Majestatea Sa, ele sunt făcute 
cunoscute de către însuşi mareşalul Palatului, aşa după cum s-a putut constata din filajul telefonic 
făcut. În străinătate, dl. Titulescu finanţează toate ştirile ce par în legătură cu dv. Avem indicațiuni 
precise de la persoane cari sunt în legătură cu d-sa şi dl. Puiu Dumitrescu, că apariția romanului 
despre care a vorbit ziarul „Daily Mail”, [...] va fi subvenţionată de dl. Titulescu, în care scop d-sa a 
şi luat contactul cu scriitorul Maurice Lewis şi cu dl. Barbu Ionescu şi Puiu Dumitrescu. În plus de 
cele de mai sus arătate, vă mai aducem la cunoştinţă, Înaltă Doamnă, că atât din convorbirile 
telefonice pe care dl. Titulescu le are, atât din străinătate, cât şi din Ţară cu Majestatea Sa Regele, 


” Idem, dosar 3/1934, f. 26-37. 
” Idem, fond Casa Regală, Carol al II-lea, dosar 6/1935, f. 18-19. 

cât şi din informaţiunile culese de noi, reiese că ori de câte ori d-sa ia contact cu Majestatea Sa 
Regele, nu pierde din vedere de a-i atrage atenţiunea asupra dezastruoaselor consecințe ce ar 
constitui pentru Majestatea Sa continuarea legăturilor cu dv.» 

c) «DI. Iuliu Maniu continuă şi d-sa, ca şi dl. Titulescu, să constituie unul dintre cei mai 
înverşunaţi duşmani ai dv. Activitatea sa se limitează, însă, numai în Țară. Ca şi dl. Titulescu, îşi 
are constituit un birou de informaţii, din care fac parte — în mod absolut secret — mai mulți ziarişti, 
dintre care dăm numele lui Fermo de la „Universul”, cât şi câţiva devotați puşi în legătură cu 
Comandamentul Gărzilor Maniste din Bucureşti, doamna Tempea şi cu secretarul său particular, 
Petruşca, acesta stă în mod continuu în Bucureşti în vederea acestui scop. Atât din filajul telefonic, 
cât şi din informaţiunile culese din filajul scrisorilor — din care am înaintat cópii fotografice — 
rezultă că d-sa se interesează în modul cel mai amănunțit despre tot ceea ce faceţi. Pentru 
exemplificare, vă relatăm o convorbire telefonică între d-sa şi dl. Madgearu, avută în ziua de 23 
noiembrie 1934: [...] Din activitatea sa rezultă că încearcă, atât personal, cât şi prin persoane 
înregimentate în Gărzile Maniste, să revolte spiritele contra dv., pregătind astfel drumul spre un 
atentat, pe care d-sa doreşte ca Poporul să-l săvârşească asupra dv.» 

d) «DI. Trancu-laşi a încetat deocamdată activitatea pusă în comun cu dr-ul Gerota, dr. 
Gomoiu şi general Rădescu; prin sistemul manifestelor incendiare, nu încetează totuşi activitatea sa 
contra dv. A fost adoptat un alt mijloc de defăimare. La întrunirile partidului [Partidul Poporului], la 
şedinţele Comitetului Capitalei, în familii, la Academia de Înalte Studii Comerciale, unde îşi are 
catedra, în mijlocul prietenilor şi al cunoscuţilor, nu pierde ocazia de a face aluzii la „Domnița, 
Duduia sau femeia nefastă”. În d-sa clocoteşte în surdină duşmănia ce v-o poartă de atâta timp şi 
contribuie la dezvoltarea spiritului de atentat contra vieţii dv. Generalul N. Rădescu, pe lângă faptul 
că e duşmanul neîmpăcat al Majestății Sale Regelui, continuă să constituie şi pentru dv. un adversar gata 
oricând să-şi pună viaţa în joc pentru a vă înlătura, ajungând chiar până la atentat. La întrunirea 
averescană de la Iaşi din 6 noiembrie 1934, v-a atacat sub titlul de „femeia galantă” care influenţează pe 
conducătorul ce iroseşte o moştenire atât de frumoasă, lăsată de marele rege Ferdinand, iar în şedinţa 
Comitetului intim al Partidului Poporului din 13 noiembrie a.c., a propus mareşalului Averescu să se 
prezinte Majestății Sale Regelui şi să ceară categoric ca să se despartă de dv.» 

e) «DI. Grigore Filipescu şi Virgil Madgearu au devenit duşmanii dv., prin dl. Iuliu Maniu şi 
constituie noi pivoţi puternici pe cari acesta se sprijină în Țară pentru distrugerea dv. În ceea ce-l 
priveşte, însă, pe dl. Grigore Filipescu, d-sa se deosebeşte de ceilalți duşmani ai dv. prin felul de 
luptă deschisă ce o duce în toate ocaziunile. D-sa a instituit la Palatul Telefoanelor un serviciu de 
filaj cu ajutorul căruia urmăreşte orice activitate a dv. şi a Majestății Sale, activitate ce o comunică 
imediat d-lui Iuliu Maniu şi d-lui Titulescu. E un duşman periculos, care poate fi însă contracarat, 
datorită luptei deschise ce o practică.» 

f) «DI. Nae Ionescu, sosit abia de câteva zile în Ţară din călătoria întreprinsă în Germania şi 
Elveţia, şi-a reluat relaţiile cu Garda de Fier şi în special cu acei fruntaşi cari au manifestat 
întotdeauna sentimentele lor de antipatie pentru dv. Din filajul telefonic, cât şi din informaţiunile 
culese rezultă că d-sa caută să contracareze apropierea pe care ați reuşit s-o faceţi cu unele căpetenii 
ale gardiştilor, împingând acest lucru până la naşterea ideii de a suprima acele căpetenii care mențin 
încă contactul cu dv. în mod direct sau indirect. Se observă la dl. Nae Ionescu o vie tendinţă de a se 
apropia de M.S. Regele. Sub acest raport, ziaristul Alexandru Nestor, unui dintre intimii 
colaboratori ai ziarului „Cuvântul” şi ai d-lui Nae Ionescu, spune categoric că această apropiere se 
va efectua prin ajutorul dat chiar de M.S. Regina Maria şi de prinţul Nicolae. Suntem, de asemenea, 
informați că odată cu vizita în străinătate, dânsul a căutat să ia contact cu dl. Puiu Dumitrescu, 
punând la cale editarea unei broşuri în Țară, care să trateze felul dv. de viaţă, atât anterior 
cunoaşterii prințului [Carol] cât şi după aceea. DI. Nae Ionescu continuă să constituie pentru dv. 
duşmanul care conlucrează la opera de asasinat ce se pregăteşte în Țara contra dv.» 

g) «DI. Jean Zaharoff, cu toate că şi-a atenuat manifestările de antipatie ce vă poartă, rezultă, 
totuşi, dintr-o convorbire telefonică ce a avut cu ziaristul Maurice Lewis, că d-sa ar fi pe punctul de 
a preda ziarului „Peuple” materialul strâns încă de acum un an, în unire cu dl. Gheorghe Lunculescu 
şi Fermo, relativ la viaţa dv. anterioară, cât şi la legăturile actuale cu M.S. Regele.» 

h) «DI. Eugen Cristescu, deşi plecat de la Siguranţa Generală în urma energicei dv. 
intervențiuni, continuă să constituie unul din elementele periculoase. Din filajul telefonic, cât şi din 
supravegherea ce executăm asupra activităţii sale, rezultă că îşi continuă opera de spionaj exercitată 
cât era la Siguranța Generală. Dânsul are o mulțime de legături cu diverşi ziarişti şi foşti informatori 
ai Siguranței, cari îi procură o serie de informațiuni; redăm numele lor: L. Kalustian de la 
„Curentul”, Horia Cioran de la „Dimineaţa”, Şoldan de la „Universul”. Deşi a plecat de atâta vreme 
din Direcţiunea Generală a Sigurantei, totuşi prietenii şi devotații pe care a ştiut să şi-i formeze în 
Direcţie îi sunt instrumente informative de mare valoare. DI. Cristescu şi-a realizat un adevărat 
birou de spionaj relativ la viaţa dv. şi la M.S. Regele, în favoarea Partidului Naţional "Țărănesc, cu 
care ţine cea mai mare legătură prin dl. Armand Călinescu, cum şi în favoarea d-lui Titulescu, în 
speranţa ca prin aceşti duşmani ai dv. şi prin Partidul Naţional Țărănesc, va putea să revină la postul 
avut la Siguranţă. Suntem, de asemenea, informați că d-sa caută ca, prin dl. Titulescu, să schimbe 
părerea M.S. Regelui că ar fi lucrat vreodată împotriva Majestății Sale. În acest scop strânge tot 
felul de date cu privire la dv., care sunt făcute cunoscute Majestății Sale Regelui prin dl. Titulescu.» 

În afară de persoanele mai sus arătate, în popor mai există şi alţii cari întreţin acest spirit de 
duşmănie contra dv. Ceea ce trebuie luat în considerare este faptul că şi anumite instituţiuni de Stat, 
cât şi câteva asociaţiuni luptă pentru înlăturare dv. din viața regelui şi a Ţării. Astfel, Siguranţa 
Generală a Statului se ocupă, îndeosebi, cu strângerea tuturor informaţiunilor privitoare la felul dv. 
de comportare, informaţiuni cari sunt aduse la cunoştinţa M.S. Regelui prin rapoarte săptămânale; 
aici e cazul să vă aducem la cunoştinţă, Înaltă Doamnă, că aţi fost înşelată prin felul cum a fost 
schimbată conducerea Direcţiunii Generale a Poliţiei. DI. Stăncescu, actualul director general al 
acestei instituţii, e departe de a fi omul cerințelor şi al obligațiunilor ce incumbă de către această 
instituţiune. În afară de aceasta, d-sa nu va putea niciodată să vă fie unul din devotaţii dv. la această 
instituţie. În plus, nici până astăzi Siguranţa Generală n-a fost curăţită de pigmeii naţional-ţărănişti. 
Vă aducem la cunoştinţă că, deşi dl. Vintilă Ionescu, inspector general, continuă să fie acelaşi 
polițist abil, foarte necesar Siguranţei Generale, totuşi în sufletul acestuia n-a pierit încă sentimentul 
ce-l are pentru național-țărănişti. 

„Cultul Patriei”, care de la venirea Partidului Naţional Liberal la Putere, îşi încetase aproape 
orice activitate de defăimare contra dv. prin generalii Dragu, Rădescu, Diaconescu etc., caută în 
surdină să renască spiritul de duşmănie contra dv. Suntem informați că imediat după sărbători vor 
întreprinde un turneu în Țară, având ca scop să facă propagandă politică, însă scopul adevărat este 
ațâțarea maselor contra dv. Uniunea Ofiţerilor de Rezervă, condusă de dr. Gomoiu, acel devotat 
excelent al principesei-mamă Elena, se agită din nou, în mod surd până în prezent. Avem 
informațiuni precise că la dl dr. Gomoiu acasă au loc şedinţe la care participă mai rar şi dr. Gerota şi 
în mod constant d-nii dr. Bobancu, dr. Paulian, avocat Costăchel Sturza, locot[enent] colonel 
Bâgulescu, col[onel] Răduleseu şi alţii, care discută asupra planului de înlăturare a dv. Tot în casa 
dr-ului Gomoiu, se întocmesc diferite rapoarte informative relativ la starea de lucruri dintre dv. şi 
M.S. Regele, care sunt trimise principesei-mamă Elena, prin intermediul Legaţiei Italiene şi a 
[celei] engleze. Asociaţia „Dreptul Mamei”, de sub conducerea d-nei Beiu-Palade, se limitează în 
prezent la o activitate de control asupra tuturor acţiunilor dv. În Capitală, d-na Beiu-Palade şi-a 
încetat, însă, aproape orice campanie. În schimb, în provincie lucrurile stau altfel. În unire cu dl. 
Iuliu Maniu, această asociaţie desfăşoară, în special în Ardeal şi Banat, o campanie de defăimare a 
dv. Ținem să arătăm prin prezentul raport, lăudabila comportare fața de dv. a d-lui prefect al Poliţiei 
Capitalei, Gabriel Marinescu; acesta v-a rămas până în prezent unul din acei devotați care se 
străduieşte din răsputeri să vă păzească viaţa ce vi-i periclitată de aceşti duşmani și să vă asigure 
înaltul rol ce-l aveţi în viaţa Țării [subl. în text]» 

2. În partea a doua a raportului său, dl. Pitulescu se ocupă de Guvern şi de diferitele partide din 
Țară. Începând cu Guvernul, d-sa analizează situaţia în care se găseşte actualul cabinet, cât şi felul său 
de comportare faţă de M.S. Regele şi de d-na Lupescu, spunând, printre altele, următoarele: 

a) «Guvernul Tătărescu, născut prin voinţa dv., după asasinarea acelui temut duşman al dv., 
I. G. Duca, are o comportare, mai ales în ultimul timp, stranie şi care se depărtează de aşteptările ce 
v-aţi manifestat. În documentarea acestei afirmaţii, vă aducem la cunoştinţă că se observă că între 

partid şi Guvernul Tătărescu continuă să existe un complet dezacord, născut din divergenţa de 
principii politice, cât şi din cauza anumitor obligaţiuni, pe care, oricât s-ar strădui dl. Tătărescu să le 
realizeze faţă de dv. şi M.S. Regele, nu-i va fi cu putință, problema vechii practici constituționale, 
pe care vechii liberali vor să o reîntroneze pentru aşa-zisul prestigiu al Partidului Liberal, constituie 
atât pentru dv., cât şi pentru M.S. Regele, o armă periculoasă, care trebuieşte înlăturată imediat. În 
ceea ce priveşte comportarea personală a d-lui Tătărescu, d-sa a ajuns în faza „talerului cu două 
feţe”. Una spune şi vă promite dv. şi M.S. Regelui şi alta e nevoit să facă. Nu se poate pune bază pe 
sinceritatea afirmaţiunilor şi obligațiunilor ce şi le ia faţă de dv. şi faţă de M.S. Regele. În ceea ce 
priveşte pe ceilalți domni miniştri, din informaţiunile ce le avem putem afirma că, în afară de 
activitatea d-lui ministru Franasovici, nici unul dintre d-lor nu exprimă sinceritate față de dv. Până 
şi dl. Inculeţ, în care dv. v-aţi pus toată încrederea, se comportă într-o situație falsă. Deşi are 
face, d-sa rămâne mai departe devotat M.S. Regelui, purtând însă în suflet aceeaşi dorința a 
majorității membrilor Guvernului de a vă înlătura din viața regelui şi a Țării. Cel care întreține, însă, 
spiritul actualei comportări a Guvernului faţă de dv. este tot duşmanul de moarte al dv., Titulescu. 
Cu toată străduirea d-lui Franasovici de a-l înlătura pe acest om din viața politică [subl. în text] a 
Țării şi a Partidului Liberal, totuşi el rămâne tare pe poziţia politică, dat fiind preponderența politică 
externă pe care şi-a câştigat-o prin concursul Franței, pe care o serveşte mai mult decât pe Ţara sa, 
numai ca să se poată menţine pe această poziţie politică. M.S. Regele este convins că acest om a 
devenit un pericol pentru Majestatea Sa, şi deci se străduieşte să diminueze ceva din puterea acestui 
om; totul este zadarnic, fiindcă forța politică din Ţara Românească este prizoniera d-lui Titulescu.» 

b) «Partidul Poporului, din punct de vedere politic, constituie pentru dv. şi pentru M.S. 
Regele acelaşi duşman din trecut. Acest partid încearcă să realizeze criteriile politice preconizate de 
mareşalul Averescu, printr-o apropiată mişcare violentă care să aducă instaurarea unui regim dictatorial. 
Partidul Poporului nu prezintă un pericol prin numărul său de membri, ci prin ideile revoluţionare 
propagate în popor contra dv. şi M.S. Regelui. Trebuie păşit imediat la o apropiere a mareșalului 
Averescu, atât din partea dv., cât şi din partea M.S. Regelui, avându-se în vedere faptul principal că 
acest partid constituie un duşman neîmpăcat al d-lui Titulescu pe care-l veți putea înlătura din calea dv. 
[subl. în text] mult mai uşor prin acest partid. Vă facem cunoscut că Partidul Poporului dezlănțuie în 
Țară o campanie aparte contra d-lui Titulescu. Toate organizațiile au ordin special de a depopulariza pe 
acest om, devenit aproape idolul poporului. Un Guvern mareşal Averescu, după ce s-ar înfăptui o 
apropiere față de dv., ar fi oportun timpurilor şi ar constitui pentru dv., o nouă garanție pentru viitor; 
bineînţeles că trebuie avut în vedere [la realizarea] acestei apropieri, depărtarea d-lui Trancu-laşi şi a 
generalului Rădescu, lucru ce nu ar fi greu de înfăptuit, din cauza duşmăniei ce există între aceşti doi şi 
dl. V. Papacostea, pe tema întâietăţii încrederii mareşalului Averescu.» 

c) «Partidul Naţional Ţărănesc continuă şi astăzi să fie divizat în aceleaşi trei grupe 
distincte, datorită constituţionalismului d-lui Maniu, ideilor de Stat țărănesc ale d-lui Mihalache, cât 
şi a sentimentelor preconizate pentru Coroană de grupul Vaida. Vă aducem la cunoştinţă, Înaltă 
Doamnă, că dintre devotaţii grupului Vaida nu mai puteţi conta decât pe d-nii Mirto, Potârcă şi 
Gusti. În ceea ce îl priveşte pe dl Vaida, e gata oricând sa se alăture duşmanilor cari vă vor pieirea. 
Divergenţa cea mai mare din Partidul Naţional Ţărănesc o formează problema Skoda, care în 
ultimul moment a creat disensiuni grave. Din acest punct de vedere, se observă că dl. Iuliu Maniu 
vrea să dea acesteia interpretări care să lovească în dv. şi în special în Familia Regală. A reuşit pană 
în prezent să nască în popor credința, mai ales în Ardeal şi Banat, că afacerea Skoda este o 
înscenare regală, prin sugestia dv., cu intenţiunea de a compromite persoana d-lui Iuliu Maniu şi 
apoi a Partidului Naţional Țărănesc, care a devenit un duşman al dv., cât şi un adversar al sistemului 
de practică constituțională al M.S. Regelui. DI. Iuliu Maniu se străduieşte ca să impună acest 
criteriu întregului Partid Naţional Țărănesc, deşi deocamdată pare irealizabil acest fapt, datorită 
rezervei d-lui Vaida, care-şi ia responsabilitatea afacerii Skoda numai în ceea ce priveşte guvernarea 
sa, cât şi atitudinii d-lui Mihalache, care nu poate accepta să târască partidul într-un conflict cu 
Coroana pe această temă; totuşi, până la sfârşit, dl Iuliu Maniu va ieşi învingător datorită faptului că 
autoritatea de preşedinte a d-lui Mihalache a devenit aproape inexistentă, dat fiind faptul că alături 

de dl. Maniu stau majoritatea fruntaşilor partidului, în cap cu dl. Virgil Madgearu şi avându-se mai 
ales în vedere că lupta preconizată de dl. Maniu este o luptă ce se dă contra dv., fapt ce este 
îmbrățişat de întreg Partidul Naţional Țărănesc. Vă aducem la cunoştinţă că atacul d-lui Maniu 
contra dv. şi M.S. Regele, în chestiunea Skoda, îşi va avea debutul în actuala sesiune parlamentară, 
cu ocazia discuţiunilor la Mesaj şi a afacerii Skoda. Asupra acestei chestiuni facem investigațiuni 
printre oamenii de încredere ai d-lui Maniu şi Mihalache pentru a stabili punctele principale ale 
atacului ce va avea loc în Parlament. Trecând peste această parte care frământă în mod serios 
Partidul Naţional "Țărănesc, vă mai aducem la cunoştinţă că se fac pregătiri mari pentru răsturnarea 
Guvernului Tătărescu. Biroul de informaţii al partidului condus de dl. Armand Călinescu are una 
din cele mai rodnice activități. Nu există departament, instituțiune de Stat sau om politic în jurul 
căruia să nu se facă cele mai subtile informațiuni. Toate aceste informațiuni, întocmite în rapoarte 
săptămânale, sunt discutate de către conducerea partidului şi, în acelaşi timp, ele sunt comunicate d-lor 
Titulescu şi Maniu. Relativ la legăturile dintre Partidul Naţional Ţărănesc şi dl. Titulescu, vă facem 
cunoscut că ele sunt atât de înaintate, încât ne dau dreptul să afirmăm că duşmanul de moarte al dv. face 
parte integrantă din Partidul Naţional Țărănesc. Acest partid constituie, în adevăr, un pivot politic intern 
al d-lui Titulescu, care face uz de el, în toate maşinaţiunile sale politice din Țară. Datorită acestui fapt, 
Partidul Naţional Țărănesc devine din zi în zi un pericol pentru dv. şi pentru sistemul de conducere al 
M.S. Regelui. În ceea ce priveşte grupările şi partidele politice, putem afirma că, deşi nu-şi manifestă o 
atitudine fățişă în legătură cu activitatea dv., totuşi în surdină ele sunt în contra dv., în special Partidul 
Conservator de sub preşedinţia d-lui Filipescu; acesta s-a aliat completamente tezei susținute de dl. Iuliu 
Maniu şi vă putem aduce la cunoştinţă că această grupare devine din zi în zi tot mai primejdioasă pentru 
dv. L.A.N.C., prin şeful ei, dl Cuza, continuă să rămână pe vechiul plan.» 

d) «Blocul Cetăţenesc, de sub conducerea d-lui Grigore Forțu, datorită măsurilor 
excepționale ce le avem astăzi şi în special energicelor măsuri luate de dl colonel Gabriel 
Marinescu, şi-a încetat activitatea. Micile excepțiuni se fac la reuniunile familiale în casele 
membrilor acestei grupări şi care sunt inofensive. Faptul principal, însă, care se produce în ziua de 
azi îl constituie mişcarea surdă, însă eficace, din rândul Gărzii de Fier, care cu toată apropierea ce 
ați reuşit a o realiza pe lângă Corneliu Codreanu, vă putem aduce la cunoştinţă că Moţa şi preotul 
Dumitrescu, cum şi Voicu, luptă pentru a renaşte în mijlocul Gărzii de Fier acel spirit de duşmănie 
contra dv. La acest fapt contribuie foarte mult două cauze: 1. D1. Codreanu, în dorinţa sa de a-şi reface 
Garda de Fier, caută un piedestal politic şi se pare că este pe punctul de a-l găsi în Partidul Poporului sau 
în cel Agrar. 2. DI. Mihail Stelescu caută recucerirea terenului pierdut şi, în acest scop, sădeşte în 
rândurile gardiştilor ideea că depărtarea sa de Corneliu Codreanu s-a realizat numai datorită 
maşinațiunile dv., care ați avut tot interesul să destrămați această formaţiune naționalistă din Țară. 
Datorită acestor lucruri, studențimea a început să se agite din nou contra dv., spiritele lor clocotesc şi ele 
sunt cultivate de duşmanii dv. Titulescu, Maniu, Trancu-laşi şi alţii. În plus, vă aducem la cunoştinţă ca 
I.P.S.S. Patriarhul Miron Cristea, contribuie la menţinerea şi cultivarea acestui spirit de duşmănie contra 
dv. Asupra problemei Gărzii de Fier vă vom înainta un raport amănunțit.»” 

Ultima parte a raportului conține relatări cu privire la comportamentul presei române față de 
d-na Lupescu, relevându-se faptul că în rândul gazetarilor domneşte un spirit naționalist şi de adâncă 
repulsie contra d-nei Elena Lupescu şi că, în general, comportarea aproape a tuturor ziarelor din ţară 
nu constituie adevăratul puls din cauza măsurilor excepţionale ce s-au luat prin Cenzură şi starea de 
asediu. Se relatează că ziarele „Cuvântul” , „Calendarul” şi „Dacia”, strâng materiale senzaţionale 
asupra vieții d-nei Lupescu, care vor fi publicate după ridicarea cenzurii şi a măsurilor excepționale. 

Rapoartele Pitulescu erau o oglindă veridică a ostilităților multiple la adresa Elenei Lupescu şi a 
Camarilei. Cei menționați ca duşmani ai amantei regale nu s-au grăbit să nege constatările rapoartelor, ci au 
condamnat existența unui organism paralel cu cele ale Statului, ilegal, de informaţii în slujba unei persoane. 

Se anunțau atacuri multiple împotriva Camarilei, pe tema rapoartelor Pitulescu. Gheorghe 
Brătianu proiectase să citească în Camera Deputaţilor materialele care-i parveniseră, în februarie 
1935; despre acest proiect, Ion Sân Giorgiu, membru al conducerii partidului georgist, îl informa pe 
rege într-o scrisoare din 20 februarie 1935. La Senat, tema urma sa fie tratată de Grigore Filipescu. 
Ion Sân Giorgiu aflase toate amănuntele loviturii ce se proiecta contra Camarilei: „Se va cere, cu 

acest prilej, din nou, îndepărtarea Duduiei şi destituirea directorului general al Poştelor”. Lui Carol i 
se sugera ca Pitulescu să fie pus să depună o reclamaţie la Parchetul Ilfov pentru cercetarea cazului. 
Astfel, când Gheorghe Brătianu va citi rapoartele în Camera Deputaţilor, Guvernul va putea să arate 
că însuşi Pitulescu a cerut cercetarea. Din felul cum prezenta Ion Sân Giorgiu cazul, rezultă că 
regele ştia de existența serviciului de informații al Elenei Lupescu. „Primul ministru — scria 
informatorul regal — trebuie să-şi ia întreaga răspundere privitoare la chipul cum vor decurge 
şedinţele Camerei şi Senatului şi la felul cum vor fi înăbuşiţi în ridicol cei care vor îndrăzni să 
aducă din nou problema Duduiei în Parlament”.!! 

Gheorghe Brătianu începuse seria unor atacuri dure împotriva Elenei Lupescu, în decembrie 
1934. Pe 18 decembrie ţinuse un discurs în Camera Deputaţilor, cu ecou destul de puternic. 
Apropiaţii, în mare parte, îl urmează. Astfel, la o întrunire din ianuarie 1935, a organizației georgiste 
din culoarea albastră din Bucureşti, avocatul Slama avusese — conform relatării lui Ion Sân Giorgiu — 
„un discurs incendiar, prin care era atacată Duduia, în termenii cei mai vehemenți şi mai vulgari. 
Discursul acesta a provocat o manifestaţie ostilă Duduiei şi au fost glasuri care au strigat: «Un glonţ 
pentru Lupeasca».”*? Însă, nu toţi fruntaşii PNL georgist erau de acord cu campania începută de 
preşedintele partidului. Ion Sân Giorgiu, Constantin, C. Giurescu, Constantin Toma, Victor 
Papacostea au reuşit, la sfârşitul lui ianuarie 1935, să-l facă pe Gheorghe Brătianu să promită „că nu 
va mai ataca Duduia” şi că nu va mai ataca Monarhia. Dar, era „departe de a se potoli”.'% 

O posibilă intervenţie în Parlament, pe tema rapoartelor Pitulescu, a agitat discuțiile la nivelul 
conducerii unor partide, a antrenat foarte mulți oameni politici. Toate sunt consemnate de Ion Sân Giorgiu 
în rapoartele sale către rege. La 23 ianuarie 1935, anunţa poziția lui Grigore lunian (fost ministru de 
Justiţie în guvernele Maniu şi G. G. Mironescu), care ridica problema autenticității şi credea că tensiunea 
creată era rodul încercării unor politicieni şi oameni de afaceri „de a pătrunde în cercul Duduiei, spre a 
folosi numai şi de aparenţa unei protecţii”. lunian se pronunţa împotriva campaniei proiectată de Gheorghe 
Brătianu, pe care o considera „un gest nepolitic şi de-a dreptul jignitor pentru Coroană”.!% 

Problema autenticităţii rapoartelor Pitulescu şi-a pus-o şi conducerea Mişcării Legionare, 
într-o consfătuire din 3 februarie 1935. Generalul Cantacuzino-Grănicerul obținuse o copie a 
rapoartelor de la un general membru al Societăţii „Cultul Patriei”; se arăta convins că documentele 
sunt autentice. În nota Siguranţei, se menţiona că „s-a insistat [în timpul discuţiilor] asupra pasajului 
care priveşte Garda de Fier şi, la un moment dat, Corneliu Codreanu, revoltat de faptul că se 
vorbeşte despre el şi organizația sa [în rapoarte], a exclamat: «Va veni vremea când tot noi vom 
termina şi cu această canalie de femeiey»”.!% 

În proiectatul său demers, Gheorghe Brătianu se presupunea că se putea baza pe Alexandru 
Averescu şi pe Iuliu Maniu. Însă, primul putea fi temperat, pentru că mai avea încă speranţe de 
guvernare, deşi nu-i trecuse indignarea pentru eşecul din mai 1934 (când Carol l-a amăgit cu 
venirea la Guvern); al doilea era încorsetat, cel puţin în manifestările din Parlament, de interesele 
legate de o posibilă guvernare ale PNȚ. Fiind acceptat în toate cercurile, Ion Sân Giorgiu putea 
relata pentru Carol toate frământările lumii politice pe tema Camarilei. La 23 ianuarie 1935 
comenta poziţia ambiguă a lui Alexandru Averescu: „Suspină după preşedinţia Consiliului de 
Miniştri, înmormântată în mai anul trecut. Dacă i s-ar da răspunderea, el ar găsi formula pentru a 
renunţa «în chip demn» (!) la atacurile sale contra Duduiei, ar «băga spaima» în Maniu şi ar paraliza 
acțiunea lui Gheorghe Brătianu”.!% Cei doi — Averescu şi Brătianu — au proiectat un manifest 
comun, pentru a fi difuzat în străinătate. Deşi Cenzura a intervenit, totuşi, manifestul a fost 
răspândit în zeci de mii de exemplare, imprimate la Tipografia „Mişcarea”. Acţiunii i se alăturase şi 
ziarul „Universul” şi mai multe asociaţii patriotice: Cultul Patriei, Liga Antirevizionistă ş.a. 


0 Ibidem, f. 5. 

%2 Jbidem, f. 6-7. 

% Tbidem, f. 2. 

04 Idem, fond DGP, dosar 252/1935, vol. 11, f. 66. 

% Idem, fond Casa Regală, Carol al II-lea, dosar 6/1935, f. 4. 
% Jbidem, f. 6. 

07 Idem, dosar 29/1927, f. 78-142. 

Manifestul era lansat în numele Frontului Constituţional, organizaţie pe care Averescu şi Brătianu 
încercau să o pună pe picioare. Documentul reprezenta un avertisment pentru societatea 
românească, dar şi o chemare în jurul celor doi iniţiatori. Se adresa tuturor românilor. „În 
împrejurările grele de astăzi — se scria, oamenii cu sentimentul şi conştiinţa răspunderii au datoria 
de a spune Ţărei adevărul întreg. În 1930, criza economică ce atinsese mai demult România s-a 
generalizat. Efectele ei s-au resimţit în ordinea politică. Toţi găseau că acei care aveau puterea 
supremă în Ţara noastră, erau lipsiţi de pregătirea necesară [şi-l voiau] pe moştenitor, pentru a i se 
încredința conducerea Regenţei. Când, în iunie, principele s-a întors în Ţară, speranţele ce se 
îndreptau spre el au sporit până la entuziasm şi proclamarea sa directă şi imediată ca rege a fost 
primită fără multă ezitare, îndreptându-se spre el nădejdile şi privirile tuturor. Toată lumea, 
aruncând un văl asupra trecutului, a aşteptat cu încredere viitorul. De atunci, cu trecerea vremii, o 
mare şi generală dezamăgire a cuprins întreaga Țară. Nici criza economică nu a putut fi considerată 
o explicație suficientă, nici expedientele la care s-a recurs, de azi pe mâine, n-au putut induce lumea 
în rătăcire. S-a căutat să se arunce răspunderea asupra partidelor politice, încercare ce s-a izbit de 
bunul simţ al maselor largi ale Națiunii. E doar cunoscut că prin activitatea patriotică a partidelor de 
pe vremuri, cele două principate de sub suzeranitatea Sultanului au putut să se unească sub Cuza 
Vodă, să devină sub Carol I, România independentă şi Regat, iar sub Ferdinand I, România Mare. 
În 1931, experienţa unui Guvern de specialişti în afară de partide a dat greş. S-a revenit atunci la 
sistemul guvernărilor de partide, dar s-a recurs la o altă manevră şi mai perfidă. Acei care au reuşit 
să ridice un zid între Coroană şi Națiune şi-au căutat reazim înlăuntrul partidelor, prin fărâmițarea 
lor. Desigur că, nici aceasta nu va reuşi, dar s-a obţinut un rezultat foarte dăunat ori s-au stricat 
caracterele în sferele înalte politice. Nu mai este nimic sfânt. Legături vechi şi frumoase au fost 
destrămate prin ademenirile cele mai ruşinoase, în mrejele cărora au căzut ariviştii şi mai ales, 
oportuniştii. Devotament, amiciţie, loialitate, au devenit vorbe goale, căci nu prin ele se poate intra 
în favoarea puterii oculte, cari face şi desface totul, de câțiva ani încoace, în această nenorocită 
Țară. Mulțumită acestei influenţe nefaste, am văzut militari de valoare contestată, ajungând, în 
disprețul legii, la înalte demnități în Armată, pentru ca apoi să fie aşezaţi pe banca acuzaților. Am 
văzut persoane fără nici o meserie, trecând în scurtă vreme de la marginile sărăciei la culmea 
bogăției, pe care o arată fără nici un pic de sfială lumii indignate. Fiecare Guvern, datorându-şi 
situația unui sprijin ocult, este nevoie, pentru a se menţine, să tolereze, ba chiar să încurajeze abu- 
zurile cele mai revoltătoare. Interesele naţionale sunt primejduite. Românii nu mai sunt stăpâni în 
Țara lor. În afară, prestigiul Coroanei şi al Ţării este zdruncinat, România nu mai are în lume locul 
ce i se cuvine. Înlăuntru, încrederea a pierit. Economii nu s-au făcut, jaful şi risipa sunt şi astăzi 
nepedepsite. Finanţele publice sunt în pragul dezastrului. Bugetele sunt deficitare; datoriile vechi nu 
s-au acoperit şi fiecare an adaugă altele noi, iar când producătorii sunt sleiți iar produsele lor n-au 
preţ, li se vestesc noi biruri. Banii cari se mai află în Țară se ascund, iar peste graniță valoarea 
oficială a leului nu mai înşeală pe nimeni. În Armată, îngrijorarea e la marginea răbdării. 
Uniformele ofițerilor s-au înmulţit, dar ancheta asupra afacerii Skoda a arătat că ne lipsesc 
armamentul şi muniţiile. Din toate punctele de vedere, ne găsim mult mai rău decât chiar în anii de 
după război, când totul era de refăcut. Suntem hotărâți să nu dezarmăm până nu vom reda acestei 
națiuni umilite şi vândute întreaga conştiinţă a drepturilor, a demnității şi a independenţei ei, până 
nu vom smulge din rădăcini buruienile cari înăbuşă Scaunul Domnesc, împiedicând raporturile 
necesare între Coroană şi Țară, ne luam această sarcină cu hotărârea de a duce lupta, cu orice 
jertfă, până la capăt. Toţi bunii români să vie alături de noi. Împreună, cu puteri unite, să isprăvim 
cu situația de astăzi, umilitoare şi periculoasă” [subl. în text]. 

Aşa a fost deschis anul cel mai tensionat în lupta Camarilei pentru menţinerea dominaţiei ei 
asupra României — 1935. Până în acel moment se conturaseră cu claritate: interesele Camarilei şi 
metodele ei de acţiune; compoziţia Camarilei şi relaţia ei cu Carol al II-lea; forțele care susțineau 
Camarila şi cele adverse acesteia. Asupra acestui ultim plan trebuie insistat. La capitolul susținători 


108 Ibidem, f. 3-4. În 1934, prințul Valentin Bibescu, după ce a fost reales la conducerea Federaţiei Internaţionale 
Aeronautice, în cadrul unui Congres ţinut în SUA, declara că este convins de faptul că a primit funcția pentru că este 
mason. Idem, fond Casa Regală, Carol al II-lea, dosar 11/1934, f. 261. 

ai Camarilei, în afară de Carol, trebuie menţionate diverse personalități politice, care s-au alăturat 
Elenei Lupescu din oportunism; din acelaşi motiv o făceau şi unele partide, precum PNL; se adaugă 
o organizație cu largi ramificații şi cu acțiuni mai mult bănuite decât dovedite — Masoneria. La 
capitolul adversari, este o înşiruire complexă — de la personalităţi din afara marilor partide, ca Forţu, 
Gerota, Gomoiu ş.a., la liderul PNȚ, Iuliu Maniu; partide politice precum Partidul Poporului, PNL 
georgist, Mişcarea Legionară ş.a. 

Un rol important în activitatea Camarilei l-a avut Francmasoneria. Pe anumite planuri, 
interesele celor două coincideau; iar o parte dintre membrii Camarilei erau masoni. Despre 
Masoneria română au fost mereu discursuri exagerate, de aceea, este greu de desprins adevărul de 
fabulaţie. Două erau motivele. În primul rând, caracterul ei de organizaţie secretă, fapt care ducea, 
din necunoaştere, la imagini neconforme cu adevărul, distorsionate. În al doilea rând, tendința 
extremei drepte de a găsi un inamic al Statului român pe care să-l arate populației şi să-l poată 
învinui de toate relele din societatea românească, fără a se aştepta la un răspuns. 

Faptul că mulți masoni erau evrei şi că, aceştia conduceau pe plan internaţional 
Francmasoneria, dădea un impuls acuzațiilor venite dinspre extrema dreaptă care îmbrățişau 
antisemitismul. Francmasoneria, cu toate că erau evidente exagerările asupra puterii ei oculte, avea, 
totuşi, o influenţă destul de mare asupra societăţii româneşti. De aceea, autorităţile centrale i-au 
urmărit activitatea, Siguranța alcătuind mai multe prezentări generale (în linii, mari obiective) şi 
înregistrând activitatea membrilor ei, activitate care se intersecta adesea cu aceea a anturajului 
principelui Carol, când se aflase în exil, sau a Camarilei regale, după 1930. 

O astfel de prezentare generală datează din 1927 şi face deosebirea între partea vizibilă a 
organizaţiei şi cea ocultă, doar aceasta din urmă fiind considerată ca având potenţial distructiv 
pentru Stat (propaga ideile revoluționare de extremă stângă; practica spionajul politic, militar, 
economic; susţinea republicanismul, anticreştinismul, antinaţionalismul etc.). În România, 
Masoneria recrutase foarte mulți politicieni, militari, poliţişti; nu exista oraş în care să nu fie un 
nucleu. În 1927, într-un document al Siguranţei, dintre membrii viitoarei Camarile erau înregistraţi 
ca masoni Elena Lupescu şi vărul său, Iancu Lupescu!%. 

În alt document al aceleiaşi instituţii, din 14 decembrie 1929, se dau numele celor mai 
importante organizații masonice din România, recunoscute sau nu pe plan internaţional. Peste tot 
apar şi nume cunoscute în societatea românească. Cea mai importantă era Masoneria Naţională. 
Cuprindea membri din toate partidele politice şi din elita societății: 12 foşti miniştri, 40 deputați şi 
22 senatori (foşti sau în funcţie), profesori universitari şi chiar membri ai Academiei. Marele 
Maestru ad-vitam, în acel moment, era colonelul Ulic, iar Mare Maestru era prințul Valentin 
Bibescu. Siguranţa aprecia că „Masoneria Naţională Română este constituită din membri cu cre- 
dință în Dumnezeu şi cu iubirea Neamului românesc”. 

Însă, Masoneria clandestină era formată, în proporție de 95%, din străini, însărcinaţi cu spionajul 
în toate domeniile. Ca dovadă a puterii Masoneriei în România era dat faptul că, în timpul vizitei din 1928 
a Marelui Comandor Suprem din Washington, căruia i s-a decernat Marele Cordon al Stelei României 
(prin decizia Regenţei), la dejunul de la Capşa au participat trei miniştri în funcție; I. G. Duca, C. 
Argetoianu, dr. N. Lupu. Reîntors în SUA, oaspetele american a făcut propagandă favorabilă României în 
1.200 ziare şi s-a pronunţat pentru acordarea unui împrumut major guvernului de la Bucureşti. 

Imediat după Restauraţie, Siguranţa înregistra faptul că Marea Lojă Naţională avea 3.000 
membri, împărțiți în 53 loji. Printre personalitățile membre se numărau: C. Argetoianu, Octavian 
Goga, dr. C. Angelescu, Trancu-laşi, dr. N. Lupu, Al. Vaida-Voevod, P. Halippa, Pompiliu 
loaniţescu, general Traian Moşoiu, prințul Valentin Bibescu, Ion Inculeţ, Ştefan Nitză, Constantin 
Banu, N. R. Căpitănescu, Traian Bratu, Dem. Dobrescu, Doru Popovici, Eugen Titeanu, C. Zigre, 
Victor Cădere, N. Ottescu, dr. Gh. Banu, N. Muzicescu, lon Simionescu (academician); unii erau 
foşti miniştri sau parlamentari, diplomaţi etc.; alții vor avea funcții deosebite în anii viitori. La 


10 1dem, dosar 77/1930, f. 260-264. Între fruntașii Masoneriei române nu erau mereu relaţii cordiale; Siguranţa înregistra, 
în 1934, faptul că M. Sadoveanu este „unul dintre duşmanii de moarte ai d-lui Pangal” — idem, dosar /1934, f. 226. 

110 Ibidem, f. 205-206. C. Argetoianu, fost ministru şi viitor prim ministru, va fi delegat al Masoneriei române la 
Congresul Masonic de Rit Scoţian Antic şi Acceptat din Anglia, în 1937 — idem, fond DGP, dosar 29/1927, f. 157. 

capitolul parlamentari, într-o rubrică specială, mai erau adăugaţi: Zamfir Arbore, N. N. Alexandri, 
Ion Pangal (Suveran Mare Comandor, Mare Maestru al Masoneriei Române), Grigore Cazacliu, E. 
Mironescu, Alfons Horoveanu, Gh. I. Brătianu; iar la profesori universitari: I. Peretz, I. Arapu, Dan 
Bădărău, D. Berca, Partenie Setoni, C. Motaş, Gh. A. Cuza. Dintre magistrați erau menţionaţi: Şt. 
Culianu, Cincinat Pavelescu ş.a. Mai erau militari precum generalii Rusescu, Pangratti, Burghele, 
Racovitză; coloneii Zwiedenek şi Păiş. Mai mulţi ziarişti şi oameni de litere ori diplomaţi, precum: 
Victor Eftimiu, lulian Peter (viitor primar general al Capitalei), Mihail Sadoveanu, Marcu Beza etc. 

O atenție deosebită era acordată lui Ion (Jean) Pangal, căruia i se făcea o fişă deosebită: 
doctor în Drept, fost deputat şi fost director al ziarului „La Roumanie” patronat de Take Ionescu; în 
1918, la Paris, fusese secretar general al Consiliului Naţional Român. După 1919 a organizat, pe 
baze moderne, Masoneria română. În plan politic va ajunge deputat PNL în 1927, iar din 1928 
delegat tehnic al României la Liga Națiunilor. Preşedintele Franţei îi acordase Legiunea de Onoare, 
ceea ce însemna şi o recunoaştere pe plan internațional." 

În timpul domniei lui Carol al II-lea, mulţi dintre membrii Masoneriei au ocupat funcţii foarte 
înalte în Stat (Mihail Sadoveanu a ajuns preşedinte al Senatului, C. Argetoianu ministru, Vaida Voevod 


Sita Ne: 


director la CFR, promitea că într-un an va aduce în Masonerie alţi 100.000 de adepţi.!!? 


Pe ansamblu, Masoneria 1-a susținut pe Carol al II-lea şi a susținut Camarila regală. Unii masoni 
făceau parte din Camarilă, alţii erau apropiații acesteia şi-i influențau activitatea. În dese rânduri, 
organizația, în ansamblul ei sau diverse personalități de frunte ale acesteia, în nume propriu, şi-au 
declarat fidelitatea faţă de rege. Moţiunea adoptată la Conventul al 53-lea al Marii Loji Naţionale a 
României, din 2-3 decembrie 1933 (care a avut loc la Templul Masonic din Bucureşti, strada 
Câmpineanu nr. 45), cerea membrilor un jurământ: „Să ne legăm cu jurământ ca vom apăra principiile şi 
alcătuirea Masoneriei, prin crearea unui zid de nepătruns în jurul M.S. Regelui Carol al II-lea, Marele 
nostru protector, aşa încât să poată în linişte lucra la propăşirea Statului şi Țării. Munţi de energie şi de 
putere să înălțăm pentru apărarea Patriei în hotarele ei, aşa precum este ea alcătuită din toate 
naționalităţile şi confesiunile, trăind în harul armoniei. Să lăsăm să se reverse valuri de pilde întru bine, 
de ordine şi de frăţie peste întreaga Ţară.” Semna Ioan Pangal." 

De asemenea, orice acuză de atitudine anticarlistă era repede contestată. În august 1930, 
generalul Traian Moşoiu, mare maestru în gradul 33, membru al Supremului Consiliu, a dezminţit 
ferm zvonul conform căruia ar fi declarat, înainte de Restauraţie, că o să-l împuște pe Carol dacă va 
veni în România: „M.S. Regele poate conta totdeauna pe credința şi devotamentul meu neclintit”, 
afirma el într-o scrisoare către Carol, transmisă prin loan Pangal." 

Ca o reacție la extinderea influenței Masoneriei, a apărut o Societate Antifrancmasonică, 
având sediul în Bucureşti şi filiale în toate capitalele de judeţ. Şi ea îşi declara fidelitatea față de 
rege şi dorința de a-l apăra. Brigada Mobilă a Siguranţei raporta, la 31 iulie 1932, că membrii 
Societăţii sunt mai cu seamă ofițeri activi şi pensionari, conducerea având-o „un înalt personaj 
clerical”. Printre lideri era menţionat şi colonelul Victor Precup, cel care avusese un rol atât de 
important în cadrul Restauraţiei. Societatea îl credea şi pe Carol al II-lea francmason şi dorea să-l 
scape; documentul Sigurantei, infirma însă calitatea de mason a regelui.!!* Tot o infirmare venea şi 
din interiorul organizaţiei: în iunie 1936, în timpul unei audiențe, Jean Pangal îi spunea lui Carol că 
regele Marii Britanii era francmason, că în Anglia, Franța, Spania franecmasonii sunt la putere; „I- 
am servit aceste chestiuni regelui — declara Pangal, ca să-l fac să înțeleagă că este necesar să se facă 
şi el mason, dar cum nu a răspuns nimic din ceea ce doream eu şi toţi masonii, voi comunica aceste 


lucruri în străinătate şi vom găsi noi mijloacele să-l facem să ştie de frica noastră”. 


1l Idem, fond Casa Regala, Carol al II-lea, dosar 39/1933, f. 1. 
12 Ibidem. 
5 Idem, fond DGP, dosar 29/1927, f. 5. În noiembrie 1929, la Viena, avusese loc şi un congres internaţional 
antifranecmasonic; din România nu participase nimeni — idem, dosar 155/1929, f. 1. 
'* Idem, dosar 29/1927, f. 76-77. 
5 Idem, dosar 19/1932, f. 5. 
!* Calendarul” şi „Curentul” din 3 martie 1932. ANIC, fond DGP, dosar 29/1927, f. 41-43. Totuşi, într-un memoriu 
către lon Antonescu, din septembrie 1940, descinderea este confirmată: „Această vie activitate determină pe dl. Victor 

Propunându-şi să influenţeze cât mai mult societatea românească, Masoneria a avut două 
ținte principale: Carol şi Elena Lupescu. Când nu reuşea să capteze bunăvoința celor doi, amenința 
cu apropierea de partidele politice care acționau împotriva Camarilei regale. Momentul de vârf al 
acestor presiuni a fost în 1934, când s-a încercat formarea chiar a unui guvern controlat total de 
masoni. În guvernul prezidat de Nicolae Iorga (18 aprilie 1931 — 5 iunie 1932), Ioan (Jean) Pangal, 
şeful Masoneriei Naţionale Române, a ocupat, de la 27 iunie 1931, postul de subsecretar de Stat 
onorific la Preşedinţia Consiliului de Miniştri, având în subordine Direcţia Presei şi Informaţiilor; 
iar din 23 decembrie 1931, va ocupa acelaşi post, de data aceasta creat pe lângă Ministerul de 
Externe. Pangal şi-a putut, astfel, înființa un adevărat serviciu propriu de informaţii, condus de N. S. 
Petrescu!!7, urmărind activitatea tuturor oamenilor politici, cărora le făcea fişe individuale; ziarele l- 
au numit CEKA masonică a d-lui Pangal, pentru că lucra după modelul sovietic. Tot presa anunţa 
că Siguranţa făcuse o descindere la sediul Subsecretariatului de Stat din strada Romană, fapt 
dezminţit de DGP.!'% Pe tema serviciului de informaţii al lui Jean Pangal, la începutul lui februarie 
1932, a avut loc şi o interpelare în Camera Deputaţilor, a lui V. 

Trifu. Ziarele au criticat violent serviciul lui Pangal. „Cuvântul”, sub semnătura lui Nichifor 
Crainic, considera că serviciul este o „batjocură”, „E cum ai pune un cap de bou prezident la Academia 
Română”.!!” Pentru a arăta că Pangal este sub protecţia sa, regele a făcut o vizită demnitarului la 
Subsecretariatul de Stat condus de acesta!*, gest fără precedent în raporturile Casei Regale cu 
organismele Statului. Dar atacurile împotriva lui Pangal nu au încetat. În primăvara lui 1932, cele mai 
dure au venit din partea Gărzii de Fier, care considera Masoneria şi reprezentanții ei din Guvern a sta la 
baza dizolvării din 1931; îi indica pe principalii masoni din cabinet. Constantin Argetoianu, ministru de 
Finanţe; Nicolae Ottescu, subsecretar de Stat la Ministerul de Interne; Jean Pangal, subsecretar de Stat 
pentru Presă şi Informații. Studenţii legionari i-au trimis lui Argetoianu o amenințare cu moartea: 
„Masonule, fă-ţi degrabă ceremoniile masonice de înmormântare, că în curând te voi scăpa de viaţă. [...] 
Spune celor de pe lumea cealaltă că România trebuie să trăiască. Ne vom întâlni. Un student”.!”! Într-un 
memoriu către Jon Antonescu, din 12 septembrie 1940, se menționau legăturile foarte strânse între 
serviciul de informaţii al Masoneriei Române şi serviciul de informaţii al Elenei Lupescu. ”? 

În mai 1934, Jean Pangal a încercat formarea unui guvern pe deplin subordonat Masoneriei, 
prin presiuni asupra lui Carol şi a Elenei Lupescu. ÎI folosea drept paravan pe Alexandru Averescu, 
din partidul căruia făcea parte. Se părea că regele şi Camarila acceptaseră ideea, iar Averescu 
credea că va fi un prim ministru cu mână forte, iar multele audienţe ale lui Pangal la rege pregăteau 
aplicarea planului făcut de Masonerie. Notele Siguranţei redau fidel frământările pentru formarea 
noului Guvern. Pe 8 mai, Pangal merge într-o primă audienţă la rege, cu asentimentul lui Averescu, 
care-l considera omul său de încredere pe lângă Palatul Regal.'7% Fără să-i consulte pe Argetoianu şi 
Pangal, membri în conducerea Partidului Poporului, Alexandru Averescu încheiase un acord cu 


Cădere, şeful Sigurantei, şi el mason dar neîndeajuns de îndoctrinat de Loje, să facă o descindere la sediul principal al 
CEKEI lui Pangal [...] ridicând trei cufere cu fişe asupra ofițerilor, oamenilor politici şi rapoarte informative. Peste 
câteva ore, se prezentau la Siguranţă doi aghiotanţi regali, cerând restituirea materialului confiscat, lucru executat pe 
loc. Cădere este demis din funcţie, dar cum apucase să fotografieze câte ceva din actele confiscate, este îndepărtat din 
Țară şi trimis în misiune la Varşovia. De la Cădere încolo, oricărui conducător al Siguranţei i se va pune în vedere 
înainte de instalare, să nu se atingă de activitatea lui Pangal. Cum era cu neputinţă ca Siguranța să nu întâlnească mereu 
în drumul ei spionajul lui Pangal şi cum acest spionaj era în strânsă legătură cu Sovietele, la conducerea Siguranţei se 
perindă om după om, la scurte intervale. În umbră, mereu însă rămâne la post subdirectorul general dr. Bianu. Acesta a 
adus în ţară pe d-na Lupescu, în 1930. În anul 1932, deputatul naționalist prof. univ. Cătuneanu anunţă în Parlament o 
interpelare pe chestiunea francmasoneriei, în legătură cu Serviciul de spionaj al lui Pangal. În seara zilei care preceda 
interpelarea, Cătuneanu este otrăvit şi moare”. — ANIC, fond DGP, dosar 29/1927, f. 178-179. Tot aici şi mențiunea că 
toţi aghiotanţii regali erau masoni: Păiş, Preda Fundăţeanu, Iacobici, Ilasievici, Zwiedenek. 

17 Cuvântul” din 8 februarie 1932; „Calendarul” din 11 februarie 1932; ANIC, fond DGP, dosar 29/1927, f. 22. 

18 Idem, dosar 18/1932, f. 1. În şedinţa Consiliului de Conducere al Marei Loji Naţionale din 9 noiembrie 1934 s-a 
discutat pe larg despre serviciul propriu de informaţii — idem, fond Casa Regală, Carol al II-lea, dosar 11/1934, f. 263. 

1? Idem, fond DGP, dosar 12/1930, f. 57-58. 

2 Idem, dosar 29/1927, f. 162-199. 

”! Idem, fond Casa Regală, Carol al II-lea, dosar 11/1934, f. 1. 

* Ibidem, f. 5-7. 

3 Ibidem, f. 10, 15. 

Gheorghe Brătianu, pregătind şi unul cu Maniu, de front comun împotriva Camarilei. Pangal, foarte 
supărat, declara unui prieten: „Carol ar fi trebuit să-l numească pe Averescu prim ministru, 
împiedicând astfel acordul cu Gheorghe Brătianu; să schimbe Constituţia; apoi, după o lună de 
guvernare, îi dădea un picior undeva şi rămânea el stăpân”. Credea, totuşi, că tot soluţia Averescu era în 
continuare optimă; în caz contrar, „până la toamnă nu va mai fi în Ţară”.!7* Altă audiență a lui Pangal a 
avut loc pe 16 mai 1934, Carol amânând un răspuns ferm, spre disperarea şefului Masoneriei; dar nici 
nu respingea planul acestuia.!* Se credea, în cercurile masonice, că investirea va avea loc după 25 mai, 
Pangal urmând a fi ministrul Poliţiilor şi Siguranţei.'2 Proiectul noii Constituţii era deja elaborat.” La 
întrunirea Consiliului Masonic din 24 mai se afirma că regele era obligat să-i aducă pe masoni la 
Guvern, de teama unei eventuale lovituri de Stat, ca aceea recentă din Bulgaria." O nouă audiență, de 
trei ore, a mărit speranțele în acest sens.!** Se şi vehiculau numele ministeriabililor Alexandru Averescu, 
Gheorghe Brătianu (pentru a-l face să înceteze lupta împotriva Camarilei), Goga, Argetoianu, Vaida, 
Pangal. Trebuia să fie un Guvern de dictatură, cu schimbarea Constituţiei. >°’ Carol îl anunţa pe 
Averescu să fie lunea următoare în Bucureşti, pentru investitură. Lui Tătărescu anunţa că-i dă, în 
compensație, o mare sumă de bani pentru a scoate un ziar; şi-l întreba pe Pangal dacă el „ar putea face 
ceva în chestiunea aceasta”. Aşadar, îi cerea direct plata pentru aducerea la guvern. Şeful Masoneriei se 
angaja să finanţeze „cu oricât va trebui” ziarul lui Tătărescu." 

Unii masoni se arătau, însă, mai degrabă speriaţi de perspectiva preluării guvernului, pentru că 
ar fi trebuit să răspundă de eventualele greşeli ce se vor face. Un agent al Siguranţei reda asigurarea 
liniştitoare a lui Pangal: „Nu aveţi de ce vă teme, fiindcă nimeni nu ştie, s-a ținut în secret, faptul că 
Guvernul Averescu va fi în realitate mason. Chiar dacă s-ar bănui prezenţa câtorva masoni [...], este dl. 
mareşal Averescu, care acoperă şi spulberă orice bănuială, cu prestigiul său. În ce priveşte viitorul, nu 
are de ce să fie mai rău decât prezentul, oricâte nemulțumiri am provoca. Acel care va răspunde de 
schimbarea Constituţiei şi de tolerarea dictaturii noastre este regele şi, în cel mai rău caz, el va plăti 
oalele sparte şi pentru noi tot nu va fi mai rău, ci contrariul, fiindcă ştiţi cu toţii că noi, masonii, ne 
împăcăm perfect — şi chiar mult mai bine — într-un regim republican, mai ales de când avem o republică 
nouă [Spania] şi alta în perspectivă [Bulgaria]. Deplin convins de succes, Pangal a transmis o 
telegramă circulară şefilor organizațiilor din provincie, chemându-i la Bucureşti, „ca să le încredințeze 
înalte posturi în administraţia Țării”.'“? Raportul Sigurantei a ajuns la Carol (el se află în arhiva Casei 
Regale); şi, drept consecinţă, guvernul masonic Averescu nu s-a mai format. 

Pangal s-a arătat „foarte deprimat” că nu a ajuns la Putere, considerând faptul ca pe „cea mai 
mare nenorocire”. A făcut diligențe pe lângă E. Buchman, noul secretar particular al lui Carol 
(după alungarea lui Puiu Dumitrescu) pentru o audiență, pe 28 mai; dar, 1 s-a spus că regele nu are 
timp şi să transmită o scrisoare. Se va conforma; Carol a primit-o, a citit-o şi a băgat-o în buzunar, 
plecând la Scroviştea. '** Răspunsul era clar. Însă, neştiind că situaţia se schimbase, şefii 
organizaţiilor masonice din provincie vin la Bucureşti, pe 29 mai; aici constată eşecul." 

Pe 31 mai, Pangal scrie o nouă scrisoare lui Carol, anunţându-i pe cei apropiați că „dacă nici 
azi nu va fi primit în audienţă de Suveran, intenționează să scrie d-nei Elena Lupescu, pe care o 
socoteşte vinovată de toate neajunsurile ce i se întâmplă." Pentru a nu şi-l face inamic, regele îl 
cheamă iar în audiență pe Pangal, pe 1 iunie, pentru a-şi explica hotărârea de a nu-l aduce la guvern pe 


” Ibidem, f. 84. 

25 Ibidem, f. 8. 

** Ibidem, f. 18-19. 

“ Ibidem, f. 20. 

* Ibidem, f. 21-22, 34. 

Ibidem, f. 28-29; informat asupra iminenţei formării unui guvern cu predominanță masonică, Nae Ionescu credea că 
un astfel de Cabinet va fi ultima etapă până la venirea la putere a Mişcării Legionare. 
* Ibidem, f. 23-24. 

°’! Ibidem, f. 26. 

* Ibidem, f. 30-31, 35. 

5 Ibidem, f. 41. 

4 Ibidem, f. 42. 

* Ibidem, f. 43-45. 

% Ibidem, f. 46. 

Averescu; în principal, ajunsese la concluzia că soluţia forte propusă ducea la revoluţie; de aceea, a amânat 
instaurarea unei dictaturi, fără a abandona proiectul. Mai târziu, va schimba Constituţia „într-o noapte şi în 
baza unui decret-lege”. „Eu trebuie să mă consider în dizgrație, Majestate?” — a întrebat Pangal; „Tu eşti în 
dizgrație — a venit răspunsul, trebuie să-ți spun, scumpe Pangal, că eşti cel mai devotat om al meu”. 
Pangal, mulţumit, a întrebat dacă să mai continue a face legătura între Palat şi Averescu „Nu”, i s-a 
răspuns.“ Înştiinţat, mareșalul s-a arătat furios şi a anunţat că va alcătui un manifest anticamarilă.*5 

O scrisoare a lui Averescu, trimisă regelui după eşecul tentativei formării unui nou Guvern, 
scoate la lumină faptul că, în timpul discuțiilor, se pusese şi problema statutului Elenei Lupescu şi al 
Camarilei sub dictatura proiectată. Mareşalul o numea „o chestiune de ordin privat”: „În această din 
urmă chestiune, am răspuns că, în privinţa ei, adopt formula Maiestăţii Voastre de la Bellizona, şi 
anume, că ce avem noi a ne amesteca în viața privată a Maiestăţii Voastre? Considerăm evident, ca 
lucru dobândit, că nici persoanele din viața privată a Maiestăţii Voastre nu se vor amesteca, nici 
direct, nici indirect, în chestiunile de Stat”. Cum Averescu primise toate condițiile regelui privind 
compoziţia guvernului, deşi i se păruseră „umilitoare”, singura explicaţie a eşecului formării 
acestuia este condiția pusă de mareşal ca Elena Lupescu şi Camarila să nu se amestece în treburile 
de Stat.“ Foarte afectat, Averescu îl anunţa pe rege că în viitor nu trebuie să mai conteze pe el. 

În schimb, deşi era şi el foarte dezamăgit de eşec, Jean Pangal nu a renunţat la aspiraţia către 
Putere; a schimbat metoda — în loc să facă demersuri pe lângă Carol, a început să le facă pe lângă 
Elena Lupescu. La 24 iunie 1934 îi trimitea o scrisoare, solicitându-i „cinstea” de a lua un dejun la 
el acasă; în relatarea făcută, agentul Siguranţei îşi permitea un limbaj direct; scria în raport: „Ziua 
[dejunului] urma să o fixeze amanta Suveranului”. Elena Lupescu, dornică mereu de a fi în centrul 
atenţiei — într-o societate care, în majoritate, o ocolea şi o dispreţuia, a doua zi i-a şi telefonat lui 
Pangal: accepta dejunul şi fixa ziua de 26 iunie pentru el.'“ Există şi o notă privind felul cum s-a 
desfăşurat dejunul, dovadă a faptului că unul dintre agenţii Siguranţei făcea parte chiar din 
personalul casei Pangal. De față au fost Elena Lupescu, soții Pangal şi prințul George Valentin 
Bibescu, vechi mason. „S-au vorbit numai banalităţi, politică deloc”, se scria în notă. „Pe scări, când 
conducea la automobil pe d-na Lupescu, dl. Pangal a întrebat-o când ar putea să o mai vadă, aceasta 
răspunzând că oricând vrea. Dl. Pangal a rugat pe d-na Lupescu să-i aranjeze o audienţă la Suveran, 
dar d-na Lupescu i-a răspuns că nu are nevoie de ea pentru aceasta; „Ştii modalitatea, când ai nevoie 
uzează de ea şi vei fi totdeauna şi oricând primit”.!*! Cu toate asigurările primite, mai multe tentative 
ale şefului Masoneriei, la sfârşitul lui iunie, de a o întâlni pe Elena Lupescu, au eşuat, aceasta 
nemairăspunzând semnalelor transmise. De aceea, a tras concluzia că guvernul Averescu nu s-a 
format din cauza Camarilei, care a preferat să menţină sprijinul ei pentru Tătărescu.” 

Între timp, pe 28 iunie 1934, avusese loc o întâlnire între Dinu Brătianu şi Iuliu Maniu pentru a 
forma un „front comun” împotriva tentativei de schimbare a Constituţiei; doreau să-i atragă şi pe Averescu 
şi Grigore Filipescu. Se hotărâseră să ceară lui Carol: despărțirea de Elena Lupescu şi trimiterea ei în 
străinătate; căsătoria lui cu o principesă străină; îndepărtarea colonelului Gabriel Marinescu din funcția de 
prefect al Poliţiei Capitalei; îndepărtarea generalului Ilasievici din funcţia de mareșal al Palatului.” 
Aşadar, distrugerea Camarilei; după plecarea celor invocaţi, ceilalți puteau fi uşor anihilați. 

Elena Lupescu a considerat că Masoneria trebuie ținută ca un sprijin al Camarilei. De aceea, la 3 
iulie 1934 îl invită, telefonic pe Pangal la o discuție „asupra chestiunilor de politică internă la ordinea 
zilei”.!* Urmarea imediată va fi o audienţă la rege. Convorbirea cu Elena Lupescu a avut loc între orele 
14,30 şi 17,30, iar audiența lui Pangal la Palatul Regal începea, în aceeaşi zi, la ora 19. Crezând că 
regele nu ştie, şeful Masoneriei îl anunța despre înţelegerea Maniu-Brătianu; Carol nu o considera 


37 Idem, fond Alexandru Averescu, dosar 39, f. 1-4. 
38 Idem, fond Casa Regală, Carol al II-lea, dosar 11/1934, f. 92. 
* Ibidem, f. 95. 
“ Ibidem, f. 98, 102. 
* Ibidem, f. 100-101. 
“ Ibidem, f. 112-113. 
8 Ibidem, f. 115-116. Într-o altă notă a Sigurantei, din aceeaşi zi, dar a altui agent, se scrie că „Pangal a alarmat-o tare 
[pe Elena Lupescul], încât i-a dat telefon lui Carol al II-lea, pentru a-l primi” — ibidem, f. 117. 
“ Ibidem, f. 118. 

periculoasă.!“* Într-una dintre notele Siguranţei din zilele respective apare menţiunea: „DI Pangal spune 
că s-a convins, în adevăr, că cheia Puterii stă la d-na Lupescu şi nu la rege şi că el va face ce-i spune 
ea”! Satisfăcut de rezultatul apropierii de Elena Lupescu, Pangal îi va cere o nouă întrevedere, „pentru 
că a intervenit ceva nou”. „În realitate — comenta agentul Siguranţei, nu a intervenit nimic nou, dar dl. 
Pangal spune că trebuie bătut fierul cât e roşu, adică până nu trece impresia ce a făcut discuţia sa cu 
amanta Suveranului şi că, dacă-i vor reuşi aceste insistenţe, nu este exclus ca actualul Guvern să cadă 
chiar luna aceasta”. Ca să o sperie, o anunţa că pericolul mare generat de înțelegerea Maniu-Brătianu nu 
era la adresa regelui, ci a ei, pentru că i se cere îndepărtarea imediată." 

Marea încercare a Masoneriei de a lua în stăpânire guvernul României a eşuat, Camarila 
având mai multă încredere într-un executiv care nu depindea decât de Rege. Însă, susţinerea 
Camarilei de către Masonerie s-a menținut. 


145 Tbidem, f. 114. 
146 Tbidem, f. 118. 
141 Tbidem, f. 114. 

Abstract. The actions of Gheorghe Apostol and Dumitru Mazilu against Nicolae Ceauşescu (1989). The critics of 
Gheorghe Apostol against the political actions of Nicolae Ceauşescu were well known by nomenklatura of the Romanian 
Communist Party. The competition between them for the position of general secretary of the RCP didn't stop after the 
victory of Nicolae Ceauşescu (1965). For example, from August 1988 to March 1989, Gheorghe Apostol tried to convince 
old leaders from nomenklatura to fight against Nicolae Ceauşescu. In spring of 1989, a letter of a small group had been 
read at the Radio Free Europe and Nicolae Ceauşescu used different methods for convincing all members of that group to 
renounce at theirs actions. On the same period, Dumitru Mazilu — high dignitary and member of a United Nations 
commission — wrote and sent to the United Nations a very critical report about the Romanian internal policy. 

În după-amiaza zilei de 14 martie 1989, la postul de radio „Europa Liberă” a fost prezentat 
un document în care Nicolae Ceauşescu era criticat într-un mod neobişnuit. Constantin Pirvulescu, 
membru fondator al Partidului Comunist Român, a fost decanul de vârstă al autorilor Scrisorii celor 
şase. Deşi era în vârstă de 94 de ani, acesta şi-a dat acordul pentru ca numele său să figureze alături 
de Gheorghe Apostol, Alexandru Bîrlădeanu, Corneliu Mănescu, Grigore Răceanu şi Silviu Brucan, 
pe un apel în care Nicolae Ceauşescu era contestat de veteranii P.C.R. 

Al doilea nume menționat a fost al lui Gheorghe Apostol, prim-secretar al Partidului 
Muncitoresc Român în anii 1954-1955 şi pretendent la funcția supremă în partid, în martie 1965, 
după decesul lui Gheorghe Gheorghiu-Dej. 

Animozitățile dintre Gheorghe Apostol şi Nicolae Ceauşescu erau cunoscute de multă vreme 
în cercurile conducerii P.C.R. Concurența dintre aceştia pentru funcția de secretar general al 
partidului a condus în cele din urmă la trimiterea lui Gheorghe Apostol în străinătate, în calitate de 
ambasador al României în Argentina şi Brazilia. 

După întoarcerea sa în ţară (în vara anului 1988), Gheorghe Apostol a continuat să critice 
politica dusă de Nicolae Ceauşescu, însă reținerea sa de către organele de Securitate, ca urmare a 
difuzării „Scrisorii celor şase”, a reuşit să îl „înmoaie”, devenind cooperant în primul rând cu foştii 
săi colegi de partid din perioada „ilegalităţii”. Această concluzie reiese din stenograma inedită a 
şedinţei Comitetului Politic Executiv al C.C. al P.C.R. din data de 18 august 1989, din care 
publicăm în continuare un extras mai amplu. 

Precizăm faptul că numele lui Gheorghe Apostol a fost menţionat la sfârşitul unei scrisori de 
trei pagini, dactilografiată, nesemnată şi datată 31 mai 1989. Acesta ar fi solicitat clemenţă din 


* Centrum Języka Polskiego I Kultury Polskiej dla Cudzoziemców POLONICUM, Wydział Polonistyki, Uniwersytet 
Warszawski/Centre of Polish Language and Culture for Foreigners POLONICUM, Faculty of Polish Studies, University 
of Warsaw; petreopris@yahoo.com. 

partea Comitetului Central al P.C.R. şi a Consiliului de Stat al Republicii Socialiste România, în 
urma scandalului provocat în luna martie 1989 de „Scrisoarea celor şase”. 

În şedinţa din 18 august 1989 a Comitetului Politic Executiv al C.C. al P.C.R., Nicolae Ceauşescu 
a făcut referire la scrisoarea respectivă şi a explicat cum s-a acționat, fără ca problema menționată să fie 
trecută pe ordinea de zi a reuniunii. Totodată, în protocolul şedinţei s-a consemnat următoarea hotărâre: 

„Comitetul Politic Executiv a fost informat asupra conţinutului scrisorii prin care Gheorghe 
Apostol, vinovat de încălcarea legilor țării şi nesocotirea obligaţiilor de cetăţean român, roagă 
conducerea partidului şi Consiliului de Stat să-i acorde clemenţă. 

În legătură cu aceasta, Comitetul Politic Executiv a hotărât să se prezinte propuneri privind 
măsurile ce trebuie luate în continuare, inclusiv în privința informării membrilor partidului asupra 
gravelor abateri comise de Gheorghe Apostol”. 

În prezent, cunoaştem reacţia lui Gheorghe Apostol, după lovitura de stat de la 22 decembrie 
1989: „N-am semnat nimic, n-am dat nici un fel de declaraţie scrisă”. Acestea sunt afirmaţiile sale, în 
faţa ziaristului lon Jianu, în cursul interviului acordat în ziua de 7 februarie 1990, la Bucureşti. Practic, 
după o lună şi jumătate de la condamnarea la moarte şi executarea cuplului prezidenţial, fostul lider al 
Partidului Muncitoresc Român a dezminţit categoric afirmațiile lui Silviu Brucan, un alt semnatar al 
scrisorii publice de protest adresate lui Nicolae şi Elenei Ceauşescu în luna martie 1989. 

Imediat după lovitura de stat din decembrie 1989, Gheorghe Apostol şi-a manifestat indignarea şi 
frustrările apărute ca urmare a ascensiunii fulminante a lui Silviu Brucan în cea mai puternică structură 
politică de conducere din acele zile — Frontul Salvării Naţionale. În opinia lui Gheorghe Apostol, Silviu 
Brucan a utilizat mitul „Scrisorii celor şase” în interes personal. „N-avea o bază politică — a susținut fostul 
prim-secretar al P.M.R. — şi atunci a căutat să mă compromită pe mine pentru a-şi face un loc respectabil 
în Biroul Executiv al Consiliului Frontului Salvării. Astfel a reuşit să ajungă lângă Iliescu ...”. Totodată, 
Gheorghe Apostol a afirmat: „Am fost şi la ușa lui Ion Iliescu. Nu m-a primit!”. 

De ce preşedintele Consiliului Frontului Salvării Naţionale nu a discutat cu Gheorghe 
Apostol după data de 22 decembrie 1989? Unul dintre motive a fost explicat chiar de Silviu Brucan: 
„În sfârşit, duminică după-amiază am fost escortat în «Camera Philips», plină de aparate şi instalaţii 
electronice. Lt.col. Rădulescu mi-a spus: «Acum ascultă cu atenție!» şi a pus în priză un 
magnetofon. Era o voce care citea tare un text. Şi am recunoscut imediat vocea lui Gheorghe 
Apostol. Am avut, într-adevăr, un şoc. El mă acuza ca trădător de patrie, vândut imperialiştilor 
americani şi declara că am scris «Scrisoarea celor 6» la ordinul C.I.A. şi de aceea ar trebui să fiu 
judecat şi condamnat pentru trădare şi, în mod specific, menționa articolele din Codul Penal care 
trebuiau aplicate în cazul meu — o indicație clară că citea un text pregătit de Securitate”. 

O scrisoare inedită, înregistrată la Cancelaria C.C. al P.C.R. (22 august 1989) şi la Arhiva 
Comitetului Politic Executiv al C.C. al P.C.R. (4 septembrie 1989), ne oferă un indiciu despre 
motivul disensiunilor dintre Gheorghe Apostol şi Silviu Brucan, după difuzarea „Scrisorii celor 
şase” la postul de radio „Europa Liberă” (14 martie 1989). Documentul în cauză, întocmit la 31 mai 
1989, nu a fost semnat de Gheorghe Apostol, deşi numele său se află menţionat la sfârşitul scrisorii. 
Totodată, nu există alte indicii care ar putea să ne ajute în identificarea autorilor săi. 

În opinia noastră, scrisoarea respectivă nu a fost întocmită de ofiţerii de Securitate, ci, poate, 
de către Nicolae Constantin sau generalul Ion Coman, subordonații lui Nicolae Ceauşescu. De 
altfel, liderul suprem al partidului a declarat, în şedinţa din 18 august 1989 a Comitetului Politic 
Executiv al C.C. al P.C.R., faptul că „Gheorghe Apostol a trimis o scrisoare recent la Comitetul 
Central al partidului, prin care recunoaşte activitatea sa de spionaj şi acum cere clemență. Am 
stabilit ca un grup de tovarăşi să stea de vorbă cu el”. 


! Arhivele Naţionale Istorice Centrale (în continuare: A.N.I.C.), fond C.C. al P.C.R. — Cancelarie, dosar 56/1989, f. 4. 
? Ton Jianu, Gheorghe Apostol şi Scrisoarea celor şase, Editura Curtea Veche, Bucureşti, 2008, p. 64. 

* Ibidem, p. 69. 

* Silviu Brucan, Generaţia irosită, Editurile Univers & Calistrat Hogaş, Bucureşti, 1992, p. 204. 

3 A.N.I.C., fond C.C. al P.C.R. — Cancelarie, dosar 56/1989, f. 17. 

Mai mult decât atât, este posibil ca documentul respectiv să fie, de fapt, textul citit de 
Gheorghe Apostol, înregistrat de Securitate şi auzit de Silviu Brucan pe durata anchetării sale de 
către locotenent-colonelul Rădulescu. 

În aceeaşi perioadă, o delegaţie condusă de ambasadorul Constantin Ene, director în 
Ministerul Afacerilor Externe, a participat la reuniunea Conferinţei pentru Securitate şi Cooperare 
în Europa privind problematica drepturilor omului (Paris, 30 mai — 23 iunie 1989).* Aceasta a avut 
loc atât în plen (30 mai — 5 iunie 1989), cât şi în două grupe de lucru. 

Pe ordinea de zi a reuniunii de la Paris au fost menționate două probleme: „Respectarea de către 
statele participante a tuturor drepturilor şi libertăţilor fundamentale ale omului şi cooperarea în domeniul 
umanitar; aplicarea de către statele participante a prevederilor documentului final de la Viena în 
soluționarea unor probleme din domeniul umanitar, inclusiv a aşa-ziselor «cazuri şi situaţii individuale»””. 

În raportul trimis lui Nicolae Ceauşescu de către loan Totu, la 11 mai 1989, ministrul 
Afacerilor Externe a subliniat că „în interpretarea ţărilor occidentale, reuniunea s-ar înscrie într-un 
sistem de proceduri de verificare şi control a politicii statelor în aceste probleme. 

Menţionăm că, în cadrul Reuniunii de la Viena, România nu a acceptat un asemenea sistem 
şi a exprimat rezerve față de prevederile din documentul final referitor la stabilirea de proceduri 
care să dea dreptul unor state de a cere informaţii pe problemele de mai sus. În consecință, după 
Reuniunea de la Viena, au fost respinse cererile de această natură din partea unor țări occidentale”. 

Pentru a preveni orice surpriză neplăcută, Nicolae Ceauşescu a convocat o şedinţă a Biroului 
Permanent al Comitetului Politic Executiv. Aceasta s-a desfăşurat la 19 mai 1989 şi a avut un singur 
punct pe ordinea de zi: participarea delegației române la Conferința de la Paris. Cu acel prilej, 
liderul suprem al P.C.R. a declarat, chiar la începutul şedinţei: 

„Vreau să atrag atenţia asupra faptului că trebuie să luăm o poziţie foarte activă. Trebuie 
să mergem bine documentaţi şi pe primul plan să fie problemele de bază: şomajul, sărăcia, 
locuinţele, învățământul (subl.n.). 

Aţi văzut că, în S.U.A., [Robert] Mc Namara a spus ca să se reducă cu 50 la sută cheltuielile 
militare şi să se rezolve problema şomajului şi analfabetismului, inclusiv sărăcia. (...) 

Să avem toate datele oficiale care există şi cu acestea să argumentăm (că în România se 
respectă drepturile omului — n.n.), nu cum se leagă ei de faptul că nu am dat paşaport la timp unui 
nenorocit care vrea să plece din țară (subl.n.)”>. 

Ca de obicei în asemenea ocazii, Elena Ceauşescu şi-a întrerupt soţul pentru a-i ține isonul. Ea 
„ştia” mult mai bine decât participanţii la Conferinţa de la Paris ce probleme trebuie să discute aceştia. 

La rândul său, Nicolae Ceauşescu a concluzionat sec: 

„Dar acestea le discută ei. Discută prostii! Spun că unii încalcă drepturile omului (subl.n.) 

În aceeaşi zi, începând cu ora 10.30, liderul P.C.R. a condus şedinţa Comitetului Politic 
Executiv al C.C. al P.C.R. Cu acel prilej, a abordat una dintre temele sale propagandistice favorite — 
dezarmarea nucleară — în scopul discreditării Occidentului. 

„În al doilea rând — a spus Nicolae Ceauşescu —, având în vedere că, la sfârşitul acestei luni, 
NATO şi-a propus să discute problema modernizării armelor tactice şi a rachetelor nucleare cu rază 
scurtă de acțiune, consider că este necesar să adoptăm o poziție mai activă şi, prin mijloacele 
noastre de informare — presă, radio, televiziune, dar şi din partea diferitelor organizaţii de masă şi 
obşteşti, să cerem să se renunţe la modernizarea acestor arme şi să se treacă la tratative pentru 
lichidarea tuturor armelor, a celor tactice şi a rachetelor nucleare cu rază scurtă şi medie de acțiune. 

De altfel, este o acțiune largă în Europa, inclusiv în S.U.A., tot mai multe forțe acţionează în 
direcția aceasta — deşi Administraţia S.U.A. spune că este împotrivă. Dar noi trebuie să intensificăm 
acțiunile şi să întărim contactele cu alte organizaţii pentru a exercita o influență a opiniei publice 
din Europa, din întreaga lume, în aceste probleme. 


>10 


* Din delegaţia română a făcut parte şi Teodor Meleşcanu, viitor ministru al Afacerilor Externe (1992-1996). 
7 A.N.I.C., fond C.C. al P.C.R. — Cancelarie, dosar 33/1989, f. 9. 

5 Ibidem. 

” Ibidem, f. 6-7. 

10 Ibidem, f. 7. 

În mod corespunzător, în comunicatul privind şedinţa Comitetului Politic Executiv să spunem că 
România se pronunţă ferm împotrivă şi cere ca NATO să renunţe la modernizarea acestor arme şi să 
vină în întâmpinarea propunerilor țărilor socialiste, ale Uniunii Sovietice, în privinţa aceasta. 

De altfel, ţările socialiste au întocmit un apel care să fie trimis ţărilor NATO, pe problema 
aceasta — şi care a şi început să fie trimis. 

Deci, să acționăm în acest sens. 

Aceasta a fost a doua problemă internațională. 

Este foarte important să procedăm aşa, ținând seama de politica generală din totdeauna a 
partidului şi țării noastre, dar şi faptul că țările din NATO doresc să forțeze adoptarea unei hotărâri 
— deşi ştiţi bine că sunt câteva țări NATO care sunt împotrivă — şi trebuie să nu stăm fără să 
acționăm hotărât în această privinţă”. 

Prin asemenea discursuri, lipsite de o finalitate practică, Nicolae Ceauşescu dorea să se implice 
în rezolvarea unei probleme fără să aibă sprijinul liderilor din statele care deţineau arme nucleare. 

În acelaşi timp, drepturile fundamentale ale omului erau încălcate în România din cauza 
deciziilor adoptate de Nicolae Ceauşescu în cursul anilor '80. Mai mult decât atât, acesta şi-a 
instruit subordonații cum să procedeze la conferința de la Paris (30 mai — 23 iunie 1989), însă nu a 
reuşit să prevină „defecțiunea” lui Dumitru Mazilu. 

În calitate de expert în subcomisia ONU pentru Prevenirea Discriminării şi pentru Protecția 
Minorităţilor, din cadrul Comisiei ONU pentru Drepturile Omului, Dumitru Mazilu a întocmit un 
raport critic la adresa regimului impus de Nicolae Ceauşescu. Documentul a ajuns într-un mod 
misterios în Elveţia, la Comisia ONU pentru Drepturile Omului, din cadrul Consiliului Economic şi 
Social al ONU, iar la 18 august 1989 a fost publicat la Geneva. 

În acel moment, Dumitru Mazilu se afla în România, fiind supravegheat de ofiţeri de 
Securitate, iar locul său în subcomisia ONU pentru Prevenirea Discriminării şi pentru Protecţia 
Minorităţilor fusese luat de expertul Ion Diaconu. Acesta a acţionat pentru retragerea imediată de la 
subcomisia ONU a raportului întocmit de Dumitru Mazilu. 

La 1 septembrie 1989, ziarul „Le Monde” informa opinia publică despre faptul că Dumitru 
Mazilu era sechestrat în România din cauza documentului respectiv, apreciat în mod favorabil de 
zece experţi din subcomisia ONU pentru Prevenirea Discriminării şi pentru Protecţia Minorităţilor, 
în frunte cu olandezul Theo van Boven. 

În concluzie, unul dintre motivele pentru care Nicolae Ceauşescu a fost criticat în 1989, în 
presa din străinătate, l-a constituit nerespectarea drepturilor omului în România. Informaţiile din 
mass-media occidentală despre abuzurile reale sau imaginare săvârşite de autoritățile de la 
Bucureşti au avut la bază diferite surse: zvonuri din ambasadele străine care mai funcționau în 
Bucureşti, în anul 1989, relatările unor martori oculari, precum şi reportajele unor ziarişti străini, 
care au vizitat România în perioada respectivă sau care au scris despre Scrisoarea celor şase şi 
cazul „Dumitru Mazilu”. 

La acestea, s-au adăugat anumite informaţii provenite din surse care nu puteau fi verificate 
sau veridicitatea relatărilor era mai mult decât îndoielnică. Informaţiile respective au ajuns deseori 
în Occident prin delegaţiile ungare care participau la reuniunile internaționale. Ele ofereau din 
diferite motive astfel de „mostre” de încălcare a drepturilor omului în România, având la bază 
tocmai informaţii extrem de greu de verificat. 

În opinia noastră, autorităţile comuniste de la Bucureşti au dovedit în anul 1989 faptul că nu 
ştiau să gestioneze asemenea probleme din cauza opacității sistemului politic din România, impusă 
de la cel mai înalt nivel. 

Discuţiile deschise despre problemele cetățenilor puteau fi permanent „bruiate” de 
intervențiile mai mult sau mai puţin deschise ale unor lideri din aparatul de partid central şi local, 
precum şi de acţiunile temutei Securități. 


'! Ibidem, dosar 35/1989, f. 32-33. 

Anexa nr. 1 
31 mai 1989. Scrisoarea lui Gheorghe Apostol, adresată Comitetului Central al P.C.R. 


Către, 
COMITETUL CENTRAL AL PARTIDULUI COMUNIST ROMÂN 
ŞI CONSILIUL DE STAT AL REPUBLICII SOCIALISTE ROMÂNIA 


Subsemnatul Gheorghe Apostol, vă rog să-mi permiteţi a vă supune atenției următoarele: 

Este de datoria mea să arăt cu toată sinceritatea că îmi revine o mare răspundere în legătură 
cu scrisoarea trimisă în Occident de către Silviu Brucan şi citită în luna martie 1989 la posturile de 
radio străine, întrucât eu am organizat şi atras şi pe alții la această acțiune. 

Deşi eram conştient că prin ceea ce am inițiat voi susține propaganda externă contra țării noastre şi am 
să determin unele acţiuni de calomniere şi denigrare a partidului şi statului, nu am ezitat să-mi materializez 
intențiile, fiind dominat de ambiţii personale şi interese egoiste. Prin ceea ce am făcut, am pus la dispoziția unor 
cercuri străine şi oficine de propagandă reacționară materiale care, deşi nu aveau o bază reală, au susţinut 
acțiunile lor duşmănoase. Sunt conştient că prin faptele mele am nesocotit obligațiile de cetățean român şi legile 
țării, regret profund tot ce am făcut şi rog conducerea partidului şi Consiliului de Stat să-mi acorde clemență. 

Acum îmi dau pe deplin seama că am încălcat grav prevederile Statutului Partidului Comunist 
Român, contravenind îndatoririlor de a apăra unitatea partidului, de a milita pentru înfăptuirea liniei sale 
politice şi a manifesta intransigență față de acţiunile ostile orânduirii noastre socialiste şi față de cei care 
uneltesc împotriva intereselor poporului. Analizând lucid şi cu responsabilitate atitudinea ce am avut-o 
şi faptele ce le-am săvârşit, am ajuns la concluzia că trăsăturile negative de caracter, ambițiile carieriste 
şi orgoliul m-au adus în situația gravă de a mă fi pus în slujba celor împotriva cărora am luptat cândva. 

Conştient fiind că poziția şi acţiunile mele au fost exploatate pentru a se încerca discreditarea politicii 
partidului şi statului, a regimului socialist din ţara noastră, regret profund şi în totalitate actele săvârşite. 

Îmi dau seama că prin ceea ce am făcut am adus o grea ruşine şi asupra propriului trecut, 
renegând idealurile cărora le-am dedicat anii tinereții mele. Aşa cum am mai arătat, am pus mai 
presus de interesele statului şi partidului propriile interese, iar pentru realizarea unor scopuri 
personale înguste nu am pregetat să colaborez cu elemente aflate în slujba duşmanilor ţării. 

Acţiunile mele au fost urmarea unor concepţii şi orientări greşite, precum şi a unor mentalități 
străine de profilul politic şi moral ce trebuia să mă caracterizeze ca membru al partidului. 

De asemenea, fără a încerca să mă disculp în vreun mod, recunosc că în perioada îndelungată de 
timp cât am fost departe de ţară, cu o uşurinţă condamnabilă m-am lăsat influenţat de propaganda 
reacționară din exterior, abdicând în acest fel de la principiile şi normele vieții şi muncii comuniştilor. 

Acum îmi este ruşine că la vârsta pe care o am nu mai pot ţine fruntea sus în faţa foştilor 
tovarăşi de luptă, a cetățenilor ţării. În aceste clipe, fiindu-mi propriul judecător, mă angajez ca în 
tot restul vieţii mele să dovedesc devotament desăvârşit partidului şi țării. 

Rog Comitetul Central al Partidului Comunist Român şi Consiliul de Stat să-mi dea 
posibilitatea de a mă reabilita moral şi să demonstrez că pe viitor conduita mea nu va contraveni, 
sub nici o formă, intereselor partidului şi ţării. Mă angajez că nu voi mai întreprinde nimic ce ar 
putea să dăuneze politicii partidului şi statului nostru, că nu voi mai întreține nici un fel de relaţii cu 
persoane care denigrează ţara, devenind un cetățean loial şi luând poziție hotărâtă față de orice 
încercare de nesocotire sau încălcare a legilor Republicii Socialiste România. 

Asigur Comitetul Central al partidului că mă dezic în totalitate de acţiunile întreprinse, iar 
pentru faptele mele cer scuze partidului, poporului român, conducerii partidului şi statului. 

Totodată, rog ca, avându-se în vedere şi vârsta înaintată ce o am, să mi se acorde clemență. 


Cu deosebit respect, 
Gheorghe Apostol 31.05.1989 


e ANI.I.C.,fond C.C. al P.C.R. — Cancelarie, dosar 56/1989, f. 94-96. 

Anexa nr. 2 


18 august 1989. Stenograma şedinţei Comitetului Politic Executiv al C.C. al P.C.R. din ziua de 18 
august 1989, în cursul căreia s-a discutat despre scrisoarea lui Gheorghe Apostol, adresată 
Comitetului Central al P.C.R. (extrase). 


STENOGRAMA 
şedinţei Comitetului Politic Executiv al C.C. al P.C.R. 
din ziua de 18 august 1989 


Şedinţa a fost prezidată de tovarăşul Nicolae Ceauşescu, secretar general al Partidului 
Comunist Român. (...) 


Tov. Nicolae Ceauşescu: Tovarăşi, ar mai fi o problemă. Gheorghe Apostol a trimis o 
scrisoare recent la Comitetul Central al partidului, prin care recunoaşte activitatea sa de spionaj şi 
acum cere clemenţă. Am stabilit ca un grup de tovarăşi să stea de vorbă cu el. 

Poate ar fi bine ca tovarăşii Constantin Nicolae şi lon Coman, care împreună cu un grup de 
ilegalişti, au stat de vorbă cu el, să informeze Comitetul Politic Executiv. 

Tov. Ion Coman: Să informeze tovarăşul Constantin, pentru că materialul l-am întocmit 
împreună şi sunt de acord cu el. 

(Tov. Constantin Nicolae dă citire materialului referitor la discuțiile avute cu Gheorghe Apostol). 

Tov. Nicolae Ceauşescu: Scrisoarea adresată de el Comitetului Central trebuie citită, nu 
acest material. Dă-mi, te rog, mie scrisoarea. 

Tov. Elena Ceauşescu: Scrisoarea, că în rest nu are nici o importanță. 

Tov. Nicolae Ceauşescu: Printre altele, în scrisoare spune că şi-a nesocotit obligaţiile de 
cetățean român şi față de legile țării, că regretă profund şi roagă conducerea partidului şi Consiliului 
de Stat să-i acorde clemenţă. 

Spune că îşi dă seama că a încălcat prevederile statutului, că a ajuns în situaţia gravă de a se 
fi pus în slujba acelora împotriva cărora a luptat cândva. 

El însuşi recunoaşte că a intrat în legătură cu serviciile de spionaj străine şi, pus de acestea, a 
redactat diferite scrisori. 

Tov. Elena Ceauşescu: Asta este esenţialul. 

Tov. Nicolae Ceauşescu: A intrat în slujba spionajului imperialist şi sovietic. Asta este 
realitatea. Lucrul este recunoscut de el şi la cererea cărora a redactat, ca orice trădător, tot felul de 
materiale. Acesta este esenţialul. 

Şi acum, după ce se angajează că nu mai face, în faţa tovarășilor ieri a spus că îşi dă seama 
ce merită[:] „pedeapsa capitală”. Acesta este esenţialul în ce a pus în scrisoarea lui. 

Oricine poate să vină să spună dacă are o părere sau alta, dar el este vinovatul principal. Se ştie, 
Silviu Brucan este un agent vechi. S-au pus în slujba spionajului străin şi a organizat tot felul de acțiuni. 

Sigur, declară acum că se căieşte şi cere iertare. 

Tov. Elena Ceauşescu: Asta trebuia să spună. 

Tov. Nicolae Ceauşescu: De aceea am spus să meargă să stea de vorbă cu el câţiva tovarăşi 
care cunosc bine aceste lucruri. Asta este problema. 

Sigur, până la urmă va trebui să informăm — într-o formă sau alta — partidul despre această 
trădare şi să vedem cum trebuie acționat. Trădarea este trădare, punerea în slujba şi în serviciul 
spionajului străin este inadmisibilă în calitate de membru de partid. Problema cu calitatea de 
membru de partid s-a rezolvat de mult, dar vom vedea care vor fi măsurile ce trebuiesc luate, ca undeva, 
totuşi, să nu se considere că cineva poate să trădeze țara, poporul, fără a fi tras la răspundere. 

Aici autocritica nu mai are nici o valoare. Problemele de trădare nu se rezolvă prin 
autocritică, trădarea ţării nu se poate s-o rezolvi prin autocritică. 

Tov. Elena Ceauşescu: Cine trădează, răspunde. 

Tov. Nicolae Ceauşescu: Am vrut să informăm Comitetul Politic Executiv cu această 
problemă. Se va continua să clarificăm lucrurile până la capăt, pe baza recunoaşterii, pentru că ei 
s-au adresat cu scrisori. 

Foarte bine am făcut că au stat de vorbă tovarăşii din ilegalitate, care cunosc bine cum s-a 
muncit înainte şi au poziţie corectă față de partid. 

Tov. lon Coman: Este cu atât mai grav la Apostol, cu cât înainte de redactare a fost prevenit 
să nu ia legătura cu Silviu Brucan, care este spion în slujba imperialismului american. l-am atras 
atenţia că este pasibil de rigorile legii. 

Tov. Nicolae Ceauşescu: El a venit din străinătate, a fost recrutat încă din străinătate şi aici a 
executat ce i s-a spus. 

Tov. Elena Ceauşescu: Încă de mult timp a fost recrutat, în străinătate. 

Tov. Nicolae Ceauşescu: Acolo a devenit agent al spionajului străin. 

Tov. Elena Ceauşescu: lar aici şi-a continuat activitatea. 

Tov. Nicolae Ceauşescu: De altfel, el când a venit în ţară s-a oprit în Anglia, în R.F.G. 

Tov. Constantin Nicolae: În Anglia a dat un interviu la reţeaua BBC, cu condiţia să fie 
difuzat după moartea lui. 

Tov. Nicolae Ceauşescu: Acolo, de fapt, s-a oprit să fie instruit cum să-şi ducă activitatea. 

Asta este problema şi înseamnă că, realmente, trebuie să luăm o poziţie fermă față de tot şi 
de toţi cei care nesocotesc legile țării. Aţi văzut cum au procedat în Cuba, inclusiv în China față de 
trădători, că altfel nu putem să le spunem. 

Nu este vorba acum să ne grăbim. Trebuie, totuşi, o poziţie clară şi trebuie trase concluzii şi 
luate măsuri ferme. 

Tov. Elena Ceauşescu: Trebuie să informăm partidul. 

Tov. Nicolae Ceauşescu: De aceea am vrut să informăm Comitetul Politic Executiv şi să 
vedem, după 23 August, să informăm întregul partid. 

Cu aceasta, tovarăşi, am putea să închidem şedinţa, să ne facem datoria şi să întâmpinăm 23 
August cu rezultatele cele mai bune. Mai sunt doar câteva zile. 

Bine, cu aceasta ridicăm şedinţa. 


e ANI.C.,fond C.C. al P.C.R. — Cancelarie, dosar 56/1989, f. 17-19. 

STATELE UNITE ALE AMERICII ȘI EXTINDEREA SPRE EST 
A UNIUNII EUROPENE 

Abstract. The United States of America and the Eastern Enlargement of the European Union. This study refers on 
several issues related to US relations with former Communist states of Central and East Europe, from the end of the 
Cold War until nowadays. The evolution of these relations are presented in their general features, based on original 
texts, but also on works of well-known specialists from the point of view of US global policy and the role played by 
East-Central European states in this process. The presentation is made from general and specific (the case of each state 
in part) point of view, major stimulants and lacks of their evolution, and several perspectives are projected, which can 
influence their evolution in future. In conclusion, arguments are presented, why we consider these relations will 
strengthen in the future, the United States becoming the major advocate of NATO expansion and in an indirect way, of 
EU enlargement, and on the other hand, these states remaining among the most reliable Allies of the United States. 


Keywords: Contemporary International Relations, democracy, European Integration, Geopolitics, NATO expansion, 
transition, United States of America. 

Din clipa intrării în Uniunea Europeană a României şi Bulgariei se poate spune că tranziţia 
de la statutul de satelit al defunctei Uniuni Sovietice spre stat democratic, cu economie de piaţă, s-a 
încheiat pentru popoarele şi statele din Europa Centrală şi de Est. Membri în cele mai importante 
structuri euroatlantice, Uniunea Europeană şi NATO, îndeplinind, cel puţin formal, cerinţele impuse 
de aceste structuri, se pare că nu există nici o forță externă majoră care să pună în pericol procesul 
democratic şi integritatea teritorială în cazul acestora. Totuşi, nu este totuna pentru aceste state mici 
şi mijlocii cum îşi modelează propriul viitor în cadrul Uniunii şi al Alianţei şi nu este deloc de 
neglijat relaţia lor cu principala putere a lumii, Statele Unite ale Americii. 

Importanţa relaţiilor bilaterale între Statele Unite şi statele central- şi est-europene se pare că 
în nici o altă perioadă istorică n-a fost atât de dezvoltată cum este în ziua de azi, şi acest lucru s-a 
accentuat odată cu integrarea europeană a celor din urmă. În secolul al XIX-lea, Statele Unite era 
într-o ascensiune continuă, dar nu se puteau considera o mare putere mondială, şi în nici un caz nu 
una care să poată interveni în afacerile europene, iar în centrul şi estul Europei, statele de azi nu 
existau, popoarele şi teritoriul lor făcând parte din marile imperii ale lumii. 

Intervenția americană, de partea Antantei, la sfârşitul Primului Război Mondial a avut rol 
decisiv, deşi acest lucru nu s-a concretizat, în aceeaşi măsură, şi în negocierile diplomatice care au 
urmat războiului. Un lucru este însă cert: prin prezenţa şi rezultatele preşedintelui Wilson la 
lucrările Conferinţei de Pace de la Paris, convingerile lui idealiste, manifestate în cel mai 
spectaculos mod în cele 4 puncte, au influenţat într-o mare măsură destrămarea imperiilor 
multinaționale şi restructurarea Europei Central-Sud Estice în state naţionale. 

Însă pierderea alegerilor de către Wilson, deziluziile provocate de lipsa succeselor 
diplomatice imediate şi criza economică de după război au făcut ca urmaşii lui republicani să adopte 

o poziţie izolaționistă în politica externă, Statele Unite nedevenind nici măcar membru formal în 
Liga Naţiunilor, retrăgându-se şi din afacerile puterilor europene. Cum a formulat şi Henry 
Kissinger în cartea Diplomaţia, pentru politicienii americani, Europa părea a fi prea departe, în 
discuţii ce vizau state mici şi păreau a fi de neînțeles. 

Iar pentru statele mici din Europa Centrală şi de Sud Est, nou create şi adesea caracterizate 
prin insecuritate internă şi implicate în dispute sensibile şi interminabile cu majoritatea vecinilor, 
alianțele cu marile puteri europene erau mult mai importante decât relaţiile cu SUA, putere căreia îi 
lipseau şi mijloacele şi voinţa de a interveni în aceste dispute. 

În timpul celui de-al Doilea Război Mondial aceste state şi popoare au fost fie cucerite de 
Germania nazistă, fie atrase ca ţări-satelit în orbita acțiunilor acesteia. Unele s-au regăsit, la finalul 
războiului, între cei învingători, pentru simplul fapt de a fi fost victimele agresiunii celui mai mare 
dintre învinşi. Altele şi-au păstrat continuitatea existenţei statului, dar pentru că s-au aliat cu 
Puterile Axei, chiar participând la acțiunile acestora împotriva Aliaților. De exemplu, Ungaria, 
România şi Bulgaria au fost nevoite să declare război şi Statelor Unite, dar acest fapt în sine n-a 
avut repercusiuni concrete, Aliaţii occidentali considerându-le mai mult victimele agresiunii 
germane şi ale propriilor guverne profasciste, decât nişte agresori reali. Pe lângă aceasta, soarta 
finală era aceeaşi, atât pentru „învingători” cât şi pentru învinşi: au intrat în sfera de influenţă a 
Uniunii Sovietice, devenind sateliții acesteia. 

În consecinţă, pe parcursul Războiului Rece, țările Europei de Est şi cele ale Europei de 
Vest au avut o evoluție diferită. Pe când în Vest economia ruinată de război s-a reconstruit cu ajutor 
american substanţial (constând, mai ales, dar nu numai, în Planul Marshall), s-a creat structura 
defensivă Alianţa Nord-Atlantică şi s-a început unificarea europeană prin tratatele care au pus baza 
instituționalizată a viitoarei Uniuni Europene. Iar în țările din Est, mai puţin norocoase, cetăţenii au 
fost nevoiţi să treacă timp de un jumătate de secol prin experiența comunismului. 

Deşi, atât în mod oficial, dar şi practic, aceste ţări au aparținut Blocului comunist, au fost 
numeroase cazuri când manifestările uneia sau alteia au atras simpatia americană, fapt ce s-a 
concretizat, deseori, şi în anumite avantaje politice şi economice. Exemple ar fi dizidenţa lui Tito 
față de Stalin, revoluţia maghiară din 1956, opoziția lui Ceauşescu față de invazia sovietică în 
Cehoslovacia, cu ocazia Primăverii de la Praga şi Solidarnost-ul polonez. 

Au existat chiar gesturi politice majore, precum unele vizite oficiale americane sau gesturi 
practice, concrete, cum a fost acordarea clauzei națiunii cele mai favorizate, aceste gesturi putând avea 
şi un revers coercitiv. De exemplu, s-a acordat clauza naţiunii celei mai favorizate Iugoslaviei, României 
şi Poloniei, dar a fost retrasă acesteia din urmă în 1981, din cauza impunerii legii marţiale”, iar 
României, în 19885, din cauza abuzurilor regimului Ceauşescu privind drepturile omului. 

Dar importanţa acestor gesturi bilaterale n-a surclasat nici o clipă importanța relaţiilor cu 
Uniunea Sovietică, până la colapsul sistemului comunist. 

După căderea comunismului, aceste state s-au reorientat spre valorile democrațiilor 
occidentale, încercând să dezvolte şi să perfecționeze democraţii pluraliste, cu o administraţie 
competitivă ca şi economie de piaţă funcţională. În aceste demersuri s-a simţit nevoia sprijinului şi 
cooperării cu statele occidentale, cu care au încercat să aibă relații cât se poate de bune, precum şi 
integrarea în structurile euro-atlantice.” 

Dar în această fază, majoritatea politicienilor din America şi Europa de Vest, nemaisimțind 
teama de Uniunea Sovietică, îşi permiteau să aibă dubii şi suspiciuni în privința onestității şi 
seriozități scopurilor, precum şi al competenţei acestor state de a-şi realiza aceste obiective, cerând 


! Henry Kissinger, Diplomaţia, Bucureşti, Editura All, 1998, p. 343. 

? K. J. Holsti, International Politics, Prentice Hall Publishers, 1995, p. 168. 

* Vasile Puşcaş, Sticks and Carrots. Regranting the Most-Favored Nation Status for Romania (US Congress 1990- 
1996), Cluj-Napoca, Editura Eikon, 2006, p. 318. 

* Joseph F. Harrington, Bruce J. Courtney, Relaţii româno-americane 1940-1990, laşi, Institutul European, 2002, p. 505-538. 
5 Când vorbim de structuri euro-atlantice, de obicei înţelegem sub aceste două structuri diferite: Uniunea Europeană şi 
NATO. Deşi este vorba de două entităţi complet diferite ca şi structură şi scop, în limbajul politic central-est-european 
s-a încetățenit expresia, intrarea în cele două structuri fiind considerată de o importanţă similară şi simultană (n.a.). 


172 


înainte de toate garanţii serioase. Astfel, primele aplicaţii entuziaste ale Cehoslovaciei, Poloniei şi 
Ungariei, din 1991, s-au izbit de un refuz politicos, dar prompt.“ 

În cazul NATO era vorba nu numai de faptul că aceste ţări ar putea să reprezinte surse de 
tulburări interne în cadrul Alianţei, ci şi precauţia de a nu enerva prea tare Rusia.” 

În cazul Uniunii Europene era vorba şi de mai mult. Această entitate politică şi economică 
suprastatală, creată pe baza liberului consimțământ al membrilor acesteia, avea nevoie de mai mult 
decât nişte simple manifestări de voință. Amintirea lărgirii spre Sud al Uniunii, precum şi 
experienţa reunificării germane, au ridicat nişte condiţii grele, dar realizabile, în faţa noilor 
candidaţi, admiterea lor în această structură fiind condiționată de realizările acestora. 

Despre istoria integrării europene s-au scris deja biblioteci întregi", de aceea redăm doar 
câteva evenimente mai importante care au urmat prăbuşirii comunismului. 

La sfârşitul anilor optzeci, pentru stimularea schimbărilor, în sensul deschiderii spre 
economie de piață, se creează anumite programe în Occident, dintre care cel mai important este cel 
denumit PHARE, care oferea asistență financiară acelor țări din Europa Centrală şi de Est care 
doreau restructurarea economiilor interne. În 19 septembrie 1989 se semnează primul acord 
bilateral de comerţ între Comunitatea Europeană şi Polonia (un tratat similar fiind semnat cu 
România în 22 octombrie 1990). După Maastricht (1992) se decide extinderea Uniunii Europene şi 
se elaborează criteriile de aderare (1993). În 22 noiembrie 1991 se semnează acordurile de asociere 
cu Polonia, Ungaria şi Cehoslovacia. În 1 aprilie 1994, Ungaria este prima ţară care îşi depune 
oficial cererea de aderare, fiind urmată apoi de alte state din zonă. În 9-10 decembrie 1994, are loc 
şedinţa Consiliului European de la Essen, în care se elaborează şi se dezbat strategii privind 
transformarea candidaţilor pentru Uniune, în scopul eurocompatibilizării acestora. În 11 martie 
1998 se încep negocierile cu 6 ţări candidate”, în 2000 cu alte 6 state (inclusiv România), iar în 2004 
devin membri cu drepturi depline 10 ţări, în 2007 alte două, numărul de membri ai Uniunii 
Europene fiind în clipa de față de 27. 

Astăzi, cooperarea între Uniunea Europeană şi Statele Unite este foarte importantă, dar nu 
este singurul aspect major al vieţii politice internaţionale. În aceste condiţii, semnificaţia simbolică 
şi strategică a noilor membri al Uniunii creşte. 

Cel mai important aliat al Statelor Unite în Europa Centrală este Polonia. Cauzele acestui fapt 
sunt multiple. Una dintre acestea ar putea fi prezența masivă a etnicilor polonezi în Statele Unite şi 
puterea de lobby exercitată de aceştia. La începutul anilor nouăzeci, în SUA trăiau 12 milioane de 
cetăţeni de origine poloneză", concentrați mai ales în metropolele mari!!, dovedind în acelaşi timp 
loialitate față de Statele Unite, cât şi faţă de ţara de origine. Un alt motiv major ar fi mărimea relativ 
însemnată a Poloniei, aceasta fiind cea mai mare ţară din regiune, reprezentând, în acelaşi timp, un 
important aliat politic şi militar, precum şi un teren foarte promiţător pentru investiţii. 

Polonia este, în clipa de faţă, ţara din regiune cu cele mai însemnate investiţii americane’? şi este 
una din acele ţări care, în ultima vreme, n-a acordat numai sprijin moral Statelor Unite, ci şi unul 
concret, mai ales în acțiunile militare ale acestora din Irak şi Afganistan. Cu ocazia „Revoluției 
Portocalii” din Ucraina, preşedintele polonez Kwasniewski a fost unul dintre liderii care erau tot timpul 
în contact direct cu Casa Albă’, consultându-se în privinţa strategiei comune. În 2004, Polonia a decis 
să cumpere 48 de avioane de luptă F-16, refuzând astfel ofertele alternative ale puterilor europene. 

Faptul că puterile europene nu salutau această decizie era secundar pentru administrația 
poloneză. Janusz Reiter, fost ambasador polonez în Germania, directorul Institutului Warsaw Center 
pentru Relaţii Internaţionale, spunea: „Dacă îi pui în fața unei alegeri pe polonezi, vor alege Statele 
Unite în defavoarea Europei. De ce ? Din cauza istoriei, dar şi din cauza sentimentului că din 
punctul de vedere al securităţii, Europa este încă o promisiune. Statele Unite este realitate”. 

Aparent, Polonia încearcă să compenseze, prin relaţia americană, frustrările şi temerile naționale 
faţă de vecinii mai puternici, Germania şi Rusia. Participă la toate acţiunile americane în care se pune 
într-un fel sau altul, problema securităţii euro-atlantice'”, iar în discursurile lor, mai mulţi politicieni 
polonezi accentuează necesitatea unităţii lumii occidentale pe baza intereselor şi valorilor comune. De 
exemplu, Jacek Saryusz-Wolski a formulat aceasta în felul următor: „Nu suntem atlantici pentru că 
acesta este interesul Washingtonului, ci pentru că noi suntem foarte devotați legăturilor transatlantice. 
Deoarece acestea sunt bune pentru Europa şi sunt bune pentru Polonia”. 

Există oare posibilitatea ca Polonia să devină principalul aliat al Statelor Unite în cadrul 
Uniunii Europene? Este foarte puţin probabil, nu atât din lipsă de interes sau de voință, ci din cauza 
unor limite pe care Polonia nu are cum să le depăşească în viitorul prea apropiat, iar majoritatea 
politicienilor polonezi sunt conştienţi de acest fapt. „Se pare că americanii cred că rolul nostru în 
Europa trebuie să fie unul asemănător cu cel al Germaniei, Italiei sau al Marii Britanii. Dar se 
înşeală. Noi nu avem un asemenea potenţial şi capacităţile noastre sunt mult prea limitate. Cu toate 
acestea, modul special în care suntem trataţi de către americani ne întăreşte în mod semnificativ 
poziţiile în Europa. Dacă nu am avea relaţii atât de bune cu americanii, am pierde foarte multe din 
poziţii. Aşadar, este interesul nostru să păstrăm nişte legături foarte bune cu Statele Unite şi să-i 
influențăm politica cât putem noi de bine. In limitele scopurilor noastre am reuşit să obținem 
succese în politica noastră faţă de America. Participarea noastră în Irak, de partea americanilor, a 
fost un act curajos şi eficient. Drept rezultat am avut posibilitatea să dezbatem cu politicieni 
americani în privința Irakului şi a altor probleme...”, susţinea un fost demnitar polonez. 

Un alt aliat al Statelor Unite, deci euro-atlantist convins este Republica Cehă. Deoarece 
mulți politicieni cehi îşi văd politica naţională ameninţată de puterea covârşitoare a vecinului 
german’, vor să coopereze cu Statele Unite cât se poate de bine. În discursul politicienilor cehi, 
chiar şi Uniunea Vest-Europeană, fostul „braț armat al Uniunii Europene” trebuia să fie mai mult un 
organism complementar pentru NATO şi în nici un caz o alternativă sau un rival al acestuia. 

După cele spuse de prof. Murray Wanderbaum, „în mod tradițional, Statele Unite au relații 
foarte speciale cu poporul ceh. Există acolo o rezervă substanţială de bunăvoință faţă de 
americani. Statele Unite au avut un rol primordial în crearea Cehoslovaciei independente”. 

Statele Unite au oferit ajutor important Cehiei, în perioada de tranziţie din anii nouăzeci, şi a 
rămas până în clipa de față între primii cinci investitori de pe piaţa cehă. Cehia a asumat să sprijine 
lupta împotriva terorismului internaţional, fapt apreciat la rândul lui de conducerea americană. 

Au existat în trecutul apropiat şi cazuri în care americanii au recurs la presiuni asupra Pragăi, mai 
ales în anii nouăzeci. De exemplu, în 1996, Congresul SUA şi Departamentul de Stat, împreună cu 
Parlamentul European şi Consiliul Europei, au cerut anularea proiectului ceh privind neacordarea cetăţeniei 
acelor persoane care nu au doi ani de rezidenţiat şi un cazier criminal nepătate o perioadă de cinci ani?! 

Pe de o altă parte, nu toţi intelectualii cehi sunt devotați sută la sută oricărui ideal american, de la 
celebra idee a lui Vaclav Havel, care a propus desființarea simultană a Tratatului de la Varşovia şi NATO 
şi scoaterea trupelor americane din Europa” până la manifestaţiile antirăzboi din zilele noastre. Dar aceste 
manifestări niciodată n-au avut vreun efect major, iar relaţiile între cele două țări continuă să fie puternice. 

Oarecum similar, dar având şi diferenţe, au evoluat şi relațiile cu Slovacia. Această ţară a militat 
tot timpul pentru relații diplomatice corecte şi bune cu Statele Unite. Investiţiile americane în Slovacia sunt 
importante, mai ales în tradiționala industrie de producţie de oţel, în care compania „US Steel” a investit 
masiv, contribuind, astfel, la realizarea unei producţii moderne şi competitive”, fapt ce a fost premiat, în 
2003, de către Departamentul de Stat american cu „Award for Corporate Excellence”? 

Anumite aspecte ale vieţii politice slovace au creat de multe ori nelinişte în rândul 
politicienilor statelor vecine şi al mai multor observatori occidentali care, din când în când, au şi 
manifestat nemulţumirile nu numai prin vorbe, ci şi prin fapte. În timpul guvernării lui Meciar 
(1994-1998), deşi țara avea o economie stabilă, imaginea sa a avut mult de suferit din cauza 
manifestărilor naţionaliste. Madeleine Albright i-a spus clar lui Meciar, după summit-ul NATO de 
la Madrid din 1997, că din cauza lui n-a fost admisă Slovacia în NATO împreună cu celelalte țări 
ale grupului Visegrád”, iar George Soros vorbeşte deschis, într-una din cărţile sale, despre faptul că 
Fundaţia lui a făcut tot posibilul pentru căderea guvernului Meciar, în 1998.* 

Însă în clipa de faţă relaţiile Slovaciei cu vecinii, cu UE şi cu Statele Unite, în ciuda unor dispute mai 
reduse, continuă să se dezvolte într-o direcție pozitivă, fluxul investițiilor şi al persoanelor se desfăşoare într-un 
mod netulburat, oficialii slovaci în Uniunea Europeană sunt activi, trupele slovace acționează în Irak. 

Ungaria a fost văzută ca fund unul dintre cei mai stabili piloni occidentali în Europa Centrală. 
Simpatia americană față de Ungaria a crescut semnificativ după 1956, iar în deceniile imediat următoare 
evoluţia comunismului în Ungaria a fost oarecum diferită față de celelalte țări din Jur. A beneficiat de o 
relativă liberalizare a economiei şi companiile occidentale erau binevenite în ţară. 

În urma prăbuşirii comunismului, investiţiile americane au intrat în ţară într-un mod rapid. Mai 
ales companiile mari de genul Ford, IBM, General Motors, General Electrics, Westel etc. au intrat 
repede pe piaţă, iar începând din 1990, cetăţenilor americani li s-a permis să călătorească fără vize în 
Ungaria.” Transformările interne nu erau atât de dureroase, aşa cum erau în ţările vecine, iar statele 
occidentale au fost, la rândul lor, dornice să-şi îmbunătăţească relaţiile bilaterale cu Ungaria. 

Deşi din 1990 încoace n-au avut loc tensiuni majore între SUA şi Ungaria, nu se poate spune 
că n-ar fi existat, din când în când, nemulțumiri dintr-o parte sau alta. De exemplu, în vara 1996, la 

summit-ul minorităților maghiare din Budapesta, sub preşedinţia guvernului Horn, s-a adoptat o 
declarație conform căreia supraviețuirea comunităților maghiare din afara granițelor ţării poate fi 
asigurată doar prin autonomie şi autoguvernare. 

Oficialii americani au reacționat prompt şi admiterea Ungariei în NATO, în 1997, nu mai 
părea atât de sigură, guvernul Horn fiind obligat să bată în retragere.” Un alt moment în care 
oficialii americani şi-au exprimat nemulțumirea a fost în 2002 când, în urma deciziei guvernului 
maghiar de a achiziționa, în scopul modernizării forțelor aeriene, avioane Grippeni suedeze în loc 
de avioane F-16 americane, a determinat Administrația Bush, după toate aparențele şi informaţiile 
de presă, să nu-l primească pe premierul Viktor Orbán în vizită oficială la Washington." 

Pe de altă parte, se pare că guvernele Ungariei, fie ele de stânga sau de dreapta, nu s-au 
aliniat politicii atlantice într-o aşa de mare măsură cum au făcut-o (şi o fac) cehii sau polonezii, 
încercând atât în clipele de dispută, cât şi în afara acestora, să penduleze între axa Germania-Franţa 
şi puterile atlantice. Pe lângă afacerea cu avioanele Grippeni, o dovadă bună în acest sens este 
decizia guvernului Gyurcsány care, imediat după realegerea lui George Bush Jr., şi-a anunţat 
intenţia de a-şi retrage trupele din Irak.*! Însă relaţiile bilaterale continuă să aibă un sens normal şi 
nu se întrezăresc tensiuni majore în viitorul apropiat. 

Importanța României pentru Statele Unite a crescut în mod semnificativ în ultimii ani. În 
anii nouăzeci, relațiile s-au îmbunătățit vizibil în comparaţie cu atmosfera rece din ultimii ani ai 
regimului Ceauşescu, mai ales după ce România şi-a anunţat sprijinul pentru primul război din Golf 
şi după ce a fost prima ţară din regiune în 1994 care a aderat la Parteneriatul pentru Pace.” 

Au existat însă semne de întrebare serioase, din cauza celor întâmplate în viaţa internă a țării, în 
legătură cu funcționalitatea economiei de piaţă şi a democraţiei din România, ţara fiind tratată multă 
vreme ca un fel de paria util, dar foarte probabil incapabil de integrare odată cu celelalte țări din zonă. 

În ciuda tuturor eforturilor sale, România n-a reuşit să fie admisă în NATO în 1997, existau 
zvonuri că o soartă similară se pregătea pentru 2002, iar în privința aderării la UE, lucrurile păreau a 
fi şi mai dificile. În ultimul deceniu s-a observat o îmbunătăţire rapidă a percepţiei reuşitelor 
României, ceea ce a fost marcat şi cu calitatea de membru atât în NATO, cât şi în UE. 

În politica românească există, în mod tradiţional, o puternică simpatie faţă de Statele Unite, 
fapt ce se manifestă, în mod vizibil, atât în comportamentul populaţiei de rând, când şi în gesturi 
oficiale. Cu ocazia primei vizite a unui şef de stat american la Bucureşti, încă în România ceauşistă, 
în 1969, Nixon a beneficiat de o primire călduroasă, în mare măsură spontană, care l-a influenţat şi 
pe Kissinger”, iar cu aproape trei decenii în urmă, când în 1997 preşedintele Clinton a vizitat 
România, imediat după respingerea acesteia de la admiterea în NATO, Madeleine Albright a fost 
nevoită să mărturisească că majoritatea oficialilor americani s-au simțit vinovaţi pentru poziția lor 
fermă de dinainte, din cauza primirii călduroase.” 

Se pare că îmbunătăţirea percepției asupra importanţei României se datorează atât lui 11 
septembrie 2001, cât şi orientării euroatlantice ferme a României. Cum formulează şi Tom 
Gallagher, “nu este deloc o coincidență că cei mai insistenţi susținători — Marea Britanie, Italia şi 
Spania — sunt, totodată, statele UE care au acordat cel mai mare sprijin ţelurilor militare urmărite 
de preşedintele Bush în Orientul Mijlociu. Aceste state, cu orientare atlantică, sunt dependente de 
rezervele de petrol din Orientul Mijlociu, necesare pentru viabilitatea lor economică, au fost 
impresionate de dorința României, ca țară aflată într-o parte a lumii cu o poziţie tot mai strategică, 
de a acţiona ca un cap de pod pentru operaţiunile conduse de SUA acolo”. 


* Tom Gallagher, Furtul unei națiuni. România de la comunism încoace, Bucureşti, Editura Humanitas, 2004, p. 152. 

“0 http://index.hu/politika/belfold/ujcikk9390/, accesat în data de 15.VIII.2006, 19:35 

” Ilisies Zoltán, „Magyarország szerepvállalása a béketámogató műveletekben, az iraki misszió tapasztalatai”, in: 
Külügyi Szemle, Nr. 1-2, 2006, pp. 223-229. 

* Tom Gallagher, op. cit., p. 150. 

33 Goldman, Revolution and Change..., p. 296-298. 

* Henry Kissinger, White House years, p. 157. 

35 M. Albright, op. cit., p. 345-347. 

* Tom Gallagher, op. cit., p. 367. 

Totodată, România face, din când în când, gesturi importante pentru SUA care nu sunt 
neapărat pe placul statelor europene. De exemplu, în 1 august 2002, România a fost prima ţară care 
a semnat cu SUA un acord bilateral care oferea militarilor şi diplomaților americani imunitate faţă 
de Tribunalul Penal Internaţional, organism aflat sub jurisdicția ONU. Criticismul Comisiei 
Europene, exprimat în 9 august 2002, a fost ferm: „Ne-am fi aşteptat ca un viitor stat membru 
măcar să se consulte cu noi cu privire la o chestiune atât de importantă." 

Cu toate acestea, se pare că asemenea gesturi n-au împiedicat deloc intrarea României în UE 
(este drept, nu se poate estima în procente nici cât ar fi ajutat sau împiedicat acest lucru) şi România 
nu a vrut să aleagă între Statele Unite şi Uniunea Europeană, ci a dorit o cooperare cu ambele. Cum 
a formulat şi preşedintele ţării (2006), România doreşte să rămâne un suporter al unei legături 
strânse între Europa şi Statele Unite."* 

Iar un alt politician de marcă al primilor ani ai secolului XXI, fostul prim-ministru Adrian Năstase, 
formula aceleaşi idei în felul următor: „Parteneriatul euro-atlantic e necesar şi pentru a face față 
presiunilor globalizării: creşterea nivelului de trai, eliminarea diviziunilor nord-sud, implementarea 
valorilor democratice, reducerea amenințărilor transnaționale...” 2° 

Un caz aparte este cel al Bulgariei. Aceasta, prin tradiționalele caracteristice filogermane şi 
filoruse, poate că este mai puţin entuziasmată de Statele Unite decât celelalte ţări foste comuniste. Ca şi 
România, înainte de 11 septembrie 2001, Bulgaria era considerată ca fiind de importanță secundară faţă de 
țările Grupului Visegrád privind integrarea în structurile euroatlantice, iar entuziasmul bulgarilor față de 
aceste obiective nu se compară cu cel al românilor, de exemplu. În timpul extinderii NATO din 1997, 
americanii aflaţi în vizită la Sofia erau mult mai interesaţi de acest proces decât gazdele lor." 

La nivelul politicii externe, în aceeaşi perioadă, Bulgaria se ținea cât se poate de departe de 
conflictul iugoslav şi şi-a întărit cooperarea economică mai ales cu Germania şi cu Italia.“ În 2002, 
mai ales din cauza importanței ei strategice supraapreciate, a intrat în NATO în 2002, iar în Uniunea 
Europeană în 2007. Şi chiar dacă lipsesc din partea oficialilor bulgari declarațiile pompoase, 
atitudinea lor față de Statele Unite este una binevoitoare. Alături de România, Bulgaria a fost 
dispusă să ofere baze pentru armata americană, cu ocazia operaţiunilor strategice din Orientul 
Mijlociu, pe când grecii şi turcii, aliaţi tradiționali în NATO, erau reticenţi în această privință.” 

Deşi Bulgaria, ca şi alte ţări, a avut de pierdut pe planul comerțului extern din cauza 
acțiunilor SUA, războiul din Golf însemnând pentru Bulgaria o pierdere de 4 miliarde de dolari din 
cauza sancţiunilor internaționale impuse faţă de Irak şi câte 2 miliarde anual, între 1992-1999, din 
cauza sancţiunilor împotriva Iugoslaviei“, ea nu a protestat niciodată pentru aceasta. Trupele 
bulgare participă la operațiunile din Afganistan şi Irak şi teritoriul ţării joacă un rol important în 
planurile Statelor Unite referitoare la Orientul Mijlociu, regiunea Mării-Negre-Caucaz şi Balcani. 

Dar care sunt posibilele avantaje, eventual dezavantaje majore ale Statelor Unite în legătură 
cu aderarea acestor țări la Uniunea Europeană? Acestea se pot împărți în trei mari problematici: 
chestiuni politice la nivel geostrategic, chestiuni politice la nivel simbolic şi chestiuni economice. 

Ca să putem înţelege, din punctul de vedere al Statelor Unite ale Americii, importanța 
aderării statelor central-est europene la Uniunea Europeană, trebuie să vedem înainte de toate 
poziția ocupată de Uniunea Europeană în viziunea politicii externe a SUA. Uniunea Europeană, 
această entitate fără precedent în istorie, este rezultatul unei evoluţii continue de după cel de-al 
Doilea Război Mondial, la baza căreia au stat structuri de integrare economică față de care SUA s-a 
manifestat tot timpul binevoitor. Deşi au existat neînțelegeri, din când în când, între Statele Unite şi 
aliații din Europa de Vest, (cazul cel mai celebru, probabil, fiind problema Canalului Suez din 


37 Ibidem, p. 365. 

38 Extras din discursul preşedintelui Traian Băsescu din 20 ianuarie 2006, în Lumea, 2006, Nr. 2 (154), p. 14. 

1956), acestea niciodată nu s-au concretizat în conflicte armate, iar raportul de forţe era vizibil 
asimetric, în favoarea Statelor Unite. 

Discrepanţa pe plan economic a început să diminueze treptat şi în mod continuu începând 
din anii optzeci, iar în anii nouăzeci, Comunitatea, mai apoi Uniunea Europeană a beneficiat de 
circumstanţe care au generat o situaţie în care avea nenumărate avantaje strategice față de Statele 
Unite. Fostul negociator şef al Ungariei cu UE, Balázs Péter menţionează două dintre acestea, mai 
ales de la începutul anilor nouăzeci: programul Pieţii Interne în cadrul Comunităţii şi schimbările de 
regim din statele foste comuniste.” 

Dar aici trebuiesc menţionate şi alte câteva. De exemplu, urmând sfârşitului Războiului 
Rece, puterea Uniunii Sovietice, pe post de „sperietoare” comună până atunci, a dispărut, iar țările 
europene au putut adopta un altfel de stil în politica mondială decât cel al aliatului transatlantic, 
acest lucru fiind cel mai vizibil în abordarea față de problema procesului de pace din Orientul 
Apropiat şi Mijlociu (a se vedea Procesul Barcelona). 

Asemenea strategii nu numai că puteau contribui la tratarea efectivă a unor probleme 


1. vi. 


economică al Uniunii, decât a Statelor Unite şi Japoniei.” Iar în urma perceperii hegemoniei 
militare americane, mit zdruncinat de 11 septembrie 2001, dar alimentat din plin până atunci, şi 
chiar şi după aceea, de acțiunile militare ale Administrațiilor Bush, Clinton şi Bush Jr., nu este deloc 
de mirare că marile firme europene sunt binevenite şi în acele ţări, de exemplu Iran, Vietnam etc., în 
care persoanele fizice şi juridice americane au fost considerate non grata. 

Iar pe planul imaginii generale putem fi de acord cu Balázs că, pentru Uniunea Europeană, 
Statele Unite are trei funcții: principalul competitor economic, cel mai important aliat militar şi 
model în privinţa instituţionalizării procesului de integrare.“ Iar în aceste condiţii nu este un lucru 
deloc de neglijat că cele 12 ţări noi au adus în UE 106 milioane de consumatori, care împreună cu 
cei 380 milioane de până atunci vor forma o piață de aproximativ 500 de milioane.” 

La fel, şi pentru Statele Unite, extinderea Uniunii Europene a adus atât avantaje, cât şi 
probleme, în acelaşi timp. Din perspectivă geostrategică americană, putem distinge două feluri de a 
privi lucrurile, una pesimistă şi una optimistă. Cea pesimistă nu este foarte vehiculată, din motive 
lesne de înţeles, şi s-ar baza mult pe teoriile şcolii geopolitice anglo-saxone clasice. Încă în 1942, 
Nicholas John Spykeman a formulat, pe baza teoriei mackinderiene, că unificarea europeană ar 
slăbi mult puterea atlantică a Statelor Unite, ba chiar poate să afecteze şi poziţiile acestora în 
emisfera vestică, iar soluția cea mai bună din acest punct de vedere ar fi o alianţă regională, în care 
„Statele Unite ar fi membru din afara regiunii”. 

Asemenea perspective se adeveresc însă numai dacă structura unificată europeană ar fi o entitate 
omogenă, puternic centralizată şi independentă, cu o putere militară solidă şi cu scopuri agresive în politica 
mondială, ceea ce nu e cazul Uniunii Europene şi în mod sigur, n-o să fie în următoarele decenii. 


^ La fel ca şi în cazul integrării europene, în cazul comportamentului SUA în timpul Războiului Rece există o 
bibliografie vastă, din care menţionăm aici: Henry Kissinger, Diplomacy, New York, Simon & Schuster, 1994; Martin 
McCauley, Rusia, America şi Războiul Rece, laşi, Editura Polirom, 1999; Charles S. Maier, The Cold War in Europe 
(Era of a divided continent), New York, Markus Wiener Publishing, 1991; Wayne C. Mc Williams, The World since 
1945: politics, war and revolution in the Nuclear Age, Colorado, Lynne Rienner Publishers Inc., 1988; Odd Arne 
Westad (ed.), Reviewing the Cold War. Approaches, Interpretations, Theory, London, Frank Cass Publishers, 2000 etc. 
“5 Balázs Péter, Az Európai Unió kiilpolitikăja és a magyar-EU kapcsolatok fejlődése, Közgazdasági és Jogi 

În 1997, Zbigniew Brzezinski vorbea deja despre faptul că Europa ar putea fi capul de pod 
al intereselor geostrategice SUA, care ar ajuta la împlinirea obiectivelor pe termen scurt, cât şi pe 
cel lung.” Iar aceasta datorită faptului că Uniunea Europeană nu este deloc o structură omogenă, cu 
instituţii supranaționale care să poată obliga statele membre să se comporte într-un anumit fel. Nu 
este o întâmplare că Statele Unite, în clipa de față, îşi direcționează diplomaţia mai mult spre 
instituţiile statelor membre decât spre instituţiile comunitare ale Uniunii.” 

Iar în clipa de față majoritatea statelor din Europa Centrală şi de Est sunt considerate mai 
filoamericane decât cele din Europa de Vest. Iar cu trecerea timpului se înmulţesc tot mai mult 
declaraţiile critice din partea unor oficiali europeni la adresa politicilor războinice americane, urgentând, 
totodată, ca Uniunea Europeană să adopte şi să propage soluţii proprii, mult mai paşnice, dar eficiente. 

De exemplu, premierul grec Simitis spunea următoarele în martie 2003 cu ocazia războiului 
din Irak: „Această perioadă este dificilă pentru pace, deoarece cu toții au pe buze acest cuvânt şi 
declară că luptă pentru pace, interesele, ambițiile, dorinţele de a controla şi de a conduce lumea 
rămân vii. Este regretabil că UE nu are posibilitatea de a impune o direcţie, dar poate crea un 
anumit climat, poate deveni ecoul necesităţii. "5 

La nivelul declaraţiilor de simpatie, între Statele Unite şi Europa Centrală şi de Est, situaţia a 
fost tot timpul pozitivă în urma căderii comunismului. „Mai puțin de doi ani cu toți aveam dubii 
serioase dacă popoarele din această regiune pot să scape de comunism, dacă înțeleg cu adevărat sau 
doresc cu adevărat democraţia. Din fericire, i-am subestimat”. scria în 1992 Joshua Moravchik."* 

lar cu aproape un deceniu mai târziu, Larry Diamond scria despre aceste state că „nu 
generează probleme pentru Statele Unite. În cea mai mare parte, sunt piloni ai stabilităţii şi 
libertății regionale sau cel puţin state cu care putem face afaceri şi putem realiza cooperare. Nu 
sunt sursele acelor violenţe criminale sau teroriste care ameninţă Statele Unite”. 

lar recent, cu ocazia Conferinţei de la Vilnius, din 2006, vicepreşedintele Dick Cheney 
formula următoarele idei: „Democraţiile tinere din măreața noastră Alianţă au reînnoit-o pe 
aceasta, aducând energie, înțelepciune şi claritate morală în Consiliile Europei. Pentru ei, 
experiența tiraniei este reală şi recentă. Aşadar, ei pot să înţeleagă nevoia de precauţie faţă de 
pericol, datoria de a-l numi pe Cel Rău pe nume şi responsabilitatea celor liberi de a-i apăra pe cei 
inocenți şi de a se confrunta cu cei violenți” $ 

În aceste circumstanţe, Statele Unite nu puteau decât să privească cu simpatie procesul de 
integrare europeană, chiar dacă nu dispuneau de nici un mijloc de intervenţie directă în acest fenomen. 

La nivelul declaraţiilor, oficialii americani s-ar strădui să sublinieze importanţa unei Uniuni 
Europene puternice pentru ei, iar aceasta se realiza prin extinderea estică. Într-o prezentare din 
primăvara 2000, ambasadorul Statelor Unite la Uniunea Europeană, Richard L. Morningstar, 
sintetiza într-un mod clar şi cuprinzător relația extinderii Uniunii şi interesele Statelor Unite: 
„Remarc că extinderea este o problema internă a Uniunii Europene, dar este important de 
menționat că există şi alte ţări, decât cele implicate direct, afectate de acest proces. Când 
candidaţii încep să-şi alinieze politicile externe şi interne la cele ale UE, relaţiile lor bilaterale cu 
alte țări, între care şi cele cu Statele Unite, sunt afectate inevitabil. Statele Unite au avut relaţii 
bilaterale puternice cu toate candidatele pentru Uniune. Aceste ţări au contat pe sprijin american 
care să-i ajute să treacă prin tranziţia dificilă de la comunism la democraţie. Și vor continua să se 
uite la noi ca sursă a securităţii vitale şi ajutor economic în viitor. Deci, noi avem intenția de a 
păstra aceste legături bilaterale puternice cu aceste ţări, după ce acestea vor deveni membri UE, la 
fel cum am făcut şi cu celelalte 15 ţări, membri deja. Noi recunoaştem în totalitate ca fiind legitime 
acele interese ale Uniunii care cer alinierea noilor membri la aquis-ul european şi nu vrem să ne 

amestecăm în acest proces. Dar avem interese importante în regiune. Avem şi abilitatea de a 
contribui la acest proces. Creşterea volumului investiţiilor în Europa de Est — atât din partea 
americană, cât şi din restul lumii — este importantă pentru a uşura costurile economice şi sociale 
ale absorbției acestor economii în cadrul UE”. 

Mark Pekala, înalt oficial din Departamentul de Stat, într-o prezentare din aprilie 2007 la 
Bruxelles, susţinea că țările din Europa Centrală şi de Est împărtăşeau, într-o mare măsură, acelaşi 
valori ca şi Statele Unite, iar prezenţa lor în UE întărea cooperarea între cele două entități." Iar 
colega lui, Judith Garber, mergea şi mai departe, cu ocazia aceluiaşi eveniment, invocând ca 
exemplu pozitiv că, deşi aceste țări încă mai au câteva probleme de rezolvat, contribuie la 
transformările democratice din alte teritorii. Printre aceste proiecte, ea menţionează eforturile 
Ungariei în Afganistan, care îşi coordona propria echipă de reconstrucție cu Centrul Internaţional 
pentru o Tranziție Democratică; tot în cazul Ungariei, proiectul pentru emanciparea femeilor din 
Liban; suportul dat de Polonia pentru „Radio Europa”, din Belarus; Centrul pentru Perspective 
Europene din Slovenia, care coordonează programe în Balcanii de Vest; Comisia Atlantică din 
Slovacia, care oferea prilejul liderilor politici irakieni şi membri importanți din societatea civilă irakiană 
să studieze tranziţia de la regimul autoritar la cel democratic; şi Bulgaria, care avea mai multe proiecte 
în vederea stimulării şi protejării valorilor culturale şi religioase din Serbia şi Kosovo. De fiecare dată, 
oficialii americani încercau să sublinieze că nu există contradicţie între a fi bun european şi bun atlantist, 
ba dimpotrivă, cele două se completează şi sunt inseparabile. Judith Gardner numea o aşa-zisă nevoie de 
a alege între Bruxelles şi Washington ca fiind „o opțiune falsă”. 

Se considera, deci, important pentru Statele Unite ca ţările din Europa Centrală şi de Est să 
fie membri ai Uniunii Europene, chiar dacă la prima vedere, n-ar avea nici o legătură cu acest 
proces? Fără îndoială că da şi, conform evoluţiilor recente, se pare că are numai de câştigat de pe 
urma acestor state cu devotament atlantic. În urma integrării europene a acestora, se mai găsesc 
nişte aliați noi în cadrul Uniunii, ceea ce face mai greu ca Uniunea să se poate pronunța unitar 
vreodată împotriva exprimărilor internaționale americane în diferitele părți ale globului. Prin 
intrarea acestora în Uniune şi în organismele acestora, se credea că va descreşte importanţa 
specifică şi relativă a membrilor vechi în forurile de decizie europene.“ Iar a face lobby de către 
diplomaţia americană, cu promisiuni de securitate şi economice în aceste țări este mult mai uşor 
decât în cazul țărilor vest-europene mult mai prospere. 

„Lărgirea continuă a Uniunii a adus pe plan intern o mare eterogenitate şi forme de 
diferențiere putând multiplica şocurile asimetrice în sânul pieții sale, slăbi coeziunea sa socială şi 
amenința coeziunea sa politică. Adeziunea fostelor ţări socialiste, care sunt mult mai sărace decăt 
media europeană, poate provoca tulburări socio-economice, chiar dacă efortul financiar, cerut de 
aderarea acestor ţări nu reprezintă decât o parte infimă din PIB al actualelor țări membre ale 
Uniunii”, scrie profesorul de drept Pavel Suian. 

Din cât se vede din discursurile oficiale ale unor membri importanți ai Administraţiei şi 
Corpului Diplomatic american, atitudinea Statelor Unite faţă de aceste țări, precum şi față de 
evoluţiile acestora în direcția democrației capitaliste este pozitivă şi ele urmăresc cu simpatie 
reuşitele acestora în procesele de integrare în structurile euroatlantice. În ceea ce priveşte relaţiile 
bilaterale, acestea sunt bune, dar asimetrice. 

Diplomaţia statelor foste comuniste din Europa Centrală şi de Est nu prea formulează critici 
deschise, oficiale, la adresa politicii superputerii lumii, nici în acele cazuri în care acțiunile acesteia 
contravin vizibil intereselor proprii. Pe de altă parte, declaraţiile oficiale americane sunt pozitive, cu 
puţine critici, iar când aceste critici există, clasa politică din țările respective reacționează prompt şi, 
în general, în sensul dorit de SUA. 


“ Richard L. Morningstar, European Union enlargement: In the US Interest, presentation hold on May 10, 2000, 
Conference on European Enlargement, Bruxelles. 

58 Vince Crawley, Central Europeans Are Leaders in promoting Democracy, U.S. says, bttp;//useu.usmission.gov. Accesat în 27.X.2007. 

© Ibidem. 

© Szilágy István, op. cit., p. 36-37. 

6! Pavel Suian, Integrarea economică europeană, Editura Risoprint, Cluj-Napoca, 2006, p. 96-97. 

Se poate observa o diferenţă majoră în ceea ce priveşte discursul (şi politicile) american față 
de aceste țări înainte şi după 11 septembrie 2001. Pe când înaintea acestui eveniment se punea un 
accent mai mare asupra criticilor constructive şi directivelor referitoare la efectuarea unor reforme 
importante, după această dată focusul s-a mutat asupra realizărilor relativ mari ale acestora, asupra 
succesului, în ciuda greutăților, a drumului parcurs de aceste țări, adesea trecând sub tăcere 
lipsurile, mai mici sau mai mari, existente încă în sistemele şi politicile acestor ţări. 

Desigur, aceste declaraţii de obicei sunt mult mai generoase decât faptele concrete ale 
Statelor Unite; aici am vrea să ne referim la problema obligativităţii vizelor pentru cetățenii acestor 
țări. De altfel, diplomaţia americană de obicei critică doar aspectele legate de părerile şi 
manifestările legate de politica internațională, în celelalte cazuri având ca mijloace de exprimare a 
atitudinii diferite organizaţii internaţionale dominate de ea. 

Statele Unite ale Americii acționează ca un fel de catalizator exterior. Interesul general este 
uşor de definit şi foarte vizibil. Interesele americane privitoare la structura internă a Uniunii 
Europene şi la politicile acestuia ar fi ca statele pro-americane, între care şi acestea, să aibă o 
influență cât se poate de mare asupra evoluţiei acestora. Ceea ce nu este cazul încă al noilor 
membri, dar poate fi o perspectivă crucială în privinţa viitorului. 

Fără să intrăm prea mult în detalii”, în cele următoare vom încerca să prezentăm câteva 
domenii ale politicilor europene, în care evoluțiile viitoare sunt urmărite de politica americană, 
evoluţii care pot să aducă atât beneficii, cât şi prejudicii intereselor americane. 

În ceea ce priveşte interesele economice americane în UE şi în noile state membre, situaţia 
este mult mai nuanțată şi are o serie de aspecte diferite, în funcţie de domeniu. 

Investiţiile americane erau prin tradiție puternice în Europa de Vest după al Doilea Război 
Mondial şi importanța acestora a crescut cu timpul, raportul de investiţii pe teritoriul celuilalt fiind 
una net favorabil SUA. Acest raport s-a echilibrat treptat, în anii optzeci, prin creşterea investițiilor 
europene în SUA, în 1989 două treimi din investițiile străine în SUA provenind din statele 
Comunităţii Europene.” În prezent, interdependenţa economică între cele două entităţi este cea mai 
mare din lume, valoarea acestor investiţii şi tranzacţii depăşind ordinul triliardelor.** 

Interesele marilor corporaţii americane privind investiţiile europene sunt afectate de 
extinderea în două sensuri, unul pozitiv şi celălalt negativ, depinzând de situaţia în care se află 
fiecare. Pentru aceia care au avut prezență masivă şi până la momentul extinderii, cu unităţi de 
producție pe teritoriul Uniunii, extinderea însemna automat şi lărgirea pieței şi o siguranță mai mare 
privind noile investiții în țările recent aderate, iar garanția calității de membru al Uniunii face aceste 
tări să fie mult mai atractive, în acest sens. În acele cazuri în care s-au impus tarife mai mari pentru 
importurile americane decât tarifele unionale, integrarea însemna şi dispariţia acestor discriminări. 

Pe de altă parte, odată intrate în Uniune şi prin adoptarea politicii comunitare, noile state 
membre se supuneau regulilor Pieței Interne europene, fapt ce aducea cu sine acceptarea unei 
politici protecționiste față de importuri, inclusiv față de cele venite din Statele Unite. Iar aceste 
strategii economice se elaborau în centrul de decizie al Uniunii, şi nu în cele ale statelor membre. 

Morningstar a fost nevoit să remarce că oficialii SUA au întâmpinat rezistență la extinderea 
investiţiilor americane în anumite sectoare, precum cel al aviaţiei civile.” Aceasta nu însemna că 
investițiile industriale americane nu erau binevenite, însă trebuiau să se confrunte cu politicile Uniunii față 
de propria economie şi să intre în competiţie cu firmele autohtone, respectând aceste reguli. Americanii au 
făcut demersuri importante pentru demontarea acestor bariere față de capitalul american sau cel puțin 


“2 Ca bibliografie generală de bază pentru o mai bună înţelegere a politicilor europene, în general, se recomandă: Pavel 
Suian, Integrare economică europeană, Editura Risoprint, Cluj-Napoca, 2006; Manualul Consiliului Europei, Biroul de 
Informare al Consiliului Europei la Bucureşti, Bucureşti, 2006; Maria Dan, Politici comunitare, Editura Risoprint, Cluj- 
Napoca, 2008; Vasile Puşcaş, România spre Uniunea Europeană. Negocieri de aderare 2000-2004, Institutul European, 
Iaşi, 2007; Gzakorlati tudnivalók az Európai Unióról, kis- és kozepvăllalkozoknak, Gazdasági és KĶözlekedési 
Minisztérium, Budapest, 2003. 

& Balázs Péter, op. cit., p. 204. 

& Wayne E. Anthony, op. cit. 

* Morningstar, op. cit. 

pentru reducerea nivelului acestora. Existau speranțe americane în anumite domenii, precum cel al 
industriei farmaceutice, chiar dacă în alte ramuri de producție, cum ar fi cea a oţelului, ele sunt mai puţine. 

Au apărut probleme majore şi în domeniul agriculturii, care probabil va fi punctul cel mai 
nevralgic în viitorii ani.” Pe de o parte, este cu totul de înţeles faptul că nici Uniunea Europeană, 
nici Statele Unite nu voiau să ajungă în situația Uniunii Sovietice care, la sfârşitul existenţei sale, 
deşi figura în statisticile interne şi internaționale ca unul din cei mai mari producători agricoli, era 
nevoită să importe grâne din alte țări. 

De aceea, UE şi SUA se străduiau să aibă o piaţă agricolă internă stabilă şi cât se poate de 
atotcuprinzătoare, capabilă de a-şi întreţine propria populație şi invulnerabilă față de eventualele 
schimbări în exterior. lar pentru realizarea acestuia, n-au ezitat nici să intre în conflict. Primele 
conflicte între interesele producătorilor agricoli SUA şi Comunitatea Europeană au debutat încă în 
deceniile Războiului Rece. Primul război, cel al puilor, a debutat în 1963, urmat de războiul soiei. 
De exemplu, în Uniunea Europeană este interzisă comercializarea produselor de orice fel obţinute 
prin modificări genetice, ceea ce are un impact mare în economia americană, atât pe plan intern, cât 
şi pe cel al exportului. Un conflict s-a iscat pe seama acestei probleme încă în 1981-1996; 
Comunitatea Europeană a adoptat mai multe directive privind utilizarea unor substanţe hormonale 
în alimentaţia animalelor, cu scopul declarat de a proteja sănătatea umană. SUA a considerat că sunt 
contrare prevederilor OMC; a iniţiat o procedură de reglementare a diferendelor în cadrul OMC, în 
care a avut câştig de cauză.” Uniunea însă n-a renunţat la lupta sa împotriva utilizării hormonilor de 
creştere şi a produselor modificate genetic, invocând politici de sănătate, iar prin aderarea lor, noile 
state membre au fost nevoite să accepte aceste politici. 

Cât de serioasă a fost această problemă se reflectă şi în interpelarea senatorului american 
Max Baucus, la adresa preşedintelui Bush, prin care se cerea Administraţiei să se asigure că, în 
urma extinderii Uniunii Europene, interesele agricole ale SUA nu vor suferi pierderi şi chiar s-a pus 
problema unor măriri de taxe la produsele europene importate, ca măsură punitivă pentru pierderea 
pieţei est-europene în domeniul produselor modificate genetice.S 

O altă chestiune importantă este cea a politicii monetare. Mai mulți analişti bancari au prevăzut 
o scădere continuă a dolarului în următorii ani, paralel cu creşterea puterii Euro, iar prin extindere UE, 
zona de influență Euro va continua să crească. Totodată, nu se prevedea o schimbare dramatică a 
situației numai din cauza extinderii UE, deoarece economiile noilor țări membre erau relativ mici, prin 
raportare la cadrul mondial, aşadar şi modificările în acest nu puteau fi decât modeste.” 

Din punctul de vedere al mişcării capitalului american deja existent pe teritoriul Uniunii 
Europene, iarăşi se deschideau perspective mari. De exemplu, în urma opoziţiei Germaniei față de 
războiul din Irak, în cercurile politice şi militare ale Statelor Unite s-a pus în mod serios problema 
mutării bazelor americane aflate în Germania în țările din Europa de Est, atât ca măsuri strategice, cât 
şi ca măsuri punitive la adresa economiei germane. Aceste noi țări membre UE erau mai aproape din 
punct de vedere geografic de Asia Centrală şi de Orientul Mijlociu, costurile întreţinerii sunt mai mici 
decât în țările mult mai scumpe vest-europene, iar faptul că în aceste ţări, unde populația islamică este 
relativ redusă numeric şi terenul este relativ necunoscut pentru fundamentaliştii islamici, se credea că 
se poate asigura o oarecare protecție circumstanțială față de atacurile acestora. Desigur, şi aceste idei 
îşi aveau opozanții lor, care aduc argumente serioase, la rândul lor." 


“ Bibiliografie de bază privind problema agricolă: Yves Petit, „L'agriculture, pomme de discorde entre l’Union 
europeenne et les Etats-Units”, in: Revue trimestrielle de droit europeen, 40/4, oct.-dec. 2004; Jeloos et T. L. Marque, 
Les negotiations agricoles de l'Uruguay round: derulement et résultats, RMCUE, 1994; J. Loyat, Y. Petit, La politique 
agricole commune: un enjeu de société, Reflex Europe, Coll. Doc Fr. 2° Edition, 2002; M. Goussot, „Les differends 
comerciaux entre les Etats-Units et l’Union européenne”, in: Cahiers français, no. 299/2000; Alan Greer, Agricultural 
Policy in Europe, Manchester University Press, 2005. 

Sp. Suian, op. cit., p. 411-412. 

68 Crane, op. cit. 

7 Korb J. Lawrence, „The Pentagon 's Eastern Obsession”, in: Council on Foreign Relations, http://www.cfr.org/ 
publication/6172/ pentagons_eastern_ obsession.html. Accesat în data de 28.VIII.2006. 

Iar în ceea ce priveşte producţia industrială, atât ca volum, cât şi ca tehnologie, comparaţiile 
dintre performanțele industriale UE şi principalii concurenți sunt defavorabile UE, mai ales în 
domeniile tehnologice de vârf, mai ales în privinţa cercetărilor, invențiilor, inovaţiilor şi patentelor. 

Lărgirea spre Europa de Est nu e un factor care să favorizeze pe termen scurt şi nu aduce 
această regiune continuă să rămâne semnificative. 

Barierele în calea acestui tip de extinderi economice americane ar fi măsurile severe ale 
organelor comunitare europene în privința protejării propriei pieţe interne. Unele din aceste măsuri 
sunt reprezentate de acorduri bilaterale; de exemplu un acord bilateral semnat de Comisia Europeană 
şi de SUA privind controlul fuziunilor din 1991, care a intrat în vigoare în 1995. Acordul prevedea, 
între altele, schimburi de informaţii, coordonarea procedurilor şi consultarea dintre cele două părți. 

Caz concret: preluarea firmei McDonnel (având 6% pondere pe piața internaţională) de 
Boeing (64% pondere în acel moment) în 1997; deşi era o fuziune strict internă SUA, Comisia 
Europeană a aprobat fuziunea în schimbul unor concesii de la Boeing.” 

La nivelul politicilor comerciale, situaţia este una similară. Domeniul politicii comerciale a 
fost transferat în întregime din suveranitatea statelor membre către instituțiile comunitare, numai pe 
cale de excepţie şi cu acordul prealabil al instituţiilor comunitare statele membre mai pot să exercite 
atribuţii care țin de politica comercială. Acordurile în domeniul transporturilor au trecut şi ele în 
competenţa Comunităţii, precum şi acordurile Comunității, acordurile în domeniul comerțului cu 
servicii şi aspectelor comerciale ale proprietăţilor intelectuale. 

Acordurile privitoare la comerțul cu servicii culturale şi audiovizuale, la comerţul cu servicii 
educaționale şi la comerțul cu servicii sociale şi de sănătate fac, deocamdată, parte din competenţa 
partajată a Comunităţii şi a statelor membre.” 

Aşadar, dacă volumul comerțului american cu membrii noi ai Uniunii va creşte, aceasta se 
va întâmpla foarte probabil simetric cu creşterea volumului la nivelul întregii Uniuni. În clipa de 
față, UE şi SUA sunt cei mai mari parteneri comerciali din lume. Aproximativ 25% din întregul 
comerţ UE se desfăşoare cu SUA. Din 1993, balanța comercială este pozitivă pentru UE. În 2001, 
soldul pozitiv al acestei balanţe era de aproape 40 de miliarde de euro. În cifre absolute: în 2000, 
exporturile din UE în SUA erau de 23 de miliarde de euro, importul de 197 de miliarde de dolari. 
Între cei doi parteneri nu există acorduri comerciale preferenţiale, relaţiile comerciale fiind bazate 
pe regulile OMC. Cu toate acestea, există şi unele acorduri sectoriale, cum ar fi Acordul privind 
Recunoaşterile Reciproce din 1998.74 

Probleme au fost şi la nivelul standardizării produselor, care nu coincid întotdeauna. În SUA 
şi Canada se foloseşte codul UPC, format din 12 cifre, iar în UE, codul EAN (European Article 
Numbering), format din 13 cifre. Astfel au apărut probleme pentru producătorii europeni care 
doreau să-şi comercializeze produsele şi pe teritoriul Americii de Nord. Problema s-a rezolvat în 
urma negocierilor repetate. În 1 ianuarie 2005 se prevedea ştergerea barierelor între cele două 
sisteme. Uniform Code Council a anunţat că, începând cu această dată, distribuitorii din America de 
Nord vor fi capabili să înregistreze simbolurile EAN şi a recomandat companiilor să-şi actualizeze 
şi să-şi extinde baza de date pentru a accepta structuri de date cu lungimea de până la 14 cifre.” 

Este greu de prezis în detalii evoluţia acestor noi interacțiuni SUA-UE. În linii mari, putem prognoza 
o viitoare colaborare între cele două părți, cu accent în anumite domenii. În altele vor exista discuţii aprige, 
care îşi vor găsi soluționarea pe termen scurt sau mediu, dar în nici un caz nu se vor genera conflicte violente. 

În clipa de faţă, Uniunea Europeană este cel mai important partener al Statelor Unite, atât în 
privinţa valorilor, cât şi în cel al comuniunii de interese, chiar dacă există diferenţe de nuanţe. Iar în 
asemenea condiții, importanța politică şi strategică a noilor state membre care au aderat în 2004- 
2007 la Uniunea Europeană poate numai să crească pentru Statele Unite ale Americii. 


”! P, Suian, op. cit., p. 457-458. 

7? Ibidem, p. 360-361. 

7? Ibidem, p. 402-403. 

74 Ibidem, p. 404-405. 

15 Lidia Pop, Ioan Pop, Merceologia azi, Editura Risoprint, Cluj-Napoca, 2005, p. 4-5. 

În timp, o întărire a relaţiilor transatlantice, inclusiv prin statele care au aderat recent la UE, 
favorizează dezvoltarea sistemului internațional, cu caracteristici pozitive şi preocuparea de 
soluţionare a problemelor prezentului şi viitorului. 

Când se finalizează acest studiu, s-a încheiat deja summitul NATO de la București” din 4-5 
aprilie 2008, ale cărui evenimente, deşi la prima vedere nu pare să fi produs întâmplări bombastice, 
ilustrează foarte bine situaţia relațiilor între SUA şi majoritatea statelor europene. 

Faptul că Croaţia şi Albania, cea din urmă nefiind, nici măcar cu cea mai mare îngăduință, 
un exemplu fericit, un pilon al stabilităţii în Europa, au fost invitate să adere la NATO, a fost fără 
îndoială, o mare realizare din privinţa extinderii Alianţei dar, totodată, a mărit probabilitatea unei 
eventuale degradări a calităţii şi a standardelor interne. Faţă de summit-ul de la Praga din 1997, 
ocazie cu care aplicația României şi Sloveniei de până atunci nu a fost acceptată, stacheta pentru 
obținerea statutului de membru s-a coborât extraordinar de jos. lar faptul că Macedonia, Ucraina şi 
Georgia ar fi candidat cu şanse pentru această calitate, înseamnă şi mai mult. 

De fapt, Statele Unite, cea mai critică putere occidentală din anii nouăzeci cu privire la 
realizările fostelor state post-comuniste, s-a transformat în avocatul admiterii mai multor state, care 
înainte de 11 septembrie 2001 nici n-ar fi putut să viseze la aşa ceva, în ciuda opoziţiei a mai multor 
forțe interne — cum ar fi puterile europene Franța şi Germania, respectiv sateliții acestora, iar în 
cazul explicit Macedonia, Grecia — precum şi externe, cum ar fi Rusia. Faptul că Statele Unite ar 
forța accederea acestora în cadrul structurilor Alianţei arată clar că în orientarea politică americană, 
în clipa de față, crearea unei coaliții cât mai largi pentru „lupta împotriva terorismului” este mult 
mai importantă decât ridicarea unor condiţii care să garanteze securitatea internă ulterioară sau chiar 
mai importantă decât o eventuală reacție ostilă a Rusiei. 

Nu mai este atât de important cum era mai înainte ca viitoarele membre să nu fie ele înseşi 
posibile surse de tensiune cu propriii lor vecini (în contrast cu „predecesorii” lor, care au fost 
nevoiţi să treacă, în anii nouăzeci, prin calvarul unor serii de tratate bilaterale de bază), iar scopurile 
acestora pe planul politicii externe surclasează net în importanţă argumentele sociale şi economice. 

Este şi mai important cazul acelor ţări care au rămas în afara acestui val de lărgire. 
Exceptând cazul Macedoniei, caz în care veto-ul Greciei era clar unul de orgoliu, cel al Ucrainei şi 
Georgiei, s-au cristalizat doi poli cu opinii diferite: unul în jurul SUA, care erau clar favorabile 
admiterii cât se poate de rapide a acestora (chiar dacă nu „peste noapte”) şi altul ca axă Berlin-Paris. 

Faptul că statele care au aderat în valurile de extindere din 1997 şi 2002 n-au avut poziţii 
clar formulate şi propagate poate să însemne mai multe lucruri. Poate că, fiind ocupate cu alte 
treburi, interne, n-au simțit nevoia de a arăta interes special în această problemă, n-au îndrăznit să ia 
o poziţie clară în favoarea vreunui pol de putere sau n-a riscat o înrăutățire a relațiilor cu Rusia, care 
ar fi putut să aibă consecinţe grave pe planul politicilor energetice. Sunt, de fapt, prea departe ca să 
fie nişte aliaţi cu greutate corespunzătoare pentru a susţine cu efect, împotriva puterilor ca Franţa şi 
Germania, interesele şi ambițiile Statelor Unite. 

Deşi principala problemă a summit-ului a fost extinderea, s-a repus în discuţie şi o altă 
chestiune, cea a scutului antirachetă care să protejeze regiunea şi ale cărui componente să fie plasate 
pe teritoriul ceh şi polonez. În discursul lui, preşedintele Bush a reflectat mult asupra faptului că 
scutul antirachetă serveşte strict interesele de apărare împotriva unor duşmani ca terorismul 
internațional şi/sau statul Iran, care îşi dezvoltă nu numai programul nuclear, ci şi un program de 
rachete balistice, care ar putea să lovească, în caz de conflict major, şi această regiune. 

Această chestiune nu este una certă încă, din cauza opoziției Rusiei, care foarte probabil că 
n-o să renunțe la percepția lui inițială de a considera orice scut antirachetă din regiune ca pe o 
amenințare împotriva propriilor interese. 


7 Pentru informaţii primare, vezi http://www.summitbucharest.ro/ro/1.html. 

Abstract. Tendencies in Islamic Geopolitics. In the present context, the issue of Islam has become a very topical subject in 
international relations, analysts around the world seeking to penetrate its essence and real stakes beyond the stereotypes 
conveyed in the media overall. Theories that were considered outdated, antisocial and poor in the past century have been 
reviewed and applied in complex mechanisms of society to remove the deadlock millennium development challenges 
imposed by current developments. Developing global strategies is very difficult without the joint efforts of countries of the 
world, because the misunderstanding of conservatism and traditional approaches to material and spiritual civilizations 
and cultures can lead to critical situations of current social systems. Misunderstanding connection information — 
presenting a new level of reforming social systems — and avoidance of social communication channels between national 
and multinational organizations have negative effects on a nation's intellectual force and implementation of new principles 
imposed by globalism can not occur without evidence and operation socioumaniste values that enhance the spiritual 
faculties. Islamic space brings new options analysis, the light emitted by the main current theories of geopolitics, 
geopolitical schools considered in line with political and military events, socio-economic, cultural and religious specific 
period we are going through. Western geopolitical most schools have “corrected” some static theory for dynamic theories 
studying geopolitical systems by intra- and inter-state approach. These studies are complex and reflect the reality of 
phenomena analyzed and represent a functional theory in geographically static, but constantly changing. Schools adopted 
the new geopolitical dynamics, especially after 1989, have opened new perspectives for research, the approaches are quite 
different from the first geopolitical theories of the early twentieth century. 

În contextul relaţiilor internaţionale contemporane, geopolitica dobândeşte noi conotații. 
Dacă pe timpul evoluției civilizaţiei, umanitatea a traversat mai multe ciocniri, care au determinat 
de cele mai multe ori, conflicte în plan regional, în contextul actual atenţia opiniei publice 
internaționale şi a organizaţiilor suprastatale este concentrată asupra teatrelor de operaţii militare 
occidentale din interiorul lumii islamice. 

Mai mult ca niciodată, „problema islamică” a devenit un subiect de mare actualitate în 
relațiile internaționale, analişti din toată lumea căutând să pătrundă chintesența acesteia şi care sunt 
adevăratele mize, dincolo de stereotipurile vehiculate de mass-media internațională. 

În paralel cu planul politic şi cel militar strategic există, în relaţia actuală a lumii islamice cu 
Occidentul, migraţia intensă de populație, care a luat proporții nemaiîntâlnite în Europa şi cele două 
Americi, unde există comunități largi de imigranţi asiatici. Ele sunt expresia exodurilor ciclice 
produse de pompele demografice deținute de continentul asiatic. 

Chiar dacă confruntările politice şi cele religioase s-au intersectat în numeroase momente 
istorice (un exemplu ar fi protestantismul şi liberalismul), în prezent asistăm la propaganda 
mediatică de propulsare în prim-plan a fundamentalismului religios, în care politica (la fel ca toate 
celelalte aspecte ale vieţii personale sau sociale) este subordonată „adevărurilor relevate” ale 
doctrinei religioase. Necunoaşterea adecvată a textelor sacre au transformat principiile religioase 
privind viziunea asupra lumii într-un produs de propagandă ideologică de sine stătătoare, care nu 
este benefică nici unei civilizaţii. 


* Director fondator al Revistei „GeoPolitica”; geopolytyka(Ayahoo.com. 

Pe acest fond ideologic, dialogul dintre două din cele cinci mari civilizaţii mondiale a fost 
întrerupt, generând în conflict — speculat de diferitele orientări politice din ambele tabere. 

În etapa actuală de dezvoltare, societatea umană caută noi căi şi metode de adaptare a 
mecanismelor politico-economice şi militare care să îi favorizeze evoluția. 

Teorii care au fost considerate perimate, antisociale şi mediocre în secolul trecut au fost 
reanalizate şi aplicate în mecanismele complexe ale societății mileniului trei pentru a îndepărta 
impasul dezvoltării impus de provocările şi evoluțiile actuale. 

În acest context, pentru depăşirea stereotipurilor s-au abordat în mod creator teorii abandonate, 
dar viabile într-o lume în continuă schimbare. Imobilismul secolului al XX-lea — cu erorile politice, 
economice, militare şi sociale — a fost înlocuit de elasticitatea analizelor şi sintezelor ştiinţifice, în plan 
conceptual şi acceptarea modificărilor impuse pe scara valorilor, convingerilor şi idealurilor. 

Abandonarea paradigmelor filosofare compromise din secolul trecut a făcut posibilă implementarea 
unei noi filosofii existențiale cu rol pozitiv în selectarea mijloacelor de construcție a unor sisteme sociale, 
care să permită supraviețuirea culturilor individuale şi de grup, a civilizațiilor, a comunităților unice etnice şi 
religioase, prin conştientizarea şi cultivarea unor variante alternative de gestionare a crizelor. 

În complexul proces de cristalizare a noilor concepte ştiinţifice privind globalizarea este 
necesar să evaluăm efectele sale asupra umanităţii folosindu-ne de transparență şi de extinderea 
sistemelor de informatizare a societăţii. Tezele elaborate de diferitele şcoli geopolitice trebuie să ia 
în considerare că cel mai dificil proces se desfăşoară la nivelul conştiinţei sociale, mai ales atunci 
când gradul de intelectualizare este rămas în urmă. 

La fel de importantă este şi noosferizarea socium-ului, ca etapă generală şi inevitabilă în evoluţia 
civilizațională. În diferitele areale geografice se impune intelectualizarea ridicată a sistemelor sociale, 
deoarece creşterea în însemnătate a forței intelectuale a maselor sociale va avea efecte benefice în 
soluționarea problemelor stringente, în gestionarea situațiilor critice a sistemelor, în depăşirea situaţiilor 
de criză şi atenuării efectelor acestora, dând posibilitatea etalării dezvoltării stabile şi durabile. Tranziția 
statelor către spațiul regional şi global trebuie rezolvată la nivel conceptual național prin promovarea 
valorilor regionale şi globale (culturale, ştiinţifice, tehnice, religioase, etnice etc.). 

Elaborarea strategiilor globale este foarte dificilă fără efortul comun al statelor lumii, 
deoarece neînţelegerea conservatorismului şi abordărilor tradiționaliste materiale şi spirituale ale 
unor civilizații şi culturi pot genera situaţii critice ale sistemelor sociale actuale. Neînţelegerea 
conexiunilor informaționale — care prezintă un nivel calitativ nou al intelectualizării sistemelor 
sociale — şi evitarea unor canale de comunicare între organizaţiile sociale naționale şi multinaționale 
are efecte negative asupra forței intelectuale a unei naţiuni, iar implementarea noilor principii 
impuse de globalism (dezvoltarea durabilă, biosferocentrismul, noosferizarea, libera circulație, 
democratizarea statelor etc.) nu se pot manifesta fără evidenţierea şi funcționarea valorilor 
socioumaniste care sporesc facultățile spirituale. 

Spaţiul islamic, divers şi unic, reprezintă o provocare pentru majoritatea analiştilor 
contemporani. Provocarea este dată de evoluţiile şi involuţiile interne, de unicitatea unui spațiu 
global construit pe criterii religioase şi culturale şi mai puţin politico-militare şi economice. 
Intelectul colectiv şi colectivitatea naţiunii islamice au generat scenarii de interrelaționare şi 
interacțiune cu diferitele spaţii culturale şi civilizaționale. 

Considerat pe timpul evoluţiei istorice ca promotor al culturii, artei şi ştiinţelor exacte, spațiul 
islamic afectat de sincopele sociale în unele perioade de dezvoltare s-a reîntors la fundamente, şi chiar 
dacă nu a părăsit modernitatea, a devenit pentru marea masă socială non-islamică o enigmă. 

Complexul de factori stimulatori sau restrictivi determinaţi de poziția geografică resursele de materii 
prime, resursele energetice, potenţialul uman şi nivelul de instruire a condiționat dezvoltarea actorilor statali. 

Ascensiunea zonală, regională sau globală a fost posibilă numai pentru statele sau sistemele macrostatale 
care au reuşit să se impună în plan geostrategic şi militar şi au speculat oportunitățile oferite de spaţiul de impact. 

Impactul deciziilor politico-militare, social-economice sau cultural-religioase a fost realizat 
numai după realizarea concordanțelor dintre specificitatea spaţiului geografic, a populaţiei şi a 
dezvoltării economico-sociale, factorii cultural-religioşi fiind consideraţi de mai mică importanță. 

În prezent, rolul important în evoluţia procesului de globalizare este deţinut în egală măsură şi de 
factorii culturali şi religioşi. Tranziţia către o societate globală impune analize geopolitice ample care să 
studieze particularitățile culturale, lingvistice, religioase pentru a nu determina distrugerea unui nucleu 
cultural unic, chiar dacă nu este de impact global. Erorile ultimelor două secole au determinat 
reanalizarea strategiilor mondiale şi conservarea unicității unor areale minoritare. 

Dacă în plan macrosocial abordăm relaţiile regionale, în plan microsocial (statal) se impune 
analizarea spaţiilor geografice culturale, religioase şi lingvistice omogene precum şi inserția 
acestora în spaţiile statal, zonal, regional şi global. 

Pentru spațiul islamic sunt oferite noi variante de analiză, prin prisma teoriilor emise de 
principalele curente geopolitice, considerate în şcoli de geopolitică, în concordanţă cu evenimentele 
politico-militare, social-economice şi cultural-religioase specifice perioadei pe care o traversăm. 

Datele şi evenimentele istorice evocate au fost întregite cu date statistice privind evoluţiile 
statelor islamice din domeniile demografice, economice, militare şi sociale, la zi până la data de 31 
mai 2008. Pentru aspectele demografice s-au folosit date statistice din surse internaţionale, deoarece 
marea majoritate a statelor islamice nu fac publice aceste date. 

Cu mici excepții, fiecare stat are în aria teritorială comunități lingvistice, religioase sau culturale 
distincte, organizate în centre de convergență a fluxurilor, corespunzătoare nucleelor polarizante, uneori cu 
rol important în organizarea statului şi propulsarea sa ca actor de interes pe plan internațional. 

Arealul geografic este unic pentru fiecare stat, el nu poate fi schimbat şi nu poate fi 
modificat, intervenţiile antropice fiind de mică însemnătate. Spaţiul statal a fost definitoriu pentru 
evoluţia fiecărui stat, prin oportunităţile sau restrictivităţile impuse. În acest context, civilizația 
islamică s-a dezvoltat în zonele din apropierea cursurilor mari de apă sau în masivele muntoase 
acoperite, care au fost favorabile dezvoltării vieţii. 

În acest context complex, impus de spaţiul geografic, au evoluat limbi, religii şi minorităţi 
care au generat culturi viabile de impact pentru omenire şi care, s-au impus prin dezvoltarea 
doctrinelor şi strategiilor politice. Intervenţia factorilor politici în dezvoltarea unei civilizații s-a 
făcut, în special, prin organizarea militară, deținerea resurselor de materii prime şi cele vitale vieţii, 
dar şi prin impunerea doctrinelor cuceritorilor — asimilarea culturilor, religiilor şi limbilor 
popoarelor cucerite — în scopul dezvoltării unor sisteme statale invincibile. Marea majoritate a 
statelor contemporane a cunoscut astfel de manifestări ale „statelor hegemonice”, în diferite 
perioade de tranziție istorică, începând de la China, Egipt şi Roma. 

Experienţa istorică a demonstrat cristalizarea religiilor, culturilor şi limbilor şi impunerea lor 
ca civilizații de impact. Deşi nu ne-am propus analizarea civilizaţiilor de impact, în prezenta lucrare 
am încercat să analizăm geopolitica spațiului islamic, căutând să descifrăm enigmele acestei 
civilizaţii, atât de mult contestată în discursurile unor lideri politici contemporani. 

Spre deosebire de studiile publicate de către analiştii din domeniu, din ţară şi străinătate, 
prezentul studiu şi-a propus să analizeze organizarea statelor islamice şi organizarea spațiului 
geografic, impactul centrelor de putere asupra statelor islamice, principalele teorii geopolitice 
aplicate la spațiul islamic, efectele globalizării asupra integrării economice, strategice, culturale şi 
tehnologice cât şi impactul religiilor şi credințelor religioase în lumea contemporană. 

Această enigmă a generat scenarii şi strategii care au ofensat un spaţiu global constituit pe 
criterii spirituale, imixtiunile altor culturi şi religii fiind percepute negativ de liderii religioşi. Acest 
impas a generat agresiuni — care au avut la bază proliferarea şi penetrarea factorilor informaționali, 
în scopul accelerării şi acceptării valorilor occidentale în interiorul societăţii contemporane. 
Dezvoltarea durabilă a impus stimularea activităţii creative specifice civilizaţiei islamice şi 
rezolvarea problemelor evoluției statului islamic în funcţie de alianțele la un moment dat. 

Între confuzie şi Real/-politik 


Configuraţia statală şi geopolitică a Orientului Mijlociu contemporan este consecința 
partajărilor regiunii, realizată de marile puteri învingătoare după Primul Război Mondial. Acesta a 
dus la disoluția Imperiului Otoman, pe al cărui teritoriu arab se vor forma noi state, „naţionale”, 
expresie însă mai puţin a voinței arabe, cât mai ales a înțelegerilor anglo-franceze, începute odată cu 
tratatul secret Sykes-Picot din 1916. Cu excepţia Egiptului, Iranului, Turciei şi a Arabiei Saudite, 
actualele state din ceea ce denumim Orient Mijlociu au rezultat, în mare parte, în urma „ingineriei 
sociale” a puterilor europene, aplicată printr-o nouă reîmpărțire a sferelor de influență asupra unei 
regiuni esențiale prin poziţia sa strategică şi, mai ales, prin nou descoperitele zăcăminte petroliere, 
devenite vitale avântului industrial modern. 

Prin tratatul de la Sevres, din 1920, apar noile state: Siria şi Libanul, care vor fi plasate sub 
mandat francez, în vreme ce Irakul şi Cisiordania vor fi sub mandat englezi. Societatea Naţiunilor 
motiva această formă camuflată de colonialism prin incapacitatea temporară a noilor naţiuni de a-şi 
asigura o guvernare eficientă, iar rolul mandatarilor era tocmai acela de a implementa în regiune 
sistemul politico-social şi chiar cultural de tip occidental”. 

Palestina va fi direct guvernată de către Marea Britanie, care în aceşti primi ani îşi ia 
angajamentul să respecte prevederile declarației Balfour, adică permiterea stabilirii evreilor pe 
teritoriul palestinian şi crearea aici a unui „cămin național evreiesc”. Turcia va fi constrânsă şi ea 
să-şi părăsească statutul de putere cosmopolită şi multinațională, devenind un stat „național”. 
Reformele lui Mustafa Kemal şi Rea/-politik de care a dat dovadă vor aduce în anii următori 
dividende noului stat laic turc, în special teritoriale şi geostrategice: recuperarea Armeniei turceşti şi 
a unor teritorii populate de kurzi (prin tratatul de la Laussane din 1923), apoi a unor importante 
teritorii la graniţa cu Siria, în 1929 şi 1939. Kemal va desfiinţa, în 1923 şi 1924, cele două mari 
instituţii care mai aminteau încă de tradiţia puterii islamice: sultanatul şi mai ales califatul, simbolul 
(chiar dacă inoperant de secole) unităţii politico-spirituale a comunității (umma al-islamiyya). De 
acum, populaţiile regiunii sunt puse în faţa acceptării unui nou tip de loialitate: cea faţă de o națiune 
(watan), care se adaugă vechilor loialităţi faţă de tradiția islamică, față de rețelele de solidaritate 
locale (acabiyya) sau faţă de grupurile confesionale (millet). 


Abordările postbelice 


După încheierea celui de-al doilea război mondial, autoritatea Angliei şi a Franței în Orientul 
Mijlociu este în scădere continuă. Deja regiunea devine, prin poziţia sa strategică şi, mai ales, prin 
resursele de hidrocarburi, un teren al noului joc geopolitic global dus de Statele Unite şi Uniunea 
Sovietică, fiecare încercând de acum să-şi creeze propriile state-clienți şi să-şi implementeze 
sistemele socio-politice specifice. 


Efectele naţionalismelor 


Anii '50-'60 sunt marcați de avântul naţionalismului arab antrenând o mare parte din țările 
din regiune în procese revoluționare, întinse uneori pe mai multe decenii, care au schimbat radical 
alianțele şi evoluţia geopolitică a zonei. 

Fundamentate ideologic pe diferite modele ale naţionalismului arab”, ele au fost, de fapt, în 
cea mai mare parte, lovituri de stat, care au sfârşit în final prin impunerea unor regimuri autoritare, 
adesea expresie a ascensiunii politice şi militare a unui grup particular de solidaritate (cercul 
„ofițerilor liberi” în Egipt, alawiţii în Siria, clanul tikriților în Irak). 


! Georges Corm, Europa şi Orientul, Editura Dacia, Cluj-Napoca, 1999, p. 110. 

? Pierre-Jean Luizard, Pouvoir religieux et pouvoir politique dans les pays arabes du Moyen-Orient: de la tradition 
ottomane á la modernité reformiste, în „Confluences Méditerranéennes”, No. 33, 2000. 

3 Olivier Carré, L'Orient arabe aujourd'hui, Editions Complexe, Paris, 1991, p. 18-20. 

a Idem, Le nationalisme arabe, Payot, Paris, 1996. 

Egiptul, după victoria din 1956 în Suez, se pretinde liderul lumii arabe şi încearcă, fie prin 
intermediul Ligii Arabe, fie prin efemera uniune cu Siria (Republica Arabă Unită, 1958-1961) să 
construiască în jurul său o unitate pan-arabă?. 

În replică, cele două monarhii haşemite, Irakul şi Iordania, formează şi ele o federaţie, în 
februarie 1958, dar revoluţia irakiană din iulie o anulează. La începutul anilor '60, naționalismul 
arab este împărțit între nasserism şi ba thism, ultimul, la rândul său, divizându-se, din 1963, în cele 
două mari ramuri rivale, irakiană şi siriană. 


„Războiul Rece” arab 


La aceste dispute între statele „progresiste” se adaugă aversiunea lor faţă de „monarhiile 
reacționare”: Iranul, Arabia Saudită, Iordania, emiratele Golfului. Acest „război rece arab” (Malcolm 
Kerr) este o transpunere regională a celui global: primele sunt susținute de URSS, în vreme ce 
monarhiile conservatoare fac parte din strategia americană de containment a expansiunii comuniste”. 

De fapt, toată această luptă pentru hegemonie între statele sau diferiți actori din Orientul Mijlociu 
pare a se conduce după celebrul dicton al lui Ibn Khaldiin: „Orice arab vrea să fie conducător”. 

Acest conflict ideologico-geopolitic îşi găseşte în epocă concretizarea militară prin războiul 
civil din Yemenul de Nord, dintre 1962-1970. 


Epurări şi lupte interne 


Înfrângerea arabă în războiul din 1967 duce însă la prăbuşirea discursului naţionalist şi va 
modifica din nou, pentru viitoarele decenii, configurația geopolitică şi alianțele în regiune. Pierzând 
teritorii proprii, Egiptul, Siria şi Iordania vor fi interesate direct şi nu doar sentimental de 
reglementarea raporturilor cu Israelul; fragilei (şi conjuncturale) unități arabe față de problema 
palestiniană făcându-i loc de acum o divizare în urma căreia fiecare ţară încearcă să-şi impună 
strategiile sale, numeroasele noi grupări palestiniene fiind folosite ca grupuri de presiune împotriva 
Israelului, comunității internaționale şi chiar împotriva statelor rivale din regiune. 

Totodată, Egiptul îşi va retrage şi trupele din Yemen, încetând ameninţarea asupra Arabiei Saudite 
care, în schimb, va accepta să ajute financiar țările angrenate militar în „prima linie” împotriva Israelului. 

În 1963 partidul Ba th va ocupa definitiv puterea în Siria, iar în 1971, după ani de epurări şi lupte 
interne în interiorul partidului, generalul Hafez al-Assad, sprijinit de armata ai cărei ofițeri sunt majoritari 
musulmani alawiţi, devine preşedinte. În 1968, tot după mai multe lovituri de stat, ba'thiştii câştigă 
conducerea Irakului, cu Saddam Hussein ca omul forte al regimului, devenit din 1979 preşedinte”. 

Revendicându-şi fiecare ortodoxia panarabismului ba”thist, între cele două ţări se va duce de 
acum o lungă luptă pentru hegemonie, motivată atât de factori istorici, ideologici şi geopolitici cât şi 
de aversiunea dintre cei doi lideri. Disputa se leagă în special de vechile scenarii pan-arabe schițate 
de fiecare ţară, încă de după primul război mondial: Siria urmăreşte cu insistenţă, până astăzi, 
refacerea teritoriului „Siriei Mari” (Bilâd al-Châm) din perioada islamico-otomană (cu actualele 
Liban, Palestina, Irak, Iordania, o parte din Turcia), în vreme ce Irakul preia vechiul scenariu 
haşemit al „semilunii fertile”, Saddam visând să facă din ţara sa o „Prusie” a lumii arabe. 


5 Roger Louis (ed.), Suez 1956. The Crisis and its Consequences, Oxford University Press, 1991. 
j Georges Corm, Le Proche-Orient éclaté, Gallimard, Paris, 1991, p. 25-49. 
7 Judith Miller, Laurie Mylroie, Saddam Hussein and the Crisis in the Gulf, Random House, 1991, p. 85-105. 

Debutul crizei energetice 


Războiul din 1973 şi mai ales consecinţele sale (embargoul OPEC, creşterea rapidă a 
prețului petrolului) vor marca însă decisiv ascensiunea Arabiei Saudite şi a celorlalte monarhii 
petroliere din Golf, aflate acum în siajul său. Însuşi Egiptul, fost campion al naţionalismului arab şi 
partener esenţial al URSS în Orientul Mijlociu, se va orienta după 1972 spre o alianţă treptată cu 
SUA, dar încheierea tratatului de pace cu Israelul în 1978 va fi aspru penalizată prin eliminarea sa 
temporară din organizaţiile arabo-musulmane. 

Deceniul şapte se încheie prin revoluția iraniană, care scoate cel mai important aliat al SUA 
în Orientul Mijlociu din sistemul de securitate regională, construit cu atâtea eforturi de Washington. 
Prin propaganda şi acţiunile sale, Teheranul ameninţă echilibrul în întreaga zonă, urmărind să 
antreneze comunitățile shr'ite din regiune în acelaşi proces revoluționar şi să submineze autoritatea 
rivalilor geopolitici din Golf (Irak, Arabia Saudită). 


Impactul conflictului irakiano-iranian 


Izbucnirea războiului dintre Iran şi Irak este o consecință a revoluției iraniene: mizând pe 
slăbiciunea noului regim, Saddam Hussein urmărea atât ocuparea unor teritorii arabofone petroliere 
(Khouzistan), a canalului Chatt el-Arab şi a celor trei mici insule din Golf ocupate de Iran în 1971, cât şi 
blocarea extinderii avântului revoluţionar la shr'1ţii irakieni şi impunerea sa ca lider al lumii arabe. 

Războiul însă a durat opt ani şi a avut consecinţe devastatoare pentru regiune. În afara 
pierderilor umane imense, el a răvăşit infrastructura celor două ţări, a anulat orice strategie comună 
a OPEC (din 1986, Organizaţia a renunţat la sistemul cotelor, fiecare membru având de acum 
libertatea de a-şi stabili singur producţia, în funcție de interesele proprii) şi nu a dus la câştig de 
cauză pentru nici una din părţi”. 

El a produs însă alianţe inedite. Irakul este ajutat financiar şi la nivel de imagine de rivalii săi 
arabi, monarhiile din Golf, care se tem de avântul Iranului, dar care trag profit şi din prelungirea 
războiului care slăbeşte pe ambii lor duşmani din Golf. SUA, îndeosebi, se va apropia treptat de fostul 
său duşman irakian, văzând în el o modalitate de a bloca extinderea revoluţiei iraniene în zona Golfului. 

Deşi Irakul rămânea unul dintre marii sponsori ai grupărilor teroriste palestiniene (Abu 
Nidal) şi duşman al Israelului în regiune, ca şi promotor al unui program de înarmare nucleară (în 
1981 Israelul bombardează complexul industrial nuclear de la Osirak!9), administraţia Reagan va 
relua legăturile cu Bagdadul încă din 1982; în 1984 relaţiile dintre cele două ţări se reiau la nivel 
diplomatic. SUA acordă sprijin militar şi logistic Irakului în războiul cu Iranul, în plus, flota Statelor 
Unite intervine în apele Golfului pentru a proteja traficul petrolier împotriva atacurilor iraniene!!. 

Alături de ea, Franţa şi URSS livrează echipamente militare Bagdadului, inclusiv arme chimice 
şi biologice, folosite apoi în lupte”. Singura țară arabă care sprijină Iranul este Siria, atât prin rivalitatea 
față de Irak şi din teama de a vedea ţara vecină ieşind învingătoare (deci mai puternică) cât şi dintr-o 
anume solidaritate religioasă, alawismul fiind o schismă în cadrul shr'ismului. 

Pentru a bloca intruziunea occidentală (şi sunnită) de partea Irakului, Iranul deschide un al 
doilea front în Liban (prin medierea Siriei), aflat din nou în plin război civil din 1982, după ocupația 
israeliană. Hezbollahul, extensie libaneză militantă şi ideologică a liderilor din Teheran, va provoca, prin 
atentatele sale sângeroase din întreg deceniul opt, o lovire a intereselor Occidentului în regiune. 

Toate relațiile dintre țările Orientului Mijlociu par a fi deci reglate, încă de la început, prin 
dialectica termenilor de putere şi de echilibru: fiecare încearcă să devină un lider regional, dar orice sporire 
a puterii unuia provoacă imediat o regrupare a celorlalți, care se străduiesc să-i limiteze hegemonia. 


5 Georges Corm, op. cit., p. 82-112. 

” Paul Baltă, Iran-Irak: une guerre de 5000 ans, „Anthropos”, 1988. 

1 Pierre Marie Gallois, Le sang du pétrole. Guerres d'Irak 1990-2003, „L’ Âge d’Homme”, 2003, p. 49-54. 

1! Apud Judith Miller, Laurie Mylroie, Saddam Hussein and the Crisis in the Gulf, Random House, 1991, p. 139-153. 
1? Ibidem, p. 154-176. 


190 


Aşa cum aprecia fostul ministru de externe al Israelului, Moshe Arens, într-un interviu, 
Orientul Mijlociu contemporan poate fi comparat cu Europa secolului XIX, guvernată de balanţa 
regională a forţelor între diferitele puteri 3. 


Tendinţe geopolitice saudite 


Arabia Saudită este, la ora actuală, unul din centrele de putere din spațiul islamic. Tendinţele 
de centru de putere se manifestă în politica externă cu statele occidentale şi, în egală măsură, cu 
statele islamice. Relaţiile cu SUA şi cu o parte din statele occidentale dau consistență strategiilor 
elaborate de acest stat. În acelaşi timp Arabia Saudită impune statelor din OPEC şi Orientul 
Mijlociu o politică unică pentru deținerea supremaţiei în domeniul resurselor energetice. 

La începutul anului 2008, Arabia Saudită a creat Uniunea Economică a Golfului, în scopul 
contracarării Iranului şi a imixtiunii americane în Orientul Mijlociu. Ca membru OPEC Arabia 
Saudită s-a implicat în politica resurselor energetice mondiale şi a avut permanent un punct de 
vedere personal privind situaţia din Peninsula Arabiei. 

Arabia Saudită este a promovat wahhabbismul, pe care caută să îl impună în statele islamice. 
Din punct de vedere geoeconomic, regatul saudit caută să penetreze spaţiul eurasiatic pe axele 
Ryad-Islamabad, Ryad-Istambul şi Ryad-Strassbourg. 

Prin politica dusă a creat dependența Yemenului de Ryad şi s-a autointitulat centru de putere în 
zona Golfului. Emiratele şi statele Golfului văd în Arabia Saudită un centru polarizant al lumii islamice şi 
în acelaşi timp o putere regională care să le asigure securitatea față de creşterea rolului geopolitic iranian. 


Panturcismul 


Panturcismul reflectă o doctrină geopolitică prin care se doreşte crearea unui spațiu unic al 
statelor, regiunilor şi popoarelor cu origine turcică. Prin panturcism Turcia urmăreşte să revitalizeze 
tendinţele imperiale otomane, după modelul panarabismului sau panslavismului. 

Încurajarea afinităților lingvistice este de fapt utilizată ca un vector de dezvoltare regională 
şi mărirea securităţii regionale. 

Perceput ca un curent naționalist şi imperial, panturcismul are un rol important în 
promovarea Turciei moderne non-fundamentaliste. Oponenții acestei teze consideră că panturcismul 
va distruge diversitatea culturală, religioasă şi politică a popoarelor şi grupurilor etnice turcice şi, va 
avea în general, un impact regional negativ. 


Şcoala iraniană de geopolitică 


Dezvoltată după 2001, şcoala iraniană de geopolitică s-a axat pe abordări privind laturile 
energetică şi religioasă. În acest sens, abordările iraniene consideră Iranul „inima energetică” a 
lumii şi centrul geopolitic de dezvoltare a şhiismului. 

Reprezentanţii acestei şcoli, cu teorii bine definite şi de actualitate, sunt Mohammad 
Hafeznia, Ezatti, Mohammad Akhbari, Mohammad Ghalibaf şi Fahra Pishgahi Fard. 

În tezele acestora se observă preocuparea Iranului de a rezolva problemele generate de 
migrația frontierelor, rezolvarea problemelor minorităților etnice şi religioase, influenţa shiismului 
în securitatea regională. 


Sistemele geopolitice ale lumii islamice 
În prezent, ne place sau nu, orice stat evoluează într-o arenă zonală, regională sau globală. 


Actorii statali sunt parte la acorduri internaţionale politice, culturale, economice, militare sau religioase, 
de diferite ranguri, în scopul dezvoltării strategiilor interne şi a asigurării securității naționale. 


15 Alain Gresh, Turkish-Israeli-Syrian Relations and Their Impact on the Middle East, „The Middle East Journal”, Vol. 
52, Nr. 2, 1998. 

Dacă vom analiza statele islamice în plan zonal, vom găsi următoarele sisteme geopolitice — 
care îşi pun amprenta asupra dezvoltării acestora, astfel: 


Sistemul geopolitic mahgrebian 


Sistemul geopolitic mahgrebian cuprinde statele Mahgrebului, aflate în sfera de atracţie a 
Franţei. Statele mahgrebiene sunt beneficiarele unor strategii şi parteneriate de dezvoltare elaborate 
de Franţa împreună cu Uniunea Europeană şi Organizaţia Statelor Francofone. Franța nu a reuşit să 
menţină în totalitate influenţa sa în Mahgreb şi Machreg, deoarece imixtiunea Moscovei — în special 
după anul 1989 — a limitat aplicarea unor strategii geopolitice. 

Prin Maghreb (şi Maghrib; în limba arabă: = ka „vest”, derivat din verbul arab gharaba: 
„Soare apune”) se înțeleg în primul rând cele trei țări nord-africane Tunisia, Algeria şi Maroc, 
Egiptul, parţial şi Libia şi Mauritania, care, pe baza istoriei lor, au multe trăsături comune. În arabă 
prin Maghreb de regulă se înțelege Marocul, pentru că este cea mai vestică ţară arabă. 

Atragerea în sfera de influență a Moscovei a unor state din acest spaţiu a generat contradicții 
interne (cum este cazul Algeriei) sau teritoriale (cum este cazul disputelor dintre Maroc şi Sahara 
Occidentală). În planul migraţiilor, Franţa a stimulat importul de forță de muncă din acest spaţiu şi 
şi-a asumat reapariția unor conflicte interne generate de aceşti migranți. 

Ca axe de dezvoltare a sistemului geopolitic sunt Paris-Casablanca, Paris-Tunis, Paris-Cairo, 
Tripoli-Londra, Alger-Moscova şi Alger-Madrid. 

Marocul joacă un rol important în controlul strâmtorii Gibraltar, dar este defavorizat de 
enclavele spaniole Ceuta şi Melila, care se constituie ca factor de risc pentru migraţia africană către 
Europa. Marocul este amenințat de conflictul cu Sahara Occidentală, în timp ce Algeria este posibil 
să se dezmembreze pe criterii de clanuri. 

Tunisia a generat un program de dezvoltare multiculturală, în care doreşte să atragă statele 
arabe şi pe cele francofone, program inițiat de preşedintele Ben Ali în cursul anului 2007. 

- Axe de migrații: Nouakchett-Bordeaux, Tanger-Malaga, Alger-Marsilia, Tunis-Nisa, 
Tripoli-La Valetta. 

- Axe de conflict: El Aiaun-Rabat, Tripoli-Alger, Tanger-Madrid. 

- Axe religioase sunnite: Rabat-Casablanca-Keruan, Tripoli-Keruan, Alger-Keruan, Cairo-Mecca, 
Cairo-Medina, Rabat-Mecca-Medina, Alger-Meca-Medina, Tripoli-Mecca-Medina, Tunis-Mecca-Medina. 

- Scopuri: cooperare economică, cooperare politico-culturală internă şi externă. Numeroase 
proiecte regionale, care erau planificate de mult timp, cum ar fi extinderea conexiunilor 
transmaghrebiene a căilor ferate, şoselelor şi conductelor, au putut fi continuate. Menţinerea 
valorilor sufleteşti şi morale ale Islamului şi asigurarea identității arabe, printre altele şi prin schimb 
pedagogic de profesori şi studenţi, instituţii culturale şi universitare comune. 

Libia s-a implicat în acordarea sprijinului comunității islamice din Malta, prin construcția 
unei moschei şi a şcolilor coranice, necesare comunităţii arabe din această ţară. 


Sistemul geopolitic Machreq 


Opusul Maghreb-ului este Mashreg-ul ia „est”, răsărit” derivat din verbul arab sharaga: 
„Soare răsare” (). 

Sistemul geopolitic machregian cuprinde statele afro-asiatice Egipt, Sudan, Arabia Saudită, 
Israel, Liban, Siria, Irak, Iordania, Yemen, Oman, Kuwait şi Emiratele Arabe Unite. 

- Are ca poli de putere Egiptul, Arabia Saudită, Israelul, Siria şi Irakul. 

- Axe de impact ale sistemului: Cairo-Riyad, Riyad-Bagdad, Riyad-Khartum, Cairo-Tel 
Aviv, Beirut-Damasc. 

Egiptul are un rol foarte important în controlul Canalului de Suez, în timp ce Arabia Saudită 
şi Irakul sunt determinante pentru controlul resurselor energetice. 

- Israelul, Siria şi Irakul au un important rol politico-militar. 

- Egiptul, Israelul, Libanul şi Siria sunt de importanță pentru dezvoltarea proiectului 
EUROMED. 

- Axe de migrații: Hurgada-Duba, Khartum-Jeddah, Beirut-Brasilia, Sanaa-Riyad, Ramalah- 
Aman, West Bank-Aman, West Bank-Valea Bekaa, Bagdad-Damasc, Bagdad-Ankara, Bagdad- 
Aman, Bagdad-Riyad, Bagdad-Teheran. 

- Axe de conflict: Palestina-Israel, Damasc-Beirut, Bagdad-Washington, Riyad-Sanaa, 
Cairo-Khartum, Damasc-Tel Aviv. 

- Axă energetică: Cairo-Khartum. 


Sistemul geopolitic EUROMED 


Acest sistem geopolitic a fost inițiat de către Franța, ca o alternativă pentru statele 
mediteraneene care nu pot face parte din Uniunea Europeană. Se ştie că Franţa a întreținut mereu 
relații speciale cu spațiul mediteranean. Statele regiunii sunt în parte fie francofone, fie dispun de o 
cultură puternic marcată de cea a fostei puteri coloniale franceze. 

EUROMED are la bază modelul de cooperare din zona Mării Negre. Procesul de la 
Barcelona a fost dezavantajat, încă de la lansarea sa, de opoziția dintre Israel şi statele arabe. Peste 
zece state din mediteraneene s-au implicat în realizarea acestui proiect: Algeria, Egipt, Israel, 
Iordania, Liban, Maroc, teritoriile palestiniene, Siria, Tunisia şi Turcia, cărora în anul 2007 li s-a 
alăturat Mauritania, Libia având statut de observator. 

Prin parteneriatul EUROMED -— Franța fiind liderul acestuia — s-a urmărit atragerea în zona de 
influență a unor state africane şi asiatice, care nu fac parte din spațiul maghrebian sau francofon, în scopul 
deschiderii unor pieţe de desfacere pentru produsele franceze şi cele provenite din Uniunea Europeană. 

Decizia Franţei de a constitui această organizaţie economică a fost determinată de pierderea 
influenţei în „colonii” şi de angajare a acestor state în strategiile geopolitice franceze. Astfel, Franţa 
şi-a arătat disponibilitatea realizării unor proiecte comune cu statele nord-africane (fuziunea între 
Canal de Suez şi Gas de France, realizarea de centrale nuclearo-electrice în Egipt şi Libia, acordarea 
de locuri de muncă pentru locuitorii Maghrebului pe teritoriul Franţei, acceptarea forței de muncă 
nord-africane pe piaţa serviciilor din Franţa, sprijin militar în Ciad şi Coasta de Fildeş). 

Implicarea Franței în măsură mult mai mare decât Uniunea Europeană a determinat ca acest proiect 
să fie unul francez şi mai puţin european. Situate departe de bazinul Mării Mediterane, unele state europene, 
printre care nu în ultimul rând Germania, s-au simțit marginalizate, bănuind Parisul că încearcă să pună pe 
picioare un club elitist şi exclusivist, de genul organizatorului de vacanțe de lux Club Mediterrancen. 

Pe lângă definirea exactă a proiectelor UE, mai există un aspect dificil în acest demers: 
problema finanțării proiectelor. Mai mulți parteneri ai Franţei nu doresc să investească sume 
suplimentare față de ceea ce a fost deja prevăzut pentru EUROMED. 


Sistemul geopolitic afro-asiatic (al Mării Roşii) 


Fiind o inițiativă afro-asiatică cu implicarea a doi poli de putere ai lumii arabe: Egiptul şi 
Arabia Saudită, acest sistem cuprinde: Egiptul, Israelul, Libanul, Djibouti, Eritreea, Somalia, 
Iordania şi Palestina. 

Cei doi poli de putere sunt implicați în medierea procesului de pace din Orientul Mijlociu şi 
gestionarea stărilor conflictuale ale regiunii. În acelaşi timp, ca state membre în Liga Arabă, Liga 
Islamică şi OPEC, Arabia Saudită şi Egiptul sunt promotoare de securitate în spațiul islamic, având 
numeroase inițiative în plan regional. 

Egiptul — ca putere în plină afirmare —, pivot geopolitic al SUA, partener al Uniunii Europene şi 
a multor organizații pan-africane, a reuşit să-şi impună strategiile politice în arena internaţională, 
implicându-se activ în rezolvarea conflictelor zonale. În acelaşi timp, Egiptul nu a renunţat la pretenţiile 
teritoriale față de Sudan, în condiţiile degradării situației politice interne din acest stat african. 

Pentru Egipt, securitatea Lacului Nasser este vitală, tot aşa cum securitatea Sinaiului şi 
bunele relații cu Statul Israel au asigurat siguranța canalului Suez. 

Ca stat arab islamic, dar şi afro-asiatic, Egiptul este atras de Peninsula Arabiei, promovând 
pan-islamismul, în timp ce Arabia Saudită este atrasă de spaţiul arabo-islamic nord african — unde 
promovează pan-wahhabismul. 

Prin promovarea pan-arabismului, Egiptul a reuşit să stopeze evoluţia facțiunilor pro- 
fundamentaliste islamice de tipul Frăției Musulmane şi grupărilor palestiniene (prin securizarea 
frontierelor, cu ajutorul Israelului) şi a redeschis canalele de comunicare cu statele arabo-islamice. 
Această deschidere a fost benefică pentru migrarea forței de muncă egiptene către Arabia Saudită, 
dar a încurajat importul ideologiilor arabo-asiatice fundamentaliste către Egipt şi înrolarea acestor 
migranti în structuri criminale care încearcă destabilizarea statului condus de Mubarak. 

Arabia Saudită acţionează pe axele geopolitice Riyad-Paris, Riyad-Washington iar Egiptul 
are ca strategie reactivarea relațiilor cu Uniunea Europeană pe axa Cairo-Paris, cu Asia pe axa 
Cairo-Tel Aviv, cu SUA pe axa Cairo-Washington. 

Cele două state nu s-au implicat în rezolvarea conflictelor din Cornul Africii şi evită pe cât 
posibil participarea cu forțe militare în conflictele internaționale din spaţiul islamic. 


Sistemul geopolitic pan-arab 


Acest sistem este unul creat pe criterii lingvistice, având în compunere statele arabe afro-asiatice şi are ca 
forum Liga Arabă. Este un sistem geopolitic care are ca areal extinderea culturală a vorbitorilor de limbă arabă. 

Deşi pare un sistem socio-cultural, în interiorul acestui spațiu se dezvoltă strategii de 
dezvoltare economico-socială, de securitate regională şi de combatere a teoriilor occidentale. La 
dispoziția acestui forum regional se găseşte un fond financiar de întrajutorare (de tipul unei bănci 
regionale), în special pentru statele africane. 

Liga Arabă promovează interesele statelor arabe şi contracarează imixtiunea organizațiilor 
occidentale în acest spaţiu. În acelaşi timp obstrucționează implementarea principiilor pieţei libere- 
concurenţiale de tip occidental, promovând specificul pieţei arabo-islamice. 

Are ca poli principali: Egiptul, Arabia Saudită, Irakul şi Siria, care formează centrul de 
putere al lumii arabe. 

Arealul cuprins între Cairo-Riyad-Bagdad-Damasc reprezintă centrul de dezvoltare a 
marilor civilizaţii antice, care dau legitimitate acestor state să se erijeze în conducătorul lumii arabe. 


Sistemul geopolitic al statelor Golfului Persic 


Generat la începutul anului 2008, acest sistem, creat la inițiativa Arabiei Saudite — care este şi polul 
de putere central — după modelul Uniunii Europene, cuprinde Kuwaitul, Omanul, Qatarul, Yemenul şi EAU. 

Scopul acestui sistem este de a asigura securitatea statelor şi emiratelor din Golful Persic în 
eventualitatea unui atac din partea Iranului şi de a crea o piață unică pentru imensul capital din această 
regiune. În realitate, sistemul gândit de Arabia Saudită este de a contracara boom-ul economic iranian. 

Pentru statele din Golf, sistemul reprezintă garanția securității — reprezentată prin „umbrela” 
saudită — dezvoltării investiţiilor şi turismului în aceste state. Prin aderarea statelor Golfului la 
această uniune politico-economică s-a realizat stoparea revendicărilor teritoriale ale Arabiei Saudite 
şi s-a creat cadrul instituțional de securitate comună. 


Sistemul geopolitic pan-islamic 


Acest sistem geopolitic are cuprindere globală, deoarece, pe lângă statele de religie islamică, 
sunt cuprinse şi minoritățile islamice din statele non-islamice la nivel planetar. 

Este cel mai mare sistem geopolitic după NATO şi cel latino-catolic şi este condus prin Liga Islamică. 
Comunitățile islamice din statele non-islamice sunt conduse prin ONG-uri finanţate de Liga Islamică. 

Sistemului are ca strategie controlul şi conducerea islamicilor de pretutindeni, având ca 
nucleu central arealul format de Cairo-Damasc-Bagdad-Teheran-Islamabad-Djakarta-Riyad- 
Mogadisciu-Tunis, unde se află şi locurile sfinte islamice Mecca şi Medina. 

Deşi este un sistem organizat pe criterii religioase, nu putem trece cu vederea promovarea 
culturii, schimburilor economice şi pregătirea specialiştilor în cadrul marilor universităţi islamice. 


Sistemul geopolitic al statelor OPEC 


Este un sistem pur economic care deţine controlul resurselor energetice din statele 
producătoare şi exportatoare de petrol. 

Din inițiativa Arabiei Saudite se va înființa şi organizaţia statelor producătoare şi 
exportatoare de gaze naturale. 


Sistemul geoeconomic al zonei STAN 


Acest sistem este promovat de Centrul de Studii Strategice de la Islamabad, promovând tendinţele 
imperiale ale Pakistanului care, de altfel, se consideră centru polarizant pentru Afganistan, Tadjikistan, 
Kazahstan, Turkmenistan, Uzbekistan, Kurdistan, Kazahstan şi Kârghizstan. 

Conform acestei teorii, Pakistanul doreşte realizarea unei uniuni economice regionale asemănătoare 
Uniunii Europene. Dacă se va realiza această organizație economică, este posibil ca Pakistanul să dorească 
ieşirea de sub tutela Ankarei şi Bagdadului a teritoriilor naționale în care sunt dispuse comunităţile kurde. 

Are ca axă principală Astana-Islamabad, iar ca axe secundare Islamabad-Kabul, Islamabad- 
Ashgabad, Islamabad-Bishkek, Islamabad-Mosul, Islamabad-Taşkent. 


Sistemul geopolitic al Asiei Centrale 


După disoluția URSS, o parte din statele unionale şi-au câştigat independenţa. Statele Asiei 
Centrale, recunoscute ca depozite de resurse energetice, au fost atrase în diferite combinaţii politico- 
economice regionale, care să le asigure securitate şi dezvoltarea prin scoaterea de sub tutela Moscovei. 

Este un sistem foarte puternic, de importanța OPEC, ca şi centru de putere prefigurându-se 
Kazahstanul. Deşi din sistem mai fac parte Tadjikistanul, Uzbekistanul, Turkmenistanul şi 
Kârghizstanul, aceste nu au vitalitatea necesară de a-şi menţine independența resurselor energetice 
față de Federaţia Rusă — care deţine infrastructura de transport şi prelucrare. 

Are ca axă principală Astana-Moscova. 


Sistemul pan-turcic 


Este un sistem care promovează spiritualitatea şi limba turcă, fiind inițiat de Mustafa Kemal 
Atatiirk. La acest sistem au aderat statele central-asiatice şi comunităţile turce din statele europene. 
Strategia acestui sistem este de a reactiva tendinţele imperiale ale Turciei. 


Sistemul geopolitic vechi al Mării Negre 


Cel mai vechi sistem geopolitic din Europa, de o însemnătate strategică deosebită pentru 
România, a redevenit o realitate pentru comunitatea euroatlantică. 

Dacă în secolul al XIX-lea a reprezentat teatrul de înfruntare al Marilor Puteri, deoarece 
„cheile” sistemului sunt reprezentate de Strâmtorile Bosfor şi Dardanele (controlate de Turcia şi 
obiect de dispută cu Rusia) şi Peninsula Crimeea (cu bazele navale Sevastopol, Simferopol şi 
Balaklava — obiect de dispută între Rusia şi Ucraina), Marea Neagră a devenit polul de atracție a 
alianțelor militare şi a schimburilor economice, căpătând o nouă perspectivă după 1989. 

Chiar dacă, geografic, Crimeea împarte Marea Neagră în două părți simetrice de 250 km 
fiecare, relațiile statelor cuprinse în arealul sistemului geopolitic determinat de bazinul Mării Negre 
sunt de colaborare şi de asigurare a unei securități zonale. 

După dispariția Imperiului Țarist şi a Imperiului Otoman, sistemul geopolitic s-a divizat inițial în 
centrul Balcanilor şi Caucazului, apoi în patru, adăugându-se Centrul Nord-Pontic şi cel Anatolian. 

În prezent, interesele Turciei şi Rusiei se intersectează mai puţin în bazinul Mării Negre şi 
mai mult în zona republicilor turcofono-musulmane din Asia Centrală, mijloacele de influenţă ale 
Turciei în zonă fiind net superioare vis-d-vis de cele ale Rusiei împotriva Turciei. 

Este un sistem eurasiatic, având ca poli de putere Federaţia Rusă şi Turcia. Generat ca sistem 
economic la inițiativa Turciei, în anul 1992, din Zona Extinsă de Cooperare Economică a Mării Negre 
fac parte Rusia, Armenia, România, Ucraina, Turcia, Moldova, Georgia, Azerbaidjanul, Bulgaria, 
Albania şi Grecia. Acest sistem face parte din elipsa de securitate a României. 

Aceste atu-uri oferă României rolul de poartă comercială sud-estică, comparând-o cu 
Olanda, care este considerată poarta nord-vestică a Europei, prin: 

- constituirea zonelor libere economice Sulina la Marea Neagră, Ungheni şi Giurgiuleşti la 
Galaţi, cele realizate cu Ungaria, de la Siliştea — Călăraşi cu Bulgaria şi cu Iugoslavia; 

- conectarea României la reţeaua internaţională de transport a resurselor de gaze naturale şi 
petrol prin magistralele Iran — Europa Centrală şi Caucaz — Europa Centrală va asigura o siguranță 
ridicată şi independenţă energetică (şi prin centrala nucleară de la Cernavodă); 

- schimburile comerciale se realizează, în principiu, de-a lungul litoralului de vest şi de 
nord: Burgas şi Varna în Bulgaria, Constanţa în România, Odessa şi Crimeea în Ucraina şi 
Novosibirsk (complex petrolier accesibil navelor de 200.000 t) în Rusia; 

- traficul comercial în Strâmtoarea Bosfor este de valoare apropiată acelora din Panama şi 
Suez, iar dezvoltarea exporturilor de produse petroliere ale CSI vor reactiva portul Constanţa ca şi 
cel mai mare port la Marea Neagră şi, posibil, refacerea flotei româneşti; 

- libertatea de navigaţie în strâmtorile turceşti a constituit întotdeauna o preocupare importantă a 
Rusiei şi renegocierea, care a avut loc în Turcia, a Convenţiei de la Montreaux (1936) nu a fost 
acceptată de Moscova. Totuşi, Turcia, invocând securitatea navigației şi protecția mediului marin, 
solicită ca exporturile petroliere din CSI să nu se realizeze prin strâmtori. Ca atare, Ankara propune o 
conductă care să lege câmpurile petroliere din Caucaz cu un port mediteranean, deci turcesc; 

- trecerea sub controlul turcesc a unei părți a exporturilor energetice nu pare a fi pe placul Moscovei; 

- navigația liberă în strâmtori nu se va putea desfăşura dacă ieşirea spre Marea Mediterană, 
respectiv prin Marea Egee, nu va cunoaşte o anumită libertate. Acest element este esenţial în 
diferendul greco-turc privind delimitarea zonelor de suveranitate maritimă, precum şi în 
revendicările Ankarei față de anumite insule greceşti situate în apropierea litoralului turcesc. Dacă 
Marea Neagră a putut fi considerată un câmp de bătălie în marile confruntări dintre Est şi Vest, ea 
va deveni spațiul colaborărilor locale şi regionale; 

- chiar dacă în prezent se manifestă conflicte locale, cum sunt cele din partea orientală a 
zonei dintre armeni şi azeri, abhazi şi osetini, fără a vorbi de cel kurd din Anatolia, această regiune, 
un veritabil mozaic etnico-religios, care, de-a lungul istoriei, s-a aflat în calea imperiilor (otoman, 
țarist, persan, sovietic...) a cunoscut, odată cu dispariția ultimului, libertatea pentru toate națiunile. 
Nici Federaţia Rusă, nici Turcia şi nici Iranul nu pot rămâne insensibile. Această regiune este, 
totuşi, o zonă de legătură între Est şi Vest, de la Marea Neagră la Asia Centrală, dincolo de Marea 
Caspică şi între Nord şi Sud, de la lumea slavă până în Golful Persic. Totodată, Marea Neagră este 
(potenţial) foarte bogată în hidrocarburi. Ţările din estul Mării Negre sunt supuse incertitudinilor 
atât economice, cât şi politice, legate de consecinţele războiului din Iugoslavia (în special pentru 
Bulgaria şi România) şi, pe de altă parte, de modificările teritoriale regionale apărute ca urmare a 
dispariţiei URSS şi a Pactului de la Varşovia (Ucraina şi, de exemplu, Moldova). În acest context 
geopolitic perturbator apare clar că miza cea mai importantă, şi deci de valoare strategică, o 
constituie dominația asupra Mării Negre; 

- pentru România, dezvoltarea relației Marea Caspică — Marea Neagră — Marea Mediterană 
este vitală din punct de vedere economic şi comercial; această perspectivă poate fi de amploare în 
relațiile statului nostru cu lumea occidentală, prin dezvoltarea navigaţiei maritime şi fluviale. 

Potrivit specialiştilor politico-militari francezi, Rusia nu a abandonat niciodată proiectul său de „a 
deschide o fereastră” spre sud. Rivalităţile ruso-ucrainene privind viitorul Flotei Mării Negre şi a bazelor sale 
militare nu au altă miză decât autoritatea asupra acestei mări. Ucraina şi Turcia doresc să obțină dominația 
asupra resurselor maritime, în timp ce Rusia nu vrea să piardă singurul său mod de acces spre „mările calde”. 

Sistemul geopolitic al Mării Caspice 


Din punct de vedere energetic este mult mai puternic decât sistemul geopolitic al Asiei 
Centrale, având trei poli de putere regională: Iranul, Rusia şi Kazahstanul, în jurul cărora gravitează 
Uzbekistanul, Turkmenistanul şi Azerbaidjanul. 

Rusia şi Kazahstanul şi Uzbekistanul sunt state membre ale Organizaţiei Shanghai, în timp 
ce Iranul este numai observator. 

Din punct de vedere al energiei nucleare avem două state care dezvoltă tehnologii nucleare: 
Rusia şi Iranul, iar Kazahstanul are resurse şi situri nucleare moştenite de la defuncta URSS. 

Dacă Iranul nu a fost agreat de comunitatea internațională occidentală — datorită dezvoltării 
tehnologiei nucleare şi a fundamentalismului islamic — s-a orientat către dezvoltarea legăturilor cu 
Rusia şi China, în timp de Azerbaidjanul — care doreşte ieşirea de sub tutela federaţiei — şi-a orientat 
strategiile către spaţiul nord-atlantic şi Uniunea Europeană. 

Are ca axe principale Moscova-Astana-Beijing şi Moscova-Teheran-Beijing. 


Sistemul pan-iranian 


Acest sistem cuprinde statele din sfera de influență persano-iraniană: Afganistanul, 
Pakistanul, Azerbaidjanul şi Tadjikistanul. 

Iranul se consideră „inima energetică al lumii” şi centrul polarizant al culturilor derivate din 
cea persană. 


Subsistemul geopolitic al Balcanilor de Vest 


Subsistemul geopolitic al Balcanilor de Vest este o componentă a sistemului geopolitic balcanic — care 
reprezintă confluenţa intereselor Occidentului şi Orientului, fiind răspântia tuturor confesiunilor religioase. 

Acest lucru a atras interesul politicii ruse a fost în zonă, ceea ce a făcut posibilă manifestarea 
teoriilor pan-ortodoxe şi pan-slaviste, elaborate la Moscova. 

După disoluția Iugoslaviei a avut loc realizarea unor state musulmane: Bosnia-Herţegovina 
şi Kosovo alăturându-se Albaniei. 

Având în vedere că unele state sunt de sorginte slavă, cea mai complicată problemă o 
reprezintă implicarea Federației Ruse în zonă. Din acest punct de vedere, considerăm că Federația 
Rusă nu trebuie tratată „d la légère”, deoarece interesul geopolitic pentru această zonă este imens. 

În ce priveşte zona Balcanilor, Rusia s-a declarat pentru menţinerea integrității teritoriale a 
Serbiei prin nerecunoaşterea statului kosovar. Potrivit Moscovei, Occidentul a comis o eroare 
ireparabilă în 1991, atunci când au fost recunoscute ca state Slovenia şi Croaţia. 

Acest prim pas în direcția destrămării lugoslaviei a provocat o serie de catastrofe, ale căror 
consecinţe tragice trebuie să le suportăm acum (printre altele, cele din Bosnia şi Kosovo). 

În decursul ultimilor ani, Rusia a susţinut Serbia atât din punct de vedere moral, cât şi 
militar, cu armament şi echipamente militare, în pofida embargoului impus de ONU. Balcanii, şi 
mai ales Serbia, au devenit teatrul de acțiuni militare al noii situaţii geostrategice europene. 

Rusia doreşte să joace un rol decisiv în Europa şi mai ales în Balcani'“, în condiţiile 
contestării imixtiunilor occidentale în spaţiul clasic de influență rusă. 


14 D, Saudan, Die Rolle Russlands auf dem Balkan (Rolul Rusiei în Balcani), în „ASMZ”, Elveţia, an 165, nr. 12, 
decembrie 1999, p. 11-13. 

Sistemul geopolitic caucazian 


Este cel mai fragmentat sistem din punct de vedere etnic, fiind considerat „butoiul cu 
pulbere” care va avea efecte negative pentru menţinerea Federaţiei Ruse. 

Din acest sistem fac parte state cu statut incert şi cu multe enclave şi conflicte îngheţate, 
care sunt reactivate de Moscova în funcţie de evoluţiile şi alianțele internaționale. 


Sistemul ponto-baltic 


Sistemul ponto-baltic este localizat în arealul cuprins între Marea Baltică — Marea Neagră — 
Rusia — Germania, cu centrul pe Belarus. Acest sistem, tangenţial României, conține părți din sistemul 
baltic pe axa est-vest, carpatic şi Marea Neagră, aflându-se la confluența culturii occidentale cu cea 
orientală, având puternice influenţe religioase de factură catolice, ortodoxe şi islamice. 

După încheierea „Războiului Rece”, Rusia a rămas fără ieşire la Marea Baltică şi Marea 
Neagră (excepţie fac enclavele St. Petersburg şi Königsberg, cât şi porturile Novosibirsk şi Tuapse), 
această realitate a determinat generarea unor centre principale de forță constituite de Polonia, 

România şi Ucraina, state care reprezintă factorii externi de influență, iar Germania — prin 
politica pe care o duce — are posibilitatea de a absorbi sistemul aferent zonei sale de influență. În acelaşi 
timp, dezvoltarea exploatărilor petroliere din Marea Caspică face ca un rol important în evoluţia relației 
Marea Caspică — Marea Neagră — Marea Mediterană să revină României — ca liant între extremități, dar 
şi ca punct strategic în dezvoltarea relațiilor comerciale prin reactivarea sistemelor geopolitice al 
bazinului danubian şi al Mării Negre, ca posibilă relație către zonă industrială Occidentală. 

Integrarea în structurile euroatlantice a unor zone aflate în sfera de influenţă a Rusiei a jucat 
un rol important, prin continuarea coagulării politico-militare şi economice. Relația Marea Neagră — 
Marea Baltică — ca segmente maritime ale fostei Cortine de Fier, după disoluția URSS — prin 
reactivarea axei baltico-pontică a avut ca rezultat creşterea importanţei geostrategice, chiar dacă 
aceasta s-a modificat din punct de vedere politic. 

Spațiul pentru manevrele navale ce era rezervat exclusiv pentru F.M.M. riverane ale celor două 
spaţii maritime, a redevenit, din punct de vedere al suveranităţii, liber pentru navigaţie (inclusiv 
comercială). Odată cu manifestarea noilor alianțe, cele două spaţii maritime constituie — cu toate că 
Marea Neagră este centrul unui ansamblu eterogen (lumea slavă orientală, Balcani, Peninsula Anatolia... 
în care se manifestă tensiuni mai vechi sau recente Rusia-Ucraina, Grecia-Turcia şi unde se găsesc două 
regiuni ale căror instabilități politice sunt bine cunoscute, Caucaz şi Balcani) — o legătură comercială 
(prin activarea sistemelor de navigaţie fluvială) între nordul şi sudul Europei, către Asia. 

În noul context politic internaţional, axa Nord-Sud delimitează statele membre NATO de Federaţia 
Rusă. Statele limitrofe celor două sisteme politico-militare pot promova şi menţine pacea în regiune şi, în 
acelaşi timp, pot dezvolta sisteme de colaborare comercială viabile şi de interes pentru ambele părți. 


Sistemul geopolitic al Cornului Africii 


Cornul Africii reprezintă unul dintre cele mai importante puncte geopolitice şi geostrategice ale 
globului. Țările din zonă se află pe axa care uneşte Africa cu Orientul Mijlociu. În cursul Războiului 
Rece, SUA şi URSS şi-au disputat supremaţia în această regiune care oferă controlul geostrategic a două 
continente şi asigură accesul la zona petrolieră a Orientului Mijlociu şi la cea a Africii. Strâmtoarea Bab- 
el-Mandeb asigură, în plus, controlul asupra unei bune părți din comerțul mondial. 

Când Siad Barre a fost înlăturat de la putere în 1991, Robert Oakley — fost agent CIA, expert 
în contra-terorism — a fost însărcinat ca trimis oficial al SUA în Somalia. Forța americană a fost, în 
cele din urmă, silită să se retragă în 1993, în condiţii umilitoare pentru SUA, 18 militari americani 
fiind executați public la Mogadiscio şi cadavrele lor profanate. 

În aceeaşi perioadă, în Somalia s-au descoperit unele zăcăminte de petrol, gaze naturale şi 
minereuri. Pe lângă plasamentul perfect în zona Cornului Africii, Somalia devenea — potențial — şi 
una dintre ţările cu resurse energetice. 

Liderii războiului (warlords) sprijiniți de SUA s-au reunit în aşa-zisa „Alianță pentru Restaurarea 
Păcii şi Anti-terorism” (Alliance for the Restoration of Peace and Counter-Terrorism — ARPCT), grupare 
generos finanțată de Statele Unite. Potrivit lui „International Crisis Group” — care în iunie 2006 a intervievat 
mai mulți lideri ai ARPCT — organizația primea lunar între 100.000 şi 150.000 de dolari de la CIA. 

Imediat după ce islamiştii au cucerit Mogadiscio, în vara lui 2006, Administraţia Bush a 
început în Somalia o serie de operațiuni de tip „deep enemy penetration” (penetrarea în adâncime a 
inamicului). Dezvăluirea a fost făcută, în iunie 2006, de „Observer” şi de „Africa Confidential”, 
care au publicat e-mailuri ale unor firme subvenţionate de Washington pentru aceste operaţiuni. 
Firmele menţionate erau „Select Armor”, „ATS Worldwide”, şi „Special Associated Service”. 

Toată această corespondență sugerează că Administrația Bush era la curent cu operațiunile companiilor 
private implicate în conflictul din regiunea Cornului Africii. Un caz tipic de privatizare” a războiului. 

Operațiunea Etiopiei din Somalia de la sfârşitul anului 2006, a fost discutată de generalul 
John Abizaid, comandantul CENTCOM (Central Command), în cursul vizitei acestuia la Addis 
Abeba, de la începutul lui decembrie 2006. Potrivit „New York Times”, premierul Meles Zenawi i- 
a dat asigurări lui Abizaid că forțele etiopiene vor câştiga războiul cu islamiştii din Somalia într-o 
săptămână sau două”. Generalul John Abizaid şi-a manifestat cu acea ocazie, temerea că invazia 
Etiopiei în Somalia va genera o criză umanitară greu de stăpânit, în toată regiunea Cornului Africii. 

„Războiul prin procură” al SUA în Cornul Africii a venit pe fundalul rezistenţei acerbe din 
Irak, al sfidării nucleare iraniene şi al înfrângerii republicanilor la alegerile din noiembrie 2006. 
Obiectivul Etiopiei — fixat de Washington — era instalarea în Somalia a unui guvern federal de 
tranziție, prietenos cu interesele americane. 

Una din primele acțiuni ale forțelor etiopiene la Mogadiscio, a fost ocuparea Ambasadei SUA. 
Explicaţia este simplă. Înainte de a fi alungaţi în 1993 din Somalia, americanii de la Ambasada din 
Mogadiscio — având unul dintre cele mai mari efective de personal din Africa sub-sahariană — constituiau 
baza strategică pentru toate operaţiunile militare sub acoperire şi operațiunile de spionaj ale SUA din 
Africa şi Orientul Mijlociu. Reocuparea fostei Ambasade a SUA înseamnă, pur şi simplu, reluarea 
activităților subversive ale vechiului centru din capitala Somaliei. 

Acest spațiu de impact geopolitic este destabilizat de conflicte interetnice şi inter-tribale prezente 
în compunere statelor din zonă: Eritreea, Etiopia, Djibouti, Kenya, Somalia şi Tanzania. Chiar dacă 
Somalia este una din cele mai omogene state africane, în statele aparținând acestui sistem geopolitic există 
diferențieri etnice şi rivalități inter- şi intra-clanuri alimentate de competiția pentru resurse. 

Un vechi proverb somalez spune „Somalia este împotriva restului lumii, clanul meu impotriva 
Somaliei, familia mea împotriva clanului, eu şi fratele meu împotriva familiei, eu împotriva fratelui meu.” 

Statele Unite şi Marea Britanie susţin şi ele, în mod tacit, recunoaşterea Somalilandului, prima din 
dorința de a încuraja democratizarea regiunii, de a îngrădi expansiunea terorismului şi de a stabiliza 
regiunii în direcția dorită, pentru a putea îngrădi Sudanul, iar a doua putere atât în virtutea protecției 
datorate unei foste colonii, cât şi ca urmare a lobby-ul puternicei diaspore Issaq din regat. Miza altor state 
europene o constituie beneficiile economice, Norvegia de pildă fiind interesată de petrolul şi gazele 
naturale ale Somalilandului, iar compania germană Heidelburg Cement Group, al patrulea producător de 
ciment din lume, este direct interesată în dezvoltarea şi producerea cimentului în regiune. 

Uniunea Europeană în ansamblu nu reuşeşte însă să ajungă la un punct de vedere 
convergent, fiind divizată între tendințele contrare ale Marii Britanii pe de o parte, care solicită 
recunoaşterea Somalilandului, şi Italia pe de altă parte, care susține o Somalie unită şi care chiar ar 
fi furnizat armament guvernului central din Somalia, în ciuda embargoului instituit. 

În regiune există temerea că dacă Somalilandului i se va acorda independenţa, se va 
declanşa un val de mişcări separatiste căci fiecare stat din estul Africii are clivaje interne îndeajuns 
de solide încât să justifice asemenea tendinţe secesioniste. 

Eritreea refuză recunoaşterea Somalilandului şi din pricina faptului că doreşte o 
contrapondere în regiune a puterii reprezentate de Etiopia. O Somalie unificată, incluzând şi 
Somalilandul, ar fi singura ţară din Cornul Africii care ar putea avea pretenţii la statutul de rival al 
Etiopiei. Dar ambițiile somaleze nu s-au oprit aici, ci au inclus şi Republica Djibouti, pe care au 
revendicat-o. Acest stat este populat cu precădere de două etnii: în nord afar (40% din populaţia 

Djibouti şi 4% din cea a Etiopiei) iar în sud Issa, prima provenind din etnia etiopiană dankali, iar 
ultima având origini somaleze, majoritari şi deținători în mod tradițional ai puterii. 

Djibouti nu a fost ocolit nici el de tendinţele centrifuge ce au marcat continentul, în acest caz ele 
venind mai ales din partea populaţiei afar, care visa crearea, împreună cu afarii din Etiopia şi Eritreea, a 
unei mari Afarii. Popor de crescători de animale nomazi, ei reprezintă una dintre cele nouă diviziuni 
etnice recunoscute în Etiopia. Ei sunt organizaţi în clanuri, acestea la rândul lor divizate în clase sociale: 
„asaimara” — „cei roşii” fiind clasa dominantă, iar „adoimara” sau „cei albi”, fiind clasa subordonată. 

După unii specialişti, anul 2007 a reprezentat ultima etapă de desăvârşire a devoluției 
somaleze. Somalia nu poate oferi un mai bun exemplu didactic pentru ceea ce se numeşte în 
literatura de specialitate „failed state” (stat eşuat). Unii analişti consideră însă că „failed state” este 
o apreciere prea generoasă şi mult mai potrivit este un alt concept, aparent mai nou şi anume 
„collapsed state” (stat prăbuşit). Şi cum poate fi altfel?! 


Sistemul geopolitic est-vest saharian 


Sistemul geopolitic saharian este format din arealul statelor Sahara Occidentală, Mauritania, 
Algeria, Mali, Libia, Niger, Nigeria, Egipt, Sudan şi Ciad. Are ca poli de putere Egiptul şi Nigeria, 
axa principală fiind orientală de la Atlantic la Marea Roşie. Axele secundare sunt Cairo-Khartum 
(axă energo-electrică), Cairo-Abuja (axă energetică), Abuja-Niamey (axă conflictuală etnică şi 
lingvistică), Freetown - Nouakchott - Bamako - Abuja - N'Djamena-Khartum - Nairobi - 
Mogadisciu - Dodoma (axa conflictelor endemice), Mauritania, Mali, Malawi, Togo, Burkina Faso, 
Niger, Nigeria şi Ciad asigură perimetrul strategic al SUA. 

- Zonele de impact ale sistemului sunt Niger-Nigeria şi Egipt-Sudan (impact China-SUA), 
Kenia-Somalia (impact SUA-terorismul islamic sunnit). 

- Axele de influență a statului chinez în sistem sunt Nairobi-Khartum-N'” Djamena-Niamey- 
Bamako şi Nairobi-Khartum-N'” Djamena-Y aounde-Luanda. 

- Statele cu cele mai mari migrații sunt Sudanul şi Tanzania, urmate de Etiopia, Kenya, 
Ciad, Sierra Leone. 

- Diagonala foametei: Mauritania-Mali-Niger-Nigeria-Ciad-Sudan-Etiopia-Somalia. 

- Zona de enclavizare are în compunere următoarele state ale sistemului Mauritania-Mali- 
Niger-Nigeria-Sudan-Ciad-Eritreea-Etipia-Djibouti-Somalia-Kenia-Tanzania. 

- State în curs de implozie: Sudan şi Algeria. 


Tendinţe în geopolitica actuală 


Problema raporturilor de putere şi a conflictelor dintre state'”, a „invaziei” lumii occidentale de 
către populaţii din aşa zisa lume a treia!, consecinţa luptei pentru controlul unor spații", a preocupărilor 
privind noua arhitectură a continentului european'* sau problema raporturilor franco-germane!” şi ruso- 
germane sunt doar câteva din abordările fenomenului geopolitic contemporan de către membrii Institutului 
Internaţional de Geopolitică în paginile revistei „Geopolitique”, care a început să apară din anul 1982. 

Pentru o interpretare istorică a geopoliticii din prima parte a anilor '90 diferitele teorii 
geopolitice din anii '90 pot fi clasificate în şase şcoli: 

- Binară (Haushofer şi MacKinder) vede lumea divizată în două centre de putere — unul 
continental şi altul maritim, în conflict între ele, mai ales de-a lungul axei Est-Vest. Transformările 
geopolitice din deceniului 9 l-au determinat pe Thomas Barnett — profesor la Colegiul de Război al 
Forţelor Navale din SUA — să adopte modelul binar al lumii contemporane. În concepţia analistului 


'SA se vedea Marie-France Garaud, L'épée est l'axe du monde, în „Geopolitique”, nr. 33, 1991, p. 2. 

'*1dem, Le doge et les Zombies, în „Gsopolitique”, nr. 19, 1987, p. 5. 

'7Rens-Jean Dupuy, La cité terrestre, în „Gsopolitique”, nr. 25, 1989, p. 2. 

'SHans Stercken, Ce que pourrait être une nouvelle politique de sécurité européenne, în „G&opolitique”, nr. 4, 1993- 
1994, p. 66-69; Manfred Brunner, Un Europe des Etats souverains, în „Geopolitique”, nr. 4, 1993-1994, p. 73-75. 
Robert Picht, Pour une psychanalyse des relations fianco-allemandes, în „Gsopolitique”, nr. 44, 1993/1994, p. 70-71. 

militar american, lumea binară are în compunere mediul securității şi bunăstării — denumit de acesta The 
Core (inima, miezul), alcătuit din SUA, UE, Federația Rusă, o mare parte din America Latină, Canada, 
Australia, Japonia, Africa de Sud şi o parte din Asia (China, Japonia, Coreea de Sud) — şi mediul 
insecurității şi terorismului — The Gap (periferia, prăpastia) alcătuită de Balcanii de Vest, Caucazul, Asia 
Centrală, Orientul Mijlociu, Asia de Sud-Est şi aproape toată Africa. Între cele două extreme sunt situate 
statele care asigură tranziția acestora (Seam States): Brazilia, Mexic, Maroc, Algeria, Grecia, Egipt, 
Turcia, Pakistan, Malaysia, Filipine şi Indonezia, multe dintre acestea fiind statele pivot ale SUA; 

- Marginalistă (Spykman) consideră că centrul mondial de putere să fie amplasat în fâşia 
marginală peninsulară şi insulară care înconjoară masa continentală eurasiatică, în echilibru dinamic 
între puterea continentală şi cea maritimă; 

- Zonală situează puterea mondială într-o fâşie temperată delimitată, de regulă, între 
paralelele de 30' şi 60 latitudine nordică, cuprinzând într-un complex unic SUA, Europa, Rusia şi 
Japonia. Confruntarea are loc, în mod preponderent, de-a lungul axei Nord-Sud; 

- Pluralistă regionalistă şi multipolară, afirma existența unor diverse centre de putere 
independenţi, cu un echilibru dinamic între ei, cooperant şi conflictual; 

- Idealistă consideră lumea un sistem global, dotat cu propriile principii de ordine şi, deci, 
potențial, paşnic şi cooperant. Intenționează să substituie dezordinea mondială actuală cu o nouă 
ordine non-hegemonistă, însă pluralistă şi în echilibru stabil; 

- Centru-Periferie atribuie importanţa Nordului faţă de Sud, în contextul uniunilor regionale 
de state, nucleului lor dur, organizat în mod ierarhic. 

În analizele geopolitice pertinente este foarte dificil să izolăm aspectele geografice de cele 
istorice, sociologice, politice, economice, psihologice, etnografice, lingvistice şi religioase, 
deoarece impactul acestora, asupra societăţii contemporane, are efecte pe termen lung, şi determină 
interpretările personale, teoriile istorice, analizele politice şi strategiile geopolitice. 

În majoritatea studiilor geopolitice se face abstracţie de dinamica frontierelor culturale, 
lingvistice, religioase, politice, economice, sociale, militare şi geografice. Studiile statice, adoptate 
de majoritatea analiştilor politici est-europeni, limitează cercetarea geopolitică a diverselor areale la 
frontierele geografice. Aceste studii sunt incomplete şi defavorizante pentru Asia şi Africa, unde se 
manifestă forțe de atracţie şi respingere determinate de dinamica frontierelor enumerate mai sus. 
Impactul migrației frontierelor este cu atât mai mare în această perioadă, când analizăm procesul de 
globalizare, prin prisma spectrului de ştiinţe sociale. 

Majoritatea şcolilor geopolitice occidentale au „ rectificat” unele teorii statice în favoarea teoriilor dinamice 
care studiază sistemele geopolitice, prin abordări intra şi inter-statale. Aceste studii sunt complexe şi reflectă realitatea 
fenomenelor analizate, teoriile fiind funcționale în spațiul geografic static, dar în continuă schimbare. 

Dinamica adoptată de noile şcoli geopolitice, mai ales după anul 1989, au deschis noi perspective 
de cercetare, cu abordări total diferite de primele teorii geopolitice de la începutul secolului al XX-lea. 

Definirea geopoliticii ca ştiinţă este controversată şi disputată în diferite medii ştiinţifice. 
Analişti, de diverse specialităţi, au încercat să definească geopolitica, având în vedere provocările 
contemporane şi rolul ştiinţific pe care îl are în dezvoltarea societății umane. 

În era omului politic, definirea unei ştiinţe noi, renegate de regimurile totalitare şi 
dictatoriale de tip comunist prin sintagma „ştiinţă nazistă”, este imperativ necesară. 

Definirea domeniilor de cercetare ştiinţifică, a principiilor care stau la baza dezvoltării sau 
extincției unor sisteme geopolitice, impun elaborarea de studii de specialitate a persoanelor avizate. 

Considerată pseudo-ştiință de către ocupația comunistă, geopolitica nu servea interesele de 
„clasă”, fiind o „teorie care, exagerând o serie de teze ale determinismului geografic şi ale 
antropogeografiei privitoare la istoria şi la filozofia culturii, a pretins că politica unui stat ar fi 
determinată de situația sa geografică. Geopolitica justifică politica de expansiune şi agresiune şi 
propagă deschis militarismul şi colonialismul...” 2 

Analiştii americani consideră că în faţa SUA stau două mari pericole: China şi terorismul”!. 


% Dicţionar de Filozofie, Editura Politică, Bucureşti, 1978, p. 303. 
” Options for the Navy's Future Fleet, A CBO Study, Congress of The United States, Congressional Budget Office, 
Pub. No. 2680, Washington DC, May 2006, p. 4. 

Harta 13. Sistemul geopolitic al Cornului Africii. 

Graficul 1. State membre OPEC şi producția de petrol (%). 

? Christian Daudel, Geografie, geopolitică şi geostrategie, termeni în schimbare, Colectiv, Geopolitica, vol. I, p. 307. 

REFLECŢII PRIVIND APLICAREA „METODEI CUBULUI” 
ÎN CADRUL LECȚŢIILOR DE ISTORIE 


Prof. drd. Diana-Maria SZTANCS" 


Abstract. Reflections regarding the applications of “Cube” didactic method at History lessons. The competency centred 
approach of educational process is meant to ensure the formation of European citizens capable of socio-professional 
integration. According to the Romanian National Syllabus, at History, this scope is achieved by skills of communication, 
social and civic skills, spirit of initiative and entrepreneurship or cultural awareness and communication. In this context, 
critical thinking and cooperative learning become key-factors in achievement of the main competencies of future European 
citizens. The article presents some reflections regarding the applications of student centred approaches at History classes. 
This paper was elaborated to support the teachers’ initiatives in applying this type of methods with the purpose to activate the 
learners’, to streamline the didactic process. Given that the Romanian educational paradigm has changed and the learner 
became the main actor of the educational process, these educational methods are very important. In this way, the learner 
becomes active and responsible subject in achievement of main aptitudes of his personality. To exemplify, I choose the 
application of “Cube” didactic method to a review lesson at VIII" grade, according to Romanian History National Syllabus, 
“Romania after the Second World War”. The method suppose the utilization of the homonym geometrical shape which has 
written on its surfaces the following terms: “Describe!”, “Compare!”, “Associate!”, “Analyze!”, “Apply!”, “Argue the pros 
and cons!”. Learners are divided in six heterogeneous groups, each of them resolving one of these requirements. The activity 
evaluation may be realized when is discussed the last surface of the cube or it may take the form of a final debate. For each 
activity, the teacher formulates specific objectives for verifying the achievement of the competences. From this perspective, the 
cube may be used both in teaching-learning lessons and review ones. The advantages of using the “Cube” method are: the 
possibility of organizing the information, the development of cooperative and solving problems abilities, formulating a 
responsible attitude regarding a certain theme. The expression (both with posters and oral one) develops the abilities of 
communication and stimulates the self-esteem. The learners with special educational needs will be integrated in activity with 
the teacher 's help. These students will have special attributions in each team, in this way being accepted by their mates. Also, 
this method will contribute at the positive perception of these children by their mates, will develop their self-esteem and they 
will register a school progress. Other group of children who will be highlighted using this type of activity is the introverted. In 
these circumstances, they will be encouraged to interact with the other members of the team, having the same aim: resolving a 
common problem. The lack of time for organizing this type of activities or the teachers’ insufficient experience regarding the 
critical thinking approaches and cooperative learning are just two of the negative factors which determine the teachers to 
give up of using these methods. At the end of the article, I formulated some advice for the teachers which were meant to help 
them to apply student centred approaches at their classes. 


Keywords: cooperative learning, “Cube” method, didactic method, history lesson, student centred approaches. 


Cuvinte-cheie: învățarea activă centrată pe elev, învăţare prin cooperare, lecţie de istorie, „metoda cubului”, metodă didactică. 


În ultimii ani, activitatea didactică a dobândit valenţe noi, menite să asigure idealul 
educațional, tipul de personalitate necesar integrării în societatea europeană. Demersul didactic a 
evoluat de la o predare centrată pe activitatea profesorului spre una în care rolul cadrului didactic 
este acela de a facilita şi de a coordona învăţarea. 

Pornind de la aceste considerente, finalităţile educaţiei promovate în sistemul românesc au 
fost modificate, predarea centrată pe obiective fiind înlocuită cu aceea care are în prim plan 
formarea principalelor competenţe necesare cetăţeanului european de azi. 

În acest sens, sistemul de învățământ românesc are în vedere adoptarea strategiilor didactice 
centrate pe elev, acesta fiind principalul actor al orei de curs. 


* Universitatea „Lucian Blaga” Sibiu, Program Doctoral; beldiana22(Q yahoo.com. 

Metodele interactive centrate pe elev sau metodele gândirii critice sunt integrate în viziunea 
constructivistă asupra învăţării (Westwood 2008, p. 26). Ele reprezintă o etapă superioară de învăţare, 
elevii dobândind informaţiile noi prin cooperare, cu ajutorul discuţiilor şi dezbaterilor, prin studiu 
individual, prin rezolvarea de probleme, prin realizarea unor produse concrete ale activității, altfel spus, 
„învaţă făcând” ceva concret. În aceste situaţii de învăţare, elevul percepe problema de rezolvat ca fiind 
personală sau aparținând grupului cu care el se identifică. 

Astfel, calitatea învățării este determinată de gradul de implicare afectivă a celor care învaţă, 
responsabilitatea acestora în privința rolurilor asumate sau distribuite în cadrul grupului, 
autocunoaşterea personală, buna colaborare cu ceilalți membri ai grupului în privința alegerii 
soluţiilor optime pentru atingerea scopului etc. 

Profesorul are rolul de a adapta conținuturile la nevoile de formare ale elevilor şi de a conduce elevul 
spre rezolvarea sarcinii de lucru. Observăm, astfel, că asistăm, în mod efectiv, la o schimbare de roluri, 
profesorul nemaifiind cel care oferă soluții, ci acela care ajută, în mod discret, la identificarea acestora. 

Profesorul trebuie să asigure buna funcţionare a activităţii, nu numai la nivel material, ci şi la 
nivel social. Cooperarea dintre elevi este determinată de relaționarea pozitivă dintre aceştia (teoria 
interdependenţei sociale). Atunci când în cadrul grupului există interdependență negativă, avem de-a 
face cu rezultate nedorite, întreaga situație fiind sortită eşecului. O altă situație apare atunci când între 
membrii grupului nu există interrelaţionare, reuşita grupului fiindu-le indiferentă (Roman 2010, p. 92). 

În articolul Developing intra and interpersonal competences in learning situations, Alina 
Roman propune câteva modalități prin care profesorul poate stimula interrelaționarea pozivitivă. 
Autoarea menţionează formularea clară a scopurilor şi a obiectivelor, recompensele reciproce (reuşita 
grupului depinde de activitatea fiecărui membru al acestuia), identificarea sarcinilor şi resurselor care să 
solicite cooperarea, posibilitatea distribuirii rolurilor în cadrul fiecărui grup (Roman 2010, p. 93). 

În situaţia în care avem de-a face cu o metodă care implică atribuirea de roluri, acestea ar putea fi: 

- cititorul (cel care anunţă sarcina de realizat), 

- ascultătorul activ sau cercetaşul (cel care asigură buna înţelegere a sarcinii de rezolvat), 

- interogatorul (cel care solicită informaţii suplimentare de la ceilalţi colegi sau de la profesor, 
iar acolo unde dispunem şi de mijloace IT, acesta poate identifica informațiile şi în mediul virtual) şi 

- liderul (cel care prezintă produsul activităţii sau opinia grupului în faţa celorlalți colegi). 

Alte roluri identificate în literatura de specialitate sunt: responsabilul cu respectarea 
timpului, cel care notează informațiile furnizate de către membrii grupului etc. 

Metodele gândirii critice pot fi utilizate ca modalitate concretă de desfăşurare a lecției sau 
pot fi inserate ca procedee în cadrul altor metode; de asemenea, pot fi folosite în cadrul unor 
momente din lecţia tradițională. 

De exemplu, în cadrul metodei ştiu/vreau să ştiu/am învăţat putem utiliza brainstorming-ul 
ca procedeu în etapa de evocare (ştiu) şi ciorchinele în etapa de reflecţie. Tot în acelaşi mod putem 
integra, în momentul de fixare a cunoştinţelor dintr-o lecție tradițională, un „ciorchine” pentru a 
ilustra grafic ceea ce s-a predat anterior. 

În cadrul lecţiei de istorie, un loc important este ocupat de fixarea şi sistematizarea 
cunoştinţelor. În acest sens, pot fi folosite metode şi procedee ca: turul galeriei, cubul, linia 
valorilor, ciorchinele, hărțile conceptuale, dezbaterea cu oponent etc. 

Metoda cubului presupune utilizarea formei geometrice omonime pe ale cărei feţe sunt 
notaţi termenii: Descrie, Compară, Asociază, Analizează, Aplică, Argumentează pro sau contra. 
Clasa este împărțită în şase grupe eterogene, fiecare dintre acestea având de soluţionat una dintre 
cele şase cerințe (Creţu, Nicu 2004, p. 165; Bolovan 2007, p. 122; Blândul 2010, p. 174). 

Cerinţele cubului pot fi paralelizate cu taxonomia lui Bloom. Obiectivele cognitive formulate 
pentru fiecare sarcină de lucru pot corespunde nivelelor din ierarhia menţionată anterior. 

Primului nivel taxonomic, cel al cunoaşterii, îi corespunde prima faţă a cubului. Astfel, 
pentru a demonstra cunoașterea, elevilor le va fi solicitat să definească un concept, să enumere 
principalele caracteristici, evenimente politice ale unei perioade, într-un cuvânt, să descrie. 
Comprehensiunea este demonstrată prin realizarea comparațiilor; analiza din taxonomia bloomiană 
poate fi paralelizată cu argumentarea pro şi contra. Aplicarea este explicit menţionată pe una dintre 

fețele cubului. Sinteza poate lua forma identificării analogiilor cu care sunt asociate elementele 
menţionate la nivelul I al taxonomiei (caracteristici sau evenimente similare). 

Evaluarea activității poate fi realizată atunci când se discută ultima față a cubului (4rgumentează pro 
sau contra) sau poate lua forma unei dezbateri finale căreia să îi corespundă obiective formulate anume 
pentru a verifica asimilarea cunoştinţelor şi formarea competenţelor propuse. 

Din acest punct de vedere, cubul poate fi utilizat cu succes atât în lecţiile de predare-învăţare 
(în etapele de evocare şi reflecţie), cât şi în cele recapitulative (Bolovan 2007, p. 122). 

Pentru a exemplifica, am ales o activitate recapitulativă a unităţii de învăţare „România după 
Al Doilea Război Mondial” din Programa disciplinei Istoria românilor, clasa a VIII-a. 

Prima echipă urmează instrucțiunile de pe fața 1 a cubului, respectiv Descrie! Grupei care 
va răspunde la această cerință, i se poate solicita prezentarea principalelor caracteristici ale 
perioadei comuniste în România. 

Cea de-a doua echipă urmează instrucțiunile celei de-a doua fețe a cubului: Compară! 
Aceasta poate compara perioada comunistă cu aceea interbelică, comunismul românesc cu alte 
regimuri totalitare (în acest caz se poate realiza comparația utilizând diagrama Venn-Euler) sau se 
compară situația din România comunistă cu cea din statele capitaliste. 

Echipa nr. 3 va identifica principalele simboluri, clişee, cuvinte-cheie care definesc situaţia din 
spațiul românesc în perioada comunistă. Această ilustrare poate lua forma unui ciorchine. 

Echipa nr. 4 va avea ca sarcină de lucru analiza unor aspecte privind viața cotidiană în perioada 
comunistă, represiunea comunistă, etapele regimului comunist în România etc. şi prezentarea lor sub 
formă descriptivă sau utilizând una dintre metodele alternative (ciorchinele, eseul, poezia etc.). 

Echipa nr. 5 va identifica aplicaţiile cunoştinţelor dobândite în urma parcurgerii unității de 
învățare. De exemplu, modul în care lecţia privind perioada comunismului în România trebuie să 
conducă la aprecierea valorilor democraţiei. 

Echipa nr. 6 identifică argumente pro şi contra în discutarea regimului comunist în 
România. Vor fi elevi care, spre exemplu, sub influenţa informațiilor primite din mediul familial, 
vor afirma că acest model de guvernare este unul pozitiv, deoarece „atunci se trăia mai bine”, 
„oamenii aveau locuri de muncă” etc. 

La analiza lucrărilor, atunci când se ajunge la această echipă, se discută şi problema mentalităților 
colective şi a mecanismelor care determină apariția acestor clişee, dar şi a faptului că mentalitățile sunt foarte 
uşor de influențat, dar imposibil de schimbat în mod esențial de-a lungul unei generații. 

Etapa de reflecţie are în vedere „desfăşurarea cubului”, folosind produsele elevilor din 
fiecare echipă (exemplu în fig. 1). Fiecare sarcină de lucru va fi prezentată colegilor, iar concluziile 
se vor desfăşura sub forma unei activităţi frontale. 

Avantajele utilizării metodei cubului rezidă în faptul că oferă posibilitatea organizării informaţiilor 
oferite, dezvoltării abilităților de cooperare şi rezolvare a problemelor, ca şi formulării unei poziții 
responsabile privind un subiect dat. Exprimarea (atât cu ajutorul posterelor, cât şi cea orală) dezvoltă 
elevilor abilități de comunicare şi stimulează formarea stimei de sine. 

Cu ajutorul profesorului, elevii cu cerințe educative speciale vor avea atribuţii în cadrul fiecărei 
echipe, fiind astfel integrați în activităţile desfăşurate. Acest lucru contribuie în mod pozitiv la acceptarea 
acestora de către colegi, la creşterea încrederii în forțele proprii şi chiar la progresul şcolar al acestor elevi. 

Dezvoltarea stimei de sine prin implicarea activă a tuturor elevilor, responsabilizarea 
elevilor în realizarea unui deziderat şi în rezolvarea unei probleme prin interacțiunea cu ceilalți 
membrii ai echipajului etc. Altfel spus, aportul fiecărui membru al grupului este unic şi valoros, 
contribuind la reuşita echipei. Interacțiunea „faţă în față” are menirea de a încuraja elevii introvertiți 
să discute cu ceilalți membrii ai echipajului, fiind astfel valorizați. 

Exceptând funcția de comunicare, ce va cunoaşte în mod indubitabil îmbunătăţiri, metodele gândirii 
critice asigură şi formarea unor abilități de interrelaționare empatică. Membrii grupului se consultă pentru a 
realiza sarcina de lucru, enunţând principalele idei care vor sta la baza realizării produsului activității lor, 
dezbat în grupuri mici pentru a alege varianta optimă de îndeplinire a cerinţelor. 

Pe parcursul activităţii au loc schimburi de idei între membrii grupului menite să asigure o 
bună interacțiune între aceştia şi feed-back-ul necesar formării competenţelor specifice. La final, 

elevii evaluează atingerea obiectivelor propuse la începutul activităţii şi în ce măsură acestea au 
rezolvat sarcina de lucru trasată de profesor. 

De asemenea, elevii vor experimenta situaţii în care vor fi încurajați să înveţe unii de la alții, să 
verifice înțelegerea corectă a informațiilor de către toți membrii grupului, să discutarea concepte-cheie în 
cadrul grupului, să integreze cunoştinţelor dobândite în sistemul anterior de cunoştinţe. 

Lipsa timpului necesar pentru derularea activităților didactice de acest gen, insuficienta pregătire 
şi experiență a cadrelor didactice în planul modului de lucru cu metodele gândirii critice, slaba pregătire 
a claselor de elevi sunt doar câțiva dintre factorii negativi care stau în calea adoptării strategiilor 
didactice alternative care ar putea permite transformarea modernă a demersului educativ. 

Din păcate, acest tip de lecţii este ignorat sau evitat de foarte multe cadre didactice, care 
preferă desfăşurarea lecţiilor după tipicul „tradițional”, elevii nefiind activizaţi suficient, primând 
monologul cadrului didactic. 

În privinţa activității cadrelor didactice, considerăm prilejul de faţă a fi oportun pentru a 
formula câteva sfaturi pentru aceştia. 

1. Formulaţi obiective punctuale, corespunzătoare tuturor nivelurilor taxonomice care să 
poată fi atinse în cadrul activităţii de învăţare. 

2. Atunci când abordaţi lecțiile sub forma unor activități care să solicite cooperarea între 
elevi, asiguraţi-vă că dispuneţi de timpul necesar obiectivelor formulate. 

3. În ceea ce priveşte managementul clasei în timpul activităţii se cuvine să facem câteva 
observaţii. Metodele interactive, centrate pe elev, pot eşua atunci când elevilor nu le sunt explicate 
foarte clar regulile şi obiectivele activităţii. În concluzie, asiguraţi-vă că elevii au înțeles care sunt 
sarcinile pe care le au de îndeplinit în cadrul activității. De asemenea, mulți profesori evită 
abordarea acestor metode pe motiv că ar fi generatoare de dezordine în clasă. Această impresie 
apare atunci când sunt adoptate metode care presupun mişcarea în clasă (turul galeriei, caruselul 
etc.) sau când elevii sunt organizaţi în grupuri de lucru. Nu trebuie să uitaţi că liniştea din clasă nu 
înseamnă progres şcolar. Pe de altă parte, elevii trebuie să fie conştientizați despre necesitatea 
comunicării civilizate, iar în cazul deplasării în clasă, profesorul este cel care stabileşte regulile de 
mişcare ale grupurilor. 

4. Asiguraţi-vă că oferiţi ajutor suplimentar fiecărei grupe. Atunci când este necesar, 
interveniţi pentru a asigura implicarea tuturor elevilor în activitățile grupului. 

5. Asiguraţi-vă că aveţi întotdeauna mai multe resurse şi referinţe bibliografice care pot 
deveni mijloace didactice în cadrul lecţiei. 

6. Materialele pe care le folosiți în cadrul lecţiei trebuie să mențină activă atenția elevilor şi 
să îi antreneze în rezolvarea cerințelor formulate. 

7. Asiguraţi-vă că mijloacele de învățământ pe care le folosiți sunt în concordanță cu 
evoluţia tehnologică actuală. Spre exemplu, renunţaţi la utilizarea fişelor de lucru clasice şi utilizaţi 
platforma AeL, proiecţiile de filme etc.). 

8. Un alt obstacol invocat de profesori în adoptarea metodelor interactive face referire la 
dificultatea evaluării activității fiecărui membru al grupului de lucru. Cadrul didactic este cel care 
trebuie să creeze un sistem de monitorizare a progresului elevilor. Acesta trebuie să urmărească în ce 
măsură obiectivele stabilite la începutul activităţii au fost sau nu îndeplinite. Evaluările trebuie să țină 
seama de nivelul taxonomic la care au fost formate competențele respective (Popescu-Mitroi 2010, p. 
299). Implicaţi elevii în evaluarea activității. Puteţi solicita elevilor un feed-back sub forma unui 
chestionar (evident anonim). În articolul From Teaching to Learning, Gabriela Kelemen menţionează 
necesitatea creării competenţelor de autoreflecție şi autoevaluare la elevi (Kelemen 2010, p. 144). 
Astfel, în opiniile exprimate de aceştia puteți regăsi un feed-back al activității desfăşurate. Toate aceste 
informaţii sunt deosebit de valoroase deoarece contribuie la autoreglarea procesului de predare/învăţare. 

9. Conchizând putem afirma că o lecţie bine organizată şi bine desfăşurată este cea în care 
obiectivele propuse la începutul activității au fost atinse, iar elevii oferă un feed-back pozitiv. 

ECHIPA 


Fig. 1. Desfăşurarea cubului. 

Dr. Vasile CHIRICA” 


Corneliu Beldiman este, fără îndoială, cel mai bun specialist 
n al țării în domeniul atât de puțin cunoscut, dar extrem de vast, al 
INDUSTRI À studiului artefactelor arheologice din materii dure animale. 

A Afirmația trebuie explicată: Corneliu Beldiman este cel 
materiilor dure mai bun specialist în domeniul respectiv prin faptul că mai toți 
ANIM ALE arheologii preistoricieni din România (şi nu numai) au luat în 
în preistoria României considerare prezența artefactelor din os-corn-ivoriu-dentiție, dar 
numai în linii foarte generale, fără elemente de specializare, de 
detalii tehnice asupra suporturilor şi artefactelor. 

g Corneliu Beldiman este autorul a numeroase studii de 
referință, a efectuat stagii de perfecționare-documentare-specializare, 

iar contribuțiile sale ştiinţifice se bazează pe profesionalism şi 

antrenarea, absolut obligatorie, a elementelor de interdisciplinaritate. 

În ceea ce priveşte stagiile sale în domeniu, ţinem să 
precizăm că, încă din 1990, Corneliu Beldiman a profitat de 
pros participarea sa la Şcoala Internațională de Traseologie de la 
Chişinău, sub coordonarea unor reputați specialişti: dr. Galina F. 
Korobkova şi dr. Vadim M. Masson de la Institutul de Arheologie din Sankt Petersburg; dr. Ilie 
Borziac de la Institutul de Arheologie şi Istorie Veche al Academiei de Ştiinţe a R. Moldova (iulie — 
august 1991); la Université Paris I, Panthéon — Sorbonne, Centre de Recherches Prehistoriques, 
incluzând şi şantierul de săpături în domeniul paleoliticului de la Etiolles, sub conducerea dr. Yvette 
Taborin (iunie — iulie 1992); University of Illinois, Dept. of Anthropology, Urbana-Chamapign, 
Illinois, sub îndrumarea dr. Olga Soffer (august — septembrie 1992); Université de Liège, Service de 
Prehistoire, Belgia, în cadrul unei burse oferite de colegul şi prietenul nostru prof. Marcel Otte (la 
obţinerea căreia am avut şi noi o oarecare contribuţie...), în perioada decembrie 1993 — iulie 1994. 

În acest sens, atu-ul dlui Beldiman este că a ştiut să fructifice exemplar informaţiile, cunoştinţele 
primite în cadrul colaborării cu aceşti prestigioşi specialişti ai preistoriei mondiale. 

Volumul Industria materiilor dure animale în preistoria României este, cu certitudine, o lucrare 
monumentală, ca volum de informaţii ştiinţifice, ca arie geografică şi temporală, ca mod de realizare, ca 
valoare ştiinţifică. Realizat mai întâi sub forma tezei de doctorat, sub excelenta îndrumare de specialitate a 
colegei dr. Silvia Marinescu-Bilcu, volumul pe care avem cinstea să-l prezentăm în aceste pagini a 
beneficiat, sub forma publicării, de considerațiile altor prestigioşi specialişti ai arheologiei preistorice 
româneşti: prof. univ. dr. Marin Cârciumaru şi regretatul prof. univ. dr. Iuliu Paul. 


ASOCIAȚIA ROMÂNĂ DE ARMTOLOGIE 
STUDII DE PREISTORIE 
SUPPLEMENTUM 


” Institutul de Arheologie al Academiei Române, Filiala Iaşi; vchirica(A yahoo.com. 

Precizăm de la început că, prin activitatea neîntreruptă a colegului dr. Corneliu Beldiman, s-a 
impus şi schimbarea denumirii acestui domeniu de cercetare specială, conexă arheologiei preistorice, de la 
industria osului, cum era denumit până în anii '90, la industria materiilor dure animale (IMDA). 

Dacă vom preciza că numai sumarul acestui impresionant volum de date, informaţii, analize, sinteze, 
concluzii, bibliografie, ilustrații etc., însumează nu mai puțin de 9 p. (p. 5-13), vom înțelege, implicit, exceptionala 
muncă pe care a desfăşurat-o autorul volumului pentru a reuşi să ajungă, pentru prima dată în cercetarea 
preistorică din România, la o sistematizare, absolut necesară, a descoperirilor de artefacte din categoria IMDA, 
începând cu paleoliticul superior (aurignacian) şi până în neoliticul timpuriu (cultura Vinča, faza A). 

Pentru a ajunge la această competență în studiul complex al unei deosebit de importante categorii de 
materiale arheologice (aşa cum au fost ele identificate şi păstrate de către descoperitori), Corneliu Beldiman a 
început, cum am precizat mai sus, prin stagii de specializare, cel mai important fiind, după opinia noastră, cel 
din Belgia, sub îndrumarea prof. univ. dr. Marcel Otte, „„materialul” de studiu reprezentându-l, între altele, şi 
pandantivul de os descoperit la Mitoc-,,Malu Galben”, în contextul unui nivel de locuire gravettiană. Acestui 
prim studiu, tipărit în publicația Universităţii din Liège, Préhistoire Européenne, 7, 1995, i-au urmat, până la 
apariția volumului care îi încununează munca de aproape două decenii, peste 80 de contribuții ştiinţifice, în 
țară şi peste hotare, marcând, fiecare, paşi importanți în devenirea şi, în final, notorietatea ştiinţifică a 
autorului în rândurile arheologilor şi ale specialiştilor în IMDA de pe întregul continent. 

Aşa cum precizează şi Corneliu Beldiman, acest impresionant volum publicat cuprinde o gamă 
foarte variată de piese realizate din materii dure animale (MDA) de către membrii comunităților umane 
preistorice de pe teritoriul actual al României, unele trecute, deja de mai mult timp, în lipsa de interes a 
arheologilor perioadelor istorice şi culturilor arheologice: cel mai vechi pandantiv din paleoliticul superior de 
pe teritoriul României — un canin de lup, perforat, din nivelul aurignacian din peştera „Bordu Mare” de la 
Ohaba Ponor sau cel mai vechi recipient, realizat pe un coxal de bovideu, dintr-un nivel gravettian de la 
Stânca-Ripiceni; alte pandantive din dinți perforați aparținând unor mamifere, descoperite în condiții 
stratigrafice certe, ori piesele de la Țibrinu, Dobrogea, descoperite în poziţie incertă, de către un arheolog 
amator, publicate de dr. Alexandru Păunescu şi considerate de vârstă gravettiană, seturile de piese cu decor 
geometric, din os şi corn, descoperite în stațiunile din Clisura Dunării, ori acelea aparținând mezoliticului de 
tip Schela Cladovei, considerate, până la analiza lor detaliată, de către Corneliu Beldiman, ca reprezentând 
primele „unelte agricole” din mezoliticul zonei Porţilor de Fier, ori piesele din MDA aparținând primelor 
comunităţi de agricultori şi crescători de vite de pe teritoriul actual al României (p. 20-21). 

Întregul material arheologic al IMDA este structurat cronologic şi încadrat în culturile arheologice 
ale cadrului temporal ales de autor pentru demersul său ştiinţific: paleoliticul superior (aurignacian şi 
gravettian), epipaleoliticul „acceptat ca un ansamblu al faciesurilor culturale care s-au dezvoltat în perioada 
de început a postglaciarului (cca 13.000 — 9.500/9.000 B.P.), ... manifestări culturale ale populațiilor care au 
evoluat odată cu începuturile oscilaţiei Allerâd (cca 13.000 B.P.) şi care au continuat să viețuiască până spre 
sfârşitul Preborealului (p. 32). Autorul se referă la comunitățile epigravettianului final şi la acelea aparținând 
„complexului cultural cu vârfuri pedunculate, de tip swiderian sau pludyan (în Moldova şi, parțial, în 
Dobrogea), în timp ce în zona Porţilor de Fier ale Dunării au evoluat alte comunităţi, considerate ca 
aparținând tardigravettianului de aspect mediteranean (datate între 12.600 +200 B.P. şi 10.125 +200 B.P.) şi 
de acelea care au locuit la Veterani-Terasă, Ogradena-lcoana şi Ogradena-Răzvrata, datate pe la 10.000- 
9.500 B.P.; urmează, în ordinea cultural-cronologică a autorului (şi a realităților arheologice de pe teritoriul 
României), mezoliticul, încadrat, din punct de vedere cronologic, între 9.500/9.000 şi 7.500/7.000 B.P., iar 
din punct de vedere cultural, reprezentând tardenoisianul (care a ocupat mai multe zone geografice ale țării) 
şi descoperirile de tip Schela Cladovei (cu locuiri numai în zona Porţilor de Fier); ultima mare componentă 
cultural-cronologică investigată pe baze descoperirilor de IMDA o constituie neoliticul timpuriu, cu 
orizonturile culturale şi culturile de tip Gura Baciului-Cârcea/Startevo-Criş şi Vinča, faza A. 

Nu avem intenția să operăm o analiză a consistentului volum realizat de Corneliu Beldiman, prin 
observaţii şi detalieri asupra fiecărui capitol, ci ne vom referi doar la ceea ce noi considerăm ca reprezentând 
o reală contribuţie a autorului la dezvoltarea cercetărilor arheologice preistorice, direcții şi modele de 
cercetare, stabilite şi impuse pentru prima dată în cercetarea ştiinţifică românească a domeniului. 

Ne referim mai întâi, dar tot fără a intra în detalii (rol care revine cititorului mai avizat şi, mai ales, 
interesat special de realizările „tehnice” ale demersului ştiinţific pe care Corneliu Beldiman şi l-a asumat): 

tipologia detaliată a tuturor categoriilor de artefacte din materii dure animale aparținând comunităților 
preistorice din paleoliticul superior şi până în neoliticul timpuriu (p. 71-158), cu detaliile necesare pentru 
completa înţelegere a tipologiei sale, pe categorii şi subdiviziuni de ordinul I (unelte, arme, podoabe, 
elemente receptoare, diverse, piese tehnice I-V din tipologia lucrării: I A - I H; I A - H E; M A - M I; IV A - 
IV E; V A ) şi de ordinul II (tipologia, cu tipurile şi subtipurile artefactelor, realizată în funcţie de categoriile 
principale — ordinul I, pe baza posibilelor întrebuințări : I Al - I A20; I B1 -IB 11; IC 1 -I C3... până la I 
HI; IIA 1 -TI A6 ... până la II E; III Al... până la IN I1; IV Al... până la IV E2; încheind cu V A 1- V A3-— 
piesele tehnice: eboşe, materii prime, deşeuri, în cadrul unui volum impresionant din economia lucrării. 

Un alt capitol extrem de interesant considerăm a fi acela în care autorul îşi demonstrează deplina 
capacitate de sinteză a datelor arheologice analizate şi prezentate anterior, încadrând toate tipurile şi 
subtipurile de artefacte în perimetrul culturilor şi faciesurilor arheologice, stabilind grupe tipologice 
specifice acestora, dar în deplină corelație cu tipologia de bază, esențială, din capitolul IV. Aici, pe 
parcursul a nu mai puțin de 47 de pagini, Corneliu Beldiman ne propune, am putea spune, esența muncii 
sale, adică o tipologie cultural-cronologică, tehnică, a speciilor de animale care au dat „suporturile” 
pieselor realizate din MDA, cu număr de exemplare aparținând grupelor tipologice, oferind, în cadrul 
investigațiilor sale, o cantitate foarte mare de informații referitoare la speciile de animale 
domestice/vânate, modalitățile de transformare a piesei — debitajul şi natura acestuia, gradul de afectare a 
intervenției umane asupra suportului, fasonarea, amenajările specifice, tehnicile folosite, urmele de 
utilizare pe obiectul nou creat, rolul funcțional al uneltei/armei/obiectului de podoabă etc., inserând, acolo 
unde a fost posibil, contextul descoperirii arheologice respective. 

Din sinteza ultimului capitol, VII, putem reține, din punct de vedere statistic, faptul că în volumul 
realizat de Corneliu Beldiman putem găsi informaţii esențiale, dar şi detalii tehnico-tipologice şi cultural- 
cronologice asupra IMDA din preistoria României, pe care ne face plăcere să le evidențiem în cele ce urmează: 
e paleolitic superior — aurignacian: 15 piese repartizate în 5 grupe tipologice, cu 10 tipuri; e paleolitic superior — 
gravettian: 75 piese repartizate în 15 grupe tipologice, cu 17 tipuri; e epipaleolitic — tardigravettian de aspect 
mediteranean: 138 piese repartizate în 12 grupe tipologice şi 20 tipuri; e mezolitic — cultura Schela Cladovei: 
394 piese repartizate în 8 grupe tipologice şi 21 tipuri; e neolitic timpuriu — cultura Startevo-Criş, fazele I- 
I/Grupul cultural Gura Baciului-Cârcea: 53 piese repartizate în 12 grupe tipologice şi 24 tipuri; e Neolitic 
timpuriu — Cultura Starcevo-Criş, fazele II-IV: 431 piese repartizate în 22 grupe tipologice şi 67 tipuri; e 
neolitic timpuriu — Cultura Vinča, faza A: 188 piese repartizate în 13 grupe tipologice şi 33 tipuri. 

Numeroase alte informații deosebit de importante sunt oferite spre finalul acestui capitol, pe care 
le propunem atenţiei specialiştilor preistoricieni români şi din alte ţări, cum ar fi: analiza distribuţiei 
regionale a IMDA, elemente de paleoeconomie, folosind informațiile furnizate de IMDA, posibilele 
ocupaţii ale comunităţilor umane, ce pot fi stabilite pe baza analizelor specifice IMDA, uneltele folosite de 
realizatorii IMDA, pentru crearea tipurilor şi variantelor de artefacte etc. 

Lăsăm cititorului mai avizat lectura Concluziilor volumului de față, noi rezumându-ne, în final, să mai 
adăugam, la valoarea cărții, bogata listă bibliografică (încheiată în 1999, când a fost finalizată teza de doctorat, 
susținută în anul 2000); sigur că era de preferat completarea informațiilor şi, implicit, a listei bibliografice, la 
anul apariției (sau măcar al trimiterii la tipar); la semnalarea unor neajunsuri mai adăugăm introducerea unor 
figuri în limba franceză (fig. 1-3, 14), chiar dacă explicarea figurii respective este dată în româneşte. 

Menţionăm încă faptul că lucrarea tipărită este însoțită de un CD-ROM, care pune la dispoziție 
informații extrem de bogate, care, din rațiuni editoriale, nu au fost cuprinse în volumul tipărit: 228 planşe, 
scheme, diagrame, ilustrația IMDA discutate. 

Alături de aprecierile şi felicitările noastre, nu ne mai rămâne decât exprimarea speranței că 
autorul lucrării prezentate îşi va extinde aria preocupărilor şi spre celelalte culturi şi faciesuri arheologice 
din preistoria spațiului carpato-dunărean, ba chiar şi nistrean, pentru a reuşi o cercetare exhaustivă a 
problematicii în perimetrul cultural-cronologic al întregului spațiu românesc de origine. 

Istoriografia naţională s-a îmbogăţit, prin strădania unui 
tânăr istoric şi dascăl orădean, cu o lucrare monumentală dedicată 
renumitului istoric Silviu Dragomir. Este un volum apărut într-o 
Ş. nouă ediție, înnobilat cu o excelentă prefață semnată de 


Sorin Șipoş 


academicianul loan-Aurel Pop. 

Lucrarea se constituie într-o analiză ştiinţifică asupra vieţii, 
activității şi personalității istoricului Silviu Dragomir. Personalitate 
proeminentă a culturii şi istoriografiei naţionale, istoricul Silviu 
Dragomir are, prin strădania domnului Sorin Şipoş, un portret realist, 
aşa cum se cuvine unui om care şi-a dăruit întreaga sa viață istoriei 
Silviu Dra gom ir naționale şi slujirii cu devotament a poporului român. 

Acest portret, construit cu migală şi acribie profesională de 
autorul acestei cărți, nu era posibil să ajungă la cititorii pasionaţi 
de istorie dacă nu se întreprindea o amplă investigație asupra vieții 
şi activității renumitului istoric. Trebuie remarcat, şi avertizat cel 
care va lectura acest volum, că o mare parte din concluzii şi opinii 
se bazează pe surse arhivistice de necontestat. Au fost utilizate în procesul de cercetare documente 
inedite recent studiate, aflate în Arhiva CNSAS, referitoare la perioada în care Silviu Dragomir a 
fost urmărit şi persecutat de către Securitate, dar şi o serie de documente obținute de autor de la 
doamna Florica Enescu, nepoata lui Silviu Dragomir. 

Cartea aduce în prim plan informaţii extrem de valoroase pentru specialiştii care se ocupă de 
acest segment de istorie naţională, dar şi pentru doritorii de a cunoaşte şi a înţelege mai bine viaţa şi 
activitatea unui mare istoric şi cărturar al neamului românesc. Nu ne vom opri asupra elementelor de 
biografie pe care domnul Sorin Şipoş le aşează cu măiestrie în pagină, nici asupra analizei asupra operei 
ştiinţifice, deoarece ele sunt cunoscute publicului larg din prima ediţie a prezentei lucrări. Vom puncta 
doar liniile de forță care au stat la baza întregii munci de cercetare ştiinţifică desfăşurate de Silviu 
Dragomir. A publicat lucrări de referință privind revoluția din 1848-1849 în Transilvania şi istoria 
ortodoxiei din Transilvania. A fost considerat în epoca în care a trăit drept cel mai bun cunoscător al 
problemelor istoriei Transilvaniei, îndeosebi pentru secolele al XVIII-lea — al XIX-lea, alături de alți 
reputați profesori, cum au fost loan Lupaş şi Onisifor Ghibu. Această impresionantă muncă de cercetare 
ştiinţifică a fost încununată, în 1916, prin alegerea sa, mai întâi, în rândul membrilor corespondenţi al 
Academiei Române, iar din 1928, membru titular, ocupând locul lui Vasile Pârvan. 

Volumul de faţă consacră un număr important de pagini activităţii politice desfăşurate de 
Silviu Dragomir. Cititorul va putea afla că reputatul istoric Silviu Dragomir s-a afirmat de timpuriu 
şi în acest domeniu. A fost ales, la 1 Decembrie 1918, secretar al Adunării de la Alba Iulia, care a 
votat unirea cu România. Ca om politic a făcut parte din grupul ardelean care a avut ca lider pe 

Octavian Goga. A activat în cadrul mai multor partide: Partidul Naţional Român, Partidul 
Poporului, Partidul Naţional Agrar, Partidul Naţional Creştin (P.N.C.), Frontul Renaşterii Naţionale. 

Noutatea pe care istoricul Sorin Şipoş, după anii de documentare şi o cercetare în care s-au 
respectat toate rigorile academice, o aduce în acest volum este prezentarea mai în detaliu şi cu multe 
nuanţe a activităţii desfăşurate de Silviu Dragomir în timpul regimului comunist. Acesta a intrat în 
dizgrația regimului comunist în primăvara anului 1946, cu ocazia declanşării grevei studenţilor de la 
Cluj. În iunie 1948, odată cu transformarea Academiei Române în Academia R.P.R., Silviu 
Dragomir a fost înlăturat din acest înalt for ştiinţific. În scurt timp a fost arestat şi judecat în procesul 
privind Banca Agrară din Cluj, bancă ce aparținuse P.N.Ţ. şi unde Silviu Dragomir a deținut funcția de 
membru în Consiliul de Administrație. La 1 decembrie 1948 a fost condamnat la 6 luni de închisoare, 
pedeapsa fiind majorată ulterior la 1 an şi 6 luni. A fost închis în penitenciarul din Caransebeş, după care, 
în mai 1950, a fost dus la Sighet, fiind reținut în continuare ca fost ministru în guvernele „burghezo- 
moşiereşti”. La Sighet, Silviu Dragomir a împărțit celula cu un alt mare istoric, Ştefan Meteş. 

Concluzia la care ajunge Sorin Şipoş este demnă de reținut. Viaţa istoricului Silviu Dragomir 
reprezintă un exemplu nu numai pentru istoricii din România zilelor noastre, ci şi pentru întreaga 
societate. Un model de demnitate, generozitate, cinste şi patriotism. Aceste considerații sunt cu atât mai 
prețioase cu cât ştim că, în demersul său ştiinţific, autorul nu a căzut în capcana celor care se 
„îndrăgostesc” de propria cercetare până dincolo de limitele cerute de deontologia profesională. 

În această lucrare vom găsi şi unele aspecte ale cercetării ştiinţifice desfăşurate de celebrul 
istoric Silviu Dragomir, care nu au fost validate de cercetările ulterioare. Acest lucru ne arată că 
autorul prezentei lucrări este parte a unei generaţii de tineri istorici care au înțeles ce datorie au în 
fața opiniei publice: aceea de a sluji adevărul istoric şi nu anumite „adevăruri istorice interesate”. 

Sperăm că aceste câteva rânduri vor determina pe cei pasionaţi de istorie să lectureze cu 
interes şi plăcere această valoroasă lucrare dedicată istoricului Silviu Dragomir. 

După prăbuşirea regimului comunist din România, 
istoria Securităţii a fost o temă predilectă de cercetare şi analiză 
pentru istorici şi nu numai. Astfel că nu surprinde că, astăzi, 
istoriografia problemei este una destul de „aglomerată” cu 
lucrări extrem de diversificate. Au apărut zeci de volume de 
documente şi memorialistică, editate de instituţii de prestigiu, 
studii şi analize semnate de istorici şi specialişti din diferite alte 
domenii ale vieții ştiinţifice şi culturale. 

Un tânăr istoric al epocii contemporane, Sorin D. 
Ivănescu, a cercetat un segment „fierbinte” din istoria 
instituţiilor statului român din perioada regimului comunist — 
evoluția Securităţii în primul deceniu de existenţă. Un produs 
istoriografic deosebit, care a atras atenția specialiştilor din 
domeniu şi a născut vii discuţii şi polemici. 

Nu ne vom opri asupra acestui aspect, deoarece 

"| considerăm binevenită confruntarea de idei purtată onest şi cu 
O mana i profesionalism între cercetători. Este o condiție a progresului 
pentru orice domeniu al cercetării ştiinţifice. 

Cercetarea regimului comunist, în ansamblul său, dar mai ales a unor aspecte cum ar fi instituția 
Securității stă, iată, şi după douăzeci de ani, sub zodia non neutralității axiologice, a partizanatului 
politic şi a interpretărilor globale. Până la un punct, acest fapt ţine de o anume normalitate. 

Serviciile de informaţii, prin natura activității lor, independent de regimul politic în care 
activează, în funcţie de sistemul axiologic care guvernează la un moment dat societatea, pot fi 
percepute extrem de diferit de cetățeni şi de către cei care analizează trecutul sau prezentul. Ele au 
fost considerate de unii structuri corecte şi necesare; la alţii, interpretarea activităţii lor s-a catalogat 
drept represivă, deoarece întotdeauna va exista o parte nemulțumită de aplicarea legii şi care o va 
contesta, convinsă fiind de injustiţia sau, şi mai rău, de persecuția la care a fost supusă. 

Problema este aceea a rolului pe care serviciile de informații îl au în funcționarea unui 
sistem politic. În regimurile democratice acestor instituţii le revine rolul de a contribui la securitatea 
societăţii şi a cetăţeanului; în cele totalitare, rolul este extins şi la cel de instrument al luptei politice. 
Acest aspect, chiar dacă nu este explicit asumat în lucrarea tânărului istoric ieşean, a constituit 
principală ipoteză de lucru în cercetarea efectuată şi aşezată în paginile cărții. 

Chiar din primele pagini, autorul ne avertizează asupra faptului că această instituție a fost 
utilizată de către liderii comunişti din perioada lui Gheorghe Gheorghiu-Dej şi Nicolae Ceauşescu 
nu numai pentru a suprima opoziția politică, ci şi pentru răfuieli în interiorul partidului comunist. 

Un alt aspect care a stat la baza construirii ipotezelor de cercetare a fost corecta selecție a 
informațiilor supuse cercetării. Deschiderea arhivelor şi publicarea de documente, scrieri 
memorialistice şi alte instrumente de lucru creează dificultăţi pentru mulți cercetători, deoarece 
există mai multe tentaţii. Prima şi cea mai des întâlnită, din păcate, este atracția doar spre acele 

fapte şi evenimente care ţin de senzațional şi dramatism. Sunt lucrări gustate şi apreciate, dar ele nu 
abordează spre rezolvare problemele majore ale istoriografiei unui regim politic. 

Sorin D. Ivănescu nu a căzut în această capcană. Referindu-se la „ceea ce s-a scris despre 
Securitate în mass-media din Occident, iar după 1989, în ziarele din România, a avut un caracter 
de senzaţie, dar i-a lipsit adesea substanţa”. 

Această constatare a stat la baza unei alte ipoteze de lucru corect formulată. Astfel, domnia sa 
consideră că nu poate fi făcut nici un demers ştiinţific vizând scrierea istoriei regimului comunist din 
România dacă neglijăm „analiza atentă, minuțioasă, a organizării şi funcţionării Securităţii, a obiectivelor 
ce i-au fost trasate de către conducerea Partidului Comunist şi a metodelor folosite pentru a le atinge”. 

Nu în ultimul rând, se cuvine a fi menţionat şi faptul că autorul prezentei lucrări a sesizat şi capcana 
„documentelor selectate” (din interes politic sau de altă natură), în care poate să cadă cercetătorul aplecat spre 
studiului Securității. Domnul Sorin D. Ivănescu a constatat că documentele create de Securitate s-au aflat, în 
cvasi-totalitatea lor, „sub pecetea tainei” până la adoptarea Legii nr. 187/1999 privind accesul la propriul 
dosar şi deconspirarea Securităţii ca poliţie politică. Începutul funcţionării C.N.S.A.S., în anul 2000, nu a 
însemnat, în opinia sa, în mod automat şi un acces facil la aceste documente. 

De asemenea, odată cu această deschidere, a ceea ce mulţi nu au ezitat să numească „cutia 
Pandorei”, au apărut numeroase semne de întrebare legate de informațiile consemnate în dosarele 
Securităţii. Nu doar faptul că ele erau trunchiate prin lipsa unor file, dar chiar şi acolo unde, cel 
puţin aparent, dosarul a rămas intact, datele conținute de acesta se dovedeau a fi, nu de puţine ori, 
departe de adevăr. Aceste constatări impun, în abordarea documentelor în discuţie, acribie şi o 
tehnică de analiză impecabil mânuită, deoarece, aşa cum subliniază autorul lucrării prezentate, „în 
ciuda aparenţei lor de autenticitate, dosarele trebuie citite cu multă prudenţă: ele oglindesc 
numeroase detalii, dar ficționează fără scrupul realitatea pe ansamblu”. 

Aceste aserțiuni ne arată faptul că avem în față o carte care ne poate conduce la o foarte 
bună înțelegere a modului cum a funcționat societatea românească în primul deceniu de regim 
comunist. Cititorul avizat sau pasionat de acest segment din istoria românilor va afla lucruri 
deosebite, nu atât din perspectiva noutăţii informațiilor, cât a grilei de interpretare a acestora privind 
Organizarea Securităţii în perioada 1948-1958, metodele sale de obținere şi stocare a informaţiilor 
dar, mai ales, Obiectivelor pe care Securitatea le-a urmărit în perioada 1948-1958. 

Analiza consacrată activităţii desfăşurată de Securitate ca poliție politică este echilibrată şi 
lipsită de prejudecăţi. Autorul a plecat de la cercetarea structurilor premergătoare Securităţii (23 
august 1944 — 30 august 1948), accentul căzând pe activitatea Serviciului de Informaţii al P.C.R., 
precum şi pe acţiunile iniţiate de comunişti, care au vizat infiltrarea şi epurarea Ministerului de 
Interne şi înființarea poliţiei politice comuniste. Aceasta a funcționat, într-o primă fază, sub 
denumirea de Direcţia Generală a Securităţii Poporului; se prezintă aici schema şi principiile de 
organizare şi funcționare, dar şi modul concret în care noua instituție a acționat pentru îndeplinirea 
rolului atribuit de conducerea comunistă. Cititorul va afla, între altele, aspecte interesante privind 
selecţia cadrelor poliţiei politice. Autorul a analizat selecţia şi structura personalului angajat in această 
instituție în funcţie de originea socială, profesia de bază, studiile, vârsta, apartenenţa politică şi etnică. 

De interes pentru conturarea imaginii privind modul în care se efectuau angajările şi trecerile în 
rezervă, dar şi pregătirea celor care lucrau în domeniu este segmentul consacrat formării aparatului 
tehnic şi de execuţie prin impunerea unui învăţământ puternic politizat în şcolile de Securitate. O atenție 
deosebită a fost acordată rolului pe care l-au jucat consilierii sovietici în activitatea Securităţii, modului 
în care au controlat şi comandat desfăşurarea acțiunilor poliției represive româneşti. 

Un merit care trebuie subliniat este că, în această lucrare, poliția politică percepută ca 
fenomen istoric prezent în societatea românească a regimului comunist nu suprapune doar instituția 
Securității, confuzie întâlnită destul de des în istoriografia problemei. Domnul Sorin D. Ivănescu 
cercetează, în egală măsură, rolul şi activitatea altor două structuri ale aparatului represiv al 
sistemului politic din primul deceniu de regim comunist: Trupele de Securitate şi Miliția. 

Din această perspectivă este foarte uşor să înţelegi, prin lecturarea acestei lucrări, ce metode 
utilizau structurile de represiune pentru a obţine şi stoca informații care erau utilizate atât pentru 
distrugerea oricărui tip de opoziție politică, dar şi pentru „bătăliile” interne din partidul aflat la 

putere. Autorul ne avertizează că, aparent, aceste metode erau comune tuturor serviciilor de 
informaţii din lume, dar, în realitate, acestea s-au caracterizat prin violenţe fără precedent în 
practica serviciilor secrete româneşti sau din alte state cu regim democratic. Abuzurile şi încălcările 
flagrante ale legislaţiei în vigoare în epocă au fost trăsăturile fundamentale ale poliţiei politice. 

Analiza agenturii secrete a Securităţii, care a fost principalul mijloc de culegere şi verificare 
a informațiilor ce prezentau interes pentru liderii comunişti, constituie un alt punct forte al lucrării. 
De asemenea, sunt examinate atribuțiile organelor de Securitate, printre care şi arestarea 
persoanelor despre care existau suspiciuni că acționează împotriva regimului „democrat popular”. 
Sunt prezentate pe larg, cu informaţii culese din documentele de arhivă, modul în care se desfăşurau 
arestările, de la ordinele primite, la modul în care acestea erau puse în practică, cu accent pe 
interogatoriu şi „construirea” dosarului prin care persoanele care se împotriveau regimului ajungeau 
în fața instanţei şi apoi erau condamnate la închisoare. Autorul ne avertizează că este greu de aflat 
cu precizie numărul de arestați şi întemnițați în perioada Gheorghiu-Dej, deoarece înseşi statisticile 
elaborate de organele de Securitate sunt contradictorii. 

De interes sunt şi paginile consacrate analizei raporturilor dintre conducerea Partidului 
Comunist şi poliția politică, problemei subordonării poliției politice, sau preocupării pe care 
Gheorghiu-Dej a arătat-o faţă de detaliile funcţionării aparatului represiv. În acest sens s-a cercetat 
cadrul aşa-zis legal în care s-au desfăşurat acţiunile Securităţii, acordându-se o atenţie deosebită 
articolelor din Codul Penal la care aparatul represiv încadra diferitele fapte ale opoziţiei 
anticomuniste. Este scoasă în evidență, astfel, „tehnica” prin care poliția politică îşi îndeplinea rolul 
represiv în societate în toate domeniile de activitate, de la economie la cultură, de la social la 
spiritual, deoarece nici biserica nu a scăpat represiunii comuniste. Este prezentată implicarea instituției 
în acţiunea de colectivizare a agriculturii, construirea Canalului Dunăre-Marea Neagră, dar şi în 
activitatea Cultelor. Nu în ultimul rând este analizată activitatea Securităţii în combaterea rezistenței 
armate a adversarilor regimului comunist din primul deceniu de existenţă a statului comunist. 

Cele de mai sus sunt doar câteva dintre elementele şi aspectele tratate de domnul Sorin D. 
Ivănescu în lucrarea sa şi care ne îndreptățesc să recomandăm lectura ei tuturor celor interesați de 
cunoaşterea unui segment de istorie recentă a poporului român extrem de complex. Este o imagine 
asupra trecutului unei instituţii care a lăsat în memoria colectivă amintiri dureroase, imagine 
reconstituită cu acribie de istoricul ieşean în cartea pe care ne-o pune la dispoziţie. 

Este posibil ca această imagine să nu se potrivească în totalitate, sau chiar deloc, cu imaginea pe 
care fiecare dintre noi o avem asupra acestui segment de istorie. Elaborând şi publicând lucrarea, 
domnul Sorin D. Ivănescu şi-a asumat şi acest risc şi, indirect, ne îndeamnă să ne alăturăm efortului său. 

